
Rădăuţi, înainte de mărturisire 


Mereu aceiaşi, indiferent de vremea care macină doar stelele de 
pe cer, trăindu-se şi ajungându-şi sieşi prin fericiri depline sau care măcar 
acopăr clipa cu desăvârşire, Rădăuții mărturisiți sunt, de fapt, cei care, 
asemeni cercurilor tainice din trunchiul unui copac, întregesc o aparentă 
identitate în pădurea cea mare, şi ea cu aparentă identitate în şi mai 
aparenta concreteţe a existenţei. Sunt importanţi Rădăuţii aceştia, sunt 
importante generaţiile grăbite, care doar se mimează unele pe altele, dar 
şi mai importantă este domnişoara Aspazia Tofanel, mereu fragedă, 
naturală şi explodând de bucuria trăirii clipelor. Praf şi cenuşă veţi crede 
că s-a ales din frăgezimea, din naturaleţea şi din bucuria femeii de cândva, 
deşi toate există, deşi toate se mută, deja, tainic de firesc şi firesc de 
tainic, în femeile clipelor cărora le vine sorocul conştientizării prin trăire. 
Domnişoara Aspazia Tofanel există şi va exista mereu, iar dacă nu mi-ar 
fi dat să fiu atât de vremelnic, probabil că m-aş îndrăgosti de ea 
nepământeşte şi pentru totdeauna. 

Sunt importanţi Rădăuţii veşnic nepăsători, lustruindu-şi pantofii 
cu pseudomemoria lui Ştefan cel Mare (cea care-i absolvă de 
responsabilitatea unei memorii profunde şi exhaustive), dar numai în 
ceasurile de sublimă trăire națională, care şi ele sunt veşnice şi prin toate 
redescoperite, din moment ce „pot să fure toţi, dar să fure... româneşte!“. 
În fond, este şi naționalismul trâmbiţat o aparenţă de identitate în şi mai 
aparenta concreteţe a existenței. 

ŞI tot în aparență ar mai exista un Rădăuţi, unul cu poteci de lumină, 
pe care păşesc neauziţi Ion a lui Gheorghe Sbiera, Iraclie Porumbescu, 
Samson Bodnărescul, Em. Grigorovitza, T. Robeanu, lancu Nistor, 
George Tofan, Iorgu G. Toma, Dimitrie Onciul, Dimitrie Dan, Sever 

Beuca-Costineanu, Leonidas Bodnărescul, Mihai Horodnic, lulian Ves- 
per, lonel Negură, Vasile Țigănescu, Teofil Lianu, Petru Rezuş, Dimitrie 
Vatamaniuc, Mircea Grigoroviţă, George Damian, Dragoş Cusiac, Matei 
Vişniec, Constantin Hrehor, Vasile Andru, Mihai Tatulici, Dumitru 
Teodorescu, loan Filipciuc, Simon-Petru Oprea, Victor Rusu, Viorel 
Dârja, Roman Istrati, Dumitru Rusu, Traian Postolache, Vasile I. Schipor, 
Mircea Aanei, Mălina Aniţoaie sau Daniela Rusu, un Rădăuţi neasumat, 
neconştientizat şi faţă de care nimeni nu are nici o datorie şi, tocmai de 
asta, nici nu-şi poate lustrui pantofii cu el. Nici măcar în celebrele Vineri 
rădăuţene, când fiecare bărbat şi fiecare femeie păşesc mândri şi frumoşi 
pe macadamul clipelor, conştienţi de unicitatea lor îndelung repetabilă 
prin încredințare mimetică. Tocmai de asta nici nu voi aminti de Rădăuțiul 
acesta, chiar dacă licărele lui conturează şi înveşnicesc vremuirile. În 
definitiv, despre cerul Rădăuţilor nici nu mi-am propus să vorbesc, pentru 
că aparentul petec de cer este doar ceea ce se vede din oricare colț al 
planetei, adică o fereastră, şi ea din ce în ce mai puţin conştientizată, 
spre dumnezeire. 

Dragi mi-s Rădăuţii mărturisiți, Rădăuţii veşnic vii, Rădăuţii de 
dinainte de naşterea timpului, prin care trece, mereu fragedă, mereu 
naturală şi pururi fericită, domnişoara Aspazia Tofanel. 

Ah, dacă n-ar fi fost să fiu atât de vremelnic! 


= 


Am cunoscut şi îndrăgit Rădăuţii în vremurile în care-mi 
conştientizam „nesăbuita-mi vârstă”, probabil că la începuturile 
durabilităţii celui mai durabil primar al oraşului, Mihai Frunză. Era, pe 
atunci, în valea largă şi luminoasă a Sucevei, un târg fermecător, mult 
mai frumos decât cele de prin preajma Vienei, cum deja stabilise Ciprian 
Porumbescu, un târg pe care îl descopeream drept timp-netimp, drept 
mit, drept dragoste, drept credință, deşi peste „icoana sufletului“, deci 
peste cuvânt, se trăseseră obloane şi uşi zăbrelite, astfel ca nici un țipăt, 
astfel ca nici un pumn încleştat să nu mai răzbească dinspre vremuri 
înspre sângele nostru aprins. 

Rădăuţiul nu mai avea eroi şi martiri, se însingurase şi îşi uscase 
rădăcinile din care se desprinsese. Poeţii lui muriseră, iar luptătorii din 

munţi sângerau prin neştiutele închisori ale patriei. Murise şi Vladimir 
Macoviciuc, eroul rezistenţei româneşti în munţi, care pecetluise cu 
sângele lui destinul românesc al sudului Bucovinei, iar cel care încercase 
să-l captureze, şeful jandarmilor rădăuţeni, maiorul loan D. Popescu, el 
însuşi erou, dar al umanităţii, abia se mai îndura pe sine, anonimizat, 
îmbrâncit în platitudinea unei vieţi, căreia deja îi strigasem: „Opriţi 
planeta, eu vreau să cobor!“. Era un timp-netimp în care un om desăvârşit, 
Vladimir Macoviciuc, murea pentru libertatea brazdelor natale, tot aşa 
cum un alt om desăvârşit, loan D. Popescu, se lăsa pradă vremurilor, 
golindu-se de sine. Şi nu ştiam, pe atunci, nici de unul, nici de celălalt, 
dar, chiar dacă aş fi ştiut, tot n-aş fi avut înţelepciunea de a-i înțelege pe 
amândoi şi de a cinsti, aşa cum se cuvine, sacrificiul amândurora, pentru 
că sacrificiul este, întotdeauna, blamat, din două părți, de laşităţile 
sporovăitoare, de cârtelile obtuze ale protestatarilor de sufragerie, care 
trec fără urme prin lumina zilei, dar împovărează adierile de vânt cu 
zgura orgolioasei lor inexistenţe. Pentru că aşa-i datina la români: să se 
tot mâlească uitare şi indiferență peste toate vestigiile durabilității. 

Vladimir Macoviciuc şi loan D. Popescu, potrivnici în epocă, dar 
uniți şi ucişi de o aceeaşi dragoste de Neam şi de Țară, sunt personajele 
tipologice ale unui Rădăuţi durabil, dar, din păcate pentru destinul nostru 
istoric, ne tot este dat ca personajele care ne-ar putea sublima să trăiască 
desluşiri diametrale, tot aşa cum nouă ne este dată o altă sortire, motivată 
de desluşiri diferite, dar justificată doar de oportunităţi, de aceste 
revoltătoare ademeniri ale clipei. Şi, astfel, graţie vremelniciei din noi, 
personajele exemplare ale vieţii noastre istorice îmbracă, de nevoie, 
cămaşa celei mai încenuşate uitări. 

Rădăuţii „nesăbuitei mele vârste“ se înstrăinaseră de memorie şi 
îşi bandajaseră grijulii toate rănile şi suferinţele. Sclipeau în soare, afişând 
memoria acceptată, dar neconştientizată, cea sugerată de contururile 
îndrăzneţe ale clădirilor de patrimoniu, iar înspre margini înfloreau alb, 
luminos, într-o geometrie a modernităţii, de care mulţi aveau să se dezică 
în curând. lar Mihai Frunză, primarul acelei epoci, era aidoma Rădăuților: 
calm, zâmbitor şi de o seninătate interioară inconfundabilă. Şi s-a legat 
între noi, încă de atunci, o prietenie temeinică, o prietenie care m-a adus, 
adesea, pe străzile Rădăuţilor pentru a privi sau a simţi iscoditor, o 

prietenie confirmată şi de paginile acestei cărți. 

Odată, să fie vreun an de atunci, venisem împreună cu Mihai 
Pânzaru-PIM pentru a privi culorile durabile ale Rădăuţilor, statornicite 
de inegalabilii artişti ai oraşului. Îmi doream nişte tablouri ale lui Dumitru 
Savu, pictor de un superb bucovinism, tablouri pe care nu mi le-am mai 
putut permite. Mihai Frunză era plecat din oraş, dar îi simţeam peste tot 
prezenţa, aşa cum le-am şi mărturisit domnilor Ilie Starcinschi, viceprimar 
al Rădăuţilor, şi Traian Postolache, pictorul. Era de faţă şi Mirela Rusu, 
purtătorul de cuvânt al Primăriei, şi, dacă nu mă înşeală memoria, ea a 
adus în discuţie problema unei monografii rădăuţene. Nu-mi plac 
monografiile, deşi am scris multe, ce-i drept, fără să respect tipicul 
orgolios şi revoltător de rigid al genului. Atunci am sugerat că ar trebui 
alcătuită o carte de mărturii, o carte care să retrăiască epoci, destine şi 
mentalități. O carte prin care obştea să poată respira, descătuşată de vremi 
şi de vremuiri. Nu-mi puteam închipui, atunci, că mărturiile rădăuţene 
pot limpezi capitole întregi de pompoşenie bucovineană, numită „istorie“ 
şi că, atunci când aveam să purced la călătorie prin vremuri, urma să şi 
văd, urma să şi sufăr, până ce sufletul meu se va fi transformat într-un 
deget ridicat acuzator înspre veacurile de captivitate religioasă a 
străbunilor. Captivitatea străbunilor mei, captivitatea străbunilor 
dumneavoastră, rădăuțenii. 

Documentele măcinării de sine 


Dacă „Bucovina este țara clasică a trecutului românesc propriuzis“, 
atunci Rădăuţii sunt exponențţiali pentru Bucovina, pentru că „nicăieri, 
pe tot cuprinsul românesc, nu se află, pe un spaţiu atât de mic, atâta 
bogăţie de istorie românească, atâta bogăţie de amintiri scumpe ale 
trecului nostru“ (Dimitrie Dan: Din trecutul Bucovinei, Convorbiri 
literare, 1915, pp. 742, 743). E drept, o istorie ignorată până la 
contrafacere şi un patrimoniu de amintiri veşnic recreate pentru neostenita 
manipulare a unui neam lipsit de memorie şi tocmai de aceea extrem de 
fudul şi de sigur pe sine. Un neam care tot priveşte în întunecimea pustie 
a lăzii sale de zestre, în care nu depune niciodată nimic, dar din care se 
risipesc miasme ameţitoare, îmbătându-l, exaltându-i simţurile şi făcân- 
du-l să creadă că, în adormirea-i seculară, s-ar şi întâmpla ceva („bogăţie 
de istorie românească“). Şi nu se întâmplă nimic altceva decât că vin şi 
pleacă anotimpurile, desfrunzind sau înmugurind pădurile, doborând 
copacii şi slobozind vlăstarele spre lumină. În fiecare clipă, un alt codru 
se oglindeşte pe cer, deşi noi nu-l cunoaştem decât prin copleşitoarea lui 
aparentă veşnicie. Numai că, dacă i-am asculta cu înţelepciune şoptirile, 
l-am auzi pizmuind cu fiecare copac despre veşnicia neamului românesc 
din Bucovina, pentru că drept veşnici ne percepe şi codrul, din moment 
ce aceleaşi chipuri, gesturi şi vârste ale făpturilor mişcătoare i se perindă 
lui, codrului trecător şi conştient de propria-i efemeritate, prin retina-i 
calmă şi netemătoare. O retină pe care am avut-o şi noi, cândva, pe când 
eram „neamul unor oameni de aur, cu duh cumpănit şi cuminte“, care 
„nu cunoşteau suferinţa ori truda, şi nici bătrâneţea nu-i dobora, ci de-a 
pururi cu zdravene mâini şi picioare se veseleau în petreceri, feriți de 
orice amaruri. Moartea uşoară ca somnu-i primea şi averile toate ei 
stăpâneau, căci pământul cel rodnic din propria-i voie fructe dădea din 
belşug; paşnici trăiau şi în tihnă, roadele îşi împărțeau cu cei deopotrivă 

de vrednici“. Pe atunci, eram doar „plini de cirezi şi de turme-ndrăgiți“ 
şi trăiam aproape de cer ca să-i putem descifra scrierile sacre, pentru că 
ursit era ca „omul să urmeze pilda Pământului, Pământul să urmeze pilda 
Cerului, iar cerul să urmeze pilda“ unui „lucru alcătuit nedesluşit, viețuind 
dinaintea Cerului şi a Pământului“, pilda a „ceea ce nu are nume şi este 
începutul Cerului şi al Pământului“. Pe atunci îngheţul era scris pe cer 
sub formă de şarpe (Constelaţia Dragonului — „La relation entre le ser- 
pent et I“hiver est maintenant d“un grande importance“, constată Hermann 
Wirth), trăiam sub semnul ursului (eram cei de sub Ursa Mare), asistam 
la moartea şi la învierea luminii sub semnul cerbului (Capricornul), apoi, 
după ce „prima lance aruncată de mâna unui om a ucis un alt om“, s-a 
născut istoria, iar memoria ni s-a ofilit şi ne-a ars sufletele cu 
surprinzătoarea ei uscăciune, aşa că ne-am scuturat de memorie, 
încredinţându-i cenuşa enigmatică datinilor, iar rămăşiţele de memorie 
veştejită transformându-le în cele câteva cărţi sfinte ale neamului 
omenesc, din care am citat fără a le individualiza, convins că toate conțin 
aceleaşi străfulgerări de veşnicie, de nenumit, vremelnic fiind doar ceea 
ce poartă un nume, inclusiv cel care ştie şi căruia i se spunea „lo“, aşa 
cum se intitulau, pe nedrept, pentru că ei uitaseră deja, şi primii noştri 
voievozi, ultimii ştiutori fiind „vlazii“ (stăpânitorii) de dinainte de 
Descălecat, despre care vom mai vorbi, dar şi „vladul“ Bogdan | 
Întemeietorul. Voievozii de mai târziu, şi mai goliţi de memorie, şi mai 
înstrăinaţi de neam, şi-au zis „loan“, adică „ştiutor de cer“, „părintele 
ceresc“ numindu-se Anu-Yahve în cărțile sfinte ale evreilor, Tarkit-Anu 
în miturile sciţilor şi Ur-Anu (Uranus) în mitologia grecilor, care, după 
migraţia „zeilor“ ionieni spre sud, preiau de la „uriaşi““, cu superficialitate, 
o anumită milotologie, individualizând doar roata („Ur“) cerului („Anu), 
pe care o mutaseră şi pe pământ drept „horos-huray“, adică horă, hora 
fiind, în fond, un ritual de retrăire a cerului, adică a luminii în toată 
splendoarea ei. Pentru că „au fost lumini create şi lumini necreate“, dar 
„singura lumină pe care o consumi aici este specacolul Cerului, al Lunii 
şi al Soarelui“, cum îi desluşea Ahura Mazda lui Spitama Zarathoustra 
rostul „seminţelor“ umane de după crearea „şarpelui-iarnă“ de către 
Angra-Maingu, când salvarea omenirii a venit de la „corabia VARA“ 
(de care se vorbeşte şi în colindele provensale, alături de „d'ALBA“, 

Alba sau Dalba fiind stăpâna florilor de mai, adică Luna), iar Ahura 
Mazda ne încredința că a „făcut fiecare ţară dragă poporului ursit să o 
locuiască, chiar dacă nu avea farmec în ea“, şi „astfel este înscăunat Fiul 
Cerului“, cum se continuă în altă carte sfântă a omenirii, cea relevată şi 
revelată lui Lao Tse. 

Bucovina are farmec chiar şi pentru cei ursiţi să iubească 
nepământeşte alte meleaguri, iar farmecul ei omenesc, de fapt divin- 
omenesc, constă în incredibila păstrare, la nivelul subconştientului, prin 
datină, obicei şi tradiţie, a învățăturilor străvechi, a inițierilor în tainele 
universului care ţin de începuturile rasei nordice, cum îi numesc europenii 
pe hyperborei, adică pe străbunii tuturor neamurilor europene. Ce-i drept, 
de pe aici au pornit şi druizii (clarvăzătorii, proorocii sau ktisti, sau 
oamenii sfinți ai Taoismului, pe care încă-i mai cinstim drept „Blajini“ 
sau „Rahmani“), dar fără să ştim că „er Rahman“, adică „cel Îndurător“, 
adică Blajin, i se spune şi lui Allah, în „Coran“ (crezându-se, cândva, că 
Allah şi Rahman ar fi două zeități diferite), deşi profetul Mohamed nu se 
trăgea din hyperborei, dar avea conştiinţa lui Unu, conştiinţa nenumitului 
Tată-Ceresc. Uimitor este faptul că, în primul secol al mileniului doi, 
încă mai existau, în teritoriul numit astăzi Bucovina, fărâme de memorie 
ancestrală, conservate în „Rohonczy Codex“, un document vechi extrem 
de interesant, păstrat la Budapesta, dar descifrat, transcris şi tradus, re- 
cent, de bucovineanca Viorica Enăchiuc. Un document care cuprinde 
cântece de-ale blakilor, discursuri războinice şi corespondențe cu 
bizantinii, susținute de un „Vlad“ sau altul (în slavă înseamnă proprietar, 
stăpân, deci „„majores terae“, adică puternic al acelor locuri, cum îi numea 
pe liderii obştilor vlahe, în 14 noiembrie 1234, episcopul Grigore, într-o 
scrisoare adresată regelui Bela), un „Vlad“ care mereu urmează „Calea 
cu strigăt de şoim“ (pg. 23), „Cale victorioasă, Calea geților“ (pg.27), 
jurând „răsunător pe Rarău“ (pg. 31), pentru că, aşezând „închinare, 
Rarăul Calea-ţi merge“ (pg. 41), „Rarăul merge, vesteşte victoria“ (pg. 
35) ca „să fie sprijin Daciei unite“ (pg. 63). 

Într-un aparent exces de naționalism, Dimitrie Dan susţinea, în 
„Cronica Episcopiei de Rădăuţi“ (Viena, 1912), „cum că începutul 
Rădăuţului, ca localitate, se străpune până în timpul Dacilor, respective 
Romanilor, când el să se fi numit Rottacenum“ (pg. 1). Mărturisitor de 

Bucovină, iar mărturisirea nu se poate săvârşi fără trăire, Dimitrie Dan, 
cu excepţia presupusului, dar inexactului nume străvechi, intuia un adevăr 
care există dincolo de cioburile dacice, bastarne şi celtice pe care 
arheologii, începând din vremea austriecilor, le tot descoperă în Bucovina. 

În credinţele ariene, cele din care se trag, în fond, toate religiile 
regionalizate ale lumii, existau câteva relaţionări cosmice, precum 
„hidoşii şerpi care înconjură Pământul“ (Edda, versul 53), adică cele 
două calote glaciare ale polilor, spaţiul dintre cer şi pământ, numit Hera 
la greci (care renaşte, dar numele ei este „fântână“, adică Maria), dar 
simbolizat ancestral de şoim, spre şoim tinzând urcatul pe înălțimi 
(„Pământul s-a ridicat din nou din mare / Torente de ploaie au căzut, 
deasupra zbura şoimul“, Edda, versul 56), Calea („Oamenii mărşăluiau 
Calea spre paradisul speranţei lor“, Voluspa, 50; sau „Când marea a atins 
însuşi cerul / inundând pământul, aerul era de gheaţă, / viscolele erau 
aduse de vânturi aspre, / ploaia domina Calea Destinului“, Hyndluljoth, 
44) şi „muntele sfânt“ sau „înălțimea sfântă“ (cea simbolizată de turnul 
templelor hinduse, dar şi de piramidele egiptene), munte sau înălțime 
care se numea Ara-Ra (Ararău se numeşte şi astăzi valea lacului scufundat 
de lângă Rarău, lac sub formă de „deschizătură rotundă, din care izvorăşte 
o apă numită Izvorul Sacru“, cum menţionează Lao Tse; Ararat se numeşte 
muntele sfânt în cărţile sfinte de inspiraţie sumeriano-indică), Ara 
însemnând arieni, iar Ra însemnând izvor, origine, deşi, mai târziu, 
datorită felahilor egipteni, urmaşi ai pelasgilor, soarele, ca izvor al luminii, 
avea să se numească Ra. 

Cele câteva citate din diverse cărți religioase se regăsesc cu acelaşi 
conţinut şi în celelalte, întărind, în fond, zicerea Sfântului Augustin, care 
susținea că tot „ceea ce, în prezent, se numeşte religie creştină a existat 
şi la cei vechi şi nu era absentă la începuturile neamului omenesc, până 
la apariţia lui Hristos întrupat, după care religia adevărată, care era deja 
prezentă, a primit numele de religie creştină“. 

Dar simbolurile acelea străvechi, care conturează reperele 
spirituale ale celor care au supravieţuit marelui diluviu, trecute în plan 
secundar de cărţile sfinte ale omenirii, s-au păstrat nu doar la nivelul 
subconştient al datinii, ci şi la cel al memoriei (ce-i drept, exprimată 
incifrat) locuitorilor acestor pământuri din primele secole ale mileniului 

doi. În „Rohonczy Codex“ înălțimea are o străveche sacralitate („„O, cel 
care locuieşte pe înălțime“, pg. 73; „pizma să nu primeşti jurând pe 
înălțime“, pg. 47; „pe înălțimi strigătul tău să trăiască“, pg. 9, etc.), cea 
a comuniunii cu Cerul („Să fiu întreit puternic Cerului“, pg. 15; „lucrătura 
stelelor pentru ei curge“, pg. 15; „mişcarea stelelor vă apără“, pg. 175; 
„mai ales mişcarea stelelor aşteptaţi, mai ales cedând, dacă mişcarea 
stelelor aştepţi“, pg. 175; „merge Fecioara“, pg. 85, deci constelația, iar 
cerul reflectă „puternice brăzdare în 44 ieşiri“, pg. 15, etc.), a comuniunii 
cu Cerul doar prin urmarea Căii („mergeţi Calea cu strigăt de şoim“, pg. 
3; „cum Calea va merge din nou la Rarău“, „strigaţi Calea puternică pe 
cale“, „strigați Calea puternică“, pg. 11; „mergeţi statornici pe uscat la 
Rarău şi alege să ai parte de viață cu mântuirea Căii“, pg. 15; „trăieşte-ţi 
Calea puternici mergând la Rarău“, pg. 17, „desfăşoară timpul Căii 
strălucitoare a geților“, pg. 51, „să fii sprijin Daciei unite“, pg. 167, astfel 
ca „pentru Dacia Muntele pământului să fiu“, pg. 171; „la Rarău hotărăşte 
să trăieşti unit în putere“). ar şoimul, deci calea spiritului, în care grecii 
vedeau doar văzduhul, are accente şi mai interesante: „Frai strigăt de 
şoim unit“ (pg. 217), „Cu strigăt de şoim unit, cugetă, mai ales trăieşte“ 
(pg. 19), „strigăt de şoim luptător să brăzdezi pentru Dacia“ (pg. 65), 
„trăieşte cu strigăt de şoim“, „cu strigăt de şoim puternic îngăduie să 
trăieşti curat (pg. 5), „trăieşte însetat, unitar cu strigăt de şoim, / Hotărâţi 
Calea curată... cu strigăt de şoim puneţi Calea puternică“ (pg. 5). Nu 
întâmplător există în Rarău Piatra Șoimului, strigătul, de fapt strigarea, 
fiind închinarea, deci Calea spiritului. 

Şarpele, simbol al îngheţului, pentru că Constelaţia Dragonului se 
află, pe cer, înspre polul nord, cinstit de daci şi prin stindardul totemic 
(Şarpele cu cap de lup şi nu invers), dar şi prin două sărbători, cea a 
intrării şi cea a ieşirii şarpelui în pământ (sciţii numea ieşirea şarpelui 
din pământ Argimpasa, adică „trecerea zăpezii în iarbă“), are parte de 
invocaţii şi de încredinţări blake ciudate („Balaurul să asculte strigăt de 
şoim“, pg. 69; „Biruiţi uniţi, dintr-o lovitură ai nimicit, dacă slujeşti 
Şarpele“, pg. 183; „Şarpele e după Calea înfrântă“, pg. 11; „timpul 
provoacă Şarpelui hărţuire“, pg. 57, etc), dar şi de referiri limpezi la 
Constelația Dragonului, precum în invocaţiile: „O viaţă, tăciunele 
Şarpelui, puternic veghetor, / înşelător să nu primeşti, să nu primeşti a te 

uni / Cu prorocirile Şarpelui, anuale, pentru că lovit / Vei fi“ (Jurământul 
tinerilor blaki, pg. 3); „Să Juri, viteazule, vremea Şarpelui am lovit!“ 
(pg. 7); „Cu palisadă, în mânia Şarpelui ori nu, în aceeaşi stare ai ales 
palisada“ (pg. 11). 

Când susţinea că Rădăuţii au existat, ca localitate, încă din vremea 
Dacilor, inimosul mărturisitor de Bucovină care a fost Dimitrie Dan pare 
să nu se fi înşelat, în ciuda faptului că informaţiile de care putea benefi- 
cia el, pe atunci, erau mult, mult mai puţine decât cele pe care le ignorăm 
noi astăzi, dar şi vag deformate de structura lui interioară de preot 
ortodocs. Nici măcar despre vremurile Descălecatului, vag descrise în 
tradiţii orale, nu avea de unde şti prea multe preotul Lujenilor şi, apoi, al 
Strajei, născut la Suceava, dar asta nu l-a împiedicat să fi fost ferm în a 
susține că, „pe timpul înjghebării statului Moldovei, Rădăuţul să se fi 
chemat satul lui Radu sau Radomir“ (op.cit., pg. 1), bazându-se, desigur, 
pe uricul din 18 noiembrie 1393, prin care Roman Vodă întărea fiilor lui 
Dragomir Albu (Dolh, în româna veche) „un sat pe Suceavă... iar hotarul 
acestui sat, dinspre o parte, Suceava, de la obârşia Sucevei drept la Movilă, 
la satele lui Radomir, de acolo drept peste câmp la altă movilă, de acolo 
drept la ocolul lui Radomir, la cornul de jos, de acolo la stejar, la marginea 
dumbrăvii, şi de la stejar drept peste câmp la o movilă, de acolo, prin 
mestecăniş, la altă movilă, de acolo drept la plop, de acolo drept la 
Suceavă“. Hotarul acesta, insuficient indentificabil prin toponime, nu-i 
obligatoriu să fie al Rădăuţilor. Există, totuşi, un reper, care se alătură 
toponimului Suceava, respectiv referirea la fiii lui Dragomir Albu, care 
au fost Todor, Dimitrie, Petru, Mihail şi... „Giurgiu de la Frătăuţi“, 
confirmat în 14 octombrie 1489, cu referirea la locul „unde au fost curţile 
lui Giurgiu de la Frătăuţi“. Ceea ce înseamnă că hotarnica din 1393 se 
referă la satul Frătăuţi, hotarul ducând „la satele lui Radomir“ şi „drept 
la ocolul lui Radomir“, ocol sau „câmp“, cum i se mai spunea pe atunci, 
însemnând, de fapt, ţinut, teritoriul unui „Vlad“ (proprietar, stăpân, mai 
mare al pământului). Radomir s-ar traduce, aproximativ, prin sintagma 
„pace frumoasă“ sau, de ce nu, prin „frumosul păcii“. Asta nu înseamnă 
că trebuie să ne gândim la o căpetenie slavă din legendara ţară a Haliciului. 
Nici măcar la o căpetenie nu-i obligatoriu să ne gândim, din moment ce 
e posibil, judecând după moda vremii, să nici nu fie vorba de un nume, 

ci despre un toponim, ceva de genul „ținutul armonios“ sau, mai 
tradițional spus, „gură de Rai“. Sugestia aceasta e contrazisă, desigur, 
de istoriografie, care a consacrat ipoteza, pe care nici nu văd de ce aş 
pune-o la îndoială, că toate toponimele la plural ar conserva, de fapt, 
numele ctitorului de sat, al străbunului inițial. În Bucovina avem un astfel 
de exemplu, certificat de uricul din 16 februarie 1428, în care satul 
întemeiat de Pancu se va numi Pancouţi, iar cel, din apropiere, întemeiat 
de Luca, fiul lui Pancu, se va numi Lucaveţ. În cazul Rădăuţilor, însă, nu 
prea cred că putem face recurs la un anume Radomir (nume des întâlnit 
în documentele moldoveneşti), din moment ce, în „ocolul lui Radomir“, 
nu există nici un Radomireşti, cu varianta veche de Radomirouţi. E posibil, 
totuşi, ca în memoria obştească să fi supravieţuit numele lui Radomir 
drept Rad sau Radu, ştiut fiind faptul că nu întotdeauna coincid 
formulările cancelariilor domneşti cu termenii uzuali într-o epocă sau 
alta. 

Toate mărturisirile vechimii, pe care le tot cercetăm de vreun secol 
şi jumătate, sunt scrise în limbi străine, iar cele întocmite în cancelariile 
domneşti, cu doar câteva excepţii (documentele latine ale cancelariei lui 
Petru Muşat), au fost formulate în slava veche. Dacă or fi existat, cândva, 
şi scrieri româneşti, nu avem de unde şti, mai ales că, după înscăunarea 
lui Teoctist Bulgarul pe scaunul mitropolitan moldav, toate scrierile 
anterioare, cu excepţia documentelor de proprietate, au fost distruse cu 
o incredibilă furie (conform argumentărilor lui Aron Pumnul din 
„Convorbire între un tată şi fiul lui asupra limbii şi literelor româneşti“: 
„lon Paleologul, împăratul de la Constantinopole, şi patriarhul Iosif, 
fratele său, hotărâră să se unească cu biserica apuseană, sperând că, prin 
aceea, vor câştiga de la papa şi de la ceilalți apuseni ajutor în contra 
turcilor. Pentru aceea şi trimiseră soli la patriarhii de la Ierusalim, Antiohia 
şi Alexandria, şi la principele şi mitropolitul Moldovei ca să meargă cu 
toţii la sinodul de la Florenţa. Merseră cu toții în persoană, alții îşi trimiseră 
solii. În 5 Iulie 1439, subscrise, împreună cu alţii, şi Mitrofan, mitropolitul 
Moldovei, că recunoaşte unirea bisericei greceşti cu cea latină. Singur 
Marcu, arhiepiscop de Efes, nu voi să subscrie şi se depărtă de acolo. 
Grecii au aşteptat numai în deşert ajutor de la apuseni în contra Turcilor, 
căci nu le trimise; pentru aceea s-au şi lepădat de unire cu biserica Romei 

şi pe urmaşul lui Iosif, Ghenadie, l-au depus din patriarhie, pentru că el 
tot mai voia să recunoască unirea făcută cu biserica latină. Mitrofan, 
mitropolitul Moldovei, auzind că principele Iliaş a reprobat, cu cuvinte 
foarte aspre, subscrierea lui la unirea cu biserica Romei, n-a cutezat să 
se mai întoarcă în patrie. Marcu, episcopul de Efes, cel mai înfocat 
apărător al dreptcredincioasei biserici răsăritene, a trimis în Moldova pe 
arhidiaconul său, pe Teoctist Bulgarul, cu recomandarea ca Moldovenii 
să-l aleagă mitropolit în locul lui Mitrofan... Teoctist, noul mitropolit al 
Moldovei, ca să-şi poată apăra pe credincioşii săi de cătră Latini, dete 
poruncă ca limba latinească să se lepede din biserică, din judecătorii şi 
din şcoală, ca nu cumva tinerii Moldoveni, învățând această limbă, să 
poată citi cărțile scrise de latini şi să se amăgească de dogmele lor, iar în 
locul aceleia să introducă cea sârbească“). Prin urmare, pentru că şi 
referirea la „satele lui Radomir“ o aflăm într-un document slav târziu 
(1489), într-un uric prin care Ştefan cel Mare întăreşte o danie făcută cu 
aproape un secol înainte, identitatea lui Radomir este la fel de incertă ca 
şi identitatea lui „Y mor filius Molday“, căpetenia tătară menționată, în 
1286, de un călugăr franciscan, care se întorcea la Roma după împlinirea 
unei misiuni diplomatice în Crimeea. 

Istoricul Gheorghe I. Brătianu, în studiul introductiv al lucrării 
sale „Tradiţia istorică despre întemeierea statelor româneşti“, 
concluzionase, cântărind argumentele unor titani precum Nicolae Iorga, 
Nicolae Drăganu sau Vasile Bogrea, că numele de stâpănitori valahi, pe 
care le întâlnim în cronici străine, în scrisori şi în rapoarte, sunt, de fapt, 
personificări ale unor toponime: „Numele unguresc Gyalu e, evident, 
românescul Dealu“ (pronunţat „Gialu“), iar hărțile mai vechi indică, de 
fapt, acolo, un Dealu-Mare: adică Gelu“ (op.cit., pg. 210). Urmând aceeaşi 
logică şi bazându-se şi pe cercetările istoricilor deja numiţi, Gheorghe I. 
Brătianu demonstrează că Glad înseamnă conducătorul vlah cu reşedinţa 
în Galahad-Timiş, Menomorut e cneazul din Maroutlak-Bihor, iar Gelu 
ar fi, cel mai probabil, conducătorul obştesc din Gilău-Cluj. Despre „„Y mor 
filius Molday“ nu se pronunţă Brătianu, deşi e limpede că sintagma latină 
vorbeşte despre căpetenia garnizoanei tătare de la confluenţa râurilor 
Repedea (Homor, în tătară, grafiat Ymor în latină) şi Valea (Molday în 
celtică). Prin urmare, e plauzibilă, măcar de dragul speculaţiei, şi ipoteza 

că „Rado-Mir“ ar desemna tot un toponim, referindu-se, de fapt, la ţinutul 
frumos şi paşnic în armonia sa desăvârşită, la „gura de Rai“ pe care noi, 
astăzi, o cunoaştem sub denumirea de ținutul Rădăuţilor. Ipoteza aceasta 
s-ar putea să fie confirmată după ce istoriografia română se va ocupa şi 
de documentele islamice, care cuprind mult mai multe informaţii despre 
trecutul nostru tainic decât s-ar putea crede, în condiţiile în care, vreme 
de mai bine de un veac, până la Descălecat, teritoriul de dincoace de 
Carpaţi a fost sub stăpânirea Hoardei de Aur, cu consecinţa că o parte 
dintre satele Moldovei au şi fost, la origine, sate ale agricultorilor tătari, 
precum Şoldăneştii, numiţi Tămârtaşinţi, în 22 septembrie 1411, sau 
Măneuţi, numit Mianouţi, în 9 noiembrie 1433, când mai existau patru 
familii de tătari, printre care cele ale lui Mateis şi Ivaşcu. 

Împotriva stăpânirii Hoardei de Aur pe contraforturile Carpaţilor 
au pornit, în câteva expediţii, începând cu anul 1334, oşti ungureşti şi 
pâlcuri de români maramureşeni, conduse de comitele secuilor, Andrei 
Lackfy şi de un cneaz Dragoş, care poate fi ori Dragoş din Bedeu, ori 
Dragoş din Giuleşti. Istoricul Aurelian Sacerdoţeanu, pornind şi de la 
tradiția orală moldovenească, dar şi de la „Cronica moldo-rus“, în care 
se susține că „Dragoş voevod a întemeiat prima cetăţuie pe râul Moldova, 
apoi a întemeia oraşul Baia şi alte cetăţi pe râuri şi pâraie“, opinează, în 
„Succesiunea domnilor Moldovei până la Alexandru cel Bun“ (pg. 228), 
că legendarul personaj ar fi, de fapt, Dragoş, fiul lui Giula (Gheorghe, în 
româna de astăzi) din Giuleşti, care, aşa cum o confirmă documentele 
ungureşti, a participat „la organizarea unei părți din Moldova după 
alungarea tătarilor“, dar nici acest Dragoş, şi nici Sas, care, de fapt, nici 
nu-i era fiu, „nu au fost considerați ca foşti domnitori ai țării, în felul 
celor următori“ şi, în consecință, nu au fost incluşi în pomelnicul 
mănăstirii Bistriţa din 1407. 

Luptele ungurilor cu tătarii durează vreo cinci ani, până în 1339, 
când este capturat hanul tătarilor dobrogeni, Athalamos (Atlamîş, în 
tătară), cumnatul guvernatorului tătar al Crimeii şi al Moldovei, 
Kutlubuga (în traducere, Bourul-Norocos), care îşi avea reşedinţa şi 
monetăria în Orheiul Vechi (Şehr al-cedid, în tătară). Acest Kutlubuga, 
înfrânt şi de lituanieni, în 1362, în lupta de la Sinie Vody, l-a sprijinit pe 
Bogdan din Cuhea (cuhe se numea, pe atunci, fierăria) să dobândească 

țara de dincoace de Carpaţi, care s-a numit, de atunci şi până pe la 1850, 
în toate documentele islamice, Bogdania, adică „ţara lui Bogdan“. Şi tot 
Kutlubuga i-a dăruit inelul cu pecetea domnească arhicunoscută, pe care 
era gravat, în scriere arabă, numele lui Allah, capul de bour fiind, de 
fapt, semnul zodiacal islamic, regăsit în toate reliefurile selgiucide de 
după anul 1000. Numele prietenului tătar al întemeietorului de ţară a 
fost păstrat de toponimul Cătlăbuga din Basarabia, de urătură („suntem 
din ţara lui Ciuca-buga“), dar şi de clopotele cele mari ale bisericilor 
voievodale, care, asemeni celui din Putna, se numeau Buga, adică Bourul. 
Iar semnul heraldic al lui Kutlubuga era, cum se poate vedea pe monedele 
pe care le-a bătut, un bour, văzut din lateral, după obiceiul vremii. 

Bazându-se doar pe tradiţia orală, Dimitrie Dan susţinea că 
„însămnânţă politică se pare să fi avut Rădăuţul în timpul imediat după 
descălecarea Moldovei, căci în Volovăţ şi în megieşitul Rădăuţi să se fi 
aşezat Românii conduşi de legendariul Dragoş Vodă şi în Rădăuţi se 
pare c-a fost, după Volovăţ, una din primele reşedinți domneşti, căci 
cunoscut este că domnii Moldovei aveau mai multe reşedinţi, adică una 
mai mult sau mai puţin stabilă şi altele de vară“ (op.cit., pg. 1). 

Datorită documentelor emise de cancelaria regelui Ludovic al 
Ungariei, Dragoş iese din discuţie ca întemeietor de ţară. Într-un astfel 
de document, datat în 20 martie 1360, regele maghiar, „aducându-și 
aminte de feluritele fapte de credință şi de preastrălucita vrednicie a 
credincioaselor slujbe ale lui Dragoş, fiul lui Gyula, credinciosul nostru 
român din Maramureş“, îi dăruieşte „mai sus zisului Dragoş şi, prin el, 
lui Gyula şi Lad, fiii săi... nişte sate româneşti ale noastre, numite Zalatina, 
Breb, Kopacsfalva, Deseşti, Hărniceşti şi Sat-Șugatag, aflătoare în 
Maramureş“, iar dania recompensează implicarea „cu puterile lui... cu 
osebire în reaşezarea țării noastre, a Moldovei... când a întors cu 
veghetoare grijă şi cu neobosită strădanie... pe mulți români răzvrătiți, 
rătăciți din calea credinţei datorate“. 

În 2 februarie 1365, când sunt recompensaţi urmaşii lui Sas şi, în 
special, fiul acestuia, Balc, Ludovic vorbeşte despre o incursiune în 
Moldova (ceea ce nu face în cazul lui Dragoş), unde Balc, „nu fără 
vărsarea sângelui său însuşi şi îndurarea de răni cumplite şi cu moartea 
cumplită a fraților şi rudelor sale, şi a multor slujitori de-ai lui“ s-a 


18 


Rădăuţi, În mărturiile vremurilor 





împotrivit lui Bogdan, acel „necredincios înveterat“. Ludovic îi dăruieşti 
lui Balc, dar şi fraţilor lui, Drag, Dragomir şi Ştefan, satele şi moşiile 
Cuhea, Ieud, Bocicoel, cele două Vişee, Moisei, Borşa şi cele două Selişte, 
care au fost confiscate „de la voievodul Bogdan şi fiii săi, necredincioşi 
înveterați ai noştri, pentru blestemata vină de necredinţă... care... plecând 
pe ascuns din zisul nostru regat al Ungariei în suspomenita noastră ţară 
moldovenească, uneltesc să o păstreze spre paguba maiestăţii noastre“ 
(Academia de Ştiinţe Sociale şi Politice a României, Documenta 
Romaniae Historica, |, pp. 77-89). 

Informaţiile acestea, aşa lapidare cum sunt, îl confirmă pe Bogdan 
Cuhea drept singurul întemeietor de Țară românească a Moldovei, aşa 
că şi istoria Rădăuţilor, şi istoria mănăstirii care-i poartă numele, nu pot 
începe decât odată cu el, deşi, între Rădăuți de atunci şi Rădăuții de 
astăzi nu mai există alte legături decât cele naturale şi mormintele 
străvechi care se mai păstrează. „Aici, în „leagănul Moldovei“, a vrut 
să-şi aibă locul de veşnică odihnă descălecătorul Bogdan Vodă şi şi-a 
durat la Rădăuţi biserică în care să-i fie gropniță lui şi urmaşilor lui. La 
început să fi fost de lemn şi apoi a fost durată din piatră, într-o formă 
unică în felul ei. Căci e singura biserică veche din Moldova, care nu are 
planul obicinuit de cruce, ci-l are în forma basilicilor dreptunghiulare, 
despărțit, de-a lungul, prin două rândul, de columne masive în trei năvi, 
cu desăvârşire neobicinuite în bisericile moldoveneşti“, spunea Iancu 
Nistor, în 1925, dar admiraţia pe deplin cuvenită superbei construcţii nu 
merită compromisă prin răsfrângerea ei şi asupra stupinişului de risipitori 
de beznă prin „ungherele vârstelor“, cum ar fi zis Gh. Ghibănescu. 

Mănăstirea şi, ulterior, Episcopia din Rădăuți au anonimizat obştea 
sătească, documentele care se referă la localitate fiind extrem de puţine. 
Satul este menţionat doar cu ocazia schimbării judeciei (dreptul de 
folosință, pentru că dreptul de proprietate nu funcţiona în Moldova 
feudală), a acordării dreptului de jurisdicțiune, a închinării celor 50 de 
biserici şi tot atâtea sate, a deselor înzestrări cu robi ţigani, precum şi cu 
prilejul unor hotărniciri care s-au făcut de-a lungul vremii. 

Imaginea pe care o conturează difuz documentele este cea a unei 
comunităţi clericale extrem de bogată, care stăpâneşte, cu prerogative 
de stat în stat, robi ţigani şi iobagi români, care are şi o activitate 

economică extrem de rentabilă, adică târgul din vecinătatea grădinii 
mănăstireşti. Şi mai există o imagine, una confecţionată târziu, cea a 
unor vremuri pe deplin evlavioase, profund naţionale şi iluminătoare, 
aceasta din urmă întărind şi mitul vetrei, deci al statorniciei pe aceeaşi 
bucată de pământ, când, în realitate, în epoca beznelor „evlavioase“, 
generaţiile pribegeau prin proprie ţară, săpându-şi bordeiele şi mormintele 
ba pe o moşie, ba pe alta. În vremuri de demult, satele moldoveneşti 
avea doar 10-20 de bordeie, pe care le tot risipeau vremurile şi 
amărăciunile. Nici vorbă de gospodăriile superbe, cu care ne-a obişnuit 
Bucovina de după 1848, ci doar „jos, în pulbere, o gloată cu cerbicea 
plecată sub toate sarcinile... şerbirea şi mizeria fără protecţie, şi totul 
mişcându-se într-o atmosferă neguroasă de ignoranță, de superstiții, de 
pretenţii, de lăcomie şi de frică“. Gloata aceea ne-a fost, de-a lungul 
veacurilor „evlavioase“, poporul, „poporul şerbit boierescului, poporul 
pe capul căruia toți erau stăpâni, toţi: vatavi, arendaşi, proprietari, slujitori, 
cenuşeri, ţârcovnici, revizori, sameşi, ispravnici, judecători... poporul 
supus la beilicuri, supus la dare de flăcăi la oaste, supus la bătaie cu 
biciul, supus la supliciul fumului prin temnițe, expus la toate capriciile 
crude ale soartei, la toate mizeriile morale şi fizice, plecat la toţi, fie 
indigeni sau străini, sărăcit, înjosit, cuprins de groază din copilărie până 
la moarte şi neapărat de lege nici măcar în contra crimelor“ (Vasile 
Alecsandri, Introducere la scrierile lui Constantin Negruzzi, Bucureşti, 
1872, pp. VII-XII). 

Rădăuţii au fost, probabil din 11 iulie 1428, când se organizează 
episcopiile ortodoxe, subordonându-li-se câte 50 de biserici, şi până prin 
anul 1782, un loc uitat de lume şi de Dumnezeu într-o cumplită beznă a 
ignoranței. Stăpânea, acolo, ca mai în toată Moldova, Biserica lui lisus 
Cristos. Firesc ar fi fost, ridicate fiind orice obligaţii față de stat, ca la 
Rădăuţi să fi existat un adevărat rai terestru, o comună creştinească 
aidoma celor din vremurile începutului creştinismului, în care nici un 
copil să nu rămână neşcolit şi nici un enoriaş să nu sufere de foame, de 
bunurile comune urmând să beneficieze toți, şi luminătorii, dar şi creatorii 
acelor bunuri. Firesc şi cu adevărat creştineşte ar fi fost „dacă bătrânii 
noştri (asta înseamnă preot în greacă şi popă în latină — n.r.), excelenți în 
evlavie, întemeietori atâtor sute de mânăstiri sfinte, ar fi ridicat ei, după 

esâmplul altor popoare, măcar numai o universitate, ceriul nostru ar fi 
fost mai senin“ (citat dintr-o lucrare a lui Gavril Muntean, întemeietorul 
liceului din Braşov, reprodusă în „Lepturariul“ lui Pumnul, tomul III, 
clasa a V-a, pg. 25). Dar se vede că „excelenta evlavie“ a însemnat doar 
prefăcătoria prin care oameni vanitoşi s-au tot substituit lui Dumnezeu 
ca să ne poată stăpâni („maimuţărind pe Dumnezeu creator, care poruncise 
să se facă lumină, călugării răspândiră întunericul, strigând: Fiat nox!“; 
Constantin Negruzzi, Păcatele tinereții, Bucureşti, 1872, pg. 202). lisus 
ne desluşise că toţi suntem fiii Tatălui Ceresc, în vreme ce sistemul cleri- 
cal al proprietăţii, impunând sintagma „robii lui Dumnezeu“, a legitimat 
doar robia terestră. O robie acceptată printr-o somnolență seculară, din 
care aveau să se trezească românii bucovineni doar în două rânduri, când, 
prin intermediul unor rădăuţeni (Michail Bodnarescul, în 1848, şi 
învățătorii care au redactat „Apelul“ din 1902), descendenţi ai unor lungi 
şiruri de iobagi mănăstireşti, minciuna „evlavioasă“ avea să fie şi 
dezvăluită, şi condamnată, şi refuzată. 

Dacă judecăm cu luciditate, ba chiar şi cu un cinstit imbold creştin, 
documentele rădăuţene care urmează sunt, de fapt, mai curând mărturii 
ale măcinării neamului, decât dovezi de continuitate. Care continuitate, 
când adesea se pustieşte locul, iar pentru huzurul prefăcuților sunt aduşi 
mereu alți robi, mereu alți iobagi. Un neam se încheagă doar prin 
spiritualitate, iar de spiritualitate am fost ţinuţi, întotdeauna, la mare 
distanță. Păcatul, căci există un păcat, aparţine veacurilor. Dacă nu l-am 
pune în cârca vremurilor, după exemplul cronicarului, ar trebui să ni-l 
asumăm, iar pentru asumare e nevoie de trezire, ceea ce, după câte se 
pare, nu se va întâmpla prea curând. 

Prima aparentă sau chiar probabilă atestare documentară a 
localității Rădăuţi, uricul lui Roman Vodă din 18 noiembrie 1393, în 
care sunt amintite „satele lui Radomir“ nu cuprinde suficiente date, care 
să ne îndreptăţească la a porni călătoria prin veacuri cu un început de 
istorie obştească, deşi e sigur că ţinutul a fost locuit dintotdeauna şi că, 
înainte de vremurile beznei „evlavioase“, a existat o viaţă obştească şi în 
aceste locuri, dar aservirea obştii rădăuţene s-a făcut înainte de Descălecat, 
sub stăpânire tătară, din moment ce însuşi voievodul se află în stăpânirea 
acestor teritorii. Alexandru cel Bun, de pildă, care dă Coţmanii soacrei 

sale, urmând ca, după moartea acesteia, satele şi moşiile să revină 
episcopiei rădăuţene, asemeni tuturor voievozilor nu putea dărui nimic 
din patrimoniul instituţiei domneşti, ci numai din averile proprii. În cazul 
Rădăuților, devenit sat mănăstiresc chiar de la înălțarea primei necropole 
domneşti, probabil sub Bogdan Cuhea, este de presupus, din perspectiva 
dreptului valah, că satul revenea de drept domnului, preluat fiind de 
Bogdan, prietenul lui Kutlubuga, de la stăpânitorul tătar şi folosit, ulte- 
rior, pentru înzestrarea unei ctitorii creştine. 

Istoria episcopească a Rădăuţilor ar începe, după Dimitrie Dan, 
temeinic cercetător al istoriei instituţiei feudalo-religioase, în 1402, iar 
ipoteza lui pare plauzibilă, din moment ce, în 1413, când îşi înzestrează 
soacra, Alexandru cel Bun menţionează numele Episcopiei din Rădăuți. 
Dar adevărata organizare a vieţii religioase ortodoxe în Moldova pare să 
se fi făcut în 1428, când fiecărei episcopii i-au fost închinate câte 50 de 
biserici. Documentul din vremea lui Alexandru cel Bun, referitor la 
bisericile închinate episcopiei rădăuţene, s-a pierdut, dar existenţa lui 
este confirmată de uricul de întărire din 5 martie 1490, prin care Ştefan 
cel Mare recunoaşte şi întăreşte dania moşului său. 

Şi tot Ştefan cel Mare este cel care, în 30 august 1479, legitimează 
robia „evlavioasă“, scoțând Rădăuţii de sub jurisdicția domnească („nici 
să-i judece, nici să ieie gloabă de la dânşii, nici pentru mare lucru, nici 
pentru mic lucru, nici pentru pierdere de suflet nici pentru siluirea de 
fete ce se va întâmpla acolo, în acel sat Rădăuţi”) şi lăsându-i pe localnici, 
vreme de veacuri, la cheremul episcopilor („să-i judece rugătoriul nostru 
chir loanichie sau pe cine-l va alege Dumnezeu să fie episcop în 
Mitropolia noastră din Rădăuţi sau vornicii lui, altul nimene”). 

Practic, ziua de 30 august 1479 ar fi cea a primei atestări 
documentare a Rădăuţilor, dar şi ziua condamnării străbunilor şi a 
generaţiilor de după ei la martiriu „evlavios“. Iniţial, cum o confirmă şi 
uricul din 13 noiembrie 1486, prin care trei sălaşe de țigani („Radul cu 
casnicii şi Buţcat cu casnicii“ — în traducerea lui Dimie Dan, pe care am 
preferat-o pentru că pare să fie prima; „Pandrea cu sălaşul, şi Radul cu 
sălaşul, şi Buţcat cu sălaşul“, în traducerea Academiei Române, care 
datează uricul în 13 noiembrie 1487) au fost dăruite „să fie sfintei noastre 
episcopii de la Rădăuţi uric cu tot venitul şi copii lor şi nepoţii lor, şi 

strănepoții lor, şi răstrănepoţii lor, neclintit în veci“ (Documente privind 
istoria României, veacul XV, II, pp. 76-77), inițial, deci, robiei călugăreşti 
i-au fost destinaţi doar ţiganii, dar, după desele pustiiri ale țării, şi localnicii 
ajung în robie călugărească, aşa cum se precizează în uricul lui Vasile 
Lupu, din 20 aprilie 1639, prin care păgubosul voievod „a dat şi miluit 
pe rugătoarea noastră sfânta Episcopie a Rădăuţului, unde şi este hramul 
sfântului arhierarh şi făcătoriu de minuni a lui Hristos Niculai, cu treizeci 
de oameni din satul Rădăuți, ca ei să n-aibă să ni dee dare, nici mare, 
nici mică, nici zloți pentru case, nici taleri, nici lei, nici orţi, nici iliş să 
n-aibă de plătit, nici slugi pentru sânge, nici pentru oi să n-aibă de dat, 
nici o robotă să n-aibă să lucreze domniei mele cu alţi vecini ai noştri, ci 
ei să aibă a sluji şi lucra numai sfintei lor Episcopii şi să asculte întru 
toate, şi ca părintele episcop care va fi la acea sfântă episcopie să li fie 
stăpân, deoarece şi domnia mea am văzut pe acea sfântă Episcopie lipsită 
de oameni şi prădată de tălhari şi că nu poate exista fără de oameni“. 

Consideraţi a fi doar vite de muncă („Şi dacă slăbeau şi se 
împuţinau oamenii de răul nevoiei sau foametei, apoi slăbeau şi se 
împuţinau şi lucrătorii moşiei, cădeau, aşadară, şi moşia, şi stăpânul ei. 
Moşiile de prin preajma Rădăuţului erau ale mănăstirilor şi le stăpâneau 
mai ales igumenii, cari şi luau tot folosul”, se povesteşte în „Fondul 
Hambarului“”), rădăuţenii, cu excepția hotarnicei din 26 iulie 1786, în 
care sunt menţionaţi câțiva, sunt ignorați de documentele cancelariei 
episcopale, documente care nu consemnează decât preocupări aproape 
obsesive pentru bunuri pământeşti, ba cumpărări de sate şi moşii, ba 
cumpărări de robi, ba înzestrări de rubedenii episcopiceşti (Evlochie, de 
pildă, dăruieşte surorii sale, Ana, jumătate din satul Milişăuţi, în 30 au- 
gust 1633), ba cu arendarea de cârciume, ba cu partizanatul politic, dus 
până la tentative de crimă cu sfânta împărtăşanie sau cu invitarea ruşilor 
să ocupe Moldova. 

Vremurile episcopeşti ale Rădăuţului, vremuri ale lăcomiei 
călugăreşti, o lăcomie soldată şi cu prădarea mormântului lui Ştefan cel 
Mare de către cei puşi să-l păzească, nu mărturisesc nimic despre obştea 
rădăuțeană şi, dacă este să fim drepți, nici nu aveau ce mărturisi. În 
fond, în epoca măcinării de sine, Rădăuţii nici n-au avut istorie, fiind un 
loc cenuşiu, un fel de cimitir ruinat prin care nici măcar călătorii străini, 

nici oştile trecătoare prin Moldova nu s-au abătut vreodată. Rămâne la 
latitudinea fiecăruia să-şi clătească sufletul sau nu cu cele câteva 
„documente rădăuţene“ care se referă la întunecatele vremuri 
„evlavioase“, să scrâşnească din dinţi la adresa istoriei sau să se îmbete 
cu naționalismul „vorbelor goale şi al pocalelor pline“, de care vorbea 
un ziar nemţesc din Cernăuţi, în 1902, cu referire la „adormiţii seculari“ 
care am fost şi, din păcate, încă mai suntem. 
Aşadar glăsuiesc documentele măcinării de sine: 


1479 (6987), August 30: 


Ştefan Vodă cel Mare întăreşte 
Mitropoliei din Rădăuţi dreptul de jurisdicțiune 
asupra poporăciunii din satele Rădăuţi şi Coţmani 


Cu mila lui Dumnezeu, Noi, Ştefan Voevod, domnul țării Moldovii, 
facem ştire cu această a noastră carte tuturor cari o vor vedea sau o vor 
auzi cetindu-se, cui va fi de trebuinţă să ştie, iată am binevoit domnia 
mea, cu a noastră bunăvoință şi cu inimă curată şi luminată, şi toată voea 
noastră bună, şi cu ajutoriul lui Dumnezeu, să întărim şi împuternicim 
sfânta biserică, Mitropolia noastră din Rădăuţi, unde este hramul sfântului 
arhierarh şi făcătoriu de minuni Nicolai, şi unde este episcop rugătoriul 
nostru chir Ioanichie, şi am rânduit pentru sufleția celor între sfinți 
răposaţilor strămoşilor şi părinţilor noştri, şi pentru sănătatea şi mântuirea 
noastră, şi pentru sănătatea şi mântuirea copiilor noştri: 

La aceasta să n-aibă treabă niciunul din boerii noştri, nici staroştii, 
nici şoltuzii şi părgarii din Suceavă, nici şoltuzii şi părgarii din târgul 
Siretiului, nici vornicii din aceste două târguri, nici globnicii din ţinutul 
Sucevii la aceşti ai noştri... (ruptură în domunent) şi din satul Mitropoliei 
noastre, nici să-i judece, nici să ieie gloabă de la dânşii, nici pentru mare 
lucru, nici pentru mic lucru, nici pentru pierdere de suflet (omor, ucidere), 
nici pentru siluirea de fete ce se va întâmpla acolo, în acel sat Rădăuți, 
numai pentru sfezile din târg şi pricinile care se vor întâmpla fățiş în târg 

să judece pe acei oameni vornicii târgului. 

ară pentru altele să n-aibă treabă a-i judeca, ci să-i judece 
rugătoriul nostru chir Ioanichie sau pe cine-l va alege Dumnezeu să fie 
episcop în Mitropolia noastră din Rădăuţi sau vornicii lui, altul nimene, 
şi aşijdere toate satele câte sunt în Coţmani, cari ascultă de Mitropolia 
noastră din Rădăuţi şi la acei oameni, cari sunt la sate, să n-aibă treabă 
niciunul din boierii noştri, nici starostii din Țiţina, nici globnicii, nici 
pererubţii, nici să-i judece, nici să-i ieie gloabă de la dânşii nici pentru 
mare lucru, nici pentru mic lucru, nici pentru pierdere de suflet, nici 
pentru siluirea de fete ce se va întâmpla acolo, în Coţmani, ci să-i judece 
episcopii noştri sau vornicii lor, precum scriem mai sus, şi tot aşa slugile 
noastre, pererubții, să nu mâie pe acei oameni din Coţmani nici la cetate, 
nici la mori, nici la curţile noastre cu alţi locuitori ai ţării, şi, iarăşi, 
pentru pripasnicii care se vor afla în Rădăuţi şi Coţmani, în acele sate 
cari ascultă de Mitropolie, la aceşti oameni pripăşiţi să n-aibă nimene 
nici o treabă, ci episcopul nostru din Rădăuți să aibă treabă sau vornicii 
lor. 

Pentru toate aceste sus scrise să fie de la Noi uric Mitropoliei 
noastre din Rădăuţi, nestrămutat nicicând în veci. 

Şi pentru aceasta este credința Domniei noastre, a mai sus scrisului 
Ştefan Voevod, şi credinţa preaiubiţilor noştri fii Alexandru şi Petru, şi 
credinţa tuturor boerilor noştri mari şi mici, iară spre mai mare întărire 
tuturor celor mai sus scrise, Noi am poroncit credinciosului nostru domn 
Tăutul, logofătului, să scrie şi să atârne pecetea noastră pe această a 
noastră carte. 

A scris Borcea, în Suceavă, în anul 6987, luna August 30 (Dimitrie 
Dan, Cronica Episcopiei de Rădăuţi, pp. 140-143). 

1486 (6995), Noemvrie 13: 





Ştefan Vodă cel Mare întăreşte 
Episcopiei de Rădăuţi trei sălaşe de Țigani 


Cu mila lui Dumnezeu, Noi, Ştefan Voevod, domnul ţării Moldovii, 
facem ştire cu această a noastră carte tuturora cari o vor vedea sau vor 
auzi cetindu-o, iată am binevoit domnia noastră, cu bunăvoință şi cu 
inima curată şi luminată, şi din toată voia noastră bună, şi cu ajutoriul de 
la Dumnezeu, şi am rânduit pentru sufleția întru sfinţi răposaţilor 
antecesorilor şi părinților noştri, şi pentru sănătatea şi mântuirea noastră, 
şi pentru sănătatea şi mântuirea copiilor noştri, să întărim şi să 
împuternicim Episcopia noastră din Rădăuţi, unde este hramul sfântului 
arhierarh şi făcătoriu de minuni Nicolai, şi unde este episcop rugătorul 
nostru chir (Ioanichie), şi am dat şi am întărit acelei sfinte Episcopii 
Țiganii, anume Pandrea cu casnicii, şi Radul cu casnicii, şi Buţcat cu 
casnicii să fie ai Episcopiei noastre din Rădăuți de la noi uric copiilor lor 
şi nepoților lor şi strănepoților lor, neschimbat nicicând în veci. 

Iară pentru aceasta este credința domniei noastre, sus scrisului, 
Noi, Ştefan Voevod, şi credința preaiubiţilor fii ai domniei (noastre 
Ale)xandru şi Bogdan Vlad, şi credinţa boerilor noştri, credinţa domnului 
Zbiara, credința domnului Niag, credinţa domnului Duma, credinţa 
domnului Gangur, credința domnului Dragoş vornic, credința domnului 
Herman, credința domnului Dajbog, credința domnului laţco Hudici, 
credința domnului Şteful părcălab de Hotin, credința domnului Micot şi 
credinţa domnului Răteş, părcălabi de Neamţ, credinţa domnului Andreico 
Ciortorianul, credința domnului loan Secară părcălab de Novograd, 
credința domnului Clanău spătar, credința domnului Boldur vistiernic, 
credinţa domnului leremie postelnic, credinţa domnului Andreico 
păharnic, credința domnului Matei stolnic, credința domnului Şandru 
comis şi credinţa tuturor boierilor noştri moldovineşti mari şi mici, iară 
după viaţa noastră, cine va fi domn ţării noastre moldovineşti, acela să 
nu clintească dania şi întărirea noastră, ci s-o întărească şi 
împuternicească, iară cine ar îndrăzni această danie şi întărire a noastră 

să strice şi răsipiească, acela să fie blăstămat de Domnul Dumnezeu, 
Mântuitorul nostru lisus Hristos şi de precinstita lui Maică şi de toţi 
sfinţii cari din veac bine au plăcut lui Dumnezeu şi să fie asemenea lui 
Iuda şi de trei ori blăstămatul Arie, şi să aibă parte cu acei iudei care au 
strigat asupra lui Hristos Dumnezeu: sângele lui asupra lor şi fiilor lor. 

Iară spre mai mare putere şi întărire a tuturor celor scrise, am 
poroncit credinciosului nostru domn Tăutul, logofătul, să scrie şi să atârne 
pecetea noastră de această a noastră carte. 

A scris loan Brat..., în Suceavă, în anul 6995, luna Noemvwrie a 13 
zi (Dimitrie Dan, Cronica Episcopiei de Rădăuți, pp. 143-146). 


1490 (6998), Martie 15: 


Ştefan Vodă cel Mare întăreşte Episcopiei de Rădăuţi 
50 biserici, şi anume 44 din ţinutul Sucevei şi 6 din al 
Cernăuţului, date ei de Alexandru Vodă cel Bun 


În numele Tatălui şi al Fiului şi al Sfântului Duh, Treime Sfântă şi 
de-o Fiinţă şi Nedespărțită. 

Iată, eu, robul stăpânului meu Iisus Hristos, lo Ştefan Voevod, cu 
mila lui Dumnezeu domnul ţării Moldovii, facem cunoscut, prin această 
a noastră (carte), tuturor cari o vor vedea sau vor auzi-o cetindu-se, iată 
a binevoit domnia mea, cu a noastră bunăvoință şi cu inima curată şi 
luminată, şi din toată voea noastră bună, şi cu ajutoriul de la Dumnezeu, 
şi din bunul gând, şi cu rugătoriul şi părintele nostru chir Gheorghie, 
mitropolitul Sucevei, şi cu toţi boerii noştri moldovineşti şi mai ales cu 
întreg sfatul nostru, şi am rânduit, pentru sufleţia celor întru sfinți 
răposaţilor strămoşilor şi părinţilor noştri, şi pentru a noastră sănătate şi 
mântuire, şi pentru sănătatea şi mântuirea copiilor noştri, şi am dat şi 
întărit sfintei noastre Episcopii din Rădăuţi, şi unde este hramul sfântului 
ierarh şi făcătoriu de minuni Nicolai, şi unde este episcop rugătoriul şi 
părintele nostru chir loanichie, şi unde zac (oasele) celor între sfinți 
răposaţi moşilor şi străbunilor noştri, şi am dat şi am întărit acelei sfinte 

Episcopii din Rădăuţi 50 de biserici cu preoţi, din ţinutul Sucevei 44, 
iară din ţinutul Cernăuţului 6 biserici cu preoți, care au fost date acele 50 
biserici cu preoți de moşul nostru, de Alexandru Voevod, începând din 
[inutul Sucevei: 1. Biserica din Lucavebcu preotul, 2. biserica din 
) adova cu preotul, 3. biserica din Stancâubcu preotul, 4. biserica din 
Storojinebcu preotul, 5. biserica din Baline2ti cu preotul, care-i pe Siretiu 
6. biserica din Răji2ti, care-i pe Sirete, cu preotul, 7. biserica cu preotul 
din Hluboca, 8. biserica din Berlinţi, cu preotul, 9. biserica cu preotul 
pe Teterna, 10. biserica din Cerepcăuli cu preotul, 11. biserica din 
Volcinebh cu preotul, 12. biserica cu preotul unde-i Cudrea Oprise, 13. 
biserica din Bain[i cu preotul, 14. biserica cu preotul pe Telebicință, 15. 
biserica cu preotul din Brânză, 16. biserica din Sinăuţi cu preotul, 17. 
biserica cu preotul din Dărăzti, 18. biserica din Vladău[i cu preotul, 19. 
biserica cu preotul din R ugae2ti, 20. biserica din Slavou cu preotul, 
21. biserica din Caline2ti cu preotul, 22. biserica din Dobrinouţi cu 
preotul, 23. biserica din Zamostie cu preotul, 24. biserica cu preotul din 
Vasinţi, 25. biserica din Balila cu preotul, 26. biserica din Grama cu 
preotul, 27. biserica din C alafindeeti cu preotul, 28. biserica din Calinesti 
cu preotul, 29. biserica din R oman cu preotul, 30. biserica din Crainicezti 
cu preotul, 31. biserica din Badeu[i cu preotul, 32. biserica din 
Ivancicâuți cu preotul, 33. biserica la ] uga cel nebun, 34. biserica din 
Dolhasca cu preotul, 35. biserica din Iliasini cu preotul, 36. biserica cu 
preotul din V lachăuţi, 37. biserica cu preotul peVlachăuți, 38. biserica 
cu preotul pe Solonebla Vlad cel negru, 39. biserica cu preotul mai jos 
de Vlad cel negru, undea fost preotul M atei, 40. biserica cu preotul la 
gura Solonețului, 41. biserica cu preotul la gura Solcii, 42. biserica cu 
preotul la gura Costânei, 43. biserica din Balanceana cu preotul, 44. 
biserica cu preotul la juratul Dragomir, iară 6 biserici, cu 6 preoţi, am 
dat şi am întărit Episcopiei noastre din Rădăuţi din Finutul Cernăâuţului, 
anume: 2 biserici din târg din Cernăuți şi 3 biserici din Cuciur şi 1 
biserică din Mihalcea. 

Toate aceste biserici cu preoţi le-am dat, aceste 6 biserici cu 6 
preoți în schimb pentru 6 biserici cu 6 preoți, cari ne-au dat rugătoriul 
nostru chir Ioanichie, episcop de Rădăuţi, din ţinutul Sucevei, din a sa 
bună voe şi cu a sa binecuvântare, anume bisericile cu preoţii din ţinutul 

Sucevii: 1. biserica din Climăui, 2. biserica din Vigani cu preotul, 3. 
biserica din Frătăuţi cu preotul, 4. biserica din Balasine2ti cu preotul, 
5. biserica din Vicovul de sus, 6. biserica cu preotul din M ăkrătezti, cari 
biserici sunt scrise cu aceşti preoţi în documentul moşului nostru 
Alexandru Voevod, şi care Noi le-am adăogit şi alipit să asculte de 
mănăstirea noastră Putna, cari aceste biserici, cu aceşti preoţi, sunt din 
satele mănăstireşti. 

Noi însă am dat Episcopiei noastre din Rădăuți, în schimb pentru 
aceste 6 biserici şi cu 6 preoți din ţinutul Sucevei, acele 6 biserici şi cu 6 
preoți din ţinutul Cernăuţului, să fie deplin acele 50 biserici şi cu acei 50 
preoți Episcopiei din Rădăuți, cari au fost date de moşul nostru Alexandru 
Voevod şi cari sunt scrise în documentul moşului nostru Alexandru 
Voevod, care este la această Episcopie din Rădăuţi, şi iarăşi, la aceste 
mai sus scrise biserici a sus scriselor sate din ţinutul Sucevei şi la acele 
6 biserici din ținutul Cernăuţului, câte s-au înnoit mai înainte şi câte se 
vor mai înnoi în viitoriu, şi se vor adăogi şi toate aceste biserici cu toți 
preoţii să asculte de Episcopia noastră din Rădăuţi a sfântului Nicolai, 
toate bisericele şi preoţii din ţinutul Cernăuţului, afară de bisericele şi 
preoţii câte se vor afla în satele sfintei noastre mănăstiri Putna, iară alte 
biserici cu preoţi, câte sunt şi câte se vor înnoi şi adăogi în ţinutul 
Cernăuţului, şi acele toate biserici şi toţi preoții să asculte de Episcopia 
noastră din Rădăuţi, cu dania, plocoanele şi toate pricinile şi tot venitul 
preoţesc, precum am scris mai sus. 

Aceste toate mai sus scrise să fie Episcopiei noastre din Rădăuţi 
de la Noi uric şi cu tot venitul, nestrămutat nicicând în vecii vecilor nici 
de patriarh, nici de mitropoliți, nici de altul nimene. 

Iară pentru aceasta este credința domniei noastre, a mai sus 
scrisului, Noi, Ştefan Voevod, credinţa preaiubiților fii ai domniei mele 
Alexandru şi Bogdan Vlad, şi credinţa boerilor noştri, credinţa domnului 
Zbiara, credinţa domnului Neag, credinţa domnului Duma, credința 
domnului Dragoş vornic, credința domnului Hărman, credinţa domnului 
Hudici, credința domnului Dajbog, credința domnului Şteful Hotinceanul, 
credința domnului Micot şi credința domnului Reteş, părcălabi de Neamţ, 
credinţa domnului Ceartorovschi, credința domnului Groza părcălab de 
Orheiu, credința domnului Secară de la Roman, credinţa domnului Clanău 

spătar, credința domnului Boldur vistiernic, credința domnului leremie 
postelnic, credinţa domnului Andreico Frunteş stolnic, credința domnului 
Şandru comis şi credinţa tuturor boierilor noştri moldovineşti mari şi 
mici. lară după viaţa noastră, cine va fi domn pământului nostru 
moldovinesc, din copiii noştri sau din neamul nostru, sau orişipecine 
Dumnezeu va alege să fie domn pământului nostru moldovinesc, acela 
să nu clintească dania şi întărirea noastră, ci s-o întărească şi 
împuternicească, deoarece Noi am dat şi întărit acelei a noastre Episcopii 
din Rădăuţi pentru sufleţia întru sfinţi răposaților moşilor şi părinţilor 
noştri şi pentru a noastră sănătate şi mântuire, şi pentru sănătatea şi 
mântuirea copiilor noştri, iară cine ar îndrăzni să strice aceasta, acela să 
fie blăstămat de Domnul Dumnezeu şi Mântuitorul nostru lisus Hristos 
şi de preacurata lui Maică şi de cei 4 evangheliști şi de cei de căpetenie 
12 apostoli, de Petru şi Pavel şi ceilalți, şi de 318 părinţi din Nicea şi de 
toţi sfinţii cari bine au plăcut lui Dumnezeu şi să fie asemene cu luda şi 
cu afurisitul Arie, şi să aibă parte cu acei ludei care au strigat asupra lui 
Hristos Dumnezeu, sângele lui asupra lor şi asupra copiilor lor. 

Iară spre mai mare întărire a tuturor celor mai sus scrise, am 
poroncit credinciosului nostru domn, lui Tăutul logofătul, să scrie şi să 
atârne pecetea noastră de această a noastră carte. 

A scris loan, în Suceavă, în anul 6998, Marie 15 (Dimitrie Dan, 
Cronica Episcopiei de Rădăuţi, pp. 146-152). 


1639 (7147), Aprilie 20: 


Vasile Lupul Vodă, văzând că Episcopia din Rădăuţi, 
care fusese prădată de tălhari, n-are cu cine să-şi 
lucreze locurile, i-a dăruit 30 de vecini 


În numele Tatălui şi Fiului şi Sfântului Duh. Iată, eu, robul şi 
închinătoriul sfintei de-o ființă şi de viaţă făcătoarei şi nedespărțitei 
Treimi, căriia mă închin şi slujesc şi şerbesc cu duhul meu, dreptmăritoriul 
domn, lo Vasile Voevod, cu mila lui Dumnezeu domnul țării Moldovii, 

iată, domnia mea a binevoit, cu a noastră bunăvoință şi cu inimă luminată 
şi curată, şi cu ajutoriul lui Dumnezeu, urmând fapta bună şi pe cei întru 
sfinți adormiți domni, cari au fost înaintea noastră, din dragostea ce-au 
avut-o cătră Dumnezeu şi sfintele lui biserici şi mănăstiri, pe cari le-au 
miluit pentru mântuirea sufletelor lor şi vecinica lor amintire, de aceea şi 
domnia mea, cu bunăvoința lui Dumnezeu şi cu binecuvântarea 
rugătorilor noştri, arhiereilor lui Dumnezeu şi episcopilor noştri 
moldovineşti, chir Varlaam, arhiepiscop şi mitropolit al Sucevei, şi chir 
Mitrofan, episcop de Roman, şi chir Anastasie, episcop de Rădăuţi, şi 
chir Georgie, episcop de Huşi, şi cu voinţa întregului nostru sfat domnesc, 
a boerilor noştri moldovineşti mari şi mici, domnia mea a dat şi miluit pe 
rugătoarea noastră sfânta Episcopie a Rădăuţului, unde şi este hramul 
sfântului arhierarh şi făcătoriu de minuni a lui Hristos, Niculai, cu treizeci 
de oameni din satul Rădăuți, ca ei să n-aibă să ni dee dare, nici mare, 
nici mică, nici zloți pentru case, nici taleri, nici lei, nici orţi, nici iliş să 
n-aibă de plătit, nici slugi pentru sânge, nici pentru oi să n-aibă de dat, 
nici o robotă să n-aibă să lucreze domniei mele cu alţi vecini ai noştri, ci 
ei să aibă a sluji şi lucra numai sfintei lor Episcopii şi să asculte întru 
toate, şi ca părintele episcop care va fi la acea sfântă episcopie să li fie 
stăpân, deoarece şi domnia mea am văzut pe acea sfântă Episcopie lipsită 
de oameni şi prădată de tălhari şi că nu poate exista fără de oameni; şi 
am eliberat domnia mea pe acei treizeci de oameni, afară de slujbe şi 
cărăuşii, şi de alte slujbe cari le va avea episcopul, de aceea nici vătăjeii 
cei mari din acel ţinut al Sucevii să n-aibă treabă cu acei oameni, nici 
globnicii, nici deşugubinarii să n-aibă treabă cu dânşii, nici căminarii să 
n-aibă a-i învălui pe aceşti oameni pentru camână şi neci pentru o angărie 
să n-aibă a-i învălui pe dânşii şi numai să aibă a da, o dată pe an, când va 
fi darea împărătească, cum vor avea să dee... (ruptură în document) şi 
oamenii pământeşti, iară nimic altceva. 

Aşadară, cei sus scris treizeci de oameni din satul R ădăuți ca să 
fie de la domnia mea sfintei Episcopii neclintiţi nicicând în vecii vecilor. 

Iară pentru aceasta este credința domniei noastre, mai sus scrisului, 
Noi, lo Vasile Voevod, şi credinţa preaiubitului fiu al domniei mele loan 
Voevod, şi credinţa boerilor noştri, credința domnului Dumitraşcu Şoldan, 
mare vornic al ţării de jos, credința domnului Toader Petriceac, mare 

vornic al țării de sus, credinţa domnului Gavril, hatman şi pârcălab de 
Suceavă, credința domnului Petraşcu Ciogolea şi Constantin Stârcea, 
pârcălabi de Hotin, credinţa domnului Dumitru şi... (ruptură în docu- 
ment), pârcălabi de Neamţ, credința domnului Iordachi, pârcălab de 
Roman, credința domnului Grigore Ureche spătar, credința domnului 
Apostol Catargiul postelnic, credința domnului George paharnic, credința 
domnului Necula Catargiul visternic, credința domnului Toma stolnic, 
credința domnului Mihail Furtună comis şi credinţa tuturor boierilor noştri 
mari şi mici. 

Iară după viaţa noastră şi domnia noastră, cine va fi domn din 
copiii noştri sau din neamul nostru, sau orişipecine Dumneueu l-ar alege 
să fie domn ţării noastre moldovineşti, acela să nu strice a noastră miluire 
şi aşezare, ci mai vârtos să dee şi să întărească sfintei Episcopii. 

Iară dacă cineva va îndrăzni să strice a noastră miluire şi aşezare, 
acela să fie de trei ori blăstămat şi afurisit de Domnul Dumnezeu, 
făcătoriul ceriului şi al pământului, şi de presfânta Maica lui Dumnezeu, 
şi de 318 părinţi, cei din Nichea, şi de toţi sfinții, iară spre mai mare 
putere şi întărire celor sus scrise, am poroncit credinciosului şi cinstitului 
boeriului nostru, domnului Gavril Matiaş, marelui logofăt, să scrie şi să 
atârne pecetea noastră de această adevărată a noastră carte. 

Io Vasile Voevod 

A scris Borlianul, în Iaşi, la anul 7147, Aprilie 20 (Dimitrie Dan, 
Cronica Episcopiei de Rădăuţi, pp. 169-172). 


Consignaţiunea emigranților transilvăneni 
cari s-au aşezat în districtul bucovinean, cum au fost 
constataţi în baza ordinului Comandamentului General 
din Liov la 27 Ianuarie 1778 de către domnii ofiţeri 
însărcinaţi anume cu aceasta 


Rădăuţi, proprietatea Episcopiei Rădăuți 


Dimitrie ARDELEAN, plugar din Rodna, fost grănicer în 
Regimentul 2 Românesc, sosit la Rădăuţi în anul 1763, împreună cu 2 

băieţi şi soția; 

Alexie ARDELEAN, plugar din Rodna, fost grănicer în 
Regimentul 2 Românesc, sosit la Rădăuţi în anul 1748, împreună cu 2 
băieţi şi soția; 

Ioachim UNGURAB2U, plugar din Rodna, fost grănicer în 
Regimentul 2 Românesc, sosit la Rădăuţi în anul 1772, împreună cu 
soția; 

Mihai MORO2AN, plugar din Bârgău, fost supus, sosit la Rădăuți 
în anul 1733, împreună cu 3 băieţi, 2 fete şi soția; 

Grigora? MORO2AN, plugar din Bârgău, fost supus, sosit la 
Rădăuţi în anul 1733, împreună cu 2 băieţi, 3 fete şi soția; 

Toader URSU, pălmaş din Cliciu, fost supus, sosit singur la 
Rădăuţi în anul 1763”. 


1. Copia tabulară a protocolului aulic de delimitare 
a proprietăților mânăstirii Rădăuţi, aflătoare 
în districtul Bucovina, de la pagina 819-824. 
Continuatum în 9 Martie 1782 


I. Neputând domnul episcop de Rădăuţi să se presânte în persoană 
şi să dee desluşiri cu privire la moşiile episcopeşti, de aceea a trimis pe 
Ieromonahul Inochentie, din mânăstirea Rădăuţului, cu epistola alăturată, 
aice, sub Nr. 240. Acesta, fără să fi depus jurământ, deoarce episcopul 
cu propria sa mână a subscris un extras al veniturilor sale, a fost provocat 
să arate titulum possesionis al acelor moşii şi veniturile lor. Deci s-a 
pus acestui ieromonah întrebarea: Cine a fundat Episcopia Rădăuţului? 
Răspuns: Cine a fundat Episcopia de Rădăuţi nu ştie, poate că aceasta 
provine în scrisori. 


II. Ce fel de moşii şi proprietăţi posedă Episcopia Rădăuţului în 
acest cordon? Răspuns: Episcopia de Rădăuţi are în acest cordon 
următoarele moşii, anume satele: Rădăuţ, Coţman, Lastiuca, care, mai 
înainte, în scrisori, se numește Sadova, Suchoverca, Clivodin, Davideşti, 

Cliveşti, Havrileşti, o pivniţă risipită în Suceavă, un loc de casă în 
Cernăuţi. 
Peste cordon, satele: Havorni şi Nova selița, Balileşti. 


III. Quo titulo posedă Episcopia de Rădăuţi satul Rădăuţi? 
Răspuns: Scrisorile vor arăta cine a dăruit aceste moşii episcopicești. 
Scrisorile se află la Mitropolie. Să se noteze Acestui ieromonah, 
într'adevăr foarte ignorant, i s-a dat ordin să citească, astăzi şi mâne, 
scrisorile şi apoi să dee, despre unele, desluşire, deocamdată, însă, a fost 
pus să-şi subscrie disposițiunile. 


Ieromonah Inochentie, vechil / loan Calmulchi, căpitan- 
asesor / Alexandru IIschi / M etzger, colonel / 1. Pitzelli, căpitan de 
cavalerie / Harsani, sublocotenent-auditor / 1.S. E rggelet, grefier de 
judecătorie, qua actuarius. 


2. Continuăm în 12 Martie 1782. 
Ieromonahul Inochentie, care prin 3 zile a avut timp 
să citească scrisorile sale, astăzi a fost întrebat: 


IV. Cum a devenit satul Rădăuţi proprietatea Episcopiei cu acelaşi 
nume? Răspuns: După tradiţiune, toate moșiile, cari se numesc 
episcopeşti, să fi fost dăruite de domnul Alexandru, însă pentru aceasta 
uric de danie nu se află. Să se noteze Scrisorile s-au pierdut, însă cărţi 
de confirmare se află. Să se noteze. O confirmare domnească de la Ştefan 
cel Bătrân, din anul 7011 (1503), care însă îi foarte deteriorată, ruptă şi 
fără sigil, prin care s-a întărit Episcopiei de Rădăuţi toate moşiile, nu 
s-a alăturat, ci alta, de la Ştefan cel Tânăr, din anul 7028 (1520), în care 
aceleaşi moşii aşijdere se întăresc Episcopiei, s-a alăturat aice, în 
trăducere, sub N-rul 241. 


V. Ori de nu se află o hotarnică pentru satul Rădăuţi și de când 
Episcopia posedă acest sat? Răspuns: O hotarnică, făcută în anul 1768, 

se află. Episcopia a avut certe cu Suceviţa, cari au fost finalizate prin sus 
alăturata hotarnică şi hotarele dinspre această parte au fost regulate. 
Episcopia, din acel timp, posedă în linişte din toate părţile. Să se noteze. 
Această hotarnică s-a alăturat aice, în trăducere, sub N-rul 242... 
(următoarele paragrafe se referă la Coţmani, aşa că nu le mai reproduc — 
n.r.). 


Ieromonah Inochentie, vechil / loan Calmufchi, căpitan-asesor 
/ Alexandru IIschi / M etzger, colonel / |. Pitzelli, căpitan de cavalerie 
/Harsani, sublocotenent-auditor / 1.S. E rggelet, grefier de judecătorie, 
qua actuarius. 


(capitolul 3, respectiv „copia tabulară a alegatului alăturat 
protocolului aulic de delimitare a Bucovinei, cu privire la proprietăţile 
Episcopiei Rădăuţului, de sub Nro. 241”, adică uricul din 6 octombrie 
1519, prin care Ștefăniță Vodă întărea Episcopiei satele deja menţionate 
în documentele anterioare, nu-l mai reproduc, pentru că nu se referă la 
localitatea Rădăuţi — n.r.) 


4. Copia tabulară a alegatului alăturat protocolului aulic 
de delimitare a Bucovinei, cu privire la proprietățile 
Episcopiei Rădăuţului, de sub N-rul 242: 


„Cu această scrisoare şi hotarnică, facem cunoscut că noi am 
primit poroncă de la preluminata domnie a preînduratului domn Grigorie 
Ioan Calimach Voevod şi am fost trimişi c-o luminată scrisoare la Rădăuți, 
la moşiile episcopeşti, unde să hotărâm locurile R ădăuțului de moşiile 
mânăstirii Suceviţa, anume Volovăţ şi Horodnic, deoarece între amândouă 
părţile s-au iscat certe pentru hotare. 

Noi, deci, am venit, în urma luminatei poronci domneşti, în satul 
episcopesc Rădăuţi şi am chemat pe părinţii din mânăstirea Suceviţa, 
anume pe egumenul Amfilochie, apoi pe foştii egumeni, anume Nicodim, 
Gheorghie şi Iosif, pe ieromonahul Antonie, pe ieromonahul Isachie şi 

namesnicul Ghelasie, apoi pe călugărul Silvestru Bogat, dimpreună cu 
alți oameni din Horodnic, anume: Toader, fost protopop, loniţă Țigănescu, 
vornic, Grigori Prilipcean, loan Morar, Simeon Crisenco şi Grigoraş 
Calancea, din satul Volovăţ au fost chemaţi următorii oameni, anume: 
Varlaam Maliş, vornic, Miron Vicoviţă, Simeon Coca, Simeon 
Lupuşteanul, Simeon Diaconul şi alți bărbați. 

La această hotărâre, a fost de față şi sfântul părinte şi episcop, 
chir Dosoftei de Rădăuţi, apoi alţi oameni din amintitul sat Rădăuți, 
anume: Isaie şi Ilie, călugări, Andrei Vataman, Grigora* Bucului, 
protopopul 2tefan, Dumitra*co Hâncul, Lupul Ungurianul, Vasile 
M artinescul, loan Buleandra şi alți bărbaţi, cari toţi au fost de faţă. 
Aceştia, deci, au fost întrebaţi despre pricina certei şi sfântul părinte şi 
episcop ne-a arătat o bucată de loc din şesul Rădăuţului, care, până în 
jos, la apa Sucevei, se ţine de moşiile episcopeşti şi a zis că acest loc se 
[ine de Rădăuţi, însă călugării din Suceviţa întră cu Volovăţul, moşia 
lor, până în poarta Episcopiei, din care pricină totdeauna se ceartă. 

Noi am întrebat, apoi, pe sfinții părinţi din Suceviţa de ce întră în 
această bucată de loc, până în poarta Episcopiei, şi i-am rugat să ne arate 
vechile scrisori hotarnice. Apoi ni s-au arătat uricele satului Volovăţ, în 
care este scris că ei să stăpânească locul după hotarele cele vechi, precum 
le-au ţinut din vecie, în cari, însă, semnele hotarelor nu sunt arătate şi au 
zis că n-au hotarnice şi c-au ţinut locul de la Rodiţa până la ulmi şi drept 
la mlaştini, până la răchită. 

Sfinţia sa, chir episcopul, întrebat şi rugat să ne arăte pe ce se 
razimă Sfinţia sa şi cere dreptul proprietăţii asupra şesului, până la apa 
Sucevei, ni-a răspuns că hotarnicele au ars în timpul războiului, din acele, 
însă, nu s-a putut cunoaşte răzvedit cum se împărţesc hotarele. 

Apoi, am ascultat zisa oamenilor celor bătrâni despre cele auzite 
de la strămoşi. Unii ni-au arătat aceste, alții alte hotare, după cari n-a 
fost cu putință a împărţi acel loc. Neputându-se, însă, lucrul lămuri, din 
pricina multor obiecţiuni, de aceea călugării din Suceviţa au zis că sunt 
gata de învoeală şi noi l-am sfătuit pe sfântul părinte şi episcop că s-a 
primit c-o învoeală, ca prin ea niciuna din amândouă părțile să nu-ş piardă 
sufletul. 

Apoi, cu toţii, ne-am dus la Rodiţa, pentru care s-a iscat cearta, la 

pârâul care curge din fântână, de aice am mers pe şes până la apa Suceviţei, 
apoi, tot pe drum, în jos, până la o răchită, unde, prin scursurile Suceviţei, 
s-a făcut o mlaştină, până unde şi învoeala s-a făcut, apoi, prin şes, care 
se lărgeşte dincoace, lângă cursul Suceviţei, în jos. 

Sfântul părinte şi episcop, însă, s-a rugat ca el să ţie locul până la 
drum, călugării iară au zis ca chir episcopul să ţie locul până la gârla 
sacă a apei, linie dreaptă până la răchita aflătoare lângă trestiiş. Nevoind 
ei, însă, să se învoească aşa, de aceea am hotărât că va fi bine ca bucata 
de loc asupra cării cearta s-a iscat să se împărțească în două părţi, de 
aceea noi am pus la mijloc pietrele de hotar care se însemnează mai jos. 
În acest feliu s-a hotărât locul R ădăuțului de cel al Volovăţului. 

Hotarul R ădăuțbului începe de la pârâul Posinul, de la vadul 
pietros, de la hotarul satului Frătăuţi, proprietatea mănăstirii Putna, spre 
meazăzi, prin câmp şes, pe lângă hotarul Horodnicului, prin o mlaştină, 
apoi prin o pădure de frasini, lângă mărul cel roşiu, apoi tot prin mlaştină 
Şi şes, apoi prin drumul care duce la moara Horodnicului, unde am pus, 
deasupra drumului, între drum şi cursul pârâului, un stâlp mare de piatră, 
de aice prin apa pârâului morii şi şes, apoi prin alt pârâu, numit Valeasacă, 
linie dreaptă prin un mic suiş şi câmp, apoi prin drumul care duce pe 
deasupra Osoiului la sfârşitul Trojanului, de aice, prin Trojan, până la 
hotarele cele vechi, apoi la piatra cea mare de hotar, aflătoare aice, apoi 
tot prin şesul Trojanului şi cornul lui, mai sus de pârâul Rodiţa, de la 
Rodiţa în jos, spre apus, prin şes şi pârâul Rodiţa, apoi prin alt pârâuaş, 
care se face dintr-un isvor de fântână, unde s-a pus pe mal o piatră, spre 
răsărit, pe drumul care duce de la mânăstirea Suceviţei la Rădăuţi, de 
aici, tot pe şes, până la apa Suceviţei, tot în hotar cu Horodnic, apoi tot 
prin şes până la ogoare, unde este o gârlă sacă, în care se scurge apa, 
unde iarăş s-a îngropat un stâlp de piatră, de aice, prin gârlă, spre meazăzi, 
la apa Suceviţei, apoi, tot prin şes, până la drumul care duce la Suceavă. 
Mai sus de acest drum s-a aşezat un stâlp de piatră. De aice, pe drum, în 
Jos, apa Suceviţei formează hotarul, apoi prin drumul care vine de la 
Volovăţ, mai sus de locul unde se revarsă Suceviţa şi sunt răchite, unde 
s-a pus o piatră de hotar. De aice, pe apa Sucevei în jos, pe şes, unde apa 
Sucevei se despărțeşte de drum, unde, pe fânațe, iarăşi s-a pus o piatră 
de hotar şi apoi în Jos, prin fânaţe, unde am pus o altă piatră de hotar, 

apoi pe şes, tot în jos, prin câmpul şes, lângă drumul care duce de la 
Suceavă la Rădăuţi. Şi pe acest loc iarăş s-a pus o piatră de hotar, şi 
anume pe un loc unde apa de pe dealuri se scurge şi se adună. De aice, 
linie dreaptă prin drumul coşcovit, prin trestiiş, până la hotarul Satului- 
mare, care moşie este proprietatea mânăstirii sfântului prorocu Ilie, de 
unde hotarul merge în sus, lângă ogoarele satului Rădăuţi şi locurile 
Satului-mare, cum zice uricul lui lancul Voevod din 7090 (1582), 
Fevruarie 24, apoi se întinde până la pârâul Posinul, mai jos de un suiş, 
care suiş se chiamă, astăzi. „Dealul Crucii“, de aici spre mează-noapte, 
prin câmp şi mlaştini cu trestii, până la un pârâu care se numeşte Saha, în 
sus până la apa Posinului, şi tot pe dealuri şi pe lângă apa Posinului până 
la vadul pietros, de unde hotarul s-a început. 

Aşa, deci, s-a aşezat hotarul satului Rădăuţi împrejur, precum 
s-a arătat mai sus, în anul 1768, în 26 Iulie. Amândouă părţile s-au învoit 
cu hotărnicirea şi ca în viitor să nu se întâmple certe, de aceea s-au făcut 
două hotarnice asemene şi fiecare parte a primit una, apoi s-au subscris 
călugării de la Suceviţa, spre asigurarea Episcopiei, şi au pus pecetea 
mânăstirii. Şi episcopul a subscris hotarnica Suceviţei, în care şi noi 
ne-am subscris: Ștefan Sturza, ieromonag Cornilă, George Carp, polcovnic, 
Carp Pocioroagă, vornic de poartă a măsurat, ieromonah Antonie, Georgie, 
fost egumen, Nicodim, stareţ, ieromonoh losaf, ieromonah Ghelasie, 
ieromonah Paisie, ieromonah Sava, ieromonah Iustin, L..S. Silvestru, monah 
Bogatul, arhimandrit losaf, m-am subscris ca martor Venedict, egumen 
din Solca, am fost de faţă, ieromonah Dosoftei, fost egumen / Traduxit în 
Suceavă, în 17 Martie 1782, M.S. Lopcisky, locotenent (Dimitrie Dan, 
Cronica Episcopiei de Rădăuţi, pp. 230-238). 


Delimitarea Rădăuţului 


Acum, Rădăuţ, în 19 şi 20 Iulie 1782. 

În urma notei administraţiunei țării Bucovina din 7 curent, prin 
care se aduce aminte că satul episcopesc Rădăuţi, ca să poată fi luat în 
seamă economiceşte, trebue delimitat, s-a proces, după ce, mai înainte, 
vecinii au fost invitaţi, la delimitarea acestui sat. 

Satul episcopesc Rădăuţi se hotărăşte cu următoarele sate: 
Horodnic, Volovăţ şi Mascatoţe (Balasineşti). 

Hotarul Rădăulului începe, la apus, de la părâul Posina, la care 
părău satul Frătăuţi, proprietatea mănăstirii Putna, se hotărăşte cu 
Rădăuţul şi Horodnicul. Lângă acest părău s-a rădicat, mai sus de „Vadu 
pietros“, spre răsărit, o movilă de hotar, care despărțeşte hotarul 
Horodnicului sau proprietatea mănăstirii Suceviţa de cel al Rădăuțului, 
şi anume sub un teiu ciuntit, pe care, însă, s-a putut vede, ca semn de 
hotar, o vechie prăjină, c-o buleandră aninată de dânsa, din timpul ultimei 
delimitări. 

De la această movilă de hotar, hotarul între Rădăuţi şi Horodnic 
merge spre miază-zi peste părăul Băhnianu, la movila de hotar rădicată 
nu departe de acest părău şi, de aice, mai departe, în linie dreaptă, până 
la sfârşitul pădurii 2 alcau, unde mai înainte să se fi aflat un măr roş, la 
o altă movilă de hotar, rădicată acolo, şi, de aice, prin nişte mlaştini 
crescute cu trestie, până la drumul care duce de la Rădăuţi la Vicovul de 
Jos şi, apoi, peste acest drum, până la piatra-hotar care mai “nainte a stat 
cu mult înainte sub drum, şi abie după învoeala făcută între doi călugări 
din Rădăuţi şi Suceviţa să fi fost aşezată aice, sus, între drum şi părâul 
Valea sacă, lângă care piatră de hotar iarăş s-a rădicat o movilă de hotar. 

De aice, linia hotarului merge peste părăul Valea sacă şi o peninsulă 
din nou la cotitura acestui părău şi aşa ajunge şi a triia oară până la o 
movilă de hotar, rădicată lângă malul acestui părău. 

De aice, peste părău şi ceva în sus, la o altă movilă de hotar, de 
unde s-a ajuns la piatra de hotar, care se afla în capătul de sus al câmpului 
Trojan, peste care iarăş s-a rădicat o movilă de hotar, şi, de aice, ceva în 
stânga, la capătul de jos a Trojanului, unde s-au rădicat trii movile de 
hotar pentru trii hotare: Horodnic, Rădăuți şi Volovăţ, care aice se 
întâlnesc. 

La aceste trii movile de hotar, Rădăuţul părăseşte hotarul 
Horodnicului şi merge pe lângă satul Volovăţ, proprietatea mânăstirii 
Suceviţa, ceva în stânga de la Trojan, în jos, până la părâul R odița, apoi 
peste acest părău şi peste Fântânele, la o movilă de hotar, care despărțeşte 
locurile Rădăuţului şi Volovăţului. De aice, peste Toplița, unde, pe şes, 
a fost o vechie piatră de hotar, deasupra căreia s-a rădicat o movilă de 

hotar, apoi, în linie dreaptă, mai departe, la piatra de hotar aflătoare pe 
acest şes, spre miază-zi, lângă Gârlă, care aşijdere a fost acoperită c-o 
movilă de hotar (Această Gârlă este o albie, pe care curge un părău numai 
după multă ploaie). 

De la această movilă de hotar, ceva în dreapta, înspre apa Suceviţei, 
pe lângă o vechie piatră de hotar, care acuma a rămas neacoperită, la o 
movilă de hotar rădicată la 46 paşi de la această piatră de hotar, lângă 
drumul care duce de la Horodnic la Suceavă. 

La această movilă de hotar, linia hotarului se îndreaptă în stânga 
şi merge spre răsărit, drept spre drumul care duce de la Volovăţ la Rădăuţi, 
unde iarăş s-a rădicat o movilă de hotar. De aice, cu apa Suceviţei, drept 
în jos, până la al doilea asemenea drum şi o movilă de hotar rădicată 
acolo, şi de la această movilă de hotar se află cam 30 stânjini în jos până 
lângă acelaş drum o vechie piatră de hotar. De aice, pe şes, în linie dreaptă, 
înainte, la o altă movilă de hotar rădicată, de unde se ajunge la o vechie 
piatră de hotar, aflătoare lângă al triile drum, care duce de la Suceviţa la 
Rădăuţi, care a fost acoperită cu o movilă de hotar. 

De la această movilă de hotar, mai departe, înainte, până la drumul 
care duce de la Suceavă la Rădăuţi şi de la acest drum încă cam 116 paşi, 
la vechia piatră de hotar, acuma acoperită c-o movilă de hotar, de unde 
se ajunge, peste latele mlaştine, ceva în dreapta, pe lângă două movile 
de hotar, rădicate una după alta, la cele trii movile de hotar care despărţesc 
cele trii hotare împreunate, ale Volovăţului, Rădăuţului şi Satului mare. 

Aice hotarul Volovăţului rămâne îndărăpt şi Rădăuţul merge alăture 
cu hotarul Satului mare, proprietatea mânăstirii sf. Ilie, apoi, în stânga, 
ceva cătră apus, prin mlaştini şi trestii în sus, aşa că Dealul crucii, care 
se vede în depărtare, dimpreună cu edificiile remontelor din Mitoc, cari 
se văd dincolo de deal, să stee în stânga, apoi în linie dreaptă la revărsatul 
lui Frunci, apoi, alăture, în dreapta, părăul Posinului, lângă drumul 
care duce de la Rădăuţi la Timuc. De aice, drept înainte, până la Sesul 
Plopeului sau unde a stat un plop vechiu, unde s-a rădicat o movilă de 
hotar, nu departe de şoseaua care duce de la Cernăuţi la Rădăuţi. Aice 
hotarul Rădăuţului formează cu cel al Satului mare un unghiu şi se 
îndreaptă, pe lângă dânsul, în dreapta, pe şes mai departe, până la o 
movilă de hotar, rădicată lângă marea mlaştină de dinainte. De aice, prin 

mlaştină, drept la cele trii movile, unde s-a rădicat o nouă movilă de 
hotar. De la această movilă de hotar, spre părăul Saha, prin mlaştina 
formată de scursul Sahei, până la o movilă de hotar aflătoare pe malul 
părăului Saha. La acest părău, trii hotare se întâlnesc, a Satului mare, a 
Rădăuţului şi a prediului M acicatovțe, proprietatea mânăstirii Putna, şi 
Rădăuţul aice părăseşte hotarul Satului mare şi se suie, pe lângă 
Macicatovţe, pe părăul Saha în sus, până acolo unde acest părău Saha 
iesă din părăul Posinului şi, de aici, părăul Posinului formează hotarul 
natural între Macicatovţe şi Rădăuţi, până la Vadu pietros, de unde 
această delimitare s-a început. 

După astfel finita delimitare, cu care atât domnul episcop, cât 
vecinii s-au mulţămit, acest protocol al comisiunei locale s-a subscris. 
Actum ut supra. Paisie, vichil Putnii / Nicolai, vichil ot Rădăuţi / 
Teodosie, vichil ot sf. Ilie / Alexandru Ilschi, asesor / Mânăstirea Suceviţa, 
namisnic, ier. Antinoghen / Harsani, sublocotenent-auditor / 1.S. Erggelet, 
grefier de judecătorie / loan Calmuţchi, capitan, asesor / Pitzelli, capitan 
de cavalerie / Aaron, translator / Metzger, colonel (Dimitrie Dan, Cronica 
Episcopiei de Rădăuţi, pp. 259-262). 


Episcopii de Rădăuţi 


Probabil că în Rădăuți au fost episcopi de la anul 1402 încoace, 
adecă de la terminul reducerii Mitropoliei rădăuţene la o simplă Episcopie, 
căci, în altfel, puţin înţeles ar fi avut pravila lui Alexandru cel Bun prin 
care a regulat numărul bisericilor care aveau să aparție Episcopiei din 
Rădăuţi (pravilă pe care o cunoaştem doar prin intermediul unui uric din 
15 martie 1490, prin care Ştefan cel Mare întăreşte cele 50 de biserici, 
cu tot atâtea sate, Episcopiei din Rădăuţi, toate fiind dăruite de „moşul 
nostru, de Alexandru Voevod“, în 11 iunie 1428 („„puţinul înţeles“ vizează, 
de fapt, această primă organizare bisericească temeinică, înfăptuită în 
anul 1428 — n.r.), iară mai ales dania moşiilor: Rădăuţul şi Coţmanul, 
făcută Episcopiei de acelaş domn, dacă Episcopia n-ar fi fost creată, 
adecă nu s-ar fi ocupat cu titulari (în 6 iulie 1413, Alexandru- Vodă dăruise 
„satul Coţmanul mare cu toate cătunele ce ţin de el, anume Suhoverhul, 

Hijvicea, Davidăuţi, cu toate locurile ce ţin de ele, până sub Valeva, apoi 
spre Valeva până la pădurea ce se cheamă Dumbrava“ (soacrei sale, 
doamna Anastasia, urmând ca, după moartea ei, toate acestea să treacă 
„în stăpânirea Episcopiei din Rădăuţi a sfântului Neculai, unde sunt 
îngropaţi moşii“ —n.r.). 

Istoria însă nu ni-a păstrat, pentru intervalul de la anul 1402 şi 
până la anul 1472, adecă pentru un răstimp de 70 de ani, numele 
episcopilor de Rădăuţi. 

Această îndelungată neamintire se pare că-ş are causa în 
împrejurarea că, pe atunci, istoriografia în Moldova era în faşă şi uzul 
de-a înduce pe toţi ierarhii ţării ca martori ai factelor întărite prin uricele 
domneşti încă nu era deplin împământenit, doară numai pentru acele 
urice prin cari se făceau danii Episcopiilor sau mănăstirilor. 

Cu toate acestea, tradițiunea ni-a păstrat numele unui anumit 
Ghelasie, care să fi fost aşezat de Ştefan cel Mare pe scaunul episcopesc 
din Rădăuţi. Şi deoarece tradițiunea ne raportează că el a fost instituit de 
amintitul domn după moartea titularului de acolo şi deoarece Ştefan cel 
Mare a domnit de la anul 1457, iară la anul 1472 aflăm, în Rădăuţi, pe 
episcopul Ioanichie, trebue să presupunem că acest Ghelasie a arhipăstorit 
în Rădăuţi cam pe la începutul domniei lui Ştefan cel Mare, adecă cam 
de la 1458-1471. 


1. loanichie (1472-1504) 


Este primul episcop despre care avem ştiri istorice positive. Ştefan 
cel Mare îl aminteşte în uricul din 25 Aprilie 1472, prin care dăruieşte 
mânăstirii Putna satul Ostriţa de pe Prut (lângă Cernăuţi)... 

Episcopul Ioanichie s-a îngrijit şi de cele culturale pentru Episcopia 
sa, căci a comandat la popa Ignat din Coţman, după notița acestuia din 1 
Iunie 1504, un Mineiu pentru luna lui Noemvrie şi a sprijinit, prin 
însemnate danii, centrul cultural mânăstirea Putna. 

EI a murit în vara anului 1504 şi se află înmormântat în partea 
dreaptă a pronaosului bisericii din Rădăuţi, înaintea uşii, care de aice 
duce în podul bisericii. 

Inscripţia de pe piatra-i mormântară, până înainte de vreo 40-50 

ani, se putea ceti, astăzi însă este ştearsă de picioarele parohienilor acestei 
biserici şi nedescifrabilă. 


2. Pahomie (1504-1520) 


El a fost cu metania din mânăstirea Suceviţa, unde a fost egumen. 
De dânsul, ca episcop, se face pentru prima oară menţiune în inscripția 
din 18 Noemvrie 1504 de pe icoana sf. Nicolai, care se păstrează în 
mânăstirea Suceviţa... 

Episcopul Pahomie a dăruit Episcopiei de Rădăuţi o proprietate 
în Cărligătura, cumpărată pe timpul domniei lui Bogdan Vodă Chiorul 
de la boeriul Petru Vartic, care în anul 1541 deveni hatman şi părcalab 
de Suceava, iară sub Iliaş Vodă fu decapitat în Huşi, în 7 Aprilie 1548. 
Această danie a fost întărită Episcopiei de Ștefăniță Vodă în 6 Octomvrie 
1519. 


3. Teofan | Movilă (1520-1535) 


Acest episcop era boieriu-răzeş şi cu metania de la mânăstirea 
Râşca. EI a influințat asupra lui Petru Rareş Vodă că acesta a rezidit, în 
anul 1532, cu mari spese, biserica mânăstirii Moldoviţa... 

Teofan se mută de pe jilțul episcopesc din Rădăuţi, căci ajunse 
mitropolit al țării. Ultima demnitate s-o fi posedat el în trii rânduri. În 
primul rând să fi arhipăstorit de la 1535-1550. În acest period, şi anume 
în 30 August 1535, ela sfințit biserica sf. Dimitrie din Suceavă, zidită de 
Petru Rareş Vodă. El este amintit ca mitropolit în 3 Noemvrie 1538 şi în 
12 Iulie 1550 a săvârşit zugrăvirea fresco a pridvorului din mânăstirea 
Voroneţului. 

Teofan să se fi suit şi a doua oară pe scaunul mitropolitan în 22 
Septemvrie 1564, pe care să fi şezut, cu o mică întrerupere din anul 
1565, când fugi spre Ardeal, şi anume până la Bistriţă, de unde însă se 
întoarse în ţară, după ce primi de la boeriul Hamza şi hatmanul Dimitrie, 
cari îl urmăriseră, chezăşia cu jurământ, dată în numele lui Vodă, că nui 
se va face nici un rău, (şi a fost mitropolit — n.r.) până la anul 1572. De 
astă dată, a fost aşezat în scaun de Alexandru Vodă Lăpuşneanul, pe 

care, mai târziu, şi anume în anul 1568, l-a călugărit, dându-i numele 
„Pahomie“. EI, ca mitropolit, a adaos, în anul 1579, pridvorul la biserica 
mitropolitană din Suceavă. 

Teofan trebui să îndure, în anul 1572, persecuțiile lui loan Vodă 
cel cumplit şi să fugă iară spre Ardeal. Cu acest prilej el fu depus şi 
cafterisit de episcopii ţării, comandați de domn şi de episcopul Eutimie 
din Ardeal, adus anume pentru acest scop în Moldova, şi fu înlocuit cu 
mitropolitul Anastasie. EI, apoi, fu restituit, încă în anul 1581, fugi din 
țară în Polonia, împreună cu George, episcopul de Rădăuţi, şi cu toată 
familia Movileştilor, făcând aşa oposiţie contra domniei lui lancul Vodă 
Sasul. EI, în 20 ianuarie 1582, era exmitropolit. 

Venind, însă, Petru Vodă Șchiopul, după delăturarea diverşilor 
pretendenți domneşti, a doua oară la domnie (1582-1591), Teofan iarăşi 
fu aşezat în scaunul mitropolitan, abdică, însă, în anul 1587 în favorul 
lui Macarie, şi se retrase la mănăstirea Râşca, unde şi muri între anii 
1587-1588. 


4. Teodosie | (1535-1543 Si 1545-1551) 


Acest arhiereu era cu metania de la mânăstirea Niamţ. El a 
arhipăstorit diecesa Rădăuţului în două rânduri, adecă prima dată de la 
1535-1543 şi a doua oară de la 1545-1551. 

Pe timpul archipăstoriei lui Teodosie, şi anume în toamna anului 
1538, a întrat împăratul Soliman în Moldova până la Suceavă. Atunci 
s-au strâns boierii şi arhiereii țării la Rădăuți, la sfat, de unde au trimis 
pe boeriul Trifan Ciolpan sol la împărat pentru pace, care le-a hărăzit-o. 
Deci boerii şi arhiereii l-au petrecut pe Soliman până la Dunăre... 

Episcopul Teodosie a zidit, în 7 lunie 1549, clisierhia cea vechie 
din mânăstirea Niamţ şi i-a pus o inscripție pe care şi-a săpat numele. 

Acest ierarh s-a îngrijit de buna stare materială a centrului de 
cultură mânăstirea Niamţ. 


5. Mitrofan (1551-1552) 


Şi el era cu metania din mânăstirea Niamţ... Mitrofan, de la Rădăuți, 

trecu la mitropolia ţării. EI, încă pe când era în viaţă, şi-a pregătit o 
lespede pentru mormânt, care se află la mânăstirea Pobrata. Data morţii 
lui însă nu se ştie, deoarece aceasta nu să adaogat la inscripţie. 


6. Eutimie, întâia oară (1552-1555) 


EI era, după unii (|. Bogdan; Wickenhauser), cu metania de la 
mânăstirea Homorului, iară după alţii (Iorga) de la mânăstirea Niamţ, 
unde să fi fost egumen. Ca atare, a scris el viaţa lui Alexandru Vodă 
Lăpuşneanul (Wickenhauser;, Bogdan). 

Despre dânsul, ca episcop, se face prima amintire în uricul lui 
Alexandru Vodă Lăpuşneanul, dat la Huşi în 4 Aprilie 1551, prin care 
dărueşte Episcopiei de Rădăuţi 1.000 aspri din averea moştenită de la 
postelnicul Maxim Harbor, mort fără copii, pentru pomenirea răposatului. 

Eutimie, din cause necunoscute, se retrage din scaunul episcopesc. 


7. Gheorghie | (1555-1558) 


Despre acest ierarh, care era cu metania de la mânăstirea Putna, 
se face amintire, împreună cu mitropolitul Grigorie şi episcopul Macarie 
de Roman, în uricul lui Alexandru Vodă Lăpuşneanul din 31 August 
1556, prin care dărueşte mânăstirii Putna 100 lei de aur pentru sănătatea 
sa, a doamnei Ruxanda şi a copiilor săi. 

Episcopul Gheorghie, după o scurtă arhipăstorire în Rădăuţi, 
demisionă. El se pare c-a devenit, apoi, episcop de Roman şi c-a fost ars 
de viu de loan Vodă cel Cumplit (Orest Popescul; Wickenhauser) în 
anul 1558. 


8. E utimie, a doua oară (1558-1564) 


De dânsul se face amintire în inscripţia de lângă uşa tindei bisericii 
din Rădăuţi, din 30 lunie 1559, zidită, la îndemnul acestui episcop, de 
Alexandru Vodă Lăpuşneanul... 

Episcopul Eutimie a asistat, împreună cu Anastasie, episcopul 
Romanului, şi mitropolitul Grigorie, la ungerea lui lacob Heraclide, 

Despotul întru domn al Moldovii, după ce acesta bătuse pe Alexandru 
Vodă Lăpuşneanul, în 18 Noemvwrie 1561, la Verbie... 

Devenind Alexandru Vodă Lăpuşneanul, după moartea lui Despot 
Vodă, întâmplată în Noemvrie 1563, a doua oară (1563-1568) domn al 
Moldovii, ucisese 47 boeri şi căută să puie mâna i pe episcopul 
E utimie, pentru că se supusese lui Heraclide, iară mai ales pentru că se 
făcuse părtizanul lui Ştefan Mâzgă, pretendentul la tronul Moldovii. 

Eutimie, temându-ş viaţa, părăsi episcopia sa din Rădăuţi şi fugi, 
precum o făcură mulți boeri şi pretendentul Ştefan Mâzgă, în anul 1564 
(Ureche) sau 1566 (Iorga) în Ardeal. Fiind el, însă, reclamat de Alexandru 
Vodă Lăpuşneanul, tăinui treapta sa ierarhică şi petrecea în Ardeal, 
dându-se ca un simplu călugăr. Aice se împuse el atât prin ştiinţa, cât şi 
prin evlavia sa, şi fu numit, în 5 Octomvrie 1571, pe baza acestor calități, 
iară în 3 August a anului 1572, fu confirmat ca episcop al Ardealului şi 
părților ungureşti, cu titlul de Episcop al Silvaşului, după reşedinţa din 
mânăstirea Silvaşului. 

Eutimie călători, după denumire, la patriarhul Macarie din Ipek, 
însă nu spre a fi hirotonit întru episcop, căci ştim că el deja era arhiereu, 
ci desigur numai spre a-ş lua, de la amintitul patriarh, decretul sau singhilia 
de instituire, care drept îl aveau patriarhii din Ipek pentru Ungaria de la 
Turci. 

Eutimie stătu în Ardeal ca episcop din vara anului 1572 şi până în 
luna Martie a anului 1574, când fu adus de loan Vodă cel Cumplit în 
Moldova pentru caterisirea refugiatului mitropolit Teofan. De aice, 
Eutimie nu se mai întoarse în Ardeal, căci amintitul domn îl denumi, 
pentru serviţul făcut, episcop de Roman. Eutimie însă nu arhipăstori 
lung timp în Roman, căci, după moartea amintitului domn şi suirea pe 
tronul Moldovii a lui Petru Vodă Șchiopul, îmtâmplată în 25 Iunie 1574, 
trebui să demisioneze şi să se retragă la mănăstirea Homorului, unde a 
murit în anul 1583 şi este înmormântat. 

Eutimie a scris, ca episcop de Rădăuţi sau poate încă ca egumen 
al mânăstirii Niamţu, o cronică privitoare la istoria Moldovii pentru anii 
1541-1553, care este o dovadă pentru iubirea lui de literatură şi ştiinţă. 

Despre acest episcop ştim numai atâta că el a înlocuit pe 
demisionatul Eutimie şi c-a fost ucis, în primăvara anului 1565, în Ardeal, 
într-o luptă a lui Bogdan Constantin, pretendentul la domnia Moldovii, 
cu trupele împăratului Maximilian, sub comanda lui Valentin Banffy. 


10. Isaia (1566-1579) 


Aceste ierarh se pare că era cu metania de la mânăstirea Slatina, 
unde a fost egumen (Iorga). EI se pare că s-a suit pe scaunul episcopesc 
din Rădăuţi încă din anul 1566, adecă îndată după moartea episcopului 
Dimitrie, cu toate că despre dânsul avem ştire positivă abie în anul 1572, 
când a subscris, dimpreună cu ceilalți ierarhi şi boeri ai ţării, jurământului 
de fidelitate depus Polonilor de loan Vodă Armeanul. 

Episcopul Isaia deveni persoană de încredere a amintitului domn, 
care-l trimise cu misiuni secrete în Ardeal, unde se afla în 11 Februarie 
1573 (Hurmuzaki; lorga), şi, apoi, în Polonia, spre a încheia cu Polonii 
un tratat de pace, în scopul de-a ajuta tănărului loan Vasilievici Groznii, 
ţarul Moscvei, să devie rege al Poloniei şi, în fine, Moscva, unde-l întâlnim 
în anul 1573, anunțând țarului Ivan suirea lui loan pe tronul Moldovii şi 
cu misiunea să aducă din Moscva în Moldova pe Maria, doamna, şi pe 
Petru, fiul lui loan Vodă, pe cari însă nu-i mai află în viaţă, căci de mult 
muriseră de ciumă. EI şi în anul 1574 să se fi aflat în solie... 

Episcopul Isaia, silit de Petru Vodă Șchiopul să demisioneze, 
fiindcă fusese intimul lui loan Vodă, s-a retras, în anul 1579, din scaunul 
episcopesc al Rădăuţilor la mânăstirea Agapia, unde a primit schima cea 
mare... 

Isaia a murit în mânăstirea Agapia după 8 Aprilie 1585, când încă 
se aminteşte ca episcop de Rădăuţi. Se înţelege că el, atunci, era un 
„fost“ episcop de Rădăuţi, căci, în acel an, pe scaunul episcopesc din 
Rădăuţi şedea episcopul Gheorghie Movilă. 

Episcopul lasaia avea o mare cultură şi un desvoltat gust estetic şi 
se poate zice că, pentru timpul acela, a fost un învăţat. EI a scris, înainte 
de 1 Ianuarie 1561, adecă încă pe când era în Slatina, o cronică putneană 

prescurtată: „Povestire în scurt despre domnii moldovineşti“, într-un 
zbornic slavon, un cronograf, o cronică bulgărească şi una sârbească. 


11. Gheorghie || Movilă (1579-1586) 


EI era al doilea fiu al logofătului loan (după călugărire, loanichie) 
Movilă şi a soției sale, Maria, şi nepotul vornicului Petru Hudici. 
Gheorghie avea doi frați drepţi, anume leremie şi Simeon, şi un frate 
numai după tată, de la întâia soţie, numită Greaca, anume pe Toader, 
poreclit Cârnul, şi mai multe surori, şi anume: Eleana logofăteasa, 
călugăriţa Nastasia, Nastea, Schiuca, Greaca şi Maricuţa. 

Tânărul Gheorghie primi prima educaţiune probabil în Polonia şi 
apoi intră în mânăstirea Suceviţa, unde-şi primi metania, însă îşi păstră 
şi în călugărie numele său de botez. El se pare că a fost şi egumen al 
mânăstirii Suceviţa, de unde se sui pe scaunul episcopesc din Rădăuţi în 
anul 1579 şi pe care şăzu până la anul 1586... 

EI, încă în anul 1578, adecă când încă nu era episcop, a zidit, în 
mânăstirea Suceviţa, biserica Arătării sau Botezului Domnului, pe care 
a sfinţit-o în anul 1581 şi cărei amintitul Voevod (Petru Șchiopul — n.r.) 
îi dărui, prin uricul din 7 Septemvrie 1581, satul fost domnesc (adică 
proprietatea instituției voievodale — n.r.) Suceviţa. 

După sfinţirea acestei biserici, episcopul Gheorghie, împreună cu 
mitropolitul Teofan, cu călugărul de viță boerească Teodosie Barbovschi, 
care, mai târziu, deveni episcop de Rădăuţi şi mitropolit al Moldovii, şi 
cu o samă de boeri s-au refugiat în Muntenia, pe când alţi boeri, şi anume: 
vornicul leremie şi fratele său, Simeon Movilă, şi hatmanul Balica, 
nemulțămiţi cu toţii cu cruda domnie a lui lancu Vodă Sasul (1579-1582), 
în Polonia, iară alții în Turcia... 

Episcopul Gheorghie se întoarse în țară abia după tragica moarte 
a Iancului Vodă, întâmplată în Lemberg, în Iunie a anului 1582, şi-şi 
reocupă scaunul episcopesc din Rădăuți... 

Întroducând Grigorie XIII, papa Romei, în anul 1582, un călindar 
nou, îndreptat de dânsul, episcopul Gheorghie i-a scris, rugându-l să 
nu-l împuie catolicilor din Moldova, ci să li fie iertat ca ei să-şi sărbeze 
sărbătorile şi mai departe după călindariul vechiu, care cerere fu 

ascultată... 

Episcopul Gheorghie devenit, înainte de 20 Decemvrie 1587, 
mitropolit al Moldovii... 

Între anii 1608 şi 1609, se retrase el la mânăstirea Suceviţa, unde 
se pare c-a murit şi a fost înmormântat. 

Acest arhiereu a fost aprețiat în feliurit mod, unii îl ţineau de un 
om necult, ceea ce însă nu era, alţii însă de ambițios şi mândru, prin ce 
desigur 1 se făcea nedreptate. 

După părerea noastră, el a fost un ierarh cu destulă ştiinţă pentru 
acele timpuri şi un mare om politic, care a ştiut să tragă folos de influinţa 
Latinilor, cărora li simula supunere, însă neînțeles de ai săi şi răsplătit, 
pentru îngrijirea de vaza bisericii ortodoxe din Moldova, cu invidie 
neîmpăcată, năpăstuiri şi neîncetate prigoniri. Şi el s-a îngrijit de cele 
culturale, zidind biserica din mânăstirea Suceviţa şi înzestrând-o domneşte 
cu multe moşii. 


12. Ghedeon (1586-1591) 


Ghedeon a fost cu metania de la mânăstirea Râşca, unde a fost 
egumen în anul 1578. El se aminteşte la Rădăuţi deja în 28 Fevruarie 
1586... 

EI se pare c-a fost un partizan al Latinilor, ceea ce se poate cunoaşte 
din raportul unui misionar iezuit, Warszewiecki, din Moldova cătră 
nunciul papal. 

Episcopul Ghedeon a fost silit de Aron Vodă (din întâia domnie, 
1591-1593) să demisioneze, probabil pentru că era partizan al lui Petru 
Vodă. EI s-a retras de la Rădăuţi la mănăstirea Râşca, unde a murit în 21 
Noemvrie 1596 şi a fost înmormântat lângă zidul bisericii. 


13. Gheorghie Il (1591-1593) 
Acesta a fost scurt timp episcop în Rădăuți, căci se aminteşte numai 


în 28 Februarie 1592. El a murit, în 4 Martie 1593, în Rădăuţi, unde a 
fost şi înmormântat. 

14. Mardarie (1593-1595) 


De acest episcop se face amintire, împreună cu mitropolitul 
Mitrofan şi Nicanor, episcopul de Roman, în uricul lui Aron Vodă 
dintr-a doua domnie (1593-1594) din 10 August 1594... 

Mardarie deveni, încă din vara anului 1595, pentru scurt timp, 
mitropolit al Moldovii... Retrăgându-se din acest scaun, se aşeză la 
mânăstirea sf. Gheorghie din Drohobycz, în Galiţia, unde deveni 
egumen... El se pare c-a murit în amintita mânăstire şi că acolo a fost 
înmormântat. 


15. A mfilochie (1595-1599) 


Acest ierarh se pare c-a fost cu metania de la mânăstirea Putna, în 
a cărei pomelnic se aminteşte... EI se pare c-a demisionat sau murit subit 
în Martie 1599. 


16. Teodosie | Barbovschi, întâia oară (1599-1600) 


Acest ierarh se trăgea dintr-o familie boerească şi era cu metania 
de la mânăstirea Pobrata. EI a fost ieromonah, de la anul 1588 şi până la 
finea anului 1592, instructorul pentru cetirea moldovenească a lui Ştefan, 
fiul lui Petru Vodă Șchiopul, în oraşul Buzen din Tirol, unde amintitul 
Vodă trăia în pribegie. Pentru aciasta primia el 3 galbini pe lună şi toată 
întreținerea. 

După moartea lui Petru Vodă, întâmplată în 1 lulie 1594, Teodosie 
se întoarse în ţară cu 30 galbini şi un caftan prețuit cu 5 galbini, primiţi 
de la Petru Vodă în testamentul lui. 

În anul 1595, călugărul Teodosie însoţi pe mitropolitul Gheorghie 
(Movilă —n.r.) şi boerii din Polonia la Tirol spre a aduce pe Ştefan, fiul 
lui Petru Vodă, ca domn în ţară, ceea ce însă nu li succese. 

Teodosie a scris în Bozen, pentru învățăcelul său, o lecţie de 
hronologie a întâmplărilor de căpitenie ale trecutului, care s-a păstrat 
pe-o foaie de hârtie. Din aceasta se vede că el avea oarecare ştiinţă... 

În 30 Martie 1599 îl aflăm pe Teodosie deja amintit episcop de 

Rădăuţi, împreună cu mitropolitul Gheorghie Movilă şi Agaton, episcopul 
Romanului... El şi cu amintiţii ierarhi l-au sfătuit pe leremie Movilă la 
răsbiu în contra lui Mihai Viteazul... Mihai Viteazul însă se cobori din 
Ardeal cu oaste în Moldova şi ocupă, în 16 Maiu 1600, Suceava, capitala 
țării. leremia Movilă, oblicind de apropierea lui Mihai Viteazul, pribegi 
din ţară în Polonia, încotro îl însoţiră sfetnicii lui, adecă episcopul 
Teodosie şi ceilalți ierarhi ai ţării. 


17. Anastasie | Crimca (1600) 


Acesta a fost fiul boeriului loan Crimca şi a soţiei sale, Cristina, 
înmormântată, în anul 1595, în biserica din Pătrăuți. 

EI s-a călugărit la mânăstirea Putna şi, apoi, a devenit arhimandrit 
şi egumen al mânăstirii Galata, unde-l întâlnim ca egumen în anul 1588... 

Anastasie a fost ales, de sinodul de episcopi străini, în 2 Iunie 
1600, episcop al Rădăuţului, în locul lui Teodosie Barbovschi... Anastasie 
a subscris, în 19 iunie 1600, făgăduinţa arhierească şi cea de supunere 
față de Mihai Vodă. 

Părăsind Mihai Vodă, în 24 Iunie 1600, Moldova şi trecând, pe la 
Oituz, la Oşorheiu, în Ardeal, după ce aşeză în Moldova o locotenenţă 
domnească, constătătoare din următorii 4 boeri: Udrea, Andronic, Sava 
şi Negru, c-o armată de 6.000 oameni, sub generalii Murgu şi Moise 
Sekely, leremie Movilă se întoarse în țară, probabil în August 1600, cu 
oaste polonă, condusă de Zamoyski, care-l restitui în domnie. Atunci 
episcopul Anastasie, după o arhipăstorie de vreo 2 luni şi jumătate, trebui 
să părăsească scaunul episcopesc de la Rădăuţi, unde fusese rădicat de 
voința lui Mihai Vodă... 

Episcopul Anastasie se retrase la moşia sa părintească, 
Dragomireşti (Mitocul-Dragomirnei de astăzi)... Anastasie însă nu petrecu 
lung timp în mânăstirea Dragomirna, căci el, probabil pe la începutul 
anului 1606, deveni episcop de Roman... 

Anastasie şi în Roman nu zăbăvi mult timp, căci deja în 15 lunie 
1608 îl întălnim ca mitropolit al ţării... Mitropolitul Anastasie se retrase 
din scaun probabil încă la începutul anului 1629 la ctitoria sa, 
Dragomirna... şi a murit la începutul anului 1631... E] să fie înmormântat 

în partea dreaptă a pronaosului vechei biserici din mânăstirea 
Dragomirnei, unde o simplă lespede năsipoasă, fără oarecare inscripţie, 
acopere mormântul lui, care astăzi este acoperit c-un covor... 

EI era un bărbat învăţat şi mult activ... avea un deosebit gust artis- 
tic şi era un excelent caligraf şi desemnător cu multă răbdare... 


18. Teodosie Barbovschi, a doua oară (1600-1604) 


Întorcându-se leremie Movilă în ţară, probabil pe la finea lui Au- 
gust 1600 — căci în 2 August se afla, cu episcopul Teodosie, în Camenița, 
şi episcopul Teodosie se întoarse şi-ş reocupă scaunul episcopesc din 
Rădăuţi... Teodosie, însă, n-a rămas lung timp în scaunul episcopesc din 
Rădăuţi, căci el, deja în Octomvrie 1604, s-a suit pe jilțul mitropolitan... 

Teodosie, în urma intrigilor adverzarilor săi, trebui să părăsească 
scaunul mitropolitan, căci fu acuzat c-ar fi voit să otrăvească pe 
Constantin Vodă M ovilă, cumpărat fiind de Ştefan Bogdan, pretendentul 
la tronul Moldovii, cu sf. cuminecâtură, într-o zi de pa2ti. Pentru acest 
presupus, el să fi fost supus la grele chinuri. EI se retrase, în anul 1608, 
la mânăstirea Suceviţa, unde se pare c-a şi murit şi a fost înmormântat... 


19. loan (1605-1608) 


EI era cu metania din mânăstirea Râşca şi a fost, în anul 1592, 
primul episcop al nou înfiinţatei Episcopii de Huşi, de unde a trecut, în 
primăvara anului 1605, la Rădăuţi... Episcopul loan a trecut de la Rădăuţi 
în scaunul Mitropoliei Moldovii, pe care, însă, din motive necunoscute, 
puţin a şezut. 


20. E frem | (1608-1614) 


Acest ierarh se pare c-a fost cu metania de la mânăstirea Moldoviţa, 
într-al cării pomelnic se pomeneşte. Ca episcop de Rădăuţi el scrie o 
scrisoare către birăul, părcalabii şi părgarii oraşului Bistriţa. 

În documente, el se aminteşte, prima dată, de Constantin Movilă 
Vodă, în 24 Aprilie 1609, care îi dă episcopului Efrem dreptul să facă o 

selişte în ţinutul Covurluiului şi scuteşte pe oamenii care se vor aşeza 
acolo, pe 5 ani, de toate birurile... 

Episcopul Efrem s-a retras, în anul 1614, de bună voie, din scaunul 
episcopesc din Rădăuţi la mânăstirea Moldoviţa, unde, în Maiu a anului 
1619, şi-a pregătit o gropniță şi tractul nord-vestic al clădirilor laterale. 


21. Aftanasie (1615-1616) 


EI era cu metania de la mânăstirea Moldoviţa. Ca episcop este 
amintit... în documentul lui Ştefan Tomşa Vodă din 13 Maiu 1615... 

Episcopul Aftanasie trecu, la începutul anului 1616, la Episcopia 
Romanului... aice a arhipăstorit până la finea anului 1628, când deveni, 
după retragerea mitropolitului Anastasie Crimca, mitropolit al țării... El 
a murit în 13 lulie 1631 şi a fost înmormântat în mânăstirea Bistriţa, 
făcând loc pe scaunul mitropolitan lui Varlaam. 


22. Efrem || (1616-1623) 


Şi acest Efrem, ca şi Efrem I, era cu metania de la mânăstirea 
Moldoviţa. El deveni episcop de Huşi, de unde a trecut, apoi, la Rădăuţi... 
Episcopul Efrem s-a retras, în anul 1623, la metania sa, mânăstirea 
Moldoviţa, unde a murit în anul 1626 şi a fost înmormântat într-o cămăruță 
mormântară. 


23. E uloghie |, întâia dată (1623-1627) 
Acest ierarh se pare c-a fost cu metania de la mânăstirea Solca... 
Sub episcopul Eulochie s-a acoperit, din nou, trapezaria Episcopiei, în 
12 lunie 1625... 


Episcopul Euloghie demisionă, în toamna anului 1627, şi se retrase 
la mânăstirea Solca... 


24. Dionisie (1628-1630) 


Despre acest episcop se ştie că el a dat, în 13 Martie 1628, o carte 

prin care întăreşte mânăstirii Suceviţa proprietatea asupra unui Ţigan... 
Episcopul Dionisie a trecut, în anul 1629, la scaunul din Roman... 


Euloghie , a doua oară (1629-1639) 


EI este amintit... în documentul lui Moisi Movilă din 10 Ianuarie 
1631... Episcopul Euloghie se pare c-a demisionat din scaunul Rădăuţilor 
(după o sumedenie de afaceri oneroase — n.r.), în anul 1639, şi s-a retras 
la mânăstirea Solca, unde se pare că în curând a murit... 


26. A nastasie || (1639-1645) 


Acest ierarh era cu metania de la mânăstirea Moldoviţa. EI se 
menționează ca episcop de Rădăuţi prima oară pe inscripţia din anul 
1639, aflătoare pe-o cruce de argint, care i-o dărui hatmanul Gavriil, 
fratele lui Vasile Lupul Vodă, cu soția sa, Liliana... 

Episcopul Anastasie, împreună cu Euloghie, episcopul Romanului, 
a luat parte — la poruncă domnească — la 13 Iunie 1641 la întâmpinarea 
moastelor sf. Paraschive, aduse la Iaşi, ieşindu-li înainte la Ismail... 

Episcopul Anastasie a trecut, în primăvara anului 1645, la 
Episcopia Romanului... Anastasie a arhipăstorit în Roman până la anul 
1658, când se retrase la mănăstirea Moldoviţa, unde a murit şi a fost 
înmormântat. 

Acest arhipăstoriu a fost un apărătoriu al Ortodoxiei, care era 
periclitată de învăţăturile Calvinilor (a luat parte la sinodul ţinut la Iaşi, 
între 1l martie — 9 decembrie 1641, în care „s-au osândit doctrinele 
calvineşti ale fostului patriarh Constantinopolitan Chiril Lucaris şi se 
aprobă „Mărturisirea ortodoxă“, compusă de Petru Movilă, mitropolitul 
Kievului“ — n.r.). 


27. 2tefan (1645-1646) 
Acest ierarh a subscris, în 2 Iunie 1645, împreună cu mitropolitul 


Varlaam, cu Anastasie, episcopul Romanului, şi Ghedeon al Huşilor, o 
scrisoare prin care recomandă milei împăratului Moscvei, Alexei 

Mihailovici, pe Orest, fostul episcop al Ardealului... Amintiţii ierarhi ai 
Moldovii, în scrisoarea lor, atestă că cunosc pe Orest, fiindcă era cu 
metania de la mânăstirea Putna, unde trăise câtva timp ca ieromonah... 

Despre Ştefan, care numai un an a stat la Rădăuţi, n-avem alte 
ştiri. Probabil s-a murit şi s-a înmormântat la Rădăuți. 


28. Teofan || (1646-1654) 


EI era cu metania de la mânăstirea Putna şi se află amintit în notița 
finală din 8 lulie 1646 de pe-o evanghelie scrisă de deja amintitul Ivanco 
în Episcopia Rădăuţi... acest episcop îndemna pe călugării de la episcopia 
Rădăuţului la ocupațiuni literare. 


29. lorest (1654-1656) 


Acest arhiereu era cu metania de la mânăstirea Secul şi-a venit de 
pe scaunul Episcopiei de Huşi la cel de Rădăuți... 

Episcopul lorest n-a şezut lung timp pe scaunul episcopesc din 
Rădăuţi, căci, în 5 Aprilie 1656, îl aflăm iarăş pe cel din Huşi... 


30. Sava (1656-1658) 


EI era probabil cu metania de la mânăstirea Putna şi se pare că a 
devenit foarte tânăr arhiereu titular şi în mânăstirea Bistriţa... El deveni, 
la finea anului 1655, pentru foarte scurt timp, episcop al Huşilor, de 
unde trecu, la începutul anului 1656, la Episcopia de Rădăuţi... 

Episcopul Sava trecu, la începutul anului 1658, la scaunul 
Romanului, unde îl aflăm în 10 Maiu a anului amintit. Aice însă a stat 
numai un an, căci, în anul 1659, deveni mitropolit al ţării... se pare că 
s-a retras de pe scaunul mitropolitan la mânăstirea Secu, unde a şi murit 
în 5 Ianuarie 1664. 


31. Teofan III (1658-1666) 


EI era cu metania de la mânăstirea Putna, unde, în anul 1642, era 

egumen. De aice trecu, în anul 1657, la scaunul Huşilor... în anul 1658 
trecu la scaunul Rădăuţului... 

Episcopul Teofan se pare că se retrase deja din anul 1665 din 
scaunul episcopesc... la mânăstirea Putna... unde a murit şi a fost 
înmormântat în anul 1760, precum ni spune inscripția de pe piatra lui 
mormântară, aflătoare în curtea bisericei, lângă altariu. 


32. Serafim (1667-1685) 


Acest ierarh era cu metania de la mânăstirea Agapia. El a fost, 
mai întâiu, episcop de Huşi, de unde a trecut apoi, în anul 1667, la 
Rădăuţi... 

Episcopul Serafim demisionă, cel târziu în vara anului 1685, şi se 
retrase la mânăstirea Agapia... Şi acest ierarh a încurajat literatura 
bisericească. 


33, Misail | (1686) 


Acesta era cu metania de la mânăstirea Secul... Episcopul Misail 
numai pentru scurt timp a arhipăstorit dieceza Rădăuţului, căci Constantin 
Cantemir Vodă (1685-1693) înaintă, după ce mitropolitul Dosoftei, 
partizanul lui Ștefan Petriceico Vodă, în anul 1686, trecu cu regele 
Sobieski în Polonia şi luă cu sine moaştele sf. loan cel nou de la Suceavă, 
dimpreună cu odoarele şi documentele Mitropoliei, pe Sava, episcopul 
Romanului, la Mitropolia ţării, iar pe Misail la episcopia de Roman... 
Acest arhipăstoriu a avut o erudiţiune destul de mare, căci se crede că el 
ar fi comentat pe cronicarul Ureche. 


L aurentie, întâia oară (1687-1693) 


El era cu metania de la mânăstirea Bogdana. Ca episcop de Rădăuţi 
el este amintit într-un act de vânzare din 23 Noemvrie 1687... Find anul 
1694 foarte agitat, din cauza războiului Polonilor cu Turcii (pentru ţinutul 
Hotinului — n.r.), care a zguduit şi scaunele episcopeşti din Moldova, 
răsturnând pe episcopii cari şedeau pe ele şi înlocuindu-i cu alții. Şi 

scaunul din Rădăuţi n-a fost cruțat de aceste furtuni, cari se pare că 
depuseră pe episcopul Laurentie, deşi pentru scurt timp. 


35. Nicolai Vasilievici (1694-1695) 


Despre acest episcop ştim numai atât, că el a fost contra episcopului 
Laurentie. E] a fost sfințit de exmitropolitul Dositei... în Stryi, din Galiţia, 
unde trăise şi exmitropolitul Dositei (Dosoftei) la anii 1673-1675 şi 1686- 
1696, şi că el, de facto, n-a arhipăstorit nicăiri. Episcopul Nicolai să fi 
clădit schitul Vijniţa, după mărturia lui Samuil, egumenul acestui schit, 
depusă înaintea comisiunii de delimitare. 


36, L aurentie, a doua oară (1696-1700) 


EI a zidit, în acest răstimp, mânăstirea Adormirii Maicei Domnului 
din Zubrăviţa... Episcopul Laurentie a trecut, în anul 1700, la Episcopia 
Romanului. Ca atare, el să fi trimis de Constantin Vodă, în anul 1701, la 
boerii Bogdan şi Iordachi, cari fugiseră în Polonia, cu misiunea delicată 
să-i înduplece la întoarce în țară... A murit în Roman, în ultima lună a 
anului 1706. 

După datele ce posedăm, acest episcop trebue să fi avut un talent 
diplomatic apreţiat de domnul țării (Antioh Cantemir -—n.r.), care l-a 
însărcina c-o grea misiune. 


37. Ghedeon || (1701-1707) 


Era cu metania de la mânăstirea Agapia. De dânsul, ca episcop, se 
face amintire în documentul lui Mihai Racoviţă Vodă din 30 Noemvrie 
1703... 

Ghedeon deveni, în anul 1708, mitropolit al țării... 


38. Calistru (1708-1728) 


EI era cu metania din mânăstirea Putna, unde a fost, în anul 1706, 
egumen. E] deveni, în anul 1708, episcop de Rădăuţi... Episcopul Calistru 

s-a ocupat mult şi cu afaceri băneşti... se ocupa şi cu împrumutarea cu 
bani (cu camătă uriaşă — n.r.) celor aflători în nevoi... 

Episcopul Calistru, simțindu-se slab şi fiind bătrân, a demisionat, 
în Maiu a anului 1728, şi s-a retras la mânăstirea Putna, unde însă nu-ş 
află odihna, căci a murit în anul 1728 sau cel târziu în primăvara anului 
1729, pe când se întorcea dintr-o călătorie la aşi... 

Viaţa acestui episcop a fost foarte agitată, fiind el vecinic ocupat 
cu daraveri şi afaceri de cumpărătură, arendă, bani şi usură, incompatibile 
cu starea episcopească şi înalta-i posiţiune socială. Cu toate acestea însă 
nu i se poate denega meritul de-a fi promovat cultura prin sprijinirea 
însemnatului centru cultural din ţară, adecă mânăstirea Putna, dăruindu- 
i moşii, Vii şi prisăci. 


39. Antonie (1728-1729) 


Acest arhiereu, originar din Cernăuţi, a fost nepot de soră al 
ierodiaconului Aftanasie Zaharovschi. E] era cu metania din mânăstirea 
Putna... 

De episcopul Antonie se face pentru prima oară amintire în zapisul 
din 25 lunie 1728, cari l-au dat juzii ţigăneşti Sandul şi Iftodii pentru 
Țiganii mânăstirii Putna... 

Antonie deveni, deja în toamna anului 1729, mitropolit al ţării... 
El a tipărit, în anul 1731, o psaltire în limba slavonă... 

Mitropolitul Antonie făcea şi politică în acele timpuri agitate şi 
chemă peR u2ii condusi deM unich, dela Hotin, în Moldova. Ei urmară 
acestei chemări şi bătură pe Turci la Rarance şi, în 28 August 1739, la 
Stavuceani. Pentru primirea Ruşilor a fost înlocuit în scaunul mitropolitan, 
de Grigorie Ghica Vodă, prin Nichifor. 

Încă în 10 Septemvrie 1740, adecă înainte de retragerea Ruşilor 
din Moldova, mitropolitul Antonie părăsi scaunul mitropolitan, plecă în 
Rosia şi se aşeză în Kiew. El deveni mitropolit al Cernigovului, unde 
stătu 2 ani, şi apoi al Bielogradului. De aice, a trimis, în 20 Aprilie 1745, 
mânăstirii Putna mai multe daruri, iară în 1 lanuarie 1748 a murit în 
Bielograd. El avea reputaţia de om învăţat. 

EI era cu metania de la mânăstirea Putna, unde a fost şi egumen. 
Pe timpul egumeniei lui, şi anume între anii 1703 şi 1705, s-a stricat 
păharul de ipsos, rămas mânăstirii de la 2tefan cel Mare, precum 
istoriseşte cronicarul loan Neculcea. În 17 Aprilie 1729, a fost, se pare, 
a doua oară egumenul mânăstirii Putna, iară în 31 Ianuarie 1730 subscrie, 
cu ceilalți ierarhi ai ţării, ca titular al Rădăuțului, o carte de judecată... 

Episcopul Misail a fost activ şi pe terenul literar, căci el a scris un 
Otecinic. 

Misail Mina (Mina era numele său de schimnic — n.r.), încă în 20 
Aprilie 1751, trăia în mânăstirea Putna, unde se pare că a murit şi a fost 
înmormântat, deşi despre mormântul lui nu se ştie nemică, poate din 
cauză că devenise schimnic şi, ca atare, nu i s-a pus o cruce de peatră, cu 
inscripție, pe mormânt. 


41. Varlaam (1734-1745) 


Acest ierarh era cu metania de la mânăstirea Niamţu, unde a fost 
egumen. De aice a trecut ca episcop — fiind chirotonisit în 30 lunie 1734 
— la Huşi, unde încă a stat foarte scurt timp şi de unde a trecut la Rădăuţi. 
Aici, el a arhipăstorit de la 1734-1745... 

Episcopul Varlaam, care era un om învăţat şi cunoştia lipsa de 
cărţi bisericeşti ce domnia în bisericele diocezei Rădăuţului, a înființat 
în Rădăuți, în anul 1744, o tipografie, în care s-a tipărit, în anul 1744, 
un Catavasier, iară în anul 1745 un Ceaslov şi o Liturghie a sf. loan Gură 
de aur, mai mult slavonă, decât română, şi un Antologhion... 

Varlaam şi-a câştigat, prin înființarea tipografiei din R ădăuţi, 
un deosebit merit şi un renume de spirit luminat şi iubitor de progres. EI, 
prin crearea acestei instituţii culturale, a întunecat pe celelalte Episcopii 
ale ţării. 


42. lacov (1745-1750) 


EI s-a născut la 20 Ianuarie 1719, s-a călugărit în 24 Martie 1731, 

în mânăstirea Putna, unde, în 2 Iunie 1736, a devenit ieromonah, iară din 
15 Ianuarie 1744, până în 11 August 1745, a fost egumen. În acest ultim 
termin a fost hirotonit întru episcop al Rădăuțului... 

Demisionând mitropolitul Nichifor, în vara anului 1749, din 
scaunul mitropolitan, episcopul Iacov (Putneanul, cel care a prădat 
mormântul lui Ștefan cel Mare — n.r.) fu ales de adunarea (episcopilor — 
n.r.) țării... mitropolit şi fu ipopsifiat ca atare în 13 Noemvrie 1750. 

Mitropolitul Iacov a tipărit, în 28 August 1752, în laşi, o epistolă 
pastorală... 

Iacov, strămutându-se de la Rădăuţi la Iaşi, a luat într-acolo, în 
anul 1755, şi tipografia din Rădăuţi, pe cari o numia „a sa“, ceea ce se 
vede şi din împrejurarea că întâlnim la tipografia din laşi pe tipografii 
din Rădăuţi Grigorie Si Sandul. 

Iacov, îndată după ce se sui pe scaunul mitropolitan, făcu o 
hotarnică a moşiei dimprejurul mânăstirii Voroneţ. El este amintit ca 
mitropolit încă în 20 Ianuarie 1760, în care an a demisionat şi s-a retras 
la mânăstirea Putna, unde primi, cu 5 zile înainte de moarte, shima cea 
mare şi numele Eutimie. El a murit în Putna, în 15 Maiu 1778, şi a fost 
înmormântat în tinda bisericii, lângă păriții săi. 

Acest ierarh are deosebitul merit de-a fi salvat fundațiunea lui 
Ştefan cel Mare, adecă mânăstirea Putna, care a fost, este şi va fi Sionul 
a tuturor Românilor, de totală ruinare (rămăseseră din zidurile vechi doar 
ruine pe înălțimi de un metru şi ceva, dar Putna actuală nu este cea 
reconstruită, în stil moldovenesc, de Iacob Putneanul, ci „Putna lui 
Romstorffer“, cum concluziona, cu obidă nejustificată, Nicolae Iorga — 
nr.) 


42. Dositei C herescul (1750-1783) 


El a fost fiul boerinaşului Efrem şi a soţiei sale, Elena, cari ambii 
mai apoi s-au călugărit, şi a avut doi frați, adecă pe Ilie şi Toader, şi o 
soră, Elena. Metania lui era mânăstirea Putna, unde a fost ales egumen 
pentru răstimpul de la anul 1747-1746... 

Dositei a fost hirotonisit întru episcop al Rădăuţului, în 13 
Noemvrie 1750, de mitropolitul Iacov (Putneanul — n.r.), azistat de 


60 


Rădăuţi, În mărturiile vremurilor 





episcopii loanichie de Roman şi Erotei de Huşi. EI a desvoltat ca episcop 
un zel foarte mare, căci, chiar în anul 1750, a sfinţit antimise pentru 
bisericele din Putna, Straja şi Şerbăuţi (şi a înfiinţat Hambarul din Rădăuţi 
şi, respectiv, Fondul cerealier al Hambarului — n.r.), în anul 1761, pentru 
bisericele din Vicovul de jos, Volovăţ, Comaneşti, Soloneţi şi Romaneşti, 
în anul 1764, pentru biserica din Botuşana, în anul 1762, pentru bisericele 
din Rădăuţi şi Solca, în anul 1766, pentru biserica din Marginea, iară în 
1770 pentru cea din Horodnicul de jos, în anul 1771, pentru bisericele 
din Frătăuţii vechi, lazlovăţ, Arbure, Hatna şi Calafindeşti, iară în anul 
1772, pentru cele din Suceviţa, Todereşti şi Părhăuţi, în anul 1776, pentru 
cele din Satu mare şi Crăiniceşti (Grăniceşti — n.r.), în anul 1778, pentru 
cele din Cajvana, Pârteştii de sus şi de jos, Botuşeniţa şi Bădeuți, cu 
Milişăuţi, în anul 1779, pentru cele din Vicovu de sus şi Balaceana, în 
anul 1780 pentru cea din Balcăuţi, şi, în anul 1787, pentru bisericele din 
Frătăuţii-noi şi Horodnicul de sus... 

Anul 1774 a fost epocal pentru partea nordică a Moldovei, căci, 
în 1 Octomvrie a acelui an, generalul austriac Gabriel baron de Spleny 
ocupă Bucovina de astăzi cu 2 regimente de cavalerie şi 5 batalioane de 
infanterie pe seama Împărăției Austriei. 

Episcopul Dositei, şi după ocupaţie, nu fu cruțat de daraveri 
lumești... 

Trecând teritoriul Bucovinei de astăzi, pe baza convenției încheiate 
între Austria şi Turcia, în 7 Maiu 1775, şi cesiunea din partea Turciei, 
din 25 Fevruarie 1777, definitiv la Imperiul Austriei, episcopul Dositei a 
liturgisit, în 12 Octomvrie 1777, în ziua când locuitorii Bucovinei au 
depus jurământul de fidelitate noului stăpânitor, în biserica sf. Treimi 
din Cernăuţi, pe care el o clădise, împreună cu fratele său, medelnicerul 
Ilie, şi soţia acestuia, Ecaterina, în anul 1774. La această ocasiune, 
episcopul Dositei a ţinut o cuvântare în care a explicat însămnătatea 
jurământului... 

Episcopul Dositei, în urma preaînaltei resoluțiuni din 12 Decembrie 
1781, îş strămută reşedinţa episcopească din Rădăuţi, în Cernăuţi, unde 
a fost instalat în 30 Ianuarie (10 Fevruarie) 1782 ca episcop al diecezei 
bucovinene, la care ocaziune, generalul Enzenberg îi predă o mare cruce 
de aur ca dar împărătesc (recompensa simbolică pentru predarea moşiei 

episcopiceşti coroanei contra unei uriaşe pensii anuale — n.r.), când a 
subscris jurământul de fidelitate, rostind o cuvântare... 

EI primi, cu preaînalta resoluţiune din 4 Iulie 1783, titulatura de 
„episcop al Bucovinei“ şi „episcop exemt al Bucovinei“... 

EI, însă, cu toată modestia şi blândeţea sa, era foarte aspru şi 
necruțătoriu faţă de preoţii din dieceza sa, cari nu-ş împliniau datorinţele 
chemării lor sau deviau de la legile morale, pe cari îi chema la Rădăuţi, 
îi lega la un stâlp aflătoriu în curtea Episcopiei şi punea să-i bată cu 
curele, precum ni istoriseşte o tradiție poporală, păstrată în ţinutul 
Rădăuţului. 

EI a repausat în 2 Fevruarie 1789, în noua sa reşedinţă din Cernăuţi, 
şi se află înmormântat în capela mormântară a ierarhilor bucovineni din 
cimitirul Cernăuţului de la Horecea (Dimitrie Dan, Cronica Episcopiei 
de Rădăuți, Viena, 1912, pp. 38-127). 


Nota autorului: Deşi mi-am propus să mă abţin, pe cât posibil, 
de la comentarii incluse printre documente şi să alcătuiesc o carte de 
mărturii, aşa cum au fost ele formulate de-a lungul vremilor, câteva 
precizări se impun. 

În primul rând, trebuie contrazisă falsa teză a „focarelor de cultură 
românească“ pe care le-ar fi reprezentat mănăstirile, inclusiv cea care 
devenise reşedinţă a episcopului de Rădăuţi. „Unde este literatura noastră 
cea bisericească? Unde sunt tratatele dogmatice, morale, pastorale, 
exegetice, istorice?... Şi ce au făcut preoţii lor de atunci (din 1642, când 
marele sinod de la Iaşi hotăra introducerea limbii române în biserică — 
n.r.) şi până acum? Produc ceva, să arate! Unde sunt tratatele juridice, 
filosofice, fizice, matematice, poetice, retorice? Au doară Românii nu 
au aşa ageră minte ca alte națiuni?“, se întreba, desigur că retoric, Aron 
Pumnul, în 1848, iar cronica lui Dimitrie Dan confirmă pustiul spiritual, 
cele câteva cărţi tipărite la Rădăuţi, majoritatea în slavonă, neînsemnând 
contribuţii noi, ci o rudimentară dotare târzie a bisericilor cu tipărituri 
religioase. Un „focar de cultură românească“ nu poate lumina decât în 
această limbă şi într-un respect desăvârşit față de toate moştenirile 
trecutului. La noi, bogatele obşti mănăstireşti nu-şi respectau nici măcar 
sfintele lăcaşuri, care s-au ruinat prin ani, cum n-au respectat nici măcar 

mormintele ctitorilor, nici măcar sfântul mormânt al lui Ştefan cel Mare 
şi Sfânt (numit de lacob Putneanul „mortul acela“), care a fost prădat, 
din ordinul lui Iacov Putneanul, fost egumen al Putnei, fost episcop de 
Rădăuţi, mitropolit în anul 1757, când recunoaşte că a ordonat prădarea 
mormântului, prin scrisoarea descoperită în arhivele Putnei, în noiembrie 
1856: 


„Cuvioase Egumene a Putnei, Kir Venedict!... 

Pentru D-lui Ispravnicul de Suceava, că au venit la mănăstire şi 
au desgropat mortul acela, unde au fost presupusul, şi n-au găsit altă 
nemică, afară de cele ce ne arată molitfa ca Dionisie în răvaşul său: bine 
au făcut de au venit şi n-avem nici o părere de rău, de vreme că au ieşit 
monastirea de presupusul ce era; şi molitvei sale Dionisie răspuns pe 
carte nu i-a mai făcut, însă vei spune molitvei sale din gură, că am înțăles 
toate câte s-au scris, şi toate petricelele cele ce s-au aflat şi inelele, şi 
şărjele şi boldurile, şi altele ce s-au aflat, toate să le pecetlueşti la un loc. 
Şi să pui pe Rafail argintariul ca să ia măsură de pe coroană, ce iaste 
Maica Precista cea făcătoare de minuni şi pe coroana Mântuitorului Hs. 
ce este tot întru aceeaşi icoană, pe o hărtie, cât îi coroana de mare, şi fără 
flori, numai mărimea lor; şi atât petricelele şi inelele, cât şi măsurile 
coroanelor cui om da credință, să ne trimiteţi. Însă să cauţi împreună cu 
părinţii soborului, că este o pungă cu mărgăritare, pecetluită cu pecetea 
noastră, şi să o deschideţi, şi să luaţi dintr însa 500 fire de mărgăritare, 
care să fie tot de un fel şi de o potrivă (Au fost, deci, de unde alege — 
Nota ref.), şi mai sănt, nu ştiu 2 sau 300 fire mărgăritare ca nohotul ce au 
căzut de pe aer, şi să ne trimeteţi mărgăritariul tot odată, atât cele 500 
fire, cât şi cele ca nohotul, din preună cu lucrurile se s-au aflat pe mort: 
că am socotit să facem coroana Maicei Precistei şi Domnului Hs. altă 
făptură mai iscusită şi mai frumoasă, şi să o împodobim cu petrele cele 
şi cu mărgăritare“ (Desmormăntarea Domnitorilor Moldovei, în „Scrierile 
lui Iraclie Porumbescu“, Cernăuţi, 1898, pp. 54-55). 


In notiţa de subsol a paginii se precizează: „Coroanele sunt astăzi 


fără de mărgăritare şi fără de petre scumpe“. 
Episcopul Dositei Herescu, „cu toată modestia şi blândeţea sa“, 

care nu excludeau biciuirea preoţilor la stâlpul caznelor de lângă 
clopotniţa bisericii episcopale, a pus pe roate prima afacerea cămătărească 
românească, numită „fondul hambarului“, pentru că, în fond, era o 
cămătărie cu cereale, o adevărată cămătărie a foametei, povestită, cu 
naive răstălmăciri, în 1894: 


Fondul hambarului din ţinutul Rădăuţului 


Într-o Vineri, am fost la târg, la Rădăuţ, şi, când să trec pe lângă 
cancelaria hergheliei împărăteşti, iată văd ieşind din cancelarie mai mulţi 
domni şi preoţi, şi vorbind de fondul hambarului. 

Pe cât am înţeles, domnii îşi băteau capul să ştie de la cine se trage 
fondul acela şi din vorba lor am cunoscut că ei ar fi crezând cum că 
direcția fondului din Rădăuţ ar fi întemeiat fondul acela. De aceea, mai 
că mă fura firea să mă amestec în vorba lor şi să le spun ce ştiu şi eu, 
pentru că eu sunt, astăzi, de 87 de ani şi tată-meu, de la care am auzit 
multe de fondul acela, a murit în vârstă de 91 de ani, aşadar el a ştiut 
bine cum s-a întemeiat hambarul şi de la dânsul ştiu şi eu; dară ce folos, 
că domnii, ca oameni mai tineri, au luat-o cam răpede înainte şi după 
aceea s-au despărțit, apucând unul încoace, altul încolo, încât i-am pierdut 
din ochi. 

Dară mie mi-i aminte, ca să ştiţi d-voastră, cinstiţilor domni, şi 
d-voastră, cinstiților gospodari din ţinutul Rădăuţului, de unde se trage 
fondul hambarului, de aceea ascultați-mă şi judecaţi. 

Fondul hambarului din ţinutul Rădăuţului (Radautzer 
Speicherfond), cu care chiverniseşte, astăzi, comitetul ţării şi de care se 
foloseşte toată lumea străină şi Galiţia, şi numai ţinutul Rădăuțului nu, 
este averea curat a ținutului Rădăuţ. 

Adecă, pe timpul patrimonial, cum îi zic domnii, va să zică pe 
timpul boerescului, era legea ca patronul sau domnul moşiei să dea ajutor, 
la timp de nevoie, la supuşi sau podanii ce-i avea, anume la oamenii de 
pe moşia lor, fiindcă oamenii erau aceia ce lucrau moşia de boeresc. 

Şi dacă slăbeau şi se împuţinau oamenii de răul nevoiei sau 
foametei, apoi slăbeau şi se împuținau şi lucrătorii moşiei, cădeau, 

aşadară, şi moşia, şi stăpânul ei. 

Moşiile de prin preajma Rădăuţului erau ale mănăstirilor şi le 
stăpâneau mai ales igumenii, cari şi luau tot folosul. 

Pe atunci, şedea în Rădăuţ şi vlădica sau, cum îi zic în ziua de azi, 
episcopul. El se chiama vlădica Dositeiu şi era un om foarte bun şi milos 
cu oamenii cei săraci şi, dacă se întâmpla că era foamete şi oamenii nu 
aveau pâne, nici de mâncare, nici de sămănat, apoi năvăleau cu toții la 
episcopul din Rădăuţ, ştiindu-l om milos, şi-l rugau să-i ajuture. 

Ce-i drept, episcopul da cât putea şi avea, dară la toţi nu putea da 
nici el, pentru că, pe atunci, el nu avea leafă cum au acuma episcopii, ci 
avea numai o moşie şi din aceea trebuia să se ţie şi el, şi cei de pe lângă 
dânsul. 

Însă, văzând episcopul că sărăcia din an în an tot creşte şi nevoia 
este tot mai mare, s-a sfătuit cu igumenii din mănăstiri cum ar face ca să 
li se dea oamenilor ajutor la timp de nevoie. Şi, sfătuindu-se aşa, ce-au 
hotărât ei? Au hotărât să facă un hambar mare şi acolo să puie atât 
episcopul, cât şi igumenii mai multe coreţe de pâne de tot feliul, care 
pâne să o capete oamenii nevoieşi în împrumut, la vreme de lipsă şi de 
foamete. 

Cum li-au fost sfatul aşa au şi făcut, au făcut, adecă, un hambar 
mare, care sta acolo unde stă astăzi şcoala de călărie; iacă acolo au pus 
pânea acei părinți milostivi. 

Când aveau, aşadară, oamenii nevoie de pâne, se duceau la hambar 
şi căpătau pâne de tot feliul în împrumut. Şi cum o căpătau? 

lacă-aşa: Toţi oamenii nevoieşi cari aveau lipsă de pâne se duceau 
la diregătoriul satului, adecă la vornicul, şi vornicul îi însemna pe toţi şi, 
apoi, ori li da o scrisoare, ori mergea singur cu dânşii la priveghitorul 
hambarului, care era, pe atunci, unul dintre călugării mănăstirilor. 
Călugărul acela însemna numele vornicului care avea să fie chezeş pentru 
pânea împrumutată şi, totodată, şi numele oamenilor şi, apoi, câte o dată, 
şi ce fel de pâne li da. 

Dară împrumutul se făcea aşa că oamenii aveau să întoarcă la 
termin pâne pentru pâne şi întruna tot de aceea pâne, una sau şi două 
garniţe ca dobândă sau procent. 

După cum sboară albinele la miere aşa veniau oamenii din toate 

satele la hambarul din Rădăuţ şi se ajutura care cum avea nevoie. 

Sosind timpul de dat împrumutul înapoi, vornicul, care era chezeş, 
purta de grijă ca fiecare să ducă împrumutul şi procentul la hambar. 

Când, odată, se întâmpla însă că unul sau altul din dătornici 
n-avea de unde da pânea şi procentul ori poate că până la timpul hotărât 
unul sau altul din dătornici muria, apoi ce era de făcut? Vornicul împărția 
împrumutul pe alți oameni mai avuţi şi făcea mână dela mână şi ducea 
dătoria la hambar, cu procent cu tot. 

Aşa veniau oamenii, toamna sau la timpul aşezat, ca ploaia, din 
toate părțile, de puneau pânea înapoi la hambar. Pânea se înmulţia cu 
garniţele procentului şi ajungea la sute de corețe, încât oamenii nu mai 
aveau nevoie a merge la episcop ca să li ajute în timp de lipsă; ei se 
duceau de-a dreptul la hambar ca şi când s-ar fi dus la camara lor. 

Acestea erau aşa pe vremea călugărilor, cum spunea tată-meu, 
Dumnezeu să-l ierte! 

Dară iacă a venit timpul ca să se deoachie treaba; episcopul s-a 
mutat dela Rădăuţ la Cernăuţ, călugării s-au tras la mănăstiri şi moşiile 
au ajuns în mâna împărăției, iară hambarul în seama directorilor 
împărăteşti. 

Tată-meu spunea că, pe când direcţia a luat moşia în seamă, au 
fost peste 400 de coreţe de pâne strânsă în hambar, afară de pânea ce era 
împrumutată pe la oameni. 

Însă şi direcţia a chivernisit cu hambarul tot aşa, că da, adecă, 
oamenilor pâne cu procentul aşezat şi cu chezeşia vornicului în timp de 
foamete, cum au fost mai cu seamă în anii 1831, 1832, 1847 şi 1848, şi, 
când crăpau măselele de-a pânii în toată lumea, la noi hambarul era plin 
şi ne ţinea după cum ţine o vacă bună de lapte o casă întreagă de copii. 

Dând ani mai buni şi oamenii ducând-o mai bine după rădicarea 
boerescului (1848), ei nu mai îmblau aşa de adese la hambar ca să facă 
împrumut; pe de altă parte, fiind multă pâne în hambar, ca să nu se strice, 
s-a prefăcut în bani. Banii aceia purtau numele de „banii hambarului” şi, 
la început, chiverniseau cu dânşii reprezentanții ținutului Rădăuţ, iară 
după desrădicarea representantei ţinutale au venit ei în chivernisirea 
comitetului țării şi poartă şi acum numele: „Fondul hambarului din ţinutul 
Rădăuţi“. 

Acest fond este, aşadară, cu tot dreptul averea, proprietatea satelor 

din ţinutul Rădăuţului şi cu tot dreptul se cuvine ca să rămâie în folosul 
comunelor şi să-l întrebuinţeze ele cu atât mai vârtos, fiindcă pe timpul 
cametelor jidoveşti şi bancei rusticale din Galiţia mulți au scăpătat, fiind 
înşelaţi de hpitorile străine, şi şi-au pierdut şi pământul strămoşesc, pe 
când din folosul hambarului, din averea lor proprie, ce putea să-i scape 
din nevoie, se da bani de împrumut prin Galiţia şi numai cu 5-6 procente, 
iară Galiţienii veniau chiar cu banii noştri de ni lua 36, ba adese şi mai 
multe procente, până ce, în urmă, ne scoteau în drum cu copii, cu tot. 

Ascultaţi, aşadară, voi, copii din ţinutul Rădăuţului, de sfatul unui 
bătrân, care-i cu un picior în groapă, şi apucaţi-vă vârtos de lucru; căci 
aveţi, doară, deputaţi români în dieta ţării şi cereţi-vă înapoi fondul 
hambarului, care cu drept îi averea voastră, făcută din garniţele moşilor 
şi strămoşilor voştri, şi apoi faceţi o bancă românească în ținutul 
Rădăuţului, cu un director adevărat român, care să simţească şi să aibă 
inimă pentru voi, încât, dacă vă vor trebui bani, la timp de nevoie, să nu 
mai alergați pe la jidani sau pe la băncile străine, cari trag şi pelea de pe 
Voi, dară să aveţi banca voastră şi, dacă va veni vreun nevoieş, să poată 
afla bani cu 3 sau cel mult 4 procente la sută; căci nevoieşul numai 
atunci se poate pune în picioare, dacă plăteşte camătă mică, pe când, 
dacă dă camătă mare, trebuie să se prăpădească. 

lacă, copii, vă rog să nu vă între sfatul meu pe o ureche şi pe alta 
să vă iasă! (Deşteptarea, nr. 1 din 1/13 ianuarie 1894, pp. 4, 5). 


Nota autorului: În ciuda „mărinimiei“ episcopului, țăranii din 
ținutului Rădăuţilor n-au purtat amintiri plăcute vremurilor „mănăstireşti““, 
iar unul dintre primii deputaţi ţărani, Michail Bodnarescul, avea să 
dezmintă, aproape violent, presupusa lui intenţie de a-i „vinde popilor“ 
pe proaspeţii emancipaţi români bucovineni: 


Documente pentru istoria Bucovinei: 
O dare de samă din anul 1848 


Unul dintre abonaţii „Revistei Politice“ ni-a trimis, zilele trecute, 
următoarea dare de samă asupra unei petiţii dată de cătră deputaţii români 

din anul 1848 Adunării obSte2ti din Viena. Cetind-o şi văzând că ea 
cuprinde multe puncte interesante pentru istoria patriei noastre, nu ne 
putem reţine de-a nu o reproduce în Nr. prezent al „Revistei Politice“ şi 
mai ales că, fiind tipărită numai pe 1/2 coală octav mare cu litere chirilice, 
rar unde se mai poate afla. 


„Fraților ţărani din Bucovina! 

Cu jele m-am încredinţat că tovarăşii mei, Deputaţii Vasile Mogoş 
din Coţmani, Vasile Cărste din Boian, Luchin Cobeliţa din Putila şi Ivan 
Dolenciuc din Hatna, carii încă din Viena vouă o scrisoare v-au trimes, 
în care vă spun că noi, adecă: eu, Miron Ciupercovici, şi dl Cral, deputatul 
Cernăuţului, am avescoposdeavă vinde prevoi Preoților Si Boerilor, 
şi am fi dat o petiție la Adunarea obştească, în care am fi cerut ca să fie 
Bucovina cu Moldova şi ca să vă aruncăm iarăşi în vechia robie în care 
ați fost până acum, înainte de constituţie — şi acum, după venirea lor de 
la Viena, cu asemene vorbe ne clevetesc, vrând să vă aducă pe voi la 
gândul lor, adecă: ca să vă uniţi cu Galiţia ş.a. şi, ca să-şi desvinuească 
petiția lor, în care ei, împotriva dorinței şi ştirei întregii Bucovine, numai 
din a lor voe „unirea Bucovinei cu Galiţia“ au cerut; care, însă, şi 
împotriva binelui şi împotriva voiei Bucovinei au fost şi este. Cine pe 
dânşii la acest gând i-au adus şi cine la aceea i-au îndemnat, giudece-i 
Dumnezeu şi ţara — eu, însă, fraţilor, care pe voi toţi, fără nici o osăbire 
de lege şi limbă ca pe mine însumi vă iubesc, care binele vostru şi al 
patriei mele, Bucovina, mai mult îl preţuesc decât şi sângele meu, nu pot 
să dau înaintea patriei mele şi înaintea alegătorilor mei, despre dreptatea 
găndului meu şi a faptelor mele, ca Deputatul vostru, altă dovadă decât 
că vă aduc aice, pe scurt, toate puncturile petiţiei noastre, care eu, Miron 
Ciupercovici, Georgi Timiş, Ilie Niculiţa şi Vasile Ştirbul o am iscălit-o, 
şi care noi Adunării obşteşti din Viena o am şi dat-o. 

Petiţia cuprinde următoarele cereri: 

1. Păstrarea naționalități, adecă: a legii (credinţei — n.r.), limbei 
şi a obiceiurilor noastre, care noi din moşi, din strămoşi le avem, prin 
întemeere de şcoli naţionale în toate satele, la care şcoli limba maicei să 
se înveje, prin întroducerea limbei ţării la toate diregătoriile şi prin 
aşezarea în slujbe diregătoreşti mai ales pământenii nostri. 

2-lea. Ca să fie Bucovina o [ară pentru sinestătătoare Si osăbită 
de Galiţiea. Aceasta nu numai Împăratul Leopold II, prin un patent din 
anul 1790, ci şi ceilalți împărați mai de pe urmă, de trebuință, ba de 
nevoe, au cunoscut şi aşa au hotărât ca, pentru că noi, Bucovinenii, de 
altă limbă, de alte obiceiuri, cu alte trebuinţe suntem de cum sunt 
Galiţienii, pentru aceca şi osebiţi de Galiţia să fim (însă tot subt împăratul 
nostru, a Austriei). 

Judecaţi, fraților, voi, singuri, nu-i mai bine dacă îşi face cineva 
mămăliga singur, cum vre el, decât să-i facă altul cum vre acela. Ce 
gândiţi, fraților, în care feliu îi mai bine? 

Nu-i mai bine să fie cineva singur gospodariu în casa lui şi stăpăn 
pe livada lui, pe grădina lui şi pe pământul lui, decât să fie slugă la altul? 
Oare, de ni trebue, într-o nevoe, un coreţ de păpuşoi, la Galiţia ne ducem? 
Sau, dacă ni trebue o vită, din Galiţia o cumpărăm? Sau, dacă ni trebue o 
huscă de sare, din Galiţia o aducem? 

Ei, fraților, giudecaţi, încă o dată, ori care rău este punctul acesta, 
ca să fie Bucovina osăbită de Galiţia (dară tot sub împăratul Austriei), 
care toată ţara îl vre şi care Dumnialor, ceilalți Deputaţi, nu l-au voit 
să-l subscrie? 

Tot într-acest punct am mai cerut şi aceasta ca să ni se posvolească 
(întocmească — n.r.), cât de degrabă, o adunare provințială; adecă o 
cislă (sfat, dietă — n.r.) a Bucovinei pe tot anul, unde noi să ne putem 
sfătui singuri pentru binele nostru şi al țării, ci ar fi de folos să facem, ce 
ar fi rău pentru patrie şi pentru noi însene să tocmim şi să aşezăm. Noi 
n-am zis, aice, că adunarea aceasta provințială să fie numai din boeri şi 
preoţi, ci din toate clasele de oameni din Bucovina: domni, preoți, 
negoțitori, meşteri şi ţărani. Noi n-am cerut ca să fie Bucovina unită 
cu Moldova (cum s-ar putea această cerere!), ci numai pentru osebitele 
ei împrejurări de Galiţia să fie osăbită. 

3-le punct, am cerut ca fondosul legii noastre să se administreze 
de bărbați aleSi de legea noastră, subt luarea de samă Si a întregii 
adunări provințiale, care în tot anul are să se ţie. 

4-lea, ca şcoala lătinească din Cernăuţi să se rădice în Scoală înaltă, 
ca să putem şi noi, ţăranii, pe copiii noştri la învățături mari a-i da, şi 
aceea aice, la noi, de nu tocma la Leov şi Viena. 

5-lea, am cerut ca să se desrădice veniturile patriarchului Si 
toate taxele ce noi dăm la preoți; şi să se dee preoţilor leafă pentru 
slujba lor din fondosul legii (adică din Fondul religionar, fondul „legii“ 
ortodoxe răsăritene — n.r.). 

6-lea, am cerut ca să se dee locurile de sesie la stăpânirea 
pământului înapoi şi pentru aceea preoții cu bani să se despăgubească. 

7-lea, am cerut ca să se rădice sau să se uCureze cordonul de pe 
granița Moldovei, care negoţul cu această a noastră megieşă ţară aşa 
tare îl împiedică. Am mai cerut în acest punct ca să se uşureze de 
cerdacurile care noi pe graniţă le ţinem şi ca să se despăgubească acele 
grămăzi care, până acum, pentru acele cerdacuri ori au lucrat, ori 
materialuri au dat. 

În al 8-lea punct, am cerut ca să se mai coboare prețul sarei, de 
vreme că în megieşa Moldovă mult mai bună şi mult mai ieftină este 
sarea decât la noi, din care pricină mulți sunt siliţi a călca granița ca 
să-şi aducă sare mai bună şi mai ieftină: câți, însă, prin aceea în criminal 
au căzut sau pe graniță de catane s-au împuşcat. 

Al 9-lea, am cerut ca să se usureze cercetarea Si pedeapsa acelora 
carii, fără altă faptă criminalnică, numai pentru călcarea cordonului se 
prind. 

Al 10-lea, am rugat ca să nu ni mai trimată de acum colonii, 
care pe imaşurile şi locurile noastre se aşază, de vreme că noi, singuri, în 
toată Bucovina peste 10.000 de halupari avem, carii, însă, n-au loc şi 
năcăjesc. 

11-lea, am cerut că în toate satele să se întroducă, cât mai 
degrabă, cărți de dăjdii. 

12-lea, ca să se desrădice acele dajdii pentru mori, cari pe 
nedreptul se iau şi cari s-au suit. 

13-lea, am cerut ca, de acum înainte, nu pentru două regimente, ci 
numai pentru unul să dee Bucovina recruți, şi ca acest regiment numai 
la vreme de resboiu din Bucovina să se depărteze 

14-lea, ca să se desrădice pentru totdeauna robota, dejma Zi 
toate beilicurile, fie ele subt orice nume şi ca să se pue iară vechiul 
hotar al pământului sau al țarinei fiecărui sat, cu toate dreptăţile înapoi, 
care mai demult le-a avut. 

15-lea, am cerut ca să se oprească amăgirea de la legea noastră 
la Unieţi, care atâta amărire în Biserica noastră, atâtea supărări şi 
duşmănii în popor princueşte şi Naţia noastră îngioseşte. 

16-lea, ca unicul fecior la un gospodariu să nu se iee la catane. 

17-lea, să se orânduească o potrivită dăjduire şi uşurarea ştempelor. 

18-lea, slobodă să fie pescuirea şi vânarea. 

19-lea, ca să fie slobodă slatina, unde până acum este sau unde 
s-ar găsi. 

20-lea. Morile, cele făcute pe locurile fondosului legii, să rămâe 
acelora carii le-au făcut şi fără dăjdii. 

21-lea, am cerut ca şi Lipovenii din Bucovina să dee recruți. 

22-lea, ca să fie oprit de a vinde sătenii noştri locuri la străini. 

23-lea, ca pricini mici şi pănă în sumă de o sută lei proşti în 
fieştecare sat oamenii aleşi ca giuraţi să le giudece. 

24-lea, ca imaşul şi lemnele pentru trebuinţa gospodăriei slobode 
să fie. 

25-lea, să fie iertat oricui a-şi face mori sau pchive de sumane; şi 
în urmă: 

26-lea, am cerut slobozenia tipariului. 

Iată, fraţilor, scurta cuprindere a petiţiei noastre! Vedeţi, dară, Hnut- 
am noi cu boerii Si cu preoții? Vândutu-v-am noi lor şi vrut-am ca să 
vă facem robi, după cum aţi fost până acuma? Sau binele întregii noastre 
patrii şi al nostru, al tuturora, am dorit? Şi oare cum am putea altmintrelea? 
Nu suntem şi noi ţărani şi muncitori ca şi voi? N-avem şi noi copii, de al 
căror blăstăm şi noi am ave să ne temem, dacă i-am face noi nenorociţi? 
N-avem noi suflet şi inimă cu dragoste cătră patrie şi cătră aproapele? 
Vedeţi, dară, că numa o inimă rea, cărei-i puţin îi pasă de binele obştesc 
sau o minte slabă, care nu cunoaşte mijloacele prin care se poate un 
viitor bun pentru întreaga patrie şi pentru noi înşine câştiga n-ar fi iscălit 
aşa o petiție. Noi, însă, carii am cunoscut nevoile țării, ale Naţiei noastre 
şi ale noastre, îndeosebi, n-am cerut ceea ce numai nouă în parte ne-ar fi 
fost de folos, ci aceea ce toată ţara vre şi ce ei îi trebue, căci, precum noi, 
această jară, sfânta Si scumpa noastră patrie, pe care cu multă vărsare 
de sânge strămoşii noştri din măna duşmanilor o au răscumpărat-o ca să 
ni-o lese nouă — nu vroim, prin darea în mânile străinilor, să o facem 

nenorocită aşa şi de blăstămul copiilor — şi al copiilor copiilor noştri ne 
temem, care cu bună samă ne-ar şi nimeri, dacă am face noi, acum, când 
bine putem şi trebue să facem aceea ce, pe urmă, în viitorime, patriei şi 
lor norocire le-ar aduce. 

Aceasta am avut să vă spun şi Dumnezeu să ne ajute la bine! 

Voitinel, la 5/17 Noemvrie 1848 / Michail Bodnarescul, / 
Deputatul Rădăuţului (Revista Politică, nr. 10 din 1 iunie nou 1888, pp. 
8,9). 


Domeniul Rădăuților 


Se vorbeşte, de un timp, şi nu înceată a se vorbi de nişte transacțiuni 
cu proprietăţile domeniului de pe valea Sucevei ale episcopiei de Rădăuţ, 
strămutată, în anul 1778, la Cernăuţ, şi ale mănăstirilor Putna şi Suceviţa; 
acele proprietăţi, punându-se, în anul 1786, împreună cu celelalte 
proprietăți domeniale ale episcopiei şi mănăstirilor, sub o administraţiune 
comună, în scopul formării fondului religionar, destinat pentru susținerea 
cultului şi a clerului eparchiei ortodocse-orientale a Bucovinei, de la 
anul 1792, până în timpul de faţă, stau sub numirea „Domeniul fondului 
religionar gr.or. de Rădăub în posesiune Institutului statului de 
remonte, stabilit pe respectivele proprietăți. 

Înţelegându-se de sine că nu numai clerul eparchiei, ci şi toate 
păturele sociale ale diecesanilor au un interes viu de a şti de care natură 
sunt transacţiunile acele, se întreabă cler şi diecesani unii pe alţii, cu 
oarecare îngrijire: Oare ce au de gând să facă cu acele proprietăți 
bisericeşti, cari, ca proprietăţi fundaţionale, sunt nealienabile? 

Fiind afacerea aceasta atât de cumpenitoare, iară, în urma ştirilor 
răspândite, spiritele clerului şi ale diecesanilor atât de agitate, ne simţim 
îndătoriți a veni, pe temeiul unor informaţiuni esacte, a da următoarele 
lămuriri: 

Moşiile fundaţionale ale episcopiei Rădăuţului şi ale mănăstirilor 
Putna şi Suceviţa, ce se întind pe Valea Sucevei de la Milişeuţ în sus, 
până la obârşia râului acestuia, din creştetul munţilor (Lucina), cunoscute, 
îndecomun, sub numirea colectivă „Domeniul fondului religionar gr.or. 

de Rădăuţ“, trecură, în tot cuprinsul lor, locuri de arătură, fănaţe, păscători 
şi păduri, împreună cu folosirea dreptului de boieresc, de propinaţiune, 
de păscuit, de morărit şi a altor venituri urbariale, în puterea contractului 
de năimală din 1 Mai 1792 şi cu căştigul anual de 50.000 fl., în posesiunea 
erariului c.r. militar, care a stabilit pe aceste posesiuni Institutul statului 
de remonte. 

După 73 de ani, anume în 31 luli 1865, se înnoi acel contract de 
posesiune, fără modificări esenţiale (ba cu esențiala modificare a 
eliminării articolului referitor la „folosirea dreptului de boieresc“, adică 
al înrobirii mulţimii de către „evlavioşii“ de prin mănăstiri — n.r.), prin 
| conomatul din Solca, în numele fondului religionar, şi prin direcțiunea 
c.r. superioară a Institutului de remonte. Iară după trecerea Institutului 
acestuia de la administrăciunea militară în administrăciunea civilă, a 
Ministeriului c.r. deagricultură, se făcu, prin Direcţiunea domenielor 
fondului religionar şi prin Direcțiunea | nstitutului de remonte, pentru 
timpul de la 1 August 1870 până la 1 Maiu 1890, un contract nou de 
posesiune, ale cărui stipulăţiuni se abat, în mai multe privinţe, de la 
punctele contractelor de mai înainte. Acest contract de posesiune, cu 
datul de 31 Marte 1874, pentru ale cărui stipulaţiuni nici nu s-a cerut, 
prin urmare, nici nu s-a dat consimțământul din partea Autorității 
biserice2ti a E parchiei, s-a întărit în 14 Aprilie 1874 de Ministeriul c.r. 
de agricultură, în înțălegere cu Ministerul c.r. de culte. 

În puterea acestui contract mai nou, i s-au dat îndărăpt fondului 
religionar pădurile domeniale, cari, pân-atunci, se administrară şi se 
folosiră de Institutul de remonte, apoi unele locuri de arătură, de fănaţe 
şi de păscătoare, cari, fiind dislocate printre proprietăţile comunelor 
(proprietăți consituite din acelaşi Fond religionar — n.r.), nu se puteau 
administra şi folosi de Institut; iară toate proprietățile domeniale celelalte, 
împreună cu drepturile împreunate cu însele şi, pe lângă acestea, şi unele 
prestăţiuni speciale în folosul erariului c.r. militar compun stipulăţiunile 
noului contract de posesiune. 

De present, se află în puterea contractului din 31 Marte 1874, în 
posesiunea şi folosinţa Institutului de remonte, următoarele obiecte şi 
îndreptăţiri: 

Un areal total de 17.264 de juguri, din cari 8.000 de juguri sunt 

pământ de grădină şi arătură, iară restul fănaţe şi păscători; 

Veniturile de propinățiune în Rădăub i în toate comunele 
rurale, care, cu toate că de la 1 Ianuar 1890 trece pe sama ţării, totuşi 
Institutul de remonte, până la ultima (zi din — n.r.) Aprilie, are să-i fie 
recompensat; 

Tot lemnul de ars, de clădit Si de prelucrat necesar pentru 
Institutul de remonte, fără de altă plată decât de curmat şi de dispicat 
(Schlagerlohn), cât şi tot materialul de ferestrău, pe lângă desdăunarea 
speselor de ferestreu; 

Dreptul de vânat pe tot teritoriul de posesiune a Institutului de 
remonte; 

Folosirea tuturor realităților superedificate ale fondului, 
registrate în protocolul de predare dintr-a 26 Aprile 1792; 

Întrebuințarea liberă de peatră (Bruchsteine) Si de pământ 2i 
apă la construit cărămidării pentru scopuri de edificări proprii; 

În fine, jumătate din venitul pădurilor Ci al parcelelor dislo- 
cate printre proprietăţile comunelor, carele întrece suma de 10.000 fl. 

Pentru toate realităţile acestea, de arătură, de fănaţ şi de păscătoare, 
cât şi pentru celelalte folosiri ce le-am enumerat, Institutul de remonte 
avea să plătească, de la 1 August 1870 până la ultima Octomvre 1880, pe 
an câte 50.000 fl., iară de aice până la 1 Maiu 1890, câte 60.000 fl., fiind 
obligat a mai da, pe tot anul, pentru mănăstirea Putna, câte 40 de centenare 
de paie şi câte 140 centenare de făn. 

După ce, însă, Institutul de remonte, de pe arănda dreptului de 
propinăţiune, a încăsat, pe an, câte 69.735 fl, iară de pe acelui de morărit 
câte 8.336 fl., resultă că el, numai din aceste două isvoare de venit, a 
avut un prinos de 18.264 fl., iară posesiunile arealului, de 17.264 de 
juguri, şi folosirea celorlalte benefice enumerate mai sus, i-au venit, pe 
deasupra, pe când fondul religionar a avut a plăti, din câştigul de 60.000 
fl., contribuţiunea cu adausurile ei, în sumă de 25.592 florini. 

Las“ că fondul religionar, în decursul aproape de 100 ani, în puterea 
contractelor de mai înainte şi a celui din 31 Marte 1874, a suferit 
anualminte în veniturile sale scăderi foarte mari, în proporţiune cu 
preţurile de arăndă ale celorlate moşii ale sale şi ale moşiilor private, 
dară în contractul din 31 Marte 1874 se mai află o stipulaţiune care, dacă 

s-ar aplica fără de considerăţiune de echitate, ar face ca fondul religionar 
să sufere daune necalculabile. 

În acest contract de năimală, a cărui valoare va dura până la 1 
Maiu 1890, este, adecă, stipulăţiunea după care, în cazul dacă Institutul 
de remonte ar disface economiile sale pe teritoriul domeniului Rădăuţului, 
fondul religionar să fie ţinut a desdăuna prețul tuturor superedificatelor. 

Aşa steteră lucrurile, conform contractelor, în timpul de posesiune 
al domeniului Rădăuţului de aproape 100 de ani. 

Spre a abate oarecare prelungire simplă a contractului din 14 
Aprilie 1874, ale cărui stipulaţiuni, după cele spuse, sunt de tot 
nefavorabile pentru fondul religionar, I.P.S.S. Archiepiscopul şi 
Mitropolitul Silvestru, cu membrii Consistoriului, a presentat Maiestăţii 
Sale C.R. Apostolice, prea graţiosul Protector al fondului religionar, 
petiţiunea dintr-a 12 (24) Octomvre 1887, în care, desfăşurând starea 
lucrurilor actuale, cât şi preţurile presente ce se dau pentru posesiuni de 
pământuri domeniale, a implorat prea înalta dispunere ca, la periodul 
nou de năimală, să se ieie în considerare referinţele economice şi preţurile 
de posesiuni dominante în ţară şi ca proiectul de contract nou, mai înainte 
de încheiare, să se comunice Consistoriului archiepiscopesc pentru ca 
să-şi deie părerea în privința sipulaţiunilor proiectate de organele ad- 
ministrative. 

Pasul acesta şi avu resultatul ce s-a aşteptat cu încedere în grația 
prea-naltă împărătească; căci, cu prea înalta resoluţiune dintr-a 3 Iuliu 
1888, s-a dispus ca în contractul nou, relativ la năimala domeniului 
Rădăuţului, pentru Institutul de remonte să se ieie în considerare, cât cu 
putință, interesele fondului religionar greco-oriental bucovinean şi acel 
proiect, mai înainte de închieare, să se comunice, de astă dată, 
Consistoriului archiepiscopesc pentru ca să-şi deie părerea sa. 

Dară, mai înainte de resolvarea afacerii referitoare la ulterioara 
năimală a teritoriului în cestiune, s-a sulevat (subliniat — n.r.), chiar la 
începutul anului 1889, de Ministeriul c.r. de agricultură, altă cestiune, 
cestiunea de vănzare şi de cumpărare a Domeniului Rădăuţului în 
proprietatea erariului c.r. militar pentru Institutul de remonte. 

Această afacere, de tot neaşteptată, a trebuit să producă, precum 
se vede şi este lesne de înţăles, o surprindere adânc simțită nu numai cât 

în tot clerul, ci şi în toate cercurile diecesanilor. De aceea, lățindu-se 
ştirea de nişte constătări şi tăcsări în comisiune, la starea locului, de 
organele delegate de Ministeriul c.r. de agricultură, I.P.S.S. Mitropolitul, 
cu membrii Consistoriului, recurse din nou la grația prea înaltă a Maiestăţii 
Sale şi, în petiţiunea imediată, din 11 (23) luliu 1889, spuse momentele 
canonice, juridice şi economice din cari Autoritatea bisericească nu şi-ar 
pute da nicidecum consimțământul la vânzarea acestor proprietăți 
fundăcionale ale Archiepiscopiei şi mănăstirilor Putna şi Suceviţa, 
rugându-se de prea înalta dispunere de a întrelăsa acele trătări relative la 
astfel de transacţiuni, prin care s-ar înstrăina, aşazicând, trupina principală 
a fondului religionar. 

După cum se vede din cele spuse pân-aice, se agită doauă cestiuni 
referitoare la „Domeniul fondului gr.or. de Rădăuţ“, una adecă se refereşte 
la închierea unui contract nou de arăndă sau posesiune pe un period 
ulterior, iară a doaua la vânzarea şi cumpărarea acestui teritoriu de 17.264 
de juguri, pământ de arătură, fănaţ şi păscătoare, şi anume în proprietatea 
eternă a Institutului de remonte. 

În cele următoare, ne vom încerca a lămuri, de amăruntul, aceste 
doauă cestiuni de importanţă pentru cult, cler şi diecesă, adecă pentru 
biserica noastră ortodocsă din pământul Bucovinei. 

* 

După cum am spus în articolul anterior, în privinţa domeniului 
er.or. al Rădăuţului, se tratează, la înstanţele concerninţi, doauă întrebări 
cumpenitoare, una adecă se refereşte la arăndarea ulterioară, iară alta la 
cumpărarea de veci a arealului de arătură, de fănaţ şi de păscătoare, în 
sumă totală de 17.264 de juguri, pentru Institutul de remonte. 

Ministeriul c.r. de agricultură, sub a cărui administrațiune stă atât 
Institutul de remonte, cât şi proprietatea fondului religionariu, tinde mai 
cu samă la cumpărarea arealului de 17.264 de juguri din domeniul 
Rădăuţului. Deoarece, însă, la realisarea tendinței de cumpărătură dă de 
pedece mari, în urma opunerii autorităţii bisericeşti, de aceea între 
Ministeriele de agricultură şi de culte se discută mai cu intensitate 
întrebarea de arăndă şi, deocamdată, de arăndarea pe un an, de la 1 Maiu 
1890 până la ultima April 1891, crezând, cum se pare, că pân-atunci se 
va resolvi şi afacerea de cumpărătură. 


76 


Rădăuţi, În mărturiile vremurilor 





Direcţiunea domenielor fondului religionariu din Cernăuţ, fiind 
provocată de Ministeriul de agricultură, cu emisul din 28 August 1889, a 
face propuneri relative la prolongarea provisoră a contractului de 
posesiune din 30 Marte 1874 pe un an ulterior, adecă de la 1 Maiu 1890 
la ultima Aprile 1891, şi-a dat părerea, cu raportul din 2 Noemvre 1889, 
aşa că pentru cele 17.264 de juguri de pământ de arătură, de fănaţ şi de 
păscătoare ce sunt în posesiunea Institutului de remonte, cât şi pentru 
folosirea lemnului de ars, socotit cu 5.121 fl.v.a. (monedă vieneză — n.r.), 
să se solvească pentru anul viitoriu 10.000 fl.v.a. 

Scoţând acuma, din suma propusă de 10.000 fl., preţul lemnului 
de ars, în quota de 5.125 fl., rămân, la bani de arăndă anuală, pentru 
17.264 de juguri de pământ, numai cât 4.879 fl.v.a. Dară, fiindcă 
contribuțiunea pentru acestea 17.264 de juguri ajunge la suma de 17.400 
fI., este evident că fondul religionariu, din tot pământul de 17.264 de 
juguri (aţi observat de câte ori repetă „evlavioşii“ mărimea domeniului, 
de „17.264 de juguri“? Mai că mai des decât alt „evlavios“ al bunurilor 
pământeşti, Pimen Zainea — n.r.), nu numai că nu ar trage nici un venit 
real, ci, spre a acoperi quota de contribuţiune, ar mai trebui să adauge 
suma de 12.521 fl. v.a. Ei bine, cifrele acestea, credem, ilustrează limpede 
cât de bine îngrijeşte Direcţiunea domenielor interesele fondului 
religionariu (Revista Politică, nr. 5 din 1 Martie 1890, pp. 2-4, nr. 6 din 
15 Martie 1890, pp. 3,4). 

„Aşa a fost la Rădăuţi 
de când ţin eu minte” 


Averile Episcopiei din Rădăuți au fost cedate curții imperiale şi 
luate în posesie în | martie 1783, cu excepţia Rădăuţilor, pe care episcopul 
Dositei Herescu, deşi mituit cu o pensie anuală de 6.000 florini pentru 
cedarea averilor episcopeşti, le păstrează până la sfârşitul vieţii 
sale, adică până în 2 februarie 1789, deşi arendează statului austriac şi 
domeniul Rădăuţilor, încă din 1785, pentru herghelia împărătească, 
numită Institutul de remontă pentru că, pe lângă ameliorarea raselor de 
cai, instituția respectivă se ocupa, în general, cu ameliorarea raselor de 
animale. 

Prin înființarea hergheliei, Rădăuţii încep să existe cu adevărat şi 
să prospere. Dacă între 1733-1772 se stabiliseră la Rădăuți doar 5 familii 
de emigranţi transilvăneni şi un holtei (cum rezultă din Consignaţiunile 
lui Enzenberg), în vreme ce în fiecare sat cu „iobăgie privată“ se stabiliseră 
măcar câte 60-70 familii, după ce domeniul scapă de robia călugărească 
şi după înfiinţarea hergheliilor rădăuţene numărul locuitorilor creşte 
semnificativ (2001 locuitori în 1843, 2844 în 1876, 3868 în 1907), iar 
localitatea prosperă, se luminează, se insinuează în suflete şi durează în 
suflete. Iar ca semn al durabilităţii apare şi literatura mărturisitoare, adesea 
de o sinceritate dezarmantă: „Pentru ţăranii noştri, lucrul acesta 
(înființarea Institutului de remontă — n.r.) nu era, să vorbim la drept, 
tocmai rău, fiindcă, pe lângă pilda cea bună ce o aveau pururea sub ochi, 
de a-şi îndrepta şi ei vitele şi felul gospodăritului, mai căştigau şi din 
munca cu ziua. Ba trebue să mărturisim fără încunjur că starea bună a 
sătenilor învecinaţi cu gospodăriile stăpânirei, cum o găsim, azi, în ţinutul 
Rădăuţului, şi mai ales bogăţia lor de cai aleşi şi vite cornute de soiu 
cam se datoreşte acestei împrejurări şi îndemnului viu şi statornic de un 

veac întreg şi mai bine ce-l avea țărănimea noastră în faţa ei. 

Bineînţeles că Rădăuţul, de unde pornea toată această mişcare 
nouă, a câştigat mai mult ca toți. Numai păcat că n-au prea ştiut să se 
folosească Românii de pe acolo de această întâmplare încâtva fericită, ci 
s-au procopsit mai mult alţii cu dânsa“. 

Am ţinut să atenţionez asupra acestui citat din opera lui Em. 
Grigorovitza, înainte de a reproduce paginile de nostalgică mărturisire 
rădăuţeană, paginile prin care se schițează „epoci“ rădăuțene şi se 
conturează portrete de oameni frumoşi, pentru că citatul acesta consacră 
o realitate care se va redefini, pe parcursul paginilor acestei cărți, din 
alte mărturisiri, din alte atitudini, din mereu alte şi alte contemporaneităţi. 

Importante pentru istoria reală a Rădăuţilor, mărturisirile literare, 
dar şi reportajele trecerii prin „ungherele vârstelor“ oraşului a unor 
personalităţi istorice, unele cu glorie vremelnică, altele durabile, 
conturează imagini, statornicesc clipe şi oglindesc pe cer, în veşnic umeda 
uimire a stelelor tremurătoare, fotografii trăite, durute şi repovestite. 
Cândva, aflat la Viena, Ciprian Porumbescu scria Mărioarei că nici un 
orăşel austriac din vecinătatea capitalei imperiale nu-i la fel de frumos 
ca Rădăuţii. N-a scris mai mult, preferând să trăiască frumuseţea aceea 
prin cântec, implorându-ne, de fapt, să fim, să existăm în dimensiunea 
acelei frumuseți. Alți ştiutori de nemoarte au păşit, epicizant, pe străzile 
Rădăuţilor, iar urmele lor, când nostalgice (Grigorovitza, Țigănescu, 
Rezuş), când gâlcevitoare (Iorga), când cuminţi şi grăbite (Sbiera, Anton 
Ionescu), au rămas întipărite în colbul de aur al vremurilor şi numai 
neliniştea trecerii le mai poate vizualiza în întreaga lor splendoare. Dar 
neliniştea trecerii locuieşte în noi, clatină clopotul dintr-un orizont în 
celălalt, şi Rădăuţii n-o pot descoperi decât sub formă de pasăre. În fond, 
fiecare carte mărturisitoare nu-i decât o pasăre, care pluteşte lin, pe o 
rază de lună, deasupra Rădăuţilor. A Rădăuților zugrăviți în cuvinte vii, 
fremătătoare, a Rădăuţilor în care îşi au rădăcinile reale şi oamenii, dar 
şi unele mituri. Un erudit susţinea că toponimele cu formă de plural 
reprezintă, de fapt, un substantiv la singular, care trebuie acordat cu un 
verb la singular. Nu-l pot crede şi nu-i pot asculta sfatul, pentru că eu 
ştiu că Rădăuţii, dincolo de şirurile de obşteni în rotire prin vremuri, 
înseamnă o veşnică formă de plural, un noi şi pentru cei care s-au desprins 

dintr-o altă poveste, un noi care are obligaţia să se şi revolte, să şi 
sărbătorească. Un noi mărturisit şi de care chiar şi divinitatea va ţine 
cont ca atare. Un noi netrecător şi conştient de sine. Trecător este doar 
codrul, aşa cum am mai spus, trecător şi cumva invidios pe veşnicia 
naturii umane, aşa cum rezultă şi din paginile care urmează: 


1817: Jurnalul lui Francisc I (1792-1835), 
despre Rădăuți 


Rădăuţi, o localitate mare, regulat plasată, cu case separate, 
înconjurate cu grădini. Casele sunt bine construite, parte cu etaj, mai 
multe din lemn, îngrădite cu gard de nuiele. Ajungem apoi, printr-o uliţă 
lungă, într-o piaţă mare, înconjurată de case fără etaj, şi, de aici, peste un 
podeţ, într-un loc îngrădit cu ştachete şi stâlpi de piatră, unde se află 
clădirile Caal, la mijloc o biserică mare de piatră, biserica „Bogdana“, şi 
un turn de piatră, la dreapta (Franz Wiszniowski, Radautz die deutscheste 
Stadt des Buchenlandes). 


1845: I.G. Sbiera, 
la şcoala trivială de trei clase din Rădăuţ 


Îndemnări ca să urmăm mai departe cu învățătura nu lipsiau. Noi, 
fraţii, încă ne trăgeam la şcoală, dară tata se cam codia să ne deie pre 
amândoi, fiindcă doria ca frate-meu mai mare să rămână la moşie, iar cu 
îi păream încă prea mic de şcoală. 

Şi aşa trecu anul 1844. 

Adunându-se, în anul 1845, la Sfântul Giorgiu, patronul tatei, mai 
mulţi oaspeţi, ne puse tata, ca de obicei, să citim înaintea lor câte una, 
alta. Oaspeţii se mirară de propăşirea noastră, felicitară pre tata şi unii 
din ei îl îndemnară ca să ne deie mai departe la învățătură, zicând că 
putem fi, odată, domni mari sau preuți. Aceste îndemnuri, precum şi 
stăruința mamei, nu rămaseră fără de succes asupra hotărârii tatei, fiindcă, 

în curând după aceasta, ne şi duse la Rădăuţ, la şcoală. 

Mama ni pregăti cele trebuincioase, dară nu ni părea destul de 
voioasă. Îi părea bine că ne duce la şcoală, dară era cu inima frântă şi 
plină de jele că se despărţeşte de noi. Ne iubea nespus de tare! 

Noi, fraţii, eram voioşi. Am plecat la Rădăuţ cu căruța încărcată 
de merinde. La şcoală, ne puse directorul să-i citim; ne lăudă că citim 
aşa de bine româneşte, dară, văzând mai pe urmă că nu ştim citi nemţeşte, 
zise tatei că nu ne poate primi în decursul anului şcolar, ci numai la 
începutul lui, şi anumea în clasa elementară, ca să deprindem şi nemţeşte. 

Ne întoarserăm, dară, acasă fără de ispravă. Când eram aproape 
să întrăm din livadă în ograda casei, ni spuse tata să ne scoborâm din 
căruţă şi să ne dosim după grajduri, fiindcă voia să afle ce va zice mama 
acum, când nu ne va vedea. 

Am ascultat. Auzind mama duruitul căruţei, a ieşit tatei înăinte şi, 
nezărindu-ne în căruţă, îl întrebă: „I-ai lăsat în Rădăuţ?... Dar oare ce-or 
face sărmanii!“. Şi începu a plânge, a ne căina şi a ne jăli. 

Cum auzirăm jălirea mamei, alergarăm repede înaintea ei şi-i 
strigarăm: „lată-ne, mamă!“. 

Aceasta fu o apă rece peste simțămintele ei prea fierbinți. Ea încetă 
de plâns şi de jălit, ne sărută şi, întorcându-se cătră tata, îi zise în chip de 
mustrare: „Vezi, Ghiorghie, tot nu te înduri să-i dai la şcoală!“. 

„Ba! îi voiu da, dar abia de la toamnă înăinte, că acuma, pe la 
sfârşitul anului şcolar, n-a vrut directorul să-i primească, fiindcă nu ştiu 
nemţeşte““, îi răspunse tata. 

Pe la începutul lui Septemvre 1845, am ieşit din casa părințască 
îmbii fraţi spre a ni continua învățătura în şcoala trivială de trei clase din 
Rădăuţ. 

Acest oraş este vecin cu Horodnicul de jos, locul nostru natal, şi 
foarte aproape de el. 

Pe timpurile acelea, Rădăuţul era încă mai de tot românesc; nu ne 
simțiam, dară, prea înstrăinaţi, petrecând acolo. Pe lângă Jidani, în număr 
mare ca neguţători, se mai aflau puțini Nemţi şi câţiva Poleci sau ca 
funcționari sau ca meseriaşi; negoţul era în mâna Jidanilor şi a Armenilor; 
numai un singur dughenariu era Neamţ. 

Când venia, Vineria, ziua de târg săptămânal, se strângeau de prin 

împrejur o mulțime de oameni, de împleau ticsit piaţa cea foarte spățioasă 
din mijlocul oraşului. Tot negoţul se făcea numai prin intermediul limbii 
româneşti; chiar în zile de rând, nu auzeai vorbindu-se decât româneşte. 
Înşişi străinilor li plăcea a vorbi româneşte, ca să se deprindă mai bine 
într-un graiu de carele aveau mare trebuinţă pentru îndestularea 
trebuinților zilnice; mai ales Nemţii şi Jidanii făceau aceasta. 

Îmbii fraţi am fost înscrişi la şcoală în clasa elementară, ca să 
învăţăm nemţeşte. Cu cititul şi scrisul ni merse foarte uşor; deprinserăm 
îndată; dară ce folos! că nu pricepeam nici o boabă din câte citeam. 
Despre vreo esplicare în româneşte a celor citite nemţeşte nu era nici 
vorbă pe atunci! Învățătorul de clasa elementară şi cel de-a doua clasă 
drept că pricepeau româneşte, dară nu vorbiau cum se cade; numai 
directorul, ca Român ce era, ştia româneşte. Acasă, la gazdă, încă n-am 
avut pre nime care să ne înveţe a pricepe şi a vorbi nemţeşte; ne îndestulam 
numai cu cât puteam deprinde de pe la conşcolarii carii vorbiau îmbele 
limbi. 

Cât pentru şcoală, furăm necesitați să învăţăm toate de-a rostul, 
fără de a pricepe şi a ni da sama cum se cade de câte le învățam. De 
aceea, nici nu ni puteam face închipuinţe lămurite şi precise despre câte 
învățam. Această scădere principală a învăţământului public de pe atunci 
a avut o înrâurință nu numai împiedicătoare, ci şi foarte stricăcioasă 
asupra lucidităţii minţii mele. Nutrită tocmai în timpul desvoltării sale, 
prin mai mult decât şese ani de zile, numai cu închipuinţi vage şi con- 
fuse despre diverse lucruri şi despre raporturile lor între sine, mintea 
mea nu s-a putut deprinde şi întări, chiar dintru început, într-o cugetare 
limpede şi precisă; eu drept că concepeam repede şi bine, dar, când era 
vorba să dau espresiune celor închipuite, îmi lipsiau necontenit numirile 
trebuincioase şi, de aceea, eram împiedicat, la tot pasul, să li comunic 
altora, într-un şir bine ordinat şi strâns legat şi cu espresiunile cele mai 
potrivite. Această scădere primordială în modul esprimării în graiul 
nemţesc n-a putut să nu aibă, mai apoi, înrâurire şi asupra vorbirii 
româneşti, mai ales din momentul în care mintea îşi formase închipuinţe 
numai cu nume nemţeşti, fără de-a avea la îndemână şi numirile lor 
româneşti! Într“această tristă posițiune am ajuns mai ales din a treia clasă 
gimnasială înainte, de când începusei a şti mai multe în graiul nemţesc 

decât în cel românesc. 

După trei luni şi jumătate de petrecere neîntreruptă în Rădăuţ, la 
şcoală, ne aduse tata acasă, de sărbătorile Crăciunului. În decursul acestui 
timp scurt, se săvârşi o mare schimbare în mintea şi în memoria mea. În 
necontenită luare aminte la noua încunjurime în care mă aflam şi căutând 
a-mi da sama numai de câte vedeam şi auziam aicia, nu mai cugetam 
atât de intensiv la împrejurimea din casa părințască, fiindcă părinţii ne 
cercetau (vizitau — n.r.) cel puţin o dată pe săptămână. Ce mare îmi fu, 
dară, surprinderea şi mirarea când, întorcându-mă pentru întâiaşi dată 
acasă, îmi păreau acuma toate de acolea mai altmintrelea de cum le lăsasei, 
mai străine. Dar această ciudăţenie îmi dispăru curând, după ce prinsei a 
compara împregiurimea din casa părințască cu cea de la gazda din Rădăuţ 
şi a scoate asămănările şi deosebirile dintre ele. Abia acum revenii la 
închipuirea limpede de mai înăinte despre cele din şi de pe lângă casa 
părințască! (I.G. Sbiera, Familia Sbiera şi Amintiri din viaţa autorului, 
Cernăuţ, 1899, pp. 91-94) 


„Târgul Rădăuţului” 
din copilăria lui Em. Grigorovitza 


La douăzeci de paşi de îngrăditura vechii biserici şi episcopii, pe 
şirul rămăşiţelor de ziduri, peste cari s-au clădit astăzi grajdurile hergheliei 
împărăteşti din Rădăuţi, se desluşeşte, strâmtorată rău de linia drumului 
de fer, o ulicioară, lăsată în ființă, oarecum cu învoiala lui Dumnezeu, 
poate ca să nu se şteargă de tot urmele de case strămoşeşti ale 
Rădăuţenilor. Căci, vezi, în adevăr, şi în ziua de astăzi, la locul acesta 
dosnic, ascunse de arbori bătrâni şi înalți, câteva din acele clădiri străvechi 
moldoveneşti, cu acoperişul înalt şi țuguiat, încheiat în şindrilă măruntă, 
de sus, de la cele două ghiulele sclipitoare din creastă şi până la poala 
şandramalei ce se coboară ca o manta răsfirată peste gospodăria întreagă. 
Dinainte, la intrare, dai, trecând peste cărăruşa de lespezi, de treptele 
ridicate ale târnaţului casei, din care se ridică trufaş pridvorul în stâlpi 
scobiţi pe la încheieturi şi pe dinafară căptuşiți cu draniţă. Înaintea 
pridvorului, fântâna cu cumpănă şi cu ciutură stă singuratică ca un ostrov 

în mijlocul unei curticele crescute cu iarbă şi îşi înalță stâlpul vechiu de 
stejar în sus, atingând crengile umbroase ale ulmilor din faţa caselor. În 
una din aceste locuinţe pe jumătate orăşeneşti, pe jumătate săteşti, m-am 
trezit, venit pe lume, în iarna anului 1857. 

Îmi spunea mamă-mea, de multe ori, că tocmai mare nădejde de 
rămas pe lumea asta nu cam era pentru mine şi că m-a înhățat moaşa, 
sfrijit şi prăpădit cum arătam, şi m-a dus ţintă la apropiata biserică, unde 
preotul m-a şi băgat, fără multă zăbavă, în cristelniţa cu apă pe jumătate 
înghețată. Dar, nu ştiu cum, că a vrut Dumnezeu, şi din mort m-am 
pomenit viu şi desgheţat, cum mă ştiţi şi astăzi. 

De vechia Episcopie a Bucovinei aţi auzit, de bună samă, dar despre 
târgul Rădăuţului poate mai puţin; de-aceea am să m-apuc să vă spun 
câte ceva despre acest loc dulce al copilăriei mele, aşa cum întrezăresc 
lucrurile prin pânza trecutului. Unde nu prea ştiu bine, am să las să mă 
mai dumerească bătrânii mei părinţi, cu amintirea lor oţelită prin optzeci 
de ani trăiţi în vălmăşagul vremilor. 

Ce era Rădăuţul, acum 50 de ani în urmă (pe la 1860 —n.r.), nu 
mai este astăzi. Târg moldovenesc de frunte, aşa de frumos şi viu, nici 
nu ştiu dacă se mai găsea prin ținuturi româneşti. Viu e Rădăuţul şi astăzi, 
nu-i vorbă, ba s-a făcut chiar oraş în toată puterea, numai atât că, în 
cursul jumătății de veac, s-au oploşit fiii lui Israil atât de cumplit pe 
acest loc îmbelşugat de fire, încât s-a prefăcut, ca şi celelalte târguri din 
Bucovina, în cetate jidovească. Însă câte ceva, totuşi, a rămas, ce ne 
reaminteşte vremea de odinioară, precum o văd ca prin vis. 

Rădăuţul, dacă nu s-a prăpădit cu totul de potopul neamurilor 
lacome tăbărâte asupra lui, o datoreşte asta întâmplării şi împrejurărilor. 
Aicia, pe petecul blagoslovit de Dumnezeu, a stat din vechime o 
mănăstioară, în care s-au sălăşluit, cam prin jumătatea veacului al 14- 
lea, întemeietorii episcopatului de Rădăuţi. Acesta a durat până la luarea 
Bucovinei de către Austriaci. Sub lespezile de mormânt din vechea 
biserică zac, şi astăzi încă, osemintele celor dintâi domnitori ai Moldovei, 
Bogdan şi Lazku Voevod, şi ale altor odrasle mari de viță domnească. 
Averea episcopiei rădăuţene, cu moşiile frumoase aşezate pe cele mai 
îndemânatice locuri din valea Sucevei, n-au scăpat însă ochiului priceput 
al cuceritorilor Bucovinei şi, odată cu strămutarea scaunului vlădicilor 

la Cernăuţi, proprietatea episcopească a căpătat alt stăpân şi altă față. 
Biserica veche şi frumoasă, cu criptele sale domneşti, era lucru prea 
sfânt încât să se fi putut atinge cineva de dânsa, de aceea a fost lăsată în 
pace. Dar nici un petec de pământ de prinprejur nu a rămas nefolosit şi, 
unde se întindeau, odinioară, chinoviile mănăstireşti cu arhondarlâcul 
lor şi cu sălaşul vlădicilor şi al hargalâcului episcopesc, au răsărit ca 
ciupercile clădirile mari şi răzlăţite ale hergheliilor împărăteşti, aduse pe 
aceste locuri foarte potrivite gospodăriei pornite de către stăpânirea 
austriacă. 

Şi s-au făcut, ce-i drept, lucruri măreţe la Rădăuţi şi pe toată 
întinderea fostei averi mănăstireşti. S-au croit drumuri late şi petruite, 
sădite tot cu plopi mari pe de lături, de vedeai bine cum şi ce departe se 
întinde meleagul cârmuit de oamenii stăpânirei, pusă sub oblăduire 
ostăşească. lar dintr-un capăt al şirurilor de plopi, în celălalt, se ridicau 
gospodării falnice cu căsoaie, grajduri şi cu hambare de piatră, locuri 
chibzuite de muncă aprigă de tot soiul. Căci nu se făcea numai cât prăsilă 
de cai, ci, pe lângă hergheliile cele multe, cari se întindeau unele până în 
crierul munţilor Carpaţi, pe la Frasin şi Lucina, se făcuse şi tamazlâcuri 
de boi şi gospodării mari de tot felul. 

Pentru ţăranii noştri, lucrul acesta nu era, să vorbim la drept, tocmai 
rău, fiindcă, pe lângă pilda cea bună ce o aveau pururea sub ochi, de a-şi 
îndrepta şi ei vitele şi felul gospodăritului, mai căştigau şi din munca cu 
ziua. Ba trebue să mărturisim fără încunjur că starea bună a sătenilor 
învecinați cu gospodăriile stăpânirei, cum o găsim, azi, în ţinutul 
Rădăuţului, şi mai ales bogăţia lor de cai aleşi şi vite cornute de soiu 
cam se datoreşte acestei împrejurări şi îndemnului viu şi statornic de un 
veac întreg şi mai bine ce-l avea țărănimea noastră în faţa ei. 

Bineînţeles că Rădăuţul, de unde pornea toată această mişcare 
nouă, a câştigat mai mult ca toți. Numai păcat că n-au prea ştiut să se 
folosească Românii de pe acolo de această întâmplare încâtva fericită, ci 
s-au procopsit mai mult alții cu dânsa. Liniştitul târguleţ moldovenesc, 
văzându-se prefăcut aşa, deodată, în loc de samă, s-a şi ivit, fără întârziere, 
lipsa de braţe de muncă, mai ales în ale meseriilor, cari erau căutate cu 
lumânarea. Lucrătorii din oaste erau puţini la număr. Nici o mirare, deci, 
că mulți meseriaşi din ţările vecine, mai ales Nemţi, Saşi din Transilvania 

şi din Țara Ungurească, au găsit prilej minunat să-şi caute pâne bună pe 
la noi. Şi s-au aşezat prin Bucovina şi mai ales la Rădăuţi, în număr aşa 
de mare, încât locul avea chiar, un timp, înfăţişarea unui târg curat 
nemțesc. 

Când mi-a fost dat să mă arăt şi eu în lume, se găseau la Rădăuți — 
îmi spunea un unchiu al meu — din locuitori cam trei părți Români. Dar 
cei ce stăpâneau trebile erau străinii sau, cum le spuneau ai noştri, 
burgherii nemți. Românii, strânşi între uşi de aceşti musafiri năvăliți, 
aşa, cu nespusa-n masă, au stat, la început, dârji față de străinii 
neastâmpăraţi, dar, văzând, pe zi ce trecea, că aceştia nu-şi arată 
neastâmpărul decât prin hărnicie, din care ieşiau câştiguri grase, au apucat 
a se da, cu încetul, şi ei la tot felul de meşteşuguri şi a-şi băga băieţii la 
meserie. 

Întâi de tot, au fost început să-i deie la moara de hârtie, de unde 
băieţii se întorceau pe acasă, după nu prea multă muncă, cu pumnii plini 
de creițari. Cui era să nu-i placă aşa lucru? Apoi au intrat băiețandrii, 
unul după altul, pe la câte un meşteşug mai de samă. Unul din aceştia 
fusese şi unchiul meu, de care vă vorbeam şi care a sfârşit prin a munci 
ca zugrav bisericesc, pe la 1875. Meseria sa adevărată însă fusese 
văpsitoria cu lacuri, muncă aleasă de tot, cu care se câştiga, într-un timp, 
bine. Căci Rădăuţul ajunsese să fie, prin anii 40, 50, 60, locul cel mai 
vestit în facerea trăsurilor boiereşti. Mii de rădvane, căleşti, poştalioane 
şi naiticeance treceau peste hotare, în Moldova şi Basarabia. Şi dovadă 
că unchiul meu îşi cunoştea meseria este că omul acesta fusese trimis de 
meşterii săi în străinătate, la învăţătură mai de samă, şi, cum se obişnuia 
pe atunci, a cutreierat, cu felaizenul de calfă călătoare, legat arciş pe 
umere, lumea întreagă, de-mi povestea, nu o dată, seri întregi, despre 
păţaniile sale pe la Nurenberg, Augsburg, Mainz şi prin alte oraşe mari 
nemţeşti, ce le colindase. 

Dar, vorba neuitatului Eminescu — Unde vine un drum de fer, toate 
cântecele pier — a venit urgia drumului de fer şi peste ţara Bucovinei. 
Potopul de marfă ieftină de fabrică şi năvala speculanților jidoveşti au 
sugrumat tot. Unchiul meu, care ţinea o soră a mamei de nevastă, văzând 
că un meşteşugar neamţ după altul se duce, s-a lăcomit din treaba asta şi, 
luând cu parale ieftine negustoria părăsită a unui caretaş, a cercat să 

lupte cu valurile, făcând el singur şi rotărie, şi curelărie, şi văpsitorie — 
chip ca să biruiască preţul — până l-au dat de mal. 

Când am început să-mi îndreptez întâii mei paşi de copil mic spre 
grădiniţa bisericii episcopeşti, înconjurată de tot felul de clădiri trufaşe, 
în care se aflau cănțălariile şi locuinţele dirigătorilor împărăteşti de la 
herghelii, îmi aduc aminte că nimic nu mă bătea atât de mult la ochi ca 
chipul calului de fer argintit, ce sclipia de sus, de pe şcoala mare de 
călărie, înfipt pe ascuţişul de oţel al acoperişului. Pe vreme de furtună, 
vântul întorcea puţin căluţul, cu picioarele ridicate copac, împrejurul 
ferului, şi zbârnăiala şuerătoare pătrundea până la pridvorul casei unde 
locuiam. De acolo şi până la piaţa târgului nu erau decât ca la douăzeci 
de paşi, şi aici mi s-au iezit amintirile cele mai adânci. 

Ce înfăţişare liniştită şi curată avea, pe atunci, această piaţă! Mare 
şi îndemânatică cum €, în parte, şi în ziua de azi, cu troci largi de adăpat 
de-a lungul fântânilor, ea se întindea de la un capăt la celălalt al târgului. 
De dughenile şi butcile jidoveşti, ce înghesuesc, acuma, această frumoasă 
piaţă, cu umbroşii copaci mari, din cari azi nu mai sunt decât vreo doi, 
nici urmă. Trei dugheni mai de samă dacă se găsiau, şi acestea erau în 
mânile unor familii evreieşti, aşezate mai de mult în ţară, cum, de pildă, 
R udich, Reichenberg, Elik — încolo numai case de Nemţi bogaţi sau 
clădiri de ale stăpânirei. 

Din deosebitele părţi ale acestei pieţe plecau drumuri frumoase, 
cum se văd încă şi astăzi, spre împrejurimile târgului. Drumurile au rămas 
vestite pe urma plopilor mândri, pe cari locuitorii mărginaşi nu prea îi 
vedeau cu ochi buni. Nu-i sufereau din pricina umbrei întinse ce făceau 
aceşti arbori înalți pe ogoare, dar cari au dat poate naştere la numele 
trufaş ce-l au, astăzi, încă şoselele Rădăuţului în limba poporului, zicân- 
du-le „drumuri împărăteşti“. 

În susul pieţei, cum am zice, se vede şi acum, după plopii mai 
răsăriți prin vechimea lor, unul din aceste drumuri falnice, ce duce, larg 
şi îndemânatec, cu şanţuri adânci pe delături, cătră satul Frătăuţul Vechiu, 
cel cu săliştea sa de colonişti Nemţi. Lângă acest sat şi mai sus, spre 
vestitul câmp al Horăeţului, se află adică gospodăriile şi grajdurile mari 
ale hergheliei Mitoc, lucru care face pe oricine să înțeleagă îngrijirea ce 
se dă acestui drum cu adevărat împărătesc. 

Mai încoace, spre stânga pieţei, apucă un alt drum, nu aşa măreț, 
aproape sărăcăcios, şi, după ce se suceşte printre casele micuțe şi urâte, 
ce se resfiră din ulița jidovească, iese printre grădinile de zarzavaturi ale 
Nemţilor mai scăpătaţi şi dă, peste un suiş lin, spre câmpia goală. Nu 
mai suntem în târg şi, judecând după locul strâmt, vedem că ne aflăm pe 
un drum grunzoros de ţară. Urmele de roate se adâncesc tot mai tare în 
hleiul roşiatec, ce se zăreşte de sub poala unui început de deal. E 
povârnişul Osoiului, pe care-l ocolim, până în fața unei pădurici de stejari. 

Ce puţin trufaşă a fost şi este azi această ieşire din târg, mie, totuşi, 
mi-era cea mai dragă şi scumpă, căci mă ducea, în jumătate de cias, la 
locul de unde mi se trage neamul. Am mai povestit, cu alt prilej, cititorilor 
mei despre Horodnicul de Sus şi o mai zic o dată că sat frumos românesc 
ca acesta greu se găseşte cât aţi căuta. Nu că-l laud, fiindcă-mi e acolo 
baştina părinților şi a mamei copilului meu, dar aşa-i. Şi n-ar fi numai 
atâta, dar treizeci de ani de-a rândul, de când am trecut dincoace, în Țara 
Românească, tot de casa noastră strămoşească a ţinut vornicia acestui 
cuib de Români. Şi numai la biserica veche din sat, dacă aşi fi vrut să 
merg să mă închin, tot de tata-socru, preotul satului, era să dau. Cum nu 
era să-mi fie drag Horodnicul de Sus? E şi satul cel mai lipit de marginea 
târgului, scăldat de apa albăstrie şi rece a Topliţei, ce curge ascunsă până 
spre piața mare a Rădăuţului. Şi ce mândru e aşezat Horodnicul de Sus, 
la un capăt al şesului, chiar în spatele târgului, având faţa îndreptată spre 
munţii Carpaţilor, parcă ar fi fost pus strajă pe valea mare a Sucevei, ce 
se deschide de aicea înainte. 

Poate de aceea se va fi trudit aşa strămoşul meu, de a venit fugar 
din ţara muscălească, să-şi regăsească scumpa lui Moldovă, pe care o 
părăsise ca flăcău de 17 ani, luat cam cu sila de cetele generalului rusesc 
Munich, la anul 1739. Păţise şi el ce li s-a întâmplat, în urmă, la mulți 
feciori de casă bună moldovenească. Că mi-i ademeneau Ruşii în tot 
felul şi-i luau cu dânşii, în ţara lor, unde o samă ajungeau la slujbe înalte, 
cum a fost, de pildă, şi cu Onu de la Miroslave. 

În familia noastră s-au păstrat şi azi hârtii cari spun multe. Dar 
cine să apuce a scormoni din nou lucruri uitate... şi la ce? Cu gânduri 
trufaşe, că ce şi cum era să fie, dacă veneau lucrurile altfel şi nu cum au 
venit, nu mi-am bătut nicicând capul. Destul de scump plătise tatăl meu 

— cum îmi povestea adeseori — tradiţia din familie, cum că ne-am trage 
din neam. Face să o spun şi altora. 

Moşul meu, Irmolai, om cu multă socoteală, văzând că învățătura 
era lucru scump, a lăsat pe cei doi băieţi ce-i avea, adică pe tatăl meu şi 
pe frate-său, primarul Horodnicului de azi, să înveţe ce cam se putea 
învăţa pe vremurile acele aşa, prin apropiere, mai la mănăstirea Suceviţei, 
mai la Rădăuţi. Dar, după asta, i-a pus frumuşel, pe rând, la treabă şi 
gospodărie. Tatălui meu îi băgase însă în cap, încă mai dinainte, un unchiu, 
călugăr ce tot se abătea pe la casă, fumuri de boierie. Și-ntr-o zi, prin 
postul mare, când moşul meu l-a fost trimes pe tata cu boii în țarină, să o 
curețe de spini, el ce s-a gândit, ce a făcut, dar atât că a tulit-o drept în 
Moldova, la mânăstirea Neamţului, unde un alt frate al moşului meu, 
arhimandritul Serafim, se găsea stariț. Ce va fi învăţat pe acolo bietul 
meu tată e greu de spus. Destul că, după moartea unchiului, s-a întors 
băiat cam răsărit, dar fără nici un rost, adică nici bun de gospodărie, nici 
prea îndemânatec pentru carte nemţească, ce se cerea pe la noi, în 
Bucovina. Cu mare greu de şi-a cârpit, în urmă, învăţătura, încât să poată 
intra învăţător şi astfel să scape de slujba grea de opt ani a oştirei. 

Dar să mă întorc înapoi, la firul amintirilor mele, şi, părăsind 
Horodnicul, să apuc pe altă cale şi să dau de drumul mare ce duce, la 
stânga, spre Rădăuţi, iar, în dreapta, apucă spre vestita mânăstire a 
Suceviţei, cea durată de neamul domnesc al Movileştilor. Într-acolo 
tăbărăsc, în ziua de Probaj (Probaj se zice în popor la sărbătoarea 
Schimbării la Faţă), toate satele de prinprejur, mai ales, însă, Horodnicenii 
noştri. 

În partea aceea se îmbie, pe la jumătate de cale, şi un drum destul 
de bunicel al satului nostru. La ieşirea din sat, însă, nu mă pot răbda să 
nu-mi întorc, încă o dată, privirea la frumoasa şcoală cu şase clase, ce au 
clădit-o oamenii de câţiva ani încoace. Unde, acum douăzeci de ani, nu 
prindeai copiii Horodnicenilor nici cu arcanul ca să-i aduci la învăţătură, 
şcoala asta nouă, cât îi de încăpătoare, geme de băieți şi fete cari, învățând 
cu schimbul, unii dimineaţa şi alții după amiazăzi, nu dovedesc să se 
lumineze de ajuns. Acum comuna a cumpărat şi cele două crăşme, de 
devale din sat, unicele cari mai rămăseseră încă neînchise, după izgonirea 
Jidovilor de către unchiul meu, vornicul. Astfel, se mai fac două şcoli 

deosebite, pentru sătenii împrăştiați unii pe la aşa-zisa toloacă a Braniştei, 
iar alții tocmai hăt, dincolo, pe sub pădurea Fondului. O! dacă s-ar putea 
pune în locul fiecărei crăşme câte o şcoală, cum s-a făcut la Horodnicul 
de Sus, tu, neam ales al Israilului, oare ce te-ai mai face? 

Drumul satului din partea asta îi petruit, ba încă, pe ici, pe colo, 
s-a sădit şi câte un pom alăturea şanţului, lucru de minune, care arată că 
vreau oamenii să facă cum face stăpânirea şi tot parcă li vine greu să-şi 
întinză ei înşişi umbră pe ogoarele lor. Şi ogoarele sunt muncite bine şi 
făgăduesc, ca în toţi anii, rod şi bucate îmbelşugate. Unde prinde, însă, 
drumulețul satului a se sfârşi şi vine de se închiagă cu drumul împărătesc, 
zărim o fântână mare, cu ghizduri şi cu brâu înalt de peatră. În dosul 
stâlpului sumeț al cumpenei cu ciutură ferecată, se înalță o cruce frumoasă 
de pomenire, cioplită din două lespezi întregi de stâncă adevărată. Nu 
trece om, de unde va fi venind, ca să nu se oprească, o clipă, şi, făcân- 
du-şi cruce, să nu mulțămească celui de sus pentru băutura răcoritoare, 
şoptind, în acelaşi timp, şi numele acelora ce s-au gândit să facă aşa 
binefacere însătaţilor de la drum. Îmi vin lacrămi în ochi, căci ctitorii 
însemnați cu slove vechi pe latul crucei sunt moşul meu, Irmolai, şi 
Solomina, bunică-mea. Să-i aibă Dumnezeu întru împărăția sa! 

Abia, abia îi ţin minte, când veneau la tata, la Rădăuţi, unde trăgeau 
trăsurica lor cu un cal la o parte de portița casei vechi, în care stam. Şi 
parcă îl văd pe bătrân şi acum. Om înalt şi puternic în portul său sătesc, 
cu peptarul alb închis la umăr, pletele părului argintiu lăsate pe spate, cu 
mustaţa şi sprâncenele stufoase, dintre cari zâmbia, însă, o față pururea 
veselă. lar bunica, femeie nu tocmai mică şi ea, numai puţin îndoită la 
mers, îmbrobodită cu testemel de mătasă, sub care se furişau, uneori, 
şuviţele de păr albit peste marginea încrețită a frunţii. Venea greu să o 
prinzi ca să te uiţi mai lung în faţa-i senină, căci era fire tăcută, care 
căuta să te ieie nu aşa, cu vorba, decât mai mult cu fapta. Că nu mai 
isprăvea cu cel sicriaş de sub capra cărucioarei, la care se-ntorcea întruna, 
scoțând şi ducând la legăturele cu tot felul de lucruri bune, strânse pentru 
mamă-mea. 

Decât cu această duioasă amintire am şi ajuns, iar, în târg, fără să 
vă spun ce falnică e intrarea în Rădăuţi pe drumul acesta, care e ținut 
încă mai cu grijă decât cel al Frătăuțului. Doar pe aicia trec căleştile, 

înhămate cu armăsari, ale domnilor mari de la stăpânire, ce vin — mai 
ales toamna — la vânătoare de urşi în codrii apropiați ai Carpaţilor. Pe 
aici a trecut, la 1851, şi tânărul împărat Franblosif, chip ca să-şi cerceteze 
țările, şi, văzând târguleţul cel curat, cu drumurile sale netede şi croite 
aşa drept printre rândurile trufaşe de plopi uriaşi, cică ar fi zis „că ţărişoara 
Bucovinei e mărgăritarul între moşiile coroanei habsburgice“! 

Numai atât că supuşii, cu care a căutat să umple mama Austrie 
scumpa ei țărişoară, nu prea semănau a mărgăritari. Că nu mai departe 
decât la 1848, adică cu trei ani înainte de venirea în plimbare a 
împărăţelului, adunătura de Saşi, Unguri şi Secui, pripăşiţi la Rădăuţi de 
la ocupaţiune încoace, a găsit că burzuluiala de la 48 le-ar putea fi bună 
şi ea la ceva şi erau să facă stăpânirei o şotie urâtă de tot. Mişcarea de 
răsvrătire de la Viena şi din toată Europa intrase în capul câtorva derbedei, 
de credeai că se prăpădeşte târgul. Înarmaţi cu ce au putut prinde la 
mână, mulți chiar cu puşti şi cu pistoale, au ieşit în piaţă şi atât de mult îi 
buimăcise asta pe oameni, încât numărul neastâmpăraților se prefăcuse 
în gloată turbată, care umbla urlând prin uliţe, strica şi spărgea ce-i venea 
în cale şi sbiera să i se deie „constituţie“. Cei mai mulți nici nu ştiau ce 
cereau, dar aşa era, se vede, duhul ce apucase cu năprăsnicie lumea 
întreagă. A venit — nu-i vorbă — oaste de i-a îmblânzit pe buntuşnici. Pe 
mulți i-au băgat la temniţă, iar pe câţiva, cei cu prădăciunea şi cu 
samavolniciile, i-au împuşcat în dosul livezii mari, de lângă drumul ce 
duce de la biserica Episcopiei spre Vadul Vlădichei. 

Nu mult după aceasta, au început, apoi, să treacă prin Rădăuţi 
regimente de pedestrime muscălească şi de cazaci fioroşi, trimeşi în grabă 
de ţarul rusesc ca să scape pe prietena Austrie de bucluc. Că şi era urgie 
mare, nu şagă, ce se pornise în ţara ungurească împotriva asuprirei 
nemţeşti. Şi nu ştiu, zău, cum ar fi ieşit treaba, dacă oştile muscăleşti, pe 
de o parte, şi mâna de ajutor a credincioşilor frați români din Transilvania 
nu l-ar fi scăpat pe tătucul Ferdinand, împăratul cel bătrân, care abia, 
abia a mai avut vreme să fugă teafăr din burgul de la Viena. A pus el, 
apoi, aşa, mai mult de nevoie, decât de dragă inimă, pe nepoţelul Franţ 
Iosif pe tron, de s-au împăcat, cu încetul, lucrurile, dar destul că s-a 
simțit şi prin țărişoara Bucovinei câte ceva din năbădăile anului 48, cel 
cu pomeneala. 

Uliţa de intrare în târg, dinspre satele Marginea — Horodnic de 
Sus, e cea mai de samă şi poartă numele de uliţă domnească, adică fiindcă 
acolo s-au clădit cele dintâi case mai frumoase şi de oameni cu dare de 
mână. Acolo şi-au aşezat burgherii Rădăuţului grădina lor de petrecere 
cu şiştaşul, adică foişorul de tragere la țintă, fără care un târg nemţesc nu 
se poate închipui. Şi o fabrică de bere se înființase la Rădăuți, încă din 
anii cei dintâi, alt lucru de mare căutare, fără care îi vine greu Neamţului 
să trăiască pe pământ. Cât despre biserică şi şcoală nici că mai vorbă. 
Erau aşezate tot pe Uliţa Domnească, nu departe de spitalul târgului. 
Mai ales şcoala a fost zidită cu multă grijă. Atât numai că într însa copiii 
noştri nu prea erau văzuţi cu ochi buni, cum îndeobşte Românii nu prea 
aveau nazar în societatea nemţească. 

Ce-i drept, însă, că oamenii noştri, deşi unii foarte bogați şi cu 
vază în târg, cum erau L arioneztii, 2indelarii, Buculeii, Puiulenii, nici 
nu prea râvneau să se amestece cu Nemţii. Turmele Buculeilor, Popeştilor 
şi Puiulenilor, cu oile vestite prin lâna lungă şi berbecii cu şese coarne, 
de cari nici nu se mai aude în zilele noastre, nu le prea dau răgaz acestor 
bogătaşi să-şi bată mult capul cu şcoala. Îşi vedeau de treabă şi trăiau în 
pace cu burgherii, la vreme de nevoie se şi ajutau între ei, dar prietenie 
multă nu făceau. 

Între Românii băştinaşi ai Rădăuţului şi între străinii tăbărâţi acolo 
de la luarea Bucovinei încoace, dacă nu s-a închegat o legătură sufletească 
mai strânsă, dar, totuşi, s-a băgat ceva la mijloc ce a adus, în scursul 
vremii, aşa un fel de apropiere de la unii la alții. Erau amploiații oşteni ai 
hergheliilor şi gospodăriilor împărăteşti sau, cum le zicea, ofiţerii erarului; 
erau, apoi, oamenii diregătoriei: judecători, slujbaşii de la visterie, de la 
poştă şi vamă, şi era şi preoțimea cu învățătorimea din ţinut, pe care o 
aducea nevoia zilnică adeseori pe la târg. S-au mai adăugat, apoi, la 
această tagmă şi alți oameni trăitori din leafă şi veniţi din toate părțile 
împărăției, care nu simțeau nevoia să se deie nici într-o parte, nici în 
alta. Decât aceasta era apă pe moara burgherilor. Căci, împestriţându-se 
prin căsătorii şi înrudiri cu cei noi veniţi, îşi păstrau întâietatea lor cu 
mare grijă, încât nu puteai răzbate aşa de uşor ca să ajungi să fii de-o 
samă cu dânşii. 

Când te uitai, aşa, în zilele de rând, la târgul Rădăuţului, parcă 

nici nu-ți venea să crezi că din cele câteva case de burgheri se strecură 
atâta mândrie şi putere. Numele vechi şi cinstite ale câtorva familii cu 
vază multă pe atunci le auzi şi astăzi prin Rădăuţi. Aşa, de pildă, familiile 
Schlichting, M ost, H aas, Schreiner, Willetz, Kirner, Marin (din care 
provenea celebrul arhitect bucovinean Adolf Marin — n.r.), toți oameni 
ajunşi la stare şi avere prin munca lor neobosită. Bătrânul Marin a fost, 
timp de douăzeci de ani şi mai bine, burghermaistrul târgului şi câtă 
cumpănă avea vorba acestui om între ai săi! Şi ce mândri erau aceşti 
oameni de meseria lor! Că nu se lăsa mai pe jos fabrica de mucava sau 
moara de hârtie a lui Eckhart, de dubăria lui Schulz, şi nici cuţătarul 
Feiger, de potcovarul Kornelson sau de armurierul M untzger. 

Îmi aduc aminte şi eu de o familie de aceste, care-şi avea casele în 
piaţa mare, lângă spițărie, casă unde am petrecut des, în anii mei de 
student. Bătrânul M elner, franzelar de meserie, era unul din oamenii cei 
mai însemnați ai târgului şi rar găseai familie mai primitoare şi 
binecuvântată cu belşug ca la aceşti oameni. Căci ştiau să petreacă cu 
lumea, dar nici nu se ruşinau să muncească, cinstindu-şi meseria lor. 

La sărbători şi zile mari, îi vedeai pe Rădăuţeni, după cum li era 
legea, despărțindu-se în două tabere: papiştaşi şi pravoslavnici, cari se 
îndreptau spre bisericile lor. Cine se ţinea, însă, cam la o parte, în zile de 
aceste, erau cei câțiva Evrei şi puținii Protestanţi. La ziua împăratului, 
însă, la 18 August, se făcea, oarecum, împăcare şi frăție. Că ieşeau cu 
toţii, împreună, la parada mare. Şi vedeai, atunci, pe canonicul de la 
biserica nemţească alăturea de protopopul nostru, pe catolicul comandant 
al hergheliei, Daconal, alăturea de judecătorul român Pitei, pe geometrul 
rus-unit cu baumaistrul ungur-calvin, pe cei trei doctori cu cei doi spițeri 
şi doi veterinari la spate, fiecare de altă limbă şi lege. Vedeai rânduri, 
rânduri, pe toţi slujbaşii, amploiaţii, ofiţerii şi mari şi mici, vlăstari din 
toate neamurile, cu galoane şi cu felendreşuri, amestecându-se prietenos 
cu burgherii îmbrăcaţi în haine negre şi cu Moldovenii târgului, în 
zuboanele lor lungi — veniţi toţi cu feţele senine să cânte, în bubuitul 
săcăluşelor, imnul împărătesc „Gott erhalte“. 

Vedeai, la zile mari de aceste, o Austrie adevărată, ţinând ca o 
cloşcă buimăcită, sub aripele ei, toate neamurile de untertani — adică 
supuşi — cu porturile şi graiurile lor. Căci n-am apucat să vă spun că, la 

astfel de adunări sau Vinerea, în ziua târgului, veneau la Rădăuţi şi 
Lipovenii de la Fântâna Albă, cu vlădica lor, veneau şi Ciangăii din 
săliştele ungureşti Hadicfalva, Andreasfalva şi Istenşeghiţ, şi Şvabii din 
Frătăuţi şi Voevodeasa, şi Rusnecii ulduroşi din Mileşăuţi şi câte alte 
viţe străine. Decât sara, la masa cea mare, ce se da în curtea comandantului 
hergheliei, strălucitoare de lumină şi păzită de călăreți dragoni, tot 
burgermaistrul cu Nemţii lui aveau cuvântul cel mare şi doar, doar, dacă 
mai scotea o vorbă câte unul din cei puţini de altă nație şi lege, poftiți şi 
ei, aşa, de obrazul lumei. Şi, atunci, de i se îngăduia cuiva din aceştia aşa 
mare cinste, trebuia să-şi aşeze cuvântarea frumos pe limba nemţească 
şi să sfârșească cu un întreit „hoch!“, adică „vivat!“. 

Decât şi lumea cealaltă îşi avea locul ei de petrecere şi chefuială. 
Burgherii mergeau, cu nevestele, cu copiii şi cu cunoscuțţii lor, la grădina 
târgului, unde cei mai bătrâni şi cu vază se îndeletniceau cu împuşcatul 
în şiştat, împărțind la ţintaşii mai iscusiţi tot felul de daruri. Trăgaciul cel 
mai de samă dintre biruitorii la ţintă se alegea, în urmă, craiu 
(Schutzenkonig), vrednicie de care se bucura, apoi, tot anul. Căci craiul 
țintaşilor avea şi oarecari drepturi deosebite, aşa, de pildă, să-şi verse 
veninul şi necazul cu orice fel de sudalmă, oricum i-ar fi venit pe limbă. 
Alegerea asta se făcea către sară, când lumea era mai cu chef, şi atunci 
se pornea o veselie şi un tămbălău printre Nemţi, încât părea că n-are să 
mai ieie sfârşit. Băuturica roşcată a berarului 2tolb curgea gârlă, iar 
cârnaţele leahului Davidovici şi aluaturile vădanei nemţoaicei H uber 
se mâncau cu sutele. Tineretul, însă, floarea şi nădejdea neamului 
burgheresc, se legăna, în sunetul bandei ungureşti, în jocuri şi țupăieli 
cari de cari mai sburdalnice. 

Românii noştri petreceau şi ei — tot între dânşii — dar mai altfel. 
Dacă nu se întâmpla, cumva, să cadă, în acest timp, vestitul hram la 
apropiata mănăstire Putna, la care îşi da întâlnire întreg ţinutul şi nu 
lipseau Rădăuţenii niciodată, apoi se făcea petrecere chiar în târg. 

La casa cea mare şi frumoasă a bogătaşului L arionescu (bunicul 
marelui heraldist de mai târziu — n.r.), câteodată şi în grădina bătrânului 
Buculei, se făcea horă mare. În ceardacul din jurul casei şedeau, aşezaţi 
la mese întinse, bătrânii şi sfătuiau, îndulcindu-şi necazurile cu vin de 
Odobeşti, adus de jupânul Barber. Flecăii şi fetele se cinsteau cu rachiu 

dulce trandafiriu, zis „rozoglio“, sau de cel gălbui, făcut cu coaje de 
portocale — băuturi cumpărate de la băcanul, jupânul R eichman. Alţii se 
îndopau cu turtă dulce şi beau must vechiu de pere, ce-l vindea lipoveanul 
Ivanusca la o tejgheluţă, lângă portiţă. Şi lăutarii ţigani, aduşi înadins 
de la pădurea Ulevei, trăgeau din cobză, naiu şi țimbal nişte arcane şi 
căzăceşti de se ridica numai cât colbul ogrăzii. Şi jucau fetişcanele 
Moldovenilor noştri cu cosâţele în vânt, de le scăpărau salbele de sorcoveţi 
pe la gât. lar flecăii sminteau pământul tropăind, până o schimbă 
scripcarul cărunt Buan, deodată, mai pe domol şi se lănţuiau cu toţii, 
tineri şi bătrâni, în horă legănată şi molatică. 

Astfel petreceau Rădăuţenii la zile mari şi sărbători, fiecare după 
felul şi gustul său şi între ai săi. În zile de rând, însă, sau în zile de lucru, 
locul celor ce vroiau să petreacă mai des era băcănia lui Schnirch sau, 
mai bine zis, crâşma lui neica Deutscher. Aceasta ţinea cu chirie vechea 
dugheană mare şi vindea ce vindea din mărfurile de băcănie, avea, însă, 
în fundul caselor, nişte odăițe de oaspeţi, aşa, mai ascunse de ochii lumei. 
Aici se adunau căpeteniile târgului cu feţele mai de samă din ţinut şi se 
cinsteau cu câte un păhăruţ de vinişor, când moldovenesc, când unguresc 
— după cum era şi omul, gustul sau cheful. Mai ales în ziua de Vineri, 
când era târg la Rădăuţi, odăițele, din fund, de la Deutscher erau ticsite. 
Căci aici îşi dau întâlnire cei care nu se vedeau cu săptămânile, cum 
erau, de pildă, preoții noştri, proprietarii mari şi altă lume mai aleasă. 

Ş-apoi prietenia, sfatul şi petrecerea, când oamenii nu s-au văzut 
o bucată de vreme, se înteţeşte, limba se mai desleagă şi se pornea vorba 
şi politica între străini şi băştinaşi, de te mirai de unde atâta frăţie. Cine 
făcea, însă, treabă bună era neica Deutscher, până ce, de atâta bine, s-a 
dat, de la o vreme, şi el la chef şi la sfat şi a ajuns, încet, încet, la sapă de 
lemn. În jurul său, însă, şi de-a lungul pieţei târgului, se deschidea o 
crăşmuţă nouă după alta şi se îmbogăţea un jidănaş după altul, fiindcă 
ăştia — vezi bine — nu se puneau la sfat cu cei ce veneau să chefuiască, ci 
lăsau balabusta să [i tot toarne goilor băutură botezată la pahar, iar jupânul 
vedea cu ochi lacomi ce gheşeft mai era de făcut Vineria, până a nu se 
arăta luceafărul şi a nu se aprinde lumânările de şabăs. 

Cam aşa era Rădăuţul cu Nemţii săi, cari, până a nu veni potopul 
evreiesc din Galiţia peste ţară, stăpâneau târgul ca şi cum era al lor. Şi, 


95 





lon DrăguSanul 


când îi numărai, aşa, câte unul, aceşti negustoraşi şi meseriaşi, ajunşi 
chiaburi în scurtă vreme, nici nu păreau tocmai mulți, dar ţineau între 
dânşii şi, faţă de Românii nepăsători, ştiau să-şi facă toate trebile binişor 
şi pe placul lor. A fost mai ales un prilej în care s-a arătat puterea ce o 
avea burgherimea târgului şi, lucru ciudat, de la ciasul acela s-a schimbat 
— se pare — mersul soartei Rădăuţului şi a locuitorilor săi. Era vremea 
drumurilor de fer, ce veneau să-şi întinză rețelele până şi în părțile țărei 
noastre. Cias nefericit — cum bine cântă versul lui Eminescu — căci nu 
atât că ne-au perit cântecele, dar ne-a contropit neamul perciunat al lui 
Israil. 

Domnii de la stăpânire, hotărând să fericească şi Bucovina cu un 
drum de fer, s-au gândit şi la prea credincioşii burgheri ai Rădăuţului şi, 
înainte de a croi, în chip nestrămutat, linia pe unde trebuia să treacă 
drumul acesta, i-au îndemnat pe Rădăuţeni să întâmpine, cu oarecare 
jertfe din partea lor, fericirea ce avea să li cadă cu hârzobul din cer, adică 
să deie din toloaca lor mare, dinspre partea Frătăuţului, fără plată, locul 
cât va trebui pentru ca să li vie gara mai aproape de Rădăuți. Avuse în 
vedere stăpânirea şi scăldătorile căutate de la mănăstirea Solcei, cari 
aveau să vie mai legate cu locurile din Bucovina şi mai ales cu Cernăuţul. 

Furtuna ce s-a stârnit în sfatul târgului şi între târgoveţii nemți 
mai ales, când s-a aflat despre această năzdrăvănie, era cât pe ce să 
întreacă revoluţia de la 48. Au sărit burgherii noştri ca leii să-şi apere 
drepturile lor primejduite. Erau neînchipuite şi fără număr nenorocirile 
ce aveau să iasă de pe urma unei asemenea pacoste. Întâi era să li se taie 
în două şi să li se strice drumul cel frumos cu plopi; erau să li se omoare 
vitele şi porcii ce păşteau pe toloaca de acolo; era să [i se ieie locul cel 
mai drăguţ pentru creşterea gâştelor şi curcilor. Ferarii, potcovarii, rotarii, 
hămurarii şi caretaşii, la rândul lor, urlau de mânie, căci, făcându-se 
drumul de fer, li se ducea câştigul din mână. Negustorii țipau şi ei că, de 
acum înainte, n-are să mai cumpere nimene nimica de la Rădăuţi, ci va 
căuta să se ducă tot înainte, să caute marfă mai ieftină şi... câte şi mai 
multe. Era sărăcia cea mai groaznică ce avea să le vie cu drumul de fer şi 
aşa de crunt s-au pus îndârjiții Rădăuţeni pe jalbe, plângeri şi împotriviri, 
încât s-au îndurat domnii de la stăpânire şi... i-au lăsat în pace. 

Un singur târgoveţ era, totuşi, care spunea că bine ar fi să se facă 

drum de fer — armeanul Burdea, cel cu dugheana de brânzeturi, săuri şi 
frânghii. Avea, adică, omul prin părțile pe unde era să treacă drumul de 
fer o fâşie de pâmânt cu casă şi-i venea la socoteală treaba asta, cum 
bine veţi înțelege. Dar cine-i da vreo ascultare sau îl băga în samă pe 
pastramagiul pripăşit? 

Ani de-a rândul, au trebuit, în urmă, sumeţii burgheri să suspine 
după ceea ce aruncase de la ei. Şi oftau Rădăuţenii din greu, când avea 
câte unul din ei de făcut vreun drum mai în depărtare şi trebuia să se 
acaţe de diligenţă sau trăsură scump plătită, uneori pe la miez de noapte, 
şi să plece prin frig şi ploaie până la staţia din satul unguresc Hadicfalva. 
Şi harabalele jidoveşti din târg se înmulţeau, că nu trecea zi lăsată de la 
Dumnezeu fără ca să nu aducă câte doi, trei jupâni noi, sosiți aşa, cu 
nepusa-n masă, cu borfele lor, la târgul cu belşug mult lăudat. Şi hanul 
cel mare al sasului K antor sta mai gol şi pustiu ca oricând, parcă fugeau 
toţi cu drumul de fer în largul lumei, numai la Rădăuţi nu se opreau. 

Astăzi, Rădăuţul are o linie ferată locală, cu patru staţii, din care 
una aşezată chiar în locul cel mai de frunte, între arborii mari din grădina 
vechii Episcopii. Nu ştiu, s-a făcut acest mijloc de îndemănare pentru ca 
să plece din Rădăuţi şi cei din urmă oameni cu stare şi cu vază sau pentru 
că nu ajungea drumul de fer să aducă la străini! Şi ăştia se oploşeau ca 
locustele flămânde peste câmpia verde. 

Altă comedie şi mai boacănă a văzut-o Rădăuți când a fost vorba 
să se aducă regimentul de călărime, de care se ivise nevoie prin locurile 
noastre. Căci iată ce s-au gândit domnii de la stăpânire: loc mai 
îndemânatec nici că poate să găsească pe fața pământului! Mai ales că 
toloaca mare a târgului, unde era să se facă stația de drum de fer, nu li 
ieşia din cap domnilor şi se potrivea de minune pentru clăditul de cazărmi 
şi grajduri. Şi nu mai încăpea, apoi, nici vorba că, unde e herghelie, pot 
să steie şi regimente întregi de călăreţi! Şi era să li vie Rădăuţenilor 
regiment de husari, nu altceva. Ştiţi, de cei cu nădragii strâmți şi cu 
găitane pe la cojoacele purtate numai cât aşa, pe umere! Şi tot băieţi 
fercheşi, cu ofiţeri de neam unguresc mare, numai cât grofi unul şi unul. 

Dar tocmai aicia era beleaua. Că s-au ridicat, de astă dată, nu Nemţii 
bărbați, ci burgheroaicele cele groase şi mi s-au năpustit cu gura, de le 
umbla limba foc. Că li era, acum, primejdia de-a fetelor lor. Şi dă — ca să 

nu vă spun despre câte era, atuncia, vorba — vă povestesc despre isprava 
asta numai atâta, că a scăpat Rădăuţul şi de husari şi s-a făcut o cazarmă 
mare de călăreţi la Jucica, tocmai dincolo de Prut, spre bucuria Jidovilor 
din Sadagura. 

Privesc în dese rânduri, şi astăzi, la viața Rădăuţului; mă uit, în 
zile de Vineri, cum geme parcă târgul de lume. Văd şi mă uimesc văzând. 
Cât e piaţa de mare şi întinsă, abia cuprinde norodul ce vine din satele 
ținutului. Mă uit, mai ales, cu sufletul plin de mulțămire, la roiurile de 
săteni, veniţi din comunele bogate româneşti. Îi văd sosind pe voinicii 
noştri Români cu carul cu boi frumoşi ori în cărucioara trasă de cai 
sprinteni de soiu, încunjuraţi de nevestele lor curat îmbrăcate şi de 
copilaşii rumeni, înşirându-se în piaţă unii lângă alţii. Privesc mişcat şi 
cu drag la aceste cete de popor harnic, ce-şi aduce, în ziua de Vineri, 
munca gospodărească şi rodul câmpului, strâns în sudoarea feţei. Că 
umblă doar să-şi facă rost de ceva parale, cu cari să-şi împace tot felul 
de nevoi de ale casei. Mă uit cu sufletul înviorat şi cu nesaț la acest 
norod neprihănit, ce se tot înmulţeşte la număr şi sporeşte văzând cu 
ochii în avuţia sa, ţinându-se curat şi neschimbat în graiu, în deprinderi 
şi în năravuri. Şi simt cu bucurie că bine trebue să fie povăţuit de preoții 
şi învățătorii săi vrednici, încât a prins a se lăsa de apucături rele şi de 
beție. Şi ar trebui să-l privească şi alții pe poporul nostru în asemenea 
zile de strânsură, ca să vadă mai ales un lucru, care umple de mândrie pe 
orice Român. Cât de mare e târgul Rădăuţului, cât de năprasnică 
învălmăşeala cu alte neamuri pripăşite, în asemenea zile de întâlnire, 
când tragi cu urechia la clopotul asurzitor de vânzători şi cumpărători, 
nu auzi, cu toată împestriţeala chipurilor, decât vorbă... românească. 

Aşa a fost la Rădăuţi de când ţin eu minte, aşa a fost întotdeauna. 
Şi mai încunjuraţi de neamuri străine cum sunt, din păcate, ca Românii 
ținutului rădăuţean nici că mai sunt poate alții. Şi, totuşi — e semn de 
biruinţă falnică, cel puţin în ochii mei — Moldovenii noştri nu s-au dat 
înapoi cu graiul lor nici înaintea unui străin, căci i-au făcut pe toţi de 
vorbesc numai cât... româneşte. 

O ştie asta de la moşi, strămoşi, şi Ungurul sumeţ, şi Lipoveanul 
somnoros, şi becisnicul de Rusneac, şi morocănosul de Neamţ, că 
Românul cere să-i vorbeşti în limba lui, dacă vrai să faci treabă sau 

negoţ cu dânsul. Cine o ştie, însă, asta mai bine ca toți e şiretul de Evreu. 
Căci cu vorba doar îl prinzi pe om mai lesne! Şi, ia ascultați, vă rog, cine 
ţipă în târg mai cu glas ascuţit: „Bade, bade! Lele, lele!“? Sunt odraslele 
lacome ale pripăşiților din ţara leşească. Uitaţi-vă, însă, şi la feţele lor 
lihnite şi uitaţi-vă la poporul nostru şi nu vă fie teamă nici de aceşti 
duşmani noi. Îs mulţi la număr — ce-i drept, dar vlaga neamului românesc 
îi va birui înainte de a ne copleşi ei pe noi. Asta-i nădejdea mea şi a 
fraţilor mei români (Em. Grigorovitza, Cum a fost odată, Bucureşti 1911, 
pp. 3-40). 


1887: Rudolf, în districtul Rădăuților 


Sâmbătă (9 iulie 1887 — n.r.), dimineaţa, la 6 ore, Alteța Sa 
Imperială a părăsit Cernăuţii. De ambele laturi ale drumului, până la 
stațiunea grădinii publice, era adunată o mulţime de public. Pe la 5 şi 
1/2 ore, Alteța Sa, însoţită de Baron Pino şi suita Sa, părăsi edificiul 
guvernului. Tot drumul, Alteța Sa a fost întâmpinată cu strigăte. 

La staţiunea „Grădina publică“, pe lângă acele persoane care l-au 
întâmpinat la sosirea Sa în Cernăuţi, îl aşteptau pe Înaltul oaspe şi alumnii 
seminariali cu membrii societăţii „Armonia“. De-a stânga cortului anume 
clădit pentru Alteța Sa, era aşezată o companie de onoare. La aripa dreaptă 
a companiei, erau postați ducele de Wurttemberg, generalul-maior 
Schrofft, locotenent-colonelul de Pfugl şi adjutantul, maior Orsini- 
Rosenberg. 

Înaintea companiei, trăsura stătu, Alteța Sa se cobori, primi din 
partea generalului-maior Schrofft raportul şi se duse, apoi, în pavilion. 
La intrare, îl anunţă consilierul de Claudy că trenul e gata de plecare. 
Apoi, Alteța Sa păşi spre căpitanul țării (guvernatorul Bucovinei — n.r.) 
şi, mulţumindu-i cu cuvintele cele mai cordiale pentru toate ostenelile 
sale, îi întinse mâna; se-ntoarse, apoi, cătră primarul oraşului, îi mulțumi 
şi acestuia pentru primirea cea frumoasă ce a avut-o în Cernăuţi şi, după 
ce-şi luă adio de la Mitropolit, se sui în tren, în care se urcaseră deja 
căpitanul ţării şi Baronul Pino. 

Sub strigăte vii de „Să trăiască!“, trenul se puse în mişcare spre 

Rădăuţi. 

De la Cernăuţi până la Rădăuţi, erau postați, de-a lungul liniei căii 
ferate, locuitorii satelor învecinate, în frunte cu preoţii şi antiştii comunali, 
care îl întâmpinau pe Principele nostru cu strigăte de „Să trăiască!“. 

La gara Hadicfalva (Dorneşti — n.r), care era foarte frumos 
decorată, îl aşteptau pe Înaltul oaspe, pe lângă deputaţiunile din districtul 
Siret şi Suceava, ministrul de agricultură Falkenhany şi alţii. 

Precis la 8 ore, sosi trenul separat la stațiunea drumului de fier 
Hadicfalva. Aici se cobori Alteța Sa Imperială din tren, dimpreună cu 
suita Sa, fiind întâmpinat cu „Să trăiască!“ din mii de glasuri. 

Alteța Sa Imperială schimbă câteva cuvinte cu conducătorul 
clerului catolic din loc, din Siret şi Cibeni (Țibeni), vorbi apoi cu 
archipresviterul stavrofor D. Selechi, cu loan Mandaşevschi şi Dimitrie 
Onciul, protosviterii oriental-ortodocşi ai Sucevei, Siretului şi Vicovelor. 
Un agricultor german din comuna româno-germană Sf. Onufri, Nargang, 
îi oferi pâne şi sare, cu o cuvântare scurtă în numele Siretului. Alteța Sa 
Imperială se informă, apoi, despre domiciliul vorbitorului şi despre 
naționalitatea comunei Sf. Onufri, la care îi răspunse delegatul cum că 
este comună locuită de germani şi români. 

Primarul din Bosanci, Vasile Blândul, îmbrăcat în costum național, 
ținu apoi o cuvântare în limba română, oferind Alteţei Sale pâne şi sare. 

Alteța Sa răspunse, apoi, germăneşte: 

- Meinen innigsten Dank den edlen, treuen und lieben Rumanen! 

Adică: 

- Mulţămita mea cea mai intimă nobililor, credincioşilor şi iubiților 
Români! 

După aceea, privi Alteța Sa în special la fiecare spalier, ce era 
compus de Unguri — ca cei de casă, apoi de mai la 1.000 de Români. 

Atât fetele, cât şi flăcăii erau postați după costume şi naţionalităţi: 
mai întâi, Germancele, apoi Româncele — în număr foarte mare, după 
aceea Lipovencele şi, în fine, Unguroaicele; de asemenea şi flăcăii din 
ținutul Siretului şi al Sucevii. 

După aceasta, trecu Alteța Sa frontul banderiilor. Mai întâi, defilară, 
în trap repede, flăcăii Români, strigând „Să trăiască!“, sub conducerea 
Dlui cavaler Miculi, îmbrăcat în costum național românesc, apoi Ungurii, 

Lipovenii, Huţanii şi, în fine, Germanii, în număr foarte mic. 

Mulţumind Alteța Sa la toţi, de pe pragul pavilionului, se sui în 
trăsură cu Excelenţa Sa ministrul de agricultură Falkenhany, urmând 
calea spre Rădăuţi, precedat fiind de prefectul Rădăuţilor, DI 
K eschmann. 

La intrarea Alteţei Sale în Rădăuţi, îl întâmpină, lângă arcul 
triumfal, primarul oraşului, cu câteva cuvinte bine rostite. Alteța Sa îi 
mulţumi scurt şi porni mai departe, spre cvartirul Său, care se afla în 
curtea de lângă stabilimentele pentru hergheliile împărăteşti. Aici, Alteţei 
Sale i s-au presentat corpul ofițerilor, preuțimea, deputaţiunile diferitelor 
comune şi şcoli. Alteța Sa visită, apoi, gimnasiul, unde un şcolar îl 
bineventă cu o cuvântare, apoi se duse la spital. La 12 şi 1/2 ore, se dădu 
un dejun, la care erau invitate 17 persoane. 

La 2 şi 1/2 ore d.a., Alteța Sa Imperială se porni la Mănăstirea 
Suceviţa. La ieşirea din Rădăuţi şi pe toată calea până la Suceviţa, erau 
construite arcuri de triumf, pe lângă care aşteptau preuțimea şi poporul, 
şi salutat cu strigăte de „Să trăiască!“ pe Alteța Sa Imperială. 

În Suceviţa, primi pe Alteța Sa c.r. egumenul mănăstirii, 
archimandritul I. Filipovici, cu tot conventul, şi, după săvârşirea unui Te 
Deum în mănăstire, se interesă Alteța Sa Imperială foarte mult de 
antichităţi şi de feluritele lucruri cusute de mânile voevodeselor şi 
prinţeselor vechilor voevozi (Principele de coroană Rudolfa binevoit să 
ordone cumpărarea unei icoane, care represintă mănăstirea Suceviţa. 
Această icoană este lucrată de Eugeniu Maximovici, profesor la 
gimnasiul din Rădăuţi, şi este menită pentru galeria privată de icoane a 
Alteţei Sale). 

După o oră, se întoarse Alteța Sa iarăşi spre Rădăuţi, unde se opri 
în grădina publică, în care erau aranjate grupe de jucăuşi (dansatori — 
n.r.) din feluritele naționalități ce locuesc în districtul Rădăuţilor. La 
fiecare grupă, Alteța Sa Imperială se opri şi vorbi cu poporenii adunaţi, 
a căror bucurie era şi mai mare, văzând că Alteța Sa le vorbeşte în limba 
lor. 

Din grădină, intră Alteța Sa Imperială în societatea de tir şi înscrise 
Înaltul Său nume în albumul societăţii (Aici a fost întâmpinat de dl 
învăţător din Bilca, G. Brăilean, îmbrăcat în costum naţional, cu pâne şi 

o bucată de sare cristal. Pe sare erau gravate cuvintele: „Bine aţi venit!“. 
Alteța Sa Imperială a binevoit prea grațios a răspunde în limba română: 
„Mulţămesc, mulțămesc!“, apoi a luat sarea în mână şi, punând altă mână 
pe pâne, a poruncit să i-o ducă la trăsură; sarea a ţinut-o în mână până 
târziu). 

Pentru sărmanii Rădăuţilor, Alteța Sa Imperială oferi suma de 300 
florini. 

În 10 iulie, la 4 ore, de dimineaţă, se porni Alteța Sa Imperială 
spre Câmpulung şi Cârlibaba. În comunele Horodnic, Marginea, 
Lichtenberg (Clt), laslovăţ, Caşvana, Solca, Arborea, Soloneţ, Poieni, 
Botuşana, Ilişeşti, Cacica, Pârteştii de Sus şi de Jos, Păltinoasa şi 
Gurahomorului erau aranjate frumoase arcuri de triumf, pe lângă care se 
afla adunat poporul din comune cu preuţimea şi şcoala (Revista Politică, 
nr. 5 din 15 iulie 1887, pp. 6-10). 


1905: Rădăuţi, în descrierea lui Nicolae Iorga 


Rădăuţii se deapănă întăiu în felul Câmpulungului, cu un şir de 
căsuțe ce se iveşte în marea vale înverzită. Trenul străbate aleia lungă, 
care pleacă de la halta Plopilor şi poară numele impunător de „Calea 
Domnilor““, Herrengasse. Adecă „a domnilor“ funcţionari şi a „domnilor“ 
cu ştreamăl de vulpe în cap, cari se plimbă acum măreț, de Sâmbăta 
sfântă, odihnindu-se de facerea gheşefturilor prin plănuirea lor. De aceştia 
din urmă sunt mulți „domni“ în Rădăuţi, care e mai deplin al lor decât 
Solca şi Humorul, unde joacă un rol de căpetenie cinstitul, curatul şi 
muncitorul element german. Şi, pe lângă „domnii“ din Israel, sunt şi alții 
mai mici, până la cei mici de tot, dar tot cu nădejdea de a fi mari odată, 
cari se îmbracă în zdrenţe şi au fața de flămânzi. 

Cu căsuţele lui urâte şi neregulat aruncate, cu stradele prăfoase şi 
pline de paiele de azi şi cele de mai deunăzi, cu piaţa sa centrală, pe care 
chifteşte murdăria în timpurile de ploaie pentru a fi spulberată, apoi, de 
vânturi, Rădăuții dau cu adevărat icoana unui târg galiţian, unde Ruteni 
nenorociţi vin să se îmbete, Dumineca şi sărbătoarea, la Evrei mârşavi. 

Dar şi noi, ceştia de cari se ţine țărănimea săracă din aceste părți 

de loc, avem Domnii noştri. Ei au făcut în acest sat, odinioară, o mănăstire 
de lemn pentru înmormântarea creştinească a rămăşiţelor lor, şi din 
această mănăstioară a răsărit, apoi, o mare biserică de piatră, o episcopie 
a fost înființată lângă această biserică, pentru ca Vlădica, împreună cu 
păstorirea părţii de sus a țării, să aibă grijă gropniţii Voevozilor. Episcopia 
a trăit supt stăpânirea moldovenească trei sute de ani în capăt, făcând 
lângă dânsa şcoală şi tiparniță de cărţi, Un învăţat ca Isaia din Slatina a 
stătut aice, păstorind, învățând şi scriind în locul unde s-au alcătuit acele 
pomelnice domneşti cu care începe istoria Moldovei. Când Austria luă 
Bucovina, ea făcu din episcop un Mitropolit şi-l înălță la Cernăuţi, ajuns 
dintr-un târguşor de Ruteni romanisaţi o capitală de provincie. În schimb, 
ea aduse Evreii, îi aşeză şi ocroti, cum face până în ziua de astăzi. lar 
acolo unde se rugaseră călugării în chilii, unde împărțiseră binecuvântarea 
episcopii şi meşterii de tipar lucraseră cărți sfinte, ea puse soldați, ofițeri, 
administratori ai unei herghelii care ajunse mai vestită decât biserica lui 
Bogdan-Vodă întemeietorul, a lui Ştefan-Vodă, care a clădit-o din piatră, 
a lui Alexandru Lăpuşneanu, care a împodobit-o, a Mitropolitului Iacov 
I-iu, care a dres-o în veacul al XVIII-lea. 

Astăzi biserica e văruită şi n-a mai rămas pe din afară nimic din 
podoaba-i de sfinți; cei d“innuntru par prefăcuţi pe vremea lui Iacov, 
cum se dovedeşte şi prin acoperirea cu boia a vechilor iscălituri scrijălate. 
Nimic din biserică nu e mai vechiu decât timpurile austriace. Ceea ce se 
arată cu oarecare respect e un aier cu totul destrămat, o cruce de prin 
1780 şi o ciudată icoană catolică, zugrăvită pentru Mitropolitul Bucovinei 
Dosoftei Herescu, al cărui nume e însemnat în formă de adresă pe o 
scrisoare. 

Biserica veche a Domnilor Moldovei arată să fi fost de lemn; pe 
mormintele lui Bogdan-Vodă şi ale urmaşilor săi nu s-a putut pune, fireşte, 
nici o piatră. Întemeind episcopia Rădăuţilor, Ştefan cel Mare a înţeles 
să-i dea şi o biserică vrednică de noul Vlădică. Biserica aceasta a fost 
croită în proporții de tot largi şi are astăzi o formă ce nu-şi găseşte părechea 
aiurea. Prin uşa cu multe arcuri sfărâmate în cadrul ei se intră într-un 
pronaos, şi de la acesta o altă uşă, încunjurată cu linii de sfărâmat, duce 
la biserica însăşi. Şi pronaosul şi naosul sunt împărţite în trei prin două 
şiruri de stâlpi greoi, făcuţi din zid. E, deci, o biserică cu trei năvi, aşa 

cum se mai întâlneşte o alta la Argeş, în biserica domnească. Lumina 
pătrunde prin câte cinci fereşti de fiecare parte. Aşa fiind, catapeteazma 
se întinde numai în parte înaintea altarului, sprijinindu-se la dreapta şi la 
stânga pe două bucăţi de zid. 

Câte cinci contraforturi de fiecare parte sprijină păreții. Turnul 
lipseşte, dar în zid se făcu loc unei scări care duce la acoperiş. Clopotele 
atârnă într-o clopotniță cu două rânduri, ce se înalță la o parte. 

În naos se întinde, lângă zidul din dreapta, un şir de pietre frumos 
săpate, pe care Ştefan puse să le facă în amintirea tuturor acelor înaintaşi 
şi strămoşi ai săi cari-şi găsiseră sau trebuiau să-şi găsească odihna în 
Rădăuţi. Pe rând se ceteşte pe umeda piatră neagră, pătată de picurile de 
ceară şi acoperită de praf cleios, numele lui Bogdan, lui Laţco, lui Ro- 
man, tatăl lui Alecsandru-cel-Bun, lui Ştefan, fratele lui Roman şi biruitor 
al Ungurilor, lui Bogdan, fratele lui Alecsandru-cel-Bun, şi al lui Bogdan, 
tatăl noului ctitor. Lângă dânşii îşi aflară, apoi, locul rude domneşti şi 
fruntaşi ai țării din timpurile nouă. Dar gropniţa Domnilor era strămutată, 
acuma, la Putna, mănăstirea cea nouă, şi Ştefan plătia, astfel, mai mult o 
datorie de recunoştinţă față de trecut, împodobindu-l în clipa când îl 
părăsia. 

Aşa au trăit Rădăuţii supt cârja vlădicească, supt paza sfintelor 
morminte, până în vremea acelui Alexandru Lăpuşneanu, care a urmat 
lui Rareş ca înnoitor şi adăugitor al monumentelor Moldovei. Alexandru- 
Vodă, tiran bisericos, cu frică de Iad, şi-a îndreptat luarea aminte şi asupra 
bisericii din Rădăuţi, şi el i-a adaus un pridvor, împodobit în faţă cu o 
frumoasă fereastă gotică, înflorită şi având pe laturi alte două fereşti 
mici, deasupra uşilor împodobite ca din vechime. Tot supt dânsul, prin 
1558, se făcu şi zugrăveala cea nouă a păreţilor şi chipurile ctitorilor ce 
se văd încă la strane, în mâna dreaptă. Alexandru- Vodă ţine biserica în 
mână, Ştefan se află lângă dânsul, mai de o parte, şi tănărul de lângă el 
nu poate să fie decât Alexandru, fiul din flori al marelui Voevod: el nu 
avuse ca mamă o Doamnă, şi de aceea nici un chip femeiesc nu se vede 
lângă acestea ale Voevozilor. 

Toţi poartă haine lungi de brocard în flori de aur, dar ele nu pot fi 
privite cu deplină încredere, căci asupra lor, ca şi asupra chipurilor 
domneşti, a trecut penelul pictorilor mai târzii, cari au dat lui Ştefan- 

Vodă şi Lăpuşneanului bărbile lor ascuţite, despărțite-n două. Cred că 
această din urmă prefacere şi împodobire a bisericii s-a făcut de cătră 
Mitropolitul Iacov I, care a fost, la început, episcop de Rădăuţi şi al cărui 
părinte, ieroshimonahul Andrian, a fost îngropat deocamdată lângă aceste 
ziduri, unde i se vede încă piatra, înainte de a fi strămutat la Putna. Colorile 
întrebuințate şi înfăţişarea sfinților arată îndestul aceasta. Atunci se va fi 
făcut şi catapeteazma fără frumuseţă care se vede astăzi. 

De la Rădăuţi porneşte un drum foarte prăfos în căldura care începe 
să se întindă asupra şesului roditor al Sucevei, ce se strecoară în dreapta, 
printre tufişurile înmugurite. Nori de praf se înalță înecăcioşi şi orbitori, 
acum ca şi în lulie trecut, când am străbătut acelaşi drum pentru a vedea 
serbările de amintire de la Putna (Neamul românesc în Bucovina, pp. 
77-80). 


„Dacă te opreşti puţin în rohatca Rădăuţului“ 


Întorsul de la Putna ne-a fost pe jos. Fiind zi de duminică, trenul 
local Putna-Karlsberg nu mergea toate cursele lui şi, cum noi trebuia să 
fim în Rădăuţi pe la 3 p.m., a trebuit să plecăm pe jos, la 11 ore dimineaţa. 

De la orele 6 dimineaţa, eram cu toţii sculați, elevii pregătind 
liturghia şi veşnica pomenire, iar eu, cu doi elevi de-ai mei din cei mai 
sârguitori, ne-am pus să descalcăm inscripţiile de pe păreţi, pietre 
mormântale şi de pe clopote. Ar fi fost o nepăsare mare să trec prin 
Putna, ca şi alte mănăstiri, şi să nu-mi îmbogăţesc colecția mea de 
inscripții din ţară. Pe la orele 10, scosesem mai mult de 16 inscripții, 
între care şi cea de pe mormântul lui Ştefan cel Mare. 

Fiind glod pe şosea, noi am luat-o pe lângă drumul de fier şi, în 80 
minute, am fost cu toții la Karlsberg, 6 kilometri de drum. 

Cerul era senin; soarele ardea şi omătul se ducea cu duduita. Acum 
am putut vedea noi bine toată valea Sucevei. E destul de largă şi deschisă, 
şi numai aşa ne-am explicat de ce pe această vale tihnită şi-a aşezat 
prima sa descălecare Dragoş Vodă, trecând colina munţilor şi ridicân- 
du-şi din pajişte o mică bisericuţă de lemn la Volovăţ, ca laudă lui 
Dumnezeu că a putut răzbi pe munte (în legendă, dedicată Uţei, zânei 

locului, Olovăţului — n.r.) şi găsi liniştea aşezării în această fericită vale, 
bună pentru păşunile vitelor, pentru cultura meiului, deci să poată sluji 
ca stup de roire şi în jos, şi spre răsărit, până la Marea cea mare. 

Dacă tu, călător, te opreşti puţin în rohatca Rădăuţului şi te întorci 
cu vederea spre munți, ai în față tot lanţul Carpaţilor, clina lor răsăriteană, 
distanță de 18 kilometri. Din crierii acelor munţi, din ascunzătorile 
Maramureşului, urmând valea Bistriţei, pe la Cârlibaba, apoi trecând 
Mestecănişul în valea Moldovei — şi de acolo în jos, la Baia; iar în alt 
sens, în valea Sucevei şi, apoi, a Siretului, strămoşii noştri şi-au întins 
ocinile, nu atât cu tendința de predomnire politică, la început, decât ca 
extensiune teritorială, ca moşie. Şi ţara, pe atunci, nu era patria de azi, ci 
se confunda cu ocina şi moşia. Şi Dragoş, când a venit — după vânat, 
zice-se — şi trecând din valea Moldovei în cea a Sucevei, n-a urmărit o 
predominare politică, ci el şi-a întins moşia până la apa Sucevei, a văzut 
că şesul este mai întins, şi-a mutat aşezarea aici şi a zidit biserica. 

Pe urmă, au venit tendinţele de cotropire politică, adică după ce 
pe Bogdan răzvrătitorul nu l-a putut cuprinde moşia lui, Cuhea, din 
Maramureş şi a dat peste ocinile lui Balc, fiul lui Sas moldovanul, 
strănepot de al lui Dragoş viteazul (şirul de exagerări, în care Sas, care 
nu era rudă cu Dragoş, devine strănepot, în care se tot vehiculează o 
origine maramureşeană a moldovenilor, este la fel de neadevărat, ba chiar 
şi păgubos, ca şi teoria migrării din Balcani; ţara era „loc pustiu“, cum 
numeau vesticii orice teritoriu neorganizat statal, dar, ca şi în Muntenia, 
unde descalecă, precum zice Ion Maiorescu, „căciulile înalte“ balcanice 
şi organizează statul, tot aşa şi maramureşenii lui Bogdan vin şi 
organizează statalitatea Bogdaniei, cu sprijinul tătarilor — n.r.). 

Dar trenul înainta repede spre Rădăuţi şi, cu cât intram în târg, cu 
atât gândurile îmi veneau în actualitate. 

În Rădăuţi, afară de Episcopia veche, cu mormintele primilor noştri 
voevozi: Bogdan, Laţcu, Petru, Ștefan etc., nu vezi altceva decât viaţă 
nouă, unde românii se luptă cu străinii. În Rădăuţi, românii stăpânesc 
mahalalele, iar jidovii centrul. Şi jidovul din Bucovina e ciocoieşul ridicat 
de ieri, de alaltăieri, la viaţa publică, îndrăzneţ, arogant şi fără soliditate 
socială. 

În Rădăuţi eram oaspeţii cercului de învățători din întreg ținutul, 

în urma invitării energicului învăţător M. Vicol. La gară, furăm 
întâmpinați de foarte mulţi colegi învățători, corpul profesoral, în frunte 
cu dl L eon Bodnărescu (Leonidas Bodnarescu, sosit la Rădăuţi în 1910, 
ca director al gimnaziului — n.r.), cu nu mai puţin harnicul şi iscusitul 
judecător C. Nastasi (viitor deputat liberal de Cernăuţi şi prim şef al 
baroului rădăuţean — n.r.), care e o fericire pentru cercul Rădăuţilor că-l 
posedă. 

Urări de bună venire, cor de învăţători, la care a răspuns prin 
cântare corul nostru. Şi iată-ne în Rădăuți. 

O delegaţie din noi s-a prezentat prefectului districtului (Johann 
Patak — n.r.) şi primarului oraşului (Albert Decani — n.r.), cu care ne-am 
întreținut puţin, arătând scopul vizitei noastre şi cu plăcere am constatat 
că o frăţie domneşte între cercurile oficiale şi români (era, desigur, o 
aparență, pentru că între elitele popeşti ale românilor şi cei doi oficiali 
germani a existat, aşa cum se va vedea, un război continuu; ce-i drept, 
Patak şi Decani nu confundau românismul cu popimea, iar relațiile lor 
cu românii erau suficient de cordiale — n.r.), ba primarele s-a scuzat că, 
deşi pentru moment nu ştie vorbi româneşte, dar înţelege vorba, foloseşte 
zilnic lexicon de conversaţie şi speră că, în curând, să poată comunica şi 
în româneşte, întrucât domnia sa a izbutit să întrunească simpatiile şi 
voturile cercurilor româneşti (doar ale celor conduse de cărturarul 
Dimitrie Dan — n.r.), foarte devotați cetăţeni ai monarhiei. 

Seara, serata muzicală, urmată de dans, la casa germană. Eram 
musafirii cercului de învățători. Toată societatea românească rădăuţeană, 
tot corpul didactic, primarele, deputaţii târgului erau acolo şi atât corul 
învăţătorilor, cât şi petrecerea au curs în cea mai mare intimitate până 
cătră ziuă. 

Este o vorbă care zice că: „baba călătoare n-are sărbătoare“, 
dar“mite tineretul nostru! De la evlavia cea adâncă a Putnei, la râsul şi 
dragul vieţii în sala de bal a Rădăuţilor, arăta în mod viu că viaţa e un şir 
de contraste, pildă vie a însăşi naturii, care a pus, pe lângă foc, şi apă, pe 
lângă uscat, şi mare, pe lângă cer, şi pământ, pe lângă rai, şi iad, pe lângă 
bine, şi rău, pe lângă tineri, şi bătrâni, pe lângă bărbaţi, şi femei, şi, mai 
ales, pe lângă băieți, şi... fete. 

Este în acest zgomot de viaţă ceva care te mişcă, te atrage. E 

puhoiul vieţii, cate te mişcă cu el, te trage la adânc, şi numai oglindirea 
anilor ce trec îţi şopteşte la ureche: e un rând în lumea aceasta şi în hora 
veşnică a vieţii sunt cu drept de a veni alte guri, alţi ochi, alte inimi, iară 
tu, retras deoparte, în ungherul anilor tăi, să rămâi rece la mersul vâltorii 
vieţii. 

Se poate, însă? Şase kilometri făcuţi în linie dreaptă, la drum, ţi se 
par aşa de obositori; iar în o sală de petrecere faci zece kilometri şi parcă 
n-ai făcut nici unul. 

A fostun nimerit prilej pentru noi să vedem societatea rădăuțeană 
în toiul ei, iar ca profesori, să ne întâlnim cu toată suflarea dăscălească, 
plugari, muncitori ai condeiului şi apostoli puşi în slujba neamului, deşi 
aşa de răsleți unul de altul. 

Românii din Rădăuţi au fost aşa de drăguţi; plăcerea asupră-ne a 
fost aşa de mare, că am simțit o curată frăție, nu alta. 

În cercul Rădăuţilor — cerc curat românesc — e o foarte frumoasă 
renaştere românească. Şcoala noastră naţională stă pe baze bune: dascăli 
harnici, pricepuţi, şcoli bine ţinute, elevi disciplinaţi şi studioşi. Ordine, 
curățenie; un ideal se urmăreşte şi acel ideal e al nostru, al tuturora: 
unirea în cuget şi în simţire. Şi țăranul Rădăuţean e sprinten, e sănătos, 
rumăn la față şi negustoros. Putem fi siguri de chezăşia lor că neamul 
românesc în Bucovina nu dă îndărăt, cu toată asuprirea ce a suferit de la 
autorităţile centrale ale Galiției şi Bucovinei. 

În Rădăuţi, nu am putut vedea herghelia de cai împărătească, dar 
am văzut cu ochii că se face un mare abuz din partea Curţii Imperiale că 
se arendează, pe un preţ derizoriu, 8 lei falcea pe an, cel mai întins 
domeniu românesc pentru prăsirea cailor, boilor şi porcilor Măriei Sale 
Împăratului. E o irosire de avere (părerea lui Grigorovitza, aşa cum s-a 
văzut, e diametrală, scriitorul bucovinean socotind herghelia şi motor 
Economic, şi exemplu urmat de români, în căutarea propriei lor identități 
economice; irosire de avere sau „mână moartă“ a fost domeniul doar pe 
vremea stăpânirii ecleziastice, iar argumente se găsesc berechet în 
rapoartele întocmite de Vasile Balş şi de baronul Gabriel von Spleny — 
n.r.), care ar fi de dorit să înceteze, pentru a nu se adeveri vorba că 
„peştele de la cap se împute“ şi, când îl practică Casa Imperială, ce să 
mai zică cei mai mici? 

N-am avut răgazul a căpăta un buget al Fondului religionar spre a 
vedea în ce stă toată economia materială şi morală a elementului 
românesc, căci cine zice Bucovina românească trebuie să zică Fondului 
religionar, cu un buget de peste şapte milioane coroane pe an. 

Am căpătat un buget al Rădăujilor, şi iată cum se prezintă, în 
acest oraş, pe anul 1911: venituri bugetare — 180.742 coroane (191.586 
lei), cheltuieli — 188.930 coroane. Deficit bugetar — 8.188 coroane. 

Veniturile se deduc din următoarele şase capitole: 

Imobilele comunei — 31.619 coroane (magaziile de sub localul 
Primăriei — 2.802 coroane; imaşul — 10.700 coroane; cazărmile pentru 
armată — 15.164 coroane etc.). 

Taxele de consumațieaduc 108.733 coroane (bere, vinul, spirtul 
— 46.981 coroane; Hala — 18.400 coroane; abatorul — 18.382 coroane; 
partea de 75% din taxele de consumaţie — 18.552 coroane; 25% partea 
de proprietăţi (fonciarul) — 25.000 coroane). 

Bariera — 10.250 coroane. Capitalul activ — 6.187 coroane. Di- 
verse — 24.000 coroane. 

Bugetul cheltuielilor se desprinde astfel: 

1. Administrația centrală — 48.986 coroane (primarele are 2.000 
coroane pe an; şeful serviciului personal — 1.600 coroane; casierul — 
1.200 coroane). 

2. Siguranța publică — 56.254 coroane (polizeiwacht-meister, 
unul, cu 1.068 coroane pe an; al doilea, cu 986 coroane; patru 
polizeifuhrer, patru polizeikorporale, cincisprezece polizeileute). Medicul 
comunal — 2.000 coroane; căpitanul de pojarnici (pompieri — n.r.)— 1.450 
coroane. 

3. coli publice-— 19.351 coroane, din care, pentru gimnaziu, 4.055 
coroane (faţă de 30 lei, în 1926, sub administraţie românească, la 
propunerea deputatului bucovinean, primul regizor al unei montări 
teatrale rădăuţene, Dori Popovici — n.r.); şcolile primare — 13.169 coroane. 

4. Ajutoaresi subvenții — 10.620 coroane, din care, la copii săraci, 
1.400 coroane; cărți — 300 coroane, 6 stipendii în gimnaziu — 600 coroane; 
Societății Damelor Române, Israelite şi Romano-catolice — câte 50 
coroane; internatele româneşti, evreieşti şi evanghelice — câte 100 
coroane. 

Datoriei publice i se plăteşte o anuitate de 29.917 coroane pe an, 
la un total de 471.659 coroane. Socotit după normele noastre, bugetul 
general al Rădăuţilor e apăsat, cu datoriile cele mici, cu 20%, pe când la 
noi legea prevede maximum 33%, iar unele comune întrec această limită. 
Dacă, însă, ne gândim că cele mai multe din asemenea datorii sunt 
contractate pentru clădiri producătoare de venituri, vom vedea că spiritul 
nemţesc stăpâneşte şi la Rădăuţi; localul de primărie face cinste 
târgului. Jos, de jur, împrejur, magazii, care dau un venit de 2.802 coroane 
pe an, cazărmile aduc 15.164 coroane pe an. 

Personalul de slujbaşi e relativ redus: 18 în administraţiile centrale, 
24 în poliţia de siguranţă, 26 în serviciul pompieriei. 

Târgul e luminat electric de anul acesta (1912 — n.r.), de aceea 
bugetul pe anul 1911 nu-l cuprinde. 

La 4 kilometri spre sud-vest, e Volovăţul, mănăstirea lui Ştefan 
cel Mare, ridicată în 1501, după ce a adus pe cea de lemn, a lui Dragoş, 
la Putna. La Volovăţ totul e nou, pietre mormântale noi, clopot nou, nimic 
nu-ţi vorbeşte, decât inscripţia, că ai a face cu o biserică a lui Ştefan 
Vodă. 

După petrecerea cu bal, a doua zi, ne-am încărcat în trăsuri pentru 
Suceviţa (Gh. Ghibănescu, O excursie în Bucovina, apud Bucovina în 
reportaje de epocă, Ed. Alfa, Iaşi, 2000, pp. 72-78). 


Vasile Țigănescu: Crucea lui Bângău 


- Se vede că nu eşti în toată firea. Nu-i destul că le aduci cu căruța 
ta de brânză din creierii munţilor, le mai dai şi peste ceea ce li se cuvine. 
Atâtea oi, atâta brânză!... Sau asta ţi-e partea ta de brânză şi asta partea 
mea, aşa cum ţi-a spus baciul, şi, cu asta, gata! Nici mânie, nici supărare, 
nici pagubă la nimeni. Doamne, de ce n-am fost eu de faţă la împărțeală? 

Ileana se învârtea prin casă mai mult fără treabă şi-şi descărca 
sufletul, aruncând spre Gheorghe, bărbatul ei, priviri pline de ciudă. 
Acesta, în picioare lângă o laiţă, frământa într-o covată cu caş. Trei caşuri 
cu coajă gălbuie, pe alocuri cu urme de la strecurătoare, înşiruiţi pe o 
măsuţă veche, aşteptau parcă să le vină şi lor rândul. Gheorghe tăcea. 

Avea sufletul îngreunat de ceva nedesluşit. 

- Of, of,—ţinu să mai spună Ileana — cum de n-ai avut atâta glagorie 
în cap să judeci că, dând o ţâră celuia mai mult, o țâră celuilalt, vom 
rămâne cu mai puține maligi de caş din câte ni se cuvin!... 

- De, i-am omenit şi cu... 

- Măăi!... Omenit!... Aşa, de haram? Cu brânza oiţelor mele! Un 
cut întreg, care niciodată nu te-a băgat în seamă! Da, da, niciodată, s-o 
ştii! 

După un mic răgaz, adăugă: 

- Bângău, tot Bângău!... Bun ai mai fi de slugă, n-am ce zice! 

Gheorghe se opri din lucru. Nu-i curmase mişcările mâinilor acea 
poreclă, aruncată pentru întâiaşi dată de nevastă-sa şi pe care i-o dăduse 
cătunul, ci faptul că tocmai Ileana, tovarăşa lui de viață de numai jumătate 
de an şi care nu-i spusese până atunci nimic supărător, scoase la lumină, 
şi încă destul de limpede, ceea ce el numai bănuise în decursul anilor, 
ceea ce credea că e o taină a lui. Cuvintele Ilenei, că n-a fost niciodată 
băgat în seamă, îl înghimpau ca una din acele jigniri ce produc necaz, 
fiindcă împotriva ei nu putea face nimic. Mic de statură cum era, acea 
descoperire a tainei sale i se părea că-l face şi mai mic, acolo, în faţa 
coveţii şi a femeii. Un zâmbet amar i se ivi în jurul gurii. E adevărat că 
Ileana ieşi din casă trântind uşa, dar aceasta nu-i pricinui decât o slabă 
uşurare. Continuă să frământe caşul, dar unele gânduri, ca nişte umbre 
triste, îi răscoliră crâmpeie de amintiri. Se ţinu de ele, curios şi dornic 
parcă de o adeverire, de care, alte dăți, sufletul său se ferea. Silindu-se 
să alunge închipuirile greşite, căuta să ajungă, prin asemănări cu alții, la 
încredințarea dacă a fost aşa cum bănuise, cum se ştia şi cum mărturisi şi 
Ileana. Şi gândurile îi alunecau îndemânatec printre întâmplări cunoscute 
până la cele dintâi aduceri aminte, în care, alte dăţi, se regăsea cu alte 
simțiri. Desprinse uşor unele din ele. 

În jocurile copiilor cu care crescuse, mai mult împiedica. 

Ca flăcău, oriunde s-ar fi aşezat la clăci, hore, nunţi sau în biserică, 
se trezea la spatele altora, la o margine, la o parte. Răsufla uneori adânc, 
dar nu se înciuda niciodată şi pe nimeni. Era prea bun la inimă. La hore 
nu cuteza să impună scripcarilor ce să-i cânte, ca să ajungă şi el în fruntea 
jocului. A încercat o singură dată, la începutul unei astfel de petreceri, 

când erau flăcăi mai puţini. Țiganii, parcă i-ar fi citit din ochi nerăbdarea, 
se codeau, se prefăceau că-şi acordează scripcele şi, când erau gata să 
înceapă a-i „zice“ şi lui un cântec, apăru în faţa lor un alt flăcău, cu altă 
înfăţişare şi altă dorință. Juca rar. Juca numai cu fetele cele mai puțin 
chemate la joc şi în coada şirului de perechi. 

Şi căsătoria lui... Nici Ileana n-ar fi mers după el, dacă nu era 
urâtă şi trecută. Dar mama lui, aşa, vadană cum era, i-a făcut nuntă cu 
scripcari, cum fac gospodarii. 

- Oare de ce au întârziat ţiganii? Şi de ce cântau puțin şi rar? Doar 
mamuca le-a plătit înainte şi cât au cerul. 

Nu s-a dumirit asupra acestui lucru, până când nu i-a spus mătu- 
şă-sa: 

- Trebuia să le dați numai arvună... 

Înfoiat puţin, mândru că e şi el om la casa lui, merse la biserică în 
cea dintâi sărbătoare după căsătorie. În urma lui, după obicei, mergea 
Ileana. Era întâiaşi dată când avea să stea în biserică între gospodari, nu 
între flăcăi. Îşi închipuia că locuşorul de cinste, oriunde ar fi, îi este 
hotărât printr-o tăcută îngăduință a oamenilor, iar dacă nu, aceştia îi vor 
face loc, zâmbindu-i, bucuroşi că mai primesc încă un tovarăş în rândurile 
lor. Biserică mică, lume destulă. Sărută icoanele şi făcu gospodarilor 
fruntaşi din față o plecăciune în dreapta şi una în stânga. Dar îşi făcu loc 
prntre oameni cu umărul şi — datorită unui simţ de cuviință care-l îndemna 
să nu se oprească în faţa vreunui gospodar mai vechi — se strecură până 
ajunse la spatele lor. Întinse mâna unuia ce era alături; altuia, ca să-i 
atragă muţeşte atenția că vrea să-i dea mâna, îi apăsă pieptarul cu dosul 
palmei; pe al treilea îl trase puţin de o mânecă. Cu alţi vecini de ocazie 
n-a mai încercat. Roşi. Se uită înapoi, unde erau femeile. Se temea să 
nu-l fi văzut nevastă-sa. Cu desamăgirile era obişnuit. Dispăreau pe 
acelaşi drum pe care au venit. Aveau drumul lor de atâtea ori bătut: prin 
ochi treceau repede, întârziau ceva mai mult în obraji, încălzindu-i pielea, 
şi în gât, unde se prefăceau într-un mic ciot. Ca să-şi desfacă ciotul, 
lucra ceva sau se silea să-şi abată gândurile în altă parte. Îşi făcu trei 
cruci mari. Se uită, apoi, la sfinţii de pe icoanele atârnate pe pereţi, singurii 
care păreau să-l ia în seamă aşa cum ar fi dorit. Desamăgirea i se şterse 
din suflet şi datorită bunătăţii sale, care se împăca atât de bine cu aerul 

îmbălsămat de tămâie şi plin de evlavie. De aceea, biserica, pe care o 
cerceta des, era singurul loc unde sufletul său gusta un fel de tihnă 
întremătoare. Îi plăcea mult s-asculte „Apostolul“. Nu înţelegea tot ce 
citea dascălul, dar cuvântul „fraţilor!“, rostit tare şi cântat răspicat, îi 
plăcea cel mai mult. Numai acolo se socotea asemeni cu alții. 

Ca un om cu un beteşug nevăzut şi supărător, se retrase în sine ca 
într-un azil de împăciuire duioasă. Nu-l părăsiră, însă, acele nădejdi 
nelămurite, care înfrumuseţează viaţa oricărui muritor. Ar fi dorit să aibă 
şi el acea fire care face pe unii să se arate, să iasă la iveală într-un mod 
oarecare: prin glume sau bătăi, prin cumințenie sau asprime, prin 
limbuţenie, curaj sau chiar beţie. Îşi închipuia mulţumirea ce trebuie s-o 
simtă astfel de oameni atunci când observau că pot stârni mirarea sinceră 
sau prefăcută a altora sau când auzeau că se vorbeşte despre ei cu 
precauţie, cu admiraţie, cu pismă sau cu ură. Credinţa că-i mai prejos 
decât alții îi da feţei şi ochilor săi blânzi o nedeslipită umbră de tristeță. 
Din tainice colţuri ale sufletului său, îi răsărea des nevoia unei mângâieri. 
Aceasta se trăda prin cântec. Cânta cu modulaţii uşoare şi numai când se 
ştia singur pe drumuri şi cărări, la ducere şi la întoarcere acasă. Din 
cântecele cunoscute în sat, alegea pe cele mai duioase. Cântarea îi ieşea 
pe buze ca o oftare blândă şi fără ecou. Cânta abia auzit, numai pentru 
dânsul. Nu dorea să-l audă alții. Chiar şi noaptea, când era mai greu de 
recunoscut, dacă simţea apropierea cuiva, tăcea până ce credea că e din 
nou singur. 

Ileana intră în casă ca o răbufnire de vânt. Aducea bărbânţa în 
care aveau să ţină brânza pentru iarnă. Fără să spună un cuvânt sau să se 
uite la bărbatul ei, trânti bărbânţa lângă masă şi ieşi, închizând uşa cu 
putere. Intrarea şi ieşirea zgomotoasă a femeii îi abătuse puţin gândurile. 
Se uită prin fereastră afară, în grădinița din fața casei: casă părintească 
mică, veche, aşezată pe o limbă de coastă; apoi îşi aruncă privirea peste 
valea cutului, de-a dreptul asupra munților înşiruiţi în valuri nemişcate 
şi albăstrii, ce se pierdeau departe, în zare, spre Solca. După câteva clipe, 
îşi opri ochii ceva mai mult asupra pometelor ce împodobeau gospodăriile 
din valea peste care se întindea o bună parte a cătunului Călugărița. De 
acolo, din valea cu gospodării frumoase, cu pomete mari şi ogoare mai 
pline de belşug, cu oameni bogaţi şi cu flăcăi îngâmfați, i se trăgea acea 

parte din trecut ce-i zăhăia sufletul acum mai mult ca oricând. De acolo 
îi venise şi porecla, prinsă repede de limba tuturor. Dar porecla nu-l 
supăra. „Gheorghe-s mulţi, Bângău e numai unul!”, îşi spuse în sinea 
lui, de atâtea ori. 

Deodată, se văzu la primărie, venit după o autorizaţie de vânzare. 
Deşi venise degrabă, a aşteptat două ceasuri. Secretarul părea ocupat 
şi-i citea pe faţă o plictiseală liniştită. Nu îndrăzni să-l stingherească. În 
curând, au venit alţii şi... n-a voit să se înghesuie. 

Gândurile îi răscoliră şi alte întâmplări ce nu se lăsau uitate. Până 
şi întâmplarea din urmă, care-l măgulise, se adeveri ca o bucurie falsă. 
Parcă-i vedea pe unul şi pe altul intrându-i în ogradă şi parcă-i auzea pe 
toți glăsuindu-i cam pe aceeaşi strună: 

- ... cam auzit c-ai vrea să mergi după brânză, la muntele Tomnatic, 
adă-ne încaltea şi partea de pe oile noastre. Tare suntem încolţiți de lucru 
Şi, dac-ai vrea “neata, bădică Gheorghe, să ne faci binele ista, n-am mai 
bate şi noi atâta drum. Pentru osteneală ne-om împăca noi, că doar... 

Şi, la împărțeală, dase fiecăruia câte o „ţârucă“ mai mult, pentru a 
le arăta că i-a servit bine, că ţâruca scoasă din bunătatea lui era şi un 
tribut al recunoştinţei sale pentru cinstea ce credea că i-o făcuseră oamenii, 
călcându-i pragul pentru a-l ruga ceva. 

- Are dreptate femeia! Hm!... da“ nu trebuia să-mi spună că-s... 

Repetă cuvintele din urmă ce le rostise Ileana. Căută să alunge 
înțelesul lor şi nu putea. Se încruntă. Mişcările mâinilor sale deveniră 
mai repezi. Cu obrazul mai încreţit, căuta cu amărăciune un corectiv 
pentru amorul său propriu, un leac împotriva umilirii care-l sfredelea; 
dar gândurile-i sfârşiră a se strânge într-un mănunchi de îndârjiri mai 
mult față de nevastă, decât față de lume. 

- Trebuie să mă schimb! Am să-i arăt eu muierii dacă-s bun de 
slugă! 

* 

Târgul se spărgea pe nesimţite. Mai era încă mult până ce avea să 
reintre în mocneala lui de toate zilele. 

În piaţa de lemne, cu căruţa trasă lângă apa Topliţei, Bângău aştepta 
„să mai coboare soarele“. Aşteptarea îşi avea tâlcul ei. Cei cu marfa 
nevândută mai lăsau din preț. În picioare şi răzimat de coşul căruței, se 

uita, din când în când, la movila de draniţă a unui Vicovean, pe care 
pusese ochiul şi o neguţase înainte de amiazi. Se bucura că nici 
Vicoveanul, nici cei câțiva Mărgineni cu aceeaşi marfă nu prea aveau 
muşterii. 

- Nu mă tem eu că nu i-oi rupe o coroană din cât mi-au cerut!, 
gândi, uitându-se la un căluţ ce se opintea să scoată o căruţă încărcată cu 
lodve, ale cărei roţi se înfigeau adânc în hleiul înnegrit de must şi baligă 
şi frământat de copite, aşa cum era pretutindeni întinsa şi neteda piață a 
Rădăuților. 

Scuipa, în răstimpuri, spre Topliţa, de unde-i veneau la nas miasme 
neplăcute. Albia acesteia, dreaptă, puţin adâncă, îndiguită de scânduri 
putrezite de vreme, cu apă puţină, murdară şi stătută, lipsită, atunci, de o 
prelingere fie şi monotonă, părea un mic canal în care s-au strâns doar 
zoaiele magherniţelor jidoveşti. În aşteptare, Bângău luneca privirea încet, 
plictisit, peste forfota mulţimii, de unde străbătea uneori câte un muget 
adânc şi trist de vită, sau pe zidurile mute, decorate de ploi şi soare, ale 
caselor ce împrejmuiau piaţa. Cu o naivă bucurie mai trăgea cu ochiul 
spre „prepanaţia“, de unde maică-sa îi cumpărase „holercă“ pentru nuntă 
şi a cărei firmă, scrisă cu litere mari, într-o limbă necunoscută, arăta un 
chip de grăsun cu o halbă spumoasă la gură. Şi bucuria o avea de când 
luase tainic hotărârea de a călca şi el pragul unor astfel de locaşuri, „aşa, 
ca să-i facă femeii în ciudă“, şi-apoi „să văd ce-a spune şi, de-a crâcni, 
i-arăt eu!...“. 

Cel dintâi pas voia să-l facă în acea zi de târg. Hotărârea îl învăluia 
plăcut ca o pânză nevăzută şi răcoritoare. Îi da presimţirea că viaţa i se 
va urzi altfel. Se încăpăţâna a crede că altfel nu se va sparge în favoarea 
sa buboiul ce conţinea muta duşmănie dintre el şi Ileana. 

- Încă nu-mi plâng copchiii, îşi spunea el, aruncând privirea şi pe 
alte firme cu chipuri de grăsuni cu halba la gură. 

Reuşi „să rupă coroana“. Trecu dranița pe căruţa sa, pe care o 
trase în apropierea „prepanaţiei“, ca s-o poată avea sub ochi. Scoase 
punga de sub brâu şi-şi numără încet banii rămaşi. Cu o privire de bun 
gospodar mai cuprinse, o dată, calul şi căruţa, apoi se îndreptă spre 
cârciumă. Păşea încet, cu capul sus, furişând priviri în lături, în dorinţa 
de a fi văzut încotro merge. În pragul cârciumei, se opri. Se uită sfios 


115 


lon DrăguSanul 





înlăuntru. O clipă, ar fi dorit să nu fie primit. Îi bătu în surdină pornirea 
spre harțag cu Ileana. Îşi frânse şovăirea şi intră. 

Când ieşi, licăreau cele dintâi stele. Târgul intrase în liniştea lui 
mocnită, plicticoasă. Pe drumul cel mare, în urma şi înaintea lui Bângău, 
duruiau căruţe singuratece şi ale altor întârziaţi din satul său şi din satele 
de pe valea de sus a Sucevii. Glasuri răstite, câte un cântec sau chiote de 
flăcăi cu chef străbăteau aerul şi se stingeau repede şi pe aproape. Zidurile 
nu le primeau, de parcă nu le-ar fi înţeles. Flăcăii n-aveau răbdare să 
aştepte a-şi arăta „ohota“ (voia bună) colo, mai departe, în văzduhul 
curat şi larg ce acoperea lumea lor cu vâlcele şi păduri, cu ogoare şi 
gospodării, cu ulicioare şi şiruri fumurii de răchiţi, cu bucurii şi necazuri. 

Bângău ajunse la câmp. Îi vâjâia puţin capul. Totuşi, simţea o 
tainică mulţumire că face şi el parte din acel convoi cu căruţe răzleţite — 
unele pline de tineret cu chef -— ce se pierdeau în lungul drumului, odată 
cu lăsarea nopţii. Tăcea şi asculta glasuri şi cântece, în acea tovărăşie 
plăcută, ce părea închegată din zgomotul atâtor roţi. Rănile nevăzute ale 
sufletului său i se molcomiră în sunarea de bucşe a roţilor şi în 
scuturăturile monotone ale căruţei sale, pe a cărei povară era căţărat. 

Se înnoptase de-a binelea când cârni pe drumul satului. Abia pe 
drumuşorul de pe spinarea Colnicului rămase singur în liniştea nopţii. 

Bolta cerească se umpluse de stele. În zarea nevăzută, peste 
pădurea Frătăuţului, apăreau şi dispăreau lumini de fulgere îndepărtate. 
Între Ursoiul şi Dealul Crucii, se vedea zarea târgului ca o pâclă 
luminoasă, joasă şi nemişcată. 

Bângău ajunse în marginea cătunului. Cânta. De data asta, cu glas 
tare. Unde începea coborâşul pripuriu, ce sfârşea în valea Călugăriței, 
întâlni o femeie, care-i dădu bineţe. Îşi întrerupse cântecul, ca să-i 
răspundă. 

- Nu te temi să îmbli noaptea, fată hăi? 

- Nu-s fată, sunt nevasta lui Dumitraş. Am fost pân-la mătuşa Aniţa, 
după iruri şi pân-ce le-a făcut... 

- Naiba mai vede pe întuneric? Eu-s... Bângău. 

- Da“ nu împiedici căruţa la vale? 

- Ce-s eu, vadană, ca să împiedic? Sau... 

- Aaa... N-aş fi crezut să fii şi “neata cu chef. Se vede că ţi-a mers 

bine la târg, mai spuse femeia, din mers. 

- Bine! Foarte bine! Mama lui de târg!... dee, haram! 

Şi, dintr-odată, îi veni să înceapă alt cântec: 

- Drag mi-e mie-n crâşm-a bere 

Da departe de muiere... 

Îşi da silința să cânte cât mai tare, ca să-l audă până şi Ileana. 

Drumul, săpat în coasta dealului, era întovărăşit, până în vale, de 
o adâncă mâncătură de puhoi. 

Aici, într-o hârtoapă, îl găsiră oamenii, a doua zi, dimineaţa, mort 
sub căruţa ce se răsturnase peste el. 

La marginea drumului i se puse o cruce de stejar. Cu vremea, 
crucea putrezi, apoi dispăru cu totul. 

* 

Locul se cheamă şi azi „Crucea lui Bângău“, deşi de multă vreme 
nu se mai vede acolo nici o cruce. Şi numele locului n-ar avea nici o 
noimă, dacă oamenii n-ar fi pus acolo, cu sufletul lor, pecetea unei 
pomeniri pe care soarta o făcuse să stăruie peste ani. 

Cei cu închipuiri alese vor fi având credinţa că sufletul lui Bângău 
străbate văzduhurile, mulțumit că măcar în acest fel — necăutat de el — şi 
măcar după moarte, oamenii l-au băgat în seamă. De o veşnică pomenire 
a avut parte, mai mult decât acei care, ca ființe lărmuitoare în viață, au 
intrat pentru totdeauna în întunericul uitării. Poate unde lumea capătă, la 
un moment dat, o istețime de apreciere, poate unde Atotputernicia voieşte 
aşa, poate au şi morţii puterea lor... (Revista Bucovinei, nr. 8/1944, pp. 
278-283). 


Petru Rezuş: Bejenirea Rădăuţului 


Stă de-un timp sbuciumată de gânduri amare... N-are gust de vorbă, 
cum n-are gust nici de somn şi nici de mâncare... Vin veştile tulburi 
dinspre miază-noapte, ca acum patru ani, lărmuiesc năprasnice şi ațâță 
mintea oamenilor la spaime fără ogoi... 

Vin iar bolşevicii spre Bucovina... S-aude că au rupt frontul 
nemţesc hăt, departe, în Galiţia, între Tarnopol şi Proscurov şi se îndreaptă 

spre Cernăuți. 

Domnica, văduva lui Alexa, tremură de prea multă grijă, dar 
tremură şi de frică. Părții femeieşti nu-i este dat să cumpănească prea 
mult nici gândurile, dar nu-i este dat să se împotrivească prea mult nici 
vremurilor cu îndrăzneala şi cu vitejia... 

O apucă, de aceea, prea adeseori, după gânduri repezi, o mulţime 
de spaime, apoi doruri avane de ducă la feciorii căpătuiți departe de 
casă... 

De când i-a murit bărbatul, Domnica a rămas singură, iar 
gospodăria a apucat-o la vale ca o apă zăgăzuită prea multă vreme şi 
care a scăpat dintr-odată din făgaşul ei rânduit. 

Mai ales acuma, cu pârdalnicele acestea de veşti, numai de 
gospodărie nu-i ardea nimănui în Rădăuți. Gospodarii rădăuțeni stăteau 
pe la colţuri şi pândeau străinii care treceau în goana maşinilor... Larma 
de pe uliţe pătrundea în case, ameţea de cap pe băştinaşi, care ieşeau, 
apoi, turbaţi în mijlocul iadului de afară... 

Oraşul era desfundat din toate părțile... Dinspre răsărit intrau 
trupele nemţeşti ce mărşăluiau fără odihnă pe drumurile retragerii, tocmai 
de pe frontul de la Uman, dinspre miază-noapte se scurgeau fără încetare 
refugiații români din Bucovina de sus. Zgomotele neomeneşti se ridicau 
pretutindeni: scrâşnete de fierării, urlete de sirene şi de claxoane, gemete 
şi duduiri întunecare de tancuri... 

În învălmăşeala aceasta de căruţe, maşini şi tancuri, omul era 
pretutindeni; militar sau civil, bărbat sau femeie, copil sau bătrân, el 
înainta pe drumurile bejeniei... 

Ploua mărunt de câteva săptămâni, amestecat cu omăt, şi se lăsa 
spre seară un frig ascuţit de te pătrundea la oase. Rădăuţenii se uitau 
plini de deznădejde la această privelişte grozavă şi nu ştiau încotro s-o 
apuce... 

Domnica grăbi spre gara oraşului. N-avea cal, nici căruță. Dacă 
vroia să mai iasă din oraș, trebuia să se urce în vreun tren oarecare, care 
va mai pleca spre inima ţării. Când ajunse la gară, îi fu dat să vadă toată 
nenorocirea acestui târg bucovinean. 

Pleca ultimul tren. 

Zi de duminică posomorâtă. De sus cernea o ploaie măruntă, fără 

încetare; jos se amestecau bocetele şi sudălmile înfricoşate, urletele 
neomeneşti cu semnalele ceferiştilor... Nu se mai ştia ce-i acolo... Lumea 
înnebunise, vagoanele erau pline până la strivire, totuşi, fiecare mai voia 
să se urce pe ce apuca, pe locomotivă, pe acoperişuri, pe tampoane... 

Oprită pe un tăpşan, mai de-oparte, Domnica sta cu mâna la gură. 
Lacrimi îi curseră şiroaie pe obrajii ofiliți de timp, apoi prinse a se căina 
ca la mort. 

Un acar, ce trecu în goană, se răsti la ea, aspru şi plin de obidă: 

- Du-te acasă, femeie nebună, nu mai mări nenorocirea oamenilor 
cu bocetele tate!... 

Plină de o sfârşeală cei se lăsă până la suflet, Domnica se îndreptă 
spre casă. Udă, cu straiele grele pe ea, călca încet, clătinându-se. 

Se opri, deodată, lovită de un gând dureros, aşa cum te loveşte 
cineva cu o vorbă plină de răutate... 

Când a mers ea aşa încet şi plină de istovire? Când îi venea ba 
gust amărui de moarte, ba vânt de nebunie? A aflat... La moartea 
bărbatului... La moartea lui Alexa... Numai atunci a mai fost în starea 
asta, altfel a ținut piept, totdeauna, şi la bine, şi la rău... 

Poarta scârțâi lung şi căzu îndărăt cu o răbufnire seacă. N-o 
întâmpină nimeni. Nu mai are pe nimeni. Pustiu, pretutindeni, şi rece. În 
casă i-a rămas, încă de la moartea bărbatului, aşa, ca un iz de mort şi, de 
câte ori intră, îi vine să se întoarcă de la uşă. Aşa şi acum. Stă pe pragul 
uşei, toropită de amarul zilelor care i-au vânturat nenorocirea, aşa, dintr- 
odată, fără întrebare... 

* 

Vântul, care a apucat-o, apoi, şi a purtat-o ca pe o frunză moartă, 
pe toate drumurile, nu-şi mai aduce aminte când a început a sufla în 
sufletu-i răvăşit... Şi-aduce aminte numai când şi-a domolit furia... 

Nu mai ştie, de aceea, oricât ar încerca, acum, pe drum de 
întoarcere, pe la ce porţi a bătut şi de cine s-a rugat s-o scoată din târgul 
pustiu şi s-o îndrepte şi pe ea spre inima ţării... 

Pe jos şi cu căruța, suduită şi lovită, s-a strecurat printre băjenari 
şi s-a trezit, deodată, în gară, la Dorneşti. 

- Unde pleci, babo? 

Se deşteptă, dintr-odată, şi se uită în jurul ei. Strâmbă de povara 

din spate, pe care de-abia acum o simţi, udă până la piele, frământată de 
chinul trupului şi al sufletului, se înălță în faţa străinului obraznic, aşa 
cum 0 ştia întreg cutul în care trăise. 

- Înapoi, acasă! Noi nu fugim de pe locurile noastre ca toți 
veneticii... 

% 

Îşi întindea, acum, pasul obosit spre târgul din care vroise să fugă 
pentru întâia oară în viaţa ei. Ochii ei osteniți cuprindeau, acum, întreaga 
nenorocire a acestui târg. 

O seară leşiatică începea a se întinde prin ulițele gloduroase şi 
printre casele posomorâte de la marginea dinspre Dealul Crucii a târgului. 
Nici o vietate nu se mai mişca nicăieri. După larma ca de iad a zilelor de 
mai înainte, tăcerea ce stăpânea toate cuturile târgului era parcă mai 
îngrozitoare... 

Fără garduri, fără porți, fără uşi, gospodăriile se iroseau una după 
alta... Numai când se mai apropie de mijlocul târgului, băgă de seamă că 
începuseră a umbla cete de golani fără căpătâi, care spărgeau dughenele 
şi prădau casele... Dintr-o parte de târg prinse a se înălța fumul vânăt al 
unui incendiu... 

Plină, din nou, de-o grijă neagră, Domnica iuţea pasul spre căsuţa 
ei... (Fragment din romanul „Târg bucovinean“, Revista Bucovinei, nr. 
5/1944, pp. 187-189). 


1918: Anton Ionescu, la Rădăuți 


Cerusem generalului Zadik (maiorul Anton Ionescu, locotenent 
în 1918, a fost primul militar român care a intrat în Bucovina, şi încă pe 
proprie responsabilitate, trecând graniţa spre Suceava, împreună cu 
grănicerii săi din Burdujeni, Vereşti şi Buneşti, în dimineaţa zilei de 6 
noiembrie 1918 — n.r.) ca Batalionul meu de grăniceri să formeze 
avangarda Diviziei. Domnia sa a găsit mai necesară prezența lor în zonă 
spre a veghea la liniştea populaţiei. 

Cu unitatea mea trebuia să acopăr sectorul Rădăuţi-Seletin- 

Storojineţ. 

Terminând, nu pot să trec cu vederea buna 
primire ce ni s-a făcut la Rădăuți, datorită 
consiliului naţional, în frunte cu dr. Constantin 
Nastasi, actualmente avocat la Cernăuţi, părintele 
Cârbune, Primar Popadiuc (George Popadiuc 
a fost primul primar al Rădăuţilor, după Unire — 
n.r.), preoţii Reub şi dr. Ilarion Puiu şi alţii, al 
căror nume îmi scapă, dar stăruie profund în me- 
moria mea. 

Am trăit clipe pe cari viaţa scurtă a unui 
om nu le repetă (Gazeta Bucovinei, nr. 26 din 15 
ianuarie 1936, pg. 2). 





1920: „Vizita Familiei Regale“ în Rădăuți 


De două zile, Bucovina are marea fericire de a adăposti pe pământul 
ei, pentru întâiaşi dată, pe Suveranii României Mari. 

Cu o vădită emoție aşteptau locuitorii acestei țărişoare sosirea 
Domnitorului României, care, prin înalta sa înţelepciune şi prin vitejia şi 
Jertfa oştirilor române, a unit pentru vecie Bucovina la patria mamă... 

Familia Regală a sosit, la orele nouă, la Rădăuţi. Oraşul era splen- 
did pavoazat şi decorat. 

Întreaga populaţie era îmbrăcată în haine de sărbătoare. 

De la gară, înainte, erau înşirate şcoalele şi trupele garnizoanei, 
între cari trebuie remarcat Regimentul 11 Roşiori, încălecat. Pe Piaţa 
Unirii se afla un frumos arc de triumf, în jurul căruia se aflau notabilitățile 
oraşului şi preoţii tuturor confesiunilor, în ornate. La sosirea M.S. Regelui 
Ferdinand, populaţia a isbucnit în puternice urale. După trecerea în revistă 
a trupelor, M.S. (din suita regală, alături de Principesa Elisabeta, mai 
făceau parte: generalul Averescu, pe atunci premier, miniştrii Argetoianu, 
Zamfirescu, Negulescu, Gardfield, Gudalbu, Văleanu, R â*canu și 
Stârcea, şi generalii Cristescu, Lupescu şi Zadic — n.r.) a fost salutat, 
în numele oraşului, de dl primar Popadiuc. 

M.S., vădit mişcat, a mulțumit pentru sentimentele de credinţă ale 
populaţiei. Au mai vorbit, apoi, reprezentanţii tuturor confesiunilor şi ai 
mai multor societăți. Damele Române au oferit A.S.R. Principesa 
Elisabeta o tortă, representând pânea şi sarea, şi o pompadură. 

A urmat defilarea trupelor garnizoanei (Regimentul 114 Infanterie 
şi Il Roşiori). 

La sfârşit, au defilat şi călăreți țărani, cari, prin ţinuta lor frumoasă, 
au trezit admiraţia M.M.L.L. 

Familia regală s-a urcat, apoi, în trenul regal şi a plecat spre 
Dorneşti (Glasul Bucovinei, nr. 425 din 19 mai 1920, miercuri, pg. 2). 


1923: „Rădăuţi, un orăşel bucovinean”, 
în descrierea lui Aurel I. Gheorghiu 


Ieri, pe un soare fierbinte şi înăbuşitor, m-am scoborât din 
acceleratul de Cernăuţi. „Dorneşti“, a strigat conducătorul şi am sărit ca 
muşcat de şarpe, la gândul că trebue să schimb trenul spre Rădăuţi. 

Dorneştii este o gară destul de mare; are restaurant, sală de 
aşteptare, câţiva impiegaţi, un hotel — în apropiere, şi, pe deasupra, aceeaşi 
aglomeraţie de călători, cei mai mulţi evrei, cari încrucişează drumurile 
în sus şi în jos ca nişte viespi, repezindu-se, la sosirea trenurilor, într-un 
iureş nebun, dând busna între vagoane, peste bagaje, peste şine, gata să 
te calce şi să te trântească la pământ. 

Odinioară, Austriacii îi spuneau gărei Hadic-falva. 

Satul, care se află la o palmă de loc, pe malul Sucevei, e al 
Ceangăilor, şăngăi sau şolgăi, cum li se spunea, odată, la Ocna şi Bacău, 
colonizați şi aici ca şi mai sus, la Andrasfalva sau Istensegits, din vremuri 
când neamul nostru trebuia încercat sub valurile străinilor aduşi de vânt 
pentru a ne înfrânge numărul (în vremea naţionalismelor ieftine, nu se 
accepta nici o justificare economică a colonizării Bucovinei — n.r.) şi a 
ne submina existenţa — Unguri vânjoşi la trup, cu căutătura veşnic 
încruntată şi cu graiul plin de accente tari. Câţi mai sunt astăzi vorbesc 
româneşte tot atât de bine ca şi limba lor. Populaţia face ca satul să se 

răsfire în lungul Sucevei; în mijloc, ulița mare o ţin evreii, ascunşi în 
dugheniţe joase şi pline de toate nimicurile. 

Din Dorneşti până la Rădăuţi, trenul merge, în tovărăşie cu şoseaua, 
acelaş drum, peste podul aşezat în curbă, şi peste câmpurile cu grâne şi 
fânețe. Calea e dreaptă, numai într-un loc şinele se despart de şosea, din 
cauza unui gheb de deal, după care se unesc iarăşi, bune tovarăşe, până 
ce intră în Rădăuţi. Cei câţiva chilometri se fac în vreo 40 de minute; 
traversele sunt slabe, maşina e veşnic defectă, iar călătorii cari merg în 
aceste părți nu par niciodată grăbiţi. 

Din depărtare, vechiul sat al lui Radomir, Rădăuţii de astăzi — în 
primele timpuri, poate vreo reşedinţă domnească (probabil că Radomir 
a fost un „Vlad“, deci un stăpânitor local, aidoma celor din „Rochonezi 
Codex“ — n.r.) — se întinde ca o apă pătată, întinsă, scânteietoare. În 
liniştea şesului Sucevei, drept şi neted până la munţi, care conturează pe 
orizont dungi vinete, oraşul adaugă o culoare plăcută monotoniei 
ogoarelor şi câmpiilor verzi, printre cari foesc ca fluturii muncitorii, ţărani 
şi ţărance în cămăşi albe şi bonde (bundiţe — n.r.) cu flori negre. 

Clădirile nu par mari, vreo două-trei coşuri de fabrică, cam tot 
atâtea turnuri de biserică şi, încolo, lanţul de acoperișuri, aci mai strâns, 
aci mai răsfirat, cu tablă spălăcită sau cu ţiglă roşie ca ardeiul. 

Clădirea cea mai mare, mai maiestuoasă, mai trufaşă, e sinagoga. 

Uliţa prin care se intră în oraş (dinspre Dorneşti), largă, prăfoasă 
şi plină de gropi, o mărginesc căsuțe curăţele. Unele sunt mai mari, lungi, 
cu tăblițe aurite pe perete sau poartă, pe care se văd scrise desluşit nume 
terminate în „schi“, în „berg“ sau în „man“. Sunt toţi doctori, notari, 
avocaţi şi tot ce a putut ca să fie o meserie rentabilă, prin ajutorul căreia 
să se poată exploata, în chip ca total civilizat, acest biet neam, care, timp 
de un veac şi jumătate, a fost lipsit de sprijinul unei stăpâniri binevoitoare 
(în vremea în care Gheorghiu deplângea trecutul, presa bucovineană 
deplângea prezentul românesc, marcat de şomaj şi, mai ales, de şomaj 
intelectual; cel mai violent condamna recesiunea economică bucovineană 
Leca Morariu, dar şi, număr de număr, „Gazeta Bucovinei“ — n.r.). 

Altele, mai mici, cu geamurile înțesate de flori albe, roşii, albastre, 
cu gardurile căptuşite de rugi sau măghiran, cu grădinile mari, curțile 
largi, curate, porţile păzite de crucificşi de metal şi împodobiţi cu coroane 

de foi uscate, strălucesc în văpaia soarelui. 

În capătul uliței este halta drumului de fier. O clădire mică, cu 
două încăperi, primeşte călătorii ce pleacă fie în sus, spre Șipotele 
Sucevei, fie în jos, spre Dorneşti. În faţa ei, o piaţă nesfârşită desfăşoară 
vederei murdăria pe care o lasă, în zile de târg, căruțele celor veniţi după 
cumpărături. 

De jur împrejur, se ridică Cercul militar, cazarma Vânătorilor, 
sinagoga, poşta, primăria, poliţia şi piața de zarzavat cu numeroasele ei 
hale de bere şi vin. 

Alături, un parc în paragină, cu pomi spintecați, cu iarba călcată 
în picioare şi bănci rupte, printre cari gonesc la „Foot-bal“ copii cu păr 
Toş şi cu pistrui pe obraz, pe când, mai încolo, bătrâna ctitorie a 
Muşăteştilor (Bogdania) zace tăcută, modestă, umilă. 

În această piaţă forfotesc negustorii după afaceri, aici îşi găsesc 
avocaţii împricinaţii de a doua zi, aici țăranii îşi vând produsele scoborâte 
din munte şi tot aici încep gâlcevile, se trag beţiile şi vin tinerii ca să se 
plimbe în zi de sărbătoare. 

În sus de piață, se întinde oraşul, centrul e strâmt, e străin, e murdar; 
de când au pătruns străinii, elementul românesc s-a retras, încetul cu 
încetul, în margine şi prin măhălăli. 

Petrecerea se capătă pentru cei care o caută, şi din aceştia sunt 
mulți, ca şi pentru aceia care o găsesc întâmplător într-o sală de 
cinematograf, unde se deapănă filme senzaţionale, în vreo câteva cafenele 
cu biliard şi, mai cu seamă, în atâtea cârciume, unde se duc banii agonisiți 
uşor. 

Un teatru propriu-zis nu au avut Rădăuţii (dar au avut un excelent 
teatru de diletanţi, care a supravieţuit din 1900 până în anii comunismului 
—n.r.). Artiştii români din vechiul regat vin rar, acei de mâna a doua mai 
mult strică şi, apoi, operele străine nu pot fi un mijloc naţional de 
propagandă temeinică; în timp ce trupele de teatru evreesc se perindă 
necurmat, sfindând, adesea, sentimentul nostru național, sub protecția 
autorităților îngăduitoare. Dacă oraşul va fi având sau nu bibliotecă 
publică n-am aflat, ştiu însă că librăriile sunt toate pline cu cărți nemţeşti. 
Una singură o conduce un român, „Librăria Română“, dar câţi sunt aceia 
care înţeleg rostul ei pentru ca să-i dea sprijinul de care are nevoie? 

Populaţia e împărțită; ai noştri au scăzut, de când „Monarchia“ a 
început răsboiul. Unii au plecat la oaste şi, din aceştia, prea puţini s-au 
întors; alții, sărăciți de scumpete, s-au împărțit prin sate şi prin diferite 
oraşe. Câţi au rămas lâncezesc, muncind din greu pentru a aduce câştig 
străinului, care îşi sporeşte neamul şi avuţia. 

Despre o politică românească locală aproape că nu se poate vorbi 
deloc. Cine să o facă? Tinerii plecaţi la învăţătură sau bătrânii rămaşi 
acasă? Cei dintâi nu au timpul şi, chiar de l-ar avea, n-au mijloacele; 
ceilalți fac cealaltă politică, de învrăjbire, de ură, de patimi. Sunt toţi 
liberali, democrați, averescani, ţărănişti, şi am vorbit cu câţiva, care se 
dădeau drept cei mai fanatici socialişti; numai aceea ce trebuie să fie nu 
sunt. 

S-ar părea că stăpânirea noastră nu a adus decât rele, atâta 
neglijenţă se vede şi se întâlneşte pretutindeni. 

Pe când străinii se strâng în „asociaţii“, în „cercuri de cultură“ şi 
„case de cetire“, pe când aceştia îşi au templele lor, în cari pun la cale tot 
felul de planuri pentru a înfrânge tăria rasei noastre, noi ne sbatem în 
politică de partide, în certuri, în intrigi, ne înjurăm unul pe altul, fără a 
căta la pilda ce o capătă soldații României de mâine. Şi de aceia Rădăuţii 
i-am găsit tot aşa precum i-am lăsat acum o decenie şi mai bine în urmă... 
/1 August 1923 (Aurel I. Gheorghiu, Privelişti din Bucovina pitorească, 
pp. 15-20). 


1924-1927: O dâră de lumină: Revista „Muguri“ 


Despre dâra de lumină ce au lăsat-o revista „Muguri“ în 
eflorescenţa scrisului tânăr bucovinean au vorbit, nu o dată, Mircea 
Streinul, Iulian Vesper sau alții... 

Valuri de feciori de ţărani din satele fruntaşe de pe ambele maluri 
ale Sucevei, de la Putna şi Straja până la Frătăuți şi mai departe, în 
costumele lor albe frumos înflorite şi cu inimile pline de mireazma 
pometelor şi a vetrei strămoşeşti, dădură, din primii ani de după Unirea 
cea Mare, populaţiei liceului „Eudoxiu Hurmuzachi“ un aspect ce, în 
trecut, doar liceul românesc de la Suceavă îl manifestase. 

Cei din clasele superioare trăiam sufleteşte efervescenţa tinerimii 
universitare româneşti. Profesori tineri, nume bine cunoscute astăzi, ca 
Ilie Visan, George Cârsteanu, Nicodim I[cu2, lon Dan, chemau la 
viață Asociaţia profesorilor, care întreținea serioase preocupări culturale 
şi la ale cărei şezători săptămânale conferențiau profesorii Universităţii 
cernăuţene. 

„Mugurii“ erau expresia acestei atmosfere şi a neastâmpărului 
nostru, care cerea afirmarea românească. 

Formal, revista însemna concretizarea unor încercări ce porniseră 
de câteva luni, în cercul câtorva elevi ai cursului superior, şi se limitaseră 
la o circulaţie în acest cerc. „Mugurii“ apăreau cu oblăduirea conducerii 
liceului şi cu înțelegerea şi încurajarea profesorilor. Pe bună dreptate, 
domnul E.Ar. Zaharia (care realizase şi prefaţase „Antologia 
Rădăuţeană“ — n.r.) remarcă figura directorului Em, |sopescu şi cea a 
adevăratului nostru părinte sufletesc, profesorul Ilie ViSan, a cărui ţinută 
în manifestările noastre şcolare şi extraşcolare ne coborâse în inimi un 
ataşament prea adânc pentru a-l putea prinde în cuvinte. În sala bibliotecii 
liceului ţineam şedinţele şi în una din clase se multiplica revista. 

Cu câtă mândrie tinerească, în acea Duminică însorită de sfârşit 
de iarnă, am dus sub braţ, cu Mihai Horodnic, caietele litografiate din 
primul număr al revistei, pentru chioşcuri, colegi şi atâția oameni de 
bine ce ne priveau cu încredere sau cel puţin cu bunăvoință, căci, desigur, 
erau şi semne de tânără naivitate în unele modeste începuturi! 

Fericită îmbinare a unei firi de mare visător cu un robust tempera- 
ment dinamic, Mihai H orodnic a însufleţit şi a dominat toate revărsările 
de suflet ale celor din jurul său. De aceea este de înțeles cât de puternic 
am simţit lovitura pricinuită prin moartea sa atât de fulgerătoare. 

Tipărirea, după moartea lui, a celor două caiete (primul în 
Noiembrie 1926, într-o tipografie din Rădăuţi, al doilea la Botoşani, în 
Aprilie 1927), pe cari le-am redactat cu contribuţia lui lulian Vesper, 
lon Rosca (E. Valerian, la al doilea caiet), C. Rotariu (Mircea 
Ciobanul, la al doilea caiet) şi alţii a însemnat, pentru cei care eram 
colegi (Vesper, E ugen Prelipceanu şi eu), o ultimă încercare, căci ne 
găseam în cel din urmă an de liceu. Era şi împlinirea unui gând scump 
lui Mihai, tipărirea revistei. 

Mihai Horodnic locuia pe strada Cornelson, împreună cu E ugen 
Prelipcean, autorul ilustraţiunilor din timpul cât revista a apărut 
litografiată, cu Traian Galan şi încă vreo câţiva. Acolo ne strângeam, 
după-amiază, şi ceilalți pentru a prepara lecţiile sau pur şi simplu pentru 
preocupări mugureşti. 

Acolo l-am văzut, întâia oară, pe lon Roca, modest şi tăcut. La 
fel în şedinţele noastre de Duminică, după-amiază, şi în ziua când din 
mâna lui Horodnic a luat, pentru prima dată, sulul aparatului de 
multiplicat. Poeți, prozatori sau desenatori, traducători, începători în ale 
criticii sau simpli cronicari literari, cei ce şi-au văzut numele sau 
pseudonimul în revistă, înainte de a fi „artişti“, au fost „artizani“. Eu, 
trei ani în şir, am scris pentru multiplicat foaia originală a tuturor caietelor 
apărute. Cu sulul de multiplicat sau cu şapilograful şi-a început ucenicia 
la „Muguri“ şi lon R oSca. 

Tăcut şi îngândurat, figura sa vădea, de pe atunci, sufletul poetului 
„împlinirii neajunse“ şi al „suliţelor frânte“, deşi îndârjirea chipului în 
mica sa statură îi putea trăda pornirile spre „neohaiducească“ (cel mai 
frumos poem al lui lon Roşca, devenit şi imn al „Iconarilor“ — n.r.). 

Deşi temperamente deosebite, între Mihai Horodnic şi lon Roşca 
s-a stabilit, de la început, o caldă apropiere. Cine ştie dacă acesta n-a 
fost tainicul semn al ursitei care i-a răpit pe amândoi aşa de timpuriu de 
pe această lume? 

Neîndurătoarea lege a firii, care porunceşte jertfă pentru temelia 
oricărei înfăptuiri omeneşti, a cerut tribut şi de la generaţia „Mugurilor“. 
Jertfa ei au fost doi din cei mai buni: Mihai Horodnic şi lon Roşca. 
(lonel NEGURĂ, Revista Bucovinei, nr. 10 din octombrie 1943 , pp. 
502-504). 


1935: M.S. Regele Carol al II-lea, la Rădăuţi 


Bucovina a fost, în săptămâna dintre 6 şi 13 Octombrie 1935, 
ținta privirilor ţării noastre întregi. Plaiurile călcate de vitejii voevozi 
moldoveni şi pământul acoperit cu atâtea urme ale gloriosului nostru 
trecut au servit, anul acesta, ca loc de examen (e vorba despre manevrele 

militare — n.r.) pentru cei chemaţi să apere hotarele României întregite. 
Urmaşul marelui Ștefan, M.S. Regele Carol al II, a supraveghiat punerea 
la încercare a vredniciei colaboratorilor din plăeşi pe înseşi vechile lor 
ținuturi. Bucovina a trăit o săptămână de supremă înălțare sufletească, 
de totală reîntinerire a sângelui vechiu moldovean, sub privirile stăpânului 
de azi al neamului, care a patronat puternica încordare a puterilor ei, 
într-o rară complexitate de manifestări: militare, economice, culturale şi 
religioase... 

Duminică, 13 Octombrie 1935, a avut loc la Rădăuţi defilarea 
trupelor care au participat la manevre, iar după amiază Serbarea de la 
Putna, unde, din dărnicia regală, s-a refăcut mormântul lui Ştefan, s-a 
desvelit din nou monumentul ridicat de Cercul studenţesc „Arboroasa“ lui 
Mihai Eminescu şi s-a sfinţit clopotul „Buga“, copia celui vechiu, care, 
fiind puţin deteriorat, a fost trecut la muzeu... 





Cu ocazia vizitei sale în Bucovina, M.S. Regele a mai vizitat o 
expoziţie zootehnică, organizată la Rădăuţi, precum şi, tot aici, muzeul 
etnografic, datorat doamnei şi domnului lonek Pentru meritele cu adevărat 
mari ale acestor doi demni Români, M.S. Regele i-a decorat „proprio 


motu“.“ (Gazeta Bucovinenilor, nr. 22 din 25 octombrie 1935, pp. 1,2). 

1936: „Oraşul Rădăuţi“ din 
„Geografia judeţului Rădăuţi“ 


Locuitorii satului nostru duc roadele muncii lor şi le vând în oraşul 
Rădăuţi. 

Am fost şi eu, în vara aceasta, cu tata, la Rădăuţi. Am plecat de cu 
noapte. Mă suisem în carul încărcat cu saci de grâu. Pe drum, am adormit 
binişor. Până s-a luminat de ziuă, am şi întrat în oraş. 

Niciodată nu voiu uita furnicarul acela de oameni, dar nici 
îngrămădeala de case mari şi multe. Şi, apoi, ce bine erau rânduite casele, 
toate la linie, pe străzi drepte, bine pietruite şi ținute curat. De amândouă 
părțile străzilor, erau lămpi pentru luminat în timpul nopții. 

Casele sunt zidite din cărămidă. Sunt înalte, cu mai multe rânduri 
sau etaje. Acoperişul lor este de țăglă sau de tablă de cositor. De amândouă 
părțile, străzile sunt mai ridicate, bine pietruite, de ți-i mai mare dragul 
să mergi pe ele. Părţile acestea se numesc „trotoare“. Fiecare stradă are 
un nume. 

Unele străzi au copaci pe margine. Ele se numesc „bulevarde“. 

În oraş, vezi, la tot pasul, prăvălii. De la o librărie mi-a cumpărat 
tata o carte frumoasă. 

În drumul nostru, am ajuns la un loc deschis şi larg. Era o piață. 
Aici era şi mai multă lume. Erau căruţe încărcate cu fel de fel de lucruri, 
aduse pentru vânzare. Erau mulți cei care aveau de vândut, dar erau 
destui şi cei cari voiau să cumpere. În piaţă a venit un negustor şi a 
cumpărat repede grâul tatii. Acum am văzut şi eu cât de multe lucruri se 
vând şi se cumpără în piaţă. 

Mai spre seară, am pornit şi noi spre casă. Tata cumpărase multe 
lucruri trebuincioase. 

În oraşul Rădăuţi voiu mai veni, când voiu fi mare. Vreau să învăţ 
aicea, la liceu. 

Piața Ci străzile oraSului Rădăuți. În mijlocul oraşului se află o 
piață mare. Se numeşte „Piaţa Unirii“. Aici, sătenii vând orăşenilor: grâu, 
porumb, vite, ouă, păsări, legume. Sătenii cumpără de aici: lucruri de 

băcănie, îmbrăcăminte şi încălțăminte. 

Din piață, duc spre marginea oraşului mai multe străzi. 

Spre răsărit, duce Strada „R egeleF erdinand“. Spre miazăzi duc: 
Strada „Bogdan Vodă“ şi Strada „Iuliu Maniu“. Spre miazănoapte 
duce Strada „Regina Maria“. 

Clădirile Si grădina publică. Oraşul Rădăuţi are multe clădiri 
publice. Cele mai de seamă sunt: 

Primăria oraşului este una din cele mai frumoase clădiri, aşezată 
în Piaţa Unirii. În apropiere, spre miazăzi, este clădirea prefecturii, în 
care se adăposteşte şi revizoratul şcolar. Alte clădiri sunt: tribunalul, 
judecătoria de ocol, gara de la apus, cazarma de jandarmi, cazarma 
regimentului 114 de infanterie, spitalul şi direcția hergheliei. 

Clădiri şcolare au toate şcolile din oraş. 

În oraş mai sunt şi câteva biserici. 

Dintre clădirile particulare, sunt mai frumoase: Internatul şi Muzeul 
judeţului Rădăuţi. În Internatul de băieţi, se primesc în gazdă elevii cari 
frecventează liceul de băieți. 

În Rădăuţi este şi un muzeu frumos, unde sunt felurite lucruri din 
satele noastre, adunate de domnul şi doamna Samuil loneh director 
şcolar. 

În oraşul Rădăuţi sunt mai multe fabrici de cărămidă, de tăbăcit 
piele, de fabricat săpunul, berea (renumita fabrică R udich), cum şi mori 
de măcinat făină, fabrici de cherestea. 

Oraşul are şi o frumoasă grădină publică. 

Locuitorii oraSului. În oraşul Rădăuţi locuiesc mulți Români. În 
timpul stăpânirii străine, s-au aşezat aici şi alte neamuri de oameni. Cei 
mai mulți sunt Evrei şi Nemţi. Afară de aceştia, mai sunt puţini Poloni, 
precum şi câțiva Unguri şi Lipoveni. 

Românii sunt creştini ortodocşi români. Nemţii, Polonii şi Ungurii 
sunt creştini romano-catolici. Evreii sunt de religia mozaică. 

Locuitorii de la marginea oraşului se mai ocupă mult cu grădinăritul 
şi cu creşterea păsărilor de curte. Zarzavaturile, florile, poamele şi păsările 
le vând în piaţa oraşului. 

Locuitorii din oraş se ocupă sau cu negoţul, sau cu meseriile. 
Mărfurile se vând în băcănii, măcelării, brutării, cofetării şi felurite alte 

prăvălii. 

În oraş, sunt meseriaşi de tot felul: tipografi, croitori, cismari, 
tâmplari, fierari, zidari, brutari ş.m.a.d. 

În Rădăuţi sunt şi câteva fabrici şi ateliere mari, în cari se fac, cu 
maşinile, felurite lucruri trebuincioase oamenilor. Stăpânii fabricilor se 
numesc „fabricanți“, iar cei ce lucrează în ele sunt „lucrători“. 

În oraş mai sunt şi locuitori cari trăiesc din munca cu mintea. 
Aceştia sunt: medici, farmacişti, avocaţi, ingineri, învăţători, profesori, 
preoţi, ofiţeri şi tot felul de funcționari publici şi funcționari particulari 
(Geografia județului Rădăuţi pentru Clasa a II-a primară, de Eufrosina 
I.G. Dumitraşcu, directoare şcolară / Samuil loneţ, director şcolar, şi 
Nicolae Simionovici, institutor, Ediţia |, Cernăuţi, 1937). 





Vedere din Rădăuţi 

Primăria 

Şcoala primară nr. 2 de băieți 

Muzeul judeţului Rădăuţi 

Dinu Brătianu, 
şeful Partidului Naţional Liberal, prin Brucovina 


Marţi, 29 Septembrie 1936, dl Dinu Brătianu, şeful Partidului 
Naţional Liberal, şi dl prof. Ion I. Nistor, Ministrul muncii, însoţiţi de 
doamna şi domnul prefect (al Cernăuţilor — n.r.) Vântu, deputat Dr. Vasile 
Marcu, prefect Apati, doamna şi avocat Nicu Gheorghian şi dl Dr. 
Vălsănescu, secretarul dlui Dinu Brătianu, au părăsit Cernăuţii, plecând, 
prin Storojineţ, la Putna pentru a vizita sf. Mănăstire... 

Aici au fost întâmpinați de dl Băncescu, prefectul judeţului 
Rădăuţi, senator G. Flondor, deputat E. Nastasi şi George Trufin, 
primarul praşului Rădăuţi, precum şi de părintele stareț Prelipcean, care 
a condus oaspeţii prin mănăstire şi muzeul acesteia, dând explicaţiile 
necesare. Distinşii oaspeţi s-au închinat în faţa mormântului lui Ştefan 
cel Mare. 

De la Putna, Domniile lor s-au îndreptat spre Rădăuţi, unde au 
vizitat biserica şi muzeul înfăptuit prin stăruința soților loneb fost sena- 
tor. 

De asemenea, s-a mai vizitat şi cunoscuta herghelie din Rădăuţi. 

Doamna şi domnul prefect Băncescu au oferit, în cinstea dlui Dinu 
Brătianu, o masă, la care au luat parte, pe lângă domnii D. Brătianu şi 
Ministru Nistor şi însoțitorii lor, şi fruntaşii organizaţiilor Partidului 
Liberal din judeţul Rădăuţi. 

De la Rădăuţi, s-au îndreptat, apoi, spre Suceviţa, unde au vizitat 
mănăstirea şi muzeul acesteia (Glasul Bucovinei, nr. 4913 din 3 octombrie 
1936,pg. 1). 


Rădăuţi, „un ținut bântuit de foamete 
şi de bande de tâlhari“ 
În toamna anului 1944, am fost numit la comanda legiunii de 
jandarmi a judeţului Rădăuţi, într-o zonă puternic afectată de tifos 


exantematic şi cu un climat politic confuz. Fostul comandant, colonelul 

Alexandrescu, a tulburat şi mai rău apele, prin lipsă de tact, într-un ținut 
bântuit de foamete şi de bande de tâlhari. Şi mai existau 96 kilometri de 
frontieră fără pază grănicerească, lăsată tot în seama jandarmilor. 

Am ajuns la Rădăuţi într-o după-amiază ploioasă. Întreg efectivul 
legiunii era la reşedinţă, în vreme ce teritoriul, inclusiv frontiera, era 
total descoperit. Colonelul Alexandrescu a reuşit să se pună rău cu toată 
lumea, după ce, înainte de război, avusese ghinionul să se ocupe de 
deportările din Rădăuţi şi, vrând-nevrând, a devenit odios... 

Alexandrescu nu s-a grăbit să-mi predea comanda, ci încerca, prin 
toate mijloacele, să se menţină în funcţie. În zonă, avea interese mari, 
devenind, în urma deportărilor, proprietarul unei fabrici din Dorneşti şi 
al unei case, pe care tocmai dorea să o valorifice... 

Într-una din zile, am fost să văd lagărul, care-mi fusese subordonat 
în totalitate. În prima cameră, alături de alți vreo treizeci de deţinuţi, 
foşti legionari, zac patru preoți. Situaţia lor mă impresionează neplăcut. 
Le cercetez „dosarele“ şi nu găsesc decât nişte referate vagi, fără nici o 
probă şi fără nici o învinuire... 

Îl chem pe comandantul lagărului, plutonierul major Cramarciuc, 
şi-i ordon să întocmească formele de punere în libertate a celor patru 
preoți... 

M-am întors la Rădăuți... 

Ordinul secret de reţinere şi de internare în lagăre de muncă a 
cetățenilor „rău voitori şi de rea credinţă, cu activitatea continuă şi voită 
împotriva noii orânduiri de stat, împotriva clasei muncitoare şi a 
regimului“, mi-a fost adus de delegatul Plosneac Nicu, care mi-a înmânat 
şi o listă cu două sute şaptezeci de nume de oameni, pe capul cărora 
căzuse năpasta. Mai toţi fuseseră preşedinţi ai organizaţiilor comunale 
ale partidelor istorice. Şaizeci de nume erau subliniate, masiv, cu roşu 
(cei socotiți drept extrem de periculoşi pentru noul regim — n.r.)... 

Am dat ordin ca toți cei şaizeci să fie reţinuţi şi aduşi la legiune. 
Imediat, i-am solicitat delegatului Plosneac să-mi pună la dispoziţie întreg 
materialul probator cu privire la ei, apoi am cercetat, iarăşi, lista. Ne 
constituisem într-o comisie, alături de locotenentul Aldea şi de Tecliş... 

Până seara, niciunui om din lista adusă de Plosneac nu i se poate 
stabili vreo vinovăţie reală. Unul după altul, cei şaizeci de cetăţeni, cu 

numele subliniate masiv cu roşu, care au fost reţinuţi pentru cercetări, în 
dimineaţa acelei zile, sunt puşi în libertate... 

În toamna anului 1947, pe teritoriul județului Rădăuți bântuiau 
şaisprezece bande de tâlhari identificate. Cea mai celebră şi mai temută 
era cea a lui Vladimir Macoviciuc. 

În primăvara anului 1944, Marele Stat Major al armatei române a 
mobilizat pe loc o mare parte dintre muntenii Bucovinei apți de luptă, în 
vederea constituirii unei divizii care să lupte în munţi cu Armata Roşie, 
în cazul în care frontul va cădea. Vladimir Macoviciuc făcea şi el parte 
din această divizie, cu gradul de sergent. 

În urma comunicatului către ţară, din 23 august 1944, divizia s-a 
destrămat, marea majoritate a oamenilor aruncând armele şi întorcându- 
se la casele lor. Unii, însă, aprovizionaţi de comandamentul german din 
Câmpulung Moldovenesc, au rămas în munți, continuând lupta. Pentru 
merite deosebite în luptă, Macoviciuc a fost decorat de nemți şi avansat 
ofițer. 

În toamna anului 1944, Macoviciuc mai avea cu el doar câteva 
sute de oameni înarmaţi, dar, în urma unui comunicat, prin care cei din 
munţi erau anunțați că vor fi amnistiaţi, dacă vor depune armele, au mai 
rămas cu el vreo cincizeci de foşti militari, care au dezertat din armata 
română pentru a continua lupta împotriva sovieticilor. 

Situaţia organelor de ordine nu era uşoară, trebuind să anihileze 
activitatea lui Macoviciuc, o activitate ocrotită de populaţie, care vedea 
în Vladimir Macoviciuc un adevărat haiduc modern. Cei din munţi erau 
dotați cu armament german de primă mână şi cunoşteau ca nimeni alții 
toate potecile şi ascunzişurile munților. 

Primul care a încercat să-l vândă autorităților pe Macoviciuc a 
fost un oarecare Cârdei din Vicov, care făcea parte din banda lui. Scăpat 
de ambuscada organizată la Câmpulung, Macoviciuc s-a răzbunat cumplit 
pe trădător, împuşcându-i şi pe el, şi pe soră-sa, în timpul cinei din ziua 
următoare, şi aşezându-le capetele în fereastra casei ca să-i înspăimânte 
de moarte pe toţi eventualii trădători. 

În primăvara anului 1945, trei comercianţi evrei din Rădăuţi, 
conduşi de Stier, au plecat cu marfă spre Moldoviţa, direct peste 
Ciumârna, calea fiind mai scurtă. Au fost prinşi, jefuiți şi omorâţi de 

oamenii lui Macoviciuc. Imediat, au fost trimişi agenții Brăileanu şi 
Şumianschi pentru a face cercetări în zonă şi pentru a stabili cine îl 
alimentează pe Macoviciuc, care sunt gazdele sale şi cum ar putea fi 
prinşi. Agenţii au sfârşit legați de un pin, cu toate oasele, inclusiv cele 
ale capului, sfărâmate cu maiul... 

În după-amiaza duminicii de 7 iulie a anului 1947, patrula postului 
Vicovu de Jos, condusă de sergentul major Cimbru Mihai, a observat în 
comună un străin, dar nu l-a oprit să-l legitimeze. Dimpotrivă, s-au 
prefăcut că nici nu-l observă, apoi, desculți, jandarmii l-au urmărit prin 
porumbişti, să vadă unde merge. Străinul s-a oprit în capul unei uliţe din 
vecinătatea bisericii... Odată cu lăsarea serii, la casa din Vicov au venit 
Macoviciuc, mama lui, câteva rude apropiate şi o parte dintre oamenii 
lui. Cimbru a rămas la pândă, iar sergentul major Niţu s-a retras ca să 
anunţe legiunea de jandarmi. În scurtă vreme, gospodăria era complet 
încercuită... 

Ultimul a ieşit din casă Vladimir Macoviciuc (a doua zi, dimineaţa, 
după un susținut schimb de focuri, în timpul nopţii, după incendierea 
grajdului şi după ce o parte din camarazii lui Macoviciuc s-au predat, iar 
alții, conduşi de feciorii lui, au izbutit să spargă încercuirea şi să fugă — 
n.r.). Cu braţele ridicate, în semn că se predă... 

Macoviciuc a păşit agale spre un păr, apoi, pe neaşteptate şi cu 
mişcări de o iuţeală incredibilă, a prins să arunce grenade în jur, provocând 
panică şi un haos teribil, de care a profitat, fugind, pe uliţă, în jos, spre 
şosea. 

Aflat în turnul clopotniţei, putonierul major Scripca a ochit şi a 
tras, rănindu-l pe Macoviciuc în umăr, dar fără să-i poată opri fuga de 
animal hăituit. Un al doilea fugar l-a nimerit pe fugar în călcâi, şi-atunci 
Vladimir Macoviciuc s-a prăbuşit în mijlocul şoselei la care reuşise să 
ajungă. Şi-a pipăit rănile, şi-a privit sângele care prinsese să băltească 
sub el, apoi a scos un pistol nichelat, pistolul nefericitului Brăileanu, 
agentul ucis cu maiul pe Ciumârna... 

Scrâşnea din dinţi, singur în mijlocul şoselei, şi nimeni nu îndrăznea 
să se apropie de temutul luptător. 

După aproape o oră, când a ajuns la capătul puterilor, Vladimir 
Macoviciuc s-a întors, în sângele lui, cu faţa în sus, a privit cerul, apoi 

şi-a tras un glonţ în tâmplă. A murit greu, chinuitor de greu, fiind de o 
vitalitate înspăimântătoare, comparabilă cu cea a lui Rasputin... 
* 

Femeile şi copiii din „grupul celor treisprezece“, grup din care 
făceau parte mama lui Vladimir Macoviciuc, surori, cumnate, nepoți şi 
o fetiță de nici opt anişori, au fost mutaţi, de la legiune, în arestul poliției 
din Rădăuţi. 

Peste câteva zile de la predarea cazului Inspectoratului de poliţie, 
ofițerul de serviciu îmi transmise ordinul colonelului Mitric de a mă 
prezenta, imediat, la poliţia oraşului, camera şapte. 

În camera şapte, învăluiţi în fumul pâclos al ţigărilor, se aflau 
colonelul Mitric, şeful Inspectoratului de poliţie, şeful Siguranţei judeţului 
şi ajutorul său, şeful Poliţiei oraşului, un colonel sovietic însărcinat cu 
probleme speciale şi odiosul Dumitru Zaleţchi, care făcea pe translatorul. 

Zaleţchi, o figură lombroziană de bandit lipsit de scrupule, era o 
teroare a judeţului. Se ocupa de descoperirea refugiaților clandestini şi 
Chiar a oamenilor nevinovaţi, despre care doar se presupunea că au 
trecut frontiera. Zaleţchi îşi jecmănea victimele, asigurându-le că le va 
rezolva problema, apoi le denunța. 

Inspectorul regional de poliţie a trecut direct la subiect: 

- Tovarăşe căpitan, dumneavoastră veţi lua grupul celor 
treisprezece şi-l veţi transfera la Câmpulung! 

Am rămas surprins. 

- Bine, dar transferul unor deţinuţi reprezintă o treabă de gradat, 
nu de căpitan... 

- Treaba-i mai delicată şi transferul trebuie executat de 
dumneavoastră personal, tovarăşe căpitan! 

- De ce? 

- Pentru că trebuie să plecaţi cu deţinuţii pe jos şi, când ajungeţi 
pe Ciumârna, să faceţi în aşa fel încât nici urmă de Macoviciuc să nu 
mai rămână... 

* 

Am mers glonţ spre biroul procurorului şef Vasile Moloce şi i-am 
zis pe nerăsuflete: 

- Vă rog să dați, imediat, un ordin scris la poliţie ca „grupul celor 

treisprezece“ să fie transferat la legiune! Şi vă mai rog să nu-mi puneţi 
nici o întrebare, dar este vital ca, într-o jumătate de oră, cei treisprezece 
să ajungă la legiune! 

Moloce n-a zis nimic şi, când a început să dicteze grefierului şef 
Sava ordinul către poliție, am plecat. 

Peste trei sferturi de oră, grupul se afla în siguranţă, în curtea 
legiunii. 

Împreună cu procuratura, am efectuat o cercetare sumară, stabilind 
că femeile şi copiii nu au nici o legătură cu banda lui Macoviciuc, că nu 
[i se poate reţine nici o vină, apoi toţi au fost puşi în libertate. 

Peste ani, aveam să le întâlnesc pe femeile acelea, adesea, prin 
oraş, şi, de fiecare dată, mă priveau cu o ură atât de pătimaşă încât nu 
m-aş fi mirat dacă s-ar fi repezit la mine să mă sfâşie. 

* 

Punerea în libertate a „grupului celor treisprezece“ m-a transformat 
din „căpitanul Popescu, spaima bandiţilor“ într-o persoană non grata şi, 
în consecinţă, am fost trecut în rezervă ca... „plus de efectiv“. 

Am scăpat ieftin, putea să fie şi mai rău. Şi chiar avea să fie şi mai 
rău, după vreo patru ani de zile, timp în care m-am ocupat cu avocatura, 
adaptându-mă greu vieții civile. 

Era o zi mohorâtă de sâmbătă, o zi friguroasă şi cu burniță îndesată, 
sâmbăta de 19 octombrie a anului 1951. Aveam un proces la Botoşani şi, 
la întoarcere, pe când citeam, singur în compartiment, îl văd pe plutonierul 
de miliție Mărmureanu că se postează în faţa ferestrei de pe culoar din 
dreptul compartimentului meu. 

La capetele vagonului se postaseră alți doi milițieni. 

Am fost arestat pe peronul gării din Rădăuţi, unde mă aşteptau 
alți cinci milițieni, care m-au condus, pe jos, până la sediul miliției. 

Noaptea, târziu, am fost dus acasă sub o escortă puternică şi întrebat 
dacă consimt să mi se facă o percheziție. De ce-aş fi refuzat, la ce mi-ar 
fi folosit împotrivirea? 

Ofițerii şi subofiţerii mi-au întors casa cu susul în jos şi, deşi 
credeam că n-au să găsească nimic, zelul lor excesiv a fost răsplătit cu 
descoperirea unui volum din scrierile filosofice ale lui Lucrețiu 
Pătrăşcanu. Cartea a fost confiscată, iar înspre ziuă, împreună cu alți 

arestaţi, am fost dus, în lada unui camion deschis, la Câmpulung 
Moldovenesc (Dosarele suferinţei: Ilie Ilisei / loan D. Popescu, Grupul 
editorial Muşatinii — Bucovina viitoare, 1999, pp. 144-172). 


Petru REZUŞ: Drumuri rădăuțene 


Drumuri rădăuţene... 

Străvechi oraşe şi şleauri, anevoioase pentru căruțele cu două oişti 
ale bejenarilor, ori şi mai străvechi, preistorice cărări pe vârfuri de deal 
ce se înalță într-o bogată cunună de jur-împrejurul şesului rădăuţean. 

Câte n-au văzut aceste drumuri? Câte drame nu s-au consumat în 
colbul lor? Câţi paşi n-au tropotit în glodul lor? De oameni paşnici, de 
războinici, de muncitori harnici, de călugări evlavioşi, de procesii 
voievodale sau arhiereşti, spre codri şi spre munţi sau spre mănăstiri, 
drumurile rădăuţene sunt drumuri care cuprind întreaga vieaţă, întreaga 
poveste, întregul farmec şi întreaga istorie a acestor ţinuturi româneşti. 

Cândva, pe vârfuri de deal, căutau în vale ochi fioroşi de Sciţi, de 
Tătari şi de Huni... Repeziţi din fundurile lumii, poposeau o clipă pe 
înălțimile din jur, înălțau mormane mari de lut şi pietroaie gigantice pe 
la Volovăţ, pe la Horodnic, pe Dealul Crucii, apoi se spulberau în cele 
patru vânturi... 

După ei pământurile răsuflau obosite de frământătura cailor şi de 
chiotul şi urletul lor sălbatec... 

Cu încetul, însă, apele s-au retras în matca lor, iar de sub ele a 
răsărit verdeață. Câmpuri largi s-au întins pe fundul lacurilor, păduri 
întunecate au acoperit coaste de deal. Pe meleagurile rădăuţene au poposit 
locuitorii stabili daco-romani, cari şi-au durat aşezări temeinice... 

Drumurile rădăuţene au devenit, apoi, drumuri de descălecare de 
ţară nouă. 

La Volovăţ au poposit vitejii lui Bogdan Vodă cel Bătrân, de acolo, 
apoi, s-au lăţit peste şesul din vale, unde voievodul înălță biserică gropniță, 
locaş pentru mănăstire şi mitropolie. 

Nu mult după înălțarea bisericii, drumurile rădăuţene cuprindeau 
bocet mult şi prohod la cap de domn şi gospodar de ţară... 


142 


Rădăuţi, În mărturiile vremurilor 





Bogdan Vodă cel Bătrân adormise în Domnul şi era coborât în 
cripta sa de la Rădăuți. După el, procesii nesfârşite vor însoţi oseminte 
domneşti spre gropnița rădăuţeană: de la Siret venea Laţcu Vodă, de la 
Roman, de la Suceavă, de la Reuseni, veneau Ştefan Muşat 1 Vodă, Ro- 
man Muşat | Vodă, Bogdan Voevod, fratele lui Alexandru cel Bun, apoi 
iar Bogdan II Voevod, tatăl lui Ştefan cel Mare, cel ucis la Reuseni, apoi 
cniajna Anastasia şi Doamna Stana... 

Clopotele hăuleau o mare durere şi întreaga făptură a lui Dumnezeu 
era cernită... 

Gropniţa primea în sânul ei voievozi şi vlădici... 

Alături de ctitori se odihnea sub lespede de piatră şi vlădica 
loanichie. 

Dar drumurile rădăuţene nu cuprindeau, totdeauna, numai durere 
şi procesii de îngropăciune. 

În adâncimi de codri şi de munţi prindeau a bate ciocanele şi a 
arunca scântei dalta. Piatra tare era prăvălită la vale, încărcată în care şi 
purtată pe drumurile rădăuţene spre Bădeuți, spre Volovăţ, spre Horodnic, 
spre Putna, spre Solca, spre Arbore, spre Suceviţa... Mănăstire după 
mănăstire prindea a se înfiripa, biserică după biserică începea a-şi înălța 
turla în văzduhul umplut de sunete de clopot... 

Neuitate drumuri spre mănăstirile arborosene din jur, drumuri ce 
se sfârşesc, la capătul lor, cu o minune mereu reînnoită, mereu mare, 
mereu unică, mereu minune: Suceviţa, Putna, iar mai departe Humor, 
Moldoviţa, Arbore, Voroneţ, Solca, Pătrăuți... 

Mănăstiri arborosene, curcubeie arcuite de culori, altare sfinte 
înălțate de voievozii noştri legendari, leagăne de tradiții şi cuiburi 
preţioase de artă naţională şi bizantină, izvoare nesecate de poezie... 

Drumuri rădăuţene spre mănăstiri, care se sfârşesc, fiecare, la 
capătul lor, cu o minune mereu mare, mereu minune... 

De la mănăstiri, toate drumurile se-ntorc, acum, spre biserica 
gropniță, unde era matca tuturor lucrurilor şi obiceiurilor bătrâne, unde 
trona figura măreață a vlădicului rădăuţean şi duhul morţilor mari ai 
neamului, şi, tot de acolo, drumurile se răsfirau spre Bădeuţi-Milişăuţi, 
spre Volovăţ, spre Dorneşti, spre Frătăuţi, spre Horodnic, Vicove şi Putna, 
spre Marginea şi Suceviţa... 

Mănăstirile voievodale din jur văd, acum, şi ele vremuri de mărire 
şi vremuri de furtună, vremuri de bucurie şi vremuri de durere... 

Vin alaiuri domneşti şi le sfinţesc, vin coconi şi domniţe şi le 
cercetează, apoi zările se sparg şi vin alaiuri cernite cu prohodire tulbure 
ca apele de munte... 

Drumurile rădăuţene văd procesia măreaţă a sfințirii mănăstirii 
Putna, dar curând văd şi îngropăciunea marelui Voievod Ştefan cel Mare 
şi Sfânt, plâns de întreaga nație românească. Se adună, apoi, la Putna, 
unul după altul, Bogdan Vodă cel Orb şi Ștefăniță Vodă, împreună cu 
doamnele şi coconii lor: Doamna Maria Voichiţa şi Doamna Maria 
Comnen de Mangop ale lui Ştefan cel Mare, Doamna Maria a lui Petru 
Rareş, domnița Maria, fiica lui Ştefan cel Mare, şi coconii Bogdan şi 
Petru, tot ai lui Ştefan cel Mare... 

Călugării roiesc de la Rădăuţi pe toate drumurile din Jur, şi spre 
Putna, şi spre Suceviţa, şi spre Suceavă, şi spre Arbore, şi spre Bădeuți, 
şi spre Solca... Rantiile colbăite şi toiegele de tisă bat drumurile cu sârg 
spre biserici şi mănăstiri, dar şi spre schituri şi sihăstrii, ascunse în 
întuneric nepătruns de codru şi-n creier neumblat de munte... 

Mândre procesii vlădiceşti răsună pe drumurile rădăuţene, timp 
de aproape patru secole încheiate, cât a strălucit episcopia de acolo. În 
murmur de rugăciuni şi de cântări alese, drumurile rădăuţene răsunau la 
marile praznice şi la alte ocaziuni solemne. 

Plecau vlădicii cu rădvanele la mănăstiri, prin vaduri cunoscute, 
ce le poartă şi astăzi numele, ori se retrăgeau la liniştea schitului de 
unde-şi aveau metania şi luau asupră-le schima cea mare, spre a aştepta 
clipa izbăvirii. Alţii adormeau în Rădăuţi şi erau îngropaţi acolo, ori 
erau purtaţi departe, spre Humor, Bistriţa, Secul, Moldoviţa şi Solca... 

42 de vlădici au făcut procesii, au trăit şi au călătorit pe drumurile 
rădăuţene, în viaţă şi după moarte... 

Drumuri rădăuţene, drumuri de pelerinagii, drumuri de hram şi 
drumuri de mănăstiri... 

La Suceviţa s-au îngropat Movileştii: Ieremia Movilă Vodă şi 
Simeon Movilă Vodă, împreună cu toți ai lor, afară de trupul aceleia pe 
care l-a robit şi l-a ruşinat Turcul: Elisaveta Movilă Doamna... 

Aici, la Suceviţa, plecau Rădăuţenii la un alt hram, tot atât de 

strălucit ca şi cel de la Putna... 

Adevărate serbări naţionale, hramurile de la Suceviţa şi de la Putna 
înviorau întreaga suflare românească. 

Drumurile rădăuțene văd, astfel, scurgerea măreaţă a întregului 
neam românesc spre mândra serbare de la Putna, din 1871, când s-a 
adunat la căpătâiul marelui Voievod Ştefan tot neamul... 

Drumuri rădăuţene, drumuri de năvală, drumuri de luptă, drumuri 
de prăpăd, de jaf şi de blestem... 

Au curs pe ele barbarii din Răsărit, Mongolii şi Tătarii lui Ghinghis, 
Timur şi Calga-ha-han, Cazacii lui Timuş, Turcii sultanilor, Polonii lui 
Sobieski, cătanele nemţeşti ale împăratului apostolic de la Viena şi ale 
Fuhrerului de la Berlin... Au zăngănit pe ele bronzul şi arama armelor 
străvechi, a sclipit luciul coaselor, furcilor şi topoarelor, au răbufnit 
ghioagele nestrujite, au vâjâit arcanele, apoi a mai trecut o vreme şi alte 
arme moderne şi-au spus cuvântul lor clocotitor: au trăsnit pivele şi 
săcăluşurile, au hăulit sineţile şi puştile, au detunat tunurile şi brandturile, 
au hârâit spăimoasele tankuri şi au clămpănit mitralierele din văzduh şi 
de pe pământ... 

Drumuri rădăuţene, drumuri de târg şi drumuri de muncă... 

Săptămână de săptămână, Vinerile, când se ţin târguri şi 
iarmaroace, satele din jur năvălesc şi curg pe toate drumurile rădăuţene... 
Parcă-s toate o apă, parcă-s toate un sânge viu şi bogat, ce se adună 
într” aceeaşi inimă... 

Drumuri rădăuţene, drumuri de muncă obositoare şi sfântă... 
Drumuri la praşilă, drumuri la coasă, drumuri la arat... 

Drumurile rădăuţene cuprind, de-a lungul şi de-a latul lor, întreaga 
vieaţă, întreaga istorie, întreaga bucurie şi durere a acestor ţinuturi 
româneşti. (Revista Bucovinei, nr. 11-12 din noiembrie-decembrie 1944, 
pp. 345-348). 

„Şcoalele“ din Rădăuţi, 
„în ungherele anilor“ 


Ținutul Rădăuţilor, cel mai bogat din Bucovina pentru că a fost şi 
cel mai receptiv la noutățile europenizante ale ocupației austriece, n-a 
avut învățământ public până în vremea guvernării militare („înainte de 
venirea ţării noastre la împărăţirea Austriei, sistemul şcoalelor publice 
nu era cunoscut în Bucovina“), deşi exista, în Rădăuţi, pe lângă episcopie, 
o „şcoală sătească“, iar la Putna funcţiona o şcoală mănăstirească de 
inexplicabil prestigiu (vorba lui Aron Pumnul, „unde sunt lucrările lor 
dogmatice... să li arate“). 

Prima şcoală rădăuţeană, cea pe care o va frecventa şi I.G. Sbiera, 
din 1845, pare să fi fost înființată în a treia perioadă (ca să folosesc 
terminologia lui Constantin Morariu), cea a guvernării galițiene, când, 
pe baza legii împărătesei Maria Tereza, din 1774, şi a regulamentului lui 
Iosif al II-lea, s-au înfiinţat încă 18 şcoli, care s-au adăugat celor 32, 
întemeiate în vremea guvernământului militar (conform „Schematismus“- 
urilor, şcoala s-a înființat în 1796: „6 cl. Knabenschule, enstanden aus 
der 1796 errichteten Trivial-Schule“). Doar 32, în ciuda ambițiilor 
împărăteşti de a transforma Bucovina într-un centru de cultură, care să 
cultive sentimente panaustriece în toată Moldova, pentru că în Bucovina 
nu existau învăţători şi nici manuale şcolare. Şi, din acelaşi motiv, şcolile 
acestea funcționau, desigur, cu predare în limba germană. De altfel, când 
se va încerca şcolirea unei noi generaţii de învățători, care să transforme 
în faptă proaspăta emancipare a satului bucovinean, instituţia cernăuțeană 
nu va avea, din 1848 şi până în 1856 decât câte 6 candidaţi, calificân- 
du-se, în 7 ani, doar 24 de învăţători, semn că dorința de a învăță nu prea 
dădea în clocot prin Bucovina. 

În ciuda faptului că „consistoriul catolic din Lemberg împărţi, pe 

basa resoluţiunii din 18 Maiu 1844, „cercul bucovinean“ (Bukowinaer 
Kreis), în mod provisorie, în trei districte şcolare... denumind de inspector 
şcolar în districtul Rădăuţului pe parochul latin din Siretiu Johann 
Wachowski“, nici la Rădăuţi, nici în întreaga Bucovină nu se poate vorbi 
despre un învățământ adevărat şi aflat în continuă perfecționare decât 
după anul 1865, din moment ce abia în 1862 se pune problema manualelor 
şcolare româneşti, iar „în înțelesul prea înaltei resoluţiuni din 4 Septemvre 
1862, comisiunea pentru cărţi şcolastice reale, ce se va înfiinţa în Cernăuţ, 
are să cerceteze cărţile şcolastice române tipărite până acuma, precum şi 
alte opuri ce se vor arăta potrivite spre acest scop, şi, cu privire la planul 
învățământului în vigoare pentru şcoalele reale, are să facă propuneri 
amăsurate pentru primirea şi schimbarea cărților publicate până acuma 
sau pentru compunerea altora noauă“. 

Lipsa de învăţători români şi de manuale şcolare româneşti, pe 
fondul unui tradiţionalism rural păgubos şi veşnic refractar, adesea 
stimulat şi de lumea preoțească, dornică doar de privilegii, de onoruri şi 
de putere politică, întârzie crearea unei elite bucovinene reale, în ciuda 
faptului că mulți tineri boieri mai mult sau mai puţin români prin 
genealogie, dar români adevărați prin atitudine, începând cu fraţii 
Hurmuzachi şi terminând cu fraţii Grigorcea, se implică masiv în 
luminarea poporului, inclusiv prin acordarea de burse, pe care românii 
le refuză cu o nepăsare incalificabilă. Şi la Rădăuţi se manifestă aceeaşi 
„somnolență seculară“, care trece şi dincoace, în secolul douăzeci, deşi 
la Rădăuți, spre deosebire de alte locuri bucovinene, se ivesc, din negura 
veacurilor, lideri autentici, care, trudnic şi anevoios, izbutesc să scoată 
lumea românească din inerție. 

Începând cu „M ichail Pitei, fostul prefect din ţinutul Rădăuțului”, 
care „a fost cel dintâiu care a gândit că e bine să se facă un gimnasiu în 
Rădăuţ”, îndemnnând, „în anul 1864, pe Rădăuţeni de au dăruit 48 mii 
de florini pentru clădirea unui gimnasiu în oraşul lor şi pentru cheltuelele 
cu servitorul şi cu încălzitul”, şi care „I-a rugat pe episcopul Hacman ca 
lefile profesorilor să se plătească din fondul religionar, dară episcopul 
nu s-a învoit” (mereu şi mereu s-au împotrivit călugării oricărui act de 
generozitate obştească — n.r.), continuând cu Orest Reni de Her2eni, 
care, din 1866, este noul prefect al Rădăuţilor şi, în această calitate, îşi 

asumă cele începute de Pitei, ducând „treaba până la atâta că, cu uricul 
împărătesc din 15 August 1871, se hotărî să se facă în Rădăuţ un gimnasiu 
inferior de stat şi împărăţia să plătească lefile profesorilor şi să cumpere 
cele trebuincioase pentru învățământ (primul director a fost Ernst R. 
Neubauer, al doilea Heinrich K lauser, urmat de Gabriel de Mor, iar 
printre conducătorii gimnaziului, „Schematismus” îi menţionează şi pe 
Cristofor |sakievicz, „Iciter“ în 1873, Veronica Drosdoska, „„Iciterin“ 
în 1874, dar şi preotul loan Chelariu, conducător al gimnaziului pe la 
cumpăna veacurilor), iară oraşul Rădăuţ să grijească ca să fie în bună 
rândueală casa în care avea să fie gimnasiul” şi terminând, de pildă, cu 
pe nedrept uitatul țăran Vasile M arcu, din Frătăuţii Vechi, care a dăruit 
17.000 florini pentru construirea unui internat în Rădăuţi, oraşul are, 
deja, parte de energiile care să-l descătuşeze şi să-l afirme drept a doua 
capitală spirituală a Bucovinei. 

E drept, românii îşi trimit cu greu copiii la şcoală, inclusiv la cea 
agronomică, înfiinţată „la | Octomvre 1897”, din iniţiativa deputatului 
lancu cavaler de Volcinschi, drept „şcoală de gospodărie numai şi numai 
pentru fii de ţărani gospodari din Bucovina... făcută şi ținută cu toate 
cele trebuincioase de comitetul țării, cu banii strânşi din birul ce-l plăteşte 
țara” şi în care aveau să fie primiţi numai „feciori de gospodari români 
țărani, cari au îmblat la şcoală într-un sat ori într-un târg şi ştiu ceti, scrie 
şi răfui bine româneşte”, învăţământul urmând să se susţină „numai 
româneşte, aşa ca să priceapă toţi şcolerii”, şcoleri care urmau să 
beneficieze şi de „un internat, adecă cu o gazdă mare, unde fii de ţărani 
cari vor fi primiţi în lăuntru or căpăta gazdă şi mâncare degeaba, adecă 
vor fi găzduiţi şi hrăniţi cu cheltuiala ţării” (două şcoli secundare de fete 
s-au înființat în 1876 şi, respectiv, în 1896, iar alte două şcoli de băieţi, 
în 1902 şi 1911). 

Disperant, dar şi caracteristic pentru felul de a fi al românilor, 
țăranii români, inclusiv cei din Rădăuţi, nu s-au înghesuit să beneficieze 
de aceste burse, iar cele făgăduite de boierul Modest cavaler de Grigorcea 
n-au fost folosite niciodată. Numai bursele testamentare, stabilite de 
țăranul Vasile M arcu pentru 5 copii din Frătăuţii Vechi, care urmau să 
studieze la Rădăuți n-au mai fost folosite conform voinţei donatorului, 
şi asta pentru că Internatul pentru băieți români din Rădăuți, deşi ridicat 

printr-un superb efort obştesc, ajunge sub ocârmuire „evlavioasă“. Ca şi 
viaţa politică şi economică, ambele la fel de „evlavioase“ şi, în consecinţă, 
încununate cu o revoltă a învățătorimii române, care, îmbrâncită fiind de 
la ospăţul politic de mult prea trufaşa noastră preoţime, se regrupează în 
fruntea partidului ucrainenilor (Iancu Nistor a „uitat“ acest detaliu, când 
a scris „Rutenisarea Bucovinei“) şi, în număr mai mic, în cel românesc 
al democraţilor onciulişti. 

Dar, dincolo de cele pământeşti, viaţa spirituală rădăuţeană, cu 
temelie solidă şi durabilă în învățământul local, indiferent de limba în 
care se oficia la catedră, a fost strălucitoare şi emoţionantă (voi reda, 
mai întâi, întru dovedire, două studii despre învățământul bucovinean). 
Iar soarta a vrut ca Rădăuţii, prin gimnaziul său inegalabil, să fie primul 
oraş din Bucovina care să-l omagieze public pe Mihai Eminescu, în 15 
decembrie 1889. Cine ştie dacă nu cumva însuşi Poetul a ales, din super- 
ba-i veşnicie, să ni se arate cu sfânta-i aură, reînviind pentru Bucovina 
mai întâi la Rădăuţi? 


Școalele româneşti din Bucovina 


Şcoalele româneşti din Bucovina au parcurs, pân-acuma, cinci 
perioade de dezvoltare, toate marcate prin evenimente istorice însemnate. 
Este fapt constătat că, în perioada întâia, adecă înainte de ocuparea 
austriacă, Bucovina a avut mai multe şcoli mănăstireşti, dintre cari cea 
mai însemnată era în Putna, a avut 6 Scoli orăenesti, anume 4 în 
Suceavă, 1 în Cernăuţi şi 1 în Siretiu, a avut, în fine, două Scoli sâtezti, 
una în Rădăubşi una în Câmpulung-Moldovinesc. Dintre şcolile acestea, 
una era greacă-fanariotă şi una latinească în Suceavă, iar celelalte erau 
toate româneşti. 

Bucovina a fost ocupată în 1 Octomvrie 1774 de generalul austriac 
Gabriel baron de Spleny, cu 3 regimente de infanterie, 12 tunuri şi 2 
regimente de cavalerie, şi, până la anul 1786, adecă în decurs de 12 ani, 
a stat sub administrarea militară a generalilor Spleny şi Enzenberg. În 
această a doua perioadă, şcoalele noastre s-au înmulţit până la 32, fiind 
mai toate românești. 

De la anul 1786, Bucovina a fost alipită la Galiţia și, în decurs 
de 64 de ani, anume până în anul 1850, şcoalele noastre au fost stăpânite 
de guberniul şi consistoriul catolic din Liov. Perioada aceasta, a treia, 
este pentru noi, românii, cea mai nefericită, căci stăpânirea galițiană a 
lucrat astfeliu încât, în răstimp de 64 ani, a înfiinţat numai 18 şcoli noauă, 
cele mai multe prin sate de colonişti şi în şcoalele noastre au introdus 
străinismul în toată puterea cuvântului (şi Constantin Morariu ignoră 
faptul că afluxul coloniştilor în Bucovina se produce abia după ce 
Bucovina devine ducat autonom; reproşurile aduse guvernării galițiene 
au drept cauză influența catolicismului, mult mai semnificativă decât 
cea a ortodoxie; dar în această perioadă apar primele publicaţii în limba 
română, iar învățătorul Bilewicz, din Suceava, nu primeşte permisiunea 
de a înființa un ziar românesc în anul 1805 din simplul motiv că era mai 
multă nevoie de el ca dascăl, decât ca ziarist; tardivitatea învăţământului 
în limba română ni se datoreşte nouă, nu altora; cu ce aveam să facem un 
învățământ românesc, când ne lipseau şi manualele şcolare, şi învățătorii? 
— nr)... 

În perioada a patra, care ţine 19 ani (1850-1869), şcoalele noastre 
au stat sub conducerea şi priveghierea consistoriului ort-or. din Cernăuţ, 
spre a cărui onoare trebue să spunem că, în anul 1870, au predat consiliului 
şcolar al țării, împreună cu actele şcoalelor poporale, 108 şcoale înfiinţate 
gata şi 104 în stadiul de a se înfiinţa (afirmația e contrazisă, în parte, de 
memorialistica rădăuțeană; consistoriul refuza până şi plata lefilor 
profesorilor, iar şcolile se făceau prin contribuţii financiare din partea 
comunei, din partea evreilor şi din partea statului austriac — n.r.). 

Pe basa legii imperiale din 25 Mai 1868 şi a legii imperiale rela- 
tive la şcoalele poporale din 14 Maiu 1869, se puse instrucţiunea publică 
îndecomun sub conducerea şi privegherea statului, respectiv a organelor 
aşăzate pentru acest scop. Aceste organe sunt, în primă instanță, 
ministeriul de culte şi instrucțiune publică, apoi, pentru fiecare ţară, 
consiliul şcolar al ţării, consiliul şcoalar de district, consiliul şcolar lo- 
cal, care trebue să esiste în fiecare comună şcolară. 

Timpul de la crearea legilor amintite şi până astăzi (1889 — nr.) 
este a cincea perioadă de desvoltare a şcoalelor noastre poporale. 
Resultatul activităţii din această perioadă îl aflăm în „Bukowinaer 

pedagogische Blatter“, Nr. 1, anul 1889, unde ni se spune că, la finea 
anului 1888, Bucovina are 293 9coale poporale, din cari, după limba 
de propunere, 92 sunt rutene, 81 române, 32 germane, 4 maghiare, 1 
armenească, 22 româno-germane, 18 rutene-germane, 11 româno- 
rutene, 2 germano-polone, 10 germano-româno-rutene, 8 germano- 
ruteano-polone, 11 germano-româno-ruteano-polone şi 1 maghiaro- 
române. 

După cum videm, deosăbirea între odată şi acum este foarte mare, 
căci, pe când, în anul 1792, cele 32 şcoale poporale din ţara noastră erau 
mai că toate româneşti, astăzi, din numărul total de 293, nici a treia parte 
nu-s româneşti (dar existau nu aproape 32, ci aproape 100 şcoli româneşti; 
în plus, nici un preot bucovinean nu-şi trimitea copilul la „despărțitura 
românească“, ci la cea germană, cu consecința că tineretul elitist 
bucovinean, dar şi bătrânii, după cum confirmă I.G. Sbiera, nu ştiau 
româneşte; veţi vedea că, la o manifestare culturală românească, 
domnişoarele fiice de preoți, pe care le invită lorgu G. Toma la dans, se 
sfiesc să vorbească româneşte; aceeaşi mărturie o găsim şi în publicistica 
lui lon Grămadă —n.r.). Acuma, dacă mai adaogem, pe lângă faptul acesta, 
că, după cum ni spune „Revista Politică“, în protopresviteria Siretiului 
sunt încă 6 comune române fără şcoale, în a Vicovului 5, în a Rădâuţului 
A, iar în districtul şcolar al Sucevei 14, şi anumea: Ipoteşti, Luncuşoara, 
Rus, Reuseni, Securiceni, Todireşti, Soloneţ, Berchişeşti, Capucodrului, 
Capucâmpului, Păltinoasa, Părhăuţ, Româneşti şi Calineştii lui 
Cuparencu; dacă mai recugetăm apoi şi împregiurarea că, afară de cele 4 
clase paralele române de la gimnasiul din Suceavă (în cari nici astăzi nu 
se propun toate obiectele în limba română pentru că lipsesc cărțile) şi 
afară de câteva obiecte de la facultatea teologică, noi, românii bucovineni, 
nu mai avem altă şcoală mijlocie cu limbă de propunere românească, şi 
că din lipsa de şcolire temeinică sate întregi de-ale noastre se înstrăinează, 
în o vieață de om, şi elementul românesc din Bucovina se stângce, 
pe-ncetul şi necurmat, zi după zi; regretând, în fine, şi aceea că trecutul 
nostru istoric noi mai că defeliu nu-l cunoaştem, ceea ce ni căşunează 
mulţime de rele; recugetându-le toate acestea, cred că niciodată ca astăzi 
n-a avut intelegința română bucovineană dătorie mai sfântă de a se îngriji 
din inimă şi din suflet de starea sa, de starea poporului nostru de la ţară, 

de progresul şcoalelor sale, de prosperarea şi înflorirea societăţii „Școala 
română“, în scurt, de toate institutele de cultură... 

O scrisoare a presidiului ţării noastre din 19 Noemvre 1853, Nr. 
22182, adresată cătră episcopul Eugen Hacman, ni spune că iniţiativa la 
înființarea unei şcoli reale în Cernăuţ a făcut-o acuma, în anul 1850, 
căpitanul cercual de pe atuncia al Bucovinei (Eudoxiu Hurmuzachi, deci 
un armeano-grec mult mai român decât românii — n.r.), care, în scopul 
înaintării învățământului în această ţară, propusese şi înființarea unei 
şcoli reale ca o necesitatea nedispensabilă, afirmând, totodată, că spesele 
respective ar pute să le poarte fondul nostru religionariu. Urmarea a fost 
că s-a înfiinţat o şcoală reală de două clase, care era împreunată cu şcoala 
căpitală din Cernăuţ, era susținută de oraş (de ce de oraş şi nu de Fondul 
religionar? Pentru că onorabilul consistoiu ortodox nu dorea şcoli, ci 
doar influență, drept dovadă fiind implicarea în acele pseudoşcoli, în 
care doar preoţii erau profesori, cum a fost, de pildă, şcoala normală din 
Cernăuţi, despre care se va vorbi, şi care era mai curând o secţie teologică 
decât o şcoală normală — n.r.) şi sta sub conducerea consistoriului rom.cat. 
din Liov. Cu timpul, însă, se ivi dorinţa de a înfiinţa, în Cernăuţ, o şcoală 
reală inferioară completă şi, cu prea înalta resoluţiune din 8 Octomvre 
1853, episcopul Hacman fu întrebat în ce mod ar participa fondul 
religionariu la dotarea acestei şcoli. 

În răspunsul episcopului din 8/20 Decemvre 1855, se zice că, „după 
împlinirea tuturor trebuinţelor relative la biserică şi la cler, se poate 
întrebuința o parte a fondului religionariu şi pentru înfiinţarea şi susținerea 
unei şcoli reale în Cernăuţ, dară numai sub condiție că atât “coala 
aceasta, cât 2i celelalte coli normale-căpitale i triviale din [ară să 
se puie sub privighierea Si conducerea consistoriului bucovinean și, 
când şcoala reală şi preparandia vor fi produs destui învăţători, atunci, 
între condiţii egale, să se bage în samă, la aşăzarea posturilor de învățători 
la şcoala reală, mai cu samă candidaţi bucovineni“ (deci şcoala însemna 
doar un mijloc de a păstra enoriaşii, în condiţiile în care amvonul nu mai 
avea credibilitate — n.r.). 

În decursul pertractărilor ulterioare, se ţinu episcopul şi consistoriul 
său morţiş de astă condiţie şi, pe basa conclusului unanim al şedinţei 
consistoriale din 9/21 Septemvre 1859, i se dete presidentului ţării 

declararea hotărâtă, „că fondul religionariu bucovinean poate primi 
însărinarea de a înființa o şcoală reală numai atunci, dacă jumătatea 
învăţătorilor ce se vor aşeza la dânsa va consta din indivizi gr.or. şi dacă 
dreptul de present, relativ la aşezarea posturilor de învăţători, se va efectui 
de consistoriul bucovinean“. 

La astă declărare, îi răspunse presidiul țării episcopului Hacman, 
cu scrisoarea din 30 Noemvre 1859, „că esercitarea privighierii şi a 
conducerii şcoalei reale prin consistoriu nu se uneşte chiar din principiu 
cu posiţia şcoalelor reale, cari sunt şcoale mijlocii ca şi gimnasiile şi că 
esecutarea condiției, adecă că jumătatea învăţătorilor să fie greco- 
orientali, s-ar lovi în consecinţele ei de pedici neînlăturabile, adecă din 
causa multelor şi feliuritelor obiecte de învăţământ ce se propun pe la 
şcoalele reale. Ar fi, deci, mai bine dacă s-ar recunoaşte expres şi 
îndecomun aptitudinea de aşăzare a candidaţilor gr.or., în care cas între 
condiţii egale bucuros [i s-ar concede fiilor țării întăietatea“. 

Acuma, cu raportul din 16/18 Decemvre 1859, află episcopul 
Hacman şi consistoriul său cu cale a se asigura contra oricărei ingerinţe 
a altui cult sau a altui ordinariat episcopesc asupra şcoalei reale şi a 
afirma, încăodată, că, la aşezarea posturilor de învăţători, între indivizi 
cu calificare egală, fiilor țării să le fie garantată întâietatea (ca „fii ai 
țării“ nu erau recunoscuţi, desigur, decât greco-orientalii, oricât de 
ucraineni sau de greci or fi fost aceştia —n.r.). 

Mai târziu, fu înştiințat episcopul Hacman, cu emisul ministerial 
din 13 Faur 1861, Nr. 1343 (intimat cu emisul gubernial din Liov, dtto 
20 Faur 1861), că înfiinţarea şcoalei reale inferioare din Cernăuţ se 
tărăgănează numai de aceea pentru că încă tot nu se ştie din cari fonduri 
au să se acopără spesele susţinerii, ce rămân în restanță după 
contribuirea oraSului Si a comunității israelite (unde e contribuţia 
„evlavioşilor“ luminători de ţară, în condiţiile în care şantajul a dat, totuşi, 
roade? —n.r.). 

„Spesele susţinerii — zice acest emis — se vor urca la suma anuală 
de 8.580 fl.v.a. (florini vienezi — n.r.). Oraşul Cernăuţ contribue pentru 
şcoala reală, cea împreunată cu şcoala căpitală, 630 florini şi pentru 
susținerea şcoalei înființânde a promis că va contribui, anual, 1.050 florini 
până atunci până când va esista un fond anumit pentru acest scop. La 

sumele acestea s-a obligat şi comunitatea israelită a contribui 525 florini 
pe an, deci suma totală disponibilă este de 2.205 florini şi trebuesc încă 
6.384 florini“ (mai puțin de o treime din leafa episcopului, dar nu asta 
este problema; Fondul religionar funcţiona ca o fundație de tip special, 
care producea beneficii uriaşe, care, încetul cu încetul, sunt 
„împrumutate“ de statul austriac pentru nevoi militare; s-au adunat 
milioane de coroane într-o „mână moartă“, în loc să fie folosite milioanele 
de coroane din beneficiile anuale pentru susţinerea unui învățământ 
românesc; dacă românii din Bucovina au avut o întârziere istorică, apoi 
responsabilitatea revine în întregime lacomului cler, care, prin celebrele 
„Dorinţe“, din 1860, anulează visurile lui Hurmuzachi de a fi folosită 
„averea naţională românească, numită Fond religionar“ pentru propăşirea 
neamului românesc din Bucovina — n.r.). 

În intimatul acestui emis se mai zice că episcopul Hacman s-a 
învoit cu suma de 3.400 florini şi, eventual, remunerarea anuală cu 300 
florini pentru învățământul limbei italiene ori franceze, în fine, spesele 
pentru procurarea mijloacelor de învățământ şi a întocmirilor celor dintăi 
ale şcoalei să se deie tot din fondul religionariu, dacă nu s-ar putea afla 
aiurea. 

Emisul ministerial amintit încheie, apoi, aşa: „Dacă va contribui 
fondul religionariu suma aceasta (6.384 fl.), apoi se-nţelege de sine că 
şcoala reală inferioară va ave caracteriu de institut gr.or., întocmai aşa ca 
gimnasiul din Suceavă şi că, sub această modalitate, la început se vor 
asăza învățători catolici, deoarece greco-orientali lipsesc, dar îndată 
ce învățătorii gr.or. îşi vor fi căştigat calificarea legiuită, învățătorii catolici 
se vor strămuta aiurea“. 

În raportul său din 28 Luliu (9 August) 1861, episcopul Hacman 
consimţi cu toate acestea şi, astfeliu, urmă resoluţiunea împărătească 
din 6 Faur 1862, care orândui că, în Cernăuţ, are să se înfiinţeze, pe 
lângă şcoala reală, cea de două clase, ce trebue să esiste mai departe, 
încă şi o şcoală reală inferioară gr.or. de trei clase, cu sălare sistemisate 
pentru şcoalele reale de a treia categorie şi că toate spesele, ce resultă 
după substragerea contribuirii oraşului şi a comunităţii israelite, are să le 
poarte fondul religionariu gr.or. din Bucovina. 

Pe basa acestei prea înalte resoluţiuni, cu emisul ministerial din 

22 Faur 1862, Nr. 1529/105, între altele, şi următoarele modalităţi: 

„Şcoala reală inferioară din Cernăuţ va ave caracteriu de institut 
greco-oriental şi, de aceea, se vor aşeza la dănsa mai ales învăţători de 
confesiune gr.or. şi cu deosăbire candidaţi calificaţi şi născuţi în ţară. 
Dintru început, însă, şi pănă când vor mai lipsi învățători calificați din 
numărul confesionalilor bisericei gr.or., pănă atunci, afară de învățătoriul 
er.or. de religiune, vor trebui să se aşeze învăţători catolici, pe când, în 
măsura în care-şi vor fi căştigat candidaţii gr.or. calificarea legiuită, nimic 
nu va împedica de a-i strămuta pe învățătorii catolici pe la alte locuri. 

Şcoala reală inferioară va sta, în privinţa îndătoririlor ei relative 
la învățământ, disciplină şi drepturi pe aceeaşi treaptă ca şi şcoalele reale 
de stat. 

Limba de propunere la această şcoală are să fie deocamdată (vor 
der Hand) cea germană“ (datorită lipsei de manuale şcolare în româneşte; 
ulterior, se vor traduce, în mare grabă şi cam fără noimă, câteva manuale 
şcolare nemţeşti, iar traducerile acelea neîndemânatice vor fi tezaurizate, 
fălos, în capitolele istoriei literare bucovinene — n.r.). 

Şcoala are a se activa chiar acuma, amăsurat disposiţiunilor 
cuprinse în planul de organisare pentru gimnasii şi şcoli reale şi anume 
aşa că, cu anul şcolar 1862/63, au să se deschidă tustrele clasele deodată“. 

Desfăşurarea de până acuma, făcută după acte, am luat-o mai că 
întreagă dintr-o scrisoare a episcopului Hacman, din 23 luni (5 luli) 1862, 
ce-a trimis-o ca răspuns la următoarea adresă, subscrisă de 82 de fruntaşi 
din toate păturile inteliginţei române bucovinene. Această clasică adresă 
e scrisă aşa: 


„Escelenţa Ta 

Prea sânţite Domnule Episcop! 

Când vorbeşte glasul dătoriei, trebue să tacă toate celelalte priviri 
şi nu pregetăm, dară, de a ne adresa cătră Escelenţa Ta cu respectuoasa 
rugăminte ca să binevoieşti prea grațios (acest „prea grațios“, pe care 
l-am mai întâlnit, sublinia că faptele unui personaj sau altul s-ar petrece 
prin „graţie divină“ — n.r.) a ne ajuta întru împlinirea aceleia. 

Făcând noi aceasta, ne măgulim cu speranţa că şi Escelenţei Tale 
îți va fi binevenită ocăsiunea de a susține, cu toată autoritatea, înaltele-ţi 

posițiuni cu toată căldura pe care suntem dători a o simţi toți, fără 
deosăbire, pentru păstrarea drepturilor şi intereselor naţionale, o causă 
atât de sfântă şi legitimă după cum e aceea pe care avem onoarea a o 
espune. 

Ne măgulim, zicem, cu speranța că Escelenţa Ta, de la care atârnă 
acum deciderea acesteia şi, prin urmare, deciderea despre propăşirea 
sau înapoierea morală şi materială a națiunii, vei îmbrăţoşa, cu toată 
onoarea unui Archipăstoriu, acest sacru interes, a cărui păstrare e o dătorie 
generală cu atât mai neapărată, cu cât el se află în cea mai strânsă legătură 
precum cu fericirea naţiunii aşa şi cu înflorirea bisericei. 

Unind în astă împrejurare atât de momăntoasă puternica-Vă 
mijlocire cu stăruinţele noastre, s-ar recunoaşte cu mulțămire întru aceasta 
o dovadă de îngrijirea Escelenţei Tale pentru interesele cele mai sfinte 
ale patriei, s-ar recunoaşte că inimei archipăstoreşti a Prea sânţiei Tale îi 
place a binecuvănta şi a sprijini tendințele şi ostenelele fiilor cari, 
credincioşi şi astăzi ca totdeauna causei naţionale, voiesc a o feri pe 
aceasta şi acuma de vătămarea grea care o amenință. 

Cât de grea şi de dureroasă ar fi această vătămare, lesne vei judeca 
Escelenţa Ta, recunoscând, împreună cu noi, că de la cultura unei naţiuni 
atârnă toată fericirea, tot viitoriul, toată esistenţa ei. Cultura, însă, 
presupune şcoale şi instituţiuni în cari se poate dobândi şi cari sunt unicele 
mijloace pentru răspândirea ei. Lipsa cea mare, simțită până acuma la 
noi, în astă privire, care a fost causa principală că în ţara noastră, precum 
învățătura publică aşa şi cultura națională, cu toate binecuvăntatele sale 
urmări, între care e anumea şi deşteptarea simțului naţional, acest isvor 
viu şi adevărat al tuturor virtuţilor unui popor, nu au luat întinderea şi 
desvoltarea dorită, au început a se vindeca acum încet, încet, prin 
înființarea mai multor şcoli. 

Aceasta urmează de când, redobândindu-şi ţara, mai întăiu înainte 
de 13 ani şi apoi, iarăşi, înainte mai bine de un an, prin ostinelile patrioților 
şi prin grația Maiestăţii Sale, a Prea înduratului împărat, autonomia sa şi 
reconstituindu-se ca deosăbită, s-au mântuit şcoalele noastre, în mare 
parte, de priveghierea unei autorităţi şi biserici străine şi s-au delăturat, 
dară, cea mai grea împedicare a înființării şcoalelor la noi. Tot de atunci, 
s-au întors şi fondul religionariu în ţară şi s-au dobândit, pân-acuma, 

măcar atâta că autoritatea bisericească are un vot, o mai mare înrâurire 
asupra administraţiunii lui, pe care, după cum bucuros se recunoaşte, au 
şi întrebuinţat-o cu lberalitate în favorul învățăturei publice. De atunci, 
de abia 10 ani încoace, s-au înmulţit şcoalele pe la sate, s-au îndreptat şi 
îndeplinit cursul preparandiei, s-au completat şcoala normală naţională 
din Cernăuţ, s-au înființat diferite stipendii pentru învăţăcei, precum şi 
pentru candidaţii de profesură, s-au înfiinţat, în urmă, gimnasiul de la 
Suceavă şi este, chiar acum, după ce au sosit, în zilele trecute, precum 
am auzit, învoirea de la locuri mai înalte, a se înfiinţa şi o şcoală reală 
inferioară (Under-Realschule) în Cernăuţ. 
* 

În anul 1851 (31 Decemvre), ieşi patentul împărătesc carele, 
recunoscând egalitatea bisericelor, concede fiecăreia din acestea 
administrăciunea autonomă a intereselor, averii, fundăciunilor şi tuturor 
institutelor sale de cult, binefacere şi învățătură. De atunci, încoace, 
adeseori, mai ales în anii din urmă, Maiestatea Sa au confirmat şi au 
consânţit cu dechierăciuni (declaraţii — n.r.) esprese, făcute din înălțimea 
tronului, acel principiu mare şi mântuitoriu, carele va rămâne purure un 
act de glorie, un monument al iubirii sale de dreptate, al guvernării sale. 

Aşa, anume, au dechierat încă Maiestatea Sa şi în biletul manuscris 
din Laksenburg, anul 1857, 9 Septemvrie: „Îngrijirea mea va fi purure 
îndreptată şi spre aceea ca toate popoarele să fie păstrate în individualitatea 
lor națională şi ca culturei limbei lor să i se deie respectarea cuvenită“. 

Mai târziu, la anul 1859 (20 Juli), au urmat ordinăciunea Maiestăţii 
Sale (publicată cu emisul ministerial din 8 August al aceluiaşi an), prin 
care, dându-se urmare practică voinţei împărăteşti sus atinse, se 
desfiinţează legea din 9 Decemvre 1854, cu care se introdusese limba 
germană ca limbă a învăţământului în toate gimnasiile şi se lasă, pe 
viitoriu, în voia acelora asupra cărora cade sarcina susținerii gimnasiului 
şi dreptul denumirii (respectiv, propunerii) dascălilor, de a hotărî care 
limbă să se întroducă de didactică. 

Ce s-au învoit pentru gimnasii se-nţele că se estinde, cu atât mai 
tare, şi la celelalte şcoale de asemenea rang. 

Tot aşa, prin actele împărăteşti emanate de la anul 1859 încoace, 
s-au consânţit, mai mult încă şi de repeţite ori, egala îndreptățire a 

popoarelor, dechierându-se, de ultima oară şi foarte lămurit şi determinat, 
anume în cuvântul de tron al Maiestăţii Sale, la deschiderea senatului (1 
Maiu 1861), de o basă fundamentală a dreptului public, de o necesitate a 
imperiului, de un principiu al constituțiunii acestuia, precum şi de o 
îndătorire a guvernului său. 

lată, dară, că legile fundamentale, că înalta voie a prea graţiosului 
nostru împărat ni recunosc, ni asigură, ni apără şi ni protog (protejează — 
n.r.) dreptul desvoltării naționale, prin urmare şi întrebuinţarea limbei în 
toate ramurile vieţii publice şi, cu atât mai mult, în ramul învățăturii. În 
casul de faţă, acest drepte cu atâta mai clar şi nedubitaver (indubitabil — 
n.r.), deoarece şcoala înfiinţândă (cea din Cernăuţi — n.r.) se face nu cu 
cheltueala statului, ci unic cu cea a fondului nostru religionariu (iar se 
omit, întru falsa glorie a ortodoxiei, contribuţiile oraşului Cernăuţi şi a 
comunității evreieşti — n.r.)... 

* 

Cu prea înalta resoluțiune din 4 Septemvri 1862, Maiestatea Sa 
încuviință toate propunerile ministrului, ordonându-i ca să le esecute, 
şi-nțălesul espus să referede (adresează — n.r.) şi inteliginţei române 
(vreme de doi ani, intelectalii bucovineni au purtat o vastă corespondenţă 
cu Hacman, rugându-l să susţină material cauza învățământului românesc 
la Cernăuţi, prin înfiinţarea unei şcoli superioare, iar acesta, în cele din 
urmă, a făcut demersurile necesare la Ministerul Culturii din Viena — 
n.r.). 

Emisul ministerial din 24 Septemvri 1862, No. 9795/773 C şi |, 
care publică resoluțiunea amintită, provoacă „pe guvernul țării să păşească 
fără întârziere la activarea şcoalei reale superioare şi la îndrumarea 
măsurilor de lipsă spre a câstiga candidați de profesură gr.or. Si cărți 
potrivite Scolastice în limba română. 

În acest emis ministerial mai sunt cuprinse şi următoarele: La 
ocuparea posturilor de profesori, directorul şcoalei reale are să înainteze 
episcopului greco-oriental propunerile sale de aşezare, împreună cu toate 
petițiunile incurse, episcopul are să facă o propunere de trei, care, în 
scopul definirii definitive, este a se trimite ministerului prin guvernul 
țării. Asupra culturei religioase a junimei şi asupra priveghierii 
învățământului în direcţiune confesională, episcopul greco-oriental îi 

comtet (revin — n.r.) aceleaşi drepturi legale ca şi ordinariatelor catolice, 
în ale căror diecese se află şcoale mijlocii. 

În privinţa petiţiunilor pentru eliberarea de bani şcolii, cari, de la 
2 fI., cum se hotărâră pentru şcoala reală inferioară, se urcă acuma la 4 
fl. (având a intra în fondul religionariu), corpul profesoral are să facă 
propunerile de lipsă, are să le trimită episcopului şi acesta guvernului 
țării, care are dreptul de a decide definitiv. 

În 1/13 luli 1863, consistoriul bucovinean adresă, prin guvernul 
țării, cătră ministeriul de culte propunerile relative la crearea de stipendii 
pentru candidaţi la profesură şi la compunerea comisiunii pentru cărțile 
didactice române, fu însă provocat, cu scrisoarea şefului țării din 9 Au- 
gust 1863, de a arăta care au să fie anume membrii acelei comisiuni şi-n 
ce se cuprinde activitatea lor ştiinţifică, iar mai cu samă literară de până 
acuma. 

Consistoriul propuse, cu raportul din 20 August (1 Septemvrie) 
1863, Nr. 735, pe următoarele persoane ca membri ai acelei comisiuni: 
1. pe consilierul şcolar, Dr. Gustav Bozdech, ca preşedinte al ei; 2. pe 
profesorul de limba română Aron Pumnul, care redigease o carte de 
cetire românească pentru gimnasiul din Cernăuţ şi mai compusese şi o 
gramatică românească (Pumnul a fost impus de Alecu Hurmuzachi, în 
dauna viitorului mitropolit Teoctist Blajevici — n.r.); 3. pe parochul din 
Ceahor şi protopopul substitut al Cernăuţului, Samuil Andrieviciu 
(Silvestru Morariu — n.r.), care a compus mai toate cărțile de religiune şi 
alte cărți didactice pentru şcoalele poporale româneşti din Bucovina; 4. 
pe profesorul de teologie Vasili lanoviciu, care publicase esplicarea 
literară-istorică a tuturor evangheliilor şi a faptelor apostolice, precum 
şi câteva gramatici în limba română; 5. pe profesorul străordinariu de 
teologie pastorală Vasile Mitrofanoviciu, care încă era activ în câmpul 
literaturii teologice (tocmai scrisese „Creştinismul şi Cultura“, un eseu 
care merită durabilitate — n.r.). Membrii acestei comisiuni aveau să ieie 
sama ca traducerile cărților pentru şcoala reală să nu conțiie erori contra 
spiritului limbei române cari ar fi putut împedica chiaritatea feluritelor 
materii. 

Mai notăm, încă, că, la propunerea D-rului Hermann Tausch, 
directorul noului institut, se urcară spesele pentru procurarea primelor 

mijloace de învățământ, de la 3.000, la 4.000 fl. şi dotarea anuală pentru 
aceleaşi mijloace, de la 630, la 1.000 florini... 
* 

Să ne întoarcem, acuma, la comisiunea pentru adăptarea cărților 
şcolastice româneşti: La raportul consistoriului nostru din 20 August (| 
Septemvre) 1863, Nr. 735, ministerul răspunde cu emisul din 28 
Decemvrie 1865, Nr. 12547, arătând direcţiunea în care avea să lucre 
numita comisiune. Cuprinsul acestui emis, comunicat Consistoriului cu 
emisul guvernial din 9 Ianuarie 1866, Nr. 169 — e următorul: 

„În înțelesul prea înaltei resoluţiuni din 4 Septemvre 1862, 
comisiunea pentru cărți şcolastice reale, ce se va înfiinţa în Cernăuţ, are 
să cerceteze cărțile şcolastice române tipărite până acuma, precum şi 
alte opuri ce se vor arăta potrivite spre acest scop, şi, cu privire la planul 
învățământului în vigoare pentru şcoalele reale, are să facă propuneri 
amăsurate pentru primirea şi schimbarea cărților publicate până acuma 
sau pentru compunerea altora noauă. 

Zace mai departe, atât în fiinţa lucrului, cât şi în calitatea 
capacităților disponibile în Cernăuţ, ca comisiunea să-şi îndrepte 
activitatea sa în doauă direcţiuni: pe de o parte, ea are de cercetat cărțile 
române respective, ori de corespunde cuprinsul lor material cu trebuinţele 
învățământului şcolastic real pentru un obiect anumit şi pentru o clasă 
anumită; iar pe de altă parte, comisiunea este chemată de a judeca ori de 
sunt scrise cărțile corect şi amăsurat firii limbei române, ori de este 
terminologia întrebuințată într” însele amăsurată usului limbistic stătorit 
până acuma şi ce se atinge de neologisme, ori de sunt formate după 
legile formăciunii cuvintelor române şi ori de se potrivesc spre însămnarea 
ideii anumite. Aşadară, comisiunea se va compune din doauă despărțituri: 
Una are să se ocupe cu cuprinsul material al cărții, iar cealaltă cu adăptarea 
limbistică a ei. 

În despărțitura întăia pot lucra nişte bărbaţi cari, înzăstrați cu 
cunoştinţele materiale recerute, cunosc limba românilor într-atâta încât 
ei, prin oarecare agiutoriu din partea celor bine cunoscători de limbă, să 
fie în stare a judeca în genere ori de se poate întrebuința o carte anumită 
la şcoalele reale sau nu. 

Abia atunci când va fi constatată această judecată, se va pute trimite 

cartea la despărţitura a doua spre cercetare limbistică. De s-ar trece cu 
vederea această precauţiune, atunci despărţiturei a doua uşor i s-ar 
întâmpla să facă un lucru fără scop. 

Ce se atinge, însă, de compunerea acestor doauă comisiuni, apoi 
despărţitura întăia va consta din consilierul şcolastic Dr. G. Bozdoch şi 
din directorul şcoalei reale gr.or. din Cernăuţ, Dr. H. Tausch, cari, la 
cercetarea cărților deosăbite, au să se întărească, după alegere proprie, 
atât cu bărbaţi din corpul profesoral din Cernăuţ, cât şi de prin alte cercuri, 
cari sunt competenţi în privinţa obiectului amintit şi poşed cunoştinţa 
limbei române în gradul amintit mai sus. 

A doua despărțitură, cercetătoare de limbă, se poate compune sau 
din membrii propuşi de consistoriu sau şi din alţii, aleşi de cătră cur. 
presidiu al țării. 

Preşedinţia în amândouă despărțiturele va avea-o consilierul 
şcolastic, Dr. G. Bozdoch, mai ales pentru ca el să sprijinească succesul 
deliberărilor comisionale prin cunoştinţele şi esperienţele sale şi să aibă 
prospect necurmat asupra cursului deliberărilor. Tot el are să mijlocească 
şi corespondenţa între amândouă despărțiturele, cari vor lucra neatârnat 
una de alta, şi între guvernul țării. 

Lucrările comisiunii se vor mărgini, deocamdată, numai la cărțile 
şcolastice pentru cele trei clase inferioare. Despre acele cărţi, pe care le 
dechiară (declară — n.r.) despărţitura întăia de neapte sau, însă, chiar în 
casul unei judecăţi favorabile asupra lor, pe cari le condamnă despărțitura 
a doua, să se înştiinţeze numai simplu guvernul țării. Dară, îndată ce 
amândouă despărțiturele află o carte de bună, atunci pertrătarea (referatul, 
argumentarea — n.r.) să se trimită de cătră c.r. guvern al țării cătră înaltul 
ministeriu de stat spre deciziune. 

Propuneri despre compunerea de cărţi noauă şcolastice şi despre 
schimbarea celor esistente se pot face de amândouă comisiunile; mai 
nainte, însă, de a le trimite pe acestea cătră înaltul ministeriu, guvernul 
c.r. al țării va întreba despre dânsele şi pe cealaltă despărțitură, care n-a 
participat la facerea lor. Deci, spre a putea păşi la activarea acestei 
comisiuni, se pofteşte prea onoratul consistoriu ca să se asigure, mai 
întăiu, ori de se voesc membrii propuşi de consistoriu, adecă protopopul 
Samuil Andrieviciu şi profesorii de teologie Vasili lanoviciu şi Vasili 

Mitrofanoviciu să între în această comisiune şi, asupra acestui punct, 
precum şi asupra primirii mai multor membri, buni de întrebuințat într-o 
privinţă sau altă, să-şi trimită descherarea sa încoace. 

Datum ut supra. C.r. şef al ţării: Myrbach m.p.”. 

Acuma, consistoriul îi propuse pe opt inşi de membri ai acestei 
comisiuni, 4 preoți şi 4 mireni, şi anume: pe protopopul Samuil 
Andrieviciu, pe profesorul de teologie Vasili Mitrofanoviciu, pe 
profesorul suplent de teologie şi custodele bibliotecei ţării E usebi 
Popoviciu (tatăl istoricului George Popovici, cel care şi-a semnat opera 
poetică cu pseudonimul T. Robeanu — n.r.), pe parochul din Ceahor 
Artemi leremieviciu (Berariu, cuscrul lui Silvestru Morariu, tatăl 
poetului şi dramaturgului Constantin Berariu — n.r.), pe Alexandru 
Hurmuzachi, pe secretariul țării, Orest R eni de H erSeni, pe profesorul 
de preparandie loan Drogli şi pe profesorul suplean la gimnasiul din 
Cernăuţi lon al lui G. Sbiera (cel care îl suplinea pe Aron Pumnul, care 
era bolnav de câţiva ani — n.r.); înştiințând despre aceasta pe toți cei 
propuşi, cu rugarea ca ei să se dechere (să declare — n.r.) ori de primesc 
să între în comisiune sau ba. Afară de dl profesor E usebi Popoviciu, 
care se scusă temeinic, toţi ceilalți primiră cu bucurie propunerea pe 
care consistoriul o înaintă, acuma, guvernului spre aprobare. Guvernul 
îi decretă pe 6 inşi ca membri ai despărţiturei a doaua, iar relativ la 
profesorul loan Drogli făcu obsărvarea că-l primeşte ca locţiitoriu, în 
cazul când vreunul din cei 6 ar demisiona. 

Despre comisiunea definitivă a acestor doauă secţiuni ale 
comisiunii, pe larg în „Foaea societăţii“ din anul 1866. Noi le trecem, 
dară, cu viderea, voind a vide numai care a fost resultatul activităţii lor 
practice. Resultatul acesta îl aflăm tot în „Foaea societății“ din anul 1867, 
înpp. 135, 136, unde cetim că, în şedinţa din 4/16 Maiu, membrii secțiunii 
a doaua au decis cu unanimitate următoarele: 

„IL. ca înaltul guvern al țării să binevoiască a mijloci tipărirea 
manuscriptului părţii a treia din istoria naturală a lui Pokorny 
(mineralogie) şi 

2. ca întreg opul acesta, în trăducerea sa românească, să se dechiere 
de cătră înaltul ministeriu de carte şcolastică şi pentru şcoalele reale cu 
limba de propunere românească“. 

Tot în această şedinţă s-a comunicat şi părerea corpului profesoral 
de la şcoala reală asupra celor mai bune cărți şcolastice în limba germană, 
pe cari membrii secţiunii a doaua au primit să le traducă în româneşte. 

Cărţile acestea sunt următoarele: 1. Geometria pentru clasa ] şi II, 
de Mocnik. 2. Architectura pentru clasa a III, de Gabriely. Chemia pentru 
clasa a III, de Hirtenberger. 4. Aritimetica aplicată, de Mocnik. 5. 
Aritimetica pentru clasa I şi II, de Mocnik. 6. Gramatica germană, ediția 
16, 1865, de Hoffmann. 7. Geografia, de Dr. Klun (cartea asta începuse 
a fi tradusă). 8. Fisica, de Dr. Schabus. 

Ce s-au întâmplat mai departe cu aceste cărți nu ştim (cărțile lui 
Pokorny au fost traduse de profesorul sucevean Animpodist Daşchievici 
— n.r.,), ar fi, însă, de interes public dacă vreunul din bărbaţii noştri, care 
au lucrat, pe atunci, la acele cărți, ar binevoi a publica în „Revista Politică“ 
întreg resultatul relativ la secțiunile comisiunii, despre care astăzi nu se 
mai ştie nimic. 

* 

Şcoala reală (din Cernăuţi, precum mai toate şcolile româneşti 
din Bucovina — n.r.), cel puţin pentru noi, românii, n-a adus mai că nici 
un folos, asta ni-o dovideşte faptul că, în decurs de 25 de ani, ea a fost 
frecventată numai de 683 elevi români, între cari foarte mulți din 
România“ (Constantin Morariu, Prelegerea „Istoricul şcoalei greco- 
orientale din Cernăuţi“, publicată în „Revista Politică”, nr. 7 din 1 Aprilie 
1889, pp. 14-18, nr. 8 din 15 aprilie 1889, pp. 9-14, nr.9 din 1 Mau 
1889, pp. 5-10, nr. 10 din 15 Maiu 1889, pp. 9-12, nr. Il din 1 luniu 
1889, pp. 11-14, nr. 12 din 15 luniu 1889, pp. 8-10) 

* 


Ştim, cu bună samă, că înainte de venirea ţării noastre la împărăţirea 
Austriei (1774), sistemul coalelor publice nu era cunoscut în 
Bucovina. Dară cum că pe atunci au esistat mai multe şcoale private, 
despre care avem date sigure, anume în doauă documente publicate de 
dl profesor Isidor cavaleriu de Onciul, în studiul său „Despre mersul şi 
desvoltământul culturei teologice şi clericale în Bucovina“, tipărit în 
„Candela“ din anul 1883. Unul din acelea documente cu suprascriere 
germană, „Kurze Beschreibung uber die Entstehung der allhiesigen 
Kerikalschule, daun ihren Fortgang“, de altfeliu însă scris româneşte şi 

păstrat între actele consistoriului nostru, ni spune că în vremile cele mai 
nainte de întrarea acestei ţeri sub milostiva moştenire a Împăratului 
Austriei, „călugării, preoţii mireneşti, diaconii şi alte cinuri duchovniceşti 
se aşezau din candidaţii acei carii din şcoalele de rând erau învățați în 
Stiința cetirei, scrisorii, cântărilor Si orânduirilor, rugăciunilor ?i 
slujbelor biserice2ti, un mic catechisis, testamentul nou şi din parte cel 
vechiu“, mai departe că „şcoalele pentru acest feliu de învățături erau la 
Episcopie, pre la mănăstiri, pre la târguri şi la câteva însemnate sate“, că 
„pentru cheltuiale ţinerii şcoalelor de la Episcopie, de prin târguri şi sate 
era obicinuită dajde, după care fiecare preot de mir şi diacon era datoriu 
a da la eparchialnicul Episcop câte 4 fl. 30 creiţari pe an, din cari bani 
Episcopul ţinea acele şcoale şi acea priveghiare asupra lor“ (în condiţiile 
în care trei sferturi din Moldova aveau statut de averi mănăstireşti, deci 
aparțineau bisericii lui lisus Hristos — n.r.), în fine că „pentru şcoalele 
mănăstireşti, mănăstirile singure purta de grijă“. 

După documentul al doilea, şcoala din mănăstirea Putna, care a 
esistat încă în anul 1778, a fost cea mai însămnată, căci într însa se învățau 
obiectele următoare: „Ceaslovul, psaltirea, octoichul, catechisul 
moldovinesc şi rusesc, alcătuirea scrisorilor moldovineşte, psaltichia după 
melodia grecească, gramatica, geografia cea tălmăcită de Episcopul 
Amfilochie după Bufier, retorica, peatra scandelii asupra despărțirei 
bisericilor, epistola archieiscopului Eugenie, istoria bisericei după Eusebie 
şi alți istorici de la începutul creştinătăţii până la veacul al noauălea şi 
până la soborul din Florenţa, şi o prescurtare a filosofiei platonice“. Tot 
în acest document aflăm numiţi doi învățători ai şcoalei din Putna, anume 
pe „Varftolomeiu M azeranul, mădulariu al academiceştii Teologii 
Chievului şi îndreptătoriu şcoalelor domneşti, episcopiceşti şi mănăstireşti 
a Moldaviei, şi pe ieromonachul Ilarion, mădulariu al filosofilor 
Patmosului şi învăţătoriu Psaltichiei şcoalelor Moldaviei“. 

Precum videm, generalul Spleny, primul administrătoriu militar 
al Bucovinei, avea destul temeiu de a zice, în „proiectul său de 
administrare militară“ pentru țara noastră, adresat consiliului de răsboiu 
aulic din Viena în 10 Decemvre 1774, că „ar fi bine şi de folos de a 
înființa în Cernăuţi şi Suceavă, sub priveghierea călugărilor, doauă şcoli 
lătineşti de câte 4 clase“, pentru că călugării erau, pe atunci, în faptă 

luminătorii poporului nostru (nu exista, pe atunci, nici o carte de uz di- 
dactic în limba română, învăţământul desfăşurându-se în limba slavonă; 
nici măcar tipăriturile lui Varlaam, de care se face atâta caz, nu erau 
scrise în limba română, precum ați putut observa în „Cronica episcopiei 
Rădăuţului““; de fapt, mult lăudatele şcoli mănăstireşti funcționau mai 
curând prin cursuri de alfabetizare şi de îndoctrinare — n.r.). 

După o consignăţiune din luna lui April 1780, erau, pe atunci, în 
Bucovina numai opt învăţători, anume câte unul în mănăstirea Putna, în 
Cernăuţ, Siretiu, Câmpulung-moldovinesc şi 4 în Suceavă, dintre cari 
unul era neamţ şi unul grec-fanariot, şi în toată ţara esista numai noauă 
şcoli, adecă: şese româneşti, una nemţască, una grecească şi una 
latinească, dintre cari 4 se aflau în Suceavă. Şcoalele acestea, afară de 
cea nemţască, au esistat încă înainte de ocuparea austriacă. 

Pe lângă cele înşirate până aice, ni mai spune dl Dimitrie Isopescul, 
într-o schiţă scurtă, intitulată „Romanisches Schulwesen“ şi publicată în 
„Raportul despre învățământul austriac, edat cu ocasiunea esposiţiei 
universale din 1873 de esposiția colectivă a ministeriului de instrucțiune, 
partea a II, pag.560*, că în târgurile şi satele bucovinene fără şcoale 
erau, înainte de anul 1774, preoţii şi dascălii bisericeşti unicele persoane 
cari puteau să-i înveţe pe cei doritori de învățătură şi că învăţători anumea, 
mai ales greci-fanarioți, îşi țineau pentru copiii lor numai boierii cei avuţi 
ai ţării... 

* 

Ştim că, sub administrarea militară, se aflau în Bucovina, în anul 
1780, numai 8 învăţători, anume 6 români, unul grec-fanariot şi unul 
neamţ, dintre cari numai acest din urmă era un venit în ţară. 

Trei ani mai târziu, vizitând marele Împărat Iosif II Bucovina, 
porunci generalului-maior baron de Enzenberg să înființeze şcoale 
pretutindeni în ţară, să chieme învăţători din Ardeal şi din Ungaria cari 
să ştie limba română şi germană, în fine să introducă învățământul 
obligător pentru întreaga poporăţiune. 

Astfel, cele dintăi şcoala poporale bucovinene ce se înfiinţară sub 
stăpânire austriacă îşi primiră învățătorii din Ardeal, din acel isvor de 
lumină românească care a dat țării munteneşti pe marele dascăl Georgi 
Lazăr, Moldovei pe August Treboniu Laurian şi alți apostoli naţionali 

ieşiţi din şcoalele din Blasiu (Blaj — n.r.), iară Bucovinei pe nemuritoriul 
Aron Pumnul. 

Prin „planul de regulament“, publicat sub împăratul Iosif II, se 
hotări că din veniturile fondului religionar are a se îngriji prin crearea de 
şcoale pentru creşterea poporului în genere, că şcoalele naţionale capitale 
pentru limba moldovenească din Cernăuţ, Siretiu, Suceava, Zastavna, 
Câmpulungul-moldovenesc şi Vaşcăuţ au să se clădească, au să fie 
înzăstrate şi susţinute tot pe spesele fondului, precum pe spesele aceluia?i 
fond trebuie să se înființeze Si *coaletriviale în toate locurile unde se 
află biserici parochiale ori filiale. Paragraful 10 din Cap. V al planului 
de regulament dispune că învățătorii şcoalelor poporale din Bucovina 
au să se crească în cele doauă şcoale normale din Cernăuţ şi Suceava, 
ceea ce consună pe deplin cu „regulamentul şcolar““ emis de împărăteasa 
Maria Teresa în anul 1774, prin urmare cu planul învăţământul poporal 
din întreaga monarchie. După paragraful 18 din cap. V al planului de 
regulament, avea să se predeie învățământul în şcoalele normale, 
districtuale şi triviale numai în limba moldovenească şi nemţască. 

Şcoalele înființate pe temeiul acestor dispozițiuni erau menite, întru 
adevăr, pentru trebuinţele poporului bucovinean de pe atuncia atât în 
privinţa națională, cât şi confesională, căci un raport (al consistoriului 
nostru) din anul 1848, Nr. 2870, despre starea şcoalelor poporale, adresat 
ministeriului de culte, ni spune că primii învăţători ai şcoalelor noastre 
celor dintăi erau „toţi naţionaliştii ori oameni cunoscători de limba 
națională. Aşa era, la şcoala căpitală din Cernăuţ, de Marki 
(transilvănean), care ştia perfect moldovineşte (de Marki, conform 
cercetărilor lui Teodor Bălan, publicate în „Codrul Cosminului“ din 1926, 
era târg-mureşean, deci vorbea şi limba română —n.r.), apoi Bothy, Balint, 
Voronca etc., la şcoala capitală din Suceava erau Rogojinschi, Petrovici 
şi Herceac, la şcoala din Câmpulung Teutel, la cea din Siretiu Talpalar“. 
Şi cum că aceste şcoale erau menite pentru trebuinţele poporului şi-n 
privinţa confesională ni dovedeşte rescriptul împărătesc din 10 Ianuarie 
1784, după care „toate hotărârile în chestiuni şcolare se făceau sub 
privighierea ori cel puţin cu ştirea episcopului bucovinean şi a 
consistoriului său“. 

Spre nefericirea noastră, în acelaşi an când, prin planul de 
regulament, se puse fundamentul cel mai solid pentru prosperarea firească 
a învățământului nostru poporal, tocmai atunci ieşi, în 8 August 1786, şi 
patentul împărătesc prin care se decretă împreunarea Bucovinei cu Galiţia. 
Ca diregătorie şcolastică supremă începu, acuma, să funcționeze şi pentru 
țara noastră „regescul consens normal de studii“ din Lemberg, în frunte 
cu „regescul inspector de şcoale normale“ pentru Galiţia ostică şi cu 
Guberniul din Lemberg. 

Guberniul desrădică în Bucovina, în anul 1793, învățământul 
obligător, iară înfiinţarea de şcoale o lăsă în arbitriul comunelor. În urma 
acestei proceduri, rămaseră, din 32 de şcoale cu învăţători români, ce 
esistau în anul 1792, numai 14, adecă: o şcoală româneacă-nemțască în 
Cernăuţ, 9 şcoale româneşti-nemţeşti pe la ţară, două şcoale curat 
româneşti în Siretiu şi Suceava, o şcoală ungurească şi una armenească 
(şcolile dispar, aşa cum se vede, datorită delăsării noastre, provocată şi 
de revolta ortodoxă împotriva subordonării catolice — n.r.). 

Dară o lovitură şi mai grea i se dete instrucţiunii noastre poporale 
după desfiinţarea inspectoratului şcoalelor poporale din Lemberg, în anul 
1816. De la acel an, primi agendele administrative ale acestui inspectorat 
diregătoria cercuală (Kreisamt) din Cernăuţ, iară agendele conducerii şi 
ale privighierii şcoalelor noastre i se încredințară consistoriului romano- 
catolic din Lemberg. 

Într-aceea se întroduse un curs pedagogic de 6 luni numai la şcoala 
normală din Cernăuţ. Cum că acel curs n-au putut fi folositor intereselor 
poporului nostru ni dovideşte lupta crâncenă ce se iscă, de la anul 1816 
înainte, între consistoriul nostru şi între cel romano-catolic. Aşa cetim 
într-o motivare a raportului amintit, din 26 August (7 Septemvre) 1848, 
Nr. 2870, adresat de consistoriu ministeriului de instrucțiune, că, după 
anul 1816, „în puterea unei orânduiri emise şi strict observate de 
consistoriul romano-catolic din Lemberg, nici un naţionalist nu se primea 
de învățător (dar noi, din păcate, nici nu aveam învăţători —n.r.), dacă nu 
jura mai întăiu că se leapădă de credinţa părintească; că posturile de 
învățători se încredințau străinilor, cari nu cunoşteau limba naţională 
defeliu, că limba moldovinească se învăţa foarte puţin, cea rusască însă 

deloc, iar limba polonă se punea ca limbă principală, alăturea cu cea 
nemţască, şi se învăţa cu atâta zel ca şi când Bucovina ar avea naţionalitate 
polonă. Cu o conducere aşa de antinaţională — zice motivarea mai departe 
— se prea înţelege că instrucțiunea poporului nu putu să prospereze. 
Poporul nu-2i trimise copiii la coală, pentru că prinse ură contra 
măsurilor ce-i batjocoreau religiunea moztenită Si-i jigneau adânc 
simbul național, şi urmarea a fost că acest popor nu ştie astăzi (1848) 
nici scrie, nici ceti, soarte de cari au parte chiar deputaţii săi din dieta 
imperială“ (inexact: toți țăranii din dieta imperială ştiau să scrie, şi încă 
româneşte, o dovadă în acest sens reprezentând-o textul rădăuţeanului 
Michail Bodnarescu, deja reprodus, dar şi corespondenţa dintre deputații- 
țărani, pe care o putem afla prin vechile gazete bucovinene — n.r.). 

Asemenea plângeri afăm şi-n raportul amintit al consistoriului 
nostru din anul 1848, Nr. 2970, în care se zice că „după ce s-au nesocotit 
multele representaţiuni ale consistoriului de aice, din 24 April 1826, Nr. 
618, 30 April 1832, Nr. 1379, 20 luni 1833, Nr. 1309, 20 Martie 1834, 
Nr. 404, 15 Decemvre 1836, Nr. 3224, şi după ce, cu emisele înaltului 
Guberniu din 19 Iuli 1833, Nr. 39031, 29 Martie 1934, Nr. 15134 şi 16 
Septemvre 1834, Nr. 68163, şcoalele amintite (cele înființate sub 
administrarea militară) şi cele de mai târziu s-au declarat de şcoale 
catolice; după ce naționaliştii fură opriţi de a fi învățători la acele şcoale, 
limba țării fu delăturată dintr însele şi-n locul ei începu a se învăţa limba 
polonă; după ce consistoriul de aice şi preoțimea sa nu mai putu să 
participe la conducerea şcoalelor poporale, fiindcă privighierea lor îi era 
încredințată consistoriului metropolitan din Lemberg, atunci, încetul cu 
încetul, părinţii au trebuit să se desguste de a-şi mai trimite copiii la 
şcoală, din care nu mai aveau nici un folos pentru că învăţătorilor poloni 
li lipsea cunoştinţa limbei, ei nu erau în stare să-l facă pe un copil de 
moldovan să priceapă nici cel mai simplu concept. Aceste sunt causele 
principale de ce a rămas instrucţiunea poporală din Bucovina atât de 
înapoiată“ (pentru că trufaşa noastră preoțime n-a contracarat cu 
întemeierea unei şcoli româneşti de învăţători şi cu grabnica traducere a 
manualelor şcolare germane — n.r.). 

Spre a face să prospereze învățământul nostru poporal şi spre a 
delătura răul ce se încuibase în el prin vitrega administrare a consistoriului 

galițian, se adresă consistoriul nostru, în 3/17 Septemvre 1837, la 
Guberniu cu un raport care conţinea propunerile de îndreptare. În 18 
Mai 1844, urmă, apoi, următoarea resoluțiune împărătească: 

„IL. Norma generală că o parochie trebue să aibă o şcoală sau, 
dacă cere trebuinţa, şi mai multe şcoli poporale, este a se privi ca regulă, 
de la care să poate face abatere numai sub anumite împregiurări locale. 
Dacă se poate înfiinţa în o comună, unde poporaţiunea greco-neunită şi 
cea catolică e împărțită în doauă parochii, numai o şcoală, şcoala asta 
are să fie catolică. 

2. Privighierea şi conducerea şcoalelor greco-neunite este a se da 
în sama episcopului diecesan şi a consistoriului său şi la aceste şcoli 
sunt a se aşăza învăţători greco-neuniţi.. Limba de propunere în şcoalele 
triviale este limba părintească a copiilor ce cercetează şcoala, iar în 
şcoalele capitale limba germană are să se adauge ca obiect de învățământ. 

3. Chiar acuma trebue făcut începutul pentru înființarea unei şcoale 
capitale, împreunată cu un curs de preparandie, în Suceavă. Tratările 
relative la înfiinţarea unei şcoale cantorale în Cernăuţ au să urmeze 
deosebit. 

4. Fondul religionar este potrivit pentru sprijinirea şcoalelor greco- 
neunite, dară el n-are a se privi astfel, ca şi când ar trebui să poarte toate 
cheltuelele şcoalelor numai singur, fără ajutorul comunelor, domeniilor 
şi patronilor. Prin urmare, trebue de cugetat ori de se poate stători o 
normă generală în privinţa înființării şi susţinerii şcoalelor din acest fond 
sau poate că cheltuelile lui ar fi de hotărât în fiecare cas după însuşiile 
(însuşirile — n.r.) comunelor unde este a se înfiinţa o şcoală“. 

Unul din cele mai însemnate puncte ale acestei resoluţiuni din 18 
Mai 1844 este, pentru cercetările noastre, acela care orânduieşte să se 
înfiinţeze în Suceava o şcoală capitală împreunată cu un curs de 
preparandie, căci aice e vorba de prima şcoală de feliul acesta, care ar fi 
putut da țării noastre învăţători harinici pentru şcoalele poporale. Însă şi 
cu privire la acest punct cetim, în raportul consistorial din 1848, Nr. 
2970, că „tratărilor ce soposeau să se înființeze în Suceava o şcoală 
capitală împreunată cu un curs de preparandie li se puse în contra voinței 
lămurit esprimate a Maiestăţii Sale din partea consistoriului din Lemberg 
şi a preoţilor catolici însărcinați cu inspectoratul şcoalelor districtuale 

din Bucovina multe şi feliurite pedeci, din care causă nu putură fi scoase 
la capăt“ (în realitate, refuzul consistoriului ortodox de a stabili bursele 
de studiu pentru tinerii români, care urmau să fie trimişi la Viena, pentru 
a deveni profesori şi a lua, astfel, pulsul învăţământului european, a dus 
şi la întârzierea gimnaziului din Suceava, aprobat din 1848 şi deschis, în 
1856, dar numai cu „despărțitură germană“, Francisc losif mizând pe 
orgoliul ortodox; şi, într-adevăr, abia atunci s-a milostivit consistoriul în 
a acorda acele burse, din care a beneficiat, printre alţii şi mărturisitorul 
Vasile Bumbac — n.r.). 

Pentru marea însemnătate a acestei chestiuni şcolare, vom esamina 
pedicile amintite mai de aproape, mai întăiu, însă, trebue să notăm că 
consistoriul catolic din Lemberg împărţi, pe basa resoluţiunii din 18 Maiu 
1844, „cercul bucovinean“ (Bukowinaer Kreis), în mod provisorie, în 
trei districte şcolare, anume al Cernăuţului, Rădăuțului şi Sucevii, 
denumind de inspector şcolar în districtul Cernăuţului pe parochul latin 
din Sadagura, Anton H olinski, în districtul Rădăulului pe parochul 
latin din Siretiu,] ohann Wachowski, şi în districtul Sucevii pe capelanul 
latin din Gura Humorului, Anton Bereznicki. 

Să videm, acuma, cum au proces autorităţile noastre şcolare de pe 
atuncea față de punctul al treilea din resoluţiunea împărătească din 18 
Maiu 1844, care orânduieşte înfiinţarea unei şcoli capitale împreunată 
cu un curs de preparandie în Suceava. 

Consistoriul galiţian îl provocă pe inspectorul şcolar din ţinutul 
Sucevii, Anton Bereznicki, cu emisul din 14 Martie 1846, Nr. 144, ca să 
raporteze, cu de-amăruntul, despre întocmirea şi împărtăşirea 
învățământului de la şcoala greco-neunită din Suceavă, spre a se 
încredința ori de mai e acolo de lipsă să se înfiinţeze o şcoală capitală, 
proectată şi îmbinată cu un curs de preparandie. 

Bereznicki scrie, chiar la începutul raportului său dtto 1 Maiu 1846, 
Nr. 62, că „înfiinţarea unei şcoale capitale greco-neunite în Suceavă este 
contrară scopului şi de prisos“, pentru că în Suceavă esistă, acuma, o 
şcoală capitală, în care copiilor greco-neuniți li se predă învățământul în 
mod cu totul legal şi în limba moldovinească din catichisul cel mic, 
aprobat de sinodul din Carloviţ în anul 1774, din bucoavna 
moldovinească, din ceaslov, psaltire şi din scrierea moldovinească; pentru 

că, prin înfiinţarea numitei şcoli capitale naţionale, şcoala capitală 
esistentă s-ar degrada la o şcoală trivială şi s-ar jegni amicia şcolară ; 
pentru că în întreaga Bucovină cu greu s-ar afla indivizi greco-neuniți 
vrednici pentru învățătorie (şi mare adevăr a grăit —n.r.), pentru că doauă 
şcoli de acelaşi fel i-ar căusa erariului spese mari, iară resultatul ar 
cumpeni ostenelele şi cheltuelele doară numai într“atâta că i s-ar face pe 
voie episcopului greco-neunit din Cernăuţ (iarăşi, un adevăr — n.r.). 

Bereznicki îşi încheie raportul aşa: „Înfiinţarea unei şcoale capitale 
greco-neunite în Suceavă e contrară scopului şi cu totul de prisos“... şi 
ar fi cu cale de a nu se preface şcoala trivială din Suceava, ci, spre 
exemplu, cea din Rădăubnu într-o şcoală greco-neunită, ci în o 9coală 
capitală cesaro-regească Si comună pentru toți confesionalii. 
Învăţătorii pentru şcoala aceasta, precum şi pentru cea capitală nemţască 
din Suceavă, să ştie limbile țării, anume nemţasca, moldovineasca şi 
policeasca. Astfel, pe unde încă nu esistă şcoale nu va fi de lipsă a se 
întroduce prin înfiinţarea de şcoli greco-neunite, o stărpitură de sistem 
scolar (Afterschulwesen), care pune numai pedici adevăratei 
învățături poporale (cu părere de rău, dar şi cu revoltă, trebuie să 
recunoaştem că asta a fost învăţământul românesc în Bucovina până pe 
la anul 1870, „o stârpitură de sistem şcolar“, prin care clerul şi-a exercitat 
dominaţia —n.r.). Chiar în comune fără şcoale e mai cu cale să se înființeze 
şcoli cesaro-regeşti (catolice), decât greco-neunite, iar cele catolice pot 
fi cercetate cu mai mult folos şi de copiii necatolici sau greco-neuniţi. 

La acest raport alătură Bereznicki, după cum însuşi zice şi raportul 
directoriului de la şcoala capitală din Suceavă despre organisarea şcoalei 
triviale moldovineşti de acolo, sau ca să înduc cuvintele cele mult 
vorbitoare ale originalului, „die von der Suceavaer Hauptschuldirection 
dargelegte Nachweisung uber die Organisation der daselbst bestehenden 
(bestandenen) moldawischen Trivialschule“. Grozav de multă ironie zace 
în parantesa „bestandenen“, căci să nu uităm că consistoriul galiţian îşi 
ia de basă acea „Trivialschule bestandene“ ca să se orienteze în privința 
înființării şcoalei decretate de Monarchul. 

Raportul directorului de la şcoala trivială din Suceavă, Franz Theil, 
poartă data 18 April 1846 şi conţine 9 puncte şi o încheiare. 

Cele 9 puncte sunt următoarele: 

1. Frantz Theil a primit în samă şcoala capitală şi şcoala de copile 
din Suceavă în 2 Mai 1833. 

2. Şcoala capitală avea cinci odăi mari de învățământ, dintre cari 
în patru erau împărțiți elevii şcoalei capitale, iar în a cincia elevii şcoalei 
triviale celei moldovineşti, pe când şcoala de copile era internată într-un 
edificiu separat din suburbiu. ŞI, fiindcă şcoala cea trivială-moldovinească 
era cercetată numai de 24 elevi şi şcoala de copile numai de 30 eleve, de 
aceea directorul Theil fu nevoit a împreuna, cătră finea lui Maiu 1833, 
din feliurite cause de serviciu, pe şcolarii moldoveni ai şcoalei triviale 
cu şcolarii şcoalei capitale, iară şcoala de copile o transfera în localul 
deşert al şcoalei triviale. 

3. Deşi numărul şcolarilor a crescut foarte mult sub conducerea 
lui Theil, totuşi în Scoală pot să fie primiţi încă 160-180 de copii. 

4. Direcțiunea a grijit ca copiilor de la şcoala trivială să li se predeie 
învăţământul în limba moldovinească şi, deşi învățătorul moldovan a 
fost scos din serviciu deja în Octomvre 1836, totuşi învăţământul acesta 
n-a suferit nici o scădere. 

5. Inconveninţele ivite prin scoaterea acelui învățător din serviciu 
şi delăturarea lor se va spune mai la vale. 

6. Pe când şcoala cea trivială-moldovinească era separată, copiii 
moldoveni învățau într însa numai catechismul cel mic, aprobat de sinodul 
de la Carloviţ, în anul 1774, bucoavna moldovinească, ceaslovul şi 
psaltirea, dară, de când este împreunată şcoala trivială cu cea capitală, se 
traduc cu copiii şi cărțile nemțăşti în limba lor maternă. 

7 şi 8. Dintre cărțile scolastice moldovineşti, îi sunt cunoscute 
directorului numai cele 4 cărți amintite, prin urmare nu se poate 
desconsidera greutatea ce o întâmpină un învățător de naştere neamţ 
când e vorba să-i înveţe pe copii numai moldovineşte, deşi limba aceasta 
nu-i este necunoscută, şi cu toate acestea copiii moldoveni de la şcoala 
trivială au progresat la şcoala capitală cu mult mai mult decât la şcoala 
trivială moldovenească separată. 

9. Fiindcă copiii şcoalei triviale finesc învățământul la şcoala 
capitală cu mai mare folos, de aceea nu-i de lipsă a despărți şcoala trivială 
de cea capitală, nici nu e consult a lucra să se înființeze aice o şcoală 
capitală greco-neunită, căci despărțirea tineretului gr.n. de şcoala capitală 

ar însemna disolvarea acestei şcoale, fiindcă numărul greco-neuniţilor 
întrece cu mult pe cel al nemților. 
* 

Încheiarea cea lungă a raportului lui Theil se ocupă cu următoarea 
esplicare detailată a punctului 5, că învățător al şcoalei triviale 
moldovineșşti din Suceavă a fost loniță Botezat, care, din causa 
bătrâneţelor, fu înlocuit, mai târziu, prin învățătorul Vasilie Creangă. 

După împreunarea şcoalei triviale cu cea capitală, Vasilie Creangă 
fu scos din serviciu (s-a mutat la Burdujeni şi a avut dese conflicte cu 
grănicerii, din cauza unei bucăţi de pământ aflată pe graniţă — n.r.) şi 
şcolarii moldoveni rămaseră numai cu catechetul lor, ceea ce cetăţenilor 
moldoveni ai Sucevei nu putu să li convie defel, pentru că învăţătoriul 
moldovan îi însoţia pe copiii moldoveni la biserică, repeţia cu dânşii în 
limba moldovinească lecţiile de religiune, îi învăţa cântările bisericeşti, 
împărtăşia învățământul privat din limba moldovinească în cele mai alese 
case ale greco-neuniţilor etc., aşadară, după opinia publică, învățătoriul 
moldovan avea de îndeplinit lucruri de mare însemnătate. 

Spre a molcomi, acuma, acea opinie publică aţâţată, nu este tocmai 
de lipsă înființarea unei şcoale capitale greco-neunite, ci, spre acest scop, 
e destul să se denumească un învăţător moldovan pentru şcoala trivială, 
ce-i împreunată cu şcoala capitală. 

Pe temeiul acestor doauă rapoarte, ale lui Bereznicki şi Theil, zice 
consistoriul catolic din Lember, într-o scrisoare din 27 luni 1846, 
Nr. 325, adresată Guberniului, că „înfiinţarea unei şcoale capitale în 
Suceavă anume pentru copiii gr.n.u. nu este nici de lipsă, nici de dorit”. 

Atât scrisoarea aceasta, cât şi raporturile lui Bereznicki şi Theil, 
le adresă Guberniul, în 21 Mai 1847, Consistoriului nostru spre a-şi da 
părerea. Cu darea acestei păreri fu însărcinat protopresviterul din ţinutul 
Sucevii L azăr Grigorovici (parohul din Bosanci, al cărui fiu va studia 
numai în germană şi va ajunge chiar şi procuror-şef al Vienei — n.r.), 
care, în raportul său, scrie, între altele, şi următoarele: 

„Dacă ar cerceta numai o parte a copiilor moldoveni din acest 
ținut şcoala capitală din Suceavă, atunci şcoala asta ar fi prea mică chiar 
numai pentru copiii moldoveni. Însă din estractele direcţiunii videm că 
atât şcoala capitală, cât şi cea trivială moldovenească, sunt cercetate numai 

de 15 Moldoveni şi de ce? Pentru că nici un învățător nu este naționalist, 
niciunul n-are ideie de limba moldovinească, şi tatăl cari are un băiet 
bun de şcoală şi cu privire la împregiurările sale şi la economia sa ar voi 
să înveţe copilul său numai în limba moldovinească, nu cutează defeliu 
să-şi ducă băietul la şcoală, căci, pe de o parte, el nu se poate înțelege cu 
învățătoriul în privinţa şcolirii băietului, pe de altă parte, sunt multe 
esemple că copiii ieşiţi din şcoala capitală au învăţat moldovineşte atât 
de rău, încât au trebuit să înveţe limba moldovinească pe la învățătorii 
privaţi, iar limba nemţască n-o ştiau defeliu. 

Afirmarea — zice mai departe Grigorovici — că pentru limba 
moldovinească se poartă destulă grijă la şcoala capitală stă în contrazicere 
cu conştiinţa directorului Theil, pentru că nici un învăţător de la acea 
şcoală nu ştie moldovineşte, iară limba polonă este amestecată în 
învăţământ pe cât se poate. Şi cum că limba moldovinească e în adevăr 
nesocotită, asta o dovideşte împregiurarea că, pe temeiul unor sfaturi 
răutăcioase şi la timp destul de neoportun, şcoala trivială cea 
moldovinească s-a împreunat cu şcoala capitală şi, astfel, i s-a luat naţiunii 
moldovineşti şi cea mai mică speranţă de cultivare în limba sa maternă”. 

Afară de cărțile scolastice moldovineşti amintite de Theil, 
Grigorovici scrie că esistă şi următoarele cărți: 1. Partea 1 şi a II a 
manualului românesc pentru învățători gr.n.u. din statul austriac, tipărit 
în Viena. 2. Cartea de cetire, tipărită deodată cu catechisul, în anul 1774. 
3. O aritmetică, tipărită în Viena. 4. Gramatica tipărită în Cernăuţ de A. 
de Marki. 5. Gramatica tipărită în Cernăuţ de Blajevici (am avut ocazia 
să citesc gramatica lui Marki şi să mă conving că prin intermediul unei 
astfel de stufoşenii nu se poate învăţa româneşte — n.r.). 

„Până acuma -— zice Grigorovici — n-a putut fi învățător nici un 
greco-neunit, chiar dacă poseda el calităţile cele mai escelente, dară mulţi 
poleci nevrednici şi cu totul neapți pentru învățătorie figurează ca 
învăţători nemți. De se va trezi, însă, spiritul prin auspicii de înaintare la 
şcoalele naționale, atunci, cu bună samă, se vor afla destui oameni cari 
se vor cultiva în literatura limbei materne şi, astfel, vor fi de folos 
şcolarilor. 

Asemenea — mai zice Grigorovici — trebue să dojenească 
subsămnatul şi neruşinata afirmare a inspectorului Bereznicki, care 

susţine că în întreaga Bucovină se află numai 5 indivizi slab calificaţi 
pentru învățătorie. În Bucovina sunt destui oameni pe deplin calificaţi 
pentru acest ram, cari, însă, apăsaţi, pân-acuma, în înaintarea lor de cătră 
învățătorii catolici şi sistemul lor, îşi câştigă pânea de toate zilele numai 
cu învățământul privat ori pe alte căi oneste, sau chiar au trebuit să treacă 
în Moldova. Subsămnatul trebue să spuie, spre onoarea Bucovinei, că 
directorul şcoalei de copile din Iaşi este bucovinean şi că şi alte locuri de 
învăţători din districtele Moldovei sunt ocupate de bucovineni. Şi-ar fi 
părăsit aceşti oameni patria, de n-ar fi fost siliți s-o părăsească? Şi oare 
nu s-ar întoarce ei îndărăpt, dacă ar ave speranţă că vor fi aşezaţi la 
şcoalele naţionale din Bucovina?”. 

Raportul şi-l încheie Grigorovici aşa: „Ce se atinge de înfiinţarea 
unei şcoale capitale naţionale în Suceavă, apoi oraşul acesta se poate 
numi ca cel mai potrivit pentru acest scop. Poporăţiunea Sucevii e, în 
partea cea mai numeroasă, moldovinească. În Suceava au existat şcoale 
în timpurile cele mai vechi şi chiar pe vremea stăpânirii turceşti, iară 
astăzi domneşte în popor convingerea generală că, de când lipsăsc în 
Suceavă şcoalele moldovineşti, de atunci se stinge şi limba 
moldovinească“. 

În Suceavă îşi poate găzdui şi fiecare sătean copilul său cum se 
cade, pentru că majoritatea cetăţenilor sunt Moldoveni, limba 
moldovinească predomneşte şi este lucru ştiut că „poporaţiunea 
moldovinească a Sucevii vorbeşte cea mai deplină şi mai bună limbă 
moldovinească şi că pentru această limbă este de tot entusiasmată şi cu 
bună samă mai mult decât aiurea. 

În Suceava sunt 5 biserici, în cari se celebrează numai în limba 
moldovinească, prin urmare elevii şcoalei capitale moldovineşti ar ave 
cea mai bună ocăsiune a se cultiva şi în deprinderile rituale spre a împle, 
cu timpul, golul atât de mare de cantori bisericeşti. Basat pe aceste mo- 
tive, subsămnatul crede a propune în mod conştiincios ca o şcoală capitală 
moldovinească să se înființeze numai în Suceavă, pentru că asta este 
dorinţa generală şi pentru că trebuinţa aceasta s-a dovedit şi prin 
comisiunea c.r. cercuală. / Bosance, în 15/27 Mai 1848, / Lazăr 
Grigorovici, / protopresviter al Sucevii“. 

Astfel s-a tărăgănat înfiinţarea preparandiei române în Suceava 

prin 4 ani de zile, până ce, la urma urmelor, a fost zădărnicită cu totul. 
* 

În aceste împregiurări triste, se ivi pentru noi o rază de mângâiere 
din Viena, căci ministeriul de instrucțiune orăndui, cu decretul din 17 
Septemvre 1848, Nr. 6111, ca pentru poporăciunea gr.or. a Bucovinei să 
se activeze, în Cernăuţ, un curs de preparandie, sub următoarele condițiuni 
(şi veţi vedea ce plasă iau austriecii, constatând că, în ciuda facilităţilor, 
inclusiv cele privind nivelul minim de studii absolvite, şcoală normală 
avea să existe, dar doritori de a deveni învăţători nu —n.r.): 

1) În acel curs să se primească numai candidaţi de aceia cari vor fi 
trecut de vărsta de 16 ani, vor fi absolvat cu succes bun ambele cursuri 
de câte doi ani ale clasei a IV ori cele 4 clase inferioare ale gimnasiului 
sau îşi vor fi legitimat studiile acestea într-un esamen de primire. 

2) Cursul de preparandie să ție un an întreg. 

3) Învăţămăntul din feliuritele obiecte să se împărtășească prin 
circa 4 oare pe zi. 

4) Obiectele, împreună cu oarele lor pe săptămână, să fie 
următoarele: Religiunea 2 oare; antropologia, psichologia şi igiena 
corporală 2 oare; Eserciţii în cetire şi metodica cetirei, | oară; Scrierea, 
geometria şi desenul, împreună cu metodica lor, 4 oare; computul în cap 
Şi în scris, 2 oare; gramatica, stilistica şi punctele principale din logica 
poporală, împreună cu metodica lor, 4 oare; geografia şi istoria, 2 oare; 
istoria naturală, fisica, economia poporală şi technologia, 5 oare; 
pedagogia şi didactica, 2 oare; în fine, musica şi gimnastica. 

Decretul ministerial amintit mai dispune că cu predarea 
învățământului la preparandia gr.or. ar fi să se oblige directorul şi corpul 
didactic de la şcoala normală capitală sau şi de la alte şcoale, spre esemplu 
de la gimnasii, dar ar fi bine să se acuireze, pentru unele obiecte, şi 
bărbaţi de ştiinţă din alte stări; şi, fiindcă limba didactică are să fie în 
toate şcoalele poporale limba maternă a copiilor, de aceea atât 
învățământul din gramatică, cât şi din celelalte obiecte are a se preda 
candidaţilor, după putinţă, în aceea limbă pentru care sunt menite şcoalele 
poporale. 

Cuprinsul acestui decret ministerial îl comunică Consistoriul 
nostru, cu circulariul din 12/24 Octomvre 1848, tuturor protopresviterilor, 

dând, totodată, ştire că cursul de preparandie se va activa, cu bună samă, 
în 11/23 Noemvre 1848, numai dacă se vor anunţa, până atunci, candidații 
la Consistoriu şi se vor afla 5 învăţători pentru propunerea obiectelor 
prescrise. 

Cu alt emis, tot din 12/24 Octomvre 1848, Nr. 3436, îi provoca 
Consistoriul pe profesorii de teologie şi de la alte institute de a declara 
ori de nu sunt aplecaţi să fie învăţători pentru unele obiecte. 

La această provocare, se hotărâră a împărtăşi învăţământul la 
preparandia gr.or. profesorii de teologie: Părintele Niculai Hacman, din 
religiune, Vasilie lanovici, din limba română, părintele Constantin 
Popovici, sen. din limba germană, catechetul lacob Vorobkewicz din 
limba ruteană, spiritualul seminarial Teoctist Blaj evici, din antropologie, 
psichologie, igiena poporală şi pedagogică, rectorul seminarial Teofil 
Bendela din comput, fisică, technologia şi metodica învăţământului 
intuiţiv, llarion Hacman din geografie şi istorie, catechetul şcoalei 
triviale Porfiriu Dimitrovici din istoria naturală şi economia poporală, 
în fine losef Barezinski din caligrafie, desen şi geometrie (din păcate, 
printre profesori... nu aflăm nici un profesor, ci doar preoţi —n.r.)... 

Cursul se activă cu 6 candida[i în localul şcoalei triviale, în 13/25 
Decemvre 1848. Numărul cel mic al candidaţilor înscrişi se esplică prin 
aceea că, amăsurat referințelor de pe atuncea, condiţiunile de primire 
erau pentru candidaţi prea grele, din care causă dispuse ministeriul de 
instrucțiune, cu emisul din 21 August 1849, să fie primiţi şi astfel de 
candidaţi, cari au absolvat cu succes bun numai cele trei clase prime ale 
şcoalei capitale, ori numai primul an al clasei a IV, ori câteva clase 
gimnasiale, documentând calificare suficientă şi având a se griji de 
cultivarea lor ulterioară, în decursul petrecerii lor în şcoala pedagogică. 
Cu acelaşi emis ministerial, i se îndegeta Consistoriului să poarte grijă 
de crearea de stipendii pentru preparanzi talentați, însă sărmani, folosin- 
du-se spre acest scop de caritatea privată şi de alte mijloace private. 
Asta, însă, îi dete Consistoriului ocăsiunea de a exopera din fondul 
religionar ajutoare de câte 60 fl., cari se împărțiră între preparanzi până 
în anul 1865. 

Din anul 1850, se dispuse ca cursul de preparandie să ţâie doi ani 
compleţi. Din causa spaţiului strâmt al şcoalei triviale, se ținu, acuma, 

învățămăntul cu candidaţii anului întăilea ori al doilea sau în localul 
liceului sau în institutul teologic, până ce se închirie, anume pentru acest 
scop, realitatea lui Parfeni Tomaşciuc, de sub Nr. Cons. 247, cu 230 fl. 
m.c. pe an. 

În urmarea emisului ministerial din 29 Septemvre 1852, Nr. 9747/ 
987, se făcu la preparandie o schimbare atât în privinţa obiectelor de 
propus, cât şi în cea a corpului didactic, care fu redus numai la 6 învăţători, 
pentru următoarele obiecte: 1) Nicolai H acman pentru religiune şi cântare 
bisericească. 2) Teoctist Blajevici pentru pedagogică şi didactică. 3) 
Vasilie lanovici pentru limba română şi comput. 4) loan Calinciuc pentru 
limba germană. 5) lacob Vorobkewicz pentru limba ruteană. 6) 
Candidatul George M asichievici pentru caligrafie, scriere cursivă şi 
desen. 

Cu raportul din 5/17 August 1856, Nr. 2558, atrase consistoriul 
atențiunea ţării la următoarele momente dăunătoare pentru preparandia 
gr.or.: 1) Numărul candidaților nu s-a mărit, ci, precum au fost 6 în 
anul 1849, tot 6 au rămas şi în anul 1856. 2) În decursul acestui răstimp 
de 7 ani, Si-au câstigat calificarea legală numai 24 de candidați, cari, 
însă, din causa lipsei de şcoale poporale, au fost nevoiţi să-şi caute pânea 
de toate zilele ca scriitori ori învățători privaţi. 3) Cursul de preparandie 
este numai provisor şi nu stă în nici o legătură organică cu vreo şcoală 
capitală, în care candidaţii s-ar pute deprinde cu învățământul practic. 4) 
Învăţătorii îşi primesc lefile abia la finea fiecărui an şcolar. Deci, propune 
consistoriul să se creeze, pentru fiecare an al preparandiei, câte 10 
stipendii din fondul religionar, şcoala trivială gr.or. din Cernăuţ să se 
prefacă în şcoală capitală, cu care să fie împreunată preparandia, şi lefile 
învăţătorilor să se plătească în rate lunare... 

Aceste paşuri ale consistoriului avură drept urmare că şcoala 
trivială gr.or. din Cernăuţ fu prefăcută, în anul 1858, în şcoală capitală 
provisorică, iară în anul 1860 în şcoală capitală definitivă, cu care fu 
împreunată şi preparandia, şi, cu emisul ministerial din 4 August 1858, 
Nr. 6536, li se încuviinţa candidaţilor din nou ajutoare din fondul 
religionar, sub condițiunea ca ei să primească a fi învăţători oricând vor 
fi provocaţi, căci, de altfel, vor fi siliţi să restitue toate ajutoarele 
primite. 

Trei ani mai târziu, încuviință ministeriul, cu emisul din 9 Faur 
1861, Nr. 18546, pentru candidaţii preparandiei 15 stipendii de câte 63 
fl. pe trei ani, sistându-le, însă, după acel termin, cu emisul din | 
Septemvre 1863, Nr. 8891, şi observând, totodată, că deoarece candidaţii 
absolvaţi nu pot conta la aşăzarea în posturi de învăţători, consistoriul ar 
fi bine să-şi tragă pe samă ori de să mai primească pentru anul şcolar 
1863/4 candidaţi nuoi în preparandie sau să lese să existe numai anul al 
doilea. 

La aceasta, răspunse consistoriul cu raportul din 8/20 Mai 1864, 
Nr. 369, în care zice că în dieceza Bucovinei se află 239 de parochii şi 
numai doauă şcoale capitale gr.or., în Cernăuţ şi Siretiu, şi 80 şcoale 
triviale. Subtrăgând numărul şcoalelor de la cel al parochiilor, rămân 
încă 147 de parochii fără şcoale, ceea ce dovedeşte că lipsa de învățători 
este foarte mare şi că, prin sistarea anului întăiu al preparandiei, s-ar 
căusa mare daună pentru şcoalele poporale. 

Raportul acesta avu efect, căci preparandia rămase şi mai departe 
precum fusese înainte... 

Până la anul 1860, funcţionă ca director al preparandiei părintele 
Nicolai Hacman, până la 1867, părintele Vasilie Ilasievici, căruia îi 
urmă loan Drogli până la anul 1871, când rămase numai anul al doilea, 
cu finea căruia institutul fu dizolvat cu totul...“ (Constantin Morariu, 
„Pedagogia română în Bucovina / 1774-1889”, „Revista Politică”, nr. 7 
din 1 aprilie 1890, pp. 12-16, nr. 8 din 15 aprilie 1890, pp. 9-14) 


Gimnasiul de stat din Rădăuți 


) unimea română dela gimnasiul din R ădăuba serbat, Duminecă, 
în 15 Decemvre 1889, stil nou, amintirea răposatului poet Mihai 
E minescu. 

La 10 oare demineață, se adunară studinții români într-o clasă, 
unde a fost de faţă şi directorul gimnasiului, dl consilieriu K lauser, cu 
mai mulți membri ai corpului profesoral. 

Studintele din clasa a opta, Alexandru baron de Vassilco, ţinu o 
cuvăntare, în care îşi esprimă simțămintele de durere pentru marea perdere 

ce s-a causat întregei națiuni române prin moartea renumitului poet. 

Mai departe, vorbi oratorul despre viaţa şi activitatea poetului şi, 
în spețial, despre poesia lui, citând, între mai multe versuri, şi următoarea 
strofă din poesiile poetului: 


„De la Nistru pân“ la Tisa, 
Tot Românul plânsu-mi-s-a 
Că nu mai poate străbate 
De-atâta străinătate“. 


Cuvăntarea şi-o fini oratorul cu cuvintele: El a murit, însă pururea 
va trăi neuitat în memoria poporului său, nemuritorul său geniu va încălzi 
sufletele româneşti şi le va înfoca la fapte mărețe, la fapte şi glorie (Revista 
Politică, nr. 1 din 1 ianuarie 1890, pp. 9, 10). 

* 

M ichail Pitei, fostul prefect (căpitan — n.r.) din ţinutul Rădăuţului, 
a fost cel dintâiu care a gândit că e bine să se facă un gimnasiu în Rădăuţ. 
EI a îndemnat, în anul 1864, pe Rădăuţeni de au dăruit 48 mii de florini 
pentru clădirea unui gimnasiu în oraşul lor şi pentru cheltuelele cu 
servitorul şi cu încălzitul. EI l-a rugat pe episcopul Hacman ca lefile 
profesorilor să se plătească din fondul religionar, dară episcopul nu 
s-a învoit. 

În anul 1866, prefectul Michail Pitei fu strămutat la altă diregătorie 
mai înaltă şi grija de a face un gimnasiu în Rădăuţ o purtă, de atunci, 
înainte, căpitanul (prefectul — n.r.) din ţinutul Rădăuţului, dl. Orest R eni 
de Her2eni. În scurtă vreme, dl. Reni aduse treaba până la atâta că, cu 
uricul împărătesc din 15 August 1871, se hotărî să se facă în Rădăuț un 
gimnasiu inferior de stat şi împărăţia să plătească lefile profesorilor şi să 
cumpere cele trebuincioase pentru învățământ, iară oraşul Rădăuț să 
grijească ca să fie în bună rândueală casa în care avea să fie gimnasiul. 
Ministrul agriculturii sau al lucrării pământului a închiriat, apoi, cu preţ 
ieftin, casa din Rădăuţ, care, mai înainte, era casă de spital, ca să fie 
acolo gimnasiul. 

După ce casa aceea fu grijită cum se cade şi după ce fură numiţi 
profesorii şi directorul (E rnstR. Neubauer — n.r.), învăţământul începu 

în 1 Octomvrie 1872, deschizându-se numai clasa întâia cu 94 şcoleri. 

Împăratul a încuviinţat, cu scrisoarea din 18 Octomvrie 1880, ca 
gimnasiul din Rădăuţi să aibă 8 clase şi, aşa, în anul 1882, se deschide 
clasa a cincia, în 1883 a şesa, în 1884 a şeptea şi în 1885 a opta. 

Dela anul 1872 până în 1888, au îmblat la gimasiul din Rădăuţ 
592 de şcoleri nemți şi jidani, 328 de şcoleri români, 110 poleci, 72 
ruteni, 8 armeni, 6 unguri şi 3 ruşi, iară ispitirea „matura“, care se face la 
sfârşitul clasei a opta, au făcut-o 46 de şcoleri, dintre cari 20 au fost 
Români. 

Ce ne dovedesc numerele acestea? 

Ele ne dovedesc că, deşi au îmblat la gimnasiul din Rădăuţ, în 
răstimp de 16 ani, numai 328 de şcoleri români şi mai că de trei ori mai 
mulţi şcoleri străini, totuşi, la ispitirea „maturei“, şcolerii străini i-au 
întrecut pe cei români numai cu 8. Asta-i dovadă că şcolerii români, deşi 
au să se necăjească cu greutăţile limbei nemţeşti a învățământului, ei tot 
sunt mai buni de cap şi mai harnici decât străinii. Şi tocmai asta ar trebui 
să-i îndemne pe Românii din ţinutul Rădăuțului ca să grijească şi ei să 
aibă şcoale poporale şi mai bune, şi apoi să umple gimnasiul din Rădăuţ 
cu copii de ai noştri (Deşteptarea, nr. 16 din 15/27 august 1893, pg. 
123). 

* 

) ubileul înființării, de 25 de ani, a gimnasiului superior din 
R ădăuți. Ideea zidirii unui gimnasiu în oraşul Rădăuţi datează încă de 
pe vremea fostului pretor şi proistosului districtual politic Mihai Pitei. 
La stăruința acestuia, între anii 1857-1865 se strânsese, cu prilegiul 
desrădicării servitutului, de la acei cu dreptul de pădure, un fond de mai 
multe zeci de mii, renunțând aceştia din urmă la obligațiunile lor de 
răscumpărare de pământ în folosul ridicării învățământului şcolastic din 
acel district. 

Fondul acesta, aşa creat, în mărime de 32.000 florini, mărit prin o 
donaţiune a oraşului Rădăuţi, în sumă de 14.000 florini, se destină, în 
fine, spre adaptarea unei şcoli normale de patru clase şi a unui gimnasiu 
inferior în oraşul Rădăuți. 

Deşi şcoala normală se înființă mai curând, deschiderea unui 
gimnasiu se aduse la îndeplinire abia sub căpitanul districtual de atunci, 

Orest Renney de Hereny, în toamna anului 1872, carele, pentru 
neobositul său zel şi marele sprigin dat pentru înfiinţarea acestui focular 
ştiinţific, fu denumit, din partea oraşului Rădăuţi, cive de onoare, 
împreună cu fostul president al ţării, de atunci, baron Pino de 
Friedenthal. 

Prima (zi din luna — n.r.) Octomvre 1872 fu ziua deschiderii 
solemne, mai întâi, a unui gimnasiu inferior, sărbată cu multă bucurie de 
poporaţiunea din loc şi împregiurime. 

Prin 9 ani, de la 1873-1881, rămase acesta inferior, până ce, după 
o îndelungată stăruință a factorilor interesaţi, abia în urma presenţei 
Majestății Sale, din 12 Septemvre 1880, în acest oraş, se isbuti cu lărgirea 
lui, în anul viitor, într-un superior. 

De la înfiinţarea lui până în prezent, deci într-un interval de 25 de 
ani, a fost acest institut de ştiinţă condus de 3 directori; primul a fost 
ErnstR. Neubauer, pensionat în 1883 şi reposat la 1890, al doilea E nric 
Klauser şi, după denumirea acestuia de director al gimnasiului din 
Cernăuţi, ca al treilea Gabriel de Mor, toţi profesori superiori ai 
gimnasiului superior din capitală, înaintea denumirii lor de directori. 

Gimnasiul a fost frecventat, în acest răstimp, de 5.224 elevi. Din 
aceştia, au fost, după naţionalitate, Români 1.262, Germani 3.102, Ruteni 
308, Poloni 503, Unguri 21, Cehi 6, Italieni 3, Armeni 19. După 
confesiune, au fost ort.or. 1.447, rom.cat, 1.664, gr.cat. 213, armeno-cat. 
31, armeno-orient. 26, evangelici 283 şi ovrei 1.566. 

Elevii, priviţi după limba lor maternă ca după una din limbile țării, 
posed cei germani majoritatea cu 58,4%, în al doilea rând vin Românii 
cu 24,7%, iar Rutenii în al treilea rând, cu 5,9%. De remarcat este că 
limba polonă e representată prin un număr destul de mare, formând 10%. 
După confesiune, au fost, aşijderea, cei mai mulți creştini de ritul apusean, 
făcând 37,1%, în al doilea rând vin cei ort.or., cu 29%, Ovreii cu 28,6% 
şi, în fine, evangelicii, cu 5,3%. După locul lor de naştere, fost-au 1.278 
din loc, deci 24,4%, din cealaltă parte a Bucovinei 3.172 sau 60,5%, iar 
rămăşița de numai 15,1% din alte ţări, din ceea ce reese, evident, 
necesitatea unui atare institut de cultură în acest district. 

În amintirea înființării gimnasiului, se va ţine, în 2 Octomvre a.c., 
în bisericile din loc un serviciu divin, iar în urmă (mai târziu — n.r.), la 11 


182 


Rădăuţi, în mărturiile vremurilor 





oare a.m., în sala de gimnastică a şcoalei se va esecuta următorul pro- 
gram festiv: 

1. „Das ist der Tag des Herrn“ (Aceasta este Ziua Domnului), de 
Kreutzer, cântat de elevii gimnasiului superior, dirigent: prof. loan 
Chalariu; 

2. Salutarea celor de față prin directorul; 

3. „Imn poporal“, chor micst, cântat de corul cântăreților, dirigent: 
învățătorul de cântare D. K rieger; 

4. Cuvânt festiv, ţinut de prof. N. Ustyanowicz; 

5. „Hoch Osterreich“ (Trăiască Austria), de Fiby, chor micst, 
dirigent: D. K rieger; 

6. Declamaţiuni şi prelegeri ţinute de studenţi (elevi de gimnaziu 
— n.r.): a) în limba latină (recitare din) Quintus Horatius Flaccus: „Inte- 
ger vitae“, (recitat) de Norbert Kipper, cl. VIII; b) limba germană: 
„Hanibal“, fragment dramatic de Grillparzer, predat de Vasile 
Bodnarescul, cl. VI, şi OrestL uția, cl. VII, şi c) cuvântare românească, 
ținută de Arcadie Dugan, cl. VIII; 

7. Chor românesc: „Imn şcolar““, melodia de Ciprian Porumbescu, 
armonia de T. Popovici, dirigent prof. |. Chelariu; 

8. Vorbirea directorului cătră elevi; 

9. „Mein Vaterland, mein Osterreich!“ (Patria mea, Austria mea!), 
chor micst de Weiss, cântat de cântăreții institutului, dirigent prof. |. 
Chaelariu. 

Spre participare la această sărbare iubiliară, corpul profesoral învită 
pe toţi presenţii şi foştii elevi ai institutului (Patria, nr. 33 din 14/26 
septembrie 1897, pg. 3). 


pe 


* 


Gimnasiul din Rădâub La examenul de maturitate, ce a avut loc 
în terminul din luna lulie la gimnasiul din Rădăuţ, au fost admişi 24 
elevi, dintre cari 4 au trecut examenul cu excelenţă, 14 cu succes bun, 2 
elevi publici şi 3 externi au corigenţă de câte 1 obiect şi 1 elev a fost 
reprobat pe timp nedeterminat (Deşteptarea, nr. 49 din 27 iunie / 10 iulie 
1902, pg. 3). 

* 

Conducătorul gimnaziului românesc din Rădăuţi. Noul 

conducător, d L . Bodnarescul, născut la 1872, la Boian, a luat, în lulie 

1893, bacalauriatul în Suceava şi, în Septemvrie al aceluiaş an, a fost 
numit asistent de gimnastică şi, în Faur 1896, învăţător suplinitor de 
gimnastică. 

În Octomvrie 1897, ocupă postul de profesor suplinitor la şcoala 
reală şi, în Octomvrie 1898, e numit profesor de gimnastică în calitate 
definitivă. 

La 1904, e numit profesor provizor şi, în 1905, profesor definitiv 
la Şcoala Normală din Cernăuţi. În anul 1908, e avansat în rangul al 
optelea. 

DI Bodnarescul e, de mai mulți ani, lector pentru limba română la 
universitate şi a publicat mai multe cercetări despre obiceiurile noastre 
şi despre scriitorii bucovineni. A scris şi o serie de cărţi didactice, cari se 
întrebuințează în şcolile noastre. Dl prof. Bodnarescul e membru în 
comisiunea pentru colecționarea cântecelor şi melodiilor poporale. Sub 
pseudonimul L eon Binder, a publicat în ziarele nemţeşti din Cernăuţi 
mai multe articole relative la mişcarea culturală românească şi la 
personalități active în această mişcare. De timpuriu s-a ocupat cu 
jurnalistica şi a colaborat la mai toate jurnalele din Bucovina, începând 
cu „Gazeta Bucovinei“ şi până la „Patria“ şi „Foaia Poporului“. DI 
Bodnarescul e originar din districtul Rădăuţului, unde are foarte multe 
rude şi e un bun cunoscător al districtului, ceea ce îi va înlesni cu mult 
conducerea institutului, care incumbă o responsabilitate foarte mare. 
Felicitându-l la numire, îi dorim ca să conducă noul institut cu succes 
strălucit (Patria, nr. 77 din 2 octombrie nou 1910, pg. 3). 

* 

Admiterea în clasa | va avea loc Sâmbătă, în 1, şi Luni, în 3 lulie 
(terminul de vară), şi în 1 şi 2 Septemvre 1911 (terminul de toamnă). 
Candidaţii se vor presenta în una din zilele indicate (numite), între orele 
8 şi 10 a.m., în clasa destinată pentru acest scop, însoțiți de părinţii sau 
locţiitorii lor, producând (aducând cu sine) actul de botez sau de naştere, 
prin care vor documenta că au împlinit vârsta de 10 ani sau că vor 
împlini-o în timpul anului şcolar curent. 

Elevii care au frecventat o şcoală primară publică vor mai presenta 
şi certificatul de cel puţin clasa a patra primară. Acest certificat trebuie 
să presinte gradul prestaţiunilor la limba de predare într-o singură notă 

sumară, conform ordinului ministrului de Culte şi Instrucţiune Publică 
Nr. 8165 din 11 Iunie 1886, şi să mai fie şi prevăzute cu clausula „a 
anunţat trecerea sa la o şcoală secundară“, conform ordinului consiliului 
şcolar Nr. 5329, ex. 1897, din 9 Aprilie 1898. 

Candidaţii care nu vor întruni toate condiţiunile arătate nu se vor 
admite la examen. 

Pentru examenul de admitere în clasa |, ordinul ministerial din 
15/111.1870, Nr. 5370, prevede dispoziţiunile următoare: 

Pentru admitere în clasa I, secția română-germană, se pretind, la 
religie, cunoştinţele ce se pot dobândi în cele patru clase primare; la 
limba română, elementele morfologiei, analisa proposiţiei simple 
amplificate, regulele ortografiei şi întrebuinţarea lor corectă în dictate; 
la limba germană se cere scrierea şi citirea cu litere germane, cunoştinţa 
celor mai însemnate regule de ortografie şi a celor mai usitate declinări 
şi conjugări, şi puţină analisă a proposiţiei simple amplificate; la 
matematici, cele patru specii de calcul elementar cu numere întregi. 

R epetarea examenului de admitere în clasa I, valabil pentru anul 
şcolar următor, este oprită şi la acelaş institut, şi la alte şcoli secundare, 
potrivit ordinului ministerial Nr. 85 din 2 Ianuarie 1886. 

Documentele presentate conducerii la înscrierea elevilor se vor 
înapoia imediat după înscriere. 

Toți elevii admi2i vor plăti tava de înscriere, 4 coroane 20 bani, 
taxa pentru obiectele de instrucţiune, 2 coroane, taxa pentru jocuri şi 
sporturi, l coroană, şi, apoi, 6 bani, preţul unui exemplar al 
„regulamentului şcolar“, şi 14 bani pentru 3 caete, în total 7 coroane 40 
bani. La caz că elevul nu este admis, i se înapoiază taxele. 

Orice admitere făcută pe declaraţiuni sau acte falşe reclamă 
numaidecât excluderea din institut. 

Asupra acestui aviz al direcţiei claselor paralele române din Rădăuți 
atragem serioasa atenţie a tuturor Românilor din district. Rugăm pe bravii 
noştri învăţători ca să nu se lase descurajaţi de încercările grele prin cari 
au trecut în timpul din urmă, să nu se lase atraşi de alte afaceri şi să 
grijască ca la examenul de admitere să se presinte cel puţin atâția candidați 
ca în anul trecut. N-avem voie să cedăm o poziţie odată câştigată. Să 
luptăm înainte cu abnegaţie şi să aflăm mângâiere pentru truda noastră 

în conştiinţa împăcată că ne-am împlinit datoria de Români şi conducători 
ai poporului (Foaia Poporului, nr. 24 din 28 mai 1911, pg. 8). 


Școala de gospodărie din Rădăuţ 


La toamnă, dela 1 Octomvre 1897 începând, se va deschide la 
Rădăuţ o şcoală de gospodărie (numită „Acker Bauschule“, în 
„Schematismus“ — n.r) numai şi numai pentru fii de țărani gospodari din 
Bucovina. Școala aceasta va fi făcută şi ținută cu toate cele trebuincioase 
de comitetul țării, cu banii strânşi din birul ce-l plăteşte ţara. 

La şcoala aceea s-or primi feciori de gospodari români ţărani, cari 
au îmblat la şcoală într-un sat ori într-un târg şi ştiu ceti, scrie şi răfui 
bine româneşte. La şcoala aceea s-a învăţa numai româneşte, aşa ca să 
priceapă toţi şcolerii. 

Şcoala de gospodărie din Rădăuţ va fi împreunată şi cu un internat, 
adecă cu o gazdă mare, unde fii de ţărani cari vor fi primiţi în lăuntru or 
căpăta gazdă şi mâncare degeaba, adecă vor fi găzduiţi şi hrăniți cu 
cheltuiala țării. 

În şcoala aceea vor putea întra, deocamdată, numai 20 până la 24 
de băieţi, dintre aceştia 10 băieţi vor fi ţinuţi cu cheltueala țării, 10 până 
la 14 băieți însă or trebui să plătească, pentru ca să poată învăţa şi locui 
cu ceilalți, suma de 160 fl. pe an. Aşadară, 10 feciori de ţărani români or 
căpăta toate cele trebuincioase pentru şcoală, mâncare şi locuință pe 
degeaba, afară de veşminte şi schimburi, cari or trebui să şi le aducă de 
acasă. Ceilalți 10 până la 14, însă, cari or mai fi primiţi, or trebui să 
plătească 160 fl. pe an. S-ar păre că 160 fl. sunt cam prea mulţi pentru un 
gospodariu de ai noştri, dară aceasta se pare numai, pentru că acei 160 
de lei nu s-or plăti toţi deodată, ci în patru rânduri, câte 40 de lei, şi 
anume tot după 3 luni. Aşadară, la începutul anului, ar trebui să se 
plătească 40 de lei, apoi, după trei luni, iară 40 de lei şi tot aşa înainte, şi 
aceasta s-ar face numai de aceea pentru ca gospodarii cari or da băieţii la 
acea şcoală să poată plăti cu încetul, şi nu odată, şi aşa să le fie mai uşor 
a ţine băieţii lor la acea şcoală. 

Şi pentru ca gospodarii noştri să poată da numaidecât băieții la 

şcoala de gospodărie din Rădăuţ, „Banca Românească din Storojineţ“ a 
mai hotărât să deie încă 2 ajutoare, câte 80 fl. pe an, pentru doi băieţi de 
gospodari români care ar îmbla la acea şcoală de gospodărie (de 
agricultură). Gospodarii care voesc, aşadară, să capete unul dintre 
ajutoarele ce au hotărât „Banca Românească din Storojineţ“ trebuie să 
facă, de cu bună vreme, rugăminte în scris şi să le trimată la dl. Modest 
cav. de Grigorcea, care locueşte în Cernăuţ, strada (uliţa) armenească 
Nr. 26. 

Cum se face aşa o rugăminte puteți afla de la preoți ori învăţători 
ori şi de la alţi oameni buni şi cu carte, cari de bună samă vă vor îndruma 
ce să faceţi. 

O şcoală mai bună şi mai de folos pentru poporul nostru român 
dela ţară decum are să fie şcoala de gospodărie ce s-a deschide, la toamnă, 
la Rădăuţ nici nu ne putem gândi la alta. Noi suntem deprinşi, până 
acuma, de a ni da băieţii noştri numai la şcoalele cele mari, din cari ies 
apoi învăţători, preoţi, judecători, advocaţi ori şi altceva. 

Băieţii, dacă învaţă bine şi sunt harnici, trec bine şcoalele cele 
mari şi se fac, precum am spus, ori învăţători, ori preoți, ori judecători; 
cari, însă, nu sunt harnici ori nu le ajunge capul să înveţe ce trebue de 
învăţat pentru şcoală se întorc acasă şi nu se alege nimică dintrînşii, nici 
gospodari, nici oameni cu carte; pentru că, îmblând mai mulți ani la 
şcoală, uită a lucra cu sapa şi lopata şi, întorcându-se acasă, nici prea li 
vine a lua ceva în mână, li vine greu a se apuca de lucru, pentru că a 
munci cum trebuie de muncit la câmp nu e lucru uşor, cine vrea să ştie. 
Dară şi nici oameni cu carte, oameni învăţaţi nu se fac cari nu gătesc 
şcolile, pentru că să fii om cu carte ori om învăţat, trebue să înveţi mult 
şi, după ce ai şi învăţat mult, trebue tot hojma să citeşti şi să scrii, precum 
o fac aceasta învățătorii, preoții, judecătorii şi alți oameni cu carte. 

Acei ce au sfârşit şcoalele şi sunt preoţi, învăţători ori judecători, 
pentru că au tot hojma de învăţat, de scris şi de cetit, n-au timp să se 
îngrijească şi de purtarea gospodăriilor şi de lucrarea pământului, ci 
lucrurile acestea le lasă în sama celor fără carte şi neînvățaţi, cari, din 
pricină că-s fără carte, gospodăresc şi lucră pământul tot aşa precum o 
fac şi ceilalţi oameni din satul acela şi precum au învăţat ei din moşi 
strămoşi. 

De aceea videm că şi gospodăriile, şi pământurile preoţilor şi ale 
învăţătorilor nu se lucră cu mult mai bine decum se lucră moşiile ţărăneşti. 
Măcar că preoții, învățătorii şi ceilalți oameni învățați ştiu din cele cărți 
cum se gospodăreşte şi se lucră bine pământul, totuşi noi avem numai 
puţină hasnă dintr-aceea că ei ştiu, pentru că, fiind ei oameni prea învățați, 
n-au vreme să se îngrijească şi de lucrarea pământului, pentru că au tot 
hojma cu cărţile lor de lucru. Nouă ni trebue, însă, aşa nişte oameni cu 
carte cari singuri lucră pământul, cari singuri se-ngrijesc de purtarea 
gospodăriei şi cari dintr-o falce să poată scoate mai mult rod şi folos 
decât altul de pe 3 ori 4 fălci. 

Alte neamuri din împărăţia noastră, pentru că au gospodari învăţaţi, 
hrănesc câte opt suflete de pe o falce, pe când la noi, pentru că avem încă 
lipsă de gospodari cu carte, nu pot trăi nici măcar pe opt fălci de loc opt 
suflete de om cum se cade. De aceea, pentru ca să avem gospodari buni, 
se deschide şcoala de gospodărie din Rădăuţi. 

Gospodarii noştri, pentru că n-au nici un feliu de şcoală, nu ştiu şi 
nu pricep, cum se cade, cum se lucră pământul bine. Ţi-i mai mare mila 
când te uiţi numai la cele grădini de-ale gospodarilor noştri! Nici pom 
cum se cade ori numai nişte pădureţi, nici strat de legume cum se cade, 
ci numai nişte râmături ca de cârtiţă, toate sunt în nerânduiala cea mai 
mare; dară boz, urzici, lobodă, ştir, mohor, holbură şi alte buruieni de 
feliul celor numite, a căror loc nu e grădina, vezi destul! 

D“apoi ce să mai vorbim de ogoarele şi de fănațele noastre! Ani 
întregi nu se gunoesc, ci se scormonesc şi scormonesc, până în urmă nu 
mai rodesc defeliu. Iară fănaţurile sunt pline de muşinoae de furnici şi 
de cârtiţe şi nimăruia nu-i plesneşte prin minte să le împrăştie şi în locul 
lor să samene sămânță de ierburi ori de trifoae. Nici nu se grapă vreodată, 
nici muşchiul nu se curăţeşte de pe ele şi, din pricina asta, ne văietăm că 
n-avem păşune, când dă Dumnezeo o ţâră de secetă. Noi zicem că vremea 
e de vină că nu ni s-au rodit ori pânea în țarină, ori pomii în grădină, dară 
aceasta nu e tocmai adevărat, pentru că tare de multe ori suntem noi 
înşine de vină, pentru că nu ştim a gospodări cum se cade şi cum ar 
trebui de gospodărit. În zădar ne tot jeluim că vremurile de acum sunt 
grele, degeaba sclifosim că ni merge tot rău şi sărăcim văzând cu ochii, 
toate sunt în zădar până ce n-om şti cum se lucră şi se gospodăreşte cu 

cap. Noi putem şi ştim lucra numai ca boii, dară nu pricepem şi nu 
înțelegem încă de a lucra cu cap ca oamenii cu socoteală şi potrivit la 
vreme. 

De aceea domnii, cari poartă de griji pentru înăintarea şi binele 
gospodarilor noştri de la ţară, au hotărât ca să se facă o şcoală, unde să 
se înveţe numai de ale gospodăriei. Un prilej bun ni se dă, să nu-l trecem 
cu vederea, căci altfeliu numai de rău ne-om deplânge. Să întâmpinăm, 
dar, cu bucurie şcoala ce se deschide pentru noi la toamnă! Şi aceasta o 
putem face numai dacă ni vom trimete băieţii noştri la acea şcoală. 

Fraților Români, gândul vostru să vă fie îndreptat mai cu samă la 
şcoala de gospodărie ce s-a deschide, la toamnă, în Rădăuţ. Pregătiți-vă 
de cu bună vreme, nu lăsaţi de azi pe mâne, căci şi la şcoala aceasta ni- 
or lua străinii pe dinainte, de nu ne vom gândi de pe acuma la dânsa. Zile 
mai bune ne aşteaptă, căci abia prin şcoala de gospodărie ne putem mântui, 
de-om păzi-o. 

Preoților, învăţătorilor şi voi, toţi oameni buni şi cu inimă, cari 
aveţi grijă de binele neamului nostru românesc, aminte fie-vă de şcoala 
de gospodărie din Rădăuț! Îndemnaţi, sfătuiţi, îndrumați pe românul 
nostru, poate tot ne-om mişca o ţâră din loc, poate tot a da Dumnezeu să 
vedem că neamul nostru se ţine bine pe picioare (Deşteptarea, nr. 9 din 
1/13 mai 1897, pp. 72, 73). 

* 

La deschiderea Scolii agronomice românesti din Rădăuh 
Bucuraţi-Vă şi Vă veseliți! 

Visul cel visat atâta vreme de oamenii binelui şi de căpeteniile 
noastre, visul lor de aur astăzi împlinit este: Întâia şcoală agronomică 
românească, adecă întâia şcoală românească de gospodărit este deschisă. 

Iubiţi cetitori, adunaţi-Vă în jurul „Deşteptării“ şi hai la un loc să 
prăznuim deschiderea şcolii agronomice româneşti din Rădăuţi! 

Oameni buni, cea mai frumoasă prăznuire a deschiderii şcolii 
agronomice româneşti va fi dacă, la un loc cu „Deşteptarea“, vom gândi 
puţin asupra acestei şcoli; dacă vom gândi şi ne vom lumina. Nu-i 
prăznuire frumoasă aceea la care se mănâncă şi se bea mult, ci aceea la 
care se gândeşte mult şi se învață multe! 

Iubiţi cetitori, în ţările cele fericite din lume, o samă de oameni îs 

gospodari (agricultori), dar cei ce-s gospodari sunt gospodari, nu şagă! 
Alţi oameni îs meşteşugari; dar ce-s meşteşugari sunt meşteşugari, nu 
şagă! Alţii îs neguțători; dar cei ce-s neguţători sunt neguțători, nu şagă! 
Alţii, iară, nu sunt nici gospodari, nici meşteşugari, nici neguţători, ci 
lucrători cu ziua; dar cei ce-s lucrători cu ziua sunt lucrători, nu şagă! 
Chiar curăţitor de drumuri să fii, numai să fii curăţitor de drumuri cum 
se cade, adecă să-ţi pricepi lucrul cât se poate de bine şi să-l iubeşti cât 
se poate de mult, ş-apoi să n-aibi grijă că nu ţi-a merge bine sau că nu vei 
fi cinstit şi băgat în samă de toți. 

Aşa judecă oamenii de prin cele ţări fericite! Ei nu se ţin cu toţii 
de un lucru, ci unii apucă una, alții iară apucă alta şi străinii venetici n-au 
de ce să se apuce la ei şi n-au cum să prindă rădăcină la ei. Şi-n aceste 
țări, unde aşa judecă şi fac oamenii, acolo laptele şi mierea curg întocmai 
ca şi-n lumea poveştilor! 

Aşa judecă şi fac oamenii de prin alte ţări! Numai noi, Românii 
Bucovinei, nu judecăm şi facem astfel. Noi, din moşi strămoşi, am apucat 
a ne ţine numai de gospodărit şi numai de gospodărit ne ţinem morțiş şi 
până astăzi. Negoţul, măcar că zicem că-i boţ de aur, noi de el nu ne mai 
prindem. Meşteşugurile, măcar că-i zicem brăţea de argint, nouă ni-i 
ruşine de el. Noi de negoţ şi de meşteşuguri nu ne-am apucat şi au venit 
Polecii şi Nemţii, şi Jidanii şi au pus ei mâna pe negoţ şi pe meşteşuguri. 
Şi ciobotarul Rudolf Christl, care, la-nceput, era un ucenic la Ţurcan din 
Suceavă, el are astăzi curte cu două rânduri în Cernăuţ. Şi Jidanii, cari, 
la început, negoţau cu ace şi chibrituri, cu sdrenţe şi flenduri, ei astăzi au 
moşii mai mari decât baronii. Şi noi, Românii, încă tot n-am învăţat 
minte, încă tot ne ferim de negoţ şi de meşteşuguri, noi încă tot morțiş ne 
ţinem de gospodărit! 

Şi-ncalte nu ți-ar fi ciudă dacă noi, Românii Bucovinei, am fi măcar 
gospodari cum se cade. Dar aşa... uitați-vă, mă rog, în jurul nostru! 
Pometele noastre-s pline de pădureţi şi uscături. Straturile grădinilor 
noastre-s parcă râmături de cârtiță, pline de boz, pline de urzică şi de 
buruieni. Câmpurile noastre-s pline de muşchiu şi de corciuri. Vitele 
noastre-s perituri, nu alta. Numai sărăcie vezi şi-n casă, şi-n tot locul. Şi 
să nu ziceţi, oameni buni, că locurile noastre ar fi rele şi de aceea am fi 
sărăcit noi! 

Profesorul de la Universitatea din Cernăuţ, luliu Roschmann, 
care-i născut în ţara Tirolului şi care a umblat tare mult prin lume, a 
strigat într-o bună zi cătră şcolerii săi: „Domnilor, Tirolejii mei, să aibă 
locurile Bucovinei, curți de aur Si-ar face. Cum mai păcătuesc 
Bucovinenii cu gospodăritul lor nu s-a mai pomenit în lume!“. Destul, 
ca dovada cea mai bună că noi gospodărim rău, este că noi, pe 8 fălci de 
loc abia putem trăi câte 8 suflete. Şi lăsaţi, astăzi încă mai au câte o samă 
de gospodari câte 8 fălci; da“ peste 100 de ani, nepoţii lor abia vor mai 
avea câte 8 prăjini. Şi cum vor trăi, atunci, aceia pe câte 8 prăjini, dacă 
noi, astăzi, numai cu greu trăim pe câte 8 fălci?! 

Oameni buni, noi, de nu ne mai apucăm şi de negoţ, şi de 
meşteşuguri, şi de şcolile cele mari şi cele mici, şi de gendarmerie, şi de 
scriitorie, şi de revisorie (livizorie), şi de nu începem a ni lucra mai cum 
se cade pământul, noi, peste 100 de ani, de nevoie şi de foame de vii ne 
vom mânca unii pe alţii ca căpcânii! Aşa stăm noi, dacă vreți să ştiţi! 

„Vai de capul nostru!“, au strigat, înainte de 5 ani, deputaţii noştri, 
cei din dieta (sfatul) ţării. „Românaşii noştri fug de negoţ şi de 
meşteşuguri, şi de şcoli; iar de gospodărit gospodăresc ca pe vremea lui 
Moş-Noe. Măi fraţi — au zis ei —, până ce românii noştri vor mai îndrăgi 
şcolile, meşteşugurile şi negoţul, hai să li facem măcar o şcoală de 
gospodărit, să înveţe cei tineri a gospodări mai cu cap decât cum au 
gospodărit cei bătrâni până acuma; să înveţe a preţui fiecare pălmuţă de 
pământ, fiecare mânuță de gunoi, să înveţe a cunoaşte bine soiurile 
pământului; să ştie ce va creşte cel mai bine aici, ce va creşte cel mai 
bine dincolo; să înveţe a face din locul cel mai prost locul cel mai de 
frunte; să ştie ce au a face ca, cu cea mai mică cheltuială şi cu cea mai 
puţină muncă, să tragă cel mai mare folos din locuri; destul ca să înveţe 
minunea ca pe o prăjină de loc să poată trăi un suflet“. 

Aşa au gândit iubiții noştri deputaţi, înainte de 5 ani. Şi vrednicul 
deputat Dr. lancu deVolcinschi din Budeniţ a făcut în dietă propunerea 
ca pe cheltuiala țării să se facă în Rădăuţ o şcoală agronomică românească. 
Dl. Volcinschi a propus, dieta i-a primit propunerea, Dumnezeu i-a 
binecuvântat-o şi comitetul țării, în frunte cu deputatul Musteaţă, s-a 
pus la lucru şi, Vineri, în 3 (15) Octomvre a.c. (1897), şcoala agronomică 
românească din Rădăuţ s-a şi deschis sărbătoreşte, în faţa unei mulţimi 

mari de domni şi ţărani. Sfinte să fie urmele bărbaţilor cari, cu capul sau 
cu mâinile, au lucrat la înfiinţarea şcolii acesteia! 

Întreg poporul român Bucovinean să strige: „Slavă ţie, Înălțate 
Împărate, pentru că ni-ai dat această şcoală! Mulţămire presidentului 
țării Goes şi sfetnicului său Fekete, cari au purtat grijă de zidirea acestei 
şcoli! Laudă, întreită laudă deputaţilor noştri!“. 

Doamne, şi ce noroc mai au băetănaşii primiţi în anul acesta în 
şcoala agronomică din Rădăuţ! După 2 ani, ei vor avea mântuită şcoala 
şi acela dintr înşii care are câmpurile lui rai, nu alta, va putea direge din 
ele, iar cei ce n-au câmpurile lor s-or apuca economi pe la boieri sau pe 
la moşiile împărăteşti şi, rogu-vă, de câte ori nu s-a întâmplat ca economul, 
la vremea vremii, să cumpere moşia boeriului său. Fericiţi părinții 
băctănaşilor cari acuma se află în şcoala agronomică românească! Ştiu 
că vor avea bucurie şi pomenire. 

Noi, Românii Bucovineni, tot mai mult de zile rele avem parte 
decât de zile bune. Ziua de Vineri (3/15 Octomvre 1897), în care s-a 
deschis şcoala agronomică românească, a fost o bună zi pentru noi! Să 
nu mai uităm de dânsa! Bun îi Dumnezeu! Să ni înălțăm inimile la el! Să 
ne purtăm bine, să ni mai deie el parte şi de alte zile bune ca aceasta! 

Bun lucru şi mare lucru e şcoala agronomică românească din 
Rădăuţ! Of, Doamne, da bun lucru şi mare lucru ar mai fi o şcoală 
românească de negoţ şi o şcoală românească de meşteşuguri! 

Domnilor deputaţi Români, ne-aţi făcut o şcoală românească de 
gospodărit! Faceţi-ne, încalte, şi o şcoală românească de negoţ şi una de 
meşteşuguri! Dacă sunteţi deputaţi adevăraţi ai poporului român 
Bucovinean, apoi dători sunteţi să-i faceți şi aceste şcoli, să i le faceţi 
până ce nu-i prea târziu! (Deşteptarea, nr. 21 din 1/13 noiembrie 1897, 
pp. 21,22). 

* 

„Inaugurarea Scoalei de agronomie la Rădăuți. În chip solemn 
s-a inaugurat, ieri, la Rădăuţi, prima şcoală de agronomie, cu limbă de 
propunere românească, în Bucovina. Credem că nu mai este nevoie a 
scoate în relief importanța acestui fapt. De cinci ani, de când şi-a prezentat 
în dietă dl deputat Dr. cav. de Volcinschi propunerea, până ieri, când 
cuvântul trup s-a făcut, a revenit opinia publică de nenumărate ori asupra 

acestui obiect. 

Şi în preajma realisării n-am fost lipsiţi de nedumeriri. Casul trist 
cu şcoala specială de la Câmpulung, care, deşi s-a înființat pentru Români, 
a devenit deja, în decurs de un an, un cuib de germanisare, ne-a neliniştit 
în privinţa caracterului şcoalei — şi împregiurarea că foarte încet şi greoiu 
au decurs anunţările elevilor români pentru şcoala din Rădăuţi ne-a 
neliniştit în privinţa participării Românilor, în număr corespunzător, la 
această şcoală. 

Nedumeririle aceste par, astăzi, delăturate. Întregul corp 
învățătoresc este compus din Români harnici, de la cari avem dreptul a 
ne aştepta că vor păstra cu sfinţenie caracterul românesc al şcoalei, iar 
faptul că 23 tineri români s-au anunţat pentru recepţie în şcoală ne-a 
liniştit în privinţa participării Românilor la această şcoală de mare 
importanţă pentru agricultura rațională. 

Şi cu toate aceste nu putem retăcea alt motiv, care, în decursul 
întregei solemnităţi de ieri, ne-a pătruns ca un fior de ghiaţă şi nu ne-a 
lăsat să serbăm din dragă inimă faptul împlinit. 

Acest moment este desăvârSita lipsă a caracterului național la 
inaugurare. Este adevărat că dl baron M ustatza, care are partea de leu 
în serbarea de ieri, a rostit româneşte discursul de inaugurare şi dl direc- 
tor Motrescul a răspuns în parte româneşte, dar atât nu ne satisface, căci 
prea dureros am remarcat la serbare lipsa altui element pentru care s-a 
înfiinţat această şcoală. Iar vina o purtăm noi, cari nu ne-am îngrijit de 
cu vreme, ca sărbarea de ieri să se prefacă într-o manifestațiune 
națională locală Si patriotică, căci rar avem ocasiunea de a putea uni 
atât de perfect într-un scop: legislaţia, guvernul şi poporul, precum am fi 
putut face-o ieri. Şi să fim bine înţeleşi: Nu facem imputare arangeatorilor 
oficioşi, de la cari nici nu ne este permis să ne aşteptăm la arangearea de 
manifestaţiuni spontane naţionale, ci regretăm intim că noi am întrelăsat 
a face aceasta, cari, în primul rând, suntem espresiunea voinţei poporului. 

Era o impresiune penibilă când vedeai piața Rădăuţilor plină 
înghesuită, de numai cu greu puteai străbate prin şirele miilor de Români 
concentrați la târg — era zi de Vineri — şi toţi aceştia nici habar n-aveau 
de ce se petrece în noul edificiu din capul oraşului, ori dacă au şi observat 
frecvenţa neobicinuită de „domni“, în trăsuri cu colorile ţării, uşor ar fi 

putut ajunge la credinţa că ceea ce aici se petrece este un sport domnesc. 
Dacă astfel se pun lucrurile la cale, n-avem să ne mirăm dacă poporul 
rămâne rece şi cu neîncredere, mulțumindu-se cu rolul puţin demn de 
a-şi scoate din depărtare pălăriile, cu umilință, şi a-şi căuta, apoi, de 
daraverile sale zilnice. 

Fie-ne, deci, ziua de ieri spre învăţătură pentru viitor (Patria, nr. 
42 din 5/17 octombrie 1897, pg. 1; n-am reprodus discursurile ţinute de 
Baronul Mustatza şi de directorul Motrescu pentru că prea ilustrează o 
spusă din „Deşteptarea“, cea referitoare la patriotismul românului, care 
se manifestă doar prin „vorbe goale şi pocale pline“). 

* 


2 coala agronomică din Rădâuh În şcoala agronomică (de 
gospodărit) din Rădăuţ se află, în cei doi ani, de când s-a început şcoala, 
preste tot 17 şcoleri, dintre cari 16 Români. Cu sfârşitul anului acestui 
şcolar, şi anume în 18/30 Septevrie (1899 — n.r.), sfârşesc şcoala de 
gospodărit (agronomică) din Rădăuţ 8 şcoleri, dintre aceştia 7 Români, 
cari sunt de pe acuma rugaţi, măcar că n-au sfârşit încă pe deplin şcoala, 
să meargă ca economi, cu plată bună, pe moşii mari boiereşti. Întrebarea 
după şcolerii cari sfârşesc anul acesta şcoala de gospodărit (agronomică) 
din Rădăuţ a fost tare mare, dară ce folos, dacă nu s-a putut face pe plac 
tuturor boierilor şi proprietarilor mari care întrebau după dânşii, pentru 
că numărul şcolerilor ce sfârşesc şcoala în ist an este mic. 

Şcolerii cari învaţă la şcoala agronomică (de gospodărit) din Rădăuţ 
se pot face gospodari (economi) de frunte nu numai pe gospodăriile lor 
proprii, dară pot fi aşezaţi încă şi ca privighetori cu plată bună pe moşii 
străine, atât de ale fondului, cât şi boiereşti. 

În şcoala aceasta pot fi primiţi băeţi cu patru clase de la şcoalele 
poporale (săteşti), în vârstă de 14 până la 16 ani. Cei ce sunt primiţi fără 
plată capătă locuinţă şi mâncare pe cheltuielele țării; dară pentru ca să 
fie primiţi trebue să facă poftire în scris, prin direcțiunea şcolei 
agronomice, la comitetul țării, până cel târziu în 3/15 Septemvrie al 
fiecărui an. În fiecare an, sunt de aşezat câte 10 locuri, din care 5 fără 
plată şi 5 cu plată. Preţul unui loc cu plată întreagă e 120 fl., al unui loc 
cu jumătate de plată 60 fl. pe an. 

În şcoala de gospodărit (agronomică) din Rădăuţ învaţă şcolerii 

numai doi ani. După doi ani de învățătură, sfârşesc şcoala şi pot fi 
gospodari de mustru pe gospodăriile părinţilor lor sau pot fi aşezaţi cu 
plată bună ca privighetori pe moşiile fondului nostru religionar sau pe 
moşiile boiereşti. 

Şcoala agronomică (de gospodărit) din Rădăuţ s-a dobândit cu 
multă trudă din partea deputaţilor noştri români. Şcoala aceasta s-a făcut 
anume pentru folosul poporului român din Bucovina. Poporul român 
are acuma sfânta datorie să păzească şcoala aceasta ca ochii din cap; el 
are să poarte grijă ca şcoala agronomică din Rădăuţ să şi rămâie română. 
Aceasta va fi, însă, numai atunci cu putinţă, dacă gospodarii români se 
vor sili şi de acuma înainte, precum în anii işti doi trecuţi, de când e, 
adecă, şcoala de gospodărit, să trimită copiii lor hotărâți pentru gospodărie 
la şcoala numită. În chipul acesta, s-ar şterge orice urmă de străin din ea 
şi s-ar delătura pentru totdeauna şi primejdia unei înstrăinări. 

Numai satele din jurul Rădăuţului, ca Vicovii, Bilca, Straja, 
Horodnicul de jos şi de sus, Marginea, Volovăţul ar putea împle şcoala 
de gospodărit din Rădăuţ nu cu 20, ci cu 100 de băeţi. Numai niţică 
silință, îndemânare şi sfat, şi oamenii s-or trage cu bucurie la şcoală. 

„Deşteptarea“ se îndreaptă, deci, cătră toţi binevoitorii poporului 
român ca, în viderea înscriselor din Septemvrie, să îndemne cu tot focul 
dragostei pre gospodarii români ca să-şi trimită băcţii cari au sfârşit a 
patra clasă a unei şcoli săteşti la şcoala agronomică (de gospodărit), 
stându-li întru ajutor cu sfatul trebuincios (Deşteptarea, nr. 16 din 15/27 
august 1899, pg. 122). 

* 

La Scoala agronomică din Rădâubs-a ţinut, Marţi, în 5/18 
Septemvre 1900, esamenele anuale cu elevii acestei şcoli, sub conducerea 
delegatului comitetului ţării, baron M ustața. Esamenul a durat de la 9 
oare dimineață până la 5 oare după amiază-zi şi au reuşit, spre deplina 
mulțămire a comisiunii esaminătoare, care a constat încă din domnii 
M otrescul, M eţul, Popadiuc (viitorul primar al Rădăuţilor, după Unire 
— n.r.), şi părinţii Dr. Lufia şi Nistenberger. 

Pentru prima dată, au asistat şi părinții elevilor, fiind anume învitați 
de direcţiunea şcoalei. La acest prilej s-au putut încredința cât de multă 
ştiinţă îşi agonisesc elevii acestui institut în toate ramurile gospodăriei... 

(Deşteptarea, nr. 33 din 23 septembrie 1900, pg. 2). 
* 


2 coala agronomică din R ădăuh Tocmai acum a apărut şi raportul 
şcoalei agronomice din Rădăuţ pe anul 1899/1900, care, pe lângă partea 
generală, în care se ocupă de economia institutului, dă o dare de seamă 
asupra anului şcolar 1899/1900. 

Corpul didactic se compune din 2 învățători speciali, 9 învăţători 
auxiliari şi un econom al institutului. 

Învăţământul s-a predat în toate patru semestrele, în câte 31 oare 
pe săptămână. 

Învăţământul practic a fost sub conducerea directorului şi 
asistentului. 

Din statistica institutului aflăm că a fost cercetat (frecventat — n.r.) 
de 21 elevi, toţi din Bucovina. După limba maternă, au fost 18 români şi 
3 germani. După religiune, 18 greco-ortodocşi, 2 romano-catolici şi 
evangelic. Dintre elevi, au fost 15 care au absolvit şcoala poporală, 4 cu 
prima şi unul cu 2 clase gimnasiale absolvate, 1 cu cursul de grădinărit 
absolvat. 

După starea părinților elevilor, 19 au fost agricultori, 1 silvicultor 
şi 1 de altă breaslă. Resultatul esamenului la finea semestrului a fost: 5 
elevi clasificați cu eminenţă, 15 cu prima (Deşteptarea, nr. 9 din 2/15 
februarie 1901, pp. 7, 8). 

* 

Incendiul Scoalei agronomice din Rădăuh după cum se 
comunică, a fost pus de nişte indivizi înadins, deoarece a izbucnit, 
deodată, în trei locuri. Pompierilor din Rădăuţ, cărora li-au sosit în ajutor 
tulumbele de la herghelia statului şi pompierii voluntari din Rădăuț şi 
Frătăuțul vechiu, li-a succes de-a scăpa toate vitele şi acareturile 
gospodăriei şi mobilele internatului. Şurele şi o parte din recoltă au ars. 
Paguba este de 20.000 coroane. Instrucţiunea la această şcoală nu va 
suferi o întrerupere. În săptămâna viitoare, vor avea loc, la acest institut, 
examenele finale. Până pe la mijlocul lui Octomvre, toate edificiile arse 
vor fi reclădite şi acoperite cu tinichea. Şurele se vor clădi, acum, în 
depărtare de institut (Deşteptarea, nr. 66 din 26 august / 8 septembrie 
1901, pg. 3). 

2 coala agronomică din R ădâub A sosit timpul când şcolile încep 
a se popula iarăşi. Ca o dornică şi iubitoare mamă, care şi-a trimăs 
copilaşii ei, pe un timp, la petrecere şi jucării, aşteaptă fiecare şcoală 
re-ntoarcerea elevilor săi, şi aceştia nu întârzie a urma dulcelui ei glas. 

Numai şcoala agronomică din Rădăuţ nu se bucură de această 
fericire, dânsa, care e una din cele mai necesare şi mai folositoare şcoli 
pentru progresul şi înaintarea poporului nostru pe terenul economic. 
Această şcoală se va redeschide în curând, dară, după cât am auzit, nu 
s-au înscris, până acuma, deşi e o şcoală cu limba română ca limba de 
propunere, afară de un Rutean şi vreo doi Germani, nimene. 

Toţi acei bărbaţi, cari simţesc cu poporul nostru şi doresc ca el să 
propăşească pe terenul economic, în prima linie, însă, brava noastră 
preoţime şi tot corupul învăţătoresc, ar trebui să stăruiască din răsputeri 
pe lângă acei economi cu fii, pre care voesc să-i ţie la gospodărie într-un 
mod raţional, adecă a avea folos mare şi dintr-o gospodărie mică, iar din 
una mare a-şi face o avere întreagă. 

Timpurile când ajungeau cunoştinţele câştigate în de ale 
gospodăriei pe lângă casa părintească au trecut demult şi astăzi 
gospodarul, care stă încă pe punctul de vedere al strămoşului şi tatălui 
său, că cât au ştiut aceştia ştie şi el şi atâta va şti şi fiul său fără multă 
şcoală, se află într-o greşală neiertabilă, iar răspunderea celor chemaţi 
să-i arate greşala aceasta e mare. Dânşii se fac culpabili de aceeaşi vină 
cu părinţii la miseria ce o vor suferi fiii, cu deosebirea, însă, că unii vor 
fi greşit din neştiință, ceilalţi, însă, din reavoință. 

În 29 August 1902, s-a escris (organizat — n.r.) din partea 
comitetului ţărei concursul pentru ocuparea a Septe locuri gratuite la 
şcoala agronomică din Rădăuţ şi ar fi un păcat strigător la cer ca şi aceste 
locuri să fie ocupate de străini. 

Elevii, cărora li se acordează câte un loc gratuit în Internatul acestei 
şcoli, sunt scutiți de orice plată pentru instrucţiune, de spesele pentru 
această înstrucţiune, de spesele pentru întreaga îngrijire, pentru locuinţă, 
masă, încălzit, lumină, spălat şi cercetare medicală în casuri de boală 
mai uşoară. 

Aceste beneficii ar trebui să-l îndemne pe fiecare gospodar român, 

care doreşte binele şi fericirea fiului său, să-l facă părtaş de ele. 

Acei băeţi care doresc să meargă la învățătură la această şcoală 
trebue să împlinească următoarele condițiuni: 

1) să aibă vârsta de 14 până la 16 ani, 

2) mărturia de botez, 

3) atestatul că au sfârşit şcoala poporală, 

4) mărturia de la antistele comunal asupra averii părinţilor lor (ceea 
ce nu-i un testimoniu de pauperitate). 

5) declaraţia părinţilor că este voea lor ca fiul lor să fie primit în 
această şcoală şi că el se va supune legilor şcolare. 

Aceste documente trebue să le predeie şcolarul singur Directorului 
şcolii de agronomie din Rădăuţ, până la 25 Septemvre 1902, la care 
ocasie Directorul se încredinţează cu ochii săi proprii despre sănătatea şi 
aptitudinea elevului pentru gospodărie; neputându-se înfăţişa şcolarul 
singur Directorului, trebue să alătureze petiției de primire şi un atestat 
medical despre starea sănătăţii sale. 

Albiturele necesare şi vestmintele trebuincioase are să le aducă 
fiecare elev cu sine. 

Toate celelalte momente de observat la înaintarea petiţiei de primire 
se pot videa în concursul publicat de comitetul ţărei, care trebue să fie 
afişat la fiecare primărie. 

Publicând aceste şiri (rânduri — n.r.), am voit să atragem atențiunea 
cercurilor competente din fiecare comună a districtului Rădăuţ parte 
asupra beneficiilor neusate, parte asupra neştiinței şi, poate, şi indulgenţei 
poporului nostru. / l.G.T, (adică Iorgu G. Toma, Deşteptarea, nr. 68 din 
1/14 septembrie 1902, pg. 2). 


Internatul de băeţi români ort.or. din Rădăuţ 


Comitetul ad hoc pentru înființarea acestui institut a trimis 
fruntaşilor districtului Rădăuț următoarea învitare: 

„P.T. Domnule! 

Duminică, în 20 lulie 1902 stil nou, se va ţine, în sala palatului 
comunal din Rădăuţ, adunarea constituantă a societăţii „Internatul de 

băeți români ort.or. din Rădăuţ“, la care sunteţi cu insistență rugat să 
participaţi. 

Începutul, la 2 oare p.m. 

Ordinea de zi: 1. Cuvânt de deschidere. 2. Cetirea statutelor. 3. 
Înscrierea membrilor. 4. Alegerea presidentului, a comitetului, a 
consiliului de controlă şi a juriului societăţii. 5. Fixarea timpului 
deschiderii institutului. 6. Discuţii asupra agonisirii unui loc pentru institut 
şi a edificării internatului. 7. Propuneri libere. 

În vederea scopului eminent filantropic şi de neapărată necesitate 
pentru desvoltarea naţional-culturală a tineretului nostru, credem că nu 
veţi întârzia a sprijini din răsputeri această frumoasă întreprindere. 

Rădăuţ, în Iulie 1902. Pentru comitetul ad hoc: Teofil T. Patra“ 
(Deşteptarea, nr. 51 din 4/17 iulie 1902, pg. 3). 

* 

Internatul din Rădăub Duminică, în 20 Iulie st.n. 1902, a avut 
loc adunarea constituantă a societăţii „Internatul de băeţi români ort.or. 
din Rădăuţ“. 

În inescuzabila sa naivitate, scriitorul acestor şire a crezut că sala 
de şedinţe a palatului comunal nu va putea cuprinde mulţimea celor 

însetaţi şi doritori de cultura poporului nostru, dar s-a convins, cu durere, 
că numărul acelora cari Stiu să facă vorba fapt e disperant de mic. 

E adevărat că, tot atunci, a ţinut şi reuniunea învăţătorilor o 
conferință, care a reținut, involuntar, toată învățătorimea districtului de 
la participare, dar fără scuză s-a absentat, cu puţine şi lăudabile excepţii, 
clerul şi inteligenţa mireană a întregului oraş şi district. 

Slab de tot a fost representat şi poporul de la țeară. 

Mult trâmbiţatul naționalism, care s-a zis că însufleţeşte toată 
suflarea românească de la noi, a suferit, de astă-dată, un teribil naufragiu. 
Dar, prin absenţa celor mulți, a strălucit, cu atât mai tare, presenţa celor 
puţini, care au luat, cu un zel demn de însemnătatea causei, toată sarcina 
asupra lor. Deie Domnul ca entuziasmul şi abnegaţiunea acestor aleşi să 
eviteze nepăsarea celor chemaţi. 

Adunarea a fost deschisă de neobositul luptător, dl egumen al sf. 
mănăstiri Putna, Teofil T. Patra? (despre care şi Iorga, în 1904 şi în 
1905, când a vizitat Bucovina, a avut numai cuvinte de laudă — n.r.), ca 
president — după alegerea dlui Dr. Nicu Blându de vicepresident şi a lui 
Ilie Berlinschi de secretar ad hoc — cu un marcant discurs, în care a 
desfăşurat scopul societăţii şi a arătat neapărata ei trebuință, făcând 
călduros apel pentru sprijinirea ei din răsputeri. 

După cetirea şi esplicarea statutelor prin dl lorgu G. Toma 
(adevăratul iniţiator şi adevăratul animator al vieţii culturale rădăuţene 
până în 1906, când se mută la Suceava —n.r.), a iniţiat dl părinte Ambros 
Gribovici discuţia asupra fixării timpului deschiderii institutului, pledând 
cu căldură pentru prima (zi din — n.r.) Septemvre a.c., pe când dl Dr. 
Nicu Blându a făcut propunerea ca deschiderea să aibă loc de-abia în 
prima Septemvre 1903, arătând, cu argumente convingătoare, că 
săvârşirea unei opere de o însemnătate atât de mare pentru creşterea şi 
desvoltarea tineretului nostru recere pregătiri serioase, recere mari şi 
multe jertfe materiale, dacă e vorba ca opera să nu aibă soartea fiului 
născut mort. La via discuţie care s-a încins în jurul acestor propuneri, au 
luat parte şi domnii Dr. Victor Iliuh Dr. Matei Christel, părintele 
Constantin Merche? şi prof. loan Chaelariu etc. şi s-a luat, în fine, 
hotărârea ca institutul să se deschidă de-abia cu prima (zi din — n.r.) 
Septemvre 1903. 

Până atunci, sperează societatea că va putea strânge, din taxele 
membrilor săi, din darurile ce vor incurge şi din resultatul colectelor ce 
se vor face, un fond care să înlesnească agonisirea unor bucăţi de loc în 
Rădăuţ, corespunzătoare scopului şi zidirei unui edificiu propriu. 

Multă însufleţire a produs înscrierea membrilor. 

La acest punct al ordinei de zi, s-a documentat, în mod foarte 
strălucit, că cei presenți au venit, într-adevăr, cu nobila intenţie de a se 
jertfi pentru realisarea acestei măreţe idei. 

Ca membri fundatori s-au înscris dl Vasile Marcu, proprietar 
din Frătăuţul-vechiu, cu suma detot considerabilă de 17.000 coroane; 
dI Ifrim Isopescul, conducătorul şcoalei din Vicovul-de-jos, cu taxa de 
3.000 coroane, creând, totodată, un aşa-zis „loc liber“ în institut, care 
va purta numele mărinimosului ctitor, dân- 
du-i acestuia dreptul de a presenta un candidat 
pentru locul respectiv; dl egumen al sf. 
mănăstiri Putna, Teofil T, Patra?, dl Dr. Nicu 
Blându şi dl Dr. Victor Iliup cu taxa de câte 
1.000 coroane, şi, în fine, dl Dr. Matei 
Christel cu taxa de 100 coroane, anual, pe 
viaţă. 

Domnii Ifrim |sopescul şi Dr. Christel 
Pa Vasile MARCU ui au întrat, totodată, şi ca membri ordinari, cu 
e taxa lunară de câte 2 coroane. 

Toţi ceilalți s-au înscris parte ca membri ordinari, cu taxa de câte 
2, 4 şi 5 coroane lunar, parte ca membri sprijinitori, ca domnii loan 
Vatamaniuc, Constantin şi Vasile Chira, gospodari din Suceviţa. DI 
ZaharieZub, primarul comunei Horodnicul de sus (unchiul prozatorului 
Em Grigorovitza — n.r.), s-a înscris ca membru ordinar, cu câte 25 
coroane anual, solvind taxele, în sumă de 200 coroane, pe 8 ani înainte. 

S-a purces, apoi, la alegerea presidentului, a comitetului, a 
consiliului de controlă şi a juriului societăţii, cu funcțiunea durabilă până 
la adunarea generală, din Septemvre 1902, şi au fost aleşi, prin 
aclamaţiune, ca president dl Teofil 'T. Patra?, iar domnii Dr. Nicu Blându, 
profesor loan Chelariu, Dr. Matei Christel, Ambros Gribovici, Dr. 
Victor Iliuk Ifrim Isopescul, Georgi Popadiuc, Alecu Popovici, Dr. 

Ipolit Tarnavschi (viitorul director al internatului şi, în cele din urmă, 
mitropolit n.r.), lorgu G. Toma şi ZaharieZub ca membri în comitet, 
care s-a constituit imediat, alegând unanim pe domnul Dr. Ipolit 
Tarnavschi de secretar, dl Ambros Gribovici casier, dl Dr. Matei 
Christel controlor, dl Georgi Popadiuc bibliotecar şi dl loan C helariu 
inspector, pre când ceilalți membri ai comitetului au rămas fără funcțiune. 

În consiliul de controlă s-au ales domnii C asian del sar, profesori 
Elie Cărâu2 şi Ilie Berlinschi, pe când juriul de arbitru este format din 
domnii consilier superior Teoctist TomaSciuc, Teodor Polonic, Eugen 
Tarnavsci, loan Avram şi Dumitru Paliuc. 

În fine, a relevat presidentul societăţii, în cuvinte foarte elogioase, 
spiritul nobil şi fapta măreață, demnă de imitare a marelui mecenat, 
domnului Vasile Marcu, care a dăruit tinerei noastre societăţi o sumă 
atât de considerabilă pentru realisarea frumosului scop ce i-a dat în vieață, 
a amintit, cu multă satisfacţie, spiritul caritativ al domnului Ifrim 
Isopescul, care documentează, la toată ocasia binevenită, că bunurile 
lumeşti, de care are parte, îi procură plăcere numai dacă le poate 
întrebuința spre binele poporului român, a cărui desvoltare şi progres îi 
zace la inimă, şi a închis adunarea cu un întreit „Să trăiască!“ protectorul 
suprem al tuturor asociaţilor, Împăratul nostru Francisc Iosif, care strigăt 
a fost repetat de toată adunarea. 

Îmi mai rămâne să amintesc că Adunarea aceasta a avut onoarea 
de a fi frequentată şi de academicianul nostru, de profesor Simion 
Florea Marian, şi călduros felicitată, telegrafic, de cătră domnii A rtemi 
Berariu, George Volcinschi, Tăutul, |ftodi, L evescu, Brăescu, de la 
petrecerea poporală din Boian; de dl exarh Dimitrie Dan, din Straja, şi 
de dl Dr. Ambros C omoroSan, din Dorna Candrenilor. 

Apropiindu-mă de finea raportului, nu pot întrelăsa de a aduce, şi 
cu această ocasie, în numele societăţii, mulțămita cea mai adânc simțită 
domnului Vasile M arcu pentru mărinimoasa d-sale donaţiune, care i-a 
asigurat, pentru totdeauna, în inimele noastre un nobil titlu de eternă 
recunoştinţă şi cea mai vie şi sinceră mulțămită a tuturor copiilor cari 
vor beneficia de această donațiune (din păcate, voinţa testamentară a 
generosului VasileM arcu avea să fie ignorată de conducerea ciocoiesc- 
clericală, cum ar fi spus Iraclie Porumbescu, a internatului, elevii din 

Frătăuţi nebeneficiind de locurile gratuite, stabilite acum — n.r.). 

Vrednică de imitat e şi pornirea nobilului suflet al domnului Ifrim 
|sopescul, care a asigurat, prin crearea unui loc liber în Institut, viitorul 
unui număr consecutiv de şcolari diligenți. 

Deie Dumnezeu Românilor ca aceşti doi mari binefăcători ai 
neamului nostru să afle cât mai mulţi imitatori, căci, cu cât mai multe 
stele de aceste vor luci pe orizontul încă întunecat al aspiraţiunilor noastre, 
cu atât mai intensivă va fi şi lumina care vroim s-o răspândim în rândurile 
noastre. 

lar dacă aceste modeste şire (rânduri — n.r.) vor avea urmarea că 
cei ce le vor ceti vor întra ca membri în sânul societăţii noastre, care 
urmăreşte un scop atât de uman, atunci truda noastră nu va fi fost 
zădarnică şi răsplata frumoasă şi abundentă. / |.G .T. (Deşteptarea, nr. 53 
din 11/24 iulie 1902, pp. 2, 3). 

* 

Internatul din Rădăuh Duminică, în 21 Septemvre 1902 nou, a 
ținut societatea „Internatul de băeţi români ort.or. din Rădăuţ“ prima sa 
adunare generală, cu o bogată ordine de zi. 

Păcat numai că a fost atât de slab cercetată, atât din partea 
inteligenţei, cât şi a poporenilor. Impresie deprimătoare a produs mai 
ales absentarea unei bune părţi a clerului nostru şi minimala participare 
a învățătorimii, doi factori de cea mai mare importanţă în procesul 
desvoltării culturale a poporului nostru, de la care cu drept cuvânt am 
aşteptat un mai viu interes şi o activitate mai intensivă. 

Adunarea a fost condusă de presidentul societăţii, dl Teofil T. 
Patra?, care a acordat cuvântul, mai întâi, vicepreşedintelui, dlui lorgu 
Toma, spre a da raport despre activitatea comitetului de la adunarea 
constituantă a societăţii, ținută în 20 luli a.c., până acuma. 

Din raportul precis şi detailat al dlui 1.G. Toma, estragem că 
comitetul a cumpărat pentru societate, în 4 August 1902, de la dl 
Hermann Kisslinger, proprietar de realități în Rădăuţ, corpul tabular 
plasa Nr. 58, constătător din o parcelă de clădire, una de grădină cu 
pomet şi una de arătură, în estindere totală de aproape 90 prăjini, situat 
lângă gimnasiul de stat din Rădăuţ, cu preţul de 7.300 coroane, solvabil 
în rate. Din toate punctele de vedere, apare acest contract pentru societate 

foarte favorabil. Preţul minimal, în raport cu bunătatea locului şi 
aptitudinea lui pentru edificarea Internatului, arată, la evidenţă, dibăcia 
cumpărătorului. 

Adunarea generală, luând la cunoştinţă celelalte comunicări şi date 
ale raportului despre numărul membrilor şi starea casei, şi-a esprimat, 
prin viul grai al dlui loan Moldovan, mulțămita sa pentru agonisirea 
acestui loc, menit să fie sălaşul atâtor copii doritori de o creştere națională, 
a aprobat emiterea a 172 liste de înscriere ca membri în societate şi a dat, 
cu unanimitate de voturi, fostului comitet absolutoriul. 

După aceea, s-a păşit la alegerea noului president şi comitet, 
precum şi a diferitelor consilii şi secţii. Presidentul a fost reales în 
persoana venerabilului igumen al sf. mănăstiri Putna, dlui Teofil T. 
Patras, pe când dl lorgu G. Toma a fost reales de vicepresident, dl 
părinte Ambros Gribovici din Gălăneşti de casier, dl lancu Avram nou 
ales de secretar, dl Ifrim Isopescul din Vicovul de jos de controlor, dl 
catechet Victor Purcan de bibliotecar, dl consilier superior de tribunal 
Teoctist TomaSciuc de inspector al internatului, iar domnii Dr. Matei 
Christel, Dr. Victor Iliuh loan Moldovan din Vicovul de sus, Dr. Ipolit 
Tarnavschi și Zaharie Zub din Horodnicul de sus de membri fără 
deosebită funcțiune (titlurile de „Doctor“ aparţineau fie juriştilor, precum 
Christel şi Avram, fie preoților, precum ceilalți — n.r.). 

În consiliul de controlă s-au ales, prin aclamaţiune, domnii: Ilie 
Berlinschi din Frătăuţul nou, Ilie Cărâu2 şi Casian delsar, iar în juriul 
de arbitri domnii: Dimitrie Paliuc din Frătăuţul vechi, Teodor Polonic 
din Satulmare, George Popadiuc, Alecu Popovici şi Eugeniu 
Tarnavschi. 

Dintre propunerile comitetului remarcăm trei: întăia, reprodusă 
prin dl Dr. Matei Christel, privitoare la elaborarea unui plan al 
Internatului şi al unui prospect al speselor ridicării edificiului, spre care 
scop a căpătat nou alesul comitet mandatul de a întra, de timpuriu, în 
pertractări cu un inginer; a doua, predată de dl ZaharieZub, ca comitetul 
să adreseze un apel călduros cătră bărbații de încredere prin toate 
comunele districtului, ca să colecteze cereale, fructe şi tot felul de lucruri 
trebuincioase, cari să le prefacă, apoi, în bani şi aceştia să-i trimită 
comitetului internatului; această propunere a fost viu sprijinită de cătră 

dl Vasile Chira? din Suceviţa, care a promis că Suceviţenii, neavând 
locuri de arătură, vor dărui peatră şi lemn pentru ridicarea edificiului; în 
fine, a treia propunere, interpretată de dl Alecu Popovici, ca să se 
aranjeze, toamna aceasta, o petrecere poporală în stil mare, cu producțiuni 
teatrale, concert şi tombolă, la care să se poarte grijă de o participare în 
masse a inteliginței şi poporului român, secții cu aranjarea acestei 
petreceri, în care secție au fost aleşi domnii: Dr. Matei Christel, Tit 
Gribovschi, Dr. Victor Iliuh At. L evescul, Alecu Popovici, Vasile 
Zurcan şi lorgu G. Toma. 

Toate aceste propuneri au fost primite unanim. 

La punctul ultim al ordinei de zi, a propus dl lorgu G. Toma, 
sprijinit fiind şi de dl Dumitru C. Teleaga din Burla, întroducerea de 
casete prin toate comunele districtului Rădăuţ, precum există, prin unele 
locuri, pentru „Şcoala română“. 

Atât această propunere, cât şi cea a dlui Eugeniu Tarnavschi 
pentru redigearea (redactarea — n.r.) unui apel călduros cătră proprietarii 
mari români pentru ajuturarea societăţii la edificarea institutului au aflat 
aprobațiune generală, după care s-a încheiat adunarea. 

Apropiindu-mă de fine, voi da espresie, ca raportor conştiincios, 
în puţine cuvinte şi impresiei, care a produs-o această adunare generală 
precum şi toată ținuta Românilor față de întreaga societate, asupra mea. 

Interesul general față de înflorirea şi progresul acestei societăți 
este între membrii ei încă slab, între toţi ceilalți Români — încă disparent. 

Câţiva bărbaţi — durere numai că-s puţini — se sacrifică, cu un 
devotament demn de măreția causei, pentru realizarea frumosului scop 
care a dat naştere acestei societăţi, mulțimea, însă, stă rece 2i 
nepăsătoare, privind, din depărtare, la sforțările celor pu[ini, ce duc 
greutatea pe umere. Şi lucru ciudat! Tocmai cei mai mult angajaţi în 
cestiune, cei mai mult obligaţi să privească creşterea şi desvoltarea 
culturală a poporului nostru ca suprema chemare, ca ultima rațiune a 
existenţei lor între şi în acest popor, aceia stau mai nepăsători deoparte! 

O instituțiune culturală, a cărei înfiinţare este imperios dictată de 
împrejurări, pretinde conlucrarea armonică a tuturora, asiduă muncă 
comună şi perfectă abnegaţiune, căci acel ce nu se va mulțămi cu răsplata 
ideală a roadelor muncii sale va rămânea neîndestulat. 

Internatul din Rădăuţ, în care vor primi copiii noştri o creştere 
curat națională, să fie punctul de concentrare al lucrărilor noastre, să fie 
terenul esclusiv al activităţii noastre pentru binele poporului, arena de 
nobilă luptă şi întrecere între toţi Românii acestui mare district. 

Preotul şi învățătorul au frumoasa misiune de-a desfăşura poporului 
încredințat conducerii lor marele folos al unei astfel de instituţiuni, de 
a-l face atent la jertfele reclamate de ea, şi sunt sigur că bunul şi darnicul 
nostru popor de la ţeară va sprijini, din toate puterile, întreprinderea 
noastră. 

Proxima ocazie de a documenta factic bunăvoința unora şi dărnicia 
celorlalți ni-o va oferi colecta de cereale, care se va face prin toate 
comunele. Apelăm, deci, de pe acum, la binevoitorul concurs al tuturor 
organelor autoritative comunale. / l.G.T. (Deşteptarea, nr. 72 din 15/28 
septembrie 1902, pg. 2). 

* 

Societatea „Internatul de băeţi români ort.or. din Rădăuţi! va 
aranja, Duminică, în 9 Noemvre st.n., în sala spațioasă a societăţii de tir 
din Rădăuţ, o petrecere, al cărei venit curat este destinat pentru fondul 
de zidire al edificiului Internatului. 

Din vastul şi bogatul program al acestei petreceri, a cărui publicare 
completă va urma în curând, amintim, deocamdată, spre orientarea tuturor 
doritorilor: representarea piesei „Cinel-Cinel“, de V. Alecsandri, cu coruri 
bine instruite, tablouri vivante, representând scene din viața poporului 
român, un bazar românesc bine asortat şi, în fine, dans. 

Comitetul aranjator, sub conducerea vicepresidentului societăţii, 
domnului lorgu G. Toma, e în febrilă activitate cu pregătirile necesare, 
pentru ca această întreprindere nouă şi neobişnuită în Rădăuţi să 
corespundă pe deplin aşteptărilor (cronica spectacolului o reproduc în 
capitolul dedicat vieţii culturale rădăuţene — n.r.). 

Învitările se vor emite zilele aceste. 

Începutul petrecerii, la 8 oare, seara. Întrarea 2 coroane de 
persoană. 

Urmărind societatea cu întreprinderea aceasta un scop atât de nobil, 
este de dorit ca toată suflarea românească să-şi deie întâlnire la această 
petrecere şi ne rugăm, mai ales de domnii preoţi şi învăţători, să animeze 

şi poporul de la ţară la participare numeroasă (Deşteptarea, nr. 79 din 
10/23 octombrie 1902, pg. 3, anunţ reluat în nr. 82 din 20 octombrie / 2 
noiembrie 1902, pg. 2). 

* 

Internatul din Rădăuh Binefăcători. / Mult stimate domnule 
redactor! 

Binevoiţi a da loc următoarei dări de samă şi, totodată, mulțămite 
publice în prețuitul-Vă jurnal. 

În folosul fondului de clădire al „Internatului de băeţi români ort.or. 
din Rădăuţ“ au binevoit, până acum, a contribui următorii binefăcători: 

Chiar la prima consfătuire în chestia internatului au donat prea 
venerabilitatea Sa d consilier Dionisie cavaler de Bejan 100 coroane, 
dl superior Ifrim Isopescul 100 cor., dl oficiant la c.r. poşte Gavril 
Teleagă, ca cunună eternă pentru repausatul proprietar şi secretar comunal 
Petru Teleagă din Horodnic de jos, 20 cor. 

La prima adunare generală, s-au colectat de la membrii înscrişi, 
anume: Prea Cuvioşia Sa dl igumen Teofil Patra? 1.000 cororoane (a 
solvit totul), Dr. Nicolai Blându, înscris cu 1.000 coroane (solvit 100 
cor.), dl Dr. Matei Christel, înscris cu 1.000 cor. (solvit 100 cor.), dl Dr. 
Victor Iliuk înscris cu 1.000 cor. (solvit 70 cor.), dl Ifrim Isopescul, 
înscris cu 3.000 cor. (solvit deja 500 cor.), dl antiste Zub Zaharie, solvit 
200 cor., dl |. Vatamaniuc, antiste Suceviţa, 10 cor., dl econom (admin- 
istrator, arendaş — n.r.) D. Chira2, Suceviţa, 10 cor.; ca contribuiri lu- 
nare solvesc, la aceeaşi adunare, pro August 1902, dl Dr. Christel 2 cor., 
dl antiste Pauliuc Dimitrie din Frătăuţul vechi 2 cor., dl paroch Pauliuc 
2 cor., dl judecător lorgu G. Toma şi lancu Avram câte 5 cor., dl paroch 
Polonic 4 cor., dl veterinar superior Constantin de Isar 4 cor., dl coo- 
perator (preotul al doilea din parohie — n.r.) M erche2 2 cor, dl coopera- 
tor A. Danilevici 2 cor., dl superior (învăţător superior n.r.) |. M oldovan 
10 cor. pro 5 luni. 

La adunarea alegătorilor, convocată de vrednicul domn deputat în 
dieta țării şi consilier de tribunal, Ilarion O nciul, au binevoit dumnealui 
a solvi 20 coroane. 

La apelul şi listele trimise în ţeară au răspuns, până acuma: Î.P.S.S. 
mitrolopitul Dr. Vladimir de Repta cu 100 cor., dl Dr. Volcinschi 40 

cor., dl cooperator Purcan (Cajvana) 10 cor., dl paroch Georgian 50 
cor., dl Dr. Animpodist Dachievici (Suceava) 20 cor., dl Dr. 1.G. Sbiera 
(Cernăuţ) 20 cor., dl cooperator Christofor Iliubp 10 cor., dl superior 
Vlad (Putna) 100 coroane, colectate în Putna, repausatul exarh şi paroch 
din Cajvana, dl Vasile P urcan, 30 cor., dl superior Fedorovici (învățătorul 
Fedorciuc, din polemicile „Deşteptării“ — n.r.) din Suceviţa, pe listă 
colectat 26 cor. şi taxa pro Noemvre solvit 2 coroane. 

Pe lista dumisale (lista învățătorului superior Fedorciuc sau 
Fedorovici din Suceviţa —n.r.), au solvit (plătit — n.r.): învăţătoarea E milia 
Zugrav2 cor., Mihai Roteliuc2 cor., |. Vatamaniuc, Sofia Vatamaniuc, 
Gliceria Fedorciuc, G. I[cuS, V. Stolerciuc, O. Vatamaniuc, D. 
Zaremba, V. Bogean, Ilie Procopovici, S. Bodnarescu şi Luca 
Bodnarescu, toţi câte 2 coroane. 

Domnul Winkelhauer, măestru de clădiri, un penale de 200 
coroane solvit, un penale prin domnul judecător |.G. Toma 40 coroane; 
dl învăţător superior Constantin de | sar donat venitul unei comisiuni 
10 cor., dl Dr. Florea Lupu, pe lista dlui director Popadiuc, donat 50 
cor., o colectă făcută între prieteni de d! jud. 1.G. Toma 32 coroane. 

Onorata societate A cademia Ortodoxă, venitul seratei aranjate 
în Rădăuţ, 163 coroane 80 bani, onorata societate a damelor române, 
jumătate din venitul seratei în Rădăuţ, 45 coroane; prin dl Dr. |. 
Tarnavschi, depunerile, respectiv contribuţiile la o fundaţiune în onoarea 
P.C. Sale mult meritului igumen T.T. Patra? din Putna, şi la care au 
contribuit dl paroch G. Bacinschi 6 cor, superiorul T. Guga 2 cor., 
superiorul E. Hreniuc 2 cor., mai mulţi gospodari 2 cor., parochul T. 
Polonic 10 cor., parochul Nicolai Sbiera (fratele lui 1.G. Sbiera — n.r.) 
2 cor., administratorul (de parohie — n.r.) V. Maghior 6 cor., cooperatorul 
D. Teleagă 6 cor., parochul Alexandru Voievidca (celebrul culegător 
de folclor, tatăl poetului George Voevidca — n.r.) 4 cor., superiorul |. 
Fedorciuc 2 cor., cantorul P. Gherasim 1 cor., parochul V. Purcan 5 
cor., cooperatorul D. Purcan 2 cor., mai mulţi conventuali din Suceviţa 
4 cor; la un loc, 57 coroane. 

Dl teolog abs. şi suplent la gimnasiul din Rădăuţ, în loc de felicitări 
de anul nou 1903, donat 2 coroane. 

Din caseta aşezată în „Clubul român“ din Rădăuţ, 8 coroane 40 


208 


Rădăuţi, În mărturiile vremurilor 





bani. 

Comuna Gălănesti 56 coroane 10 bani şi 32 coţi de pânză, colectă 
făcută de epitropii bisericeşti |. Bodnar şi |. Ungurean şi la care au 
contribuit gospodarii şi gospodinele din Gălăneşti, pentru care dar 
dăruiască-le Dumnezeu ani buni şi îndelungaţi că pentru un lucru frumos 
au jertfit şi de lauda lumei s-au învrednicit. Numele donatorilor nu le 
numim, că doar prin însăşi faptele se laudă aceşti oameni de omenie, 
cari ştiu că numai prin şcoală vor ajunge toate câte sunt de lipsă pentru 
prosperarea neamului. 

Venitul curat de la serata aranjată de comitetul societăţii însuşi, 
745 coroane 62 bani. 

Pe lista 158, au incurs de la PC. Sa dl archimandrit Emanuil 
Ciuntuleac (Suceava) 10 cor., C.S. dl Sidorovici, anual, câte 6 cor., dl, 
Serota, anual, 5 cor., C.S. dl T.leSan, anual, 5 coroane. 

Următorii domni membri au solvit cotisațiunile lunare: 

Pro Septevrie 1902, dl judecător lancu Avram 5 cor., dl judecător 
lorgu G. Toma 5 cor., dl Dr. Matei Christel 2 cor., dl veterinar superior 
Constantin del sar 4 cor., dl paroch Pauliuc2 cor., dl cooperator Mihai 
Dolinschi 2 cor., dl cooperator Alexandru Danilevici 2 cor., dl profesor 
|. Chelariu 2 cor., dl cooperator |. Berlinschi 2 cor., dl catechet Victor 
purcan 2 cor., dl judecător G. Tarnavschi 5 cor., dl judecător Alecu 
Popovici 5 cor., dl învăţător L arionescul 2 cor., dl consilier superior de 
tribunal T.Tomasciuc 20 cor., dl paroch Dimitrie Dan 2 cor., dl coo- 
perator A. Gribovici 2 cor., dl superior E. lsopescul 2 coroane. 

Pro Octomvrie 1902, dl paroch Pauliuc, dl Dr. M, Christel, di 
Victor Purcan câte 2 cor., dl judecător 1.G. Toma, dl judecător E. 
Tarnavschi, dl judecător A. Popovici, dl judecător |. Avram, câte 5 
cor., dl Ilie Berlinschi, di M . Dolinschi, dl paroch Dimitrie Dan, di 
cooperator A, Danilevici, dl Dr. |. Tarnavschi, dl superior E. lsopescul, 
dl cooperator M erche?, câte 2 cor., dl paroch deA ndruchovici 5 cor., dl 
cantor |. Halip 2 cor., dl consilier superior de tribunal Tomasciuc 20 
cor., dl învăţător superior de Isar 4 cor., dl cooperator A. Gribovici 2 
cor., dl învăţător L arionescul 2 coroane. 

Pro Noemvrie 1902, au contribuit: dl M, Dolinschi, Dr. |. 
Tarnavschi, dl Victor Purcan, dl cooperator |. Berlinschi, dl Dr. M. 

Christel, dl cooperator Al. Danilevici, dl cantor |. Halip, dl cooperator 
M erche?, dl paroch Pauliuc, dl superior E. Isopescul, câte 2 cor.; dl 
veterinar superior de Isar 4 cor., domnii judecători 1.G. Toma, A. 
Popovici, |. Avram, E. Tarnavschi, dl paroch de Andruchovici câte 5 
coroane. 

Pro Decemvre 1902, au contribuit: domnii judecători |.G . Toma, 
|. Avram, A. Popovici, E. Tarnavschi, câte 5 cor., dl consilier superior 
de tribunal Tomasciuc 10 cor., dl veterinar superior de Isar 4 cor., dl 
profesor Carau? 4 cor., domnii Dr. |. Tarnavschi, cooperator |, 
Berlinschi, cooperator A. Gribovici, cooperator M. Dolinschi, coo- 
perator M erche2, Dr. M. Christel, superior E. Isopescul, învăţător A. 
Galan, cantor |. Halip, câte 2 cor., paroch deAndruchovici 5 cor., paroch 
Pauliuc 2 cor., catechet Victor Purcan 2 coroane. 

Pro Ianuarie 1903, au contribuit domnii: |. Berlinschi, Dr. |. 
Tarnavschi, cantor |. Halip, antistele Grigore a Leonti Lungu (din 
Pârteşti), A. Gribovici, Dr. M. Christel, cooperator A. Danilevici, su- 
perior |. Moldovan, cooperator D.P. Teleagă, câte 2 coroane; domnii 
judecători |.G. Toma, |. Avram, A. Popovici, E. Tarnavschi şi paroch 
de A ndruchovici câte 5 cor.; profesor Carau24 cor.; dl consilier supe- 
rior de tribunal T. Tomasciuc 5 cor.; dl paroch Pauliuc2 cor., d catechet 
V. Purcan 2 cor., dl director (de şcoală, viitor primar al Rădăuţilor — 
n.r.) Popadiuc 1 cor.; dl superior D.C. Teleagă solveşte 2 cor. pro Au- 
gust 1902; dl superior Poleac şi dl învăţător Naherniac câte 2 coroane. 

Pro Februarie 1903, solvesc domnii: judecători |.G, Toma, |. 
Avram, A. Popovici, E. Tarnavschi, parochi de Andruchovici câte 5 
cor.; veterinar superior districtual Constantin de Isar solveşte, pentru 
tot anul 1903, restul de 44 coroane; dl profesor Carau2 4 cor., domnii 
paroch Pauliuc, Dr. |. Tarnavschi, cantor Halip, antiste Grigori Lungu 
(Pârteşti), superior Poleac, învăţător Naherniac, cooperator Berlinschi, 
cooperator A. Danilevici, superior |. Moldovan, superior S. M aghior, 
cooperator A. Gribovici, câte 2 cor.; director Popadiuc 1 cor., suplent 
gimnasial Dumbravechi 1 coroană. 

Pentru toate aceste daruri pe altarul naţiunei, exprimă, în numele 
comitetului, mulțămita cea mai cordială casierul societăţii „Internatul de 
băeţi români ort.or. din Rădăuț“. /Ambrosie G ribovici, / ort.or. preot în 

Gălăneşti (Deşteparea, nr. 19 din 6/19 martie 1903, pg. 3, şi nr. 21, din 
13/26 martie 1903, pg. 5). 
* 

Internatul din R ădăuh În drumul singuratic spre Vadul Vlădichei, 
din grădini înflorite răsare în măreție opera muncii entusiasmate a câtorva 
— puţini: internatul de băeţi români din Rădăuţ. 

Din nespusa letargie naţională a celui mai bogat şi mai românesc 
district, letargie ce făcu cu putință ca focarul cultural, liceul din Rădăuţ, 
menit pentru luminarea poporului din district, să reprezinte numai un de 
tot neînsemnat fragment al autohtonilor, acest internat este unicul semn 
de viaţă de alta amorțită. 

Cu gândul asuprit de temerile în viitor, ne încredințăm că, din 
numărul de peste 400 elevi liceali din Rădăuţ, abia neînsemnata cifră de 
50 ne aparține nouă. Nouă, în cel mai bogat şi mai românesc district, 
nouă, mândrului popor din viță romană. 

Şi înfiorându-ne de tristele perspective pentru viitor, mereu grăbim 
paşii spre acel lăcaş care, ca o oază în nemărginitul pustiu al amorțelei, 
ne oferă speranţa liniştitoare într-o soarte mai bună. 

Intrăm. Clădire spațioasă, camere luminoase, darul mărinimiei unui 
M arco (gospodarul Vasile M arcu din Frătăuţii Vechi —n.r.), mângâiarea 
activităţii zbuciumate a merituosului igumen Patra?, precum şi a celor 
puţini naționalişti devotați cauzei noastre. 

Cu frunte senină, parcă cu regret adânc resimțit pentru greşitele 
îndoieli în viitorul nostru, ni se îndeasă pe buze o întrebare cătră 
prietenosul director al internatului (preotul Ipolit Tarnavschi — n.r.), ce 
are amabilitatea a ne conduce, întrebarea de numărul interniştilor. Și 
veseli ne pregătim să auzim liberatorul cuvânt că numărul întrece 
aşteptările. 

- Puţini, de tot puţini, sună răspunsul umilitor. Nu vedeţi cât de 
primitivă este întocmirea internă, nu vedeţi că are limită şi liberalitatea 
celor puţini însuflețiți, înţelegeţi că mijloacele sunt insuficiente? 

- Cum, întrerupserăm, într-un district bogat de comune româneşti 
limită? 

- Să facem calculul. Contribuind fiecare comună politică numai 
800 coroane în mediu, sumă de alta de batjocură, pe care, de exemplu, 

comunitățile ovreeşti din ţară le votează, anual, cu plăcere numai pentru 
împărţirea lor între sărmani, necum pentru creşterea tineretului, a „florii 
naţiunii”, existenţa internatului ar fi, întrucâtva, asigurată. Şi doar în 
aceste comune prosperă atâția preoți, atâţia învățători, care, pentru văditele 
lor merite între popor, cer cu drept cuvânt mărirea lefilor! 

Comune ţărăneşti sprijinind internatul de băeți, în număr covârşitor 
fii de ţărani! Aflase-va, cândva, un cuvânt mai potrivit de atracţiune 
pentru massa mare, dorită de înlesnirea traiului, pute-va rezista mulțimea 
propagandei grijuliului, când deviza sună: internatul întemeiat de ţărani 
pentru fii de ţărani? 

Iată, cu puţină artă, fără a reflecta la dărnicia singuraticilor, efectul 
dorit! 

Mâhnit, replică amabilul director: 

- Dar le-am încercat pe toate. Ne-am adresat preoţilor, învăţătorilor, 
țăranilor, ne-am adresat şi comunelor politice şi de la aceste, afară de o 
unică excepțiune lăudabilă, am primit refuz, urmare a nepriceperii 
ţărăneşti şi a indolenţei conducătorilor. Ba nici chiar o mică colectă de 
victualii n-a putut reuşi, din aceleaşi motive binecuvântate. 

Stăturăm gânditori. O adiere de vânt din partea Putnei aduse prin 
vârfurile arborilor un murmur tainic. Şoptea acest murmur blăstămul 
marelui Voevod adormit. 

Cu o amicală strângere de mână, ne despărțirăm de întristatul di- 
rector şi ne depărtarăm de internatul lui „Ştefan cel Mare“. 

Iar în drum spre casă, marile probleme social-politice ne frământau 
creerii: mărirea lefii preoţilor şi ale învăţătorilor (Gazeta Bucovinei, Anul 
VII, nr. 9 din 17 aprilie / 4 mai 1906, pg. 1). 

* 


Anunb despre internatul „2tefan cel Mare“ din Rădăubh 
Internatul din Rădăuţ stă la sfârşitul primului an al existenţei sale şi 
comitetul, făcând o reprivire asupra acestui interval, constată cu deosebită 
satisfacție că jertfele considerabile aduse de corporaţiuni şi de privaţi 
pentru înfiinţarea, întocmirea şi întreținerea acestui focar cultural n-au 
fost zădarnice, ci au adus, chiar de la început, fructe de tot îmbucurătoare 
pentru elevii români adăpostiţi la internat. De mult adecă — ba poate 
nicicând — n-a fost resultatul clasificaţiei la gimnaziul din Rădăuţ atât de 

favorabil cu privire la elevii români ca în anul şcolar de curând espirat. 
Îndeosebi e remarcabil faptul că, între eminentiştii acestui gimnaziu, 
care trece de cel mai sever institut de învățământ din ţeară, elevii 
internatului ocupă, calitativ şi numeric, primul loc. Aşa, de pildă, a avut 
clasa I-a, într-amândouă despărţituri, 5 eminentişti, dintre cari 4 au fost 
români. Clasa II-a, care număra, la sfârşitul anului, aproape 60 elevi, a 
avut numai 2 eminentişti, cari ambii au fost români şi elevi ai internatului. 
Unicul octavan din internat (elevul Bolocan) a trecut examenul de 
maturitate. Între 22 elevi, câţi i-a avut internatul în anul şcolar espirat, 
numai unul n-a putut obţine un rezultat bun la clasificaţie. Meritele ce şi 
le-a câştigat acest institut cu privire la elevii români ai gimnaziului 
rădăuţean, în privinţa didactică şi pedagogică-disciplinară, au fost 
recunoscute în termini elogioşi şi de directorul deM or (Gabriel de Mor, 
al treilea director al gimnaziului — n.r.), cu prilejul unei conferenţe. 

După această privire scurtă asupra rezultatului favorabil al 
clasificaţiunii, care orişicum în prima linie este a se atribui existenţei 
unui internat românesc, aduce comitetul internatului următoarele la 
cunoştinţa prea venerabilei preoţimi, a prea onoratei învățătorimi, precum 
şi a tuturor părinților cari ar dori ca copiii lor să fie primiţi la internat: 

Elevii ort.or. români, cari cercetează o şcoală publică din Rădăuț 
şi doresc să fie primiţi, cu începerea anului şcolar 1906/7 în internatul 
român „Ştefan cel Mare“, trebue să predee petiţiile lor, adresate societăţii 
„Internatul de băeţi români ort.or. din Rădăuţ“, prin direcţiunea 
internatului, până cel târziu în 10 August a.c. 

Societatea oferă elevilor primiţi îngrijirea deplină (locuinţă, vipt, 
serviciu, luminat, încălzit) şi o instrucţiune temeinică, dară îşi rezervă 
dreptul de a hotărî însăşi condiţiunile de primire şi, îndeosebi, taxa lunară 
de întreținere. Aceasta va fi conformă cu demnitatea, iară mai ales cu 
gradul de pauperitate a petentului. De aceea, va trebui să se alătureze 
fiecărei petiţiuni ultimul testimoniu semestral (eventual, ştirile şcolare) 
şi un testimoniu de sărăcie. 

Elevii care au petrecut deja un an la internat în condiţii egale vor 
fi preferați celorlalți petenți. Aşijderea se vor considera mai mult 
reflectanții din acele puține comune cari au sprijinit internatul în decursul 
anului şcolar expirat cu colecte mai însemnate. 

Locurile gratuite se vor putea conferi în cazuri excepţionale, în 
mod de tot minimal, acelor elevi cari, pe lângă demnitatea şi pauperitatea 
lor, vor fi aplicabili ca instructori de internat. 

Şedinţa comitetului, în care se va decide asupra primirii în internat, 
va afla loc pe la 25 August stil nou, aşa că părinţii vor putea fi înştiințaţi, 
cu toţii, înainte de 1 Septemvre, despre hotărârile luate ca, la caz de 
refuzare a petiției sau dacă nu li-ar conveni condiţiunile stătorite de 
comitet, să poată afla altă locuinţă pentru elevi. 

Părinţii sau locoţiitorii acestora au să prezinte la 1 Septemvre, 
demineaţa, elevii primiţi directorului, solvind anticipativ şi în cuota lunară 
pro Septemvre impusă de comitetul societăţii, precum şi eventualele 
contribuiri în victualii, dacă le va pretinde societatea. 

Elevii care au rămas în restanță cu oareşicare sumă din anul şcolar 
expirat pentru întreținerea lor, nu vor fi primiţi până ce nu-şi vor achita 
datoria veche, dimpreună cu plata lunară pro Septemvre. 

Prezentându-se elevii, au să aducă cu sine: 1 perină cu 2 feţe, 1 
plapomă cu 2 prostiri, precum şi alte 2 prostiri pentru acoperirea 
mindirului ce-l primeşte fiecare elev din partea internatului, 2 ştergare şi 
din toate schimburile îndeajuns. De spălatul acestora au să se îngrijească 
părinţii. De asemenea, trebue să aibă fiecare elev câte o perie de straie, 2 
perii pentru păpuci, o periuţă pentru dinţi, | peptene des şi altul rar. 

La acest prilej, apelează comitetul internatului, îndeosebi la 
onoratele antistii şi comitete comunale ale comunelor fruntaşe din districul 
Rădăuţului, ca să binevoiască a vota fiecare pentru acest adăpost al 
tineretului şcolar câte o subvenţiune anuală amăsurată, căci, în acest 
mod, existenţa internatului ar fi asigurată, ba s-ar putea reduce şi taxele 
întreţinerii elevilor. 

Venerabila preoțime este respectuos rugată a lucra cu toate 
insistența în această direcție, precum şi a iniția, la toamnă, colecte în 
cerealii, mai ales în acele comune cari au copii la internat. 

Rădăuţ în August 1905 / Teofil Patra?, preşed. / lancu Avram, 
secretar / Dr. Ipolit Tarnavschi, director al internatului (Gazeta 
Bucovinei, nr. 32 din 23 iulie / 5 august 1906, pp. 1, 2, anunţ reluat şi în 
nr. 34 din 30 iulie / 12 august 1906, pg. 2). 

* 

Internatul din Rădăuți. / Cinstite domnule Redactor, 

Am cetit în numărul 29 al preţuitei gazete „Foaia Poporului“ cum 
că domnii au de gând să puie la târnatu (internatul) din Rădăuţi un direc- 
tor nou. Mi-am frământat, de două săptămâni, gândul cum aş face ca să 
fiu băgat în samă cu vorbele mele la cinstita dumilorvoastre redacție şi 
iacă-tă m-am pus să Vă scriu că ce gânduri am avea şi noi, ţăranii, despre 
târnat (internat). 

Ştiţi, eu am slujit la oaste ca cătană proastă şi în ţimbra noastră 
erau răgute (recruți) şi 2 feciori de popă şi unul de profesor; dară noi, 
cătanele, eram tot una şi nu ni spunea nici căprariu“, nici domnu“ laitn 
(sublocotenent) că am fi mojici şi nu făcea nicidecum deosebire între 
noi, feciorii de ţărani, şi feciorii de domni. Şi aşa mi-am gândit că ar 
trebui să facă şi noul ales director la târnatu“ din Rădăuţi, adică să nu se 
facă deosebire între copiii de ţărani şi între cei de domni, căci banul 
nostru, a ţăranului, îi tot aşa de bun ca şi banul domnilor, numai cu 
deosebirea că noi, ţăranii, n-avem lefi grase şi că câştigăm banu“ tare 
greu şi, dacă muncim şi-i băgăm pe băiaţii noştri la târnat, apoi vrem să 
fie şi ei cătați omeneşte şi îngrijiţi şi hrăniţi, căci, dacă poate şi plătim 
noi ceva mai puţin decât feciorii de domni, atunci nu uite domnii că 
târnatu“ capătă multe mii de coroane ajutoare de la ţară şi împărăție şi 
aceşti bani tot trebuie scoşi din bir şi de pe spatele noastre. Pe noi, ţăranii, 
tare ne amărăşte dacă vedem că băiaţii noştri trebuie să-i slujască pe 
domnişori şi, de altcum, nu-i prea bagă în samă. 

Şi, deoarece-s amărât în sufletul meu, vreu încalte să Vă spun 
multe cele. Aş gândi că ar fi bine să fie aşa (articolul acesta polemic a 
fost scris după avansarea directorului Ipolit Tarnavschi la Consistoriul 
din Cernăuţi, dar înainte de numirea noului director — n.r): 

1) Dacă noul director ar fi să aibă poate pământ de lucrat, apoi să 
nu-i puie pe băiaţii noştri la munca câmpului, căci pentru asta am putea 
noi, țăranii, să-i ţinem acasă ca să ne ajute la gospodărie. Noi ne tragem 
şi-i dăm la şcoală ca să înveţe carte şi nu ca să lucre pământul domnului 
director. Şi să nu bănuiți vorba: noul director să nu-i puie băieții în 
poloboc, când îi trece pe lângă şcoală în țarină, ca să nu-i vadă directorul 
şcolii, ci mai bine să-i puie şi să-i mâie la carte. 

2) Noul director să deie poruncă aspră ca să se spele băiaţii la 

târnat în fiecare zi, ca să nu capete râie şi, dacă s-ar mai tâmpla ca să 
capete un băiat sau altul râie la târnat, atunci să-i lecuiască acolo şi să 
curățască târnatu“, da“ nu să-i mâie acasă, la părinți, ca să-i împle pe 
ceilalți copii de prin cele sate de râie şi să fie de ruşinea satului. 

3) Dacă s-ar tâmpla că s-ar bolnăvi vreun copil de coriu, spre 
pildă, sau de altă boală, atunci directorul, care va fi nou ales, să nu-i 
mâie băiații îmbolnăviţi ca pe nişte vite acasă, ci să cheme doftorul la 
târnat şi să-i lecuiască, iar ca să nu se umple ceilalți băiaţi, să-i puie într- 
o casă anume pentru bolnavi şi să-i grijască acolo, da“ nu să-i încuie 
acolo singuri şi să-i lase singuri ca pe nişte câni, căci şi feciorii de ţărani 
îs oameni şi nu vite. 

4) Asemenea să nu fie băiaţii noştri din târnat nişte hamali! 
Mărfurile pentru târnat să le ducă slugile acasă, da“ nu să-i ieie pe băiaţii 
noştri de la carte şi să-i mâie ba după saci cu făină, ba după var şi câte 
mai multe. 

5) Dacă s-ar tâmpla ca directorul ce se va alege din nou să nu 
mănânce cina acasă, la târnat, ci undeva în târg, la casina nemţească, 
atunci să nu fie slobod ca şcolerii din târnat să îmble serile, ducându-i 
cina domnului director în târg. 

6) Băiaţii noştri să nu facă slujbă la târnat, ca să nu se tâmple, cum 
s-a mai tâmplat, că, ştergând un băiat de-ai noştri cilindrele, să se taie şi 
să se calicească la mână şi-apoi să nu poată nici scrie, nici îmbla la şcoală. 

7) Dacă s-ar tâmpla ca noul director să ţie vite, atunci băiaţii noştri 
să n-aibă a griji de vite, tăind la sicică şi la sveclă şi mestecând ciubăru“ 
pentru vite. 

8) De sărbătorile nemţeşti, aşa, de pildă, de Crăciunul nemţesc 
sau, bunăoară, de Duminica Mare a Nemţilor, să nu-i silească noul di- 
rector cu musai pe băiaţii noştri ca să plece acasă, căci noi plătim la 
târnat cu luna şi, dacă-i mână acasă, atunci ni fac domnii cheltuieli mari, 
căci noi trebuie să plătim trenul ori trăsura şi băiații nu învaţă acasă 
nimică. Asupra acestui punct Vă scriu mai mult, căci chiar anul ista s-au 
tâmplat că profesorii, iştii nou veniţi la Rădăuți, li-au spus băiaților să nu 
meargă de sărbătorile nemţeşti acasă, ba chiar directorul ăst nou (Leonida 
Bodnarescul, noul director al gimnaziului — n.r.) au intrat prin clase şi 
li-au dat de grijă şcolerilor ca să înveţe şi le-au spus că gazdele n-au voie 

să-i mâie pe băiaţi, cu de-a sâla, de sărbătorile nemţeşti acasă, iară la 
târnat li-a spus doamnă băiaţilor că au fost la şedinţă şi că s-au hotărât la 
şedinţă că toţi băiaţii trebuie numaidecât să plece şi de sărbătorile nemţeşti 
acasă, că la târnat nu mai capătă de mâncat; şi aşa s-a tâmplat, că 
gospodarii n-au ştiut nimică că au să vie băiaţii şi de sărbătorile nemţeşti 
acasă, şi o samă de băiaţi s-au pornit, pe vreme rea şi pe răceală, până la 
Părteşti, acasă, şi neputând de oboseală au ajuns, spre sară, într-un sat şi 
au fost găzduiți de milă de un gospodar, şi abia a doua zi au sosit acasă la 
dânşii, la Părteşti. Aşa departe am ajuns noi, țăranii, ca să ni mâie copiii 
acasă cu sâla, parcă-ar fi nişte prăpădiţi şi parcă-ar sta degeaba şi fără 
plată la târnat? Ba chiar dacă poate sta, ici-colea, unul degeaba la târnat, 
atunci gândim noi cu mintea noastră că nu-i cu cale a-i mâna în drum ca 
pe nişte câni. 

9) La târnat să-i caute pe băiaţii noştri un domn doftor român şi 
nu un străin, cu care nu se pot înţelege băiații noştri. 

10) La târnat să n-aibă voie domnişorii din clasele cele mai nalte 
să încuie uşile şi să joace pe bani în cărți, ci mai vârtos cei mari să le fie 
de pildă celor mici şi să-i înveţe şi să i ajute la învăţătură şi să-i ispitească 
în fiecare zi. 

11) În loc de fete tinere, să fie la târnat primite ca slugi femei 
gospodine, cari să ştie căuta de băiaţi, ca să nu îmble la şcoală nelăuţi şi 
nepieptanaţi şi neschimbați. 

12) Dacă s-ar tâmpla ca să slujască la domnul director o soră ori 
vreun frate a unuia dintre şcolari, atunci să n-aibă voie doamna ori domnul 
director a-i da afară pe şcoleri din târnat numai din pricină că fratele ori 
sora şcolerului n-ar mai vrea să slujească la doamna din târnat. 

13) Dacă ar fi să mai fie alegeri în ţară, atunci directorul din târnat 
să n-aibă voie a li spune băieților sau părinţilor lor că n-au ce căuta la 
târnat dacă vor glăsui pentru domnul Tofan (semnatarul articolului, 
Costan Andron, îşi ascunde sub pseudonim identitatea de susţinător al 
Partidului Democrat "Țărănesc al lui Aurel Onciul, partid care-i ridică pe 
învăţători împotriva preoţilor, după cum se va vedea în capitolul următor; 
în presa onciulistă, „Costan Andron“ va desfăşura o bogată şi agresivă 
activitate — n.r.). Băieţii să-şi păzească cartea, da“ nu alegerile, căci ei îs 
încă brudii la minte şi nu trebuie să li se strice inima chiar la târnat 

pentru că tătuca lor au glăsuit pentru cutare sau cutare. 

14) Lemnul ce-l capătă târnatu“ de la fondus pe bani ieftini să 
rămâie tăt pentru târnat şi noul director să n-aibă voie a face gheşefturi 
cu lemne şi să n-aibă voie a le vinde altora din târg cu preţ bun. 

Cinstite domnule redactor, V-aş mai spune multe de târnat, dară 
ştiţi că celui înțelept nu trebuie să-i dai cu bota în cap. Noi, ţăranii, năcăjiți 
cum suntem, vom strânge, la toamnă, cu dragă inimă pâne şi vom 
duce-o la târnat, şi om duce tot acolo frupt şi ouă, numai să vedem că 
directorul nou ales să ni țâie băiaţii bine, ca să nu fie supărare. Nădăjduim 
că nu Vă veţi supăra de vorba unui om de la ţară şi vă mulțumim că 
faceţi bine a ni tipări această scrisoare. 

Vă dorim sănătate şi voie bună şi vă rugăm să mai veniţi în părțile 
noastre, ca să vedeți ce pagubă mare ni-a făcut apa. 

Costan Andron 

La această scrisoare a unui gospodar fruntaş din districtul 
Rădăuţului, adaogem şi noi o întrebare: După cât ştim, regretatul M arcu 
(Vasile Marcu, care a donat 17.000 coroane pentru întemeierea 
internatului ——n.r.) din Frătăuţul-vechiu dispusese, prin testament (şi prin 
condiționarea uriaşei donaţii — n.r.), ca cinci copii din Frătăuţul-vechiu 
să fie ţinuţi degeaba în internat, din venitul fundaţiunii sale. Vedem că 
această dispoziţie a testamentului nu se observă. Ne permitem a întreba: 
De ce şi până când nu? (Foaia poporului, nr. 31 din 16 iulie 1911,pp. 3, 
4). 

* 

Internatul din Rădăui (Replica lui Ipolit Tarnavschi — n.r.). / 
Mult onorate d-le Redactor, 

Nu mă provoc la nici un paragraf, ci apelez la obiectivitatea 
D- Voastre şi sunt convins că nu-mi veți denega dreptul de a mă apăra. 
Îmi iau, deci, libertatea a Vă transmite următoarele şire, cu rugămintea 
respectuoasă ca să binevoiţi a dispune publicarea lor: 

Onoratul public cititor va fi observat că, în decursul anului chiar 
acum espirat, au apărut mai multe notițe, cari critică mai toate instituţiile 
româneşti din Rădăuţi. Aceste notițe — fie ele semnate de Rotar sau de 
Andron, de Stan sau Bran — poartă acelaş timbru. Scoţând în relief pretinse 
neajunsuri la aceste instituțiuni, autorul acestor critice îmi aplică apoi 

mie, regulat, câte o lovitură amicală. Unele 
aluzii stereotipe (casina germană etc.) îl vădesc, 
în mod prea bătător la ochi, de autor pe unicul 
meu contrar, ce l-am avut în tot timpul petrecerii 
mele în Rădăuţi. E lucru nostim că instituțiuni 
cari au funcționat în mod ireproşabil, prin un 
şir întreg de ani, deodată să dea toate în calea | 
racului ca: Internatul, „Filiala Şcoalei Române“, 
Clubul, Prăvălia (Română — n.r) etc. Şi e mai 
nostim că la toate acestea numai eu să port vina, |. 
pe când opinia publică a Românilor rădăuțeni 
îmi va adeveri, orişicând, că chiar eu am 
conlucrat mai mult şi în mod conştiincios şi 
desinteresat la toate aceste instituţiuni, din cari 
mai multe de mine au fost iniţiate. 

Aceste şire le trimit înainte ca să ştie onoratul public cetitor prin 
ce pizmă trebuesc privite exspectoraţiuni de acestea, provenite din isvorul 
tulbure al duşmăniei personale. La acest isvor trebuie redus şi articolul 
care se ocupă de internatul din Rădăuţi şi care a apărut în n-rul 31 al 
prețuitului D-voastre ziar. Cum că e aşa, aceasta demonstră timpul 
aparenţei acestui articol. Dacă, într-adevăr, au fost neajunsuri la internat, 
trebuiau ele discutate în public, cât timp am avut eu încă conducerea. Pe 
atunci, autorul ar fi avut cel puţin pretextul că voieşte sanarea răului. 
Astăzi, însă, după ce am depus eu conducerea şi am părăsit Rădăuţul, 
articolul se prezentă simplu ca un act de răsbunare personală. 

Acest articol îl iscăleşte onoratul meu contrar cu numele unui fictiv 
fruntaş, care nici nu există în districtul Rădăuţului, cum nu există nici în 
Rădăuţi un „Haralampie Rotar“, pseudonimul pus sub un articol 
premergător, care s-a ocupat cu filiala „Şcoalei Române“ din Rădăuţi. 

Autorul îşi întroduce articolul cu învinuirea că la internatul din 
Rădăuţi s-ar fi făcut deosebire între feciorii de ţărani şi între cei de domni, 
ceea ce l-a jignit pe domnul „Costan Andron“. E direct comic dacă, după 
un serviciu preoţesc de 18 ani, petrecut în mijlocul poporului țărănesc, ţi 
se aplică lecţii dintr-o parte atât de puţin chemată cum ai să umbi cu 
țăranii şi cu copiii lor. 

Crezi dumneata, domnule contrar, că m-ar fi răbdat ţăranii 
rădăuţeni, de la început şi până la mutarea mea, prin 12 ani, în fruntea 
însoțirei raiffeisiane, dacă n-aş fi ştiut umbla cu dânşii spre deplina lor 
mulțumire? 

Crezi că m-ar fi ales pe mine, în mai multe rânduri unanim, în 
comitetul comunal, dacă n-ar fi încredințaţi că numai bine li-am voit? 
Dară nu numai la mărturia Rădăuţenilor, care încă au avut copii la internat, 
ci la mărturia tuturor poporenilor din district mă provoc liniştit. Toţi 
mi-au mulțămit, de repeţite ori, pentru tot binele de care au avut parte 
copiii lor, dintre cari unii se află de 4-6 ani la internat. Dacă, într-adevăr, 
ar fi fost, cândva, stări la internat cum le descrie autorul, oare ce i-ar fi 
constrâns pe părinţi de a-i băga pe copiii lor, ani de-a rândul, sub o 
conducere atât de nepotrivită? Dară şi mărturii de ale elevilor pot in- 
duce, cari toate arată cât de nemotivată e o astfel de inculpare. 

Astăzi se află mai mulți tineri — foşti elevi de-ai internatului — la 
universitatea din Cernăuţi, ca, de pildă, Bolocan, Lupu, Ichim etc., cari 
m-au vizitat timp îndelungat după părăsirea internatului şi mi-au mulțămit 
pentru conducerea şi îngrijirea părințească. Iară la finea anului şcolar 
curent, auzind elevii internatului că mă mut din Rădăuţi, au dorit 
numaidecât ca toţi să-şi iaie rămas bun de la mine. 

La o avorbire a prefectului internatului, a dlui Dr. Păsăilă, care 
i-a condus la mine, li-am răspuns elevilor dându-li învățături 
corespunzătoare. A urmat, apoi, o scenă care m-a impresionat adânc. 
Când li-am întins mâna, de rămas bun, toţi elevii au început a plânge; 
copiii de ţărani deopotrivă cu cei de domni. Şi aceste lacrimi, această 
recunoştinţă mută a unor suflete neotrăvite de curente politice şi de dorul 
răsbunării, mi-au fost cea mai frumoasă satisfacţie pentru munca mea, 
care am prestat-o în decurs de 6 ani. De faţă a fost şi un student din 
România — dl Vârtosu — care, trecând prin Rădăuţi, a fost găzduit la 
internat şi care, povestindu-şi călătoria prin Bucovina, a istorisit în multe 
locuri despre cele petrecute la internatul din Rădăuţi. 

Asupra acestui punct am insistat mai mult, deoarece e vorba de 
spiritul conducerii unui institut public, de principiul şi sistemul lor. La 
celelalte puncte însă voi căuta să fiu cât se poate de scurt, căci, fiind ele 
în cea mai mare parte de însemnătate prea inferioară — sau chiar ridicole 

—, mi-i teamă că, prin replice lungi, aş plictisi onoratul public cetitor, 
abuzând şi de ospitalitatea preţuitului D-voastre ziar. 

ad 1, 4 Si 7 — Pentru economia mea, care a sprijinit foarte mult 
susţinerea internatului, am avut constant 3 servitori, afară de 4 servitoare 
în interiorul internatului. De aceea n-am avut lipsă să recurg la ajutorul 
elevilor din internat. Lucruri servile, cum le induce autorul 
corespondenței, nu le-au săvârşit nicicând elevii, iară invenţiunea cu 
polobocul ar fi bine să o patenteze contrariul meu. 

ad 2 2i 4-— Ca să nu se întâmple îmbolnăviri la un internat, aceea 
nu o poate împiedeca nici un director din lume. Tot aşa nu poate el opri 
pe părinţi ca, cu permisiunea medicului, să-şi iaie copilul îmbolnăvit 
acasă. Fără părinţi şi fără permisiunea medicului însă nu s-a trimis 
nicicând un elev bolnav din internat. De altfel, observ că elevii 
internatului, fiind de-a rândul copii din case de gospodari buni, au fost 
foarte curăţei, aşa încât, în privinţa aceasta, într-adevăr nici n-am avut 
pricină să intervenim cu rigoare. 

ad 5 — Punctul 5 mi-a făcut impresia ca şi când onoratul core- 
spondent ar fi pus un detectiv ca să-mi observe toți paşii. E drept că 
n-am mâncat, totdeauna, cina acasă. Dară dacă stai la socoteli la prăvălie, 
apoi la bancă până la 10 şi 11 oare noaptea — mai ales vara, când oamenii 
se întorc cam târziu de la lucrul câmpului, mănânci unde apuci, chiar şi 
la urgisita casină — ba, câteodată deloc — ceea ce-l asigur pe dl corespon- 
dent că încă mi s-a întâmplat. Dacă era de lipsă, însă, ca în timpul absenței 
mele de acasă să mi se trimită ceva, am avut pentru aceasta, totdeauna, 
servitori îndeajuns. 

ad 6-— Că s-a tăiat un băiat cu un cilindru e adevărat, nu e adevărat, 
însă, că din cauza aceasta a trebuit să se absenteze de la şcoală, fiindcă 
lesiunea era prea neînsemnată. Dl corespondent îmi va concede, însă, că 
astfel de lucruri nu se pot evita într-un institut de peste 70 de elevi. Chiar 
dl corespondent însuşi ştie prea bine că, cu toată priveghierea profesorilor 
şi a conducătorului paralelelor, elevul Bâcu a fost lovit de oiştea unei 
trăsuri şi dat jos, aşa că prea uşor putea să rămână stâlcit. Cu mare greu 
am liniştit, atunci, pe mama speriată a elevului. Cu toate aceste, nu mi-a 
venit în gând de a construa din această întâmplare nenorocită îndată o 
acuză gravă la adresa cuiva, pe când față de mine se înduc tocmai din 

acea parte lucruri cu mult mai mici, numai spre a potoli urâcioasa poftă 
a răsbunării. 

ad 8— Ce se atinge de sărbători, cari poartă numele de „ferii“, am 
purces totdeauna strict după dispoziţiunile comitetului internatului, cari 
sunt protocoale şi au trebuit să-mi servească de normă. Dacă au dorit dl 
conducător sau profesorii paralelelor să întroducă inovaţiuni în privinţa 
aceasta, n-au avut decât să se pună în conţelegere cu comitetul 
internatului, ceea ce nu s-a făcut. 

ad 9 — Cât despre medic român, ştie încă prea bine dl corespon- 
dent că unicul medic român din Rădăuți e foarte ocupat, aşa încât numai 
foarte arareori îl poți afla. Numai din această cauză a trebuit comitetul să 
angajeze un medic străin, care însă şi-a împlinit îndatoririle în mod foarte 
conştiincios. 

ad 10 — Instrucţia şi ispitirile s-au ţinut, întotdeauna, sub 
privighierea prefectului, a dlui Dr. (în teologie — n.r.) Păsăilă, care a fost 
angajat de mine anume spre acest scop. Şi cum că instrucţia şi privighierea 
au fost foare bune, asta o dovedeşte doară, într-un mod mai presus de 
orice îndoială, rezultatul clasificaţiei, care a reuşit de tot bine. Cei mai 
buni elevi ai paralelelor, pe cari şi dl conducător i-a recomandat de repeţite 
ori ca modele de sârguinţă şi purtare, sunt doară elevi ai internatului ca: 
Grigorovici, Bodnar, H ululeac, Ciornei, Bâcu, Sorocaniuc etc etc. 
Pre cei doi dintâiu numiţi, dintre cari unul se află deja în servici la un 
German, i-am recomandat cu deosebită căldură dlui prezident al 
internatului spre primire, astfel că el numai mie şi generozității Înalt 
Prea Cuvioşiei Sale, a părintelui Arhimandrit (Teofil PatraS, egumenul 
Putnei — n.r.) au să mulţumească că sunt studenţi. Iară elevii români ai 
gimnaziului de stat german, câţi sunt la internat, pe lângă că sunt încă 
foarte buni, au primit, prin stăruințele mele, mai toţi burse din fonduri 
şcolare internaţionale, ca, de pildă, elevii: 2anta, Spânu Petru, Spânu 
Domilian, C olibaba, Simota, Sofroni etc. 

Şi cine cunoaşte pe aceşti elevi, pe cari i-am crescut şi condus 
prin 4, respective 6 ani, trebuie să spună cu cuget curat că ei nicicând 
n-au putut da pildă rea la elevii mai mici. Dară la ce să lungesc vorba? 
Pentru onoratul public am indus destul, iară în contra prejudeţelor dlui 
corespondent şi zeii s-ar lupta în zădar. 

ad 11 — La acest punct e greu să rămâi serios. N-am ce răspunde, 
decât doară să-i dau urmaşului meu sfatul ca, la angajarea servitoarelor, 
să se pună în conţelegere cu dl corespondent, dacă nu voieşte să o păţească 
ca mine. 

ad 12 — Ceea ce induce aici e iarăş denaturat. Elevul respectiv 
n-a fost eliminat pentru că soră-sa n-a vrut să slujească, ci a ieşit singur, 
înainte de a mântui soră-sa slujba — din cauza că epitropul său n-a mai 
voit să-l susțină, şi, fiind respectivul elev foarte slab, ceea ce o ştie şi dl 
corespondent, nu m-am aflat îndemnat de a-l anima ca să studieze 
numaidecât mai departe. 

ad 13 — Conţinutul acestui punct îl declar de un neadevăr sfruntat 
şi de o calomnie revoltătoare. Constat, şi-mi dau cuvântul de onoare, că 
nicicând, nici cu un băiat şi nici cu părinții băieţilor din internat n-am 
vorbit de alegeri, fie pro, fie contra. Îmi pare rău că, fiind d „Andron“ 
un corespondent vechiu, şi-a stilizat învinuirea aceasta astfel că nu pot 
recurge la tribunal spre a obţine satisfacția cuvenită. 

ad 14 — Ce se atinge de pretinsele „gheşefturi“ cu lemne, constat 
că încălzitul internatului era cu totul în seama mea. Internatul n-a cumpărat 
nicicând lemne, prin urmare nici n-a putut să aibă lemne proprii. Spre 
orientarea onoratului public cetitor, observ că, cu plata de 20 coroane de 
băiat, am trebuit eu să grijesc de menajarea elevilor şi a servitorilor, de 
lemne, de lumină şi de ţinerea unui prefect (cu sensul de pedagog —n.r.). 
Dacă va lua în samă şi urmaşul meu, sub aceste condițiuni, conducerea 
internatului, va vedea el, în curând, ce „gheşefturi“ va face. Orişicum îi 
doresc din inimă ca, la timpul său, să aibă cel puţin altă răsplată, decât 
cum am avut-o eu. 

În urmă, declar că, călătorind în străinătate spre recreare, nu voi 
putea răspunde la timp la o eventuală prourmare a problemei pornite din 
partea onoratului meu contrar. 

Mulţumindu-vă, cu tot respectul, pentru bunăvoința D-voastre, 
mă subsemn cu cea mai distinsă stimă. 

Dr. Ipolit Tarnavschi, / fostul conducător al internatului din 
Rădăuţi (Foaia Poporului, nr. 33 din 30 iulie 1911, pp. 5-7). 

D-ale învățământului rădăuţean 


Învățători bravi pentru sfânta causă. Din giurul Rădăuţului ni 
se scrie: „Binevoiţi a aduce la cunoştinţa publică, prin preţuitul nostru 
ziar „Gazeta Bucovinei“, că, cu ocasiunea întrunirii conferenţei 
districtuale învățătoreşti, care s-a ţinut la Rădăuţ, în zilele 11, 12 şi 13 
Iuniu nou 1896, prin stăruința domnilor învăţători George Brăilean din 
Bilca, E ugeniu Siretean din Badeuţ şi Efrim Isopescul din Vicovu-de- 
Jos, s-a colectat, în folosul internatului de studenţi români din Cernăuţ, 
considerabila sumă de 873 florini de la 48 învăţători şi învăţătoare şi de 
la dl preşedinte al respectivei conferențe, ca inspector c.r. districtual şcolar 
din Rădăuţ, căruia numai recunoscători putem să-i fim pentru bunul 
început ce, ca inspector, l-a făcut în mijlocul învăţătorilor. Acestea doresc 
să fie publicate, cu atât mai ales, fiindcă, peste câteva zile, asemenea 
conferenţe învăţătoreşti au să se ţină şi în celelalte districte şi sperez 
mult că ne vor imita şi alți colegi ai noştri. 

Lista, împreună cu suma de 873 florini, se află în mâna dlui 
învăţător G. Brăilean, care, în curând, o va trimite la locul destinat. / Un 
membru al conferenței“. 

Faptul în sine vorbeşte atât de elocuent, încât imposibil e ca unic 
să rămână chiar şi în mijlocul celorlalte corporaţiuni învățătoreşti (Gazeta 
Bucovinei, nr. 45 din 6/18 lunie 1896, pp. 3,4). 

* 


Cursul privat pentru copile dela Scoala de Sase clase de copile 
din Rădăuţi. Împărţirea testimonielor (diplomelor de absolvire — n.r.) 
în cursul privat de două clase au aflat loc în 1 Iuliu 1902. 

Resultatul clasificaţiunei a fost următorul: 1. În anul întâiu au fost 
înscrise 27 de copile, dintre cari 27 au fost clasificate, şi anume: 21 de 
copile au avut primă şi 3 preferinţă; 2. În anul al doilea, au fost înscrise 
18 copile, 16 au fost clasificate, absolvând cursul 8 copile cu primă şi 8 
cu preferință. 

Banii şcoalei (taxele şcolare — n.r.) s-au redus, de la 10 coroane, la 
6 coroane, iară copilele sărmane şi diligente au fost parte eliberate de 

banii şcolii, parte au plătit numai pe jumătate. 

Testimoniele acestui curs privat au tot aceeaşi valoare ca şi 
testimoniele de la şcoalele statului, şi cursul şcolar se frecuentează mai 
ales de copile care năzuesc a-şi asigura pânea viitoare prin studiu. 

Învăţământul se împărțeşte de profesorii gimnasiului local, precum 
şi de învăţătoriţele şcoalei de 6 clase de copile. 

Făcând subsemnata conducere şcolară, prin publicarea acestor şire, 
onoratul public din districtul Rădăuţului luător de samă, sperează cum 
că frecuentarea cursului amintit va fi, în anul viitor, 1902/3, mai mare 
decât în anul şcolar trecut. 

Ana Voronca, Conducătoarea şcoalei de 6 clase de copile. 

* 

Din Rădăubh Din vechea mitropolie românească pătrund în ţară 
veşti de tot triste. Afară de Horodnic, mai toate satele din districtul acesta 
dorm în „dolce far niente“. Câtă inteligenţă ni-au dat Vicovul de sus şi 
de jos, sate destul de avute, o poţi număra pe degetele de la jumătate de 
mână; despre aceasta, însă, voi vorbi altădată, acuma mă mărginesc la 
Rădăuţul însuşi. 

Într-acest oraş vechi românesc uitat de Dumnezeu, locuit, 
odinioară, numai de Români, care au devenit prada străinilor, numai prin 
vina lor înşişi românii sunt, astăzi, trataţi ca nişte heloți. 

Dacă cerc numărul analfabeţilor, îl aflu atât de mare sau şi mai 
mare decât în satul cel mai decăzut. Şi de ce? Pentru că cei chemaţi nu 
cheamă toţi copiii la şcoală! Aşa, de exemplu, pe strada Frătăuţului afli 
o mulțime de copii români neînşcolați, pe când copiii celorlalte lifte 
cercetează şcoala foarte regulat, sub paza ochiului de Argus al vecinicului 
director. De copiii români nu se interesează nici consiliul şcolar local, 
nici „vrednicul“ director, ba acesta s-a şi lăudat că el are să i-o facă 
superiorului N.N. ca să nu vie nicicând, în locul său, la Rădăuţ şi în acest 
adevăr i-a succes aceasta de minune, înşcolind Dumnealui toţi copiii de 
confesiunea romano-catolică, lăsând pe cei ort.or. români în ştirea 
Domnului, făcând aşa dintr-o şcoală curat românească una nemţească. 

Cât a stricat el neamului românesc, de la începutul activităţii sale 
în Rădăuț până în prezent, o înțelegem noi, toţi, dar nu o ştiu toţi aceia a 
căror existență a nimicit-o el prin ţinuta sa. 

Pe acest director, cu 44 ani de serviciu şi tot atâtea decrete de 
laudă, îl recomandăm guvernului ca să-l facă inspector şcolar de ţară, 
spre a putea nimici mai degrabă neamul românesc, fiindcă în Rădăuţ 
n-are ce nimici mai mult. 

Dar şi în celelalte şcoli din Rădăuț nu se înşcolează toţi copiii 
români, aşa, de exemplu, pe strada domnească. Despre aceste lucruri 
voi scrie mai târziu, una însă o mai spun, dar mă rog, domnule redactor, 
că secret să rămâie ca la gazetă: dl M ohr, directorul gimnaziului de aici, 
zice că şcoalele de pe strada domnească se află într-un centru locuit de 
nemți. S-o ştiţi, însă, domnule, de la mine că şcoala aceasta se află 
într-o parte a oraşului locuită, în majoritatea-i covârşitoare, de români. 

Altfel era, pe timpul meu, neuitatul director K lauser; el sprijinea 
din punga sa proprie şcolarii români, nu ca dl Mohr, care nu voeşte să li 
deie nici din punga altora, adecă din cele 10 stipendii ale 
„Unterstiitzungsverein“-ului, 

Sărmane Române, străin în ţara ta! 

Ținuta duşmănoasă faţă de neamul românesc a dlui Mohr o 
cunoaştem noi şi din alte părți, însă mai mult de altădată, când voi mai 
scrie şi despre înşcolirea copiilor români de la celelalte şcoale din Rădăuţ. 
Numai o întrebare mi-o mai permit: Ce zic, la aceasta, domnii inspectori 
şcolari, cel districtual şi cel de ţară, în care avem noi deplină încredere; 
şi ce zice de aceasta deputatul districtului, dl Teofil Simionovici? Şi ce 
ZIC, la aceasta, reprezentanții învăţătorilor din consiliul şcolar districtual? 
Oare poate vor zice dumnealor că nu ştiu de aceste lucruri, pe care le ştiu 
şi cioarele-n gard? / Brutus (Gazeta Bucovinei, nr. 38 din 26 iulie / 13 
august 1906, pg. 4). 

* 

Andronic Motrescu, Carte de agricultură pentru şcoalele de 
agricultură inferioare şi elementare, precum şi pentru uzul agricultorilor 
practici, Rădăuți 1909. 

La premiul „Eliade-Rădulescu“, în sumă de 5.000 coroane, pe 
care a avut să-l distribuie Academia Română, prin secţia istorică, în anul 
trecut s-au înscris şi doi autori bucovineni: părintele At. Gherman, cu 
„Cel ce munceşte isbuteşte“, şi Motrescu Andronic, cu „Carte de 
agricultură pentru şcoalele de agricultură inferioare şi elementare“. 

Reproducem din „Analele Academiei Române“, Seria II, Tomul 
XXXI 1908-1909, Partea administrativă şi desbaterile raportului dlui 
|. Kalinderu asupra cărții dlui Motrescu: 

„Am cetit totdeauna cu luare aminte scrierile româneşti apărute 
peste hotare. 

Mai mult m-au interesat, însă, cele destinate poporului cu ştiinţa 
de carte şi şcolarilor de orice treaptă, căci, pe lângă generalizarea 
cunoştinţelor folositoare, pot contribui într-o mare măsură la răspândirea 
unei limbi curate. 

Primind lucrarea dlui Andronic Motrescu, înscrisă la premiul 
„Eliade-Rădulescu“, de 5.000 lei, am examinat-o, dar nu numai ca fond, 
ci şi din punct de vedere al limbii în care e alcătuită. 

Nu m-am aşteptat să găsesc un stil literar sau pe cel întrebuințat la 
noi în operele de agricultură, fiindcă atunci lucrarea n-ar fi folosit mediului 
căruia e adresată, şi în special sătenilor bucovineni, a căror graiu e presărat 
cu numeroase expresiuni străine şi localnice. Am căutat să văd însă întru 
cât autorul s-a silit să depărteze cuvintele absolut netrebuincioase, să se 
ferească de anumite moduri de exprimare, fără a atinge natural înțelesul 
şi, mai ales, să obişnuiască pe cetitori şi cu deosebire pe elevi cu o vorbire 
românească corectă în toate privințele. 

Am făcut multe observaţiuni cu privire la: dialect, la forme vulgare 
fără interes, forme gramaticale, propoziţiuni greşit construite, repețiri 
de cuvinte cu acelaş înţeles în aceeaş frază, întrebuinţarea prea des a 
aceluiaş cuvânt, cuvinte de prisos nepotrivite şi rău scrise, neologisme 
(exemplifică, dar nu voi reproduce textul acela neinteresant — n.r.)... 

În total, lucrarea dlui Motrescu se înfăţişează ca un tratat general 
de agricultură cu ramurile ei. 

Dacă ar fi fost scrisă mai cu îngrijire, ea ar fi folosit, fără îndoială, 
tuturor agricultorilor români, nu numai celor din Bucovina, pentru cari a 
fost tipărită. Dar şi aşa cum este, cartea are meritele sale, căci multe din 
observaţiunile privitoare la limbă se justifică prin scopul urmărit de autor, 
care întrebuințează dialectul bucovinean, înrâurit de limbile altor popoare. 

Când am cercetat lucrarea, m-am gândit chiar că aceste obiecțiuni 
nu trebuie să tragă prea mult în cumpăna apreţierii, dacă voim să ne 
apropiem de o limbă literară comună. 

În cazul de faţă, dl Motrescu are apoi meritul de a fi muncit şi de 
a fi făcut desigur jertfe pentru îndemnarea sătenilor bucovineni pe o cale 
mai bună, tocmai la îndeletnicirea lor principală, în agricultură şi 
economia rurală, în cari se simte foarte mult lipsa cărților. La noi şi tot 
nu putem spune că avem destule, dar în Bucovina şi celelalte părți locuite 
de Români! 

În speranţa că la a doua ediţie dl autor va ținea seamă de scăderile 
semnalate şi pentru a încuraja desvoltarea literaturei agricole române de 
peste hotare, sunt de părere a i se acorda premiul la care a concurat“ /|, 
Kalinderu (Patria, nr. 86 din 5 decembrie nou 1909, pp. 1-3). 

* 

Reuniunea învățătorimii din districtul R ădăuțului, la ultima 
ei adunare generală, ţinută la 4 Mai 1913, şi-a ales şi constituit următorul 
comitet: George Ichim, president; Gedeon Buznean, viceprezident I; 
Titua Bădeliță, viceprezident II; Nicolai Teleaga, Secretar I; losif 
2indilar, cassar; Dimitrie Zigănescu (Ţigănescu), bibliotecar. 

Membri fără funcţie: Mihai Vicol, profesor; Ifrim Isopescul, 
învăţător superior; loan F edorciuc, învăţător superior; Ilarion Ursachi, 
învăţător, Atanasie B oghean, învățător. 

Salutăm din inimă noul comitet şi-i dorim noroc în muncă, cu 
spor în lupta ce-o va duce pentru ridicarea stării învăţătoreşti şi luminarea 
țăranilor în mijlocul cărora trăiesc (Foaia Poporului, nr. 20 din 18 mai 
1913, pg. 16). 

* 

Adunarea generală a Asociaţiei învăţătorilor din județul 
Rădăuţi. Duminică, în 12 Maiu 1935, a avut loc adunarea generală a 
Asociaţiei învăţătorilor din județul Rădăuţi. 

Peste trei sute de învățători s-au prezentat în sala Casei Naţionale 
din Rădăuţi pentru a lua parte la desbaterile adunării generale, care s-a 
deschis la orele 10 []. 

Ca primul punct pe ordinea de zi e verificarea procesului-verbal 
de la ultima adunare generală. Secretarul Asociaţiei, dl Turliuc loan, 
citeşte procesul verbal. DI Smocot E ugen cere explicări referitoare la 
reţinerile ce se fac pentru „Casa noastră“. Directorul prefecturii din 
Rădăuţi, dl Dr. Dimitriuc Constantin, într-o cuvântare înflăcărată aduce, 

în numele judeţului, elogii învățătorimii şi-i doreşte, din tot sufletul, 
împlinirea dezideratelor. DI L eontovici propune ca verificatori pentru 
procesul verbal citit pe domnii Procopof şi M etincu. Adunarea acceptă. 
DI Nacu cere lămuriri cu privire la „Casa noastră“. 

DI L eontovici roagă adunarea ca adunarea să trimită o telegramă 
dlui preşedinte central D.V. Țoni pentru a aduce mulţumiri pentru munca 
depusă în interesul tuturor colegilor. De asemeni, se ia hotărârea de a 
trimite o telegramă dlui ministru al Instrucțiunii Publice. 

DI Teleagă se declară pentru „Casa noastră“, dară cere o discuţie 
largă în privinţa aceasta, cât şi fiecare coleg să fie obligat a-şi da 
consimțământul în scris. Mai vorbesc în această chestiune domnii: 
Bogheanu, Percec, Vlas, GrigoraS, Drăghii, Ciobotar, Tcaciuc şi 
2treangă. La propunerea dlui Cijevschi, discuţia se închide, trecân- 
du-se la punctul 2 din ordinea de zi. 

Domnul preşedinte face o scurtă dare de seamă asupra activităţii 
comitetului în cursul anului expirat. Urmeză la cuvânt dl Agapi 
Alexandru, care citeşte, în numele comisiei cenzorilor, un raport asupra 
gestiunii Asociaţiei. La acest punct, vorbesc domnii Percec, Metincu, 
Grunichievici, L iman, L eontovici şi Cijevschi. Domnul Pauliuc face 
propunerea ca adunarea generală să aprobe darea de seamă şi să exprime, 
din partea adunării, mulțumiri comitetului pentru munca depusă. 
Propunerea, adusă la vot, s-a primit unanim. 

Domnul Hâncu Demitrie, casarul Asociaţiei, citeşte proectul de 
buget pe anul viitor. Domnul Percec 2tefan arată necesitatea ajutoarelor 
şi cere să se prevadă, şi pe viitor, capitolul referitor la ajutoare. Domnul 
L i2man e contra ajutoarelor şi justifică că acei colegi sau colege cari vor 
avea lipsă să se adreseze băncii învăţătoreşti. De aceeaşi părere sunt 
domnii: Stănescu, 2treangă, Vlas şi Cernovschi. Domnii Tcaciuc, 
Teleagă, Cuciurean Ilie şi Ciubotar cer ca ajutoarele să fie menținute. 
În urma unor discuţii foarte aprinse, se hotărăşte, la propunerea dlui 
Cijevschi, votarea bugetului în forma propusă de casier. Ceea ce priveşte 
ajutoarele, ele se vor acorda de comitet din fondul de deschidere de 
credite. 

Domnul Bujdei Gavriil citeşte referatul „Controlul în învățământul 
primar. Recrutarea şi ierarhizarea organelor de control“. Între altele, cere 

ca, pe viitor, titlurile organelor de control să fie: subinspectori, inspectori, 
inspectori de circumscripție şi inspectori generali. Subinspectorii şi 
inspectorii să fie propuşi de adunarea generală judeţeană a învăţătorilor, 
şi anume în număr de trei, iar Ministerul pe câte unul din cei propuşi. 
Inspectorii de circumscripție, având câte două sau trei judeţe, să fie 
propuşi, tot în număr de 3, de adunarea generală regională a învăţătorilor, 
iar Ministerul să numească pe unul din cei propuşi. Inspectorii generali 
să fie autori de cărți didactice şi să fie propuşi de congresul general al 
învăţătorilor. Durata funcţiunii lor să fie numai de trei ani. 

Referatul „Educaţia națională în şcoala primară din statul român“ 
l-a avut dl Cijevschi. În rezumat, raportul susţine că, la noi, în ţară, 
oraşele, în special, au lipsă de educaţie națională. 

DIL i2man vorbeşte despre „Normele de salarizare a învăţătorilor“. 
Domnia sa cere ca salariul învățătorului începător să fie de 3.000 lei. 
Gradaţiile să facă parte integrantă din salar. Plata suplinitorilor să se 
facă de stat. Legea armonizării salariilor să intre în vigoare, căci numai 
corpul didactic e acela căruia această lege nu se aplică. 

Toate dezideratele exprimate de către cei trei raportori, aduse la 
vot, au fost primite în unanimitate de voturi. 

Se trece la alegerea cenzorilor. DI Pauliuc propune ca cenzori pe 
domnii Spânu, M etincu şi Agapi, iar ca supleanţi pe domnii Liman, 
Stănescu şi Bodnar Dionisie. Propunerea, fiind adusă la vot, s-a primit. 

La „Diverse“, dl L eontovici cere modificarea unor articole din 
legea învățământului. Astfel, articolele cari prevăd pedepsele să fie dic- 
tate de un consiliu de disciplină şi nu de o singură persoană. 

Comisiile de examinare să fie alcătuite numai din profesorii de la 
şcolile normale. Ca preşedinţi să funcţioneze, totdeauna, un profesor 
universitar. Dumnealui se plânge împotriva actualelor comisii de 
definitivat, cari au fost alcătuite din profesori de liceu (cazul profesorului 
Cârlănescu) şi cere ca Asociaţia să intervină pentru ţinerea altor examene, 
la care să fie admişi toţi cei căzuţi în sesiunea aceasta (Aprilie şi Maiu 
1935). Întreaga adunare se asociază. 

Domnul 2treangă critică sistemul de educaţie de la Şcoala 
Normală de băeți din Cernăuţi. 

Fiind timpul foarte înaintat, directorul şcolar, dl Turliuc loan, 

cere închiderea adunării. Domnul Percec 2tefan anunţă că va înainta 
comitetului Asociaţiei, spre studiu, un chestionar cu privire la şcoala 
primară. Mai vorbesc domnii Drăghii, L i2man, Nicoară, Cojocar și 
Stănescu. 

La orele 5 şi jumătate d.m., frumoasa manifestare învăţătorească 
a luat sfârşit. / loan Turliuc / secr. Asoc. (Glasul Bucovinei, nr. 4564 din 
24 mai 1935, pg. 4). 

* 

Curs de pomicultură. Condus de importanţa răspândirii şi 
prosperării pomiculturii la sate, dl Teodor Nimigean, revizor şcolar al 
judeţului Rădăuţi, a luat lăudabila iniţiativă de a înfiinţa, în oraşul Rădăuți, 
cu concursul Camerei de Agricultură, un curs de pomicultură de câteva 
zile cu învățătorii delegaţi de la şcolile de şes ale judeţului (astfel de 
cursuri erau obligatorii în toate şcolile din Bucovina, pe vremea 
austriecilor, practica făcându-se în grădina şcolii — n.r.). 

Cursurile vor începe chiar zilele acestea, avându-se în vedere 
timpul favorabil lucrărilor ce se pot face în acest anotimp. În acelaş scop, 
Domnia Sa, în urma demersurilor ce le-a făcut, a obţinut de la Camera 
de Agricultură să se distribuie, la toamnă, în mod gratuit şcolilor, pomi 
roditori, cari să se planteze în grădinile şcolare, creându-se, astfel, grădini 
modele de pomicultură pentru săteni (Glasul Bucovinei, nr. 4776 din 22 
martie 1936, pg. 4). 

* 

Manifestări străjere2ti în județul Rădăuţi. Duminecă, 12 
decembrie 1937, a fost, în cuprinsul Legiunii Rădăuţi, ridicarea 
Pavilionului Naţional în comunele Poeni şi Climăuţi. La Poeni, comună 
românească, părinții şi străjerii au asistat în număr foare mare la această 
solemnitate... Din partea falangei străjerilor a luat parte comandantul 
legiunii Rădăuți, care a mulţumit tuturor pentru munca ce depun în 
educarea tineretului. 

La Climăuţi, de dimineaţă, s-a ţinut şedinţa cercului cultural 
învățător esc, de sub conducerea harnicului învăţător Cijevschi; au 
participat 50 de învăţători (Glasul Bucovinei, nr. 5222 din 17 decembrie 
1937,pg.7). 

„Un cuib de bondari, 
ca să nu zic viespi” 


Odată cu crearea unei intelectualități rădăuţene, care se alătură 
bogatei elite a meseriaşilor şi gospodarilor români, politica locală se 
transformă, vorba lui George Brăilean, învățătorul superior din Bilca, 
într-un „cuib de bondari, ca să nu zic viespi“. Ținutul a avut, de-a lungul 
vremii, căpitani districtuali remarcabili, precum Mihai Pitei, Orest 
Renny de HerSeni (ctitorii gimnaziului rădăuţean), K eschmann 
(Cheşman, cum îi ziceau românii), Anton cavaler deTabora, pe nedrept 
urgisitul Patak, Nicanor Macovei sau primul prefect de după Unire, 
E mil Băncescu, dar a avut şi o viaţă politică proprie, dominată de preoți 
şi de boieri, dar discret subminată de noile elite, de „inteligință“, deci de 
intelectualitatea deja formată şi căreia i se cam urâse de mofturile popeşti, 
dovadă că şi izbucneşte o ură nețărmuită, în 1902, prin „Apelul către 
poporul românesc“, apel semnat „de învățătorime“, dar o învățătorime 
uşor de identificat, în anii următori, nume cu nume, fie în rândurile 
liderilor politici ai ucrainenilor, fie în partidul cosmopolit al lui Aurel 
Onciul. 

Clerul, deposedat de averile mănăstireşti, dar îndulcindu-se cu 
mierea veniturilor domeniale (salariul episcopului era de 200, iar în 
vremea lui Hacman de 500 ori mai mare decât suma totală destinată 
întreţinerii mănăstirilor), afişând o trufie publică din ce în ce mai agresivă, 
nu scăpa din ochi nici „Domeniul fondului religionar gr.or. de Rădăuţi“, 
în suprafaţă de „17.264 juguri de pământ“ (de la nemţescul „Joch“, adică 
iugăr, în Ardeal), domeniu arendat Institutului statului de remonte, cu 
dese tentative de cumpărare din partea Institutului. Grupat în prima 
formulă de asociere politică a românilor, care a fost Societatea pentru 
cultura şi literatura română în Bucovina, unica recunoscută, chiar şi în 

1945, prin scrisul lui Constantin Loghin, drept singura grupare politică 
cu adevărat reprezentativă pentru românii bucovineni, clerul ortodocs 
şi-a înființat şi „partid național“, apoi „poporal național“ (când, 
înmulțindu-se, nu se mai înțelegeau între ei în privinţa „pigmeicelor“ 
cățărări), astfel ca nici o mărime bisericească să nu rămână fără un loc 
de vază, dar şi o sumedenie de publicaţii, prin intermediul cărora spăla 
creiere şi cultiva un naționalism al „vorbelor goale şi al pocalelor prime“, 
mult prea adesea şovin, mult prea adesea îndreptat chiar şi împotriva 
intereselor neamului românesc. Împotriva intereselor românilor s-a 
manifestat clerul şi prin celebrele „Dorinţe“ din 1860, prin care se refuză 
o unitate spirituală a românilor din întreg imperiul austriac, dar şi prin 
încrâncenarea cu care condamnă drept comunistă şi utopică ideea 
intelectualităţii germane din Rădăuţi, pusă în pagină de Michael Kipper, 
în 1889, de salvare a gospodăriei rurale româneşti prin împroprietărirea, 
fără drept de înstrăinare, cu loturi de pământ arabil, luate, cu despăgubire, 
din patrimoniul Fondului religionar. 

Viaţa politică rădăuţeană, dominată de un cler arțăgos şi gomos 
(pe cărturarul „Demeter“ Dan îl insultă adesea, datorită prieteniei durabile 
„cu amicul său, Dr. Kubel“), un cler care cultivă o minciună perfidă 
(minciuna prin omisiune), mutând nevrednicii româneşti în cârca altora 
şi socotindu-i drept mari români pe toți cei care îi făceau jocurile, este, 
totuşi, plină de pitoresc şi nu diferă cu nimic de cea de astăzi. Întâlnim în 
subiectivele pagini ale vremurilor pitoreşti adunări electorale, desfăşurate 
cu mare pompă şi cu acelaşi cler în faţă, dar şi cu câte o ciomăgeală, pe 
care o provocau tinerii unguri din Dorneşti, flăcăii români din Calafindești 
şi „alte scursuri ale satelor“, bucuroşi să-i îmblăcească niţel pe domni, 
cu atât mai mult cu cât, odată cu satisfacerea unei astfel de plăceri, mai 
căpătau bătăuşii şi niscaiva parale, şi ceva holercă pentru îmbărbătare, 
ba de la George Popovici, marele istoric şi marele poet bucovinean, 
care-şi semna opera lirică cu pseudonimul „T. Robeanu“, ba de la Ilarion 
Onciul, deci ba de la un intelectual pe care politica avea să-l ucidă, ba de 
la un politician care avea să-şi aburce micimea în istorie şi să rămână, 
umflat de naționalisme târzii, în memoria locurilor. 

Dincolo de risipa asta inutilă, în care „interesul naţional românesc“ 
cere ca slavul Simion Piotrovschi să fie ales în locul românului Ilarion 

Onciul (şi acesta „o coadă de câine“, cum ar zice poporul, dar din „neam 
vechi răzăşesc“), din simplul motiv că slavul făcea parte din elita 
ortodocsă, fiind protopresviter al Vicovelor, în vreme ce românul făcea 
parte din „inteligință“, fiind doar funcționar de tribunal, dar un funcţionar 
parvenit, care nu se sfieşte să-i amenințe pe învățătorii superiori ai 
districtului cu înghețarea salariilor, în ciuda măririi promise şi aşteptate, 
dacă se vor mai purta „antinațional“, cerând drepturi politice româneşti 
egale cu ale preoţilor şi ale boierilor. „Un preot este părintele satului, iar 
boierul e temelia lui“, scria un popă anonim, în „Deşteptarea“, afurisin- 
du-l pe un învăţător care se cam săturase de întâietatea popilor în toate, 
iar substituiri de acest gen, prin care popa lua locul Părintelui Ceresc, 
produceau impresie în Rădăuţii vremii. 

Viaţa politică rădăuțeană, deşi zugrăvită doar în alb şi negru, 
schiţează personaje şi inventariază deşertăciuni. Nu există îngeri în viaţa 
politică rădăuțeanu, nici măcar George Tofan nu-i un înger, în ciuda 
legendărilor de mai târziu, nici măcar cumintele fiu al folcloristului 
Simion Florea Marian, Liviu Marian, un prozator, poet şi critic literar 
care încântă pe rădăuţeni, vorbindu-le în limba lor, dar din tabăra 
onciulistă (cea a nefericitului Aurel). Şi nu există nici personaje demonice, 
nici măcar în persoana „satrapului Patak“, un căpitan districtual (pre- 
fect) energic şi capabil, care refuza joaca de-a politica ieftină, evitând să 
participe chiar şi la petrecerile zărvoase ale românilor, dar trimițând, 
adesea, importante sume de bani pentru finanţarea proiectelor culturale 
româneşti care meritau să prindă conturul realităţii. Politica nu creează 
nimic, politica favorizează ascensiuni pe „Piramida cu pigmei“, cum 
inspirat numise piramida socială vrednicul cărturar Constantin Morariu, 
politica doar cultivă deşertăciunea şi otrăveşte în jur cu nonşalanţă. Dar 
politica făcea, totuşi, parte din viaţa socială a elitelor româneşti din 
Rădăuţi, aşa că vom regăsi în noroirile acelea şi personaje care, în viața 
reală rădăuțeană, asemeni învățătorului superior Dionisie Tofanel, se 
umplu de merite. Şi de glorie. 

Vrăjmăşia între români şi români, începută, din motive de 
parvenitism politic, după anul 1880, capătă accente dramatice după 1920, 
când, şi cu mai multă violenţă, „noi ne sbatem în politică de partide, în 
certuri, în intrigi, ne înjurăm unul pe altul“ (Aurel I. Gheorghiu), 

continuând, de fapt, o tradiţie a desbinării şi a demagogiei, tragic 
formulată în corespondenţa din iunie 1894 dintre Constantin Morariu şi 
Simion Florea Marian. Ajuns aproape la disperare, în vecinătatea 
„Piramidei cu pigmei“, Constantin Morariu îi scria marelui său prieten, 
în 17 iunie: „Nu ştiu singur ce să mai spun de boerii 2i preoții nostri: 
parcă e un blăstăm a lui Dumnezeu ca să nu se inter eseze de nimic ce e 
național, ci numai de punga i de burta lor “, iar Simion Florea Marian 
răspundea, în 20 iunie 1894 (ca să vedeţi ce bine funcţiona poşta pe 
vremea aceea!) „Străinii se-nteresează pe-o mie de ori mai mult de istoria 
patriei noastre, pe când noi stăm cu mâinile în şolduri. Wickenhauser a 
scris istoria mănăstirilor, alţii, altele, iară ai noştri nu fac nemică. Ba, fac 
9i ai nostri: mănâncă, beau Ci se veselesc şi, pentru astfeliu de fapte, 
vor să fie lăudaţi şi preamăriţi“ (Revista Bucovinei, nr. 9/1942, pp. 367, 
368). Iar un alt mare preot al Neamului Românesc din Bucovina, Iraclie 
Porumbescu, făcea haz pe seama trufiei „evlavioase“ a „aristocrației 
clericale“ (temelia tradiţiei politicii româneşti), povestind o hazoasă 
întâmplare rădăuţeană: „Primul pas ce-l face un aristocrat clerical făcut 
e că nu ştie cât de mai roşu să-i fie îmbrăcământul, întru a fi văzut de 
lume câ-i cio... aristocrat bisericesc. Ca Protosul de la pobregania 
(Schimbarea la Faţă, dar fără referire la sărbătoarea religioasă, ci la 
atitudinea omenească — n.r.) lui Cocârlă, căruia şlepul mantiei roşă ca 
fesul şi, peste mantie, felonul, i le duce dinapoi un băietan îmbrăcat în 
stihar petot drumul pen Rădăuți, iară el în mână are o cârje albă ca de 
argint, la cap ca cea a PS. Sale!“ (Scrisorile lui Iraclie Porumbescu, 
Bucureşti, 1999, pg. 101). Iar ciocoismul acesta, devenit model de 
conduită chiar şi pentru personaje admirabile ale istoriei noastre, precum 
tragicul tribun Iancu Nistor, îşi are rădăcinile şi pe străzile Rădăuţilor şi, 
„ce să faci, dacă şi fără să cauţi, eşti silit să vezi, dacă eşti silit să mergi 
să-ți cumperi ceva, într-o zi de târg, la Rădăuți! Eu merg rar, tare rar într- 
acolo, dară, când merg, văd adeverite ce spune lumea: Arhimandriţii — 
Vinerea la Barber Flesch (carne) şi pe urmă case de toleranţă, mai ales 
unul din ambii“ (ibidem, pg. 102). 

Trăgând deoparte perdelele dinspre istoria obştească, dinspre 
vanitoasa noastră viață de zi cu zi, risipită prin nisipoasa prelingere a 
veacurilor, e ca şi cum ne-am privi în oglinzile vechi, adăpostite prin 

podurile caselor. Numai praful mărturiseşte vremuri, iar apele albăstrii 
ale sticlei ne mărturisesc pe noi. Tocmai de asta, înspre trecut trebuie 
privit cu înţelegere, ca să putem fi îngăduitori şi cu prezentul. În fond, 
pestrița noastră istorie reală, mereu gârbovită sub povara deşertăciunilor, 
ne-a rămas nouă moştenire. O cunună de mărăcini, pe care o purtăm 
fălos şi bine facem. 


„Din paşalâcul voinicosului prefect Patak“ 


E sposiţia obiectelor deindustrie casnică în Cernăuţi... Districtul 
Rădăuţilor e încă foarte bine desvoltat în ceea ce priveşte industria casnică. 
Minunatele ştergare de borangic ale Anei Mironescul şi ale lui Tit 
R ogian din Horodnicul de jos, lucrurile espuse de Samfira Boca, Ana, 
Samfira şi Magdalena Muntean din Bilca, Czobot Antal şi E rszebet 
din Andreasfalva, Catrina L upu Prelipcean, M aria Teleagă şi Zaharia 
Zub din Horodnic erau minunate. Victoria] e9an (Ieşan — n.r.) din Vicov 
a espus un costum naţional complet. Năfrămile, catrințele, scoarțele, cât 
şi toate celelalte lucruri (şi, în primul rând, pălăriile rădăuţene cu boruri 
largi — n.r.) îţi dovediau un bun gust şi un lucru serios (Revista Politică, 
nr, 6 din 1 august stil nou 1887,pg.9). 

% 


Din districtul R ădăuțului. Devisa „Revistei Politice“ a fost, prin 
patru ani de zile, a lumina poporul şi a scrie adevărul. Avem o satisfăcţiune 
morală cetind despre activitatea dlui prefect Pompe, mai ales cu oprirea 
serbării hramurilor. E lucru mare când se gândeşte omul serios la jaful 
cel grozav şi la sărăcia cea cumplită ce aduce sărbarea hramurilor la noi, 
în Bucovina. 

Calculul e simplu. Bucovina are 333 de biserici ort.or., cu 109.645 
familii ort.or., prin urmare 333 de hramuri, fiecare hram ţine 3 zile. Fiecare 
familie cheltueşte, în genere, 5 florini pe băutură şi 3 florini pe mâncăre, 
prin urmare, toţi ortodocşii din Bucovina cel puțin 877.160 florini, fără 
zile pierdute, fără camete, fără spesele procesurilor care urmează 
inevitabil din causa hramurilor, cari toate laolaltă se urcă uşor la prețul 
1.500.000 florini anual. Prin urmare, nu e de mirare dacă toți propinatorii 

(fabricanţii de alcool din cartofi sau, mai rar, din cereale — n.r.) din 
Bucovina sunt, astăzi, boeri cu moşii, iar gospodarii noştri slugi celor ce 
le dau rachiu, mai ales în dătorie. 

Salutăm, deci, pre toţi prefecţii noi şi tineri din districtul 
Câmpulungului, Sucevii şi a Rădăuţilor, carii caută de-a-şi împlini nu 
numai serviţiul, ci de-a-şi îmbunătăţi starea poporului. 

Districtul Rădăuţilor, cu destingere comunele rurale, sunt încântate 
de conducătorul lor politic, dl cavaler Anton de Tabora. Iată părerea 
primarilor comunal; cel din Botuşana a zis: „Domnule căpitan! Da“ aşa 
de bine cunoşti păcatele noastre, parcă eşti de când lumea cu noi; lăsaţi 
pe mine, că cunosc eu omul cel bun şi cuminte!“ lar primariul din Bilca 
a zis: „Aista căpitan plăteşte cât doi, că-i bun ca dl Che9man şi aspru ca 
dl Renney“. 

Dorim, deci, cu toţii stabilisarea domnului cavaler Anton de 
Tabora — „vox populi vox dei“. Aşa feliu de bărbat ni trebue nouă în 
ținutul Rădăuţilor, simpatic, tacticos, energic — ar fi pentru noi o 
nenorocire ca să ni-l schimbe pe acest bărbat, căci omul cel prea bun nu 
e tocmai bun, iar cel prea aspru e încă mai puțin bun „moderata durant“ 
şi lucru de căpetenie e simpatia şi autoritatea. Şi că e drept, nu-i păcat, 
domnul cav. Anton de Tabora e adevărat cavaleriu nu numai în societate, 
ci şi-n biroul său, ca şef. 

De la acesta putem noi aştepta că va ştârpi cangrena hramurilor 
care ruinează poporul moral şi materialminte. / A rcaSul (Revista Politică, 
nr. 23 din 1 decembrie 1889, pg. 3). 

* 


Calea ferată locală între Rădăup2i între Hadic, care are o 
lungime de 83 kilometri, s-a deschis într-a 18 Noemvre 1889 (reaminti- 
ți-vă motivul devierii căii ferate de la Rădăuţi la Dorneşti, povestit cu 
umor de Em. Grigorovitza; teama de progres, drept cauză a tuturor relelor, 
generalizată în Bucovina, avea să constituie tema romanului „Prăpădul 
Solobodei“, de Eusebiu Camilar, roman care a produs consternare în 
Bucovina anului 1943, prin descoperirea unei realități cenuşii, sub 
pospăiala tradițională de idilism — n.r.). Ca representant al guvernului, a 
luat parte la acest act consilierul aulic, contele Pace (Revista Politică, nr. 
23 din 1 decembrie 1889, pg. 8). 

Primăria în Rădăuți voeşte numaidecât să nemţească toate vitele 
din district, căci nu primeşte certificatele de vite scrise în limba 
românească (primarul Rădăuţilor era Albert Decani, un neamţ care, aşa 
cum vom vedea mai târziu, învăța româneşte şi avea o înţelegere 
afectuoasă față de acest popor rustic, iar veterinarul districtual era 
vrednicul român C assian de Isar, care nici vorbă să fi putut fi suspectat 
de antiromânism, nu am de unde şti ce vicii reale avea scrisoarea care se 
va refuza, dar redactarea ei în limba română cu siguranță nu era 
condamnată de medicul districtual român — n.r.). Ba una şi mai cornorată 
au făcut-o dăunăzi, când n-au primit o scrisoare trimisă dela primăria 
comunală din Frătăuţii vechi pentru că era scrisă în româneşte. Unul 
dintre slujbaşii cei cu gâsca după ureche a trimis scrisoarea înapoi şi a 
cerut să se scrie adresa în limba nemţească. Dară primarul din Frătăuţ se 
vede că ştie legea şi dreptul său mai bine decât cei cu pene de gâscă şi nu 
se dă înfricat prin apucături de aceste, nici îşi dă din mână dreptul garantat 
prin lege de hatârul unui oaspe nechemat. Dacă ar urma toţi primarii 
satelor noastre aşa, „oaspeţii“ în scurt timp ar şti şi ei româneşte 
(Deşteptarea, nr. 17 din 1/13 septembrie 1894, pg. 135). 

* 


O Stire foarte rea. Un corespondent al nostru ni scrie că o femee 
din Frătăuţul-vechiu, vânzând în Rădăuţ un purcel, s-a dus la primărie 
ca să iscălească certificatul. Fiind, însă, certificat scris în limba 
românească, domnul de la primărie, la care s-a dus femeia, a luat 
certificatul şi i l-a aruncat femeii drept în ochi. Femeia a început a plânge 
şi a întreba de ce nu primeşte certificatul, că doară vornicul l-a făcut. 
Domnul acela însă i-a răspuns: „Du-te să-ți facă nemţeşte!“. 

Auzi, lume, şi fă-ţi cruce şi te minunează! Cea mai temeinică lege 
împărătească, care se chiamă „Constituţia împărăției“, dă limbei noastre 
româneşti toate drepturile de a fi folosită în biserici, în şcoli, în toate 
scrisorile, în toate diregătoriile şi la toată vieaţa obştească, şi nişti domni 
cutează cu totul împotriva „Constituţiei împărăției“ de a împinge pe bietul 
nostru popor cu de-a sila la robia limbii nemţeşti! Asta-i nedreptatea cea 
mai strigătoare la ceriu, pentru că îi nedreptate şi împotriva legilor celor 
dumnezeieşti şi ale celor împărăteşti şi omeneşti. 


238 


Rădăuţi, în mărturiile vremurilor 





Noi, işti învăţaţi, cari prea bine ştim cu cât amar am învins nespusa 
greutate de a învăţa prin şcoli limba nemțească, care ni se pare a fi cea 
mai grea limbă din lume, oare ce să zicem de sărmanul nostru popor, 
care nu ştie nici o boabă nemţeşte, şi, cu toate aceste, i se încarcă sarcina 
limbei nemţeşti în spate? Şi la ce i se încarcă sarcina acestei limbi atât de 
grele? Poate de aceea i se încarcă ca poporul nostru să fie mai luminat, 
mai pricopsit şi mai fericit (prin proclamarea autonomiei Ducatului 
Bucovinei, limba oficială a [ării era cea „moldovinească“, iar limba 
diplomatică, germana; din păcate, în 6 aprilie 1861, când s-a inaugurat 
viaţa parlamentară în Bucovina, „membrii lui, dei în majoritate 
români, au început să vorbească întru sine numai nembote *i 
introduseră, astfel, prin simpla întrebuințare, limba nemțască ca 
limbă oficială în organul autonom al Țării“, mărturiseşte I.G. Sbiera, 
în cartea sa de memorii, pg. 217; deci, iată, „învățații“ români, boieri, 
preoţi şi intelectuali, au fost şi rămân responsabili de „germanizarea“ 
administraţiei bucovinene — n.r.)? 

Poporul nostru este silit cu legi aspre împărăteşti ca să-şi deie 
copiii la şcoală (şi chiar aşa era: poporul era silit să-2i trimită copiii la 
coală prin introducerea unei garanţii materiale, de pildă — grajdul, care 
era scoasă la licitație, după un anumit număr de absențe; ne-am tot plâns, 
la nivel propagandistic, de lipsa condiţiilor pentru învățătură în Bucovina 
istorică, dar adevărul este că noi am fost un popor obligat prin lege la 
a învăla; şi bine ne-a mai prins! — n.r.). El îşi trimite copiii la şcoală, 
dară vrea ca copiii să aibă din şcoală şi un folos. Acuma dacă, bunăoară, 
un ţăran român capătă un soroc sau altă scrisoare în limba nemţească şi 
el o dă băietului său, care a sfârşit şcoala poporală, şi-i zice: „la-n 
spune-mi, măi băiete, ce stă în scrisoarea asta!“, şi băietul îi răspunde 
tatei: „Nu ştiu, tată, că scrisoarea îi nemţească“, spuneţi-mi acuma, vă 
rog, oare tata băietului n-are drept să zică: „Păcat de şcoala ta, mai bine 
mi-ai fi păscut porcii!““? 

Şi, oare, acestui tată român, care poate mai are băieți la şcoală, 
să-i mai iei anume de rău dacă va căuta, în toate chipurile, ca să-şi 
îndosească pe ceilalți băieți şi să nu-i mai trimită la şcoală? 

Am luat anume o pildă despre şcoală, fiindcă şcoala îi pentru om 
ca soarele pentru pământ. Şi ce am văzut? Am văzut că neluarea în seamă 

a limbei româneşti în trebile cârmuirii ţării noastre şi nelegiuita băgare 
cu de-a sila a limbei nemţeşti în locul celei româneşti desgustă pe poporul 
nostru de şcoală. Asta este cea mai mare daună pricinuită de limba 
nemţească. Am pute să spunem şi alte multe daune, dară, deocamdată, îi 
destul (Deşteptarea, nr. 4 din 15/27 februarie 1895, pg. 34). 

* 

O tirefoarterea... Un om din Frătăuţul vechiu, anume Alexandru 
Cutău, vânzând în Rădăuţ, în Vinerea trecută, 17 Faur (1 Martie), o iapă, 
s-a dus la primărie ca să iscălească certificatul. Fiind, însă, certificatul 
scris în limba românească, dl. veterinar Şindel Ebner, jidan din Sadagura, 
n-a vrut să primească certificatul. L-am întrebat pe Ebner de ce nu-l 
primeşte? Mi-a răspuns... 

În Nr. trecut al „Deşteptării“ am spus cum unei femei din Frătăuţul 
vechiu i s-a aruncat în primăria din Rădăuţ certificatul scris în limba 
românească drept în ochi, acuma tot la acea cinstită primărie nu s-a primit 
certificatul românesc al gospodarului Alexandru Cutău, tot din Frătăuţul 
vechiu. Asta-i pentru noi dovadă că numai unica primărie din Frătăuțul 
vechiu a înţeles cu tot adinsul preţul cel nespus de mare al limbei 
româneşti, a băgat adecă limba românească în toate trebile cancelariei 
comunale şi se şi ţine din răsputeri de acest lucru de foarte mare laudă. 

Noi credem, însă, că şi primăria din Frătăuțul vechiu trebuie să se 
oțărească, şi încă amar să se oțărească, văzând ce batjocuri păţesc 
gospodarii din acel sat la primăria din Rădăuţ din pricina dreptului celui 
atât de sfânt al limbei noastre românești. 

Primăria din Frătăuţul vechiu, auzind de acele batjocuri, n-ar trebui 
să tacă, ci să strângă dovezi şi apoi să trimită frumuşel o deputăție la dl 
president al ţării şi să-l roage ca să binevoiască a face rândueală în 
primăria din Rădăuţ. 

Dreptate li se va face, atuncia, Frătăuţenilor, cu bună seamă, 
dreptate pentru totdeauna, pentru că, slavă Domnului, Rădăuţul încă nu 
se află într-o ţară de oameni sălbatici, ci în împărăţia cea vestită a Austriei, 
în care dreptul limbei noastre are temeiu în cea mai de căpetenie lege 
împărătească, care se cheamă „Constituţia împărăției“. Lucru dureros 
este că, în tot ţinutul Rădăuţului, numai Frătăuţul vechiu se luptă pentru 
dreptul limbei, iară celelalte comune româneşti stau cu mâinile în sân şi 

se uită (Deşteptarea, nr. 5 din 1/13 martie 1895, pg. 42). 
% 


Adunarea din R ădăub(pentru alegerile din 4 martie 1897 —n.r.). 
Când au simțit Rădăuţenii că dl. G. Popovici şi cei ce-l însoțeau se apropie 
de târgul lor, li-au trimis înainte, păn la staţia Hadic, pe părintele Dr. 
George Luția, Dr. Ipolit Tarnavschi, Dr. Dumitru Galin, Ilie 
L arionescu şi Anftim L arionescu, cari l-au întâmpinat cu o cuvântare 
de bună-venire şi l-au încredinţat pe dl. Popovici de încrederea şi iubirea 
poporului din Rădăuţ şi împrejurime. 

Adunarea s-a ţinut în sala cea mare comunală, care foiea ca un 
furnicar de atâta lume adunată. Preoții şi învățătorii din Rădăuţ şi 
împrejurime, precum şi vornicii din Horodnic, Volovăţ, Margine, 
Suceviţa, Frătăuţul vechiu, Bilca şi Vicovul de sus, toţi erau adunaţi aice. 

În fruntea adunării a stat părintele Samuil Petrescu din Vicovul 
de sus. Mai întâi a vorbit Sânţia Sa, după el dl. Grigorcea, iar după acesta 
dl. Popovici. 

În cuvântarea sa cea lungă şi frumoasă, zice, de pildă, că nu 
cunoaşte altă putere care să hotărască asupra alegerilor decât numai voința 
alegătorilor. Tâlcueşte, după aceea, aşa-numitul program naţional, adecă 
legea de care trebuie să se țină deputaţii noştri româneşti, şi făgădueşte 
că, cu toată bunăvoința şi stăruința sa, va căuta să se țină de acea lege, 
ce-a isvorât din voința poporului nostru românesc, în anul 1848. 

Au mai vorbit şi alţii, între aceştia şi vrednicul gospodar din Rădăuţ, 
dl Anftim L arionescu (Deşteptarea, nr. 4 din 15/27 februarie 1897, pg. 
32). 

* 

Alegerea din Rădăubpa deputatului pentru dieta |ării. Cu o 
săptămână înainte de alegerea deputatului pentru dieta ţării, s-au fost 
adunat alegătorii români din Rădăuţ ca să se sfătuească pe cine adecă 
să-l aleagă deputat. La adunarea aceea au fost venit, cu bună voie, şi 
jidanii. Românii i-au primit cu bucurie, socotind cum că voiesc să ţie cu 
dânşii. Şi jidanii au şi juruit cum că vor merge mână în mână cu Românii. 

De la mulţi auzeai, însă, înainte de alegerea aceea: „Jidanului să 
nu-i crezi, măcar de l-ai vide că se svârcoleşte ca şarpele“, că el încă 
n-a fost binevoitorul nostru şi nici n-a mai fi cândva! 

Dar, pentru că jidanii s-au împreunat de bună voie, au crezut 
Românii că măcar amu vor fi ei oameni de omenie. Văzut-aţi, însă, cândva 
ca cioara să cânte ca privighetoarea? Aşa s-a întâmplat şi cu jidanii! 

În Rădăuţ erau, adecă, doi candidaţi, unul al Românilor, cu care 
s-au fost împreunat şi jidovimea, şi care era dl. profesor din Rădăuţ Ilie 
Câărâu2, iară altul al celorlalte neamuri de acolo, care era dl. Dr. Kipper 
(şi Iraclie Porumbescu mergea, pe atunci, „în Rădăuţi să consulte pre un 
medic, poate pre Kipper ori Binder“, dar politica rămâne politică- n.r.). 
DI Kipper a fost, până atunci, duşman nemaipomenit atât al Românilor 
(intrase în conflict cu ierarhii ortodocşi, propunând lotizarea moşiilor 
mănăstireşte şi împărţirea lor, în loturi netransmisibile, țăranilor români, 
sărăciți de banca galițiană — n.r.), cât şi mai ales al jidanilor. Acuma, ce 
să facă dl Kipper ca să câştige pe jidani pentru sine, pentru că de Români 
nu avea cum să se apropie. El merse, într-o Sâmbătă, la şcoala jidovească, 
unde tocmai se rugau jidanii şi, măcar că-i creştin, stătu şi el la un loc cu 
dânşii şi se ruga. La urmă, li ţinu o cuvântare de cele prin care te legi ca 
să i fii hargat şi, în chipul acesta, a câştigat pe jidani. Şi ei, fricoşi cum 
îs, au mai fost înfricaţi încă şi de căpitănie (prefectură — n.r.) şi au trecut 
cu toții în tabăra celorlalţi alegători, rumpându-şi cuvântul ce-l dăduseră 
mai înainte Românilor. 

Din pricina asta, a fost ales deputat di Kipper. 

De aici putem videa cât de mult putem ţine noi la cuvântul jidanilor 
şi cât amar de răuvoitori mai avem noi! Pe străini i-am primit în ţară cu 
braţele deschise, ei se hrănesc şi se încălzesc pe lângă noi şi, totuşi, 
caută la tot prilejul să ne ghiontească şi să ne amărască! 

Prin purtarea lor, jidanii nu ne-au stricat nouă de feliu, ci tot numai 
sieşi, ne-au dat, însă, o dovadă şi mai bună despre omenia lor. Dintre 
jidani, au votat numai 5 pentru dl. Cărăuş, iară 120 pentru dl. Kipper. 
lată ce mai de prietini ni sunt jidanii! 

Românul, bun de suflet şi de inimă cum e, trăeşte cu toată 
lumea-n pace şi bine, cumpără la jidani, li dă de câştigat, ba nu o dată se 
întâmplă că chiar toată muncuţa, câştigată cu sudoarea feţii, o dă jidanului 
şi pentru toate aceste... iată cum se poartă ei! 

Şi cum s-a purtat căpitănia? Ea a zis că nu se va amesteca în 
daraverile alegătorilor. Să vedem, acuma, ţinutu-s-a ea oare de cuvânt?! 

O mulțime de Români cu dreptul de alegere n-au fost înscrişi în 
lista electorală, adecă nu li s-a dat dreptul, ce-l au ca plătitori de bir, de a 
alege! 

Multor alegători români nu li s-au dat legitimaţiunile la timp, din 
care pricină nu se puteau înfăţoşa la alegere. 

Apoi, se mai zice că căpitanul (prefectul Patak — n.r.) cu ai săi să 
fi lucrat din răsputeri pentru ca să câştige cât mai mulţi alegători pentru 
dl. Kippper. 

Şi capul lucrului e că tocmai în ziua alegerii s-a făcut licitațiunea 
cu lemne din pădurea fondului! 

Iată cum nu s-a amestecat căpitănia! 

Dar, măcar că n-a reuşit dl. Cărăuş, totuşi Românii din Rădăuţ au 
dovedit, acuma ca niciodată, cum că ştiu că-s Români şi cum că ştiu 
preţui drepturile ce le au! Şi ce-i lucru de căpetenie? Candidatul 
Românilor n-a mers la şcoala jidovească să se roage cu jidanii la un loc 
şi nu le-a făgăduit cum că îi va îndemna pe Români să beie prin crâşme 
şi de aceea l-au părăsit jidanii. El, însă, poate fi mândru că nu şi-a 
batjocorit cinstea, odorul cel mai scump ce-l are omul pe pământ. 

Bine s-au mai purtat, de astă dată, Românii din Rădăuţ, căci, din 
202 de Români cari au avut de glăsuit, au luat parte la alegere 170 şi toţi 
ca unul au votat pentru candidatul român. 

De aceea, laudă alegătorilor români din Rădăuţi! Laudă, mai ales, 
conducătorilor, cari au ştiut pune treaba aşa de bine la cale, încât toți au 
fost un trup şi un suflet. 

Rădăuţeni! Tot aşa şi numai aşa, pe calea apucată, şi străinii vă 
vor cinsti cu cinstea ce vi se cuvine! Ascultaţi de sfaturile i învățăturile 
preoților 2i ale celorlalți oameni de bine, cari se trudesc cu luminarea 
voastră. La lucruri mari şi mici, uniţi să fiţi, căci unirea e din ceriu şi 
sfântă! 

Iar voi, ceilalți, câți vă mândriţi cu numele de Român în dulcea 
Bucovină, luaţi pildă de la Românii din Rădăuţ, cari, deşi au ştiut înainte 
că candidatul lor n-a reuşi, totuşi nu s-au lăsat amăgiţi de răuvoitorii 
noştri! (Deşteptarea, nr. 23 din 1/13 decembrie 1897, pp. 175, 176). 


* 


Satrapul de la Rădăuți. Rădăuţi, 10 Februarie 1895. 

Bietul nostru district, al Rădăuţilor, a devenit, sub conducerea dlui 
Patak, o satrapie, unde domneşte, în locul legilor, volnicia şi bunul plac. 
Aceasta e o reminiscență din era lui G oess, sub al cărui regim s-a introdus 
o interpretare de tot ciudată a datorinţelor unui amploiat energic 
(schneidiger Beamte), care caută cu toate mijloacele, prin călcarea legilor 
şi prin machinaţiuni ilegale, a ajunge la scopul care îl consideră de 
favorabil. 

Această interpretare nu poate să fie corectă într-un stat civilisat, 
unde avem legi hotărâte, din contră, funcţionarii, ca representanţi ai 
statului, sunt, de asemenea, obligaţi, ca şi ceilalţi cetăţeni, la observarea 
strictă a legilor şi ar avea să premeargă chiar cu esemplu bun în această 
privință. 

Sistemul lui G oess, care e încă, astăzi, în vigoare în trei districte 
româneşti (Rădăuţi, Câmpulung şi Suceava), ai căror căpitani districtuali 
(Patak, Wolfarth şi Duzinkiewicz) se ţin încă de aceeaşi tradițiune, e 
foarte primejdios şi din punctul de vedere că contribue numai la slăbirea 
autorității guvernului. 

După cum ştim, dl Goess a susținut opinia că un funcționar, fie el 
cât de nevrednic, ar trebui în orice cas să fie spriginit şi susținut de guvern 
pentru a susține, astfel, autoritatea. Aceasta e de tot greşit şi produce 
numai efectul contrar. 

Dacă guvernul țării, representanța autorităţii statului, se identifică 
cu oameni ale căror fapte şi proceduri ilegale sunt deplin cunoscute, 
atunci, fireşte, neîncrederea care, la început, şi-o atrag numai aceste 
singuratice personaje, se generalizează şi se revarsă asupra întregii 
administrațiuni. Va să zică, nu prin spriginirea unor singuratici 
representanţi ai statului, a căror atitudine ilegală e cunoscută, ci prin 
delăturarea lor din postul care nu ştiu să-l conducă se va întări autoritatea 
şi încrederea în administraţia statului. 

Precum ni s-a zis din mai multe părți şi precum am auzit chiar din 
cuvintele rostite la diferite ocasiuni de noul president al ţării, dl baron 
Bourguignon, se vede că domnia-sa nu voeşte să continue acest sistem 
de autoritate individuală, ci voeşte să introducă şi la noi autoritatea legilor 
şi a dreptului, unicul fundament al unui stat civilisat (în curând, 
entuziasmul față de baronul Bourguignon se va tempera, sfârşind într- 

un formidabil harțag, în clipa în care noul president al ţării pune la îndoială 
fidelitatea preoţilor faţă de împărat — n.r.). 

Suntem, deci, încredințaţi că dl baron Bourguignon va cerceta, 
de-amăruntul, casurile cari le aducem şi că nu se va lăsa informat numai 
de căpitanul districtului, care nu poate să fie forul competent de a judeca 
despre faptele sale proprii, ci se va informa şi aiurea, spre a introduce 
iarăşi ordine şi stări legale în districtul Rădăuţilor. 

Casurile despre cari e vorba sunt următoarele: 

Îndată trei săptămâni după numirea sa (făcută în 1 iulie 1897 — 
n.r.), dl Patak a chemat mai mulţi primari comunali pentru a reuşi la 
alegerea comitetului pentru drumuri comunale, care s-a ţinut în 18 lulie 
1897, cu candidaţii cari îi plăceau dlui conducător districtual. Mai mulţi 
primari n-au voit să-i promită aceasta şi au şi protestat în contra acestei 
presiuni, i-au declarat că doresc alegeri libere, precum dispune legea, în 
sfârşit, însă au trebuit să voteze în contra dorințelor lor, pentru că s-au 
temut să steie în controversă cu căpitanul. Aceasta o vor putea dovedi 
domnii primari: din Vicovul-de-sus — Gavriil Nistor; din Suceviţa — 
Zaremba; din Satul-mare — Constantin Giurgiu şi Richard Wolf; din 
Frătăuți (român) — Pauliuc, şi Frătăuţi (nemţesc) — Schaffer. 

O probă despre modul în ce fel înțelege dl conducător districtual 
datorința sa de a se îngrigi de trebile districtului e că zile întregi nu face 
alta decât a agita, în localitățile (locaţiile, sediul — n.r.) oficiului pentru 
alegeri, pe când toţi cari au trebi urgente trebue să aştepte, află zile întregi 
uşi închise, aşa că cei mai mulți, neavând atât timp a perde, se întorc 
acasă fără ca să fi fost primiți. 

Sub căpitanul districtual de mai nainte, erau ore ficsate, aşa că 
fiecine avea o treabă a fost primit în toate zilele. Aceasta e inevitabil la 
un district de o estindere aşa de mare, căci oamenii care călătoresc o zi 
întreagă, de esemplu din Straja, Isvor, Şipot sau din satul Moldova şi 
chiar de mai aproape, nu se pot reîntoarce la Rădăuţi, iarăşi, în ziua 
următoare şi sunt, astfel, jigniţi în interesele lor economice. Aceasta o 
pot mărturisi: George Chiru, loan Cîrţu, Gheorghe Coloş — gospodari 
din Straja; Iftime Gregoriţa, Nicolae Balan, Calistrat Balan — din Vicovul- 
de-sus; Ilie Galan, Pamfil Todosi, Sofron Cârdeiu — din Vicovul-de-jos; 
George alui Tanasi Macova, George Popescu, Macovi alui Iftim Calancea, 

Chiriac Calancea — din Horodnicul-de-sus; George alui Vasile 
a indelariu, Isidor Feher, Gherasim 2indelariu — din Rădăuţi. 
Asemenea, vor putea dovedi domnii M ihaiu R udich, Isidor M erdinger 
i Sumer G oldschlager că dl Patak are, totdeauna, uşi deschide pentru 
agitatori în afaceri electorale. 

Aşa, de esemplu, dl căpitan a ţinut şedinţe în localul căpitanatului 
cu o mică parte a comunei la alegerea primarului, pentru ca să se aleagă 
d Decani. Chiar şi amploiaţi ai căpitanatului au voit să îndemne pe 
venerabilul consilier consistorial M ichetiuc, care e şi membrul consiliului 
comunal, ca să voteze pentru candidatul numit. Casierul hergeliilor î.r., 
dl Smolak, asemenea membru al consiliului comunal, a fost citat la dl 
căpitan acasă ca să voteze pentru Decani, zicându-i: „Decani va ieşi şi 
aşa, deci să-i daţi şi votul dumneavoastră“. 

După ce nu i-a succes dlui Patak să răuşească cu candidatul tău, 
căci majoritatea (18 voturi, anume domnii: consilier consistorial 
M ichetiuc, profesor Cărău2, casier Smolak, Wojakowski, E m. Singer, 
M erdinger, Abraham Weber, ] ankel Schaffer, | lie L arionescu, ] osef 
Kirbus şi încă 8 Români din curia electorală a treia) a votat pentru dl 
Wojakowski (observați, când „interesul românesc“ este votarea unui 
primar de origine poloneză, naționalismul nu mai funcționează decât 
prin redicţionare; evreii nu mai sunt „jidani“, ucrainenii nu mai sunt 
„rusneci flenduriți“, polonii nu mai sunt „poleaci“, ci „domni“ —n.r.); dl 
Patak a înfluinţat pe 14 membri ai consiliului comunal să abzică. lar ce 
mijloace au fost întrebuințate de dl Patak! Ei au fost ameninţaţi că vor fi 
daţi în închisoare dacă nu vor demisiona imediat. Aceasta o pot dovedi 
domnii Isidor M erdinger şi L eibuca Drach. 

La alegerea subsidiară pentru cei 14 membri cari au demisionat 
din consiliul comunal, nu au venit decât 19 alegători din curia electorală 
I, între aceştia cei 6 membri demisionaţi, cari singuri au votat pentru ei 
înşişi, şi vreo câţiva amploiaţi ai căpitanatului districtual, apoi pastorul 
Dekert şi d! Kipper. Toţi, însă, cari nu s-au lăsat a fi terorisaţi la această 
alegere de conducătorul districtului sunt espuşi celor mai mari şicane. 
Aşa, de esemplu, dl L arionescu, un bărbat foarte cinstit şi binemeritat, 
care e deja de 15 ani membru al consiliului comunal, a fost pârât, din 
partea dlui Patak, la tribunal, anume pentru că s-a pretins că dl Larionescu 

ar fi „stingherit“ pe un pompier, David Scînte, în „acţiunea sa oficială“, 
în momentul când acest pompier a maltratat pe un țăran, trăgându-l de 
păr. A fost interesant când, după desbaterea acusei înaintea tribunalului 
(în 5 Februarie nou 1898), după ce dl Larionescu a fost eliberat şi declarat 
de nevinovat, a vedea pe pompierul Scânte venind cătră dl Larionescu, 
rugându-l de iertare şi declarând, în presenţa multor oameni: „Domnule, 
eu nu sunt vinovat, doară eu nu v-am pârât, am fost citat la dl Patak şi 
dumnealui a făcut acusa“. 

În 17 lanuarie, dl Patak a citat mulţi alegători ovrei din comunele 
rurale şi a cerut să se aleagă în consiliul lor de culte (în 20 Ianuarie) 
candidaţii săi, cari au fost agitatorii cei mai cunoscuţi pentru antisemitul 
Kipper. Atunci (în 17 Ianuarie), au agitat până seara, aşa că alte partide, 
de esemplu Dimitrie Păsâilă şi mai mulţi comercianți, au aşteptat o zi 
întreagă, fără a fi primiţi. În aceeaşi seară, s-au presentat la dl căpitan 
peste o sută de cetăţeni şi au cerut ca să lase alegeri libere, precum o 
prescriu legile. 

Un anumit Axelrad, care a dorit să devină presidentul consiliului 
de culte, a depus la dl căpitan, înaintea alegerii, suma de 3.000 de florini 
şi acum dl căpitan a oferit această sumă (în săptămâna trecută) pentru o 
bucătărie poporală. 

Înaintea alegerii deputatului pentru dieta ţării, s-a fost răspândit 
ştirea, din partea căpitanului districtual, că Kipper e candidatul 
guvernului, iar candidatul poporului, românul C ărău2, ar fi adversar al 
guvernului, ceea ce n-a fost adevărat, dl Patak a şi fost present la adunările 
aderenților lui Kipper, anume la K ubel şi Brunstein. 

Înaintea alegerei, au fost secvestraţi mai mulţi comercianţi pentru 
imposite şi mobilele lor au fost imediat transferate unui chiar pentru 
imposite restante din anul 1892. Toţi aceşti comercianţi au fost pentru dl 
Cărăuş, deci se vede că această secvestrare, făcută abia în momentul 
înaintea alegerei, pe când a fost timp de a o face în decursul de cinci ani, 
n-a avut altă trebuinţă decât a influinţa astfel resultatul alegerei. 

Chiar la alegere, căpitanul districtual a agitat numai cu aderenţii 
lui Kipper, iar cu ceilalţi n-a vorbit, astfel ca aceştia din urmă să vadă, 
prin această atitudine, că guvernul sprijineşte pe Kipper. Această ținută 
tendenţioasă au observat-o domnii Ilie L arionescu, E manuel Singer, 

M oses E rler, Isidor Merdinger şi Dr. Bierer. 

Cu astfel de machinaţiuni suntem şicanaţi acum, de când este în 
serviciu noul conducător al districtului. 

Suntem încredințaţi că dl president al ţării, baron Bourguignon, 
va învita la Cernăuţi atât pe dl Patak, cât şi pe toate persoanele pe cari 
le-am numit şi se va încredința, astfel, prin confrontarea lor, despre 
adevărul celor spuse. 

Suntem, totodată, încredințaţi că astfel vom ajunge la împlinirea 
dorinței Românilor în această privinţă, care dorință e esprimată în două 
cuvinte: Observarea legilor! (Patria, nr. 89 din 1/13 februarie 1898, pp. 
1,2). 

* 

Satrapul de la Rădăuți (dezminţire, semnată de Leibuka Drach 
— n.r.). Referitor la articolul şi corespondența noastră din N-rul 89 al 
„Patriei“, primim de la dl Leibuka Drach din Rădăuţi următoarea 
rectificare: 

„Onorabilă redacţiune! 

Pe basa paragrafului 19 al legei de presă, rog a însera în locul 
corespunzător al stimatei foi „Patria“ următoarea replică: 

În N-rul 89 din 13 Faur nou a.c., în articolul intitulat „Satrapul de 
la Rădăuți“, m-a declarat corespondentul „Patriei“ de martor pentru faima 
răspândită de unii buclucari Rădăuţeni că conducătorul oficiului politic, 
dl Patak, ar fi ameninţat pe cunoscuţii 14 membri ai consiliului comunal 
cu arest, dacă nu vor depune mandatul. Abstrăgând de la incongruența 
între fapt şi adevăr, declar, întru salvarea onorului meu, că nu am spus 
nimărui vreun cuvânt despre atare ţinută a dlui Patak faţă de comitetul 
comunal şi că nici nu am auzit nimic despre aceasta. 

Rădăuţi, în 21 Faur stil nou 1898 / Leibuka Drach“ (Patria, nr. 
94 din 13/25 februarie 1898, pg. 3). 

* 

Adunarea de la Rădăuți. Adunarea electorală din Rădăuţi, la 
care a dat, ieri, deputatul nostru, Dr. G. Popovici, seamă despre situaţia 
noastră politică şi activitatea clubului român parlamentar, a decurs splen- 
did. 

Sosind Vineri, în 25 Februarie 1898, dl Dr. Popovici la Rădăuţi, i 

s-a înmănuat nota prefecturei prin care se ia act de această adunare. 
Nota e emisă în limba românească şi e primul cas în care, la anunţări 
române, căpitanul răspunde româneşte (dovadă că prefectul Patak 
respecta pe cărturarul de ținută, care era George Popovici — n.r.), să 
sperăm, însă, că, de acum înainte, va deveni us general. 

Deja la orele 2 1/2, sala comunală era îndesuită de alegători români. 
Nu mai era nici un loc liber. Înaintea palatului comunal stăteau masse 
mari de popor, cari nu aflau întrare pentru lipsă de spațiu. Mai multe 
dame române, cari doreau să participe, au trebuit să renunţe. Un comitet 
de gospodari, care avea distincţie tricoloră, susținea ordinea, care a fost 
perfectă. 

Au sosit mai multe telegrame de aderență. 

Dăm loc, aici, unei telegrame frumoase, sosite din partea dlui 
protopresviter S. Piotrovschi din Vicov (socrul lui Simion Florea Marian, 
viitorul candidat pentru districtul Rădăuţilor al Partidului Poporal Naţional 
„al boierilor şi popilor“, cum va fi numit, în Apelul învăţătorilor, partidul 
condus de Popovici şi Flondor — n.r.), reţinut de boală de a participa la 
adunare: „Aderez din inimă la representațiunea D-Voastră, unica 
adevărată, dreaptă, onestă şi garanţa pentru un viitor mai ferice al țării şi 
naţiunei noastre. Dumnezeu cu noi şi deputatul nostru“. 

Notăm că autoritatea politică n-a fost representată oficial. 

În fuga condeiului, observ pe următorii domni preoți: Ecsarh T. 
Patras, T.M oraraS, V. Turturean, C. Popovici, |. Popovici, 2t. Sbiera, 
Dr. Luja, Il. Berlinschi, M. Dolinschi, D. Teleaga, G. Pauliuc, 
M acsimovici, T. Polonic, Gramatovici, Pojoga, N. Purcan, Dimitrie 
Dan, V. Maghior, Dionis Purcan, Danilievici (observaţii „în fuga 
condeiului“, ca şi cei care vor urma, erau membri ai Partidului Poporal 
Naţional — n.r.). 

Din domnii amploiaţi şi profesori: Dr. D. Gallin, II. Cărâus, |. 
Chelariu, Directorul (şcolii de agronomie — n.r.) M otrescul; superiorii 
şi învățătorii: G. Brâilean, G orcea, Purcan, L evciuc, Popadiuc, Nulu, 
Colibaba, Palamariu; căpitan HriSca, Petrea Teleaga. 

Domnii deputaţi comunali din Rădăuţi: II, L arionescu, A mftim 
L arionescu. 

Primarii din toate comunele învecinate: T. Lazar din Marginea, 

Zabarie Zup (Zub — n.r.) din Horodnicul-de-sus, Onofreiu Teleaga din 
Horodnicul-de-jos, Vicol din Volovăţ, Zaremba din Suceviţa, Pauliuc 
din Frătăuţul-vechiu, lacota (Jacotă —n.r.) din Frătăuţul-nou, Gavril Nistor 
din Vicov-de-sus, Chira din Straja, Giurgiu din Satulmare, primarul din 
Costişa, V. Ţurcan din Burla şi mulți alții. 

La orele 3, deputatul Dr. Popovici apare în sală viu aclamat. Imediat 
după sosirea dlui deputat, adunarea se constitue, alegându-se, prin 
aclamaţiune, president dl exarh Teodor Patra? din Frătăuţul-vechi 
(viitorul egumen al Putnei — n.r.), care, salutat de aplause frenetice, ocupă 
fotoliul şi ţine un însufleţit discurs de deschidere. DI president trece în 
revistă istoria trecutului nostru. În timpurile noastre de vitejie, se strângeau 
locuitorii Moldovei la chemarea căpitanilor. Şi astăzi avem dureri. Și 
venim să le spunem deputatului nostru. Părintele Patraş salută călduros 
pe dl deputat şi-i acordă cuvântul. 

DI Dr. George Popovici, salutat de aplause sgomotoase, ia 
cuvântul, desvoltând, în o vorbire mai lungă următoarele idei (am preferat 
rezumatul discursului şi luările de cuvânt publicate în „Deşteptarea“, în 
dauna celor din „Patria“, pe care nu mai are rost să-l reproduc — n.r.), 
îmbrăcate în formele unui discurs bine înţeles şi adeseori acoperit de 
aprobări generale şi însuflețite (Patria, nr. 95 din 15/27 februarie 1898, 


pg. 1). 
* 

Dr. George Popovici în R ădăub Ca în Câmpulung şi Dorna, aşa 
şi-n Rădăuţ a ţinut deputatul nostru, Dr. G. Popovici, o adunare de alegeri. 

Vineri, în 25 Faur (1898 — n.r.), sara, sosi la Rădăuţ. Cum a sosit, 
i s-a şi dat în mână, de la căpitănie (prefectură — n.r.), scrisoarea ce-i da 
dreptul să ție şi în Rădăuţ o adunare de alegători. Scrisoarea aceasta era 
scrisă chiar în limba românească. 

A doua zi, după amiază-zi, pe la 2 oare, Rădăuţul gemea de 
mulţimea celor veniţi la adunare. Preoţi cu crucea-n frunte, învăţători şi 
mult popor — era greu pământul. 

La 3 oare, sala cea mare comunală era ticsită de oameni. Cu strigăte 
de „trăească“, de se cutremurau temeliile Rădăuţului, s-a întâmpinat 
deputatul Dr. G. Popovici. 

Vrednicul paroch din Frătăuţul-vechiu, părintele Teodor PătraS, 

deschide adunarea cu cuvinte însufleţite. EI zice: „În timpuri de grea 
cumpănă, Românii se adunau în jurul căpitanilor lor ca să delăture 
primejdiile ce-i amenințau. Aşa şi noi ne-am adunat la glasul căpitanului 
nostru, Dr. George Popovici, ca să-i spunem năcazul şi durerea noastră“. 
Îi dă, apoi, cuvântul deputatului Popovici, care a vorbit mai bine de o 
oră. 

Nici înțeleptul Solomon n-ar fi putut vorbi mai frumos şi mai cu 
minte. 

lată miezul vorbelor lui: 

Cuvintele deputatului Popovici: „Un poet vestit, şi anume Vasile 
Alecsandri, a numit Bucovina veselă grădină. Azi, acel poet vestit al 
nostru n-ar mai pute spune acest cuvânt. Noi iubim cu înfocare această 
brazdă de pământ, pe care ne-am născut şi sub care dorm strămoşii. 
Pentru noi, însă, Bucovina, azi, nu e nici grădină, nici veselă. E un câmp 
pustiit de mohor, pe care trăim greu şi nemulțămiţi, căci a venit obraznicul 
şi ne-a mâncat prasnicul, iar noi stăm deoparte ca nişte calici şi ne uităm 
cu sfieală cum obrasnicii îmbucă din masa noastră. Drepturile ce le-am 
avut le-am pierdut, altele însă nu le căpătăm, dară de plătit plătim dăjdii 
şi biruri de ne rupem. 

A fost cum a fost până acuma, dară de acuma nu poate fi tot aşa. 
Deputaţii noştri din Viena s-o pus pe aceea să lucre, să lucre pentru tot 
ce e româneşte. Lupta ce au început deputații trebue sprijinită. La aceasta 
este chemat poporul Român din Bucovina. Poporul Român trebue să 
arate curaj şi tărie, când e vorba de câştigat un drept de al său. Vorba: 
„capul plecat sabia nu-l taie“ nu se potriveşte pentru noi, pentru că destul 
am îmblat cu capul plecat, încât alţii caută acum să ni-l taie. Să lupte, 
deci, voiniceşte fiecare la locul unde e pus pentru drepturile noastre şi să 
nu se deie nici c-un pas îndărăpt. 

Căpitanii (prefecţii — n.r.) şi comisarii silesc pe alegători să li facă 
pe plac. Aşaceva nu se mai aude prin alte ţări, ci numai la noi, în Bucovina, 
pentru că noi suntem tot cu capul plecat. De acuma, să nu ni mai lăsăm 
înfricaţi, ci ca Români să trăim şi ca Români să ne luptăm. 

Limba noastră trebue să ni o bage străinii în samă. Trebue să 
căpătăm şcoli româneşti, trebue să ni se deie scrisori româneşti, trebue 
să vorbească cu noi toţi româneşte, pentru că suntem în ţara noastră“. 


251 


lon DrăguSanul 





Apoi, deputatul Popovici dă samă despre isprăvile deputaților 
români la Viena. Sfârşind el cu vorba, iată că şi începură plângerile din 
partea sătenilor. 

Propunerile învățătorului Brăilean din Bilca: Din fondul 
religionar să se deie mijloace pentru zidiri de biserici şi şcoli. Comunele 
să spijinească copiii sărmani, care îmblă la şcoală. Şcoala cantorală din 
Cernăuţ să se prefacă aşa ca şcolerilor ieşiţi din şcoala aceea să [i fie cu 
putinţă a scrie şi prin cancelăriile săteşti. Comitetul țării să lucre într- 
acolo ca apele Suceava, Suceviţa, Putna şi Voevodeasa să se reguleze, 
pentru ca să nu facă atâta stricăciune. Să se deie lămuriri în treaba 
despăgubirei pământului şi a propinaților. Comitetul ţării să privigheze 
cum se gospodăreşte cu pădurile săteşti, pentru că în cele mai multe 
locuri se fac mişelii nemaipomenite. Comitetul țării sau dieta ţării să 
hotărască ca din banii hambarului, cari s-au strâns pentru ţinutul 
Rădăuţului, să poată împrumuta, pentru scopuri de ale gospodăriei... 
(Deşteptarea, nr. 6 din 15/27 martie 1898, pg. 46). 

* 


] upân Chasvan din Rădăuți. În adunarea cea mare, ce-a ţinut-o 
deputatul nostru, Dr. George Popovici, în Rădăuţ, s-a găsit neguţătorul 
Chasvan din Rădăuţ să se scoale şi să spuie în gura mare că, dacă 
„Deşteptarea“ va face şi de acum înainte buntaţie contra Jidanilor, apoi 
Jidanii n-ar mai ţinea la alegeri cu Românii, cum au ţinut, an primăvară, 
la alegerea lui Dr. George Popovici. Aceasta s-a găsit jupânul Chasvan 
s-o spuie şi „Deşteptarea“ nu vrea să-i rămâie datoare cu răspunsul. 

„DeSteptarea“ laudă virtuțile ] idanilor. Ce buntaţie face 
„Deşteptarea“ contra Jidanilor?! Mă rog, „Deşteptarea“ îndeamnă pe 
Români să se ferească şi ei de băuturi ameţitoare, cum se feresc Jidanii; 
să păzească şi Românii sărbătorile, şi rugăciunile, şi biserica ca şi Jidanii,; 
să asculte şi Românii de preoţi, cum ascultă Jidanii de rabini; să se apuce 
şi Românii de şcoală, de învăţătură, de negoţ, de meşteşuguri, cum se 
apucă Jidanii; să ţie şi Românii în toate trebile la un loc, cum ţin Jidanii 
la un loc; ca şi Românii să ajungă la averi şi trecere ca Jidanii! 

Aceste face „Deşteptarea“ şi oare aceasta buntaţie împotriva 
Jidanilor să fie? 

Jupâne Chasvan, cinste şi laudă face „Deşteptarea“ jidovimii, nu 

buntaţie, dacă vrei să înţelegi dumneata! Unde ţi-i mintea, jupâne 
Chasvan? 

„Desteptarea“ proboze2te năravurile cele rele ale jidanilor. 
Poate va zice jupânul Chaşvan că aceasta-i buntaţie, ce scrie 
„Deşteptarea“ despre o samă de Jidani, că ei toarnă apă în rachiu; că ei 
falsifică (fălşuesc) băuturile, mărfurile, scrisorile; că ei fură tutun din 
pacică şi-apoi o vând oamenilor ca întreagă; că ei înşală şi scurg măduva 
din satele prin care îs scriitori, ori arăndaşi, ori moşieri; că store camătă 
drăcească de la Români şi-i sărăcesc, şi vând casele vădanelor la dobă; 
că-şi bagă codiţa şi strică unirea Românilor pe la cele alegeri comunale; 
că strică, cu crâşmele şi băuturile lor, mintea Românilor, îi tumănesc 
ş-apoi li cumpără cu ciga-miga gospodăriile?!... 

Drept că „Deşteptarea“ a probozit pe o samă de Jidani pentru aceste 
lucruri rele şi-i va probozi mereu, cât va trăi ea... dar, jupâne Chasvan, 
să te întrebe „Deşteptarea“ una: Aşa-i că Dumneata, când probozeşti pe 
calfa, sau pe cumnatul, sau pe copilul Dumitale, apoi nu-i probozeşti 
pentru că faci buntaţie contra lor, ci pentru ca să-i desveți de năravurile 
lor rele? Vezi, jupâne Chasvan, şi „Deşteptarea“ face ca Dumneata! Ea a 
probozit şi va probozi pe Jidanii cei cu năravuri rele, ca ei să se dezveţe 
de dânsele! Dacă se ţin Jidanii de „neam sfânt“, apoi să fie încalte cu 
toţii sfinţi, dar nu o samă din ei să înşele, şi să tumănească, şi să jupească 
pe Românii noştri. Destul că „Deşteptarea“ probozeşte pe Jidanii cei 
înşelători, nu ca să facă buntaţie contra lor, ca să-i îndrepte şi, pentru 
aceasta, Dumneata, jupâne Chasvan, ca om cu minte, s-ar cuveni să fii 
mulțămitor „Deşteptării“, da“ nu să te ridici asupra ei. Aşa! 

„DeSteptarea'“ fereste pe Români de) idanii cei înelători. Nici 
aceea nu-i buntaţie, că fereşte „Deşteptarea“ pe Românaşii săi de Jidanii 
cei înşelători, că-i fereşte de-a împrumuta bani de la cămătarii cei 
jidoveşti; că-i pune la cale să se lase cu toţii de beţie; că-i pune la cale să 
se cutorosească de acei scriitori Jidani cari sug satele ca lpitorile... Şi 
gazetele jidoveşti, şi rabinii, şi cahalurile jidoveşti îi feresc pe Jidani de 
înşelători, şi nime nu zice că ele fac buntaţie contra cuiva. Ba talmudul 
jidovesc îi învaţă chiar pe Jidani ca ei nici pe cel mai detreabă Creştin să 
nu-l cruţe, ci să-l frigă unde numai pot, şi Creştinii tot nu zic că Jidanii 
fac buntaţie contra lor. Şi dacă „Deşteptarea“ fereşte pe Românii cei 

orbi de prăpastie şi de înşelăciune, apoi aceasta buntaţie să fie? 

Jupâne Chasvan, păcat că eşti om din târg! 

„DeSteptarea“ nu facebuntație contra ] idanilor. „Deşteptarea“, 
cât a scris ea, de 5 ani de zile încoace, despre Jidani, a tot lăudat vrednicia 
Jidanilor, îndemnându-i pe Români să ieie pildă de la Jidani, sau a probozit 
pe Jidanii cei cu apucături rele, dorind să-i vadă îndreptaţi odată, sau ea 
a ferit pe Românaşii săi de înşelătorii şi cămătarii Jidani, şi „Deşteptarea“ 
îi datoare să facă aceasta. Atât a făcut „Deşteptarea“ şi atât va face cât va 
trăi! Dacă ar fi strigat „Deşteptarea“ vreodată: „Români, săriţi şi ucideți 
Jidanii cu pietre sau cu pari, aprindeţi sau înecaţi!“ — apoi aceasta drept 
c-ar fi fost buntaţie contra Jidanilor, dar „Deşteptarea“ n-a făcut de aceste, 
jupâne Chasvan! Ai priceput, acuma, sau încă tot nu că „Deşteptarea“ 
nu face buntație contra Jidanilor? 

Nu vor [inea la alegerile cele mari | idanii cu Românii, apoi 
paguba ] idanilor va fi. S-au mai încuminţit Românaşii noştri! De nu 
vor ținea Jidanii la alegerile cele mari cu Românii, apoi tare ne temem că 
mult rachiu nebăut va rămâne prin buţi, multă marfă jidovească va 
rămânea nevândută şi va mucezi prin dughenile jidoveşti; puţini Români 
vor călca prin cârşmele, şi ratuşurile, şi dughenile, şi băncile jidoveşti. 
Atunci s-a ţinea Românii, jupâne Chasvan, de vorba profetului Jidovilor, 
Moise, care zice: „Dinte pentru dinte şi ochiu pentru ochiu să fie!“. Atunci 
va striga „Deşteptarea“: „Române, cumpără de la Creştin! Nici un ac de 
la Jidan! A furisit Creştinul ce cumpără la Jidani!“. 

Jupâne Chasvan, dacă doreşti să scrie „Deşteptarea“ aşa, apoi 
poftim, nu ţinea la alegerile cele mari cu Românii! 

Jupâne Chasvan! „Deşteptarea“ ştie unde te doare pe Dumneata! 
Dumneata ai dori ca „Deşteptarea“ să mâie pe Români la cârşmă, să-i 
mâie la cămătarii Jidani, da“ nu să-i ferească! Asta ai dori Dumneata, dar 
mai pune-ţi pofta în cuiu, jupâne Chasvan! (Deşteptarea, nr. 5 din 1/13 
martie 1898, pp. 33, 34). 

* 

Din Rădăuți. Alegeri în perspectivă. Ni se scrie: „În 31 Martie 
şi 1 April, avem în Rădăuți alegerea pentru comisiunea de imposit pe 
venitul personal. Toate cercurile desvoltă, chiar de pe acuma, cea mai 
mare agitațiune. Dar noi, Românii din districul şi oraşul Rădăuţi? 

Majoritatea o avem numaidecât. 

La alegerea pentru comisiunea pentru imposit pe venitul din căştig, 
alegere care a trecut deja, sunt aleşi numai Ovrei. Şi acum se fac agitaţiuni 
ca resultatul să fie tot aşa. Dar, la această categorie de bir, pentru care 
alegerile vor fi la 31 Martie şi 1 April, Ovreii sunt numai puţini birnici. 
Impositul acesta îl plătesc, mai ales, amploiații, preoții, învățătorii şi 
foarte mulți gospodari avuți. E, aşadară, în interesul nostru să stăruim ca 
să încapă în comisia numită oameni de ai noştri. 

Atragem atenția preoţimei şi a inteligenţei române asupra acestui 
lucru şi le invităm a griji de timpuriu pentru o concentrare potrivită a 
voturilor româneşti“. 

Aceste şire ne vin din Rădăuți. Dar cum stăm şi ce se face în 
celelalte districte? (Patria, nr. 100 din 27 februarie / 11 martie 1898, pg. 
2). 

* 

Adunarea cea mare din Rădăuţ. Deputatul de pân“ acuma al dietei 
ţării, dl Ilarion Onciul, a adunat, Vineri, în 29 Iulie stil nou 1898, fruntaşii 
comunelor şi satelor din districtul Rădăuţului ca, naintea lor, să deie 
sama despre toate câte le-a făcut el şi dieta cea de pân“ acuma pentru 
Românii Bucovinei şi-ndeosebi pentru Românii din districtul Rădăuţului. 
Lume multă a fost la adunarea aceea şi president al ei a fost protopopul 
Vicovului, părintele S. Piotrovschi (şi de partea lui George Popovici, şi 
de partea lui Ilarion Onciul — n.r.). 

DI deputat Ilarion Onciul a spus toate câte a putut spune despre 
dietă şi despre sine şi a spus mai că tot numai lucruri cari lumii noastre 
românești de mult, acuma, îi erau cunoscute. În lume sunt oameni mai 
harnici şi oameni mai slabi, şi dl Ilarion Onciul — precum a zis el, singur 
— a făcut cât l-au ajutat capul lui şi mintea lui, şi puterile lui, şi aceasta îi 
dă drept şi noi i-o credem cu dragă inimă. 

Numai de-un lucru ni pare foarte rău: districtul Rădăuţului are 
multe bube şi răni. Un loc de învăţător de la şcoala poporală din Rădăuţ, 
la care loc, după lege, putea să încapă numai un învăţător care ştie bine 
limba românească şi cea nemţască, l-a căpătat un Jidan, care ştie numai 
nemţeşte, iar doi învățători Români, cari ştiu bine şi nemţeşte, şi 
româneşte, şi cari îs de-o sută de ori mai vrednici decât Jidanul acela, au 

fost împinşi la părete. Aceasta-i una. Cealaltă este aceasta: 

Vine, dăunăzi, la Rădăuţ, presidentul ţării. Se adună vornicii şi 
învățătorii, şi preoţii noştri ca să-l salute. Şi căpitanul R ădăulului, di 
Patak, nu-i bagă de samă pe preoții nostri, cari îs preoţii bisericii 
băştinaşe a țării noastre şi preoţii poporului băştinaş al ţării noastre; da“ 
el îi bagă în samă pe preoţii catolici, cari abia ieri-alaltăieri s-au vârât în 
țara noastră şi-i pune-n naintea preoţilor noştri, şi aşa a umilit căpitanul 
Patak preoțimea noastră naintea presidentului ţării. Şi câte alte comedii 
nu mai direge Patak prin comunele districtului Rădăuţ (vedeţi în ce consta, 
de fapt, „satrapia“ prefectului Patak? — n.r.)! 

Şi dillarion Onciul, în cuvântarea sa cea lungă, n-a vorbit despre 
ranele şi bubele comunelor din districtul Rădăuţului mai că nici de fel, 
nu ni-a arătat nici un leac în contra lor, nici nu ne-a spus cum stăm cu 
politica noastră, nici nu ni-a făcut planuri mai mari, planuri de cele 
mântuitoare... şi, la urmă, încă a zis dl Onciul că, dacă în 6 ani de zile 
se-ntâlneşte deputatul de 2 ori cu fruntaşii districtului care l-au ales, 
apoi acestea ar fi destul! 

Şi învățătorul din Bilca, dl Brâilean, şi preotul Gălăneştenilor, dl 
loan Popovici, l-au cam luat din scurt pe dl Ilarion Onciul şi pe ceilalți 
deputați de pân” acuma ai dietei țării. Şi ei n-au făcut rău că i-au spus 
dlui Ilarion Onciul verde în faţă adevărul despre deputații cei de pân” 
acuma ai dietei! 

DI învăţător superior Brăilean a spus, între altele, şi aceste: 

Toate-s bune câte s-au spus, dar trebue mai mult de făcut. Lucrurile 
stau, astăzi, rău de tot. 

Avem deputaţi comunali şi cu toţii nu putem scoate câte un primar 
comunal care nu-şi face datoria şi păgubeşte comuna, încât, prin 
tărăgănările comitetului țării, perdem mii şi zeci de mii de florini. 
Comitetul țării este de vină. Dacă plătim dare în sânge şi sudoare, cerem 
să ni se facă dreptate. Nu bag vină dlui deputat, căci nu este dânsul 
vinovat dacă a intrat într-un cuib de bondari, ca să nu zic viespi. 

Să mulțumim dlui deputat pentru cele ce a făcut, iar despre alegerile 
cele noi să ne punem în înțelegere cu comitetul național central şi, în 
deplină înţelegere, să procedăm la noile alegeri. 

Preotul Gălăneştenilor, loan Popovici, a vorbit cam aşa: 

Ceea ce s-a făcut până acum este puțin. Care este şcoala unde 
învăţăm a ne cunoaşte şi înțelege? Cred că dările de seamă ale deputaților. 
Dacă ne întâlnim numai la şese ani o dată, nu ne vom cunoaşte, nu ne 
vom înţelege. De două ori la an trebue să ne întrunim astfel cum ne-am 
întrunit astăzi, atunci ne vom cunoaşte şi înțelege, atunci vom pune umăr 
la umăr şi vom da liftele afară, care ne zugrumă. Până când să suferim 
starea de astăzi? Alegi deputați în dietă 2i acestia se [in de sfinți. După 
ce i-ai ales, nu mai vin să te întrebe unde te doare. lar dacă nu spui 
duşmanului, pe faţă, părerea ta, crede că eşti fricos şi slab. Dovadă, 
ultimele două volnicii: umilirea bisericei noastre, când cu primirea 
presidentului țării, şi aşezarea postului de învățător din Rădăuţ. 

Dacă vom sta cu gura închisă, vor crede duşmanii că de noi îşi pot 
bate joc în dragă voie. 

Pământul acesta este al nostru, cuprinde moaştele celui mai mare 
Domn român, e îngrăşat cu sânge român şi susținut din sudoare română! 
Dacă vom lăsa să ne ieie biserica şi şcoala, ce ne mai rămâne?! 

Nu suntem duşmani ai Nemțţilor, nu voim nimicirea lor, dar, dacă 
plătim birul greu, cerem să tragem şi foloasele sudorii noastre. Din banii 
plătiți de noi nu susţine statul nici o şcoală latinească. Oare nu suntem 
vrednici? 

Până când? 

Rog pe fruntaşii noştri, cei de la cârmă, rog pe directorul „Patriei”, 
care şede aici, la masă, să controleze aspru deputaţii noştri, să laude pe 
acei cari vor pune urechea la peptul Românului şi îi vor căuta leac pentru 
dureri, iar pe cei ce nu-şi fac datoria să-i dea de gol! (Deşteptarea, nr. 15 
din 1/13 august 1898, pp. 123, 124). 

* 


Organisarea noastră... în Rădăub Trimis din fruntașii noştri a 
fost, de deputat, M odest cavaler de Grigorcea. Adunarea era foarte 
mare. 

În comitetul de alegere districtual s-au ales următorii 15 bărbaţi: 
părintele protopop din Vicov, Samuil Petrescu (de fapt, Piotrovschi — 
n.r), părintele exarh din Frătăuţ, Teodor Pătra8, părintele paroch din 
Straja, Dimitrie Dan, domnii învăţători George Brâilean, din Bilca, şi 
O. German, din Voitinel, şi gospodarii Zaharie Zub, din Horodnicul 

de sus, Dimitrie Pauliuc, din Frătăuţul vechiu, Gheorghe Nistor, din 
Vicovul de sus, Onufreiu Teleaga, din Horodnicul de jos, Petru Vicol, 
din Volovăţ, Constantin Giurgiu, din Satu-mare, Nicolai Popescul, din 
Straja, Grigore C hifan, din Vicovul de jos, Vasile] acota, din Frătăuțul 
nou, şi Petru H riSca, din Gălăneşti. Bărbaţi de încredere pentru comitetul 
naţional din Cernăuţ au fost aleşi: părintele Samuil Petrescu, Dimitrie 
Pauliuc şi di Dr. Dimitrie Galin (Deşteptarea, nr. 16 din 15/27 august 
1898, pg. 128). 
* 

E lectorii (valmanii) noztri. În districtul R ădăuțului. Şi din acest 
district nu ni sosesc veşti prea bune. Cică fostul deputat, Ilarion O nciul, 
voeşte din nou să meargă la deputăţie. 

Fie orişicum, noi ştim una şi bună: Comitetul naţional l-a hotărât 
pe părintele Piotrovschi (transformat în Petrescu, pe durata campaniei 
electorale — n.r.) şi ce-a hotărât comitetul naţional, fiindu-ne sfânt, trebue 
să împlinim, coaste-ne chiar sânge din inima noastră. Părintele Piotrovschi 
trebue să fie ales deputat pentru districtul Rădăuțului — chiar şi atunci de 
s-ar rădica zece deputați în contra lui. Şi aici tot am aşteptat să deie dl 
Onciul mărturisire verde ca înțeleptul Stefanelli (în districtul 
Câmpulungului — n.r.) că nu primeşte mai mult deputăţia. Până astăzi, 
n-am citit nici o mărturie din partea dlui Onciul şi, de aceea, ni vine a 
crede că voeşte cu orice preţ să ajungă la deputăţie, în ciuda Românilor. 
Nu ni vine a crede că dl Onciul ar fi în stare să se rădice în contra 
vrednicului nostru protopresviter Piotrovschi. 

De-a fi şi fi, însă, să se împlinească vestea rea, de-a fi să se bată dl 
Onciul după deputăţie şi de astădată — în contra voinţii şi hotărârii 
comitetului naţional — atunci îi vom aduce aminte de mărturisirea ciudată 
ce-a făcut-o pe când era deputat şi îl vom ruga să binevoiască a ne mângâia 
cu o dare de samă mai amănunţită despre isprăvile sale, ce le-a făcut 
Domnia-Sa în sfatul țării, în răstimp de şase ani de zile. 

Pe de altă parte, zicem despre părintele Piotrovschi: „De demineaţă 
se cunoaşte ce timp va fi peste zi“. 

Se cunoaşte că părintele Piotrovschi va fi deputat voinic şi cu 
multă dragoste pentru popor (dacă ar fi ajuns deputat, tot nu şi-ar fi putut 
valorifica voinicia şi dragostea, pentru că va muri peste vreun an — n.r.). 

Mai dăunăzi, a dat Sfinţia-Sa, în Vicovul de sus, o petrecere poporală 
mare şi frumoasă, la care a alergat lumea din toate părțile ca să vadă 
părintele Piotrovschi cât de mult îl iubeşte poporul. 

Joi, va ținea părintele o adunare de alegători în Vicovul de sus, 
Vineri, în Volovăţ. 

Suntem încredinţaţi că alegătorii români din district vor sări din 
toate părțile la aceste adunări, vor sări să-l audă pe părintele Piotrovschi 
vorbindu-le despre ceea ce are de gând să lucre în sfatul țării pentru ei 
(Deşteptarea, nr. 17 din 1/13 septembrie 1898, pg. 143). 

* 


După faptă Si răsplată. Districtul R ădăulului. Glasul celui ce 
strigă în pustie a fost glasul comitetului național şi pentru urechile 
Românilor din acest district. 

DI Ilarion Onciul, alesul guvernului şi al Românilor ce n-au voit 
să ştie de cârma românească, este azi deputatul districtului R ădăubh 
Multe ar fi de spus, dar păcat de hârtia pe care scriem. Dorim să ne 
întâlnim mai adese cu dl deputat — nu numai o dată la şese ani — şi să-i 
spunem verde în faţa adunărilor de alegători ce dorim şi cum îl vom să ni 
fie! De ajuns e o botă la un car de oale! (Deşteptarea, nr. 18 din 15/27 
septembrie 1898, pg. 150). 

* 

Din Rădăuți am primit următoarea scrisoare: În luna lui Mai, 
în 15/27, au ţinut deputaţii noştri comunali o şedinţă, la care deputatul şi 
parochul Vasile Tomiuc a făcut propunere ca locurile ce le ţine cantorul 
şi pălimariul bisericesc, acuma mai mult de peste 80 de ani în stăpânire 
(deci, de prin 1810 — n.r.), să vie la stăpânirea comunei. 

Propunerea asta a parochului Tomiuc s-a dat, apoi, la o secție care 
să hotărască la şedinţa viitoare. 

La şedinţa din 24 lunie stil nou 1899, referentul de la secție, Dr. 
Brunstein, face propunerea ca primarul să cheme pe cantorul şi 
pălimariul, cu cari să facă scrisoare pe trei ani şi să plătească pe jug 
(Joch) 1 florin pe an. Şi dacă cantorul şi pălimariul nu vor să iscălească 
scrisoarea, atunci să le ieie comuna locurile. 

Luând, apoi, cuvântul, deputatul şi catechetul de la gimnasiu, 
părintele C helar (preotul loan Chelariu — n.r.) face propunerea ca locurile 

cari le ţine cantorul şi pălimariul, mai mult de 80 de ani, măcar câ-s 
întabulate pe comună, să rămâiei mai departe în stăpânirea bisericei 
şi a epitropilor bisericeşti. Şi, măcar că vrednicul catechet s-a luptat mai 
mult de jumătate de oară, totuşi, s-a luat propunerea secţiei la hotărâre. 
Pentru propunerea secţiei au votat 23 de deputaţi străini şi părintele 
Tomiuc cu dânşii; iar pentru propunerea vrednicului deputat Chelar 4 
deputați. 

Domnul catechet a făcut recurs împotriva acestei hotărâri a secţiei. 
Aferim, că avem paroch bun la noi, în Rădăuţ (Vasile Tomiuc era nu 
numai paroh, din 1876 la Rădăuţi, ci şi protopresviter, secondat de preoții 
Ipolit Tarnavschi, preot din 1893, George Luţia, preot din 1891, şi Cassian 
Rezuş — n.r.), care vrea să deie în mânile nemților şi a jidanilor locurile 
dăscăleşti! (locurile erau întabulate, totuşi, pe comuna Rădăuţi, nu pe 
biserică, nici pe slujitorii acesteia; vedeţi cum se naşte şovinismul? — 
n.r.). A fost şi socrul Domniei-sale — Dumnezeu să-l ierte — deputat 
comunal la noi, în Rădăuţi, dară aşaceva nu s-a întâmplat! Socrul 
Domniei-sale (preotul loan Mândrilă — n.r.), după ce ieşea, Dumineca 
ori sărbătoarea, din biserică, sta cu noi la vorbă, în ograda bisericei şi ne 
da bune sfaturi. DI paroch Tomiuc, însă, cum iese din biserică, se suie în 
rădvanul ce-l aşteaptă înaintea uşei bisericei, îşi ia cânele în braţe şi se 
duce, fără să ne învrednicească măcar de o vorbă. Cânele şi străinii îi 
sunt mai dragi decât parochienii, cu cari ar trebui să ţină şi la bine, şi la 
rău! Noi avem noroc că avem pe dl cooperator Dr. Tarnavschi (după ce 
va fi director al internatului şi după o avansare ierarhică, soldată cu 
mutarea la Cernăuţi, unde va ajunge şi mitropolit, Ipolit sau Tit Tarnavschi 
va avea parte şi el de o cumplită muştruluire prin presă, probabil că şi 
meritată;, textul acesta este scris, probabil, de Ipolit Tarnavschi, care-l 
„săpa“ pe Tomiuc; altminteri nu s-ar fi simţit „săpat“, ulterior, de 
subalternul său — n.r.), care liturgiseşte mai că în toată Duminica şi ni şi 
predică cazanii potrivite. Dacă n-am ave pe dl cooperator, atunci am 
merge la Volovăţ la biserică (Deşteptarea, nr. 13 din 1/13 iulie 1899, pg. 
103). 

C orespondența „Patriei“. R ădăuţi, 22 | ulie nou 1899. Lipsă de 
tipărituri postale — Urmări revoltătoare — Rusificare „ex-offo” — Tipărituri 
postale „germane-polone-rutene“ — Ignoranța destestabilă a unor oficianți 
— „Wieder an einen Wallachen“ — Poreclirea unui amploiat român de 
„renegat“. 

Încotro te întorci, de prigoniri tot dai, parcă lumea întreagă s-a 
conjurat de a stârpi toată suflarea românească de pe acest petec de pământ. 
Atari prigoniri se întâmplă de mult încoace şi la i.r. poştă din Rădăuți. 

Această poştă, situată într-un ţinut cu-un popor în majoritate 
covârşitoare român, procură, de ani încoace, tipăriturile de valoare 
poştală, atât cele în limba română, cât şi în cea ruteană, în măsură egală, 
cu toate că-i constatat că în oraşul şi ţinutul întreg, afară de preotul uniat 
din loc şi poate un profesor aşijderea uniat, deja în retragere, nu mai cere 
altul atari în limba ruteană, pe când cele române se trec în număr mare 
zilnic. Acu, numai în oraş esistă trei societăți române bine întemeiate, 
abstrăgând de la cele din ţinut, cărora numai pentru adunările generale li 
trebue, anual, preste 500 cărți poştale. Din causa procurării lipsicioase a 
acestor din urmă, s-a întâmplat ciudatul cas că Societatea Damelor române 
de acolo a fost necesitată să aştepte, în anul acesta, trei zile până ce s-au 
procurat alte proaspete din Cernăuţi, nefiind destule la poştă, şi aceasta 
să nu se treacă cu vederea, că s-a întâmplat la o poştă ce, de lungă vreme, 
se numeşte „k.k. Hauptpostamt“, pe când cele rutene erau sumedenie şi, 
ca şi aceste să treacă în numărul procurat, administratorul î.r. superior le 
destribue pe la cele trafice ex offo, căci, almitrelea, ar mucigăi betele în 
cele dulapuri, demostrând astfel cercurilor mai înalte că ţinutul ar fi rutean 
şi, totodată, micşorând efectul întrebuințărei celei mari a tipăriturilor 
române. De voeşti să capeţi de aceste din urmă, eşti necesitat să aştepţi 
regulat, avându-le ori adânc într-o despărțitură a mesei, ori în dulap sau 
chiar în magasin, escuzându-se că tocmai la moment s-au trecut, pe când 
de cele germane nu-i nicicând nevoe şi pentru ele n-ai defel a aştepta (de 
cele rutene nici vorbă aici nu poate fi, că nu se doresc). 

Din dragostea cea mare, ce dovedeşte proistosul i.r. al poştei, cu 
unii din aploiaţii săi supuşi, faţă de tot ce-i slav, a procurat chiar spre 
schimbare tipărituri poştale cu inscripţia comună „germană, polonă, 
ruteană”, parcă ai fi în învecinata Galiţie, iar nu în biata Bucovină, ţeară 

alăptată cu sânge românesc, împărțindu-le fără sfială între ţăranii români. 

S-a întâmplat de multe ori că, dorind tipărituri cu inscripţie română, 
ți-au dat într-adins greşită. Aşa provine de multe ori casul că, cerând 
cărți sau mandate poştale româneşti, ţi se dau de cele internaţionale, 
făcându-se domnii amploiaţi a pricepe că voeşti a le trimite la România 
şi, dacă nu iei bine seama sau dacă trimeţi pe o slugă, numai te trezeşti 
cu un drum degeaba. 

Pe lângă aceste şicanări, făcute din ură cătră tot ce-i român, se 
mai adauge şi acea împrejurare că Românii sunt porecliți, de cătră unii 
epistolari ai postei din loc, cu numele „Wallach“. Așa, de esemplu, de 
au a se înmâna, câteodată, unele scrisori locuitorilor români din popor, 
cari locuesc mai departe de centru, pe stradele necunoscute, numai ce 
auzi cuvintele de pe gura lor „„wieder an eineo Wallachen“. Şi cum să nu 
se comită această obrăznicie de cătră servitorime, dacă chiar în presența 
administratorului poştal încearcă unii oficianți îi.r. ai poştei de a converti 
pe un amploiat de origine română ca să se facă rutean, împroşcându-l cu 
numele de „renegat“. Și dl administrator, care, de altmintrelea, îşi dă 
aerul de un om cu multă amiciţie şi imparţialitate, încurăjează astfel de 
apucături neertate printr-o tăcere condamnabilă, fiind singur infectat de 
spiritul timpului, parte şi prin cuvinte asmuţătoare de la sine însuşi. Oare 
aceste înşirate nu-s apte a trezi în noi simțământul că nu eşti sub sceptrul 
blând al Austriei, ci mai vârtos în o ţeară sălbatică, unde încă volnicia e 
la putere? Oare pentru aceasta a fost, odinioară, ţeara aceasta încorporată 
la puternica Austrie, ca amploiații ei, cu timpul, să-şi bată joc de 
simțemintele cele mai scumpe ale poporului prim băştinaş? Să fie, oare, 
o crimă de a se numi, în ziua de astăzi, Român şi de a-şi atrage poreclirea 
de renegat, dacă ţii sus şi tare descendența ta română, măcar că ai fost, 
din întâmplare, născut şi crescut în partea nordică a acestei ţări, deci 
astăzi în partea cea slavă a ei? Oare de când este chemat un amploiat î.r. 
de manipulaţie a dejudeca asupra naţionalităţii cuiva precum şi a 
veritabilităţii acesteia şi, deci, a se amesteca în mare politică? Oare n-ar 
fi aceasta de recomandat, a studia mai bine geografia ţării în care sunt 
aplicaţi, ca să nu se mai întâmple ca epistola cu adresa „Văslăuţ poşta 
Cuciurmic“ să se trimită în Austria-de-jos, sau altele, cu adresa „Botoşana 
poşta Arbore“ la Botoşani, în România? 

Plini de indignare aducând aceste fapte de tot regretabile la 
cunoştinţa direcțiunii î.r. de poşte din Cernăuţi, aşteptăm ca, punând capăt 
acestor feluri de ilegalităţi, va dispune: 

1. ca pe viitor imprimate poştale de valoare să se procure pentru 
poşta de acolo numai cu inscripţia germană şi germană-română, şi aceste 
în măsură egală, iar cele în limba ruteană, de s-ar şi procura, să nu se 
distribue defel ex offo pe la cele trafice, căci nime nu le cere acolo, ci să 
se ție pentru cas de trebuinţă în magazinul poştal; 

2. ca imprimate cu inscripţia comună germană-polonă-ruteană, 
folosite până acuma în mod ilegal de poşta din loc, să fie oprite de a le 
întrebuința aici, în ţeară, cu atât mai mult în oraşul Rădăuţi, unde 
polonismul şi rutenismul n-are ce căuta; 

3. ca şervitorimea să fie îndrumată, în modul cuvenit, pentru 
batjocorirea poporului român cu numele „Wallach“; 

4. ca dlui administrator superior, precum şi celor amploiaţi de ai 
săi cari vânează după proseliți pentru națiunea slavă, să i se ieie gustul, 
odată pentru totdeauna, de a face pe amploiați români renegaţi, dacă 
aceştia vreu să fie Români şi li place a se căsători cu românce, iar nu cu 
venetice; 

5. ca, în fine, să nu se aplice la poşta din Rădăuți amploiaţi fără 
cunoştinţa perfectă a limbii române, ca acelei a majorității populațiunei 
din ţinut, căci de present nu mai puţin decât cinci din ei nu o cunosc 
deloc şi de a li se înăspri poronca a fi față de fiecare, fără privire la 
națiunea lui, asemenea de prevenitori (Patria, nr. 297 din 14/26 iulie 
1899, pg. 2). 

* 

M.iserii la spitalul din Rădăuți. Ni se scrie: „Se atrage atenţiunea 
onoratului comitet al țării asupra spitalului din Rădăuţi, în care se petrec 
lucruri strigătoare la cer. Pacienţii vin acolo, crezând a afla vindecare şi 
alinarea suferințelor, însă, în lipsa căutării, află numai chinuri, ba şi 
moartea. Lucru prea regretabil este cum că medicul primar al spitalului, 
domnul Ofner, un om deja bătrân, comod şi nepăsător, în care e năduşit 
cu totul orice simţ uman, neglijează în toată privința acest spital. 

Bolnavii cari vin stau câte 14-16 ore necercetaţi, iar care vine mai 
slab moare chiar fără ajutor medical, cum s-a întâmplat, nu de mult, şi cu 

morarul Rudich din Gălăneşti şi mulţi alţii, iar de i se aduce ştirea, 
demineaţa, că pacientul ce venise ieri, demineaţa, după vizită a murit, 
atunci zice cu cinism şi indiferență: „Ein Bauer weniger auf der Welt“ 
(„Un ţăran mai puţin pe lume“ — n.r.), deci unui astfel de om, fără pic de 
conştiinţă să-şi încredinţeze omul viaţa sa, tesaurul său cel mai scum din 
lume? Deci nu-i de mirare că numai foarte puţini bolnavi intră în acest 
spital. 

Alt cas, nu mai puţin grav ca acesta, este faptul cum că acest medic 
de spital detrage sărmanilor bolnavi toată îngrijirea şi căutarea prin asta 
că întrebuinţează servitorii spitalului, cărora li sunt încredinţaţi bolnavii 
spre căutare, la lucruri private de ale lui şi a surorilor lui, cari locuesc în 
Rădăuţi şi adecă la săpat în grădină, la prăşit, la tăiat lemne, la spălat 
cămeşi şi la multe altele, şi, din causa aceea, nu pot servitorii să îngrijească 
de pacienţi (bolnavi) şi n-are cine să le deie nici apă, nici medicamente. 

Gemetele, plângerile şi suspinele acestor nenorociţi sunt 
îngrozitoare şi adese se întâmplă că, în durerile lor, se svârcolesc şi cad 
de pe pat jos, cum s-a întâmplat, astă-vară, cu unul, care, căzând jos, i-a 
năbuşit sângele pe nas şi pe gură; acu, cine să-l ridice, dacă servitorul 
Vasile, în loc să fie pe lângă bolnavi, era la prăşit barabule dlui Dr. Ofner 
şi-n neființa (lipsa — n.r.) acestuia s-a năcăjit mult bolnavul. Toader 
Turcia, cu altul, l-a spălat de sânge şi l-a ridicat pe pat, iar, o bolnavă, 
Geringer, cum a picat de pe pat, nu s-a mai sculat. La aceste miserii 
până acu numărate şi la multe altele poartă vina numai şi numai dl Dr. 
Ofner. 

Deci se roagă, pentru binele obştesc şi pentru salvarea omenimei, 
ca să se facă ordine la spitalul din Rădăuţi, care numai atunci se va face 
dacă se va denumi un medic primar mai conştiincios decât dl Ofner“. 

Am dat loc acestor desvăliri, pe cari le primim de la nişte factori 
foarte bine informaţi, în interesul comun al patriei noastre. Sanarea acestor 
stări se impune în mod imperativ. / m-m (Patria, nr. 351 din 24 noiembrie 
/ 6 decembrie 1899, pg. 3). 

* 

Propinaţia din Rădăup Iadul Românilor. Să stai şi să plângi 
cum plângea, oarecând, prorocul Ieremia deasupra dărâmăturilor 
Ierusalimului, să plângi amar, văzând cum se iroseşte averea românului 

bucovinean cu afurisitul de rachiu! 

Aveam să-mi cumpăr o păreche de cai şi m-am răpezit, într-o 
Vineri, la târg, la Rădăuţ, ca la târg mai vestit de cai buni huțănezti, 
dară, drept să spun, mie nu-mi era aminte numai la cai, ci îmblam să văd 
şi altecele ca într-un loc unde e buricul românilor în ţara asta. Şi am 
văzut. L-am văzut, bunăoară, pe şvabul din Frătăuţ, din Satul-mare, din 
Milişăuţ, ieşit la târg îmbrăcat mai ca în zi de sărbătoare şi cu nişte căruţe 
Şi cai de se cutremura pământul; l-am văzut şi pe român, dar venit numai 
cum a dat Dumnezeu, într-un strai mai că rufos şi cu nişte viței la car, de 
să te miri cum s-a putut îndura să-i înjuge şi să-i chinuiască. 

Altuia poate nu-i vine să caute la de acestea, dară mie îmi vine, 
fiindcă poţi cunoaşte îndată şi aşa, pe deasupra, cine cum trăieşte şi cum 
chiverniseşte. 

Apoi, mai auzisem din gazete că între Jidani e sfadă mare şi ură 
din pricina propinaţiunii (fabrica de alcool din cartofi — n.r.) din Rădăuţ. 
M-am făcut, aşadară, şi pe lângă propinaţiunea aceea, să văd cu ochii 
mei de au de ce se mânca Jidanii aşa de tare între-olaltă. Şi au căci, peste 
săptămână, fraților noştri români din Rădăuţ de puterea de-a fi numai în 
propinaţiune le curg mucii, iară Vinerea nici patru nu pot măsura din 
holercă şi lua atâţia bani cu câţi bani şi după câtă holercă se îndeasă 
oamenii, ghiontindu-se şi împingându-se. Şi credeți că am putut vede 
şvabi într“aceia ce se îndesau la holercă? Nici pomană, căci toţi erau 
numai români şi români; săracii frați ai noştri, ei erau însetații şi doriţii 
de putoarea cea jidovească (aşa se naşte şovinismul; dar preoţii nu ziceau 
nimic pe când vânzarea holercii, adusă la noi, din Galiţia, drept „leac 
pentru holeră“, era monopol mănăstiresc — n.r.), şi erau între dânşii şi 
Horodniceni, cari, de altmintrelea, se laudă în faţa lumii, în gura mare 
(inclusiv Em. Grigorovitza se laudă, aşa cum aţi putut deja citi —n.r.), că 
nu sufăr... cârşmă în sat. 

Şi câtă sumă de bani nu rămâne, în toată Vinerea, la propinaţiunea 
aceea din pungile Mărginenilor, Horodnicenilor, Bilcanilor, Voivodenilor, 
Vicovenilor, Frătăuţenilor, Costişenilor, Satulmarenilor, Bădeuţenilor, 
Iasloviţenilor, Arborenilor, Burlenilor şi tuturor românilor din celelalte 
sate ceva mai depărtate! 

Rămâne o contribuție straşnică! 

Jidanii au, adecăle, în toată Vinerea, cu propinaţiunea aceea peste 
1.000 florini, iară peste an au preste 52.000 florini, tot bani buni din 
sudoarea bietului român, care îşi udă gâtlejul şi îşi sacă casa. 

Păcat de Dumnezeu sfântul! 

Ei, văzând aşa, nu-ţi vine să plângi ca pe când prorocul Irimia pe 
dărâmăturile Ierusalimului? Nu se dărâmă aice, în Bucovina, neamul 
românilor cu nesaţul lui neîncetat de holercă? (Deşteptarea, nr. 1 din 1/ 
13 ianuarie 1900, pp. 6,7). 

* 

Din paSalâcul voinicosului prefect Patak. Corespondenţa 
„Patriei. Rădăuţi, 3 Ianuarie 1900. 

Politica nefastă a domnului Bourguignon a infectat într-atâta 
activitatea românească a unora prefecţi, mai cu samă amici şi frați de 
cruce ai prefectului Wurfel, încât numai prin o operaţiune radicală s-ar 
putea delătura cangrena molipsitoare, sub a cărei influență suferă poporul 
român. Nu numai în ascuns, ci cu o nemaipomenită îndrăsneală încearcă 
şi prefectul Patak a se juca de-a „politicei“, neglijând afacerile cele mai 
vitale ale poporului din ţinutul prefecturei Rădăuți, ocupându-se mai 
mult cu afaceri de spionage în contra tot ce-i român, având drept factor 
indivizi de a la Tomiuk etc., cari îi sunt aserviţi ex offo (din cale-afară — 
n.r.). Toate celelalte afaceri administrative sunt pentru dl Patak lucruri 
laterale, lăsându-le în voia bună a antiştilor şi a secretarilor comunali. 

Aşa stând lucrurile, nici nu-i de mirare că administrarea averilor 
comunale în districtul Rădăuţilor este una din cele mai rele, drept dovadă 
articolele tipărite în „Deşteptarea“ (pe care acelaşi preot, care râvnea la 
postul protopopului Tomiuc, le scrisese — n.r.). Nu mai puţină dovadă 
cum că dl Patak se ocupă mai mult cu politica şefului său, iar nu cu 
sporirea ordinei sociale şi morale prin cele comune, cât şi în district — o 
urmare tristă a licenţelor de cârşmărit fiind, mai în fiecare comună din 
district, o mulţime de cârşme necontrolate de nimene, cari stau zi şi noapte 
deschise, ba chiar, în contra ordinului guvernului, şi Duminica (existau, 
în Bucovina, legi împotriva beţiei, care nu numai că erau bune, dar se şi 
aplicau, după cum mărturisea A.D. Xenopol, şi care legi prevedeau, 
printre altele, închiderea crâşmelor pe durata nopţii şi în timpul 
sărăbătorilor, precum şi amendarea crâşmarilor care dădeau de băut 

oamenilor beţi, exista şi o anecdotă, în care fiul crâşmarului întreabă 
cum să decidă care om e beat şi care nu, la care întrebare primeşte 
următorul răspuns: „Când vezi că nu mai are bani în buzunar, înseamnă 
că e beat“ —n.r.). 

Afară de aceste rele distrugătoare ale ordinei sociale şi morale 
este şi negligearea controlei lucrătorilor de pe la cele feresteie (fierăstraie 
—n.r.) de pe moşiile fondului ort.or., lăsându-i drept pradă antreprenorilor 
nemiloşi, cari scurg şi măduva bietului popor, îmbogăţindu-se pe spetele 
ţăranului necult. Aceste lipitori abuseasă necontrolate de nimene de 
neesperienţa poporului român muncitor din districtul Rădăuților şi-l înşală 
văzând cu ochii, rumpându-i chiar şi câştigul cel mic ce-l au pentru lucrul 
greu de prin cele păduri. 

Modul acestei proceduri este cam următorul: antreprenorul, având 
sute de lucrători, face în pădure un magazin de felurite lucruri şi victualii 
necesare lucrătorului şi-l sileşte pe lucrătorul care a muncit mai multe 
zile în pădure să cumpere cele trebuincioase la el — se înțelege, cu prețuri 
întreit de mari — şi aceasta sub motiv că nu-i poate plăti simbria agonisită 
în bani, nefiind banii sosiți de la posesorul sau pretestând alte scuze sau, 
în urmă, amenințând că, dacă nu cumpără la el marfă, nu-i va da de lucru 
etc. 

Aceste facte dovedesc îndestul că dl Patak are şi alt teren de 
activitate, nu însă spargerea cuibului Românilor din Rădăuţi sau şi desele 
voiagiuri la Cernăuţi etc. 

Nu este menirea unui căpitan a face „politică“ în district, gerându-se 
ca un paşa neviolabil şi sacrosant, ci mai vârtos ar trebui domnii prefecți 
să studieze din autopsie toate relele ce bântue în district şi să le saneze. 

O astfel de politică ar fi mai mănoasă şi mai prielnică poporului 
decât spionajele şi protejarea elementelor destrugătoare de ordine şi 
bunăstare. 

Lăţirea şcoalelor esistente şi crearea de şcoli filiale şi neesistente 
în districtul Rădăuţilor, ca în Sadău, Costişa, Galaneşti etc., pot să formeze 
destulă distragere domnului prefect. 

Şoselele şi drumurile cele rele din district aşteaptă cu anii un ordin 
al prefectului spre a fi puse în stare bună şi prunduite. 

Domnul prefect, însă, n-are timp, fiind reţinut cu raporte de 

importanţă cătră şeful său, că cutare român a cutezat a cugeta româneşte 
sau că are mutră iloială sau chiar iredentistă. 

A sosit timpul unde şi noi, Românii, am prins a mai deosebi grâul 
de neghină şi nu vom tăcea până ce nu ni se va face dreptate, dându-ni- 
se prefecţi apți, însă nu voinicoşi, dar nepăsători de binele poporului 
încredinţat lor. Uneltele prefectului, „antiştii comunali“, se îmbogăţesc 
din avutul comunal, iar dl Patak e bun-bucuros că are cine face alegerile 
— ce-i pasă D-Sale cum şi în ce mod face antistele avere — au doară ştie 
dumnealui că Dumnezeu e sus Si împăratul departe, iar săracul, 
nedreptăţit de antistele comunal, n-a cuteza să se deplângă, navând nici 
mijloace, şi, în urmă, neaflând nici auz binevoitor. 

În o corespondenţă viitoare, am să înşir, în ordine cronologică, 
toate momentele ce pot dovedi adevărul induselor facte; deocamdată, 
atât. / Un [ăran din districtul Rădăuţilor (Patria, nr. 368 din 12/24 
ianuarie 1900, pg. 2). 

* 

Drept continuare a corespondenţei din luna curentă, voiu aduce 
acuma pe tapet momentele neconfiscabile şi neresturnavere chiar de însuşi 
şeful dlui Patak şi aşa să pun, măcar încâtva, în lumina adevărată 
activitatea d-sale puţin prielnică baştinei din districtul Rădăuţilor. Aceasta 
o fac cu atât mai mult ca nu cumva dl Patak, care, de obicei, trece la 
ordinea zilei asupra ghionturilor date națiunei române din district, să se 
simtă calumniat, spălându-se înaintea şefului său cu simpla frasă „dies 
sind dacoromanische Verlaumdungen der „Patria“, welche gemassregelt 
werden muss“. 

Am amintit, în corespondența menționată, cum că dl prefect se 
ocupă, cu predilecţiune, cu spionage politice, făcând aşa serviţe plăcute 
celor de sus. Nu voiu să fiu desavuat, deci induc, deocamdată, numai 
factul cu urmărirea dlui Dr. BraniSte (Valeriu Branişte, fostul redactor 
al „Patriei“, adus din Banat de George Popovici şi expulzat din Bucovina, 
pentru dese încălcări ale legii presei, printr-o hotărâre judecătorească; şi 
în Banat agresivul Valeriu Branişte încălcase mult prea des legea presei; 
în privinţa cenzurărilor „Patriei“, de care se face atâta caz, trebuie precizat 
că doar paragrafele în care se comiteau atacuri la persoană nesusținute 
cu argumente erau interzise, dar interzicerea putea fi contestată în justiție, 

ceea ce „Patria“ făcea mereu; criticarea administraţiei cu argumente nu 
se interzicea, dovadă fiind şi faptul că prefectul Patak putea fi atacat atât 
de populist, iar articolele lui lon Grămadă, iredentist român de necontestat, 
care moare luptând, ca ofiţer român, împotriva austriecilor, deşi au fost 
neiertătoare cu Austria n-au „avut norocul“ să beneficieze de nici o 
cenzură sau „confiscare“, cum se numea pe atunci; de regulă, prin atacuri 
la persoană, formulate într-un limbaj indecent, se provocau „confiscările“, 
ziarul cu spaţii albe, pe care se scria doar „confiscat“, beneficiind de o 
mare popularitate, ca fiind „viteze şi voinicoase“ — n.r.) pe teritoriul 
districtului Rădăuţi, suspecționând, prin organul său, în comuna Putna, 
pe un român, care a scăpat, numai prin intervenţiunea unei persoane din 
Putna, de arestare etc. 

Nu mai puţin este şi factul cu dl Dr. Luţia, care, fără pusă masă, 
este privit, graţie agenţilor prefecturei, de un iredentist periculos (ceea 
ce avea să fie abia fiul său, deja uitatul E rou L ascăr Luţia, care a căzut 
în tranşeiele României Mari — n.r.), şi aceasta numai din causă că îşi 
împlineşte conştient oficiul său de catichet — şi acuma, drept recompensă, 
este dumnealui menit să fie un obiect al unei cercetări disciplinare. Ce 
alta decât ura în contra românilor este intenţia vie a dlui Patak de a vedea 
în judecătoria din Rădăuţi tot felul de amploiaţi, numai suflet de român 
nu (majoritatea judecătorilor erau români: Tomaşciuc, Toma, Avram, 
Popovici, Tarnavschi — n.r.). Cu plăcere mare ar vedea dl prefect şi un 
inspector şcolar a la Conczynski sau Chodakowaky în persoana dlui 
|ssakiewicz (impus de mitropolitul Arcadie Ciupercovici, în ciuda 
protestelor studenţeşti, dar care se purta ca oricare alt „bun român“, ba 
chiar mai onorabil — n.r.) sau altul. 

Nu mai puţină plăcere i-ar causa dlui Patak dacă, în toate şcoalele 
din district, ar fi plasați învăţători a la L ewczuk (de fapt, Leuciuc, care 
se va dovedi a fi, în ciuda originii slave, chiar un bun... român — n.r.) din 
Marginea, doamna Brâilean din Rădăuţi etc., etc., oameni care ştiu lucra 
în înţelesul domnului prefect, surgunind cu încetul tot ce este român şi 
românesc şi de fel pe plac domnului prefect („„patriotismului“ de acest 
soi îi va cădea victimă chiar şi cărturarul Dimitrie Dan, din simplul motiv 
că era prieten cu singurul judecător neamţ din Rădăuţi, ceilalți patru, 
Toma, Popovici, Tarnavschi şi Avram, başca şeful Tomaşciuc, fiind 

români şi lideri ai societăţilor româneşti — n.r.). 

A scrie cum gospodăresc antiştii comunali, cari sunt instrumente 
oarbe ale prefectului, nu ajunge o corespondență simplă, ci tomuri întregi. 
Mai ales, însă, gospodăriile cu pădurile comunale se află în stare de tot 
tristă şi n-ar fi nici o crimă dacă măcar comitetul țării ar mai pune stavilă 
devastărilor acestor păduri, cercetând conturile comunale respective mai 
adese şi nu ca păn“ acuma, numai superficial şi dând crezământ 
raporturilor date din partea antiştilor şi aşa trecând la ordinea zilei. 

Pădurile din Vicov, Horodnic, Suceviţa, Marginea, Seletin, Straja 
etc. se devastează văzând cu ochii şi domnii de la cârmă n-au timp a se 
ocupa cu acest — politica cere timp — las la naiba administrarea bunului 
obştesc. 

Am zis, mai departe, că concubinatele în districtul Rădăuţi se urcă 
la un număr considerabil, drept urmare a cârşmelor necontrolate. A firm 
şi acuma că cârşmele din cele comune sunt isvorul acestei decadenţe 
morale şi numai prin oprirea licenţelor şi mai rară îngăduire a acestora 
s-ar putea sana această rană sângerândă a poporului din district şi oraşul 
Rădăuţi. Cum de nu bagă seama dl prefect că cârşmele stau zi şi noapte 
deschise, în contra nenumăratelor emise, ba chiar şi în contra legilor 
esistente? Cum de vine că chiar Duminica, pe timpul servițiului devin, 
nu se închid aceste cuiburi a tot răul? Cum, în urmă, că licenţa pentru 
aşa-numitul joc al tineretului se îngăduie numai cârşmarilor? 

Cât despre numărul imens al concubinatelor, care se urcă la sute, 
ar putea servi chiar cumnatul Tomiuk, lăsând în Milişăuţi peste 30 casuri, 
şi alți preoţi cu date de tot positive. 

Despre mişeliile antreprenorilor de la feresteile lui Alex şi L eopold 
Popper am vorbit în corespondenţa din 3 Ianuarie a.c. şi cred că dl pre- 
fect Patak va cerceta factul acesta prin organele sale; voiu, însă, a-i 
îndegeta locul unde trebue pusă securea. Principalul lucru este stricta 
oprire a licenţelor de aşa-numite „cantine“ în pădurile fondului din Putna, 
Vicov, Suceviţa, Seletin etc. şi aşa s-ar pune stavilă abusului 
nemaipomenit şi, totodată, lucrătorii ar fi scutiți de vampirii ce sug banul 
agonisit cu sudoare. 

Bine ar mai face dl prefect dacă ar ceti ordonanța — o repeţire a 
deja esistentelor legi imperiale — a amicului său, Wurfel, cătră antiştii 

comunali din districtul Cernăuţilor, unde li se impune stricta observare a 
legilor în contra beţiei şi aplicarea acestora, puind în acest nefericit dis- 
trict frâu proprietarilor îmbogăţiți cu banul Românului necult. 

Te apucă groaza dacă priveşti cum de nepăsător se poartă dl pre- 
fect faţă de miseria poporului, dând mereu licenţe de cârşme, cantine şi 
aşa-numite bacanii micste, necugetând că astfel de licenţe îngroapă cu 
totul bunăstarea, morala, ba chiar şi esistenţa poporului din district şi 
oraş. Este timpul suprem şi rugăm pe deputaţii noştri să caute remediul 
în contra acestui flagel. 

Închei, deocamdată, acest „mixtum compositum“ al fericirilor 
aduse de prefectul Patak districtului Rădăuților cu un călduros apel cătră 
Măria Sa dl prefect: Schimbă-ți, domnule prefect, planul lucrativităţii 
D-Tale sau, mai bine, fă loc altuia, fie Chinez, numai amic al bunei stări 
şi prosperării poporului din district; întră, Măria Ta, mai afund în bordeiul 
sărmanului țăran şi miseria ce vei afla acolo îţi va arăta directiva ce 
numaidecât trebue să o aibă în faţa ochilor fiecare prefect din această 
ţeară. 

Înainte, însă, de ce vei face pasul acesta, ordonează antiştilor 
comunali ca să prunduească drumurile, ca nu cumva să se împedice 
piciorul Măriei Tale în una din nenumăratele spărturi din drumurile ce 
duc la Rădăuți. Şi, iar, ca nu cumva să te supere în drum un individ beat, 
fă ca legile contra beţiei să fie băgate în seamă. / Tot acela? țăran, care 
multe mai are la inimă (Patria, nr. 372 din 21 ianuarie / 2 februarie 
1900). 

* 

Gospodăria comunală a orasului Rădăuți. Gospodăria comunală 
a oraşului Rădăuţi (în sensul de „probele administraţiei comunale în oraşul 
Rădăuţi“ — n.r.) se caracterizează, pe zi ce merge, tot mai resvedit (vădit 
— n.r.) în contra Românilor şi devine tot mai forțată, de când numărul 
covârşitor al consilierilor comunali e compus din străini cari au suspicii 
a-l completa numai de ai lor. 

Ocuparea postului de învăţătoare superioară la şcoala copilelor 
prin o Polonă necunoscătoare de limbă română, fiind preferată 
conducătoarea provizoră de acuma, româncă foarte aptă pentru acest 
post, e cunoscută. 

Altă faptă şi mai năsdrăvană e aproape de împlinire. Onorabilii 
cetitori îşi vor aduce aminte că, acuma aproape 2 ani, consiliul comunal 
a denumit de învățător inferior pe un Evreu de la o şcoală privată, 
necalificat din limba română, preterând (refuzând — n.r.) pe doi competenți 
români, dintre cari unul era învăţător definitiv şi întrunea toate condiţiunile 
prescrise. 

La şcoala de băeţi de 6 clase e, acuma, de vreo 4 ani, vacant un loc 
de învăţător şi se escriu (anunţă — n.r.) de atunci şi concursuri, după 
anumite periode, dar locul nu se ocupă. Consiliul şcolar districtual 
retrimite petenţilor alegatele (adresele — n.r.) cu observarea că locul cerut 
nu s-a ocupat, fără să se numească causa. Între competenţi erau, de fiecare 
dată, şi Români, între cari şi M . Sosnovici, învăţător inferior, acuma de 
peste 20 de ani la şcoala aceea de băeţi. Până acuma, s-a tot escris 
concursul, cerându-se calificarea din limba română şi germană, dar 
ultimul concurs a eliminat limba de propunere română, cerută până acum. 
Văzând competenţii români că locul nu se ocupă din causa competării 
din partea lor, au încetat a arunca în glod tot câte 50 cr., în fiecare rând, 
şi se zice că, de astă dată, dintre Români să fie numai Sosnovici compe- 
tent. Evreul de la şcoala privată, nu demult denumit de învățător infe- 
rior, trage toată nădejdea şi are multe promisiuni, cari îl asigură că va fi 
denumit învăţător, căci doar în hatârul lui a suferit concursul eliminarea 
limbei române. 

Halal de bietul oraş românesc, odinioară sediul episcopului 
moldovenesc, acuma nu-şi mai poate vedea plasați în posturi, de care 
singur are a dispune, pe proprii săi cosângeni! / Diogene (Patria, nr. 372 
din 21 ianuarie / 2 februarie 1900, pg. 3). 

* 


De la preceptoria din Rădăuți. Ni se scrie: Presentându-mă în 
persoană, în ziua de 1 April nou 1900, la preceptoria c.r. din Rădăuţi 
spre a-mi rădica modestul salar, avui ocasiune de a observa, în decursul 
lichidării, cum că numai foarte puţine chitanţe de ale Românilor noştri 
erau scrise în limba română (Din 40-50 de chitanţe, au fost numai 3 
scrise româneşte). 

Totodată, am observat cum lichidatorul, în persoana domnului 
oficiant W ickenhauser, îmbia pe învățătorii presenţi de a-şi cumpăra de 

la el blanchete pentru chitanțe, tipărite însă în limba germană, notând, 
totodată, pe o hârtie numele celor ce cumpărau astfel de tipărituri. 

Şi mare mi-a fost mirarea, văzând cum că nişte indivizi slabi de 
înger au grăbit a-şi încărca buzunarele cu astfel de nimicuri. Numele 
acestora merită să vă fie cunoscut măcar domniilor voastre (urmează 
numele celor ce şi-au cumpărat chitanţe germane; Notă: „Patria“ nu re- 
produce, totuşi, acea listă specifică tradiționalului delaţionism românesc 
—n.r.). Oare nu-i aceasta unul dintre cele mai condamnabile păcate comis 
în detrimentul scumpei noastre naţiuni? Oare cu ce scop îndeamnă domnul 
Wickenhauser la cumpărarea astorfel de tipărituri germane? Tare mi se 
pare că la spate stă domnul prefect Patak. I-am cunoscut ghiarele care 
ies din sac. Până acum se mai găsea, din când în când, câte o hârtie 
românească prin preceptorie, dară acum crede dl Wickenhauser, cu noua 
sa întroducere, să elimineze limba română din oficiu, dacă nu cu forţa, 
apoi cu politică. Poate că şi preoțimea noastră presintă chitanţe germane, 
însă încă avem dovezi despre aceasta. Ar fi regretabil lucru dacă ar obveni 
şi între preoţi, cari sunt mult mai liberi, astfel de casuri triste. / E. 
(Patria, nr. 402 din 5/18 aprilie 1900, pg. 2). 

* 


Locul pentru a doaua biserică. Din Rădăuţi primim o scrisoare, 
de la un gospodar, în care se zice: „În 3 Maiu 1900, a venit o comisie de 
la căpitănie, care, dimpreună cu doi prețuitori şi epitropii bisericeşti, 
aveau să caute locul cel mai potrivit pentru a doaua biserică. Au căutat, 
ce-i drept, ba pe strada Frătăuţului, ba într-o grădină, după covălia 
hergheliei, ba în alte părți, dar nu se prea învoiau. Locul e cam scump şi 
oamenii noştri trebuesc îndemnați cu de-adinsul. 

Parochul, însă, domnul Vasile Tomiuc („„wobhlehrw* şi „volksschule 
Wassilie Tomiuc“, cum era menţionat în „Schematismus der Bukowinaer 
gr.or. Aechiepiskopal Diozese“ din anul 1876, când Rădăuții aveau 2.844 
locuitori — n.r.), seamănă nici habar de grijă să n-aibă. Pe vremea când 
comisiunea îşi bătea capul cu alegerea locului, Sfinţia sa, dimpreună cu 
alt prieten bun din apropierea Rădăuțului, petrecea în „otelul“ unde, mai 
înainte, a fost Kirmaier, la un păhărel de vin. Când a ieşit, a trecut chiar 
pe lângă grădina unde era comisia, dar n-a aflat de bine să între. Adecă- 
te la ce? Păi, dă, aşa-i luma asta“ (Deşteptarea, nr. 12 din 20 Mai 1900, 

* 


Cari sunt roadele „împăcării“??. Prigonirile puse la cale contra 
celor mai cumsecade preoți ai noştri n-au încetat, ci au urmat şi urmează 
încă şi după încheierea „păcii“ din poveste (între preoţii români şi baronul 
Bourguignon, prezidentul țării, după supărarea popească extrem de 
zărvuitoare din 18 August 1899, când clerul s-a simțit jignit că, tocmai 
de ziua Împăratului Austriei, baronul Bourguignon le pune la îndoială 
dragostea față de Francisc Iosif — n.r.). Vrednicul catechet din Rădăuţ, 
părintele Dr. George uția (născut în 1868, preot din 1891, tatăl viitorului 
Erou al Bucovinei, Lascăr Luţia — n.r.), acest luceafăr între preoţii români, 
e prigonit în mod nebun şi nici până în ziua de azi nu mai are linişte. Pâra 
contra Domniei-sale a ridicat-o însuşi presidentul ţării (baronul 
Bourgiuignon — n.r.) şi căpitanul Patak (Johann Patak, prefectul 
Rădăuţilor — n.r.). Cercetarea disciplinară s-a făcut încă mai dehai după 
încheierea păcii, decât înainte de aceea. Pârâşul e, totodată, şi judecătorul 
domnului Dr. George Luţia. Turcul îl bate şi tot Turcul îl judecă! 

Marturii domnului Luţia nici n-au fost chiemați ca să fie ascultați, 
iar marturii pârâşului dau protocoale întregi de lucruri minciunoase, aşa 
că însuşi căpitanul (prefectul Patak — n.r.) se îngrozeşte de obraznicii 
clivititorilor neruşinaţi, cari, prin mărtorii minciunoase, nădăjduesc să 
ajungă la măriri. Aşa de adânci rădăcini a prins răutatea şi minciuna în 
țeara aceasta, că Românul se ridică contra Românului, îl cleveteşte şi 
înnegreşte, ca doară-doară se va face plăcut în ochii ocârmuirei. 

Uneltirile contra domnului Dr. Luţia (în „Schematismus“ şi în alte 
texte este notat „Luţa“ sau „Luţă“ — n.r.) au fost puse la cale şi sprijinite 
de ocârmuire, poate, mâne-poimâne, îl vor face pe vrednicul catechet să 
părăsească Rădăuţul (o simplă răfuială între preotul Luţia şi învățătorul 
superior Vasile Ţurcan, bazată pe intoleranţa exagerată a preotului, capătă, 
în presa vremii, „coloratură“ politică; Luţia va pleca, peste vreun deceniu, 
la Suceava, iar casa lui, de lângă gara din faţa Tribunalului, va arde, 
împreună cu gara, în 1918 —n.r.). Poate chiar zilele aceste va fi strămutat 
în alte părți (decizia nu o lua guvernul Bucovinei, ci Consistoriul ortodox 
din Cernăuţi, care, teoretic, era românesc şi de făloşenie reprezentativă 
românească — n.r.). Cică ocârmuirea cere cu toată tăria trimiterea 

domnului Luţia tocmai în crierii şi sub stâncile munților. 

Şi care să fie vina acestui preot? Ascultă, lume, şi te minunează! 
Ceea ce ar trebui să se socotească spre lauda şi cinstea fiecărui preot 
adevărat, tocmai aceea i se socoteşte catechetului Dr. Luţia de păcat şi 
fărădelege. 

Domnul Luţia a ferit, de pildă, copii încrezuți conducerii sale 
sufleteşti de la participarea la procesia nemţească din Joia verde. Asta e, 
doară, sfânta dătorie a unui catechet. Cu toate acestea, însă, căpitănia a 
luat la protocol pâra învățătorului superior Vasile Purcan, care se 
tângueşte că domnul Luţia strică obiceiul vechiu, în urma căruia băeții 
dreptmăritori de sub conducerea sa luau parte la acea procesie nemţească. 

Spuneţi, care-i vinovat aice, domnul Luţia sau pârâşul său, Ţurcan, 
care, măcar că e Român, de legea drept măritoare (?), totuşi mâna copii 
români la procesia nemțească?! A mai făcut doctorul Luţia şi alte 
fărădelegi de pănura aceasta. Aşa, de pildă, a luminat copiii şi poporul 
drepteredincios în ale trecerei de la o lege la alta, de la o biserică la alta. 
Li-a arătat care este datoria fiecărui creştin adevărat. Ocârmuirea, însă, 
a aflat de bine să-l tragă la răspundere pentru treaba aceasta. Ne aducem 
aminte că, anul trecut, a furat un călugăr papiştaş, un iesuit din Galiţia, o 
copilă de jidan, a dus-o în mănăstire şi a dat-o să fie crescută în legea 
apusană. Cu toate plângerile părinţilor, a deputaţilor şi-a altora, copila 
aceea n-a mai putut fi scoasă din mânile papistaşilor. Cârmuirea le-a 
răspuns că, „la pragul bisericei, încetează puterea lumească“. 

La noi, merg trebile de-a întorsul. De-abia la pragul bisericii noastre 
dreptmăritoare seamănă să se înfurie, mai turbată şi mai neînfricată, 
puterea ocârmuitoarei celei lumeşti. De altfel, cum să înțelegem 
prigonirile şi pârile fără rost contra părintelui Luţia? 

Suntem încredinţaţi de nevinovăția acestui preot şi, de-ar merge 
trebile după drept şi dreptate, nu cercetări disciplinare i s-ar cuveni 
părintelui Luţia, ci decrete de laudă şi recunoştinţă (boala asta după 
„decrete de laudă şi recunoştinţă“ a preoţimii va conduce, în 1902, la 
revolta învăţătorilor, care, după ce vor cere, fără succes, drepturi politice 
de partid românesc egale cu ale preoţilor, vor intra în conducerea 
partidelor ucrainene, iar lancu Nistor îi va spulbera, pe nedrept, în 
„Rutenisarea Bucovinei“, carte care se va publica, sub pseudonimul „De 

un bucovinean“, în 1904, la Bucureşti; abia a doua ediţie, apărută în 
1905, va fi asumată prin nume —n.r.). 

Furia răuvoitorilor noştri însă cere jertfe şi ura lor voeşte răsbunare. 
Toate acestea se întâmplă din pricina supărării preoților noştri pe 
presidentul Bourguignon pentru vorba-i din 18 August a anului trecut 
(când reprezentanţii preoților au mers la prezident ca să depună, prin 
intermediul acestuia, omagiile clerului bucovinean Împăratului Austriei, 
sărbătorit pe 18 August, baronul Bourguignon a glumit, spunând că nu 
toți preoții români îşi iubesc Împăratul; voit jigniţi în „dragostea lor“, 
preoţii români au produs un mare tămbălău, cu interpelări parlamentare, 
cu o mare adunare preoțească, pusă la cale de preotul din Drăgoiești, 
susținută de câţiva teologi cu renume, printre care şi Eusebiu Popovici, 
dar condamnată de Consistoriu; circul popesc a fost descris amănunțit, 
într-un calendar bucovinean, de Eugeniu Neşciuc, iar descrierea aceea, 
probă de nechibzuită făloşenie, am reprodus-o în „Mărturisitorii. O istorie 
a scrisului bucovinean“ — n.r.)... 

Bucuraţi-vă „împăcaţilor“ şi vă veseliţi, căci mare este bunăvoința 
ocârmuirei! (Deşteptarea, nr. 16 din 17 iunie 1900, pp. 127-129). 

* 

] oia verde. Din Rădăuţ, primim, de la dl învăţător superior Vasile 
Ţurcan, următoarea scrisoare: 

„Onorată redacţie! / În numărul 16 din 17 luniu 1900 a gazetei 
„Deşteptarea“, aţi publicat, pe pagina 128, un articol (articol de fond, de 
două pagini şi jumătate, intitulat „Cari sunt roadele „împăcării“?7*, din 
care am citat fragmentul de mai sus — n.r.), în care m-aţi atins şi pre 
mine, învinuindu-mă cum că aşi ordona ca copii dreptmăritori de sub 
conducerea mea să ieie parte la procesiuni nemţeşti, ca, de exemplu, în 
Joia verde. 

Vă rog de a avea bunătatea şi a publica în numărul proxim, pe 
baza paragrafului 19 al legei de presă, următoarea rectificare: 

Nu e adevărat cum că aşi fi trimis sau aşi fi dat ordin corpului 
didactic ca copii români să participe la procesiuni nemțeşti. Deşi, în anii 
trecuţi, au mers 2 sau 3 copii, cu cei de confesiune romano-catolică în 
rând, la procesiunea din Joia verde, apoi trebuie să amintesc cum că 
aceşti 2 sau 3 copii au intrat în rând fără ştirea mea şi a corpului didactic. 

În biserica catolică n-au intrat nici măcar copiii catolici, ci au stat afară. 

La şcoala mea sunt aplicaţi cele mai multe puteri didactice române 
(adică învățătorii români sunt majoritari — n.r.). Spune măcar o persoană 
din corpul didactic cum că aşi fi dat, cândva, ordin ca copiii români să 
participe la procesiuni nemţeşti? 

Este evident cum că onorata redacție a primit aceste informațiuni 
de la o persoană care-mi este duşmană. Cum că-s român bun, n-a trage 
nimeni la îndoială, doară corespondentul sau informatorul în chestie. 
Corespondentul care a informat pre onorata redacţie cu aceste minciuni 
voeşte numai de a întărta publicul român în contra mea. 

În fine, declar cum că n-am să reaghez (reacţionez — n.r.) de-acuma, 
înainte, la astfel de învinuiri mincinoase. 

Rădăuţi, în 6/19 Iuniu 1900 / Cu toată stima, / Vasile Purcan / 
înv. sup.“. 

* 

Nota „DeSteptării“ (gazeta era scrisă de preoți şi apăra, adesea 
cu perfidie, interesele preoţimii — n.r.): Foarte bine şi frumos. Luăm la 
ştiinţă „rectificarea“ aceasta şi o publicăm întocmai. Dar cum să 
înțelegem, acuma, cele date la protocol de dl înv.sup. Ţurcan? Domnia- 
Sa a spus, doară, la căpitănie că la şcoala Domniei-Sale, deci sub a sa 
conducere şi sub a sa răspundere, era obiceiul că copiii români mergeau 
cu cei apuseni în rând la serbarea amintită, până când dl Dr. G. Luţia 
s-a vârât în borş şi a stricat acest obiceiu. Din pricina aceasta — aşa a 
glăsuit dl Ţurcan la protocol — se naşte duşmănie între şcolarii români şi 
cei apuseni (ceee ce, în fond, este cât se poate de adevărat — n.r.). Aşa stă 
scris, negru pe alb, în protocolul dat de dl Ţurcan în contra părintelui 
Luţia. Ei, atunci cum să înţelegem rectificarea Domniei-Sale? O minciună 
numaidecât că e la mijloc. Sau e minciună participarea copiilor români 
la procesiile nemţeşti, sau e minciună cele date în protocol. 

Articolul din „Deşteptarea“ nu ni l-a trimis nici un corespondent. 
Informaţiile noastre sunt adevărate. / Redacţia (Deşteptarea, nr. 17 din 
24 iunie 1900, pg. 139). 

* 

Cum se va rectifica? Miercuri, în 20 luni 1900, a repausat în 

Rădăuţ şcolarul din clasa a patra primară lustin M artinescul; pre la 

începutul lunei, domnul învăţător superior Vasile Purcan I-a scos, bolnav 
(acest atac incalificabil la adresa învățătorului rădăuțean se produce în 
acelaşi număr al gazetei în care i se publică replica perfid „comentată“, 
dar la altă pagină — n.r.), din pat şi l-a mânat la căpitănie, sfătuindu-l să 
pună mărturie mincinoasă contra catechetului său, Dr. George L uția. 
Bietul băet, cu toate că s-a anunţat bolnav, neştiind la început de ce e 
vorba, s-a dus tremurând până la şcoală şi, de aice, la comanda domnului 
superior, la căpitănie. 

Aici a stat sub paza servitorului, chiar mai multe ciasuri, în frig şi, 
din bolnav ce era, mai rău s-a îmbolnăvit. De atunci şi până astăzi, bietul 
băet a tot zăcut întruna, spre necazul părinţilor săi întristaţi, cari îşi 
agonisesc pânea de toate zilele cu palmele. Acuma a trecut pe ceea lume... 
dar domnul superior ce-şi gândeşte? Cum va rectifica înaintea cugetului 
său şi în faţa Ceriului? (Deşteptarea, nr. 17 din 24 iunie 1900, pg. 141). 

* 

În lădița bisericei suflă vântul sărăciei. Părintele Vasile Tomiuc 
şi epitropul Artemi R usSindilar poartă o gospodărie de minune. Când a 
fost P.S.Sa episcopul Dr. Repta prin Rădăuţi, toți românii cu leafă au dat 
câte 10 coroane pentru parada de primire, numai parochul Tomiuc şi-a 
cruțat chimirul şi, deschizând lada bisericei, a scos din ea 24 coroane. 
Pentru dulapul bibiotecei n-au mai ajuns banii lădiţei, ci s-au luat şi din 
fondul clopotului. 

Prin biserică, în unghere, e ţesut păingeniş. Vestmintele preoţeşti, 
cari se întrebuinţează la înmormântări, sunt împroşcate de glod. Cărţile 
bisericeşti gem sub povara colbului. Când moare un gospodar, plăteşte 2 
coroane pentru tragerea clopotului, iar calvinilor li încuviinţează parochul 
şi degeaba. 

De câteva luni, a murit un visternic de la herghelii, Smolek, şi, 
trei zile după-olaltă, clopotele bisericei noastre au sunat, fără să picure 
măcar un ban în fondul clopotului. De ce? Pentru că mortul era străin. 

Tot părintele Tomiuc, protopopul cu brâu roşu, joacă pe la 
escursiunile „Gesangverein“-ului din Rădăuţi, la Vadul-Vlădichei, în 
mijlocul a fel de fel de litve, sub cer deschis, în faţa mulţimei. De altfel, 
de zidirea bisericei şi a casei parochiale nici habar n-are. Liturghie din 
gura protopopului Tomiuc nu mai auzi, cu atât mai puţin o predică. 
Deocamdată, atâta (Deşteptarea, nr. 22 din 29 iulie 1900 „pg. 181). 

* 


Primarul Decani (Albert Decani, primarul Rădăuţilor vreme de 
vreun deceniu —n.r.) a şi început a se purta „deputăţeşte“, după rânduiala 
lui SkedI. 

În 10 Iuliu 1900, a întrat în primăria din Rădăuţ un Român de 
acolo, cu un atestat de sărăcie, scris în limba română şi subscris de 
parochiatul din Rădăuţ. L-a rugat pe dl primar Decani să-l subscrie şi el. 
Când colo? 

Văzând dl Decani atestatul românesc, a început a striga ca un 
turbat că cum de a cutezat bietul Român să între la el cu un atestat scris 
în limba românească. Românul nostru, de groază, a părăsit cancelaria, 
lăsându-i dlui Decani vreme ca să se liniştească puţin. 

Cam după o jumătate de cias, crezând că i-a mai trecut mânia dlui 
primar, a întrat Românul din nou în cancelărie şi din nou a rugat să i se 
subscrie atestatul cu pricina. DI Decani, însă, l-a primit încă şi cu mai 
straşnică furie, mustrându-l din nou pentru limba română. De-abia după 
multe plecăciuni şi rugăminte, s-a lăsat înduplecat să-şi deie numele 
voinicul primar pe atestatul românesc. Nu s-a putut stăpâni, însă, să 
nu-l amenințe pe Român cu o aspră cercetare. 

lată candidatul la deputăţie! Săriţi, Români, şi glăsuiți pentru acest 
primar! EI arată, de cu bună vreme, pe ce strună o să zică, când va ajunge 
la deputăţie. Atunci nu numai atestate, ci şi toate isvoarele vieții noastre 
naţionale are să le nesocotească şi înfrunteze. Oare n-ar fi o nespusă 
ruşine pentru Românii rădăuţeni dacă s-ar lăsa ademeniţi să glăsuiască, 
la alegerea ce se apropie, pentru un duşman atât de vădit cum e acesta? 
EI voeşte să-şi arate arama de cu bună vreme ca doară să se arate deplin 
vrednic urmaş al lui Kipper (Michael Kipper, mort în 1899, preferat de 
românii bucovineni candidaţilor naţionali şi pentru că milita pentru 
lotizarea moşiilor fondului religionar şi împărţirea lor, fără drept de 
înstrăinare, ţăranilor sărăciţi de nesăbuitele împrumuturi bancare — n.r.) 
şi frate de cruce cu firlifanțul baronului Bourguignon, profesorul Dr. 
Skedl (Deşteptarea, nr. 23 din 5 august 1900, pg. 189). 

* 


O capelă papista“ă, clădită lângă drumul spre Marginea, s-a 
sfinţit, zilele trecute, cu multă pompă. În scurtă vreme, vor începe catolicii 

zidirea unei biserici papistaşe în mijlocul oraşului Rădăuţ. 

Iată cum lucră preoţii romano-catolici (papistaşi)! 

Întrebăm, acuma, pe părintele Tomiuk (Tomiuc n-a semnat 
niciodată cu „k“, dar adversarii săi deja îl ucrainizează — n.r.) — cum 
stăm noi, dreptmăritorii țării, cu zidirea bisericei din Rădăuț? Toţi Românii 
de acolo simţesc lipsa unei biserici nouă, numai părintele „cumnat“ nu o 
simţeşte. 

Preoții papistaşi adună bani cu grițăraşul pentru ridicarea de biserici 
nouă, iar părintele prota (protopop, adică — n.r.) Tomiuk aleargă după 
adaosuri personale şi uită de întrebuințarea parofienilor săi. 

Da“ vecernia cum de nu se ţine? Poate ordinaţiunea consistorială 
e numai pentru alți preoți şi nu pentru părintele Tomiuk? 

Oare ce-a avut de gând părintele Tomiuk, ca president al consiliului 
şcolar local, de-a iscălit ordinul ca în şcolile poporale din Rădăuţ să nu 
se mai primească, de acuma, înainte, copii de prin cele sate din 
împrejurime? (Deşteptarea, nr. 29 din 9 septembrie 1900, pg. 4). 

* 


Adunarea învăţătorilor din Rădăuți (fiind vorba de o 
manifestare politică, care parcă vesteşte „Apelul“ din 1902, am inclus 
acest material de presă în capitolul dedicat vieţii comunitare şi nu în cel 
care schițează conturul activităţii educaționale în Rădăuți — n.r.). Precum 
s-au încercat unii slugarnici din ținutul Sucevei, cu prilejul unei consfătuiri 
învățătoreşti, să spargă solidaritatea românilor cari vor să vadă ales ca 
deputat în sfatul împărătesc numai pe dl George Popovici (istoricul, 
poetul T. Robeanu —n.r.), agitând pentru unealta guvernului, dl |sopescu 
(Emanoil Isopescu — n.r.), aşa s-a scoposit şi cu învățătorimea din ţinutul 
Rădăuţului la un asemenea prilej, căci de slugarnici dai în tot locul ca 
toamna la ciuperci (George Popovici se trăgea dintr-un neam de preoți 
cu rădăcini adânci în trecut, tatăl său, Eusebie Popovici, era decanul 
Facultăţii de Teologie din Cernăuţi; înființase, împreună cu Iancu Flondor, 
Partidul Poporal Naţional, desprins din Partidul Naţional, bazându-se pe 
sprijinul tinerilor preoți şi învățători — n.r.). 

La o adunare obştească a societăţii învăţătorilor din acest district, 
ce s-a ţinut încă în 7 Octomvre 1900, începu învățătorul superior din 
Margine, Leuciuc (regăsibil şi în alte polemici politicianiste, chiar şi 

sub numele voit deformat de Levciuc — n.r.), într-o pausă slobodă, de a 
îndemna pe învățătorii adunaţi, în localul şcoalei de 6 clase pentru băeți, 
ca să roage pe consilierul şi inspectorul lor şcolar de ţară, lsopescu, ca 
să candideze numaidecât. În treacăt fie aice amintit că superiorul Leuciuc 
sufere, în urma unei afaceri, atâta batae de inimă că a trebuit să ceară 
concediu, deci nu-i în stare a-şi împlini slujba sa, dar de agitator public, 
spre a se măguli în fața mai marilor săi, se potriveşte de minune. Dl 
Leuciuc avu, însă, ca în multe alte lucruri, şi acum o deosebită nenorocire. 
Căci, când începu mai bine vorba sa despre alegerea lui Isopescu de 
deputat, fu întrerupt de învățătorii de faţă, spunându-i-se să nu facă 
politică în şcoală, căci, prin aceasta, se supune unei grele pedepse. 

Domnul Leuciuc, odată înfocat, li răspunse că învățătorii să 
n-aibă frică de nici o pedeapsă, căci acuma chiar Bourguignon e de partea 
lor şi va vedea bine dacă învățătorii se vor întrepune pentru alegerea lui 
Isopescul (de aici, încolo, e scris corect, adică „Isopescul“ — n.r.), care e 
bine văzut de guvern. Dar, cu toate acestea, nu voi să se prindă nici unul 
din învăţători în vârşa lui Leuciuc, ci rămase numai el singur cu 
propunerea lui, luat fiind numai în râs de cei de faţă. 

Această purtare vrednică a învățătorimei se vede că nu plăcu deloc 
celor de sus, căci, iată, nu trecură bine nici trei săptămâni şi învățătorii 
ținutului Rădăuţului se văzură din nou poftiți, dar încă în parcursul 
aceleiaşi luni, să facă drum lung, iarăşi, la o consfătuire obştească, pusă, 
acuma, de ziua sfintei Parascheva, 27 Octomvrie stil nou 1900. 

Simţind învățătorii că această consfătuire e numai o noauă cursă 
pentru simţemintele lor naţionale —dl inspector Zaharie M aieran, din 
voe sau nevoe un supus fidel al căpităniei, e, adecă, preşedintele acestei 
societăţi — se absentară mulți, iar alții veniră. Şi ce s-a presupus numai 
s-a împlinit întocmai! 

După ce s-au strâns, cu încetul, învățătorii în localul şcoalei de 
băeţi cu 6 clase, se deschise adunarea de cătră inspectorul Z. Maieran, 
care laudă pe Isopescul (viitorul director al Liceului „Eudoxiu 
Hurmuzachi“ din Rădăuţi — n.r.) până în al şeptelea ceriu, propunând ca 
acesta să fie denumit membru onorar al societății învățătoreşti. Primin- 
du-se această propunere — Isopescul e, acuma, al doilea membru onorar 
al acestei societăţi în decursul uneia şi aceleiaşi luni (căpitanul Patak a 

fost la consfătuirea dintâi ales) — s-a întrerupt în faţa inspectorului şcolar 
sfatul învăţătoresc pe un patrariu de oară şi învățătorimea a fost 
conchemată de directorul Issakiewicz în canţelaria acelei şcoli spre o 
consfătuire mai tainică, pe când inspectorul Maieran, cu a cărui 
încuviințare s-a întâmplat această întrerupere, vezi, Doamne, ca să nu se 
zică că se amestecă în agitări politice, rămase singur în localul adunărei, 
cu toate că a suferit ca, de dragul unor agitări politice neiertate, să se 
întrerupă adunarea conchemată şi, sub ochii lui, să fie brava învăţătorime 
română sedusă de un străin de neam a fi contra simţemintelor naţionale 
ale unui popor întreg, în loc ca să-i ajute a-şi ajunge chemarea sa naţională 
pe acest pământ. Aceasta, mărturisind sinceri, n-am aşteptat deloc de la 
acest inspector român, dar se vede că timpurile fac pe oameni! 

Ajunşi în canţelaria şcoalei, directorul Issakiewicz se simţi, de- 
odată, a fi povăţuitorul învățătorimei române, care, în acest moment, fu 
părăsită de mâna cea părintească a conducătorului ei firesc, şi glăsui 
cătră ea cam astfel în limba germană: 

— Voim să vorbim, astăzi, despre ceva ce ţine de şcoală. Alegerile 
se apropie. Şi, deoarece Dumneavoastră, cari sunteţi de față, veţi fi auzit 
că domnul consilier Isopescul candidează în curia a cincia, cred că ştiţi 
că dătoria noastră şi a fiecărui învăţător este să voteze pentru domnul 
consilier. El e un bun Român şi noi numai pe un Român voim să-l alegem. 
Fiecare strop de sânge din el este românesc. Eu, unul, nu am nimic 
împotriva domnului Dr. Popovici, eu l-am purtat chiar în braţele mele, 
dar Domnia-sa este tânăr. Un bărbat tânăr nu va ajunge, astăzi, aceea ce 
va ajunge unul bătrân. Domnul consilier Isopescul, un bărbat aşezat şi în 
vârstă înaintată, va ajunge mai uşor la ţintă decât domnul Dr. Popovici, 
care este un înfocat tânăr. Mai departe trebuie să spun că domnul Isopescul 
îi place guvernului, care doreşte să-l vadă ales, şi aceasta este lucrul de 
căpitenie într-un stat de ordine. Eu am fost la dl Isopescul şi el mi-a 
jurat, pe onoarea şi conştiinţa sa, că, dacă va fi ales, va lucra pentru 
binele învăţătorilor. Acuma să năzuim şi noi, pentru că avem dreptul de 
a alege, ca în curia a cincia să-l alegem pe dl consilier Isopescul. 
Dumneavoastră singuri veţi concede că un bărbat ca Isopescul ni este 
plăcut. Eu vă rog pe Dumneavoastră, cari sunteți de faţă, ca, la prilej, să 
vă aduceţi aminte de cuvintele mele. 

Ce impresie au produs aceste cuvinte ale lui Issakiewicz, care nu 
este Român şi încearcă să judece care este mai bun Român şi are mai 
multă tragere de inimă pentru popor şi învățătorimea care este chemată 
să cultive poporul, poate uşor fiecare să-şi închipue, mai ales pentru că 
învățătorimea din districtul Rădăuţului cunoaşte programul enunciat în 
public, înaintea a mii de alegători, a domnului Dr. Popovici şi ştie că 
dacă Doctorul Popovici a declarat că se va interpune pentru ameliorarea 
stării învăţătorilor, cuvântul lui va deveni faptă. 

După această povăţuire, prin care s-au călcat toate emisele şcolare 
de până acuma în picioare, întrebuinţându-se şcoala de local pentru agitări 
politice, şi aceasta precum s-a amintit, sub ochii inspectorului şcolar, 
s-a întors învățătorimea, uimită de cele auzite, în localul adunării, unde 
îl aflară pe inspectorul şezând singur la masă. 

Încheindu-se, în urmă, adunarea, se împrăştiară toţi învățătorii 
adunaţi, cu trista esperiinţă că şi-n părțile române ale dulcei Bucovine 
s-a furişat politica hidoasă în sanctuarul şcoalei şi încearcă a-i abate de 
la calea adevărului şi dreptății. Învățătorimea ştie ce are să facă şi onoarea 
stării sale nu-şi va păta-o niciodată, pentru ca înaintea poporului, încrezut 
lor spre luminare, să apară ca nişte vânzători de neam (Deşteptarea, nr. 
44 din 1 noiembrie 1900, pp. 2, 3). 

* 

Luaţi seamă, Români! Alegerile de electori (valmani) au început 
acum în satele din ţinutul Rădăuţilor. După cât auzim, oamenii noştri să 
ţin bine şi aleg preoți şi barbaţi cari vor glăsui numai pentru Doctorul 
George Popovici. Electorii (valmanii) aleşi au să capete o ţidulă, pe care 
vor scrie numele Doctorului George Popovici, căci glăsuirea se va face 
cu țidule. 

Luaţi seamă, electori (valmani), ca să nu pue mâna duşmanii noştri 
pe aceste ţidule, că apoi e rău. Țineţi acea ţidulă ascunsă şi n-o dați 
decât la preotul, dacă ştiţi că Sânţia Sa e omul nostru! 

Luaţi seamă, căci de la aceste ţidule atârnă toată alegerea 
(Deşteptarea, nr. 44 din 1 noiembrie 1900, pg. 3). 

* 


Adunarea de Marţi din Rădăuți. Marţi, în 30 Octomvre 1900, 
era să se ţină frumoasa adunare din Rădăuţi. Cel ce-i cunoaşte pe 

convocatorii adunării aceleia îndată înţelege la a cui comandă s-a alarmat 
districtul. Fără orice îndoială că guvernul a făcut, şi de astă dată, o 
încercare ca şi cea cu învățătorimea districtului Sucevei. De astă dată, 
însă, au vrut domnii s-o deie mult mai pe sus şi mult mai cu coarne. Au 
invitat preoți, învăţători, vornici şi cine mai ştie pe cine. Dă, să se cheme 
că adunarea aceea a fost adevărata reprezentanţă a districtului, îndreptățită 
de-a decreta candidatura oricărei creaturi guvernamentale, pentru curia 
a cincia, în locul domnului Dr. G. Popovici, care stă departe de graţia şi 
iubirea guvernului. 

Însă iubirea poporului român cătră candidatul său, precum şi simţul 
de dreptate al alegătorilor neromâni au zădărnicit orice ispravă din partea 
uneltelor căpităniei. 

În loc să izbutească dânşii — răuvoitorii poporului nostru — a izbutit, 
în mod strălucit, Partidul Poporal Naţional, în frunte cu vrednicul său 
president al comitetului districtual. Iată puterea şi noima noauei organizații 
ce s-a făcut (George Popovici va câştiga pentru ultima dată; în 1902, 
când va pierde alegerile, va fi îndepărtat din conducerea grupării politice 
preoțeşti şi se va retrage la Bucureşti, cu gândul de a se dedica studiului 
şi scrierilor sale; dar şi cariera ştiinţifică şi scriitoricească, remarcabilă, 
de altfel, îl dezamăgeşte; se va sinucide, într-un hotel din Muncaci, în 
12/26 iunie 1905 —nr.). 

Însă, pe cât de mare ni este bucuria în urma izbândei ce am izbândit, 
pe atât de amar ne doare faptul că din tabăra română a dezertat, fără 
urmă de mustrare de cuget, chiar un preot, un conducător al poporului, 
părintele Dimitrie Dan din Straja. 

Cine-ar fi gândit, vreodată, că şi acuma, în aceste timpuri grele, se 
va afla un Român în Bucovina care să fie în stare a părăsi câmpul luptei 
noastre celei sfinte spre a întinde mână de ajutor contrarilor noştri 
neîmpăcaţi? Şi dacă, cu toate acestea, părintele Dan nu s-a sfiit a păşi 
fățiş în contra intereselor pentru cari trăeşte şi luptă Partidul Poporal 
Naţional, noi nu ne sfiim a-l înfiera după cum i se cuvine, ca nu cumva, 
tăcând şi acoperind fapta săvârşită, să se întâmple şi alt caz ca acesta. 

Fie că părintele Dan are în vedere planuri deosebit de măestre — 
aibă-le, însă pentru persoana sa, şi împlinească-le cum numai se pricepe 
mai bine, nu se atingă, însă, cu ale sale planuri personale de interesele 


284 


Rădăuţi, în mărturiile vremurilor 





obşteşti ale neamului românesc (dincolo de ieftina demagogie popească, 
este limpede că marele cărturar al tuturor românilor, Dimitrie Dan, nu a 
trădat niciodată „interesele obşteşti ale neamului românesc“, ci doar nu 
a vrut să mai apere interesele unui cler orgolios şi imoral, care, după ce 
se substituise Tatălui Ceresc, îşi numea propriile interese ca fiind ale 
neamului; de altfel, şi alți mari preoți ai românilor, precum Constantin 
Morariu, Simion Florea Marian sau Iraclie Porumbescu, n-au socotit de 
datoria lor să apere un astfel de cler — n.r.) şi nu îndemne şi pe alţii să-i 
urmeze pe calea aceasta! Unde vom ajunge, mă rog, dacă, orbiți de 
dorurile şi de trebuinţele personale, vom păşi fiecare pe căi proprii şi ne 
vom apuca slugă la dârloagă, uitând de toate dătorinţele noastre față de 
neamul ai cărui fii suntem şi vânând numai binele personal?... 

Raport amănunțit (Invitările. Un preot dezertor. Adunătura din 
hotel „Bucovina“. Fruntaşii români izgoniți din sală. Viforul de 
amărăciune. Groaza căpcăilor. Turbarea D-rului Kubel. Cuvântul 
vrednicului părinte Patraş. Trăiască Dr. George Popovici. Depărtarea 
alegătorilor străini cinstiți. Zăpăceala duşmanilor. Fuga la căpitănie. 
Părintele Dan huiduit). 

Aferim adunare. E vorba, adecă, de straşnica adunare de alegători, 
convocată la Rădăuţ, pe ziua de Marţi, 30 Octomvre 1900. 

Of, of, ce mai veselie, dar să-mi daţi voe să vă spun povestea 
chiar de la început. 

Marţi, adecăte, mă întâlnesc cu un prieten dintr-un sat de lângă 
Rădăuţ. Când mă vede, scoate de sub curea o învitare, de următorul 
cuprins: 

„P.T. / Subsemnaţii îşi dau onoarea a Vă învita pe Domnia-Voastră 
la o / Convorbire / în chestiunea alegerei unui deputat pentru / senatul 
imperial din curia V, / care convorbire va afla loc Marţi, în 30 l.c., la 3 
oare p.m., în sala hotelului „Bucovina“ în Rădăuţ, şi sperăm, cu toată 
siguritatea, că Domnia-Voastră, cu privire la scopul acesta estraordinar, 
nu veţi lipsi de la convorbirea amintită. 

Rădăuţ, în 27 Octomvre 1900 / Albert Decani / Chr. Issakiewicz 
/ Dr. Kubel / lohann Walter / Dimitrie Dan / N. Popescul“. 

— EA, şi ce vei face, domnule antiste?, îl întreb eu pe prietenul 
meu. 

— Păi, ce să fac? Domnia-Ta doară ştii că ne-am convenit noi demult 
despre treaba alegerei deputatului din curia a cincia. Nu mai înţeleg ce 
plănuesc vestiții domni cari ne chiamă, pe mâne, la Rădăuţ. N-aş avea ce 
lucra! Eu, unul, nu mă duc şi pace bună. Am oblicit, însă, că şi domnul 
învățător, ba şi părintele au primit învitare. Du-te la preotul şi vei auzi 
mai multe. 

— Aha!, dau eu cu socoteala. Sănătate bună! 

Şi mă duc la preotul. Şi ce să vezi? Aflu aceeaşi învitare, dar în 
limba nemţească. 

Am înțeles, pe data mare, că învitarea românească a primarului 
nu-i decât o trăducere nenorocită a învitării din urmă. De sine înţeles că 
marele scriitor român Demeter Dan e traducătorul. 

— Ei, ce zici, părinte? Îţi place? Da“ spune-mi, mă rog, cum vine 
Dan pe această învitare? 

— Ce să zic? Îmi vine să mă tăvălesc de râs, nu alta. Cinstiţii de ei 
au prins de veste că guvernul se poartă cu gândul să-l candideze pe 
consilierul Isopescul în curia a cincia, ei voesc să adune în jurul lor pe 
mai mulţi alegători din acest district, ca să-i pună la cale a-l candida pe 
domnul Isopescul în contra doctorului Popovici. Ştii Dumneata că-i prost 
lucru să laşi ca guvernul singur să-şi decreteze candidatul la deputăţie. 
Drept aceea, domnii de pe învitarea cu pricina, voind să se facă plăcuţi 
în ochii guvernului, au hotărât să convoace o aducare de alegători, ca să 
se cheme că nu guvernul, ci ţara îl doreşte pe domnul Isopescul. Şi 
asta-i căciula. 

— Da“ cum vine părintele Dan între acei domni? 

— Cum? Dumneata nu-l cunoşti pe Dan? Nu ştii că de cându-i tot 
aşa s-a purtat? Neamţul îi zice „Streber“, adică râvnitor după măriri şi 
hatâruri personale. De nu una, alta; de nu-i nici aceea, tot alta şi alta 
vânează acel om. Noi îl cunoaştem ca griţarul cel rău şi nu ne punem 
niciodată nădejdea în el. Şi, lucru ciudat, a râvnit la parochia Sfintei 
Paraschiva din Cernăuţ şi, cu toate că n-a căpătat-o, el nu-şi schimbă 
năravul. Se vede că vânează, acuma, altceva. Mă tem că chiar protopopia. 

— O fi şi asta, că prea adese l-am auzit cărtind contra părintelui 
Piotrovschi. Şi m-am mirat foarte. 

— Nu te mira. Acuma vezi şi poţi înțelege unde dă şi unde vrea să 

crape. Dar urma va alege. 

— Lăsămu-l pe Dan! Spune-mi, te duci la Rădăuț? 

— Cum să nu mă duc?! Merg ca să văd ce au, adecă, de gând 
cinstiţii aceia. M-am întâlnit cu cineva şi mi-a spus că s-au tipărit o 
sumedenie de învitări. Şi ştiu că au trimis la parochii, la toți învățătorii şi 
la mulți alții. 

După ce am mai vorbit una-alta cu preotul, am plecat la Rădăuţ, 
ca să văd cu ochii mei proprii cum va ieşi socoteala părintelui Dan şi a 
doctorului Kubel. 

Şi, zău, că nu-mi pare rău că m-am dus. Auziţi, numai! 

Ceasornicul de pe biserica nemţască bate oarele trei după ameazăzi. 
Eu întru în otelul „Bucovina“ şi mă aşez deoparte, la loc potrivit, ca să 
urmăresc orice mişcare. 

Unul câte unul, se apropie domnii convocători: Demeter Dan, 
Dr. Kubel, primarul Decani, Chr. Issakiewicz, lohann Walter şi 
Nicolaiu Popescul. Întră în sală. Mai vine şi Ein nehmerul Greculesi, 
apoi Moses Maidanik, Wickenhauser, Bohaczeck, Moses 
R eichenberg, Nathan Harth, Dr. Herzberg şi medicul veterinar Ebner, 
şi 7 Ovrei comercianţi de rând sau fiakeri (birjari), pe cari nu-i cunosc 
după nume. 

Aceştia sunt toţi alegătorii sosiți la consfătuire, fie mânaţi de dorul 
de a zice „amin“ la toate dorinţele domnului Kubel et Dan, fie că au 
venit să vadă ce comedie o să mai fie şi „consfătuirea“ din vorbă. 

Au mai venit, însă, şi alți alegători, au venit puterea satelor şi fala 
districtului: preoţi şi mulțime de fruntaşi români de prin cele sate. Aceştia 
au venit anume — cei mai mulţi neînvitaţi — ca să arate care e dorința 
întregului district. 

Îţi era mai mare dragul când priveai cetele falnice de Români 
fruntaşi din Rădăuţ, Horodnic, Margine, Suceviţa, Vicove, Burla, Badeuţ, 
Satul-mare, Frătăuţ şi aşa mai departe, cu toţii uniţi în dorinți şi una în 
gândiri, adunaţi în jurul presidentului comitetului districtual al Partidului 
Poporal Naţional, în jurul părintelui Teodor Patra? (Teofil Patraş, în 
celelalte scrieri, viitorul egumen al Putnei — n.r.), dând buluc în sală, 
peste cei adunaţi la vestita „consfătuire“. Cu întrarea lor în sală, a întrat 
şi groază cumplită în oasele „fratelui“ Dan et compagnie. lar avocatul, 

Dr. Kubel, înțelegând că împotriva unei mulțimi atât de mare de alegători 
români — erau taman 87 fruntaşi, afară de preoţi — nu se poate pune la 
cale nici un lucru contra binelui şi intereselor româneşti, a apucat-o 
de-a dreptul. 

Desnădăjduit cum era, Kubel a prins a ţipa în gura mare că numai 
persoane învitate au întrare în sală, că una, că alta. La urmă, chiar a 
început a striga ca un turbat: „Afară! Afară!“. Şi nu numai pe fruntaşii 
săteni i-au izgonit Kubel cu Dan din sală, afară, ci şi pe câțiva preoţi, 
despre care ştie lumea că sunt Români foarte cumsecade. Întunericul, 
însă, nu se împacă cu lumina, ceea ce a dovedit şi părintele Demeter 
Dan, când i-a făcut semn doctorului Kubel să-l izgonească pe vrednicul 
român Ilie Berlinschi, din Frătăuţul-nou. 

S-a întâmplat astfel: Părintele Berlinschi venise cu învitarea ce a 
primit-o parochiatul de Frătăuțul-nou şi, pe lângă aceasta, şi cu 
plenipotenţă formală, în scris, din partea parochului Gramatovici. Dr. 
Kubel a cercetat învitarea şi plenipotenţa şi, aflându-le în regulă, a 
încuviințat, mai întâiu, ca părintele Berlinschi să ieie parte la adunare. 
Un semn, însă, din partea părintelui Dan a fost de ajuns ca Kubel să-şi 
schimbe, pe loc, hotărârea şi să-i vestească părintelui Berlinschi că nu e 
cu putinţă să fie primit la adunătură. Cunoştea, adecă, vestitul Dan ce 
om e părintele Berlinschi şi, temându-se ca nu cumva să ridice glasul 
pentru domnul deputat Dr. George Popovici, a dat semnul de răsboiu. 

Aşa s-a întâmplat şi cu alţii. Şi ce era de făcut? Cu de-a sila, doară, 
nu vor fi rămas vrednicii Români în adunarea tainică a cinstiților Dan, 
Kubel et compagnie. S-au depărtat, drept aceea, frumuşel, dar plini de 
amărăciune. Îndeosebi fruntașii săteni români din Rădăuţ erau adânc 
măhniţi asupra advocatului Kubel şi a celorlalți „alegători“ de pănura 
lui, care s-au apucat să numească deputat pentru partea românească a 
Bucovinei. 

Prin izgonirea din sală a Românilor de bine, s-a stârnit un vifor 
grozav de nemulţămire, amărăciune şi ciudă îndreptăţită. Era un vuet şi 
un tărăboiu de nici nu pot spune. Se auzeau strigăte de aceste: „Ce crede, 
adecă, Kubel cu oamenii lui? Cred ei a alege deputat contra voinții noastre, 
a poporului de la ţeară?*; „Ce aşteaptă popa Dan din Straja? Aşteaptă 
cruci pe piept ca cel din Cuciur? Aşteaptă protopopie? Aşteaptă parochii 

cum e Paraschiva din Cernăuţ? Hei, ce doreşte omul acela?“. 

Unii răspundeau în batjocură: „Las că îl vom alege protopop peste 
fiakeri (vizitii) şi pe Kubel l-om pune palamar!“. Şi râsul se amesteca cu 
furia, mânia cu voia bună, de nu te tăia în cap. 

Atunci, se arătă în uşa salei părintele Teodor Patra? din Frătăuţul- 
vechiu şi, înălțându-şi glasul său blând, cuvântă Românilor mâhniţi cam 
aceste cuvinte: 

— Fraţi Români, cinstiți gospodari! Nu vă mâhniţi, că nu-i pentru 
ce. Fiţi numai liniştiţi şi pacinici. N-aveţi habar şi nici teamă să nu aveţi 
de nimic. lată că eu, presidentul comitetului districtual al Partidului 
Poporal Naţional, sunt de față şi voiu lua parte la această adunare. 
Domniile- Voastre ştiţi, doară, ce-am hotărât, Vineri, la adunarea măreață 
de alegători, ce-am ţinut-o aice, în Rădăuţ. Fiţi încredinţaţi că de la acele 
hotărâri nu mă voiu abate nici cât un fir de păr (Strigăte: „Trăiască!“). 

Cu mine sunt şi alți preoţi voinici şi Români cinstiţi, cari vor cere 
de la cei adunaţi să-l candideze numai pe domnul Popovici („Trăiască!“) 
şi pe nime altul. De aceea, nu fiți îngrijoraţi, ci liniştiţi-vă, frații mei! Am 
să vă dau seama despre toate cele ce se vor întâmpla aice. Nu uitaţi că 
eu, ca president al comitetului districtual, sunt în drept a-mi ridica glasul 
meu în numele tuturor Românilor de bine din acest district. Şi peste 
glasul nostru, al tuturora, nimic nu se poate face! 

Strigăte îndelungate de „Trăiască părintele Patraş, trăiască 
deputatul Popovici!“. 

După această cuvântare, părintele Patraş din nou întră în sală. 
Alegătorii români, însă, aşteaptă în coridoarele hotelului. 

Dr. Kubel, în dorul său fierbinte ca tot să isprăvească ceva în hatârul 
căpităniei, se zbătea ca peştele pe uscat. Văzând că, chiar din cei adunaţi, 
domnii M oses R eichenberg, Nathan H arth, Dr. Herzbergşi veterinarul 
E bner părăsesc adunarea, pentru că văd că nu-i de nici o seamă, dl Kubel 
se preface că trimite pe servitorul căpităniei după jandarmi, ca să-i lese 
în pace pe cei adunaţi şi să li deie răgaz a-şi mai aduna câţiva rufoşi de 
fiakeri (observați ce „antisemitism“ de circumstanţă promovau preoții: 
evreii care aveau atitudini care le conveneau erau numiţi „domni“, iar 
ceilalți „rufoşi“, iar dezgustătoarea intoleranță popească avea să facă, 
ulterior, victime şi printre evrei, şi printre români — n.r.) spre a majoriza 

pe preoţii şi alegătorii români, de cari nu se puteau cotorosi. Zădarnice, 
însă, au rămas toate aşteptările. Ba încă şi mai mult. 

Primarul Decani, aflând că Dr. Kubel se poartă cu gândul să aducă 
jandarmi, a hotărât, răzvedit, că nu încuviinţează nici un amestec 
jandarmeresc în afacerea aceasta, căci nimic nu s-a întâmplat contra 
legilor, dimpotrivă, Românii s-au purtat foarte cum se cade. 

În sfârşit, văzând Dr. Kubel că au rămas cu tălpile pe ghiaţă şi că 
adunarea plănuită nu se poate ţine în nici un chip, vesteşte că, din pricina 
părintelui Patraş, care zice că n-a venit la adunare ca paroch, ci ca presi- 
dent al comitetului districtual al Partidului Poporal, adunarea nu se poate 
ține. 

În modul acesta, s-a risipit adunarea. Vai, ce de hohote, Doamne, 
apără! Îţi era mai mare mila de bieţii lingăi ai căpităniei. Erau plouaţi şi 
palizi ca moartea. Se târâiau ca nişte năluci noptatece. Calea şi-au 
îndreptat-o aţă spre căpitănie, ca să se plângă înaintea atotputernicului 
Patak. 

Aha, era să uit un lucru. Când ieşea părintele Dan din hotel, un 
„pereat“ puternic i-a tunat în urechi ca din senin. Bietul părinte, zău că 
l-a meritat. / Raportorul (Deşteptarea, nr. 45 din 4 noiembrie 1900, 
pp. 1-3). 

* 

Alegerea electorilor în ora2ul R ădăubp(Năzdrăvăniile căpităniei. 
Purtarea ticăloasă a vânzătorului de neam Vasile Tomiuk. Perderea luptei 
de cătră românii Rădăuţeni. Înaintare de recurs). 

În fine, sosi şi ziua de alegere a electorilor din oraşul Rădăuţ, ziua 
de 12 Noemvre nou. Oraşul acesta avu să aleagă 26 de electori şi era 
spre aceasta împărţit în trei părţi. Partea întăia era cea de cătră răsărit şi 
miază-noapte, despărțită prin drumurile ce duc spre Hadic (Dorneşti — 
n.r.) şi Frătăuţ, şi avea să aleagă 10 valmani (electori), cu localul de 
alegere în palatul comunal. Partea a doua era cea spre miază-noapte şi 
apus, mărginită de drumurile spre Frătăuţ şi Margine, având de a alege 
12 electori, în sala societății de tir (Schiesstatte), iar a treia, cea mai 
mică, era partea cea spre miază-zi, mărginită de drumurile Marginei şi a 
Hadicului, având de a alege numai patru, la cârsma cea mare. 

Stând lucrurile astfel, românii Rădăuțeni se puseră timpuriu pe 

lucru şi nominară candidaţii pentru tustrele părți ale oraşului, având 
încredințarea că, în partea cea primă, fiind locuită cu desăvârşire mai că 
numai de români, vor străbate, desigur, candidaţii nominaţi de partidul 
român (8 români şi 2 nemți), iar în partea a doua, care era amestecată în 
parte cu evrei, era nădejde de reuşită dacă evreii se vor reţine de la votare, 
ceea ce şi făgăduiseră în parte. Despre a treia, lipsită mai că cu totul de 
poporaţiune română, nu se aştepta o învingere sigură. Cu atât mai vârtos 
îşi strânseră românii puterile pe cele două părți dintâi. 

Tinerii călăreți aveau, în ziua alegerii, desdemineaţă, să îmble pe 
la case ca să-i pregătească de alegere, iar pe cei mai în vârstă şi slabi 
aveau, mai apoi, să-i aducă în trăsuri la localul de alegere. 

Plini de speranța învingerii, se adunară românii din toate unghiurile 
oraşului şi o mişcare neobicinuită se văzu, deodată, înaintea localurilor 
de alegere. Cât priveai cu ochii, numai de cojoace şi sumane româneşti 
dai. O bucurie nespusă cuprinsă inimile românilor, văzându-se ieşiţi 
într-un număr atât de frumos. Dar abia trecură alegătorii români, cei din 
partea cea de cătră răsărit, treptele palatului comunal, când, colo, dădură 
de jandarmi înarmaţi, cari îi împiedicară a merge în sus, la localul de 
alegere, zicând că nu-i loc. Acei puţini alegători cari scăpară în sus fură 
din nou opriţi, la întrarea în sala de alegere, de cătră jandari, care lăsară, 
numai din când în când, câte unul, în localul de alegere, pe când aice, în 
local, se citea mereu lista alegătorilor înaintea băncilor deşerte, iar 
alegătorii băteau la uşă, cerând în zădar întrare. 

La masa verde, şedea comisia de alegere, compusă de primariul 
oraşului, Decani, noul mameluc al căpităniei, de vânzătorul de neam 
Vasile Tomiuk (protopopul şi parohul Rădăuţilor — n.r.), şi de comisariul, 
vestitul „gâl-gâl“ Ludwig Wurzer; pe lângă aceia, mai mulți scriitori. 

Lista alegătorilor, în şir alfabetic, o citea părintele paroch, cu glas 
resvădit (răspicat — n.r.), nu ca în biserică, unde nu mai poţi gâci ce zice, 
de mormăit ce vorbeşte. Dar se vede că ave grabă părintele paroch, că 
citea iute nume după nume şi numai ici-colea se auzea un „hir“ („aici“, 
în nemţeşte — n.r.) de la alegătorii de față, căci, cum s-a spus, grămada 
aştepta ori sus, la uşă, ori jos, la trepte, fiind blăniţi de un vânt rece de la 
amiazăzi. Cum glăsuia un românaş, îndată era mânat din sală de cătră 
comisar. 

Când văzură alegătorii, cei din lountru, că mulți sunt strigaţi, cari 
aşteptau în zădar afară, ca să poată întra, rugară pe cei de la masa verde 
ca să îngădue ca ei să fie lăsaţi în lountru, că e doară alegere liberă şi, 
deci, fiecare alegător are dreptul să fie de față când 1 se citeşte numele. 
Dar degeaba [i fu toată rugarea, căci comisarul, înfuriat, se răsti cătră ei 
să tacă, căci, altmintrelea, pe loc îi dă afară. Şi bieţii alegători români 
trebuiră să înghită noduri, căci jandari cu baionete pe puşcă stăteau la 
spatele lor, gata a împlini orice poroncă, atât de liberă alegere mai era. 

Nu mult după 10 oare, înainte de amiazăzi, era lista alegătorilor 
deja citită şi, de acu, înainte, începură şicanările cele mari. Alegătorii 
români fură, de acu, înainte, şi mai cu greu lăsaţi în localul de alegere. 
Veniţi în local, trebuiră mult să aştepte până ce unora [i se găsi numele în 
listă, iar altora, cari la cetirea listei fură strigați, li se spuseră că nu-s pe 
listă şi se trimiteau ba la cârşma cea mare să voteze, ba la grădina de tir, 
având să meargă câte o jumătate de oară încolo şi înapoi. 

Unora li se găsi numele abia după ce veniră de repețite ori să 
ceară dreptul lor de votare, altora la început li se găsi numele, dar, cum 
începeau să glăsuiască nu din o țidulă negru-galbenă (aceasta era a 
duşmanilor), ci din una albă, li se spuse că nu-i acela, că nu-l află. Bieţii 
români, văzând pe preotul lor la masa verde, crezură că vor afla dreptate 
la el şi-l rugară să mărturisească că-s gospodari din partea ştiută, 
spunându-i şi numărul casei lor, dar în zădar li fură încercarea lor, căci 
preotul lor nu li era păstorul lor, ci un comisar viclean. 

Bieţii alegători, respinşi fiind de preotul şi de comisia de alegere 
de la votare, pe cuvânt că nu se află pe listă, cu toate că mai înainte au 
fost cetiţi, ca să nu piardă un vot românesc alergau ba la cârşma cea 
mare, ba sus, până la grădina de tir, iar cei de la grădina de tir când la 
comună, când la cârşma cea mare, căci acolo, la grădina de tir, tot acel 
obicei era, însă şi acolo, unde veneau, tot acelaşi răspuns li se da, că 
nu-i află pe listă. 

Pe când se petreceau aceste cu alegătorii români, alegătorii străini 
şi cei puţini români atârnători de mamelucii guvernului, cari aveau ţidule 
negru-galbine, fură fără nici o împiedicare pe loc Lăsaţi în sus şi, aici, în 
localul de glăsuire, chemaţi îndată la masa de votare şi — o minune! — toţi 
sdrenţuroşii fură aflați pe lista de votare, încât niciunul nu lipsea din ea. 

Apropiindu-se amiazul şi văzând comisia că, cu toate şiretlicurile 
lor, partidul român e în vingere, trimise căpitănia după toţi hargații de la 
aria împărătească, de la berărie şi după toți lucrătorii străini, şi inspectorul 
M aieran, cu ceilalţi scriitori români din căpitănie, fură comandaţi şi-i 
strânseră de prin cele cârşme, unde se aflau la popas de amiazăzi, şi-i 
aduseră cu ciurda la votare, şi — minune nouă! — se aflară iarăşi cu toţii în 
lista de votare. 

Când văzură alegătorii români, oameni cu stare şi avere, locuitori 
din moşi-strămoşi ai oraşului, că rufoşii şi prăpădiții, toţi oamenii cei 
fără de nici un căpătâi, cari erau cu toții mânaţi la spate de agenți 
perciunoşi şi de alte fiinţe dubioase, că ei află întrare nestingherită în 
localul de alegere şi sunt aflaţi în lista alegătorilor, pe când românii cu 
toţii sunt opriţi să steie jos, în frig, aşteptând în zădar să li se deie întrare, 
iar o samă, deşi ajunşi în localul de alegere, nu fură aflați de părintele 
lor, îi cuprinse pe toți o adâncă amărăciune. Erau indignaţi de purtarea 
cea atât de nefirească şi de ticăloasă a parochului lor, care nu se sfiise a 
glăsui şi singur pe lista duşmanilor, listă compusă numai din nemți şi 
evrei — nici o urmă de român între cei 26 valmani aleşi în vestitul oraş 
românesc Rădăuţ! — pe când pe parochienii săi nu-i cunoştea acu. 

Cu toţii începură a striga, zicând că preotul lor, când vin ei la 
alegere, nu-i cunoaşte, nu-i află în listă, pe când, pe la Crăciun şi Iordan, 
când e vorba să capete bani şi colaci de la ei, li află chiar casele lor. „Va 
veni el, ziseră ei, de sântele sărbători pe la noi, îl vom primi şi noi pre el 
cum ne-a primit el, astăzi, la alegere. Nici noi nu-l vom cunoaşte. Noi, 
acuma, n-avem mai mult preot, haidem să ni căutăm alt preot! Preotul 
cel nemțesc, cel rusesc şi calvin, ba chiar şi rabinul jidovesc ţin cu tărie 
la poporul lor şi-l apără de primejdie, pe când al nostru, n-ar mai fi ajuns 
să vie la Rădăuţ, ne vinde la tot prilejul. 

Când era, astă-primăvară, să ni ieie Kipper toloaca şi să o deie la 
jidani şi nemți în arândă spre arat, părintele nostru era cu dânsul; am 
trebuit să mergem cu droaia la el, acasă, ca să se ferească de aşa un 
lucru, mintea lui n-a putut să o cuprindă de sine. 

Când voi comuna să ni ieie locurile bisericeşti (de fapt, locuri 
comunale, folosite ilegal de „biserica“ dascăl-pălimar — n.r.), cari sunt 
lucrate de dascălul şi pălimariul bisericei, părintele nostru era iarăşi de 

partea străinilor, zicând că n-avem drept la ele, ci comuna. De n-ar fi 
sărit alți oameni cu carte şi cu tragere de inimă pentru noi, poporenii, am 
fi pierdut acele locuri. 

Când, vara aceasta, au vroit străinii să ni scoată copiii români, 
veniţi de la sat în şcolile noastre din oraş, părintele nostru a fost cel 
dintâiu care a iscălit poronca de isgonire a copiilor români şi striga în 
gura mare că aceştia n-au nici un drept să îmble la şcolile din oraş. Iarăşi 
au fost alți oameni cari au depărtat această primejdie. 

Acuma, când vin alegerile şi noi, Românii, voim să ne alegem pe 
acel deputat pe carele îl dorim cu toţii să-l vedem ales, pe Doctorul George 
Popovici, părintele nostru e acela care, în loc să steie de partea noastră, 
părăseşte turma sa şi ţine strună cu duşmanii noştri. Cu toate că noi, 
Românii, suntem cei mai mulți în partea aceasta, părintele nostru nu 
glăsuieşte nici pe unul dintre noi, Românii, ci numai pe Nemţi şi Jidovi, 
parcă de la ei capătă colaci şi slujbe. Pe toţi rufoşii lor îi cunoaşte şi îi 
află în listă, pe când pe noi, oameni bătrâni, pe parochienii săi, cu casă şi 
loc, nici nu ne cunoaște. Pe Toma Puiu, om de 85 de ani şi care din 
moşi-strămoşi e la noi, în oraş, nu-l află în listă; nu-l află nici pre lon 
Trufin, pe carele voia, ieri, să-l vadă ca epitrop bisericesc; nu află nici 
pe Bejanenii şi Scânteii, pe Botezatenii şi câţi alţii în listă. Pe noi nu ne 
află, iar slujbele de pe masa altarului le află. De când a venit la noi (din 
1876 — n.r.), să nu fi dat Dumnezeu să mai vie, o singură predică în 
biserică nu ni-a ţinut, nu ni-a ţinut nici o vicernie, nici o slujbă cum se 
cade nu ni-a făcut, numai mormăind l-am auzit în biserică şi pufnind. 
Sânta cruce ne-o scoate ca pe un par, ni face toate numai de batjocură, 
numai căţeaua lui, ce fată la dânsul în cancelărie, unde primeşte pe 
parochienii săi, şi-o poartă cu el în rădvan, o gogoleşte şi o iubeşte, dar 
de oamenii lui nici habar n-are“. 

Pe când, în vorbele aceste, îşi descopereau bieţii Românași, înaintea 
lumei, durerea inimei lor, griboviţi de vântul cel friguros, iată că se arată, 
pe treptele casei comunale, părintele lor iubit, împodobit, pe burta lui 
cea mare, cu un brâu roşu, semn că-i binemeritat la cumnatul său 
mitropolit. Nu scobori bine ca să plece acasă şi poporul întreg se grămădi 
împrejurul lui, trăgându-l la răspundere pentru neruşinata lui purtare față 
de parochienii săi. Cuvinte ca „ruşine să-ţi fie, părinte, să nu mai ajungi, 

părinte, să pieri, părinte“ resunau cât colo din amestecătura cea de oameni. 

Numai cu ajutorul duor jandarmi fu scos din mijlocul parochenilor 
săi şi pus pe o birjă, care în galop îl duse acasă, fiind huiduit, dinapoi, de 
păstoriţii săi. De aşa o mare dragoste se bucură părintele Tomiuk la 
parochienii săi, el, care râvneşte, de mult, după protopresviteria ținutului 
(conform „Schematismus“-ului, o dobândise în anul anterior, 1899, dar 
se vede că autorul acestor rânduri încă nu aflase despre numire — n.r.). 

Întreruptă fiind alegerea, de la 12 oare până la 3 oare, fu ea, apoi, 
iarăşi continuată şi cu mai mare asprime decât înainte de ameazăzi. 

Venind părintele Tomiuk şi primarul oraşului, Decani, iarăşi la 
alegere, fură primiţi de alegătorii români cu înjurături de tot felul. 
Neputând mai mult lăsa jandarii pe alegătorii străini prin portalul cel 
dinainte al casei comunale, de mânia cea mare a alegătorilor români, 
cari fură opriți mereu, li se deschise o poartă dindărăpt, pe unde, la început 
nedescoperiţi de Români, se furişară în sus să glăsuiască. 

Dând Românii şi de această viclenie şi voind şi ei să între pe 
dindărăpt ca cei rufoşi, fură daţi cu puterea înapoi, astfel că nici pe 
dinainte, nici prin înapoi, nu putură să între ca să glăsuiască şi câți mai 
întrau, din când în când, nu fură aflaţi în listă, iar altora, pe cari, vezi 
Doamne, îi afla părintele Tomiuk, nu li se ceti țidula pe cari erau scrişi 
valmanii români, ci li se spuse să meargă, că au glăsuit deja. 

Astfel a trebuit, pretutindene unde s-a ales, să rămâie candidaţii 
partidului naţional în minoritate, pe când contrarii au învins, cu ajutorul 
baionetelor. 

Din pricina multor nelegiuiri, săvârşite în decursul zilei de Luni, 
s-au trimis plângeri prin telegraf la presidiul țării, precum şi la Viena. 
Deoarece că nu numai o mulțime de alegători ai Partidului Poporal 
Naţional au fost reţinuţi cu putere de la votare, nedându-li-se drumul sau 
alţii neaflându-se în liste, ci chiar că s-a constatat că mult mai mulți 
alegători români au glăsuit decât la urmă s-au arătat în listele de votare, 
s-a hotărât să se facă împotriva alegerilor săvârşite recurs de-a dreptul la 
Viena, neavând oamenii încredere în judecata diregătoriilor din ţeară. 

Una se poate cu singuranță susține, că, dacă căpitănia, prin 
comisarii săi, trimişi la alegere, n-ar fi împiedecat libera votare, dacă 
i-ar fi dat fiecăruia drumul ca să aleagă, Românii reuşiau strălucit, căci 

jidovimea, în partea ei covârşitoare, aşijderea şi nemţărimea, nu voi să 
ieie parte la alegere împotriva Românilor, împotriva Doctorului George 
Popovici, pe cari toţi îl stimează. Cu toate îndemnările căpităniei, rămase 
mulțimea lor acasă. 

Purtându-se părintele paroch Tomiuk atât de părinteşte cu 
parochienii săi, încheindu-se, seara, alegerile, se furişă Sânţia Sa prin 
unele uşi şi coridoare neîmblate şi ieşi pe o poartă ascunsă, sub scutul 
duor jandarmi, afară şi plecă acompaniat de dânşii până acasă, unde se 
ținu de jandarmi şi poliţişti, toată noaptea, strajă, ca poporenii săi să 
nu-i răsplătească în mod simţitor dragostea lui părintească. 

După cum se zvoneşte, vreu parochienii lui să-i facă cum au făcut 
cu dânsul, odinioară, cei din Satul-mare şi Milişăuţi, vor chiar biserica 
să 1-0 închidă. 

Românii din Rădăuţ, cu toate că au fost învinşi de puterea ilegală 
a căpităniei, pot să fie mândri de ţinuta lor voinicoasă, căci mai cu toţii 
au sărit la alegere. O adâncă amărăciune a cuprins, însă, sufletul lor şi, la 
ocaziune, vor şti a răsplăti vânzătorilor de neam. lar voi, Românilor de 
la ţeară, prin purtarea voastră bărbătească căutaţi să obţineţi învingerea 
strălucită asupra contrarilor noştri, ca astfel să ne putem şi noi mângăia, 
cei copleşiți de mulțimea străinilor (Deşteptarea, nr. 49 din 18 noiembrie 
1900, Supliment, pp. 47, 48). 

* 

În pasalâcul lui Patak s-a mai întâmplat o năzdrăvânie, de 
astă dată mai încornurată decât toate cele precedente. Satrapul nostru a 
ținut de necesar să mai deie o palmă legii şi drepturilor garantate de 
constituţie ale cetățenilor, să mai calce în picioare, o dată, cu toată violenţa 
unui partizan pasionat, legea, care e dator, prin jurământul său de 
amploaiat al statului s-o execute şi s-o apere cu toată autoritatea poziţiei 
sale; însă sperăm că această noauă violare a drepturilor noastre nu va 
rămânea numai nepedepsită după toată importanța ei, ci va forma, pentru 
totdeauna, o eclatantă dovadă pentru modul cum înţeleg unii amploaiaţi 
politici chemarea lor şi cum interpretează legile sancţionate de Majestatea 
Sa. 

Iubitul de toţi şi veneratul părinte T. Patra? conchemase, Vineri, 
în 30 Noemvre nou 1900, adunare a tuturor electorilor districtului nostru 

spre a ţine o convorbire cu dânşii şi emisese învitări speciale la toţi 
electorii aleşi. Apelului acestuia au dat toţi, fără abatere, şi tocmai aceasta 
i-a băgat satrapului atâta frică în oase încât a conchiemat toată jandarmeria 
districtului nostru la Rădăuţ, pe ziua adunării, a mobilizat toate organele 
siguranței publice, aşa că pacinicul nostru Rădăuţ avea aspectul a fi în 
stare de asediu. Doi câte doi, jandarmi patrulau străzile pline de lumea 
venită la târg, aruncând priviri ispititoare în toate locurile publice şi 
mirosind cu dibăcie de şpion unde doi oameni vorbeau între olaltă. 

Satrapul Patak a îndreptat privirile sale îndeosebi asupra otelului 
„Central“, care şi-a câştigat, prin convenirile Românilor, un caracter 
românesc şi în ale cărui încăperi avea să se ţină adunarea proiectată a 
electorilor. Cunoscutul comisar „Gâl-gâl“ (Ludwig W urzer — n.r.), asistat 
de secretarul districtului, Poleac, şi de mai mulţi poliţişti, a înmânat 
părintelui Patraş, înainte de adunare, următorul ucaz, scăpărat din crierii 
satrapului, care îl dăm aici în traducere verbală: 

„Nr. 254/ A.V. / Rădăuţ în 30 Nov. 1900 

A ajuns în mod neîndoielnic la cunoştinţa mea că Venerabilitatea 
Voastră a conchemat, pe azi, la 2 oare p.m., în localul otelului „Central“ 
de aici pe electorii cari aderează, probabil, la direcţia Românilor tineri, 
aleşi la ultimele alegeri de electori, la o convorbire. 

Mai că în acelaşi timp, mi s-a făcut arătare că la această convorbire 
se vor înscena demonstraţiuni contra guvernului şi, mai ales, se vor ţinea 
oraţiuni răsvrătitoare, cari ar putea provoca scandaluri. Dar şi 
presupunerea este îminentă, că partidul aşa numit moderat, ca revanşă 
pentru spargerea adunării lui electorale din 30 Octomvre a.c., prin 
partizanii direcţiei Românilor tineri va încerca o spargere a adunării 
electorale convocată de Venerabilitatea Voastră. 
turbulente şi agitătoare de spirite, mă simt hotărât a interzice convorbirea 
de electori conchemată de Venerabilitatea Voastră pe astăzi şi orânduesc, 
totodată, în mod corespunzător, ca această convorbire nici să nu afle loc, 
nici în localităţile otelului „Central“ destinate pentru acest scop, nici în 
alte localităţi publice existente aici. 

Aceasta vi se aduce Venerabilității Voastre la cunoştinţă. 

Prefect i.r. / Patak m.p. / Cătră V. Sa / dl Teodor Patraş, paroch 

gr.or. / în Frătăuţul-vechiu, / de pres. aici“. (Deşteptarea, nr. 53 din 2 
decembrie 1900, pp. 2, 3). 
* 

Căpitanul Patak Si mai marii săi nu se astâmpără. Atâta au 
umblat, până au pus la cale o cercetare disciplinară în contra funcţionarilor 
de la judecătoria din Rădăuţ, despre cari să ştie că sunt aproape toți 
români (într-un articol anterior se susținea, minţindu-se, că judecătorii 
ar fi „aproape toți“ nemți — n.r.) şi nu se căciulesc înaintea satrapului, ci 
se poartă ca oameni oneşti şi bărbaţi ce sunt, fără frică şi teamă, după 
prescriptele legilor. 

Baronul Bourguignon a colindat, de vreo două ori, la Lemberg. 
Aici nu i-a succes, însă, nemic. Apoi a fost la Viena şi să părea că a 
convertit pe ministrul de justiţie, care e din Moravia şi are poate ceva 
slăbiciune pentru baronul Bourguignon. De l-ar cunoaşte bine, l-ar fi 
primit altfel, cu pretenţiile sale. Destul, cercetarea disciplinară e în 
curgere. 

La Rădăuţ, se află un consilier din Lemberg şi un adjunct. Dar 
n-a murit încă dreptatea. Resultatul cercetării va arăta, credem, că 
judecătorii, în Austria, încă n-au devenit sclavii căpităniilor şi ai 
diregătoriilor politice. 

În Rădăuţ, toată lumea e indignată în contra căpităniei şi a 
maşinaţiunilor sale, afară de Dr. Kubel şi fratele său de cruce, 
răsprotopopul Dan din Straja (Deşteptarea, nr. 14 din 22 februarie 1901, 
pp. 3.4). 

* 

Însoțirea Raiffeisen din R ădăubşi-a ţinut, zilele trecute, 
adunarea sa generală ordinară. În timp de 6 luni, a crescut numărul 
membrilor la 108. Fiind capitalul însoțirii încă prea mic, decât să ajungă 
la toţi nevoiaşii, s-au împrumutat bani la 60 membri, cruţându-se, astfel, 
700 coroane, bani româneşti, cari, în lipsa însoțirii, trebuiau daţi pe 
groaznicele procente, de la 20 până la 72 pe an de la sută. Este ştiut că 
bieții Rădăuţeni erau aproape cu desăvârşire în ghiarele pieirei, pe mâinile 
cămătarilor fără suflet. De acuma, doară, va mai ajuta Dumnezeu şi vor 
mai prinde şi oamenii noştri la putere, cu ajutorul însoțirii Raiffeisen 
(Deşteptarea, nr. 34 din 6/19 mai 1901, pg. 4). 

* 

M eseriaSii notri. În Rădăuţ, avem: 

1. Bodnari: 1) Petru Cojocariu, 2) Dimitrie Halus, 3) Iordachi 
Halus (de prezent în Horodnicul de sus), 4) Teodor Rezuş, 5. George 
Rotariu, 6) lacob Ungurian, 7) Simion Ungurian. 

II. Ciubotari: 1. Emilian Calancea, 2) Elie Cojocar, 3) Petru Ducra, 
4) leremie Lungaci (scoate, în zi de târg, marfă la vânzare şi-n oraş), 5) 
Vasile Popovici, 6) George Puiu, 7) Elie (Luţă) Pojar, 8) loan Rus-Şindilar 
(scoate, în zi de târg, marfă la vânzare şi-n oraş), 9) Samuil Rus-Şindilar 
(scoate, în zi de târg, marfă la vânzare şi-n oraş), 10) Constantin Rus- 
Şindilar, 11) Pintelei Romanciuc (scoate, în zi de târg, marfă la vânzare 
şi-n oraş), 12) Onufrei Rotariu, 13) Nastasi Ştefureac, 14) loan Țimbal 
(scoate, în zi de târg, marfă la vânzare şi-n oraş). 

111.Cojocari: 1) Zaharie Calancea, 2) Petru Cojocariu (scoate, în 
zi de târg, marfă la vânzare şi-n oraş), 3) Iustin Colibaba (scoate, în zi de 
târg, marfă la vânzare şi-n oraş), 4) Ilarion Buculei (scoate, în zi de târg, 
marfă la vânzare şi-n oraş), 5) Dimitrie alui Constantin Hîncu, 7) Ilie 
Hortopan, 8) Alexandru Hortopan (scoate, în zi de târg, marfă la vânzare 
şi-n oraş), 9) Petru Hortopan (scoate, în zi de târg, marfă la vânzare şi-n 
oraş), 10) Teofil Hortopan (de present lucră în Putna, locuind şi acolo), 
11) Dimitrie Rotar, 12) Manoil Şindilar, 13) leremie Şindilar, 14) 
Constantin alui Nicuţă Olinici, 15) Ştefan Rusu, 16) Serafim Popadiuc, 
17) Simion Jitariu, 18) Nicodim Trufin, 19) Serafim Trufin, 20) loan 
Vacarian. 

IV, Covali: 1) Ion Furnica, 2) Grigore Furnica, 3) Leon Furnica, 
4) Gheorghe Şindilar, 5) Artemi Trufin, 7) lordachi Trufin. 

V. Curelari: 1) Darie Cojocar, Teodor Colibaba. 

VI. Cârnațari: 1) Voloşciuc. 

VII. Dubalari: 1) Ambrosie alui Artemi Halus, 2) Cristofor 
Cojocar, 3) Gavril Mironiuc, 4) Serafim Mironiuc, 5) Grigori Mironiuc, 
6) Casian Ducra, 7) loan Trufin, 8) Casian Botezat. 

VIII. Croitori Si blanari: 1) Serafim Puiu, 2) Pentelei Vlonga. 

IX. Dulgheri: 1) Casian Trufin, 2) loan Trufin, 3) Gavril 
Martinescul, 4) Eutimie Trufin, 5) Grigorie Botezat, 6) Iraclie Dan, 7) 
Gavril Vlonga. 

X. Olari: 1) Petru Ungurian, 2) Constantin Baltei, 3) David 
Colibaba, 4) lordachie Scântei, 5) loan alui Ilie Colibaba, 6) loan Scântei, 
7) Vasilie Bodnar, 8) Ilie Marciuc, 9) Daniil Simota, 10) Zaharie Marţinco. 

XI. Pălărieri: 1) Isidor Holubaş. 

XII. Pitari: 1) Leon Socolean. 

XIII. Rotari: 1) Dimitrie Dunic. 

XIV. Sumanari: 1) Niculai Scântei, 2) Eugenie Sucevan, 3) lon 


alui Iordachi Colibaba. 
XV. Vopsitori (Lachireri): Terapont Buculei, 2) Dimitrie Mihaiuc. 
(Deşteptarea, nr. 64 din 19 august / 1 septembrie 1901, pg. 3). 
* 


De ale alegerilor. R ădăuk 7 Octomvre 1901. Știrile sosite din 
toate părțile țării că participarea la alegerea electorilor e mai lâncedă 
încă decât interesul singurului candidat din curia V pentru binele 
poporului, pe care va avea să-l represinte, după ordinul lui Bourguignon, 
m-a fost inteţit să ştiricesc cum va decurge alegerea electorilor în oraşul 
nostru. 

Acesta a fost singurul motiv de a mă interesa şi eu de soarta 
alegerilor din acest an şi curiozitatea mea este destul de justificată prin 
faptul că îmi ţineam de datorinţă ca un spirit scrutător să trag o paralelă 
între febrila activitate din anul trecut şi decurgerea evenimentelor din 
present. Dar mirarea mea creşte în proporţie egală nu neliniştea tuturor 
confraţilor mei, văzând că — vorba fericitului Gheorghe Asachi — „Timpul 
trece cu iuțeală“, / ar alegerea nu vine. / Bourguignon cumplit se-nşeală, 
/ Candidat, vai?, cine-i, cine?!; văzând, zic, că zilele trec în monotonia 
proverbială a liniştitului nostru oraş, că toată lumea îşi caută în ticnă de 
trebuşoarele ei, nestingherită de lătratul unor dulăi binecunoscuţi, a căror 
meserie constă în împroşcarea tuturor oamenilor de bine cu balele lor 
scârboase şi murdare, foarte abundente pe timpul alegerilor. 

Precum ploia produce sumedenia nenumărată de ciuperci 
netrebuincioase, astfel de priincios e timpul alegerilor apariției acestui 
soiu de jivine, care se ascund de lumina adevărului şi dreptăţii ca necuratul 
de sămnul sfintei cruci. 

Surescitat de această linişte mormântală, când tot poporul ar trebui 
să fiarbă în agonia luptei pentru candidatul î.r. (imperial-regal — n.r.) al 

curiei V mai straşnic decât sufletele tuturor căpitanilor districtuali şi 
mamelucilor naţionali în cazanul cel plin de păcură şi pucioasă al lui 
Scaraoţchi, fantasia mea, poate prea vivace, căuta motivul acestei tăceri 
nenaturale în cele mai imposibile combinaţiuni; spre pildă, că Patak- 
paşa va fi trecut de la mamelucism la Dacoromânism, că marele nostru 
primar ar fi căpătat minte la vârsta de 60 ani, dacă nu i-a fost aceasta 
posibilă la etatea de 40 ani; că Demeter Dan a „schimbat părul şi năravul 
său“; că amicul său, Dr. Kubel, care zace olog de la alegerile din anul 
trecut, a deslegat problema despre „raportul dintre faptă şi răsplată“, 
când, deodată, privirea îmi este neplăcut atinsă de un mizerabil petec de 
hârtie, atârnând de un zid murdar, un ultim rest de un anunţ că alegerea 
electorilor din Rădăuţ se va comite în ziua de 2 Octomvre 1901. 

Care nu-mi fu, însă, mirarea când constătăi, cu ajutorul calendarului 
de buzunar, că trecuseră deja 4 zile de la acea alegere, fără ca să fi simţit, 
măcar ca muşcătura unui purice, fatala lovitură ce ni-o dedese guberniul 
la alegere! Nimene nu voia să-mi descopere ruşinea ce o îndurase bietul 
guvern, temându-se de isbucnirea unui hohot nepotolit din pieptul 
dacoromanist; dar, fiindcă nu-i nimică aşa de subtil încât să nu poată fi 
pătruns de raza soarelui, nici reserva unui membru al comisiei de alegere 
n-a putut resista îndelung repeţitelor mele atacuri şi, astfel, mi-a 
împărtăşit, sub sigiliul secretului, că resultatul acestei faimoase alegeri a 
fost de tot desastros. 

Ca şi în anul trecut, au votat Rădăuţenii în trei diferite locuri, şi 
anume la otelul „Bucovina“, la edificiul comunal şi la grădina de tir, 
având a alege grupul întăilea 4, grupul al doilea 10 şi grupul al treile 12, 
la un loc, 26 de electori. 

R ădăulul are, acum, cam la 15.000 locuitori, dintre care au votat, 
la otelul „Bucovina“, 23, la comună 24, iar în grădina de tir 27, la un loc, 
zi ŞI scrie 74 de alegători, dintre cari 26 sunt electorii singuri, restul se 
compune din uneltele supuse direct lui Patak-paşa. 

Nici un suflet de român nu s-a arătat în acel aer infect. Patak- 
paşa, Bourguignon şi candidatul său pot fi mândri de strălucitul succes, 
căci partidul poporal naţional şi şeful său s-au blamat — i-ar plăcea să 
zică gângăvitei „Bukowinaer Post“ — dar Dumnezeu şi poporul român, 
încă conştient de puterea şi demnitatea sa, a voit astfel şi o fermă voință 

a poporului român nu se va clătina nicicând la răguşitul glas al unui 
Bourguignon et tutti quanti. / Spada (Deşteptarea, nr. 75 din 27 septembrie 
/ 10 octombrie 1901, pp. 2, 3). 

* 

Alegeri comunale în R ădâub În 18 Mart nou 1902, se vor începe 
alegerile în consiliul comunal. Fierberea este mare, deoarce, prin 
depunerea mandatului său ca primar, a dlui Albert Decani, am rămas 
fără primar şi-i foarte greu de ghicit cine-i va fi urmaşul. 

Acuma cârmueşte locţiilorul său, dl Dr. Brunstein, comuna. 
Românii vor să pactizeze la alegerea aceasta cu Germanii, asigurându- 
li-se, prin asta, 8 mandate, adecă 4 în corpul al III-le şi 4 în corpul al II- 
le; în periodul trecut, au avut Românii numai 6 mandate. 

Conclusuri hotărâtoare în privinţa aceasta se vor face în zilele 
aceste. 

Duminică, în 9 Mart, la 11 oare a.m., s-a ţinut, în sala magistratului 
orăşănesc, o adunare a alegătorilor români din corpul al III-le, sub 
preşedinţia dlui prof. Chelariu. La această ocaziune, a ţinut dl George 
Popadiuc, deputat comunal, un discurs „dare de samă“, care a satisfăcut 
pe deplin alegătorii. La propunerea dlui advocat Iliuh i s-a dat dlui 
Popadiuc (care va ajunge, totuşi, primar, dar după Unire — n.r.), din 
partea alegătorilor români, vot de încredere (Deşteptarea, nr. 17 din 28 
februarie / 13 martie 1902, pg. 3). 

* 

Alegerile comunale din R ădăuh După repetate tratări şi desbateri, 
a succes de a se uni cu Germanii pentru alegerile comunale iminente. În 
urma pactului, Românii sunt asiguraţi de 8 mandate, 4 în corpul III şi 4 
în corpul I, pe când, înainte, posedau numai 6 mandate. 

Corpul III se va întruni la alegere în 18, 19 şi 20 luna curentă. Din 
partea Românilor sunt candidați domnii: loan Botezat — proprietar, Dr. 
Victor Iliub- advocat, George Popadiuc — învăţător, şi A rtemi Popescul 
— proprietar, iar ca membri substituţi, domnii 2tefan Bejan şi Serafim 
Colibaba, ambii proprietari din Rădăuţ. 

Candidaţii aceştia au fost nominaţi de o adunare electorală, ținută 
Mercuri, în 12 I.c., în sala de tir, care a fost foarte bine cercetată, 
representate fiind toate păturile societăţii. Ne pare bine că la conducătorii 

Germanilor şi Românilor a pătruns convingerea de armonică colaborare 
şi de respectare reciprocă pe terenul public (Deşteptarea, nr. 18 din 3/16 
martie 1902, pg. 3). 

* 

Adunarea electorală din districtul R ădăuțului. Adunarea s-a 
deschis pe la 2 1/2 oare p.m. Sala comunală din Rădăuţ era plină de 
alegători din district: gospodari, preoţi şi învăţători. Adunarea a fost 
presidată de cătră P.C. Sa părintele igumen Teofil Patra?, care, după 
salutul adresat alegătorilor, invită pe deputatul districtului la darea 
raportului. 

Deputatul dietal, dl Ilarion Onciul, expune motivele de ce, prin 
mai mulți ani, nu a păşit înaintea alegătorilor cu darea raportului. Causa 
a fost desbinarea în Partidul Naţional Român (din care s-a desprins 
Partidul Poporal Naţional, condus de George Popovici şi lancu Flondor 
— n.r.), provocată prin dedublarea tacticei pentru ajungerea scopurilor. 
Urmarea a fost formarea duor partide române, cu referinţi încordate între 
olaltă. Zizania ar fi devenit mai mare prin apelul cătră alegători, din care 
motiv adunarea alegătorilor trebuia să fie amânată pentru timp mai 
potrivit. Astăzi, partidele române s-au unit. Starea politică s-a schimbat 
spre bine. Majoritatea dietală, ostilă Românilor, este spartă şi în locul ei 
s-a constituit noua majoritate, compusă din Români, Germani şi Armeno- 
Poloni. Astăzi, partidele române sunt în relaţiuni bune cu guvernul, spe- 
cial cu baronul Bourguignon, care, mai ales în timpul din urmă, arată 
bunăvoință față de poporul român (bunăvoința recunoscută era, de fapt, 
față de aleşii românilor — n.r.). Unindu-se partidele române, ele au 
constituit în dietă un club dietal solidar şi s-au constituit sub o dirigență 
națională comună, compusă din câte 5 membri ai ambelor partide, astfel 
că politica naţională a partidelor, prin dirigenţa comună, va fi, de acum, 
unitară. 

„Activitatea dietei a fost rodnică în sesiunea espirată. Deputaţii 
dietali români au privit ca cea mai sfântă datorie a lor de a lucra din 
răsputeri pentru cultura şi bunăstarea poporului. Îndeosebi pentru cultura 
poporului deputaţii şi-au dat cea mai mare silință. Cultura zace în mâna 
preoțimei (făcând această afirmaţie, Onciul nu se referea, din păcate, la 
preoţi precum Iraclie Porumbescu, Silvestru Morariu, Constantin 

Morariu, Simion Florea Marian sau Dimitrie Dan, preoți care au pus 
temeliile unei culturi româneşti în Bucovina — n.r.) Si a 9coalei. Câtă 
vreme între aceşti doi factori de cultură va domni unire, se vor produce 
fructe bune, se va promova progresul, poporul va fi pe calea de a fi 
salvat din întunerecul neştiinţei. Ce atinge biserica, dieta nu are nici o 
competenţă. 

Şcoala, însă, e sub înrâurirea dietei. Dieta votează mijloacele pentru 
susținerea şcoalelor şi învăţătorilor. Şi, în anii din urmă, ea a lucrat pentru 
desvoltarea şcoalei, sub devisa proverbului: „Ai carte, ai parte”. Şcoala 
este trebuință pentru popor, ca să-i salveze existenţa. Căci, dacă va merge 
gospodăria ca până acum, cu bucăţelirea pământului, atunci poporul va 
sărăci fără încetare, dacă nu-şi va agonisi alte mijloace de traiu, şi acelea 
le poate avea numai prin şcoală. Aceasta, însă, numai atunci produce 
înaintare, dacă învățătorimea îşi va împlini datorinţele după legile şcolare 
şi morale. Până acum, învățătorimea a lucrat pentru înaintarea poporului. 

Durere, însă, l-a cuprins pe orator, când a citit broşurica „Apel 
câtră poporul românesc, de învățătorime“. În această broşură se 
batjocoreşte, în cuvintele cele mai josnice şi mai neruşinate, în preoțime, 
boerime ş.a. Nu se poate admite că broşura ar fi ieşit din pana 
învățătorimei întregi (e adevărat, iar numele lor pot fi aflate printre liderii 
„inteligenţei rutene“, cum o numeşte lancu Nistor, lideri politici ai 
ucrainenilor care, de fapt, au fost îmbrânciţi spre altă reprezentativite de 
„popi şi boieri“, cum recunoaşte şi Ilarion Onciul; pentru că românismul, 
ca şi ucrainismul, însemna, la nivel politic, doar demagogia legitimării 
ca reprezentativ „naţional“ — n.r.) şi că aceasta s-ar identifica cu cele 
scrise în broşură, căci, dacă ar fi aşa, nu ar rămâne pentru noi, Românii, 
decât cuvinte de deplorare că o învățătorime este capabilă a se îndrepta 
astfel cătră popor. Nu este alta la mijloc decât agitațiile unei persoane 
anumite, cu scopuri personale în goana după interesele proprii. Căci, 
altfel, persoana respectivă nu ar avea neruşinarea de a aduce astfel de 
lucruri, cum sunt cuprinse în broşură — denunţări fără conştiinţă, 
neadevăruri şi batjocoriri — băgând învățătorimea într-o situație pentru 
care învățătorii nicicând nu vor putea răspunde. Este o batjocură ca, cu 
astfel de vorbe, să se adreseze o învățătorime cătră poporul român. 

Poporul român este ceva sfânt şi niciodată nu vom lăsa ca, în mod 

neruşinat, să se abuzeze de acest popor, pentru a cărui soarte mai bună 
se frământă atât orice patriot român adevărat, nu cu batjocuri, nu cu 
atacuri deşarte, ci cu muncă sârguincioasă şi desinteresată. 

Învățătorimea română să iaie bine sama la ceea ce face, ca 
este răspunzătoare înaintea neamului. Un lup în piele de oaie se bagă 
spre a o seduce, spre a-i arunca năsip în ochi, fără păsare pentru binele 
neamului, vânând numai interese proprii. Şi, dacă învăţătorimea română 
se va lăsa sedusă, atunci ceea ce va face nu va fi salutar pentru poporul 
român, ci şi ea va contribui ca poporul român să fie întunecat şi-l va 
duce la nenorocire. Să se ferească de solidaritatea cu aşa un pamflet 
ordinar, cum este broşura amintită, unde un rol însemnat ocupă espresii 
ca „haită“, „lehăire“ etc. etc., un ton care trebue să micşoreze vaza şi să 
arunce cea mai tristă lumină asupra celui ce foloseşte asemeni batjocuri. 

Dieta s-a ocupat intensiv cu îndreptarea stărei materiale a 
învăţătorilor. A făcut ce a putut. S-a votat un adaos la salarele actuale. 
Adaosul nu este mare, dar lipsesc cu desăvârşire mijloacele; şi chiar ce 
s-a făcut întrece mijloacele țărei cu o sumă însemnată. Pentru viitor, se 
vor face, însă, mai multe şi se vor căuta mijloacele necesare. Învățătorii, 
însă, să se arete vrednici de misiunea lor. Ei muncesc sub împrejurări 
grele, din care causă se bucură de simpatia iubitorilor de progres. Să 
grijească ca să nu se piardă aceste simpatii prin porniri cari le compro- 
mit starea şi şcoala, prefăcând pe adevărații lor prieteni în neprieteni. 
Prin mijloace de acele, la care se fac încercări a-i seduce, ei, desigur, nu 
îşi vor îndrepta starea. 

Dieta s-a ocupat intensiv şi cu progresul economic al ţărei. Țara 
este bântuită de revarsările râurilor, prin cari mult pământ roditor se 
pierde, multe pagube se fac şi pătimeşte greu poporul de la ţară. Un 
obiect de principală ocupaţie a dietei e, deci, regularea râurilor. S-a 
încercat a face regulările cu subvenţii de la stat, dar fără resultat. Totuş, 
în timp determinabil, râurile se vor regula, căci o întreprindere privată, 
sub firma principelui Alfred Wrede, este gata să reguleze râurile, în timp 
scurt, începând de la anul 1903, desdăunată fiind de ţară, în anuități 
suportabile. Afacerea e în pertractare şi se speră un resultat bun. 

Spre a sări în ajutor micilor agricultori, cu credit ieftin, se creează 
în ţară, cu ajutorul comitetului țării, bănci Raiffeisiane. Şi în acest an, 

dieta a votat o sumă însemnată — 60.000 coroane — pentru crearea şi 
susținerea acestor bănci. 

În districtul Rădăuţului, crearea acestor bănci e mai uşoară, căci 
există şi „fondul hambarului“, de unde se dau împrumuturi la bănci. 
Acest fond era, înainte vreme, întrebuințat de comitetele pentru 
întreținerea şoselelor. Prin stăruința deputatului, fondul a fost revocat, 
se află, actual, în administrarea comitetului ţării şi este reservat pentru 
împrumuturi cătră însoţirile Raiffesiane în districtul Rădăuţului. Nu va 
trece multă vreme şi se va crea (în iunie 1903 — n.r.) o Centrală pentru 
băncile Raiffeisen (condusă de o pleiadă de preoți, unii dintre ei chiar 
remarcabili; ctitorul băncilor rurale, Grigore Filimon, a fost, apoi, 
îmbrâncit în anonimatul cel mai desăvârşit — n.r.), când, apoi, va fi mai 
lesne de a găsi mijloace bogate pentru alimentarea lor materială. Crearea 
unei bănci ipotecare a ţărei este o chestiune de puţină vreme. Se poate 
aştepta până în unul-doi ani. Se aşteaptă numai un împrumut de la stat, 
de 1.000.000 coroane, restituibil în 10 ani. Imediat după primirea 
împrumutului, se va deschide banca. Ea va fi de mare folos. Este menită 
pentru sărirea în ajutor micului agricultor, cărui i se va acorda, cu procente 
mici, un credit până la 5.000 florini. 

Dieta s-a ocupat intensiv cu progresul în agricultură şi prăsila de 
vite cornute. S-a decis crearea biroului technic, menit să lucreze pentru 
îmbunătăţirea locurilor. Inginerii acestui birou vor face, gratuit, planurile 
de ameliorare fiecărui proprietar care se va adresa cătră comitetul țărei 
cu cererea respectivă. Mai multe districte din Bucovina au locuri apătoase, 
cari se pot îndrepta prin scurgerea apei. În aceste districte, biroul technic 
va desvolta o activitate foarte binecuvântată. 

Prăsila vitelor este promovată de dietă prin acordarea de premii 
pentru cele mai bune vite şi prin cirezi de prăsilă, dislocate pe la 
proprietari, în felurite comune. 

De remarcat este şi activitatea dietei pentru înlesnirea plății birului. 

Cu reforma legii electorale, dieta s-a ocupat serios. Reforma nu 
se poate face cu una, cu două. Fals este dacă se crede că ar fi suficient a 
vota o lege electorală pur şi simplu, după modelul din alte țări, unde 
împrejurările sunt cu totul altele. Reforma pretinde studiu adânc, pentru 
ca să fie adaptată împrejurărilor şi să corespundă timpului de astăzi. 

Pentru votarea reformei se reclamă majoritatea calificată de 2/3 a 
voturilor. Abia cu noua majoritate dietală ea se poate vota, ceea ce se va 
şi face. În sesiunea viitoare a dietei, se va constitui o comisie specială, 
care, pe baza unui studiu profund, la mâna materialului adunat, va propune 
noul proiect de lege, conform cu împrejurările din țara noastră“. 

Oratorul mai aminteşte activitatea d-sale în comitetul ţărei, 
unde-şi dă toată silința pentru promovarea intereselor româneşti, şi 
promite a lucra, şi în cei doi ani viitori ai periodului actual, cu cea mai 
mare conştiinţă şi cu cel mai mare interes de causă. 

Cu aceasta, discursul este terminat. 

P.C. Sa părintele Teofil Patra? mulţămeşte deputatului pentru 
raportul dat şi pentru activitatea desvoltată, îndemnându-l ca să lucre 
înainte ca până acum şi să nu se uite la „mănjelele spurcate ale gurelor 
nespălate“. 

Părintele exarh Dimitrie Dan din Straja roagă, între vii aprobaţii 
(să nu vă mire că Dimitrie Dan nu mai este „trădător“, că doar „partidele 
naţionale“ s-au împăcat temporar, iar cărturarul are parte de „vii 
aclamații“; va urma, însă, o şi mai cumplită scindare politică „naţională“, 
dar de care Dimitrie Dan se va ţine, cu înţelepciune, deoparte — n.r.) , 
următoarele: 1) Ca regularea râului Suceava să nu se amâe, căci pagubele 
făcute de acest râu sunt enorme, mai ales pentru riverani. Deputatul să 
insiste ca regularea să înceapă chiar în anul viitor. 2) Pentru prăsila vitelor 
sau escris (anunţat — n.r.) premii, nu însă şi în districtul Rădăuţului, deşi 
aici viticultura (Dimitrie Dan, dar şi reporterul „Deşteptării“, confundă 
zootehnia cu viticultura — n.r.) este foarte însemnată şi şi acest district 
contribue la birul ţărei; deci, consiliul de cultură a țărei (aşa se numea 
ministerul agriculturii — n.r.) să escrie premii şi pentru acest district. 3) 
Să se creeze o lege de asigurare şi pentru muncitorii care se nenorocesc 
în păduri, la tăiatul lemnului. Asemene lege există numai pentru lucrătorii 
fabricelor, feresteelor; este absolut necesar ca ca să se estindă şi asupra 
muncitorilor la păduri. 4) Peste an, sunt posturi multe, dar trebue de avut 
cu ce posti. Râurile munţilor purtau mulți peşti şi sătenii din ele îşi căştigau 
hrana de post. Astăzi, însă, peştii au perit în mare parte, căci feresteele 
toarnă rugumătura în părâie şi peştii se înveninează. Roagă, deci, crearea 
unei legi contra necurățirii şi înveninării părâelor muntene cu rugumătură 

din ferestee. 5) Există ordinaţiuni pentru închiderea crăşmelor. Antistele 
comunal însă nu este în stare a pune ordinațiunile la aplicare severă. 
Deci roagă ca jendarmeria să fie însărcinată cu paza închiderii cârşmelor. 

Părintele Ambros Gribovici din Galaneşti doreşte ca deputaţii să 
ceară energic împrumutul de la stat de un milion, căci în ţară e mare 
necesitate de credit ieftin, cum l-ar acorda banca fonciară a ţărei, care 
numaidecât trebue creată. Şi însoţirile Raffeisiane trebue mai bogat 
alimentate, ceea ce s-ar putea mai lesne prin crearea Centralei. Pentru 
însoţirile Raiffeisiane trebue, însă, un inspector român (post lipsit, totuşi, 
de glorie, dar salariat, de care va beneficia, total dezamăgit, Grigore 
Filimon — n.r.), instituit de comitetul țărei, nu ca cel actual, care e Rutean 
şi nici nu înţelege limba, încât, la inspecţie, trec oare întregi, căci nu se 
poate orienta şi numai încurcă treaba. Cere, în fine, ca desrădicându-se 
barierele pe şoselele statului, să se desrădice ele şi de pe şoselele țărei. 

DI învăţător Fedorciuc din Suceviţa se esprimă într-acolo că 
broşura amintită de deputat a fost combătută ca pamflet, citându-se numai 
vorbele grosolane. Ea are, însă, şi părţi serioase (unde? Red.), cari nu au 
fost citate. Nu-i atribue scrierii vorbe de laudă, dar nici nu vrea să o 
nimiciască. Ce este mai însemnat în broşură se va afla, dacă va fi cetită. 

DI Constantin Giurgiu din Satul-mare spune că s-a dispus 
închiderea crăşmelor, ce este, însă, cu „concesionul“? Pentru concesion 
sunt băuturile „frei“ şi cel de la concesion are tot dreptul să zică „Ce 
mi-i face, vornice?“. Cere, aşadară, ca şi crăşmele, şi concesionele să fie 
închise, pentru ca poporul, în timp de sărbători, să steie la sfaturi şi la 
cuvinte frumoase, nu „la ameţituri“. Apoi mai sunt şi „ştrofuri“ (amenzi 
indirecte, realizate prin scoaterea la licitaţie a unui gaj — n.r.) pentru 
părinți, dacă copii lor nu îmblă la şcoală. Nu s-ar putea ca acele ştrofuri 
să curgă înapoi la sat, de unde s-au luat, pentru ca procentele de pe ele să 
fie pentru copii sărmani din şcoalele săteşti? 

Părintele exarh Dimitrie Dan doreşte ca procentele de pe banii 
de pedepse să se trimită de comitetul ţărei cătră comune, fără orice 
intervenire specială, cu destinaţia de a ajutura copiii sărmani. 

DI învăţător Siretean din Bădăuţ arată că unele comune capătă 
pedepsele înapoi şi ar dori, încă, ca capitalul din pedepse să incurgă la 
consiliile şcolare locale din comune, unde să se folosească pentru 

cumpărarea de requisite şcolare etc. 

„„. Toate resoluţiele au fost primite de adunare prin ridicarea 
mânilor. 

Agricultorul lon Chira din Straja cere crearea de paralele române 
la gimnasiul din Rădăuţ, din care district cercetează foarte mulți copii 
şcoalele medii din ţară. 

În fine, dl deputat Ilarion Onciul mulțămeşte adunării pentru 
încrederea manifestată, iar presidentul adunării, dl igumen Teofil Patraş, 
o închee, cătră 4 1/2 oare p.m., cu întreite strigăte de „Să trăiască!“ la 
adresa împăratului Francisc losifI (Deşteptarea, nr. 63 din 15-28 august 
1902, pp. 1-3). 


„Mai mulţi învățători“, încercând 
„a desbina poporul român“ 


Adunarea societății învăţătorilor districtului Rădăub După 
cum este cunoscut, s-a ținut, în 1 Faur 1903, în Rădăuţ, o adunare a 
societăţii învăţătorilor districtului Rădăuţ. Nu v-am scris, până acum, 
despre dânsa nemică, căci, spunând adevărul, nu mi-a fost tocmai plăcut 
a descrie o adunare de învăţători atât de viforoasă. 

Descrierea din „Freie Lehrerzeitung“, din 6 Faur, mă sileşte, însă, 
a da tabloul adunării, căci, după descrierea din,,Freie Lehrerzeitung“, ar 
trebui fiecare să creadă că toţi învățătorii districtului Rădăuţ, în frunte 
cu inspectorul districtual, s-au înhămat la carul domnilor Kipper iun. 
(junior — n.r.) şi Chisanovici şi doresc a-i trage prin tot noroiul pe unde 
aceşti doi domni îi vor conduce. Cu această părere nu putem fi defel 
înţeleşi. 

Adunarea a fost presidată de dl | ssakiewicz. Presenţi, vreo 80 de 
membri, între cari şi inspectorul Maieran. După vorbirea de deschidere 
a dlui Issakiewicz (Issakovicz, în articol — n.r.), dl Teleagă ţine o vorbire 
în memoria repausatului coleg Gheorghi Brăilean, d! H eiler, un discurs 
despre nevoile poporului şi ale învăţătorilor, şi, în urmă, dl Siretean, 
despre tratarea celor gângavi. 

Venind la propunerile libere, dl Teleagă asigură că are a spune 

ceva foarte important şi, de aceea, trebuie să vorbiască în limba germană. 
După aceea, ţine, la adresa dlui Oanea, o vorbire plină de atacuri 
personale, pentru că acesta a cutezat a scrie în „Deşteptarea“ contra „Freie 
Lehrerzeitung“. 

Domnişoara Bodnar, admirând (nu ştiu) oraţiunea sau pe orator, 
îl încurăgează mereu prin esclămări de „pfui!“ şi „bravo!“, iar domnii 
Fedorciuc, L evciuc şi Tofanel ţin hangul prin cuvinte alese sigur din 
„Lehrerzeitung“, ca „Gesinnunglump, Verrater“ etc., ba dl Levciuc 
(cărunt de tot) s-a escelat chiar strigând: „Pălmuţi-l, pălmuiţi-l!““. 

După dl Teleagă, ceru cuvântul dl M aghior, care voeşte, în cuvinte 
calme, să combată espunerile domnului Teleagă. Să fi văzut, acum, pe 
susnumiţii aderenţi ai lui Kipper şi C hisanovici! Ca turbaţi îl întrerump, 
prin larmă şi esclamări ca cele de sus, ba chiar preşedintele adunării 
nu-l lasă să vorbească mai departe. 

Atunci, inspectorul M aieran îşi ia pălăria şi, esprimându-şi dorința 
ca desbaterile participanţilor să se mişte pe un teren colegial şi pacinic, 
părăseşte sala. 

Dacă, până acuma, domnii Fedorciuc et comp. s-au fost moderat 
încâtva, după ieşirea inspectorului nu mai cunosc margini. Dl Fedorciuc 
descrie faptele minunate ale dlui consilier L upu, despre cari nu ştia nime 
vreo boabă, şi cere să i se trimită o telegramă de aderenţă. Degeaba mai 
cercă dl Maghior a se opune. Preşedintele adunării nu-l lăsă să vorbiască, 
iar Fedorciuc et comp. fac o larmă de resună întregul edificiu. Atunci, şi 
dl Maghior, cu mai mulți participanţi, părăseşte sala. 

Ca să pue vârf scandalului, domnul Fedorciuc cere ca să se trimită 
o telegramă de aderență domnului Chisanovici. Asta a fost prea mult 
Chiar şi pentru prietenii cei mai de aproape ai dlui Kipper iun. Kipper 
sen. (senior —n.r), din Rădăuţ, face propunerea ca să i se dea lui 
Chisanovici un vot de blam şi să i se esprime neîncrederea pentru purtarea 
incorectă şi pentru edarea cunoscutului apel cătră poporul român, care 
s-a edat în numele învăţătorilor, fără ca să ştie ei ceva despre dânsul. 

Preşedintele adunării află de bine a nu-l lăsa pe Kipper să vorbiască 
mai departe şi declară, în mijlocul unui vuet colosal, că propunerea lui 
Fedorciuc s-a primit. 

Să fi avut noi, contrarii domnilor Lupu, Kipper şi Chisanovici, tot 

acele principii ca aderenţii lor, s-ar fi finit adunarea cu o păruială 
veritabilă. Nu învățătorii districtului Rădăuţ, ci domnii Fedorciuc, 
Levciuc, Teleagă, Tofanel şi domnişoara Bodnar s-au înrolat în armata 
lui Kipper şi Chisanovici. Să li fie de bine! 

Involuntar, mă simt sedus, după „Freie Lehrerzeitung“, a le zice: 
„Aleluia, domnule Fedorciuc! Te-ai arătat elev bun al domnului 
Chisanovici. Păşeşte numai în urmele lui şi vei fi fericit! Aleluia, domnule 
Teleagă! Eşti primul învăţător în districtul nostru care ai adus ură şi 
discordie între învăţători. Aleluia, domnule Levciuc! La bătrâneţe ai uitat 
de regulele buneicuviinţe, strigând ca jidovii lui Christos: „Pălmuiţi-l, 
pălmuiți-l!“. Aleluia, domnului Tofanel; ai ajuns în mijlocul domnilor 
Fedorciuc şi Levciuc. Aleluia, domnişoară Bodnar! Eşti prima învățătoare 
română care s-a aruncat în o luptă atât de urâtă pentru o damă! 

Sincer zis: Nu mă mir de Fedorciuc şi Levciuc. De la aceştia nu se 
poate aştepta nimic altceva. Mult mă mir, însă, de domnii Tofanel şi 
Teleagă şi de domnişoara Bodnar cum de au putut ajunge pe o cale atât 
de rătăcită! 

Seara, a fost o convenire socială în „Otelul central“. Am mers şi 
eu încolo, să văd ce năsdrăvănii vor mai ieşi la iveală. Important nu este 
nemică. Toaste cu multe vorbe şi cu puţin înțeles. „Freie Lehrerzeitung“, 
însă, scrie că inspectorul Maieran a toastat în onoarea lui Kipper junior, 
admirându-l ca representantul învăţătorilor tineri a aşanumiților „Sturmer 
und Dranger“. Să mă ierte domnii de la „Freie Lehrerzeitung“, dar aceasta 
este un neadevăr cum nu se poate mai mare. Am stat şi eu, doară, la 
masă şi am ascultat foarte bine ce au zis unul şi altul, dar aşaceva n-am 
auzit. Într-o vorbire, a zis inspectorul, între altele, că convenirea socială 
de astăzi e un merit al lui Kipper. Domnii de la „Lehrerzeitung“ ţup! 
prefac iute cuvintele şi-l laudă pe eroul lor. 

Dacă, în realitate, nime nu-l voeşte să-l laude, măcar prin 
schimosirea vorbirii altora va ieşi vreo laudă. Noi îl cunoaştem pre 
inspectorul nostru, de 18 ani, şi ştim că el ştie aprecia învățătorii buni, 
dar nu de acei cari dintr-o cercetare disciplinară cad în alta. 

Domnule inspector Maieran, ai visat, vreodată, că vei ceti că ai 
lăudat pre Kipper şi semenii lui? 

Ei, a fost şi s-a trecut. 

Sperez că adunarea viitoare va arăta că învățătorii districtului 
Rădăuţ, uniţi ca înainte, vor şti deosebi între bun şi rău şi vor păşi pe 
aceea cale pe care au mers până acuma, spre binele şi onoarea lor şi al 
şcoalelor districtului nostru. / Un participant (Deşteptarea, nr. 10 din 2/ 
15 februarie 1903, pp. 2, 3). 

* 

Adunarea societății învăţătorilor districtului Rădăuh Primim 
următoarea rectificare: 

„Onorată Redacţie! 

În numărul 10, pagina 2, din 25 Faur nou a.c., a apărut, în ziarul 
domniilor voastre, „Deşteptarea“, articolul intitulat „Adunarea societăţii 
învăţătorilor districtului Rădăuţ“. 

Deoarece mulţi cred că ceea ce e pus pe hârtie trebue să fie şi 
realitate, rog, în interesul adevărului şi pentru că dl corespondent a fost 
prea agresiv faţă de persoane nevinovate, binevoiţi a tipări, în coloanele 
proximului număr al ziarului domniilor voastre, pe baza mult încercatului 
paragraf 19 al legii de presă, următoarea rectificare, cu adausul că pentru 
şirele ce poate vor întrece coloanele prescrise sunt gata a solvi taxa 
cuvenită (adică publicarea rândurilor care depăşesc suprafața articolului 
la care se dă replica în regim publicitar — n.r.). 

Îmi e o enigmă de ce dl corespondent află de oportun a mă califica 
tocmai pre mine de cel mai negru între obscuri şi cutează a scrie atâtea 
neadevăruri într-un mod care nu se poate escrie unui învățător demn de 
chemarea sa. Aceste iscodiri voesc a le înşira pe rând şi rog pre dl 
corespondent, de e în stare, să le combată pe faţă, în mod cinstit. 

Nu este adevăr cum că eu m-aş fi exprimat că, din cauza 
importanței obiectului, trebue să vorbesc în limba germană. Este, mai 
departe, o iscoditură îndrăzneață, dacă cutează dl corespondent să afirme 
că eu aş fi ținut o vorbire plină de atacuri personale la adresa dlui Oanea, 
pentru că a scris în „Deşteptarea“ contra „Freie Lehrerzeitung“, şi aceasta 
cu atât mai mult, deoarece în puţinele cuvinte rostite de mine, nici dl 
Oanea, dar nici altul cineva n-a fost atins deloc, exprimându-mi numai 
părerea de rău cum că chiar în mijlocul nostru se află încă puţini cari, 
împinşi de feliurite vânturi, se ridică contra noastră şi, prin urmare, con- 
tra lor înşişi. Aici am amintit, între altele, şi de un articol apărut într-o 

foae din ţeară, în care e cuprinsă şi părerea: „Acela care crede că „Freie 
Lehrerzeitung“ propagă interesele învăţătorilor e mişel şi cela ce crede 
asta e sigur nebun“; lăsând plenului adunării să ieie măsurile necesare 
față de acest atac. La această întâmplare, adunarea întreagă (cu excepţie 
2 sau 3) a fost, cu tot dreptul, iritată. 

DI corespondent seamănă a avea un colaborator obscur (după in- 
terior şi exterior) duşmănos stării şi cu deosebire emancipării noastre, 
dacă, pe lângă altele, discoapere dumnealui cum că eu aş fi primul 
învăţător în ţinutul nostru care am adus ură şi discordie între învățători. 
Aici nu-mi rămâne decât să întreb pre dl participant: Când şi în ce mod 
am comis eu astfel de crime? Aceasta rog cu insistență, ca, pentru viitor, 
să mă pot feri de ele. 

E ridicol de tot dacă dl corespondent, din frumoasa cunună de 
doamne presente, află numai una, şi anume domnişoara Bodnar, care ar 
fi, după părerea dumisale, prima învățătoare română care s-a aruncat 
într-o luptă atât de urâtă. Ruşine să-i fie dlui corespondent dacă cearcă 
dumnealui a trage în noroi o damă şi, mai cu samă, atunci când domnia- 
ei nu s-a manifestat deloc altfel decât toate damele presente. 

Că dl superior Leuciuc (Levciuc, în articolul contestat — n.r.) să fi 
rostit „Pălmuiţi-l!“ nu este adevărat. Tot aşa neadevăr este cum că dlui 
Maghior şi Kipper sen. li s-ar fi reţinut cuvântul de cătră conducătorul 
adunării, ci, din contra, ambii domni au dat expresie liberă şi deplină 
părerilor d-sale subiective. 

Expunerile dlui corespondent au, mai departe, un colorit din care 
reesă cum că numai domnii criticaţi în el: Leuciuc, Tofanel, Fedorciuc şi 
eu, în alianță cu Kipper şi Chisanovici, sunt demni a fi răstigniţi şi, atunci, 
abţinerea ar fi salvată, iar învățătorii s-ar bucura de un progres (regres) 
precum a fost înainte de 20 ani. 

Nu numai aceşti domni, ci întreaga învăţătorime conscie 
(conştientă — n.r.) de chemarea sa (cu excepție de 2, 3 inşi, cari, împinşi 
de feliurite evenimente, avantaje personale, rătăcesc de mulţime şi 
dătorințele ei, devin slugă...) represintă azi un zid puternic şi totdeauna e 
gata a-şi salva onoarea, luând lupta fățişă şi onestă contra tuturor atacurilor 
duşmănoase pentru drept şi dreptate. 

Mulţămind sincer pentru publicarea şirelor induse, mă subsemn 

cu toată stima. 
Burla, 16 Faur n. 1903. 
Dimitrie Teleaga, 
cand. şcol.“. 

Articolul rectificat prin şirele de mai sus îl primisem de la unul 
dintre cei mai remarcabili învățători români din districtul Rădăuţului, în 
a cărui iubire de adevăr nici un moment nu ne îndoim. 

Rectificarea o publicăm, deşi nu am fi constrânşi a o tipări în 
întregime, din prevenire şi ca să se cunoască calea de rătăcire care au 
apucat unii învățători români. Chemarea învățătorimii este a duce cultură 
în popor şi onoarea învățătorimii, din nici o parte din afară atacată, nu se 
salvează cu apucături cari nu au nimic comun cu misiunea învățătorului, 
cum este neîncetata propagare de conflicte cu membri ai națiunii ce se 
țin de alte stări, ba chiar asmuţarea populaţiei rurale contra lor (aluzie la 
„pretenţia“ învăţătorilor, formulată în celebrul „apel“, de a fi consideraţi 
şi ei lideri politici, nu numai preoții şi boierii — n.r.). 

Dacă s-au găsit învăţători români cari demonstrează contra acestei 
degradări a învățământului de la rolul de misionari ai culturei la rolul de 
demagogi nescrupuloşi, atunci aceasta dovedeşte numai simţul lor 
desvoltat pentru adevărata onoare a stării, ce o represintă „Lupta fățişă 
şi onestă contra tuturor atacurilor duşmănoase, pentru drept şi dreptate“, 
este foarte frumos zis, numai că, în casul de față, nu să potriveşte, căci 
aşanumita luptă este, în realitate, pentru nedrept şi nedreptate față de 
națiune, care are necesitate de muncitori devotați şi nu de agenţi daţi în 
prada instinctelor brute şi ascultători de poruncile profeților mincinoşi. 
Această cale poate numai contribui la compromiterea şcoalei înaintea 
poporului şi la creşterea urei față de învățător. Dacă acesta este scopul 
domnului conducător şcolar Teleagă, atunci continue-şi „lupta“. Fie dl 
Teleagă propagator al onoarei învățătoreşti, al adevăratei onori, precum 
este corespondentul nostru, nu însă al unei bolnăvicioase caricaturi a ei 
(Deşteptarea, nr. 11 din 6/19 februarie 1903, pg. 1). 

* 


Adunarea din Rădăuba societăţii „Unirea“, unde domnii Dr. 
Aurel Onciul şi Dr. Florea L upu s-au presentat cu purcel, cu căţel din 


cortejul ce îl au în ţară, a reuşit „splendid“ (democaţii ţărănişti ai lui 

Aurel Onciul, secondat de Florea Lupu până în 1905, când „naţionalii“ 
îl vor atrage în tabăra lor, recompensându-l cu preşedinţia Centralei 
însoţirilor Raiffeisiane, devin noii „contrari“ şi „duşmani“, iar noua bătălie 
de tipul „noi împotriva noastră“ durează până la Unire —n.r.). Se vedeau, 
de faţă, în total cam 200 participanţi din puţine sate ale districtului 
Rădăuţului şi din districtul Siretului, mai ales din Volcineţ (rubedeniile 
dlui Dr. Lupu) şi Calafindeşti — cei din urmă, se vede, aduşi din 
precauţiune contra unui fiasco. 

Strânsura aceasta şi-a inaugurat adunarea cu strigăte „Jos boerii!“, 
emanate de la câţiva credincioşi sateliți. La auzul acestor strigări, ce 
dovediră că o massă brută şi pătimaşă este adunată, părăsi sala cea mare 
parte din inteligența venită. Dar nici aşa nu se simţi sigură strânsura. Va 
fi existat o listă de proscripţie. 

O gardă necioplită a început a griji pentru „ordine“, îndepărtând 
din sală pe mai mulţi participanţi, fără ca aceştia să fi dat cea mai mică 
ansă. Se cam temeau convocatorii de libertatea cuvântului, deşi aveau la 
îndemână o gardă dresată, pusă la cale a face, la un semn dat, ilusoric 
orice discurs neplăcut pentru convocatori. 

După aceste preludii, dumnealor se aflau, acum, în largul lor. S-a 
vorbit contra boerilor, contra Centralei (Raiffeisen, condusă de Nicu 
Balmoş, dar care va fi înhăţată, în curând, de Florea Lupu — n.r.), contra 
preoţilor, contra platei funcţiilor, pentru împărţirea fondului (religionar, 
în loturi care să fie acordate țăranilor sărăciţi de împrumuturi bancare, 
aşa cum propuse deputatul german din districtul Rădăuţiului, Michael 
Kipper — n.r.) etc. — golomoz ce venea în minte. 

Participanţii, asmuţiţi de mai mulţi învăţători, glăsuiau întruna prin 
strigări, unde se potrivea şi unde nu. Cu larmă au împedecat pe părintele 
Athanasie German şi V. lsopescul la cuvânt. 

Să nu se creadă, însă, că la adunare a fost de faţă fruntea 
gospodarilor din districtul Rădăuţului, ca la alte adunări. Veniseră numai 
zarvagiii de prin sate, pleava adusă de vânt, căci grăuntele bun a rămas, 
pretutindene, pe acasă. lar dacă a venit vreun gospodar mai de samă, 
îndată, cum a văzut ce strânsură se adunase, a întors spatele şi s-a dus. 

Cei rămaşi făceau larmă şi se încălecau în vorbă, curat ca într-o 
crâşmă, după ce umblase între ei bine păhăruţul. Deci nu a fost reuşita 

„splendidă“? (Deşteptarea, nr. 55 din 13/26 iulie 1903, pg. 2). 
* 

Două scrisori de aderență din Rădăuh În oraşul și districtul 
Rădăuţ e mare însuflețire pentru acţiunea întreprinsă de Comitetul naţional 
şi mare e supărarea din cauza încercărilor ce se fac pentru crearea unui 
nou partid politic românesc. Lumea românească crede că deputatul 
Simionovici (Teofil — n.r.), care s-a ataşat acelei companii faimoase, 
n-a făcut-o din reacredinţă, ci numai sedus fiind. Domnia Sa e netăgăduit 
cel mai bun Român dintre cei trei secesionişti şi dintre toţi aderenţii lor 
şi tocmai de aceea şi părerea de rău a noastră după el e mai mare, căci 
noi n-am aşteptat de la dl Simionovici să se lese ademenit de acei factori 
infecți până într-atâta ca să-şi păteze numele său cel bun pentru veci şi 
pururea. Şi astăzi încă suntem de părere că Domnia Sa nu e ferm decis a 
părăsi partidul nostru, ci, văzând prăpastia spre care l-au împins 
seducătorii săi infecți, îşi va trage pe seamă şi se va reîntoarce în partid, 
declarându-se gata a coopera nu numai cu colegul său, Dr. Aurel Onciul, 
ci şi cu întregul Comitet naţional la binele şi consolidarea neamului nostru 
mult încercat. Domnia Sa a cutrierat satele districtului său electoral şi 
s-a putut convinge, din proprie autopsie, că alegătorii săi nu doresc deloc 
desbinarea şi nu sunt entuziasmați de noul partid politic, pe cari vor 
să-l creeze domnii deputaţi. Domnia Sa va fi ştiind şi aceea că meetingul 
din Rădăuţ are să fie foarte imposant şi participarea la el se va urca cu 
mult peste numărul voturilor ce le-a întrunit Domnia Sa la alegere şi cu 
cari voia să-l legitimeze ziarul „Bukowinaer Post“, că e în drept a crea 
partid, în ciuda Comitetului naţional. Ei, bine, acest vot zdrobitor al 
adunării din Rădăuţi nu poate să fie indiferent dlui Simionovici şi a 
declara, pur şi simplu, în fiţuica „Gazeta Poporului“ că adunările 
proiectate de Comitetul național sunt nişte strânsuri — ar fi o nerozie. De 
aceea sperăm că încă nu-i prea târziu pentru dl Simionovici să-şi salveze 
situaţia în care l-au adus, fără vina sa, tovarăşii săi. 

În orice caz, adunarea din Suceava pentru dl Simionovici va fi 
hotărâtoare — ori de participă la adunarea din Rădăuţi sau se absentează, 
după cum e ordinul de sus şi după cum anunţă organul lor oficios că vor 
face-o. Noi îl invităm să participe la adunare. 

Ca să fie, însă, întrucâtva orientat cam ce fel de dispoziție va domni 

în acea adunare importantă din districtul său, publicăm, mai la vale, două 
telegrame ce ni-au sosit din Rădăuţ: 


„Rădăuţ, 13 August 1909 

Fruntaşii români din Rădăuţ, întruniţi astăzi pentru a lua deciziuni 
pentru prepararea unei primiri vrednice a comitetului naţional, la adunarea 
din 20 August, exprimă comitetului executiv şi veneratului şefal partidului 
național încrederea lor cea mai neclintită. 

L arionescu, Vlonga, M acoveiu, 2esan, Coceală, Tomorug, 
Halus, Cârstiuc, 2erban, Bejan, Zugrav, Marcu, Trufin, Rotar, 
Botezat, L evescul, Bucuriuc, |. Larionescu, MoroSan, S. Halus, 
Colibaba, Vitulschi, Popovici, Strachină, Urmă“. 


„Dr. Iancu Flondor / Storojineţ 

Gospodarii şi cărturarii români din Rădăuţ, întruniți astăzi, au luat 
cu măhnire ştire despre încercările ivite a desbina poporul român şi, 
plini de încredere în bărbăţia Domniei Voastre, jurăm tot sprijinul nostru 
la această pornire şi Vă aşteptăm cu nerăbdare nespusă să Vă putem 
saluta în faţa adunării de Vineri. 

Chelari, Macovei, Berlinschi, Strachină, Aftim L arionescul, 
Ilie L arionescul, Tit Gribovschi, Christofor Macovei, Artemie 
Vlonga, Serafim Halus, lacob Văcărean, lustin Zugrav“. (Patria, nr. 
55 din 18 august nou 1909, pg. 2). 

* 

Adunarea din Rădăubh Nu mai puţin impozantă a fost şi adunarea 
din Rădăuţ. Şi aici primiri solemne şi manifestațiuni grandioase pentru 
partidul naţional şi şeful său. 

La Hadicfalva (Dorneşti — n.r.), a fost întâmpinat şeful partidului 
naţional, dl Dr. lancu Flondor, de o delegaţiune a românilor din Rădăuţ, 
în frunte cu prefectul, i.p. dl Nicanor M acovei, care, în numele acestora, 
îi ură, în termini elocvenţi, un bun sosit, la care dl Flondor răspunse 
mulțămind pentru atenţiunea şi primirea cordială, de care a fost făcut 
părtaş. 

La gara din Rădăuţ, primirea a fost cât se poate de măreaţă. Cu 
urări ieşite din mii de piepturi româneşti şi cu sunetele cântecului 

„Deşteaptă-te române“ fu dl Flondor întâmpinat la părăsirea vagonului 
şi abia după ce se potoliseră espresiunile de însufleţire a poporului adunat 
putu burghezul M arcu din Rădăuţ a-şi prezenta dlui Flondor un frumos 
„colac şi sare“ ca semn de „bun venit“ în hotarele Rădăuţilor. După 
cuvintele de mulțămire ale dlui Flondor la adresa celor cari l-au 
întâmpinat, se puse convoiul în mişcare spre grădina salei de tir, unde 
avea să se țină adunarea, având în frunte un taraf de lăutari. 

Aici aştepta, deja, o mulţime mare de popor, astfel că, cu cei sosiți 
acuma, numărul participanţilor se urca la peste şese mii şi, la întrarea sa 
în grădină, mai fu dl Flondor întâmpinat, încă o dată, de administratorul 
spitalelor, î.p. dl Coceală, care îi ură bun venit în termeni elogioşi, la 
care mulțămi dl Flondor în puţine, dar alese cuvinte. 

Fără întârziere, urcă, apoi, preşedintele comitetului naţional, 
înconjurat de preoțimea districtului Rădăuţ, în frunte cu archimandritul 
sf. mănăstiri Putna, dl T. Patra?, şi de floarea inteligenţei acestui dis- 
trict, tribuna şi declară adunarea de deschisă. 

Cu regrete trebue să constatăm că, chiar în acest moment, o bandă 
de câțiva ciomagii, compusă în majoritate din ciangăi 2i din câțiva 
români păcăto?i, ademeniţi de câteva coroane şi de băuturi, şi condusă 
de un anumit Dionisi Tofanel (acest „un anumit Dionisi Tofanel“ era, de 
fapt, împreună cu întreaga sa familie, sufletul mişcării culturale româneşti 
din Rădăuţi, după cum veți putea constata din ultimul capitol al acestei 
cărți —n.r.), încercă să zădărnicească adunarea prin strigăte de „Trăească!“ 
la adresa deputatului Simionovici. Fără mult pardon, ciangăii au fost 
siliți de înşişi poporenii adunaţi să se depărteze şi adunarea îşi luă cursul 
ei liniştit. 

În vervă oratorică deosebită, dl Dr. Flondor expuse rostul adunării 
de astăzi şi necesitatea unei uniri veritabile în rândurile românilor şi, 
trecând, apoi, la chestiunea pădurei Laura, care chestiune a fost luată ca 
pretext de deputaţii desidenţi pentru a adresa dlui Flondor, prin fițuica 
lor, grave ofense, cu scopul de a-l discredita în ochii poporului din 
districtul Rădăuţ, spulberă, în curând, cu desăvârşire învinuirile aduse la 
adresa dumisale, astfel că chiar poporenii interesaţi în această afacere, 
în frunte cu dl învăţător superior din Vicov, |. Moldovan, şi primarul, 
fură încredinţaţi că toate învinuirile aduse la adresa şefului partidului 

sunt numai bârfeli murdare şi perfidii nemaipomenite (nici vorbă; lancu 
Flondor era amestecat în tot felul de afaceri oneroase cu cherestea, 
inclusiv prin zona Dornelor, iar argumentarea privind onestittea sa în 
afacerea pădurii Laura e atât de trasă de păr şi de persuasiv-lăcrămoasă, 
încât nici nu mai merită comentată — n.r.). Ne simţim dători să relevăm 
că chiar oameni cari se aflau, mai înainte, între cei ce au încercat să 
sfarme adunarea, după expunerile dlui Flondor au recunoscut că au fost 
seduşi de agenţii dlui Simionovici, votând, apoi, dlui Flondor deplina 
lor încredere. 

Adevărul iese, totdeauna, la iveală şi învinge. 

Urmează, apoi, oraţiunile domnilor Dr. Florea L upu, care expune 
pe larg operațiunile Centralei băncilor raiffeisiene, reducând la zero ştirile 
defăimătoare ale deputaţilor desidenţi în ce priveşte aceste operațiuni 
(dar Florea Lupu avea să aducă la faliment băncile rurale, apoi să 
abandoneze inutila Centrală în mâinile nevrednicului popă George Sârbu, 
cel care va înşfăca, cu sprijinul lui Iancu Flondor, după Unire, şi averile 
mănăstireşti, pentru a le stoarce de vlagă până la moarte — n.r.), gospodarul 
Forfotă din Dorna, primită cu multă însufleţire (îndreptăţită, pentru că 
munteanul ăsta stârnise chiar şi admiraţia autorităților imperiale vieneze, 
ba chiar şi pe cea a lui Francisc losif- n.r.), a deputatului Dr. Aurel cav. 
de Onciul (aflat, deja, cu un picior în partidul pe care îl va înfiinţa — 
n.r.), a dlui Dori Popovici (viitorul averescan, spulberat de Iancu Nistor, 
din pricina unor afaceri la fel de oneroase precum cele ale lui Flondor, 
Lupu, Sârbu et Co —n.r.), care propune rezoluția de urmează, primită cu 
unanimitate: 

„Gospodarii români din districtul Rădăuţ, întruniți astăzi în o 
adunare mare, de mai multe mii de suflete, au ascultat cu adâncă bucurie 
hotărârea comitetului național ca să se strângă rândurile poporului român 
într-un singur partid românesc. Deplini înţeleşi cu această hotărâre, 
gospodarii români roagă pe şeful partidului, d Iancu Flondor, ca comitetul 
național să între, fără întârziere, prin satele noastre şi să pornească cu 
alegerea bărbaţilor de încredere, pe care să se razime, de astăzi înainte, 
puterea bietului neam năcăjit“. 

Urmează, apoi, oraţiunea dlui Alexandru Halus, a învățătorului 
superior din Suceviţa, dl Fedorciuc, care declară că învățătorimea acestui 

district regretă atitudinea învățătorului superior Tofanel, şi, în fine, a 
dlui Libu şi a părintelui Gherman. 

Mai trebue să amintim că, la votarea resoluţiunii, prin care dl 
Simionovici este provocat să reîntre în partidul național, s-a făcut şi 
contravotare, astfel ca nimene să nu poată susţine că n-a fost primită cu 
unanimitate de voturi. 

Resoluţiunea respectivă sună aşa; 

„Poporul țărănesc din districtul Rădăuţului îi poronceşte 
deputatului său Simionovici să se împreune iarăşi cu partidul românesc, 
în frunte cu dl lancu Flondor“. 

Toți ţăranii adunaţi la această adunare în număr de multe mii — 
stabilirea unei cifre a prezențţilor a fost imposibilă, din cauza vastității 
grădinei, de astădată plină de lume de la țară — au regretat că deputatul 
ales de dânşii nici nu a aflat de bine să se prezinte în fața lor, conchizând, 
din acest moment, că atitudinea sa politică actuală e foarte dubioasă. 

Întru manifestațiuni nesfârşite, adunarea a fost închisă la orele 5 
p.m. Raport detailat va urma (Patria, nr. 56 din 22 august nou 1909, pg. 
3). 

* 

Am promis, în numărul trecut, că vom da un raport mai amănunțit 
asupra acestei adunări măreţe şi o facem cu atât mai mult, cu cât mai 
mare este grija duşmanilor neamului nostru să o prezinte ca un dezastru 
cumplit, pe care l-a suferit acolo partidul naţional. Noi ne dorim tot aşa 
nişte dezastre peste tot — şi lor le dorim tot aşa nişte biruinţi. Că minţesc 
în modul cel mai revoltător, asta e numai în bine înțelesul interes al nostru, 
fiindcă numai publicul român, care a participat şi va participa cu miile la 
adunările naţionale, are cea mai bună ocazie a se convinge că dânşii 
operează exclusiv numai cu minciuni. Deci, tot aşa înainte, de-a valma 
cu Moritz di pi „Buk. Post“ şi cu ceilalți perciunaţi. 

Dar să spunem, în modul cel mai obiectiv, cele ce s-au petrecut în 
Rădăuţ: 

Ajungând convoiul imposant, de mai multe mii de capete, în 
grădina salei de tir, unde era adunată o mulţime imensă de lume, şeful 
partidului, Dr. lancu Flondor, şi membrii comitetului naţional au urcat 
tribuna înaltă din minunata grădină şi au aşteptat câteva minute să se 

grupeze, jur-împrejur, miile adunate. După ce s-a făcut linişte completă 
şi a încetat orice mişcare, după ce chiar şi toți pomii din împrejurime 
erau încărcaţi de mulțimea ţăranilor adunaţi, şeful partidului nostru se 
adresează cătră miile adunate, vorbindu-le: 

- Cinstiţilor gospodari!... 

În acest moment, se aud fluierături asurzitoare din partea unui 
mic grup de unguri, grupaţi în jurul superiorului din Volovăţ, a decăzutului 
Dionisie Tofanel, care, din parte-i, striga ca un desperat: „Trăiască 
Simionovici!““. 

Indignarea celor prezenți era cumplită, mai ales de aceea că nici 
nu se ştia ce are de gând să spună dl Flondor şi aceşti „obstrucţionişti“, 
comandaţi cu plată, încearcă să „spargă adunarea“, după cum li-au ordonat 
cei trei deputaţi absenţi. 

După cel mult zece minute de obstrucţie, câțiva ţărani au intrat în 
ceata ungurilor năimiţi şi l-au luat pe sus pe dl Tofanel, aducându-l 
frumuşel sus, pe tribună, şi zicându-i: 

- Dacă ai ceva de spus, mişelule, atunci spune-o de aice, ca să te 
auzim cu toţii, nu sbiera, însă, ca un smintit! 

A ajuns atâta. Ungurii, în număr de cel mult 50 de inşi, toți din 
Andreasfalva, văzându-se fără conducător, au apucat-o, unul câte unul, 
la sănătoasa şi, în decursul întregii adunări, nu s-a mai auzit nici o notă 
discordantă, nici măcar o unică întrerupere, aşa că încercarea lor nebună, 
în loc să li ajute, mai rău li-a stricat, îndemnându-i pe toţi oratorii să 
lovească mai energic în coarda sentimentelor celor adunaţi, ba 
avântându-i adese până la înălțimi ale însufleţirei şi sincerității inimei 
româneşti, cum nu s-a mai auzit în adunări poporale româneşti. 

Aşa a vorbit dl lancu Flondor aproape o oră întreagă, aplaudat 
de toată lumea adunată acolo şi argumentele aduse de Domnia Sa contra 
calumniatorilor infami erau direct nimicitoare. Domnia Sa arată, mai 
întâi, că comitetul naţional vine cu cele mai curate intenţiuni şi bucuros 
se supune judecății poporului. Condamnă mişelia acelora cari, fără a ne 
asculta, au încercat să zădărnicească adunarea aceasta. |storise2te, apoi, 
toată afacerea cu L aura, care îi este foarte bine cunoscută şi deputatului 
Simionovici, care, însă, admite să se publice în fițuica lor cele mai 
neruşinate calomnii la adresa dlui Flondor. 

Afacerea e, aproximativ, următoarea: Pădurea „Laura“ constă din 
523 părtăşii. Din aceste, au cumpărat jidanii Axelrad Anhauch şi alți 
parhuni succesive, pentru prețuri de nimic, majoritatea părtăşiilor, iar 
Maidanek, care avuse cumpărate direct de la părtaşi câteva părtăşii, a 
cumpărat, în fine, şi părtăşiile de la ceilalți jidani şi a întrunit în mânile 
sale cam la 400 din ele. Având el majoritatea tuturor părtăşiilor, tendinţa 
lui mergea într-acolo ca să pună laba şi pe restul — tot cu prețuri de nimic 
şi pe căile cele mai condamnabile. 

Gospodarii, însă, cereau să se facă despărţirea părtăşiilor lor de 
cele ale lui Maidanek, acesta, însă, nu o voia nici cu ruptul capului, cu 
bine calculata intenţie ca să-i constrângă pe ţărani să i le vândă şi pe ale 
lor. Dumnezeu, însă, dă că, în anul 1907, domneşte peste tot o criză 
cumplită de bani şi Maidanek ajunge în mare calamitate din cauza unui 
ginere al său, cu numele Gottesman, din Coşciuia, care era ajuns la 
faliment pentru nişte afaceri de lemn. Cuţitul îl ajunsese pe jidan la os şi 
nevoia l-a silit să vândă părtăşiile sale din Laura. 

Prin unii mijlocitori ai săi, s-a apropiat acest jidan de dl Flondor, 
îmbiindu-l să cumpere numitele părtăşii. S-au întrepus cu tot adinsul şi 
alți factori din ţară în sensul acesta şi, în sfârşit, cu mare greu, după ce 
s-a pus în înţelegere cu părtaşii ţărani din Vicov, dl Iancu Flondor s-a 
decis să cumpere părtăşiile de la Maidanek, cu atât mai mult că însuşi 
presidentul țării, Dr. Bleileben, l-a îndemnat la aceasta cu tot adinsul, 
zicându-i că el însuşi ar cumpăra „Laura“, dacă ar avea numai bani şi de 
n-ar fi presidentul țării, fiind convins de rentabilitatea afacerii. 

În acelaşi timp, a promis presidentul ţării, cu cuvântul său de 
onoare, că, în timpul cel mai scurt, va dispune să se despartă părtăşiile 
omeneşti de cele cumpărate de la Maidanek. S-a şi făcut acest contract 
fără întârziere, însă în el a pus presidentul codiţa dracului, menită de-a 
zădărnici toată afacerea şi, după putinţă, a-l ruina chiar pe cumpărător. 
S-a spus anume că părtaşii singuriţi au dreptul de a recura în contra 
despărțirii — şi duşmanii neamului nostru l-au pus la cale pe un anumit 
parşiv, cu numele Aron Teiler, care avea încă o părtăşie acolo, să facă 
recurs contra despărţirei şi prezidentul țării, cel ce dăduse deputațiunii 
numeroase de oameni cuvântul său de onoare, a fost acela care s-a grăbit 
să primească recursul jidanului Teiler şi să zădărnicească orice despărțire. 

Se vede că la acest act prezidial de-aşi călca cuvântul său de onoare l-a 
împins numai înalta sa înțelepciune de guvernare şi cinstea de şef al 
administrației publice. 

Trei ani de zile sunt de când pădurea „Laurei“ este închisă şi 
capitalul de peste jumătate de milion, băgat în ea şi plătit în bani gata lui 
Maidanek, stă degeaba, iar cametele pentru el, care au trebuit plătite în 
numerar, se urcă peste 120.000 coroane. Toate acestea din cauză că 
prezidentul ţării şi-a călcat cuvântul dat şi s-a dovedit că stă în slujba 
duşmanilor noştri, cari ar dori să-l ruineze pe un bărbat neînfricat cum e 
dl Iancu Flondor. 

Ce se mai poate aştepta, acuma, de la acest om? Nu i-a rămas, 
deci, dlui Flondor alta decât să ceară despărțirea pe cale judecătorească. 
Tot aşa cum judecătoria desparte pe frate de frate cu averea moştenită de 
la părinţi, tot aşa poate ea să-i despartă şi pe gospodarii părtaşi de massa 
părtăşiilor cumpărate de la Maidanek. Aceasta o ştie prea bine deputatul 
Simionovici, însă, pentru a-l calomnia pe dl Flondor şi a-l înjosi în faţa 
poporului, publică, în gazeta lor neruşinată, minciuni că dl Flondor i-a 
pârât pe părtaşii ţărani din Vicov. 

Vorbitorul se provoacă chiar la însăşi mărturia părtaşilor presenţi 
şi demonstrează adevărul ziselor sale cu înşişi aceşti martori. Păcat că 
n-a fost dl Simionovici de față, să simtă nemernicia uneltirilor scârboase 
ce le făuresc mişeii de la gazeta lor în contra dlui Flondor şi a comitetului 
național. Dar vom reveni asupra acestei cestiuni importante. 

Al doile vorbitor e dl Florea L upu, care spulberă toate clevetirile 
în contra Centralei, dovedind că jidanii şi ceilalți duşmani ai neamului 
nostru au cel mai mare interes să surpe autoritatea acestei instituţii 
economice. Despre aceste argumente ale dlui Lupu şi celelalte ce mai 
sunt de spus despre decursul deosebit de demn al adunării de la Rădăuţi 
vom mai vorbi de altădată (Patria, nr. 57 din 26 august nou 1909, pg. 3). 

* 

Din R ădâuți. Dumineca trecută s-a ţinut în Rădăuţi o mare adunare 
creştinească, la care au participat atât Românii, cât şi Nemţii. Adunarea, 
convocată de dl A. Halus, a fost prezidată de prefectul în penziune, dl 
Nicanor Macovei, şi s-a ocupat, între altele, şi cu atitudinea liberalilor 
față de noua lege electorală, hotărându-se ca, contrar tendinţelor acestora 

de a zădărnici sancţionarea ei, să se trimită o rezoluțiune autorităţilor 
supreme şi prezidiului partidului creştin social din Viena ca să stăruiască 
pentru sancţionarea acestei legi. În ce priveşte repausul duminical al 
cârşmelor, s-a luat hotărârea ca să se facă paşii necesari ca acestea să fie 
închise de Sâmbăta, după-amiazăzi, până Luni, dimineaţă. 

În ce priveşte alegerile pentru consiliul comunal al oraşului 
Rădăuţi, s-a hotărât ca creştinii să meargă mână în mână pentru a delătura 
din această corporaţiune elementele jidoveşti. În scopul acesta, se vor 
ținea, în fiecare Duminică, adunări, cari vor avea să prepare alegerile. 

Adunarea a fost cercetată de peste 400 bărbaţi (Patria, nr. 86 din 5 
decembrie nou 1909, pg. 3). 

* 

) idanii din Rădăuți. Pentru una din zilele trecute, a fost convocată, 
în Rădăuți, o adunare a creştinilor din acest oraş spre a se sfătui în 
chestiunea alegerilor comunale, cari vor urma în curând. 

Cu toate că această adunare a fost anunţată la timp şi s-a fost 
asigurat şi localul în care avea să se țină — sala comunală — mare li-a fost 
mirarea creştinilor când au aflat sala ocupată de un număr de jidani, în 
frunte cu jidanul Terner, veniţi acolo să ţină şi ei o adunare în acelaş 
scop. 

Protestările creştinilor, veniţi la această adunare în număr de peste 
500 bărbaţi (de la ştirea anterioară, din aceeaşi coloană de ziar, numărul 
„bărbaţilor“ creşte cu 100! — n.r.), au avut drept urmare că jidanii, adunaţi 
în acea sală, au recurs, fără întârziere, la concursul gendarmeriei şi al 
autorităților comunale, cerând scut înarmat contra „atentatului creştinesc“ 
îndreptat contra lor. Această cerere a avut succesul dorit, căci primarul 
orasului, Zukowski, s-a şi înfățișat imediat pentru scutul jidovilor săi. 

Înfruntat fiind de creştinii adunaţi cum de a putut să pună sala, 
pentru acelaşi timp, la disposiţiunea a două partide, domnia sa s-a scuzat 
cu o neînțelegere şi a dispus ca adunarea creştinească, la care erau de 
față peste 500 bărbaţi, să se țină în alt loc, pe când pe cei 20 jidovi, cari 
nu anunţaseră adunarea în mod legal, i-a lăsat în sala comunală. Halal de 
un astfel de primar. Va sosi, în curând, timpul să ne socotim şi cu el 
(Patria, nr. 86 din 5 decembrie nou 1909, pg. 3). 


* 

În preajma alegerilor comunale din Rădăuţi. Din Rădăuţi ne 
sosesc plângeri peste plângeri asupra volniciilor actualului consiliu 
comunal şi asupra felului vitreg cum sunt tratate cerinţele juste ale 
elementelor emancipate de jugul jidovesc. Actualul consiliu comunal, în 
frunte cu primarul oraşului, stă absolut în serviciul jidanilor. Alegerile 
nouă nu s-au făcut încă, fiindcă dumnealor nu voiesc să recunoască la o 
mulţime de creştini, mai ales Români, dreptul de alegători pe motive 
ridicole, iar numărul alegătorilor jidani se sporeşte la fiecare nouă 
redactare a listelor cu sutele, recunoscând dreptul de alegători la toți 
jidanii pripăşiţi din toată lumea. Neruşinarea merge aşa departe că-i şterg 
pe Români din liste, sub cuvânt că ar fi veniţi din România şi nu ar fi 
băştinaşi. Va să zică, perciunaţii sunt băştinaşi, iar Românii au venit, cu 
torba în spate, la Rădăuţi! 

Actualul consiliu comunal are, însă, motive foarte vajnice că ține 
cu atâta tenacitate la cârma oraşului. Se teme de o revizuire mai 
amănunțită a felului cum a gospodărit averea comunală, din care cauză 
se ține, se vede, şi bilanțul, şi preliminarul pentru anii 1908 şi 1909 se- 
cret, cu toate că legea cere să fie publicat la vreme. 

Zilele trecute, a fost o deputaţiune pe la toate forurile competente 
ca să ceară sanarea acestor stări anormale, dar tare ne temem că nu va 
folosi mult plângerea aceasta, căci dă, la noi au numai jidanii dreptate 
sau cei ce stau în serviciul lor. 

Comitetul ţării va cere, poate, ca să plătească reclamanțţii 
cheltuielile pentru anchetarea cazului, căci îi vorba doar de reclamanţi 
creştini şi creştinii n-au aceleaşi drepturi în ţară ca şi jidanii! Noi aşteptăm, 
însă, că măcar de astădată nu le va face comitetul țării pe placul Jidanilor 
şi va trimite un comisar la Rădăuţi, care va şti să-şi împlinească datoria, 
spărgând cuibul viespilor jidoveşti, căci e timpul suprem să se facă ordine 
şi acolo. 

De la alegătorii români din Rădăuţi aşteptăm că vor merge toți 
solidari contra jidanilor şi jidoviţilor, ca să ne putem emancipa, odată, 
de acel jug ruşinos, care ne apasă de atâta vreme. Ar fi timpul suprem ca 
să fie lăsate la o parte toate ambițiile personale ca să poată reuşi alegerile 
aşa cum recere interesul obştesc. 

De ce pot fi Jidanii solidari şi de ce să nu poată fi Românii? Sau 

cred, poate, anumite persoane că mântuirea neamului ne va veni de la 
Jidanii cu cari s-au aliat dumnealor? Dumnealor nu-şi dau seama de câtă 
importanţă ar fi avut pentru noi ca să nu mai fie Rădăuţii sub stăpânirea 
Jidanilor, cari exploatează fără de scrupul cel mai bogat district din 
Bucovina. Prin legea ast nouă (noua lege electorală — n.r.), ni s-a dat în 
mână o armă puternică, cu care am putea uşor nimici, pretutindene, 
influinţa nefastă a Jidanilor, dar ce folos, dacă nu ştim s-o întrebuințăm. 

Cum să ne desrobim economiceşte, dacă dăm noi, din bunăvoie, 
puterea pe mâna Jidanilor la sate şi la oraşele din provincie? Cine să 
promoveze interesele comercianților creştini, unde să afle ei un razim, 
dacă ajung în consiliile comunale de prin oraşe cei mai mari duşmani ai 
oricărei întreprinderi comerciale a unui creştin? Până când atâta nepăsare 
faţă de toate interesele noastre cele mai vitale? Sau cred, poate, Rădăuţenii 
că Jidanii au luat patent de la Dumnezeu pe întreg negoțul şi pe toate 
consiliile comunale de prin oraşe cei mai mari duşmani ai oricărei 
întreprinderi, aşa, după plac, căci noi nu ştim să ne organizăm, noi nu 
ştim să fim solidari în luptă cu cei ce caută să ne piardă. Noi ne certăm şi 
ne divizăm puterile chiar în momentele cele mai critice şi toate acestea 
le facem de dragul şi pe placul Jidanilor. 

Cât de bine ar fi să dispară, măcar de data aceasta, orice 
neînțelegere dintre Românii din Rădăuţi, să se alieze cu ceilalți creştini 
şi să nu rămâie nici urmă de Jidan prin consiliul comunal! 

Acel Rădăuţean român care va vota pentru vreun candidat Jidan 
va fi un trădător ticălos al intereselor neamului nostru şi ar face foarte 
bine să se facă chiar jidan şi cu credinţa! (Patria, nr. 40 din 26 mai nou 
1910, pp. 1,2). 

* 

Apel. Duminică, în 15 Maiu 1910, s-a ţinut în Rădăuţi adunarea 
generală a Societății Prisăcarilor din districtul R ădăuilor. 

La adunarea aceasta s-a hotărât, între altele, şi ţinerea unui curs 
teoretic şi practic despre albinărit, care să dureze cel puţin 2 zile, începând 
la 1 Iulie stil nou. 

Cursul acesta se va ținea, însă, numai atunci, dacă se va anunţa un 
număr mare de participanți. Fiind albinăritul cel mai frumos, cel mai 
plăcut şi chiar şi cel mai rentabil ram al agriculturei, ar fi de dorit ca 

numărul participanților să fie cât se poate de mare. Anunţările se fac 
gural sau scrisual la subsemnatul, până cel târziu la 15 Iunie a.c. Onorata 
inteligență este, deci, respectuos rugată să binevoiască a înştiința despre 
aceasta şi pe poporenii noştri ca să participe şi ei la cursul acesta. La caz 
că s-ar anunța un număr corespunzător (40-50) de participanți din 
districtul Sucevei, atunci aş ţine un curs separat şi în districtul acesta. 

Tot la această adunare s-a pus la cale şi înfiinţarea unei Societăți 
pentru asigurarea vitelor cornute i a cailor. Cât de trebuincioasă şi 
cât de folositoare este o astfel de societate o ştie fiecare gospodar care 
are vite; căci câte boli, câte nenorociri sau alte întâmplări primejdioase 
nu-i ameninţă, în fiecare moment, vituţele sale şi, nu o dată, şi existența 
sa întreagă. Deci şi aici s-ar aştepta ca anunțările să fie cât de numeroase. 
Statutele s-au trimes deja spre aprobare la guvern. Anunţările se fac la 
domnii preoţi, învăţători sau la băncile raiffeisiane şi se trimit, apoi, 
cumulativ până cel târziu la 20 Iunie a.c. la adresa subsemnatului. 

Societatea îşi are sediul în Rădăuţi şi se estinde, pentru micşorarea 
riscului, asupra întregului district politic. Totuşi, numai acele comune 
vor putea intra în sânul societăţii în cari vor fi anunţate cel puţin 40 de 
vite cornute sau cel puţin 25 cai spre asigurare. Membrii sunt datori, 
conform statutelor, a-şi asigura toate vitele apte pentru asigurare la 
societate. Premia anuală e fixată cu 2% pentru vitele cornute şi 3% pentru 
cai din valoarea asigurării. Asigurarea se estinde asupra acelor pagube 
cari s-au întâmplat prin peirea sau tăierea de nevoie a animalului asigurat. 

Fraților intelectuali! Timpul fraselor goale, însă pompoase, cu cari 
se fericea, odinioară, poporul nostru s-a trecut deja, noi trăim, acuma, în 
era activităţii reale şi trebuie să ţinem, deci, cont de aceasta dacă voim 
ca poporul nostru să înainteze. Vă rog a ni sprijini. 

Cu deosebită stimă: / Vasile Strachină, / învăţător agricol în 
Rădăuţi (Patria, nr. 41 din 30 mai nou 1910, pg. 3). 

* 

Comitetul j udețului Rădăuți, ales în ziua de 26 Decemvrie 1910, 
stil nou, s-a constituit precum urmează: 

Preşedinte: Dimitrie Dan, protopop în Straja; vicepreşedinte: 
Zaharie Zub, econom în Horodnicul-de-sus; secretar: Aurel Purcan, 
administrator silvic în Vicov-de-sus; cassar: Dorimedont Vlad, supe- 

rior în Putna. 

Membrii comitetului: George Bucevschi, primar în Frătăuţul 
vechiu, George Puha, primar în Bilca, Constantin AndriSan, primar în 
Frătăuţul nou, Vicol, primar în Volovăţ, Nicolai Belibou, primar în 
Vicovu-de-sus, Gavril Nistor, econom în Vicovu-de-sus, Constantin 
Popovici, paroh în Vicovu-de-jos şi loan F edorciuc, superior în Suceviţa 
(Foaia Poporului, nr. 2 din 7 ianuarie 1911, pg. 12). 

* 

Din Rădăuți.A pel. Primim următorul apel, căruia îi facem loc cu 
plăcere în coloanele ziarului nostru: 

„Prea stimate Domnule, 

Timpul fraselor goale şi pompoase, cu cari se fericea odinioară 
poporul nostru, s-a trecut deja. Şi e bine că s-a trecut măcar acuma, că 
azi, când toate neamurile şi popoarele din lume se află într-o continuă 
luptă de concurenţă pentru înaintare şi propăşire, o stagnare din partea 
noastră ne-ar duce desigur la peire. 

Lozinca tuturor neamurilor şi mai că a tuturor stărilor şi breslelor, 
a săracilor şi a bogaţilor, a muncitorilor şi a capitaliştilor este, astăzi, 
organizarea economică, căci fiecare e pătruns de adevărul cuvintelor: 

„Unde-i unul nu-i putere la nevoi şi la durere; 

Unde-s doi puterea creşte şi duşmanul nu sporeşte“. 

Dacă stări şi neamuri nepericlitate în existenţa lor se organizează 
azi pe bază economică, cu atât mai mare nevoie avem noi, Românii 
bucovineni, de organizări economice. Numai acela e în stare să cunoască 
cât de înapoiaţi suntem noi în cele mai multe privinţe, care a avut 
ocaziunea să vadă şi alte popoare. 

Deci, dacă voim să nu ne stângem ca popor de pe acest scump 
petec de pământ, atunci fiecare din noi, fără deosebire de stare şi etate, 
trebuie să muncească din răsputeri la ridicarea şi înaintarea poporului 
nostru, căci cum să înainteze gospodarul nostru şi să-i meargă bine şi cu 
dânsul şi naţiunei întregi, când toate cele ce îi trebuiesc se scumpesc, pe 
când productele câmpului său, câştigate cu atâta muncă, şi vitele sale, 
crescute şi ţinute cu atâta greu, trebuie să le deie cu cât îi oferă neguțţitorii 
organizați şi rafinați. 

Deci, ca să facem un pas înainte pe terenul acesta, am înființat în 

Rădăuţi „Însoţirea de cumpărare şi vânzare Albina“, care, după titlul şi 
menirea ei, are de scop a mijloci orişice cumpărare de obiecte 
trebuincioase membrilor ei şi astfel a ni emancipa de influența şi jugul 
străinilor şi a ni creşte totodată şi un număr de tineri comercianţi, de care 
avem aşa mare lipsă. Dară o însoţire română comercială, fără de sprijinul 
onoratei inteligenţi şi a poporului nostru, nu poate să prospereze şi nici 
chiar să existe, căci ea e împreunată cu spese foarte mari. 

Având, deci, însoţirea „Albina“ o menire aşa de înaltă şi de 
frumoasă pentru națiunea noastră, atunci datoria noastră, a tuturor 
Românilor adevăraţi, e ca să o sprijinim din răsputeri prin cumpărarea 
tuturor mărfurilor numai de la prăvălia ei şi aceea cu atât mai mult, fiindcă 
ea nu pretinde jertfe băneşti ca alte societăţi, ci ni oferă numai mărfurile 
cele mai bune cu preţuri relativ ieftine. 

Dacă se şi întâmplă vreodată cuiva vreo neplăcere, ceea ce se 
întâmplă nu o dată şi la cei mai renumiţi şi versați comercianţi, atunci nu 
trebuie doară să fim aşa de pedanți şi neindulgenţi tocmai cu societatea 
noastră, a tuturora, cari n-am trăit până acuma lângă teşghea, ci din contră, 
fiecare din noi e dator să conlucre la înlăturarea neplăcerilor, ca pe viitor 
să devenim cât se poate de perfecţi. Deci, în lături, fraților, cu 
indiferentismul cosmopolit şi cu naționalismul de paradă şi hai să ne 
întâlnim şi unim la muncă reală şi sigur mântuitoare. Suntem puţini şi 
dacă şi aceştia ne vom separa şi împrăştia, atunci unde vom ajunge? 

Cine să ne ajute şi să ne mântuiască? 

E timpul suprem ca fiecare din noi, care mai calcă încă pragurile 
prăvăliilor străine (şi de aceştia sunt foarte mulţi nu numai în Rădăuţi, 
dar în toate părţile — nota redacţiei „Foaia Poporului“), să se ruşineze de 
sine însuşi, căci nu numai că se degradează şi înjoseşte singur ca Român 
înaintea străinilor, arătându-şi valoarea naţionalismului său, ci ni aduce 
şi pagube materiale şi naţionale, dând câştigul în mânile străinilor şi 
întărind străinismul, care şi aşa ne copleşeşte şi ne înlătură din toate 
poziţiunile noastre. 

În fine, ar fi bine dacă toţi acei factori din comuna D-voastre, cari 
doresc şi au bunăvoința de a conlucra la înaintarea şi întărirea neamului 
nostru să se unească într-un fel de comitet, cam ca comitetul naţional, şi 
să ne înştiinţeze, ca să-i putem invita la o consfătuire (congres) pentru 

aflarea şi statorirea mijloacelor de înaintare a poporului nostru. 

Dorindu-vă an nou fericit, semnăm cu deosebită stimă / Teofil 
Simionovici, / deputat în parlament şi dietă / Direcţiunea: C. Strachină, 
Dr. |. Tarnavschi, A. 2 esan, G . Popadiuc, T. Polonic, M. Dolinschi, |. 
Berlinschi, E. Hreniuc, E. Mihalcean (Foaia Poporului, nr. 6 din 5 
februarie 1911, pg. 13). 

* 

Alegerile din cercul electoral Rădăuț. Poporul român din 
districtul R ădăulului erevoltat până la scârbă de cele ces-au petrecut 
la alegerea din 28 Aprilie 1911 în favorul Verwalterului din Vicovu- 
de-sus (Aurel Ţurcan, membru şi sprijinitor financiar al tuturor 
societăţilor culturale româneşti din Rădăuţi, despre care, în articolele 
anterioare, s-a vorbit la superlativ — n.r.). Îmblau bieţii țărani, a doua 
%j a treia zi după alegere, ca ucii, încât vă spun sincer că nu mă 
înghesuiam să li vorbesc ceva, căci citiam pe fețele lor amărăciunea 
de care erau stăpâniţi că au pierdut la alegere pe cela de carei era 
mai drag în lume, pe di George Tofan (George Tofan, iniţial partizan 
al lui Florea Lupu, care l-a „onorat“ cu pomenile Centralei însoțirilor 
Raiffeisiane, conducea, alături de Iancu Nistor, „Junimea literară“, iar 
această camaraderie cu Nistor îl va muta, încet, dar sigur şi, în bună 
parte, meritat, în legendă —n.r.). 

Te durea inima când auziai pe câte unul zicând: „Ce-o să fie cu 
noi? La ce plătim bir aşa de greu, ca să ni încalice beţiile unor prăpădiţi?“. 

Altul zice, iarăş, că asta ne-au făcut-o vornicii cu bătăuşii lor, puşi 
anume pentru astfel de lucruri, bereznicii, jidanii, preoţii (Nu toţi! — nota 
redacţiei „Foaia Poporului“) şi vreo câţiva învățătoraşi, cărora li place 
băutura. 

Cu durere trebuie să constatez că, după cum am auzit şi văzut, 
s-au purtat ca păstori adevăraţi numai preotul din Badeuţ, Horodnic-de- 
jos şi Vicov-de-jos, pe când ceilalţi, ei ştiu mai bine ce au făcut (În 
interesul adevărului trebuie constatat şi alți preoți venerabili ca părinții 
Nichitovici, Zugrav, Bacinschi, Calancea, Boca, parohul, au ţinut să 
păstreze neutralitatea — nota redacției „Foaia Poporului“). Chiar şi dl dr. 
Păsăilă, teolog absolvant, care se hrăneşte în internat, fiind acolo pre- 
fect, a agitat pe pielea internatului contra domnului George Tofan, cu 

toate că şi dumnealui e fiu de țăran. Azi-toamnă, am umblat de la casă la 
casă, cu un ţăran din Volovăţ, deputatul comitetului comunal George a 
Simion Hâj şi am strâns pâne pentru internatul din Rădăuţi; aceasta 
n-am făcut-o cu scop ca să dau domnului dr. Păsăilă mai mult prilej de a 
agita pentru domnul Verwarter. 

Învăţătorii din Satulmare, Putna, Vicov-de-sus şi Straja au petrecut, 
pare-mi-se, în amorțeală ca urşii iarna ori poate au prins şi ei frăţie cu 
dracul. 

Cum aş zice mai bine, a fost un blăstăm pe capul ţărănimii din 
districtul Rădăuţi că se bucură azi toţi răii, că au biruit mişeii. Bunul 
Dumnezeu s-a îndurat şi a trimis ţăranilor, spre mângâiere şi uşurarea 
traiului, pe dl George Tofan, fiu adevărat al lor şi sânge din sângele lor, 
care poartă în suflet acelaş dor şi dragoste pentru limba neamului 
românesc, propăşire şi lumină, şi-i cu tragere de inimă pentru ţăran ca şi 
domnii Florea L upu şi Aurel Onciul. 

Dar ce să vezi? 

S-au înspăimântat duşmanii şi jupitorii ţăranilor, potrivnicii celor 
bune, fiind slujitorii diavolului, de care îşi întoarce Dumnezeu totdeauna 
faţa, că dl George Tofan va uşura traiul ţăranului, pe când traiul 
nesăţioşilor ar fi trebuit să se scumpească, s-au unit cu toţii şi s-au îndreptat 
şi cu bani cătră nişte suflete româneşti care, pentru lăcomia banilor, 
nu-şi cruţară dinţii răutăţii de a se vinde singuri pe ei şi neamul lor. Toţi 
trăiesc numai de pe spatele ţăranului oropsit şi, totuş, cei ce au pornit o 
agitaţie turbată contra dlui G. Tofan, n-au voit să-l cruţe aceşti oameni 
cu figură omenească, care nu au conştiinţa binelui şi a răului. Pentru 
ambiţiune, pentru un amor propriu rău înţeles, pentru a figura ca ceva 
marcant în lumea asta înmulțită de proşti şi nebuni înfumurați, n-au lăsat 
pe dl G. Tofan să ajute țăranilor lipsiţi de ajutor şi sfat bun. Ce răutate! 
Ce blăstămăţie! Ce fărădelege! Țăranul li dă acestor demagogi neruşinaţi 
toate cele trebuincioase şi ca răsplată îi scot ochii, ca să rămâie chiori şi 
veşnic încunjurați de năcazuri şi zile pline de suferinţi. Aceşti oameni 
răi se pot asămăna cu cei cătră care a ţintit Mântuitoriul cuvintele: „Vai 
vouă cărturarilor şi fariseilor făţarnici, cari voi vă asemănaţi mormintelor 
cele văruite, cari se arată pe dinafară frumoase, iar pe din lăuntru sunt 
pline de oase de morţi şi de toată necurăţia“. Întotdeauna cel bun şi 

desinteresat, care şi-a făcut un ideal în viață din lupta pentru redeşteptare 
națională, a fost împroşcat de balele răutăţii. 
* 

DI GeorgeTofan avea să fie, cu toate acestea, ales, căci i-au lipsit 
puţine voturi spre a avea majoritatea recerută, însă telegramele false ce 
s-au trimis prin toate satele, că se retrage, şi beţiile ce se făceau, în aceeaş 
zi, chiar sub acoperişul casei unde se făceau alegerile, i-au rupt o mulţime 
de voturi. Aşa la noi, în Volovăţ, am văzut cum îşi chiamă vornicul plăeşii, 
şi Vasile a Precup Vicol pe cari alegătorii îi apuca în casă şi îi cinstea, 
dându-li țădulică albă cu numele Aurel Purcan. O samă de oameni erau 
cuminţi şi, când ieşeau afară, cereau de la mine ţidulele cu numele lui 
George Tofan şi lipiau deasupra, peste Aurel Purcan. 

Chiar şi vorniceasa s-a înfuriat asupra alegătorilor şi a ocărât pe 
mai mulţi oameni, între ei şi pe mine, ştiind biata femeie că nu ţin cu 
Verwalterul, ci cu dl G. Tofan. 

Nu mai frumos s-a purtat şi juratul Samuil Robu, fiind membru 
şi în comisiunea de alegere. Îmi istorisesc oamenii că acest jurat îi cinstea, 
dimineaţa, pe alegători în casa lui Xenofan Buliga şi li spunea să deie 
glasul lui Purcan. Am observat chiar singur şi am făcut atent pe George 
a Simion Hâj, Nichifor LupăStean şi Clement Buliga că numitul 
Samuil R obu luase ţidule de votare de pe masă şi lipea pe ele, sub masă, 
țidule albe, de bună samă că aceşti trei, ce au stat lângă el, au văzut 
aceasta, dar n-au avut ce face, cu toate că au fost aderenţii dlui Tofan. 

Mi se istoriseşte că dl Beigeordnet Samuil R obu a ieşit, Duminică 
sara, cu plăeşii, din casa în care se făceau beţii în ziua de alegere, în 
drum şi, prinzând pe gospodarul Vichenti şi fiul său, loan [li%0i, Toader 
Vicol, Petre Baleanu şi Vasile Halip, toţi tofanişti, li-au spart capurile 
cu parii pentru că strigară „Jos cu Ţurcan şi sus cu Tofan!“. 

Iată, deci, cum s-au făcut alegerile în favorul Verwalterului. Ştiu 
cu siguranță că toţi cei ce n-au glăsuit pentru dl George Tofan se căiesc 
azi şi se bat cu pumnii în piept de ceea ce au făcut. Acelora ce n-au 
glăsuit pentru dl Tofan nu li se poate lua în nume de rău, căci, fiind beţi, 
n-au ştiut ce fac. 

Vedem că mare pomană şi-a făcut dl Verwalter, încât te temi a ieşi 
până în drum, căci şi azi beau răii şi beţivii, şi să ceartă numai cu oamenii 

cinstiți, care îşi păzesc lucrul. 

Țăranii cinstiţi vor ţine minte pe dl Verwalter, că peste tot locul îl 
pomenesc ce a făcut. Îl asigur pe Verwalterul că ştim cu toții, precum 
ştie şi dumnealui singur, ce fel de simpatii l-au ales deputat în sfatul 
țării. Eu îmi voi da, cinstiţilor gospodari, toată silința să-l urmăresc pe dl 
Verwalter ce năsdrăvănii o să facă ca deputat şi-l voi demasca (o campanie 
violentă împotriva românilor din partidele adverse, în frunte cu Dionisie 
Tofanel, învățătorul superior din Volovăţ şi statornic animator cultural 
în Rădăuţi, începe chiar din acest număr al gazetei „Foaia Poporului“ — 
n.r.), ca să vedeţi pe cine ați ales. Până atuncea, sănătate bună. / E ugen 
Smocot“ (Foaia Poporului, nr. 22 din 14 mai 1911, pp.7,8). 

* 

Alegerile comunale din Rădăuţi. În 3 Faur 1914, au aflat loc 
alegerile comunale din oraşul Rădăuți. Românii, peste o mie de alegători 
de toți, unindu-se, de data asta, cu creştinii nemți, au avut o reuşită 
mulțămitoare. Au fost aleşi în corpul II 10 deputaţi comunali, față de 7, 
cari au fost până acum. Se vede că s-a mai trezit şi în Rădăuţi conştiinţa 
Românilor de acolo, cari, până acum, nu se puteau desbăra de Jidovi 
(Foaia Poporului, nr. 7 din 15 februarie 1914, pg. 11). 

* 

Adunarea din Rădăuți. (intâmpinaţi cu săcâlusi, cu călăreți, 
muzică Ci o păreche de colaci. - Peste o mie de gospodari în sală. - 
Hargatul „cu cheltuială“ a lui Purcan dat pe usă afară). 

Seria sa de adunări poporale, Partidul țărănesc a sfârşit-o, Vineri, 
în Rădăuţi, cu aproape acelaşi triumf cum şi-a început-o la Câmpulung. 

La gară, ne treziră întâi bubuituri de săcăluşe. Înaintea trenului ne 
aşteptau sute de gospodari din toate satele ținutului Rădăuți. În fruntea 
mulțimei, vreo 12 flăcăi voinici formau avant-garda călare. Un taraf de 
muzicanți ne primi cu „Deşteaptă-te Române“. DI notar Dolinschi ne 
primi cu câteva cuvinte calde de întâmpinare, căpitanul nostru, Aurel 
Onciul, primind o păreche de colaci frumoşi şi un drob de sare, mulțămi 
gospodarilor pentru primirea frumoasă. 

Cu întreg alaiul ne pornirăm spre sala Germană. Din toate părțile 
oraşului se adună țăranii. La întrare, înghesuială mare. Cu chin şi vai 
străbatem prin mulțime. Sala se împle pe loc. Lumea se năduşeşte şi nici 

nu poate întra întreagă. 

Domnul Aurel Onciul face o săritură până la căpitenie, unde 
comisarul apărarist (gruparea preotului George Sârbu care refuza 
„sanarea“ Centralei raiffeisiane prin intervenția financiară a statului — 
n.r.) Litviniuc, anume conchemase, pe timpul acela, o adunare a 
primarilor din district, ca să nu apară la adunare. 

Domnul Onciul soseşte, însă, îndată şi, în faţa a cel puţin o mie de 
oameni, deschide adunarea. Lumea ascultă cu atenţie cuvântarea sa 
liniştită şi înţeleaptă. După domnia-sa, dl Reubh cu obicinuitu-i ton aspru, 
trăzeşte furtună mare în adunare. Proteste în contra fondului 2i a 
preoților. Dar se află un hargat de-a lui Purcan, un bereznic care „era 
cu cheltuială“, cum a zis un țăran, şi încearcă să facă tărăboi. Cei din 
jurul lui se mânie, stând gata să-l înghită de ciudă. Neastâmpărându-se 
buclucaşul, vreo câțiva gospodari îl înhaţă de guler şi-l dădură afară. Se 
face linişte. DI R eubiîşi sfârşeşte cuvântarea cu aclamații entuziaste. 

Se ridică dl Chisanovici. Înainte de a-şi începe referatul, mustră 
aspru purtarea necuviincioasă a deputaţilor apărărişti, cari numai de 
bucluc şi de vorbe sunt buni, lasă, însă, ca în satul lor, Vicovul de jos, să 
se fure din gros atât în comună, cât şi la Banca sătească (în sistem 
Raiffeisen, condusă, ca peste tot în Bucovina, de „popii lui Sârbu“, care, 
până în 1910, fuseseră ai aliatului lui Aurel Onciul, coruptul Dr. Florea 
Lupul — n.r.). Sfârşindu-şi domnia-sa referatul, fu aclamat cu mare 
însuflețire, mai cu samă de cătră Vicoveni. După domnia-sa, a vorbit 
foarte frumos prof. dl Liviu Marian (prozator, poet, critic literar, acti- 
vist cultural plin de nobleţe şi, nu în ultimul rând, fiul lui Simion Florea 
Marian — n.r.). Cuvântarea domnie-sale, plină de spirit, aspră fără îndurare, 
limpede şi rostită în grai țărănesc, trezi mare însuflețire în adunare. 
Sfârşeşte, apoi, fruntaşul cetățean din Rădăuţi, dl L arionescu. Domnia- 
sa lămureşte rostul tovărăşiei politice nou înființate şi aduce dovezi despre 
vrednicia deputaților ţărăneşti. 

Ca şi în celelalte adunări, lumea se duce la căpitănie, unde 
căpitanul, dl Aurel Onciul, reînnoieşte credința cătră Împărat. Muzica 
cântă „Doamne sfinte“, iar mai mulţi tineri țărani cântă cu noi acelaşi 
imn. 

După adunare, am petrecut la masă cu mai mulţi fruntaşi învăţători 

din district, pornindu-ne, apoi, petrecuţi de țărani, la gară. 
Astfel s-a terminat seria de adunări, tot cu triumf şi cu izbândă. 
Deie Domnul ca cuvântul democtraţiei, semănat în întreaga ţară, să aducă 
roade bogate, spre fericirea ţărănimii şi spre scârba tuturor duşmanilor 
noştri (Foaia Poporului, nr. 23 din 7 iunie 1914, pp. 5,6). 
* 


Lista Românilor rădăujeni căzuți Si răniți pecâmpul deluptă” 
al Austriei. 

Lista din 8iulie 1915 (Viaţă nouă, nr. 157): Ciuc Teodor, Rădăuți, 
fruntaş, Regimentul 22, rănit; M arinceac Vasile, Rădăuţi, infanterist, 
Regimentul 22, mort; Nichiforiuc A rtemie, Rădăuți, caporal, Regimentul 
22, mort; 

Lista din 25 iulie 1915 (Viaţă nouă, nr. 158): Hâncu Dumitru, 
Rădăuţi, infanterist, Regimentul 22, rănit; Palbei Partenie, Rădăuţi, 
infanterist, Regimentul 22, rănit; Panciuc C ostin, Rădăuţi, infanterist, 
Regimentul 22, rănit; Păsâilă Simeon, Rădăuţi, infanterist, Regimentul 
22, rănit; Pascar George, Rădăuţi, rezervist, Regimentul 22, rănit; 

Lista din 6 august 1915 (Viaţă nouă, nr. 159): Simota Petru, 
Rădăuţi, infanterist, Regimentul 22, rănit; Sucevan Vasile, Rădăuţi, 
infanterist, Regimentul 22, rănit; Sevciuc Vasile, Rădăuţi, infanterist, 
Regimentul 22, rănit; Tofanel lon, Rădăuţi, rezervist, Regimentul 22, 
mort; Tudosă Victor, Rădăuţi, infanterist, Regimentul 22, rănit; Zelinschi 
lon, Rădăuţi, infanterist, Regimentul 22, rănit; 

Lista din 31 octombrie 1915 (Viaţă nouă, nr. 165): Postolachi 
Gavril, Rădăuţi, infanterist, Regimentul 80, rănit; 

Lista din 5 martie 1916 (Viaţă nouă, nr. 176): Halus Constantin, 
Rădăuţi, infanterist, Regimentul 22, prizonier Moscva, Rusia; 

Lista din 4 iunie 1916 (Viaţă nouă, nr. 182): Colibaba George, 
Rădăuţi, sergent, Regimentul 22, rănit; Dornean Simion, Rădăuţi, 
infanterist, Regimentul 22, rănit. 

Și după Unire, rădăuţenii 
„fac politică de învrăjbire, de ură, de patimi“ 


Adunarea partidului nostru la Rădăuţi. Vineri, în 24 Septembrie 
1920, s-a ţinut adunarea Partidului Democrat al Unirii în oraşul Rădăuţi. 
La ora 12, la amiazi, marea adunare e deschisă de gospodarul Ilarion 
Ungurean din Gălăneşti, care, în cuvinte frumoase, salută marea mulțime 
de intelectuali şi ţărani ce se adunaseră, precum şi pe reprezentanții 
partidului, veniţi de la Cernăuţi, în frunte cu domnii senator Nistor, 
deputat Vasile Ungureanu, fostul secretar general şi deputat lorgu G. 
Toma şi Dr. Aurel Morariu (Iorgu Toma, fostul lider spiritual al 
Rădăuţilor, între 1900-1906, şi Aurel Morariu, mezinul lui Constantin 
Morariu, aveau, ca şi lon Nistor, statut de iredentişti români, care au 
activat, de pe teritoriul Regatului României, pentru întregirea neamului 
— nr). 

Preşedintele adunării dă, apoi, cuvântul dlui senator, Dr. lancu 
Nistor, care, într-o expunere concisă, ascultată cu toată atenţia de cei de 
faţă, schiţează activitatea actualului parlament şi a oamenilor cari astăzi 
încă dețin stăpânirea acestei ţări. Expunerea preşedintelui Partidului 
Democrat al Unirii (care va fi absorbit în parte de liberali, în parte de 
legionari — n.r.) e des întreruptă de aprobări şi aplause şi de cuvinte de 
indignare împotriva acelora cari s-au opus, şi de rândul acesta, votării 
legii noastre agrare (în 1925, Iancu Nistor va începe împărţirea pământului 
din cătunul natal, Bivolărie, şi va continua triumfal prin mai toate satele 
Bucovinei — n.r.), cari, în toate afacerile vieții noastre publice, au făcut 
pact de tovărăşie cu străinii în dauna intereselor româneşti, cari au făcut 
schimbul coroanelor (cu lei româneşti — n.r.) în folosul lor şi al 
capitaliştilor milionari, păgubind ţara şi populaţia nevoiaşă. Aplause şi 
ovațiuni nesfârşite acopăr cuvintele domnului Dr. Nistor. 

Vorbeşte, apoi, dl deputat al Ciudeiului, Vasile Ungureanu. 
Domnia sa arată lupta pe care a dus-o, în sfatul deputaților din Bucureşti, 
împotriva slugilor boiereşti, ajunşi deputaţi prin toate fărădelegile şi 
siluirile voinţei norodului bucovinean; arată, între altele, că stăpânirea 

de astăzi, împreună cu domnii Dori Popovici (politician bucovinean, 
care a trecut de partea averescanilor, fiind aspru criticat în Bucovina 
vremii, cel care, în 1900, a pus în scenă primele două piese de teatru la 
Rădăuţi, pe atunci un model pentru Iorgu Toma — n.r), Ifrim Popescul, 
Purcan şi toţi ceilalți au adus şi votat o lege prin care se dau 3.000.000 
(trei milioane) de lei pentru reclădirea şi înzestrarea şcoalelor din toată 
România Mare. Ar veni, pentru fiecare şcoală din cuprinsul întregii 
Românii, cam câte 15 până la 20 lei, zice dl deputat Ungureanu, şi, 
desigur, suma votată n-ar putea ajunge nici pentru ridicarea şcoalelor 
din Bucovina. Expunerea dlui Ungureanu este viu aplaudată. Apoi, 
urmează la cuvânt dl Dr. Aurel Morariu, Domnia sa insistă asupra cazului 
cu fostul general şi comandant de jandarmi Fischer şi, în special, asupra 
eliberării sale din prinsoarea românească (Fischer se ocupase de 
importurile româneşti pentru aprovizionarea armatei austriece, pe timpul 
războiului, avându-i ca parteneri pe Brăteni şi pe fostul prefect de 
Botoşani; Alexandru Bocăneţu a publicat o adevărată monografie a 
oneroasei afaceri, derulată prin gările din Burdujeni şi Iţcani; deci Brătenii 
eliberau, practic, un fost partener de afaceri în aprovizionarea armatelor 
austriece, care aveau de dat piept cu țăranii români — n.r.). O furtună de 
proteste se ridică din mulțimea adunată la auzul celor petrecute cu prilejul 
eliberării fostului general Fischer. 

Vorbeşte, apoi, dl lorgu G. Toma. În cuvinte energice şi strâns 
închegate, domnia sa resumă cele spuse în adunare şi conchide asupra 
necesităţii de a se da cuvenita sancțiune efectivă celor discutate prin 
votarea moţiunii care a fost votată, cu mare însufleţire, şi la adunările 
din Dorna, Câmpulung, Gura-Humorului, Vama şi Suceavă. În 
aclamațiuni şi aplause îndelung repetate, adunarea votează moţiunea... 

Mai vorbesc domnii Turturean Atanasie din Rădăuţi, gospodarul 
Popescu, invalid din Vicov de Sus, dl HriScă, gospodar din Voitinel, şi 
Trifon Buliga din Arbore, cari toţi îşi arată încrederea neştirbită ce o au 
față de dl Nistor şi Partidul Democrat al Unirii, făcând, mai ales la ţăranii 
adunaţi, să dea tot sprijinul tovărăşiei politice conduse de dl Nistor, căci 
această tovărăşie politică este aceea care vrea şi stăruie pentru binele 
țărănimei. 

Într-o foarte frumoasă cuvântare, gospodarul Ilarion Ungurean 
mulţumeşte tuturor celor de faţă pentru participare şi închide adunarea 

cu un întreit „Trăiască!“ pentru M.S. Regele Ferdinand, familia regală şi 
viteaza armată română / C orespondent“ (Glasul Bucovinei, nr. 527 din 
30 septembrie 1920, pg. 1). 


1920: Rezultatul alegerilor. Din câte ştim până acum despre 
alegeri, dăm cititorilor următoarele resultate: 
La Rădăuți, au întrunit domnii Nastasi Constantin 453 voturi, 
Dr. Vasile Bodnarescu 1981, Vasile Stratescu 92, Teofil Simionovici 
431, Ifrim Popescu 1132, Constantin Brâilean 104 voturi (Glasul 
Bucovinei, nr. 433 din 29 mai 1920, pg. 2). 
* 


1937: Campania electorală din județul Rădăuţi. Duminică, în 
12 Decembrie 1937, candidaţii noştri, în frunte cu dl prefect Bancescu, 
au cutreerat comunele din judeţ, peste tot fiind bine primiţi şi plăcut 
aprobaţi. DI prefect Bancescu, însoţit de dl primar GheorgheTrufin, a 
ținut adunări politice în comunele Marginea, Satulmare Nou şi Satulmare 
Vechi, Ţibeni şi Maneuţi. În toate aceste comune, dumnealor au expus 
programul politic al partidului de înfăptuiri şi realizări, observând că 
întreaga populaţie din aceste comune este devotată şi hotărâtă să sprijine 
şi să voteze lista partidului naţional liberal (Glasul Bucovinei, nr. 5220 
din 15 decembrie 1937, pg. 7). 


2 edința delegației permanentea partidului na[ional-liberal din 
Rădăuți. Marţi, 1 Februarie 1938, a avut loc, la clubul naţional-liberal, 
şedinţa delegaţiei permanente, prezidată de dl lon |. Nistor, şeful 
organizației național-liberale din oraşul şi judeţul Rădăuţi. 

Au luat parte la şedinţă membrii delegaţiei, |. loneh Dr. Emil 
Bancescu, G. Flondor, Dr. E. Nastasi, Dr. Em. Samuscu, N. Ibcus, Dr. 
N. Cucu, Gh. Trufin, T. Nimigean, 2t. Cucinschi, T. Braha, Dr. Zlepco, 
|. 2indilariu, |. Bejan, Gh. Lungu, E. Poliac, V. Poliac, C. Corfusși 
alții. 

După o amănunţită dezbatere asupra situaţiei politice, la care au 
luat parte activă toți membrii, s-au fixat candidaturile pentru alegerile 
parlamentare, alegerile judeţene şi alegerile comunale. 

La Cameră candidează domnii lon |. Nistor, E. Bancescu, E m. 

Samuscu şi Constantin C orfus. 

La Senat (curia generală): E rast Nastasi, Teodor Nimigean. 

La Senat, consiliile comunale şi judeţene: Gheorghe Flondor. 

Cap de listă la consiliile judeţene, dl Gheorghe F londor. 

La alegerile comunale, Rădăuţi, dl Gheorghe Trufin, iar la 
alegerile comunale, Siret, dl Em, Samuscu. 

Secretar general al delegaţiei a fost proclamat dl N. Cucu. 

S-a ratificat primirea în oranizaţie a unui număr considerabil de 
membri din rândurile tineretului (Glasul Bucovinei, nr. 5254 din 4 
februarie 1938, pg. 2). 

* 

Strâini expulzați de direcția generală a poliției. Următorii supuşi 
străini au fost respinşi de direcţiunea generală a poliției, de la 1 Ianuarie 
la 1 Februarie 1938: 

Saul Boinbaum din Rădăuţi, polon; Buller lacob, Rădăuţi, 
austriac; Gunther Carol şi Maria, Băineţ-Rădăuţi, canadieni (Glasul 
Bucovinei, nr. 5235 din 11 ianuarie 1938, nr. 5255 din 5 februarie 1938). 

* 


Indicatorul industriei din Rădăuţi în 1942: 


Industria metalurgică, articole de metal: 

„Biruința economică“, arendaş Gh. D. Cazacu; Rădăuţi, str. Gării 
14; lămpi electrice de buzunar, maşinuţe „Bacu“, bibliorafte; 43 lucrători. 
Capacitate de producţie: 350 bucăţi lămpi electrice, 600 bucăţi maşinuţe 
şi 500 bucăţi bibliorafite pe zi. 

Fabrica de agrafe „Adolf Wildman“, Rădăuţi. Nu funcţionează. 

Fabrica de unelte agricole, fostă „Steaua Bucovinei“. Nu 
funcţionează. 


Industria textilă 2i de confecțiuni, fuior şi câlţi de in: 

„Aurora“, fabrică de şireturi, arendaş Constantin Colimtra, 
str. General Berthelot 2; şireturi, nasturi; 12 lucrători. Capacitatea de 
producţie: 20-30 kg şireturi pe zi. 

„Butonia“, fabrică de nasturi, proprietar Hustu Dima, 
str. Volovăţului 22, Rădăuţi; nasturi de caseină; 54 lucrători. Capacitatea 
de producție: 10.000 nasturi pe zi. 

Industria pielăriei, tăbăcării: 

„Fabrica de pielărie“, proprietar Vancea, str. Regele Ferdinand 
107, Rădăuţi; talpă, tovale; 9 lucrători. Capacitatea de producţie: 400 kg 
talpă, 100 kg tovale. 

„Fabrica de pielărie“, arendaş loan Diaconu, str. Regina Maria 
73; talpă, tovale; 6 lucrători. Capacitatea de producţie: 200 kg talpă şi 
100 kg tovale pe zi. 


Industria chimică, produse chimice, săpun: 

„Vega“, fabrică de baterii, arendaş Titus Braha, Rădăuţi; baterii şi 
lămpi de buzunar; 57 lucrători. Capacitate de producţie: 400 baterii şi 
250 lămpi pe zi. 

„Albina“, fabrică de săpun şi lumânări, arendaş V. Dumitrescu, 
Rădăuţi, str. Volovăţului 108; săpun şi lumânări; 11 lucrători. Capacitatea 
de producție: 400 kg săpun şi 330 kg lumânări pe zi. 

„Fabrica de săpun“, proprietatea Statului, Rădăuţi; săpun. Nu 
funcționează. Capacitatea de producţie: 200 kg săpun pe zi. 


Industria lemnului, cherestea, perii şi bidinele: 

„Fabrica de cherestea“, proprietar Petru Scornat, Rădăuţi; 
cherestea; 11 lucrători. Capacitatea de producţie: 20 metri cub pe zi. 

„Fabrica de perii Si bidinele“, arendaş Aurelian Colibaba, 
str. Butnoveanu 43, Rădăuți; perii şi bidinele; 18 lucrători. Capacitatea 
de producție: 300-400 bucăţi pe zi. 

„Fabrica deperii Si bidinele“, arendaş Cola Cavrachi, str. Regina 
Maria 63, Rădăuţi; perii, bidinele; 30 lucrători. Capacitatea de producţie: 
600-700 bucăţi pe zi. 


Industria alimentară, bere, bomboane, liqueururi, mori, spirt: 

„Alcoolul“, S.A.R., fabrică de bere, Rădăuţi; bere; 48 lucrători. 
Capacitatea de producţie: 6.000 litri pe zi. 

„Victoria“, fabrică de bomboane, arendaş Pârvulescu 1., Rădăuţi; 
bomboane, rahat, diferite zaharicale; 8 lucrători. Capacitatea de producție: 
400-500 kg pe zi bomboane, rahat. 

„Alcoolul“, fabrică de liqueur, arendaş societatea „Alcoolul“; 8 
lucrători. Capacitatea de producție: 400 kg pe zi. 

„Moara țărânească“, proprietar Ilion Dumitru, Rădăuţi; făină; 2 
lucrători. Capacitatea de producție: 1.000 kg pe zi. 

„Moara țărănească“, proprietar Navroţchi Ştefan, Rădăuţi; făină; 
2 lucrători. Capacitatea de producţie: 1.000 kg pe zi. 

„Fabrica de spirt“, proprietatea Statului, Rădăuţi; spirt. Nu 
funcţionează. Capacitatea de producție: 400-500 litri pe zi. 

„Fabrica de spirt“, S.A.R., Rădăuţi; spirt; 116 lucrători. 
Capacitatea de producţie: 3.000 litri pe zi. 


Arte grafice, tipografii: 

„Tipografie“, proprietatea Statului, Rădăuţi; imprimate, registre, 
tipărituri. Nu funcționează. Capacitatea de producţie: 40.000 tiraje pe zi. 

„Tipografie“, proprietar Blondovschi Amalia, Rădăuţi; diferite 
tipărituri, imprimate; 20 lucrători. Capacitatea de producţie: 20.000 tiraje 
pe zi. 

„Tipografie“, proprietar Cerneţchi Emilian, Rădăuţi; diferite 
tipărituri, imprimate; 20 lucrători. Capacitatea de producție: 25.000 tiraje 
pe zi. 


Uzine electrice: 
„Uzina electrică“, proprietatea comunei Rădăuţi; 4 lucrători. 
Capacitatea de producţie: 8.000 kw pe oră. 


Depozite de petrol: 

„Societatea Distribuţia“ din Rădăuţi. Capacitatea rezervoarelor: 
183.600 litri. Funcţionează 2 rezervoare. 

„Societatea Distribuţia“ din Rădăuţi. Capacitatea rezervoarelor: 
8.000 litri. Funcţionează 2 rezervoare. 

„Societatea Distribuţia“ din Rădăuţi. Capacitatea rezervoarelor: 
12.000 litri. Funcţionează 2 rezervoare (Guvernământul Bucovinei, 
Indicatorul industriei din Bucovina, Cernăuţi, 1942). 

„Petrecerile dese, publice şi private, la care 
feluritele stări sociale se întreceau în 
manifestarea luxului celui mai exagerat“ 


Rădăuţii, primul oraş bucovinean care şi l-a asumat pe Eminescu, 
la doar cinci luni de la plecare, şi încă printr-o tulburătoare manifestare 
publică, avea deja, în 15 decembrie 1889, o biografie culturală, parțial 
de inspirație germană, parțial de tradițională fudulie românească, dar pe 
cale de a statornici un adevărat cult al frumosului. Încă din ianuarie 1888, 
când sub „zisa apostolului Paul“ convenabilă elitei preoţeşti („Vă rugăm, 
fraţilor, să recunoaşteţi pre cei ce ostinesc între voi“), teologii români 
din Rădăuţi aranjaseră o petrecere cu „concert şi dans“, cu scopul declarat 
de a-i veni de hac „apucăturii rele ce se găseşte în popor, de a serba Joile 
şi Vinerile“, Rădăuţii încep să-şi contureze o anume identitate culturală, 
din care nu lipseau, desigur, „serbările jubiliare“ precum „festivitatea 
jubiliară de 50 de ani a Majestății Sale, prea gloriosul nostru împărat 
Francisc losif 1“ din 1898 (cu intonarea imnului „Mein Vaterland, mein 
Osterrreich“) sau simpla cinstire a consilierului superior de tribunal, 
Teoctist Tomaşciuc, prezident al „Clubului Român“ din Rădăuţi şi un 
lider cumsecade şi slobod la pungă al vieţii sociale rădăuțene, care avea 
să fie înlocuit de Iorgu G. Toma, iar acesta de un alt cărturar, directorul 
gimnazial Leonidas Bodnărescul. 

Petrecerile de acest gen, susţinute cu mult fast, cu mare cheltuială 
şi încheiate, întotdeauna, cu dans, au şi partea lor de omenesc, de 
vremelnic, la care intelectualii cu nas subțire pot căta strâmbând din nas. 
Aşa au fost privite şi odinioară, drept mofturi de târgoveţi parveniți, aşa 
pot fi privite şi astăzi, dar numai de idealiştii cei atât de idealişti încât 
între idealism şi prostie nu mai lasă graniţă. În fond, dintotdeauna, oamenii 

au avut nevoie să se distreze, iar folosirea acestei nevoi naturale, care 
disimulează teama, neliniştea trecerii, în folosul conturării unei vieţi 
culturale obşteşti şi al iniţierii în cultură a fost şi încă mai este necesară. 
Erau, pe atunci, vremuri în care cuvântul scris putea clătina imperii, iar 
o simplă poezie mişca popoarele şi le încolona, entuziaste, spre moarte. 
Erau vremurile de aur ale poeziei, vremurile profunde ale trăirii poetice, 
iar sacralitatea simţirii încă nu eşuase în mofturile egocentrice care, ul- 
terior, aveau să se substituie poeziei. Erau vremurile sincerităţii, care 
dublau un perpetuum istoric al naturii umane de care nu-i chip să ne 
dezbărăm vreodată. Cândva, în vremurile primordiale ale sacralității 
terestre, când, de fapt, nici nu funcţiona conştiinţa vremuirii şi teama de 
timp, de trecere, eram uriaşi întru a fi întru armonia generală, dar 
vremurile acelea au fost uitate, odată cu despletirea horelor pe cer, care 
mereu şi mereu ne-au reamintit cât suntem de efemeri şi că nimic, nici 
măcar bucuria simplă, omenească, nu rămâne după pigmeica noastră 
existență. Am refuzat, totuşi, conştiinţa pigmeică, punând de o istorie a 
piemeilor, de o civilizaţie pigmeică şi de idealuri pigmeice. Existăm ca 
pigmei, ne trecem ca pigmei, dar nimeni nu are dreptul să ne judece. 
Bucuriile noastre microscopice contează, chiar dacă instictele urieşeşti 
ale unor mărturisitori de vreme şi de vremuiri, precum Constantin 
Morariu, ne zugrăvesc neiertător nevinovatele noastre fericiri pigmeice: 
„O altă ocupaţie comună tuturor conducătorilor pigmei erau petrecerile 
dese, publice şi private, la care feluritele stări sociale se întreceau în 
manifestarea luxului celui mai exagerat. Aceste petreceri erau un izvor 
din care avuţia curgea neîncetat în buzunarele străinilor comercianţi, 
croitori, pantofari etc., căci doamne şi domni din creştet până-n talpă 
erau îmbrăcați la astfel de petreceri cu haine confecționate de mâini 
străine. De se anunţa, spre exemplu, o serată cu dans sau un bal, atunci 
toate boltele comercianților de stofe, toate locuinţele modiştilor sau 
modistelor, toate casele industriaşilor, manufacturierilor erau pline de 
lume pigmeică, care alerga după articole trebuitoare pentru aranjarea 
toaletei de seară sau de bal. A doua zi după petrecere, ziarele lăudau 
succesul strălucit, moral şi material al ei şi darea de seamă respectivă se 
încheia, de regulă, cu fraza: „Excedentul de 200 sau 300 în venit curat, 
după acoperirea tuturor spezelor, este o dovadă că noi pe această cale 

reuşim de minune şi, deci, să urmăm astfel cât mai adesea“. 

Acesta este unul din argumentele cele mai eclatante în favoarea 
ipotezei a doua a celebrului nostru arheolog despre cauza numirii 
conducătorilor pigmei. 

Să fi avut, spre exemplu, gazetarii pigmei cunoştinţă de multele 
familii sărmane, trăitoare din câştigarea pâinii de toate zilele cu meseria 
acului, familii cu fete mari, care, la cazuri de petreceri, pentru ca să nu 
rămână înapoi de lume, scoteau cel de pe urmă ban din pungă pentru 
satisfacerea cerințelor de împopoţare şi, astfel, se afundau în mizerie din 
ce în ce mai mare; să fi calculat acei gazetari chiar suma dată străinilor 
pentru costumele familiilor cu averi de mii şi milioane şi să fi cugetat 
puţin asupra stării lucrurilor din punctul de privire naţional: atunci, cu 
bună seamă, s-ar fi convins că petrecerile lor îi ruinează, că venitul acestor 
petreceri este numai imaginar şi că, din contra, cu fiecare petrecere se 
pierd sute multe sau poate şi mii din averea națională. Dar astfel de idei 
erau departe de capul gazetarilor pigmei. 

Poporul din statul „raiul pământesc“ păstrase, încă şi pe timpul 
conducătorilor pigmei, un frumos costum naţional, moştenit de la marii 
săi strămoşi şi pe care şi-l putea confecționa fiecare familie singură, fără 
să fi fost silită a face speze în bani. Poporul şi conducătorii poporului 
din timpul gloriei „raiul pământesc“ s-au folosit de acest costum în toate 
împrejurările“ (Aurora Română, nr. 11/1882, pp. 165-170). 

La Rădăuţi, funcţiona, încă din ianuarie 1900, o societate poporală, 
care purta numele lui Ștefan cel Mare, exista şi o filială a „Societăţii 
Doamnelor Române“, aflată sub prezidenția Aglaiei G. Luţia (din 1902, 
sub cea a Rosaliei Turturean), o filială a societăţii sucevene „Şcoala 
Română“ şi, în mod firesc, şi o „Asociaţie a învăţătorilor“, toate aceste 
societăți, constituite cam cu aceiaşi oameni, dar desfăşurând o activitate 
complexă şi conturând, astfel, o anume identitate spirituală, în care teatrul 
şi concertul erau ţinute la loc de cinste, chiar dacă toate aceste trăiri 
culturale sfârşeau, în mod invariabil, cu dans, cu câte un adevărat bal 
monden, deschis cu o horă (mai rar cu „Arcanul“”), sublimat elitistic cu 
câte un „quadrille“ şi, desigur, cu câte un taroc, pe care îl jucau domnii 
la câte o ţigară. 

La concertele rădăuţune a cântat corul mixt al „Armoniei“, dirijat 

de Tudor cavaler de Flondor, primadona operei din Bucureşti, Irena de 
Vladaia, corul „Academiei Ortodoxe“ din Cernăuţi, condus de George 
Mandicevschi, care îşi dirija şi interpreta propriile lucrări, „Psalmul 17“ 
şi „Somnoroase păsărele“, dar şi piese ale unor celebrități ale vremii, 
cum ar fi „Doina“ lui Isidor Vorobchievici şi „Hai la horă“, de Gheorghe 
Dima. Memorabile au fost şi seratele organizate de societăţile studenţeşti 
cernăuţene „Junimea“ şi „Dacia“, dar şi concertul baritonului bucureştean 
Nicolae Corfescu, secondat la pian, ca şi Irena de Vladaia, de profesorul 
Emeri, precum şi lecturile lui Sava din opera lui Eminescu sau Coşbuc. 

Primul spectacol de teatru în Rădăuţi a fost organizat, pe scena 
vastei săli de tir, pentru seara zilei de 25 februarie 1900, când „Românii 
inteligenţi din Rădăuți şi-au arangeat o petrecere teatrală, cu cântări şi 
dans“, iar Dorina Tauber din Cernăuţi şi rădăuţenii Aspazia Tofanel, 
George Luţia, Orest Procopovici, Şuţu şi A. Halip au jucat în comediile 
„Un bilet de tramvai“ şi „Omorul din strada cărbunarilor“, comedii puse 
în scenă de Dori Popovici, viitorul politician de marcă, dar şi controversat 
al Bucovinei. În pauza dintre cele două piese, a cântat „tenoristul““ 
societății „Armonia“, Scalat, iar cronica evenimentului a fost scrisă de 
Iorgu G. Toma, proaspăt judecător rădăuţean, care regreta că nu va avea 
„forţa spirituală a Doctorului Cleampă“, care descrisese o petrecere 
similară din Storojineţ, în scrierea acestei prime cronici dramatice 
rădăuţene, dar care, vreme de şase ani, va fi liderul de necontestat al 
unei înfloritoare vieţi culturale rădăuţene. 

Spectacolele care au urmat, toate puse în scenă la Rădăuți şi doar 
cu forțe actoriceşti locale, l-au avut ca regizor doar pe Iorgu G. Toma, 
care, uneori, se încumeta să şi dea viaţă câte unui personaj. 

Debutul lui lorgu Toma ca regizor s-a produs în 1 noiembrie 1901, 
cu comediile „Soare cu ploaie“, de Iosif Vulcan, şi „Înainte de pausă“, 
de Trocaru, cu o distribuție de excepție: surorile Aspazia şi Aurelia 
Tofanel, Domicela sau Domnița Bodnar (Bodnariu în alte cronici), viitorul 
poet, pe atunci student la Drept, Sever Beuca-Costineanul, lorgu G. Toma, 
Dr. Matei Christel, Emil Hreniuc, Ştefan Velniceru, Aurora Polonic, Silvia 
Ţurcan şi Lucreția Maghior. 

În 9 ianuarie 1902, în regia aceluiaşi Iorgu G. Toma, dar sub egida 
„Societăţii Doamnelor Române“ şi nu sub cea a „Clubului Român“, cum 

se va întâmpla de obicei, s-au jucat comediile „Idilă la ţeară“, de Juin şi 
Flerx, şi „Buclucaşul““, de Marc Michel şi Labische, ambele traduse şi 
adaptate de Maria Baiulescu. În distribuţie: Cristel, Tarnavschi, leşan, 
Beuca-Costineanul, precum şi domnişoarele Domnița Bodnar şi Aspazia 
Tofanel. 

În acelaşi an 1902, dar pe 9 noiembrie, când deja se lansase 
proiectul realizării unui internat de băieți la Rădăuţi, lorgu G. Toma a 
pus în scenă „Cinel-Cinel“, de Vasile Alecsandri, în distribuţie figurând 
inegalabila domnişoară Aspazia Tofanel, de care Iorgu G. Toma pare să 
se fi îndrăgostit (cel puţin asta sugerează cronicile lui dramatice), Sever 
Beuca-Costineanu, Dionisie Tofanel, tatăl celor două tinere actriţe, care 
va fi groaznic târnosit prin presa onciulistă, ignorându-i-se meritele 
anterioare, doar pentru că nu agrea candidatura lui George Tofan, Domnița 
(Domicela) Bodnariu, Maria Popescul, Olga Tarnavschi, soţia preotului 
Ipolit, directorul viitorului internat, domnişoarele Emilia Speidel, Natalia 
Popescul şi Aurelia Tofanel, Vasile Palamariu, Elisa Mihălcean, losif 
Şindilariu şi Emanuil Cimpoeş. În deschiderea spectacolului, s-au realizat 
două „tablouri vivante“, unul despre Bucovina şi Austria, pus în scenă 
de Aspazia Tofanel şi Eufrosina Rezuş, celălalt despre meşteşugurile 
casnice româneşti din Bucovina, interpretat de Eufrosina Sorocean, 
Natalia Popescul, Lala Popescul, Silvia Ţurcan, Ştefania Şindelar, 
Domnița Bodnariu, Maria Popescul, Olga Tarnavschi, Emilia Spiedel, 
Aurelia Tofanel, Emilia Tofanel şi Melania Palamariu. La final, s-a 
organizat şi un „bazar“, cu băuturi fine şi tot felul de nimicuri, vândute 
de cele mai atrăgătoare domnişoare ale Rădăuţilor, banii urmând să 
folosească, aidoma celor din „caseta aşezată în prăvălia comerciantului 
Budiczewski“, încă din 1897, pentru scopuri caritabile. 

În 1906, vămeanul Iorgu G. Toma se mută la Suceava, iar viaţa 
culturală rădăuţeană, deja divizată de partizanate politice, dar şi de 
rivalitatea dintre învățătorime şi cler, prinde să sufere. Abia după 1910, 
adică odată cu numirea lui Leonidas Bodnărescul la conducerea 
gimnaziului rădăuţean, începe să se mai întâmple câte ceva, în februarie 
1911 jucându-se şi două piese, „După teatru“, adaptarea lui T.V. Stefanelli 
după o piesă franţuzească, interpretată, în 10 februarie, de M. Tauber, A. 
Stefanelli şi dl Lazar, şi „Nevasta lui Cerceluş“, o comedie interpretată 

de Leonidas Bodnărescul, de profesorii gimnaziali C. Şotropa şi M. Vicol, 
de teologul A. Chelariu, de nevasta „prefectului internatului“ şi de Dr. 
Păsăilă însuşi. 

E drept că, de-a lungul vremilor, astfel de activități culturale 
însemnau şi „bâlci de fete de măritat“, şi trufaşe înfăţoşări de „negustori 
din sfânta teologie“, dar dincolo de invariabila concluzie că „s-a dansat 
până dimineaţa, s-a discutat, s-au făcut glume“ (şi ce „glumă“ făcuse 
eruditul Victor Morariu la Rădăuți, organizând un „proces“ al atitudinii 
femeii față de bărbat şi viceversa!), stă realitatea unei vieţi culturale 
autentice şi, din păcate, greu de repetat. Ştiau rădăuţenii cum să atragă şi 
să implice lumea în trăirea actului cultural, aşa că dansul, jocurile de 
societate şi celelalte mondenităţi au fost doar metode de atragere şi de 
capturare a unei elite a consumatorului real de cultură. 

Fiecare localitate are dreptul să se mândrească şi chiar să se 
identifice cu un anumit eveniment sau cu un personaj din istoria sa. Pentru 
mine, Rădăuţii înseamnă identitatea culturală din anii dureros de romantici 
de la cumpăna veacurilor XIX şi XX, o identitate inconfundabilă, 
copleşită şi anonimizată, ulterior, de urdinişul politicianist, care şi-a 
subordonat şi investiţia de suflet şi minte, aşa că, la seratele rădăuţene, 
„popi n-am văzut nici unul şi tot aşa n-am văzut pe nici un cuconaş 
înfumurat cu „înalta poziţie socială“ la stat sau ţară“. Scena s-a pustiit, 
decorul s-a şubrezit, oamenii s-au însingurat, iar în această deşertăciune 
regăsită aveau să se prelingă sângele şi cenuşile primului măcel planetar 
din istoria omenirii. 


„Cu fețe mulţămite, dar obosiţi 
de mult dans şi petrecere“ 


R ădăubh în Noemvre 1888. La prima Noemvre st.n. ac. (| 
noiembrie 1888, stil nou —n.r.), s-a ţinut în Rădăuţ conferina pastorală. 
După săvârşirea sfintei liturghii, în sobor de 3 preoți, şi a rugăciunilor 
chiemării spiritului sfânt, s-au adunat, în şcoala poporală, 21 de preoţi. 
Aice, rostindu-se rugăciunea „Împărate ceresc“, părintele protopresviter, 
loan Mândrilă (preot din 1843, protopop din 1862, stavrofor din 1883, 

paroh la Rădăuţi din 1876, când localitatea avea 2.844 locuitori —n.r.), a 
ținut o cuvântare scurtă, dar bine simțită şi destul de acomodată 
împrejurărilor în cari trăim. Preacucernicia sa a vorbit despre agitațiunile 
naționale şi politice străine, cari, de un timp încoace, c-o obrăsnicie 
nemaipomenită, caută să se vâre chiar şi-n cele bisericeşti, ale noastre. 
Sfinția sa zice că e mulțămit cu purtarea preoților săi şi se simte îndreptățit 
a spera şi mai departe mulțămirea aceasta, până când aceştia vor ţine 
departe de sine: clevetirea confratelui, pregravarea poporului, vănarea 
intereselor materiale etc. Străinii caută şi, aflând undeva referinți de soiul 
celor atinse, se opintesc a submina stima şi vaza preotului ortodosc şi, 
apoi, credincioşii noştri trebue să cadă victimă inamicilor săi. Deci 
îndeamnă a ţine departe de sine tot feliul de slăbiciuni urâte nepotrivite 
şi a păzi catechezarea şi predicarea, săvârşirea deamnă a serviţiului 
Dumnezeesc, a sfintelor taine şi a altor lucrări mântuitoare, şi atunci şi 
poporul va răspunde cu: stimă, ascultare şi dragoste fiiască cătră păstoriul 
său, respectând, astfeliu, zisa apostolului Paul: „Vă rugăm, fraților, să 
recunoaşteți pre cei ce ostinesc între voi“. 

Cuvântarea fini cu: „Să trăiască prea luminatul nostru Împărat şi 
prea iubitul nostru Archipăstoriu!“. Adunarea a strigat cu entuziasm, de 
repețite ori: „Să trăiască Împăratul! Să trăiască archereul Silvestru!“ 

Apoi, provocat de preşedinte, părintele Vorobchievici (loan 
Worobkiewicz, preot la Rădăuţi din 1881 — n.r.) se urcă pe catedră şi-şi 
ținu cuvăntarea cu care fusese însărcinat. Sujectul acestei cuvântări a 
fost: „Mărimea demnităţii preoteşti“. Lucrarea a fost foarte bună, a plăcut 
la toți şi aşteptăm s-o cetim tipărită în „Candela“. 

Verificându-se protocolul şedinţei ultime, a urmat, la ordinea zilei, 
cetirea emisului consistorial din 8/20 Faur 1857 despre întămplări de 
colisie în păstoria sufletească. Neanunţându-se nime la cuvănt, 
preşedintele învita pre preoţii presenţi să-i predee temele teologice şi 
roagă ca toți să iaie parte la disbatere asupra elaboratelor (eseurilor — 
n.r.) ce se vot ceti. Deci, citeşte părintele Teleagă elaboratul său din 
dreptul canonic, Bădăluță din teologia dogmatică, N. Purcan din teologia 
morală, Pauliuc din teologia practică şi Macovei din Catichetică. 
Elaboratele cetite se găsesc bune şi elucrate cu diligință, deci se face 
trecere la propuneri libere. 

Părintele Vasile sopescu face propunerea ca, din causa aniversării 
a 70-a a naşterii prea iubitului nostru Archipăstoriu (mitropolitul Silvestru 
Morariu — n.r.), şedinţa să decidă modul sărbării zilei de 14/26 Noemvre 
1888. Toţi preoţii, în frunte cu preşedintele, se unesc într-acolo ca, în 
ziua numită, să se sărbeze sfânta liturghie în toate bisericile din acest 
decanat cât se poate de solemn, cu docsologia şi cuvântarea cuvenită, iar 
părintele protopresviter, cu asistenții săi, să aibă a se înfățişa, în ziua 
numită, la capul nostru bisericesc şi a-i proşterne, în numele întregului 
decanat, omagiul: de stimă, recunoştinţă, reverință şi dragoste drept 
fiiască, urându-i mulţi ani de viață în fruntea mult cercatului popor 
ortodocs din pământul scumpei noastre Bucovine. 

Părintele Teofil Patra? propune ca adunarea să facă întrebare la 
Prea Venerabilul Consistoriu: ori de are să participe preotul la exhumarea 
unui cadavru şi-n cas afirmativ să i se spuie cum, ce adecă are el să facă? 

Relativ la aceasta s-a vorbit mult şi majoritatea s-a înțeles ca aceasta 
să nu se iaie la protocol, ci că preotul, la casul atins, să aibă a participa, 
făcând panachida şi cel mult sfinţirea, apoi şi eventuala sfințire a unui 
mormânt nou, în care ar ave să se aşeze osemintele exhumate. Tot 
părintele Patraş propune a cere de la Prea Venerabilul Consistoriu un 
regulativ atingătoriu de săvârşirea serviţiului divin în sobor. Preşedintele 
citeşte răspunsul Consistoriului, dat la întrebarea făcută în privinţa 
aceasta, în anii din urmă, de părintele Neculai Sbiera (fratele lui I.G. 
Sbiera, fost preot la Zahareşti — n.r.). 

Mai propune părintele Patraş ca adunarea să facă întrebare la Prea 
Venerabilul Consistoriu: care materie anume are să se predeie, din 
religiune, la clasa I, II normală. Părintele Teleagă răspunde că pentru 
acest scop sunt destinate catechismele cele mici şi modul cât şi cum are 
să se predeie depinde numai de la buna chibzuinţă a respectivului catechet. 

La propunerea părintelui G eorgie M ironovici, se unesc toţi preoţii 
a lucra din răsputeri la stârpirea apucăturii rele ce se găseşte în popor, de 
a serba Joile şi Vinerile (în 1646, Marco Bandini scria: „Felul de a ţine 
sărbătorile la moldoveni este de a se abține de la muncă şi a se deda 
plăcerilor, petrecând ziua cu băutură, cu mese şi cu Joc... Ziua de vineri 
din fiecare săptămână ei o sărbătoresc în cinstea sfintei Vineri, pe care 
pretind ei că ar fi sfântă ce stă, neîncetat, în genunchi înaintea tronului 

lui Dumnezeu, rugându-se cu lacrimi pentru aceia ce o cinstesc. Şi, de 
aceea, foarte mulţi cred, în orbirea lor, că e mai mic răul să-l superi pe 
Dumnezeu, decât pe sfânta Vineri... Ei socotesc că fiecare zi în parte, 
din toată săptămâna, este o sfântă sau un sfânt“; cinstirea zilei de Vineri 
era o reminiscență subconştientă a cultului Hestiei, zeiţa vetrei, cea care 
i-a încredinţat lui Zalmoxis legile belasgine, adică legile pelasgilor, şi 
acestea moştenite subconştient ca drept valah — n.r.). 

Părintele Patra, rădicându-se, propune ca Prea Venerabilul 
Consistoriu să aibă bunăvoința a griji de „predicatorii ambulanți“, şi 
anume, dacă n-are încredere în cei de la ţară, apoi să denumească pre 
unii preoţi de-acolo, chiar din Cernăuţ. 

Părintele Patra? pune, mai departe, întrebarea: „La computarea 
familiilor pentru şematism (,„,Schematismus der Bukowinaer“, adică 
recensământul pentru anualele dări de seamă clericale, în care erau trecute 
numele ierarhilor ortodocşi, ale conducătorilor administrativi din 
Bucovina, ale directorilor de şcoli, un scurt istoric al ortodoxiei 
bucovinene, precum şi numărul de locuitori din fiecare localitate; lucrările 
acestea se publicau doar în limba germană şi nu e de mirare, din moment 
ce „venerabilul consistoriu“ refuza adresele, formulate în româneşte de 
Iraclie Porumbescu, chiar şi prin anul 1880- n.r.) sau alte trebuinţe, se 
numără feciorul căsătorit şi tatăl său văduvit ca două familii?“. Răspunsul, 
ce răsună din toate părțile, e afirmativ. 

În fine, propune părintele Mironovici ca, pentru uniformitate, toţi 
preoţii să stropească mortul aşezat în săcriu cu apă sfințită acasă şi nu în 
biserică sau în ținterim. 

Nemaianunţându-se nimeni la cuvânt, preşedintele împarte ţidule 
pentru alegerea celor 2 asistenți protopresvitereşti. Se aleg parochul din 
Botuşana, dl Niculai Sbiera, şi parochul din Horodnicul de sus, dl Tit 
Turturean. 

Încheind, observăm că ni s-a umplut inima de bucurie, privind la 
buna înţelegere a câtorva preoți. Ar face bine dacă şi cei mulţi ar urma 
esemplului cestor puţini! Preuţii bine înţeleşi întreolaltă ar pute face 
minuni şi n-ar merge nicicând ca oile în chestiuni de mare importanţă, 
precum o face aceasta țăranul de rănd, care n-are nici un pic de ideie 
despre mersul lucrurilor (Revista Politică, nr. 21 din 15 noiembrie 1888, 

pp. 7,8). 
* 

Societatea poporală română „2tefan cel Mare“. În 12 Ianuarie 
1890, stil nou, s-a constituit, în Rădăuţ, Societatea poporală română 
„Ştefan cel Mare“, având un scop literar, naţional şi social, precum şi 
sprijinirea membrilor în caz de nevoie... Localul îl are societatea în hotelul 
dl Anton Balan din loc... Membru ordinariu are de a plăti, pe lângă o 
taxă de întrare de un florin, o alta lunară numai de cel puţin 25 creiţari, 
anticipando. Membru fundator, sprijinitor şi onorar poate fi şi din alte 
naţii. Cel ce voeşte să fie membru fundator are de plătit cel puţin 25 
florini, odată pentru totdeauna. Cel sprijinitor este cu orice alt fel de 
sprijin binevenit, fie aceasta în bani sau şi în cărţi etc. Dl hotelier Anton 
Balan a binevoit a ceda acestei societăți odae frumos mobilată, pe gratis 
pe un an întreg“ (Revista Politică, nr. 5 din 1 martie 1890, pg. 12). 

* 

Mulţămită publică. Cu ocaziunea nunţii dlui Nicodim Ştefureac, 
teolog absolvant, cu domnişoara Eugenia Nastasi din Vaşcăuţ, s-a făcut, 
pentru societatea „Ştefan cel mare din Rădăuţ“, la care e şi dl Nicodim 
Ştefureac membru, următoarea colectă: 

Ion Dorofteiu, cooperator din Cuciurmare 50 cr.; Constantin 
Nastasi, tatăl miresei, 1 fl.; Maria Ştefureac, mama mirelui, 2 fl.; Nicodim 
Ştefureac, mirele, 5 fl. Eugenia Ştefureac, mireasa, 5 fl., Cornelie Nastasi, 
fratele miresei, 1 fl.; Georgi S. Macovei, gospodar din Rădăuţ, 1 fl.; 
Catarina Macovei, soţia lui Georgiu, 50 cr.; Minodora Nastasi, sora 
miresei, 1 fl.; Eugenie Siretian, învăţător din Milişăuţ, 50 cr.; Manasi 
Nastasi 1 fl.; Samuil Şindilar, teolog, 50 cr.; Veronica Ştefureac, sora 
mirelui, învăţătoare, 1 fl. 

Binevoiască toți aceştia respectabili Binefăcători a primi, pe această 
cale, mulțămita noastră cea mai călduroasă, iar onorabila păreche totodată 
şi gratulaciunile noastre cordiale. 

Rădăuţ, în 10 August 1890 / Comitetul societăţii / Ştefan cel mare“ 
(Revista Politică, nr. 18 din 15 Septemvre 1890, pg. 10). 

* 

Societatea poporală „2tefan cel Mare“ din Rădăubh Societatea 

„Ştefan cel Mare“ din Rădăuţ îi făcută în luna lui Ianuarie 1890. Ţinta ei 

este să-i lumineze pe membri cu cetirea cărților şi gazetelor potrivite şi 
să deie ajutor acelor copii de şcoală ai căror părinţi sunt membrii săraci 
ai societăţii. În anul 1891, societatea avea 53 membri, un capital de 100 
fl. şi o bibliotecă de 120 cărţi. Desfăcându-se societatea „Ştefan cel Mare“, 
averea ei este menită să treacă la societatea „Şcoala română“ din Suceavă 
şi „Școala română“ este, atunci, îndatorită să ajutore din averea aceea 
şcolerii sărmani din ţinutul Rădăuţului“ (Deşteptarea, nr. 22 din 15/27 
noiembrie 1894, pg. 170). 
* 

Din Rădăuți. La adunarea generală a filialei din Rădăuţ a 
„Societății Doamnelor Române”, care s-a ţinut la începutul lui Iuliu a 
anului acestuia, s-a ales comitetul acelei filiale, afară de membrele vechi, 
încă doamnele Maria Rus-2indilariu, Clementina Cărâu, Rosa de 
Isar, Maria Wurzer, R osalia Turturean şi d-şoara lulia Velehorschi, 
iar în comisia revisuitoare doamnele Ana alui Constantin Bejan, 
Veronica alui Anftim L arionescu şi Maria alui Vasile Popescul. 

La acest prilej au plătit în folosul societăţii, ca tacse de membri, 
următorii domni şi doamne: Maria alui Vasile Popescul 1 fl., Elena 
Bodnariu 50 cr., Maria Rus-2indilariu 1 fl., Maria Davidovici 1 fl., 
Maria Buceschi 1 fl., Maria lanovici 50 cr., Panoria Gorcea 1 fl., 
âtefania Gorcea 50 cr., Ana alui Constantin Bejan | fl., Maria lui 
lon Botezat 50 cr., Maria alui A rtemi Botezat 30 cr., BalaSa Bejan 20 
cr., Ana alui Teofan Bejan 20 cr., Rachila alui Georgi Macovei 1 fl. 
50 cr., Natalia Scântei, Zenovia Simota, lon Pimbal, Casandra lui 
Istrati R us-2indilariu câte 20 cr., Dionisie Popescul, Filip Ițicus, 
Constantin M oroSan câte 10 cr, Ileana alui Iordachi Macovei, 
Paraschiva 2 indilariu, M agdalina alui David Scântei, E ufrosina alui 
Ambrosie Buliga, E caterina alui Dimitrie M ihaiuc, M aria Panciuc, 
loana IțicuS, David Hăncul, Ana alui Artemi Bejan, Veronica alui 
Casian Botezat, M ichail A mariței toţi câte 20 cr., Domnica Pimbal, 
DafinaA maribi, E caterina C ocean, A lecsandra C olibaba, Casandra 
alui Tanasi Sucevean câte 30 cr., Ecateriana Dornean 50 cr., Maria 
alui A rtemi Simota, Domnica alui A rtemi C olibaba, A na alui O nufrei 
Colibaba câte 25 cr., Ileana alui Vasile Botezat 20 cr., Magdalena 
Ucrainebp40 cr., Veronica alui Ilie Colibaba, Domnica alui Dimitrie 

Dan, Maria Magdalena MoroSan, Varvara Vlonga, Ana 2indilariu, 
Domnica alui Petru Tomoruc, Petru Tomoruc, Petru M oroSan, lulia 
M oroSan, Victoria V longa câte 20 cr., Paraschiva V longa, Constantin 
Dornean câte 25 cr., Eufrosina Vlonga, Ileana Puiu, E caterina Rac, 
Angelina | itariu, Vasile alui G. Popovici, Pelagia Marcu, Petru G. 
M arcu, Ileana G. Marcu, Gheorghe M arcu, M agdalena alui David 
Colibaba, David Colibaba, Aglaia alui Petru 2indilariu, Zoița 
Hortopan, Teofil Hortopan toţi câte 20 cr., luliana a lui V. Bodnariu 
30 cr., lrimie Walter 40 cr.v.a. 

Pentru toate sumele aceste se esprimă din partea comitetului filialei 
sus numiţilor domni şi doamne cuvenita mulţămită. 

Rădăuţ, în 17/29 Iuliu 1896, Aglaia G. L uția, presidentă, Rosa 
de I sar, casieră (Deşteptarea, nr. 15 din 1/13 august 1896). 

* 


1897: Adunarea generală a societății „2 coala Română“ din 
R ădâuţi. După cum s-a anunţat, s-a ţinut, Duminică, în 12/24 Octomvre 
1897, adunarea generală a societăţii „Şcoala Română“ din Rădăuţi. 
Adunarea s-a deschis de presidentul filialei, la oarele 4 d.a., în localul 
Scoalei de băieți de pe strada bisericei, salutând pre membrii adunaţi. 
După salutare, aminteşte presidentul perderea ce o a îndurat societatea 
în decursul anului administrativ espirat, prin moartea a doi membri ai ei, 
a părintelui Archimandrit-Mitrofor |. Filipovici, care fusese membru 
fundator, precum şi a învățătorului Patrichie Brăilean, carele nu numai 
ca membru ordinar al filialei, ci cu deosebire în calitatea sa de pedagog 
român desvoltase o activitate rodnică în folosul amintitei societăţi. Cei 
presenţi dădură acestor persoane trecute din viaţă cuvenita onoare prin 
sculare. 

Trecându-se la ordinea zilei, se dă cetire raportului comitetului, 
din care reese că filiala numără, cu finea anului administrativ 1896/97, 
43 membri, din cari 7 au solvit tacsa de câte 10 fl.v.a.; mai departe, că 
societatea, spriginind şcolarii săraci, dar bravi, a spesat suma de 44 fl. 
51 1/2 cr. 

Spesele cele mici se esplică prin aceea că multora din şcolari s-au 
împrumutat, spre întrebuințare, cărți cumpărate în ceilalți ani şi luate, la 
finea anului scolastic, îndărăpt de la ei. Spesele avute s-au acoperit cu 

venitul de peste an, în mărime de 192 fl. 94 cr., rămânând un venit curat 
de 148 fl. 42 1/2 cr. Venitul acesta se repartează pe tacsele membrilor cu 
suma de 24 fl., din convenirile sociale, cu care ocasie au incurs 35 fl. 10 
1/2 cr., din caseta aşezată în prăvălia comerciantului Budiczewski, cu 
18 fl. 30 cr., din caseta aşezată în biserica din loc, cu 15 fl. 17 cr., de lao 
societate veselă, cu 2 fl. 10 cr., şi dobânda de pe banii nespesaţi, cu 4 fl. 
30 cr., iar suma de 93 fl 96 1/2 cr. a fost plusul din anul adm. 1895/96. 

După cetirea acestei dări de seamă de cătră casarul filialei, se trece 
la punctul 2 al ordinei de zi, alegându-se de cătră cei adunaţi comitetul 
cel vechiu şi pe anul administrativ 1897/98, şi anume profesorul gimnasial 
Elie Cărau2 de president, catechetul Dr. George Luţia de casar, iar 
părintele cooperator Dr. |polit Tarnavschi de secretar. 

La 5 oare, se încheie adunarea de cătră dl president, mulțumind 
domnilor adunați pentru participarea lor numeroasă (Patria, nr. 47 din 
17/29 octombrie 1897, pg. 3). 

* 

Petrecerea arangeată de teologii români. Orăşelul de pe malul 
Topliţei, alte-dăţi atât de tăcut, e azi în deplină mişcare. Birjele cutreieră, 
cu mare sgomot, stradele, dughenele de galanterie sunt viu cercetate de 
dame şi domni, cari cumpără ultimele lucruri necesare pentru toaleta 
destinată pentru convenirea socială, împreunată cu cântări şi dans, 
arangeată de neobosiţii teologi români. 

După 4 ore p.m., soseşte trenul. La gară, întâmpinasem multe feţe 
curioase, cari aşteptau cu nerăbdare oaspeţii ce aveau să sosească. 

Mulţămit cu acest tablou, îndreptai paşii spre friseur. Aici aflasem 
mare îmbulzeală; oaspeții întrară şi ieşiră, friseurul şi calfele avură destul 
de lucru. E mare grabă, la 8 ore, seara, e începutul concertului. 

8 ore, seara... 

La „Grand Hotel de Bucovina“ sunt toate odăile luminate. Ure 
treptele primului etagiu şi intru, peste coridor, în garderobă, unde mă 
întâmpină mai mulţi domni, membrii din comitetul arangeator, cari au 
plăcuta datorinţă (de) a conduce oaspeţii în sala de dans. Mulţi oaspeţi 
sunt deja presenţi, cari, în veselă conversaţie, se plimbă prin sală şi 
aşteaptă cu nerăbdare începutul concertului. 

- E foarte cu gust decorată sala, aud o voce observând. Ghirlandele 

de brad îmi plac atât de mult! 

- Foare măgulitor pentru satul vecin, a cărui pădure ne prevede 
totdeauna cu cetină. 

- Aşa? Dar aprovizionarea cetinei trebuie să fie combinată cu multă 
trudă. 

- De aceasta, ca şi de întreaga decorare, s-au îngrigit trei domni 
din comitetul arangeator. 

- E foarte cu gust esecutată decorarea! Priviţi cât de frumos se 
presintă covoarele naționale lângă tricolorul român şi, acolo, lângă 
steagurile austriace şi bucovinene. Numai părere de rău că dispar pe 
încetul. În şcoli nu se învaţă lucrul de mână naţional. Ar fi datorinţa 
societății pentru cultură şi literatură să se îngrigească de cultivarea acestui 
ram național! 

- Şi, întru adevăr, domnişoară, Vă îngrigiți atât de mult de lucrul 
de mână naţional? 

- Ca fiecare Româncă! 

- Sunt, deci, fericit a Vă aduce îmbucurătoarea veste la cunoştinţă, 
cum că un nou emis al consiliului şcolar dispune pentru şcoalele săteşti 
numai învățământul lucrului de mână naţional. 

- Ah! Într-adevăr? Îţi mulțumesc, domnule, pentru această veste 
atât de îmbucurătoare, dar pardon! Când va începe concertul? 

Cavalerul e ceva perplecs. 

- Colegii mei, cântăreții, pare-mi-se s-au întârziat, vom fi necesitați 
a începe dansul înainte de concert. 

- Cât de rău îmi pare! Eu doar aşteptam să ascult concertul domnilor 
teologi! 

Într-aceea s-a dat semn musicei şi dansul a început. Părechile se 
învârteau la tactul horei. 

Eu stam la o parte, privind în tăcere cum se învârteau. Pe în treacăt 
auziam şoptind cuvinte dulci şi feliurite complimente... 

În mijlocul dansatorilor, observasem un domn aici recomandând 
un cavaler unei dame, acolo dând desluşiri unui membru din comitet... 
mă interesa să ştiu cine-i acest domn şi m-am adresat cătră un cunoscut 
teolog. 

- Ah! Nu-l cunoşti? E domnul adjunct Calinescu, căruia avem de 

mulțămit reuşita splendidă a acestei seri. Un bărbat neobosit. 

- Neam cu domnul archimandrit? 

- Chiar fiul P.C. Sale! 

- Aşa? Dar ce zici la notițele apărute în ziare la adresa domnului 
archimandrit? 

- Condulez corespondenţii, dar, în fine, şi eroii grecilor antici au 
fost astfel răsplătiți! Dar scuzaţi... voesc să dansez... 

Eu rămasem privind toaletele frumoase ale damelor şi cu bucurie 
vedeam şi pitorescul costum naţional representat, dar, părere de rău, numai 
prin două dame. Mulţi amploiaţi, ofiţeri învioiau tabloul prin uniformele 
lor. Animaţia crescu din ce în ce, în pausele scurte porneau vesel părechile; 
de-odată, ne aflam la începutul primului cadril. Părechile se plimbau în 
aşteptare, iar eu le făceam societate. 

- Ah! O faţă străină! De ce aşa târziu? 

- Am sosit cu trenul de la munte, care s-a întârziat cu vreo două 
ore. 

- De ce? Cum? Au sosit şi colegii domniei-voastre? 

- Da! Cu toții suntem aici; la gara Pârteşti s-a stricat o roată de la 
tren şi am fost nevoiţi a trece în alt tren. 

- Vai! Puteaţi să păţiți vreo nenorocire! Dar, scusaţi întrebarea, se 
va cânta încă azi? 

- De bună-seama, în pausa cea mare. 

Musica a dat semnul pentru arangearea la cadril. Părechi lângă 
părechi se aşezau în trei coloane, arangeorul a numărat 50 de vis-a-vis... 

A urmat şi al doilea cadril şi mult dorita pausă. 

Teologii-cântăreţi s-au aşezat în mijlocul salei şi concertul începu. 
S-au cântat patru piese, cari fură viu aplaudate; degrabă au trecut pausa 
şi celelalte dansuri, afară se zăria de zi; erau 5 1/2 ore, dimineaţa. Cu 
feţe mulțămite, dar obosiţi de mult dans şi petrecere, părăseau, cu amintiri 
plăcute, oaspeţii sala, dorind „spre bună vedere, în curând“... 

A doua zi, întâlnii feţe somnoroase pe drum... 

- Cât a fost venitul?, întrebai. 

- Bruto 194 florini 50 cruceri, din cari se vor împărți 70 florini 
între cele trei societăţi naţionale din loc! 

- Foarte frumos! 

- Da! Au incurs şi mai multe suprasolviri... „ergo bibamus“... 

Şi ambii am dispărut într-un local, pentru a ne răcori focul 
caracteristic zilei ce urmează după petrecere. / „rut, (Patria, nr. 78 din 6/ 
18 ianuarie 1898, pp. 1,2). 

* 

Serbări jubiliare la Rădăuţi. / Rădăuţi, 27 lunie nou 1898. 

Ziua de 22 lunie nou a.c. a fost o zi de mare însemnătate pentru 
învăţătorimea şi tinerimea şcolară din districtul Rădăuţilor. 

După cum s-a publicat deja în unul din numerii trecuţi, s-a sărbat 
în susnumita zi, prin iniţiativa „A sociaţiunii învăţătorilor“ districtului 
Rădăuţi, sub conducerea neobositului c.r. inspector şcolar Zacharie 
M aieran, cu ocasiunea conferenţei districtuale din 22 Iunie nou a.c., 
festivitatea jubiliară de 50 de ani a Majestății Sale, prea gloriosul 
nostru împărat Francisc losif |, în următorul mod: 

De pe la 7 ore a.m., se vedeau, în toate părţile oraşului înfrumusețat 
cu stindarde austriene, sosind trăsuri încărcate cu băeţi şi copile de prin 
comunele districtului, cari, festiv îmbrăcaţi, purtau pe pept cocarde, iar 
în fruntea fiecărei trăsuri fluturând un stindard în colorile austriace. 

La orele 8 1/2, stăteau toţi şcolarii cu învățătorii şi învățătoarele 
lor în un şir bine arangeat, în strada şcoalei de fetiţe, de unde se porniră, 
bine petrecuţi de o mulțime însemnată, la diferitele biserici spre a aduce 
rugăciuni ferbinţi înaintea Atotputernicului întru sănătatea prea 
luminatului nostru Împărat. 

Serviciul divin se fini, în fiecare biserică, cu cântarea imnului 
poporal esecutat de şcolari. Cântarea, în decursul liturghiei din biserica 
gr.or., o îngriji esact un chor micst, sub dirigența mult stimatului profesor 
gimnasial c.r. loan Chelariu. 

La orele 10 (în paragraful anterior şi în cel curent, lipsesc câteva 
cuvinte, exemplarul de ziar fiind rupt, iar o „reconstituire“, prin 
presupunere, nu-şi avea rostul — n.r.), copiii, în ordine bună de mers, au 
plecat la şcoala de fetiţe, unde aşteptară sosirea conducătorului districtual 
şi secretar î.r. al regimentului țării cantonat în Bucovina. 

La orele 11, sosi acesta, petrecut fiind, pe imnul festiv, (de) 
învățătorul superior |ssakiewicz în sala minunat decorată, unde se aflau 
mulți din honorarii (cetăţenii de onoare ai — n.r.) oraşului, întreaga 

învățătorime şi o parte din şcolari. 

Inspectorul şcolar i.r., Zacharie M aieran, adresă celor prezenţi 
un discurs frumos în limba germană, învățătorul superior George 
Brâilean în limba română şi conducătorul şcolar Worotniak în limba 
ruteană, în cari arătară motivul serbării festive. După fiecare discurs, 
urmară strigăte de „hoch“, „trăiască“ şi „mnohaia lita“ şi întonarea 
imnului poporal în limba respectivă de şcolarii de față. 

Apoi luă cuvântul locţiitorul regimului, şeful ] ohann PataK, 
esprimându-şi nespusa bucurie asupra acestei sărbări frumoase, rugând 
învățătorimea ca aceasta şi de acum înainte să nu întrelese de a educa 
tinerimea în iubire câtră patrie Si Împărat şi promise că această loialitate 
şi fidelitate din partea învăţătorimei o va aşterne la treptele prea înaltului 
tron, prin înaltul i.r. (imperialul-regal, formulă, ca şi „c.r.“, „crăiescul- 
regal“, prin care se sublinia titulatura imperială — n.r.) presidiu al țării. 
Imediat după aceasta, se esecută, pe patru voci, „M ein Vaterland, mein 
Osterreich-“. 

În fine, rugă inspectorul Maieran pe şeful districtual să 
binevoiască a deschide esposiția. 

Comitetul festiv — în frunte inspectorul şcolar — mulțimea adunată 
şi tinerimea şcolară petrecură pe şef în cele patru sale în cari erau espuse 
lucrurile de mână ale copilelor şi ale băieţilor, căietele de teme, scrisoare 
şi desemn şi mijloacele de instrucţie. 

Onoare întregii învățătorimi şi îndeosebi comitetului arangeator! 

Intern mulțumiți, părăsiră toţi locul espoziţiei, fiind timpul înăintat. 

Vineri, în 24 lunie nou, a avut loc, din acest incident, în sala de tir, 
frumos decorată, o petrecere festivă cu dans, a cărei venit curat fu 
menit pentru premiarea objectelor espuse. / I-N (Patria, nr. 143 din 19 
iunie / 1 iulie 1898, pg.2). 

* 

Adunarea „2 coalei Române“ la Rădăuți. În 11/23 Octomvrie 
1898, s-a ţinut adunarea generală a filialei din Rădăuţi a „Şcoalei 
Române“, sub conducerea domnului profesor Ilie Cărâu2. 

Adunarea se deschise, în presenţa unui număr mare de membri, la 
orele 4 d.m., în localul şcoalei de băeţi de 6 clase. 

Din raportul adus de cătră comitet, filiala a avut, în anul 

administrativ espirat, 40 de membri şi a spriginit, precum în alţi ani, aşa 
şi-n acesta, şcolari săraci şi sârguincioşi de la gimnasiu şi şcolile normale 
cu cele trebuincioase, spesând pe aceste ajutoare suma de 62 fl. 56 cr. 

Ca venit, a incurs suma de 88 fl. 06 cr., şi anume 17 fl. de pe 
taxele anuale, 10 fl. 03 cr. din ambele casete aşezate în biserica din loc 
şi-n prăvălia comerciantului Budiszewski, 5 fl. ca dar de la gospodarul 
George Marcu (socotit, în alte texte, drept „Marco, primul burghez 
român din Rădăuţi“ — n.r.), 50 fl. de la comitetul petrecerii din 11 Ianuarie, 
arangeată de domnii teologi, şi-n fine 6 fl. 03 cr. dobândă de pe banii 
depuşi neîntrebuințați. 

După acoperirea speselor, a rămas, din venitul anual, încă suma 
de 25 fl. 50 cr., care sumă, adăugându-se la suma neîntrebuinţată din 
anii trecuţi, de 148 fl. 42 1/2 cr., a rămas, cu finea anului administrativ 
1897/98, în cassa societăţii bani gata, suma de 173 fl 92 1/2 cr. valoare 
austriacă. 

Un dar însemnat, constătător din cărți didactice pentru gimnasiu, 
a primit societatea, în anul acesta, de la dl veterinar i.r. Cassian de sar. 

Trecându-se la punctul doi al ordinii de zi, se alese unanim vechiul 
comitet, şi anume dl profesor Ilie Cărău2 ca preşedinte, dl catechet Dr. 
George Lu[ia ca cassar şi dl (preot) cooperator Dr. Ipolit Tarnavschi 
ca secretar pe anul administrativ 1898/99. 

Adunarea se închee la orele 5 d.m. (Patria, nr. 193 din 21 octombrie 
/2 noiembrie 1898, pg. 2). 

* 

Convenirea socială cu teatru i dans din Rădăuți în 25 Faur 
1900 stil nou. 

Minunată fire mai are Românul. Dacă nu lenea, atunci cel puţin 
comoditatea e una din cardinalele sale virtuţi. Odată, s-au trezit şi Românii 
inteligenţi din Rădăuți şi au arangeat o petrecere teatrală, cu cântări şi 
dans, şi, când colo, nu s-a aflat, din sumedenia de participanţi, niciunul 
care să vestească lumii reuşita acestei întreprinderi. Unica scuză poate fi 
doară numai aceea că, după neîntrecutul raport al seratei din Storojineţi, 
nici cel mai dibaciu mânuitor de peană de pe şesurile Rădăuţului n-a 
cutezat să-şi măsoare talentul său descriptiv cu puterea spiritului vestitului 
Dr. Cleampă. Durere că acesta a trebuit să lipsească, de astă dată, din 

mijlocul celor veseli, deşi debitez că acolo unde se va fi aflat domnia sa 
să fi fost concentraţia cercului pesimiştilor. 

Astfel s-a întâmplat că petrecerea Rădăuţenilor a rămas văduvită 
de raportor, iar aranjatorii ei s-au ales, cu toată osteneala ce şi-au dat-o şi 
cu toată reuşita splendidă, cu o binemeritată dojană în N-rul ultim al 
„Patriei“ pentru modestia lor, retăcând succesul frumos. Şi a fost această 
dojană şi justă, şi folositoare: justă pentru că succesele naționale, fie şi 
numai pe terenul social raportate, trebue aduse ca un elocvent semn de 
viață şi vitalitate la cunoştinţa celor ce se interesează de desvoltarea 
spiritului şi conştiinţei noastre naționale; folositoare pentru că, probabil, 
pe lângă mulţi alţii, m-a îndemnat şi pe mine să-mi încerc inculta-mi 
peană pentru a schiţa, în liniamente vagi, demersul petrecere (acest articol 
înseamnă debutul publicistic al lui Iorgu G. Toma, juristul şi cărturarul 
care avea să fie socotit „părintele bucovinenilor“ — n.r.). 

Lipsit de forța spirituală a Doctorului Cleampă şi manc de 
vivacitatea fantasiei lui Spadă, apuc cu sfieală şi timiditate penelul în 
neiscusita-mi mână, deşi sunt convins că icoana depinsă de mine va fi 
palidă; voiu cerca, însă, să fie cel puţin adevărată. 

După multă ceartă şi debată (dezbateri —n.r.), fără de care Românul 
greu se pune la lucru, am decis şi noi, Românii Rădăuţului, să arangeăm 
o petrecere socială în carnevalul disparent şi, nevoind a rămâne mai jos 
decât conlocuitorii noştri străini, am avut de grijă ca petrecerea să fie 
înaugurată cu o representare teatrală şi musică vocală. Persoanele la al 
căror binevoitor sucurs (concurs —n.r.) am apelat s-au grăbit a ni satisface 
dorinţa, dând, astfel, petrecerii nimbul unui ce nou, neîndătinat pe la 
noi. 

Cine se va mira, deci, dară, că vasta sală a societății de tir din 
R ădăuba fost, în seara de 25 Faur 1900 stil nou, literalmente tixită de un 
public distins român? Nu numai oraşul şi districtul Rădăuţului, ci şi 
Cernăuţul, Siretele, Gurahumorului şi alte oraşe au concurat la înălțarea 
prestigiului nostru, trimeţându-şi representanţi la această convenire pur 
românească. 

Petrecerea a început cu representarea comediilor „Un bilet de 
tramvai“ şi „Omorul din strada cărbunarilor““, între cari un artist în musica 
vocală ne-a delectat cu câteva cântece naţionale. 

Rolurile pieselor teatrale au fost bine împărţite între domnişoarele 
Dorina Tauber din Cernăuţi şi Aspazia Tofanel din Rădăuţ, precum şi 
între bravii Junimeni Lua, O. Procopovici, 2ubu şi A. Halip. 
Prestaţiunile acestor diletanţi actori au fost atât de succese, încât un 
murmur de satisfacție şi mulțumire trecea prin toată sala şi aplausul 
nesfârşit, la finea fiecărei piese, a fost binemeritata răsplată pentru în 
adevăr succeasa interpretare a pieselor. Publicului român cernăuţean 
binecunoscuta diletantă, domnișoara Dorina Tauber, a avut acuma ocasie 
a entusiasma şi pe Românii Rădăuţului prin jocul ei atât de natural şi 
conştient, precum arareori provine la o diletantă; nu mai puţin a plăcut 
distinsa ei înfăţişare. 

Cu perfectă acurateţă s-au achitat domnii Procopovici şi 2utu de 
rolurile lor, dovedind că le-au pătruns bine şi le stăpânesc fără sfieală, 
pe când domnul Luka a stârnit admirare prin abilitatea şi siguranţa cu 
care se mişca pe scenă; incontestabil că poşede talentul de a preda şi 
roluri mai grele şi viitorul va face din dânsul o dorită aparență (apariţie — 
n.r.) la astfel de representări. 

Mult haz a produs domnul A. Halip prin originalitatea mişcărilor 
şi a ţinutei sale, în rolul de servitor, în care s-a împărțit cu domnişoara 
Tofanel. 

Între ambele piese, a cântat domnul Scalat, cunoscutul tenorist 
român al „Armoniei“, câteva cântece naţionale, cu o voace atât de plină 
şi sonoră, încât a întrecut cu mult aşteptările acelora cari încă nu-l auziseră. 
„Armonia“ are în domnul Scalat una dintre cele mai atrăgătoare puteri 
musicale, căreia, desigur, îi este menit un frumos viitor pe acest teren. 

Să nu uităm, însă, de acel tănăr român căruia în prima linie îi 
mulțumim frumosul succes al representării teatrale, care a ales cu bun 
gust piesele şi persoanele, a destinat rolurile şi şi-a instruat trupa în mod 
perfect: este domnul Dori Popovici, dibaciul dirigent (regizor, viitor 
politician bucovinean de succes, dar violent contestat de Iancu Nistor, 
după Unire, când Dori Popovici devine liderul bucovinean al 
averescanilor — n.r.) al pieselor jucate, care a sosit, acuma, din Cernăuţi 
pentru a conduce representarea (în anii următori, regizorul Rădăuţilor 
va fi Iorgu G. Toma -— n.r.), arătându-se în tot jocul influinţa sa marcantă; 
am regretat mult că a fost împedecat de a juca şi dânsul. 

După teatru şi concert, a început dansul, inaugurat cu hora străbună, 
în frunte cu presidentul comitetului aranjator, domnul consilier de tribu- 
nal Teoctist Tomasciuc, cu doamna profesoară E lena E. Popovici, care 
a ținut de bine a ridica şi nimbul acestei petreceri prin distinsa şi onorifica 
dumisale participare. În şir nesfârşit, au urmat, apoi, celelalte perechi, 
tot Români voinici şi drăgălaşe Românce. 

Precum în mândra dimineaţă a unei zile de primăvară, la razele 
calde ale soarelui se aruncă fluturii asupra gingaşelor flori, astfel şi tinerii 
veseli năvălesc, la îndemnul ariilor naționale, asupra frumoasei cununi 
de dame şi, în toiul veseliei generale, se zice că multe inimi s-au întâlnit 
şi apropiat pentru a nu se mai despărți niciodată. Deie Domnul! căci au 
fost numai inimi româneşti. 

Petrecerea a durat până la 5 ore dimineaţă. La cadrilele arangeate 
cu desteritate şi acurateţă de cunoscutul comandant Antoniu 2 esan, ad- 
junct de tribunal, au dansat peste 100 perechi. 

După finea dansului, bărbaţii s-au întrunit într-un unanim complot 
împotriva damelor şi, trimițându-le acasă, pentru ca să prourmeze dulceaţa 
petrecerei în vis, au format o masă a legii pentru ca să pună ţeara la cale. 
Cât de bine au pus-o va arăta viitorul, bine însă trebue să fi fost, căci 
veselia în mijlocul lor era mare. Curgeau şiroaie de vin şi bere 
(„naționalismul românilor cu vorbe goale şi pocale pline se face“, cârteau 
nemţii rădăuţeni — n.r.), iar voroavele nu se mai fineau; ce să le faci? toţi 
cetiseră, cândva, pe Cicero şi Demostenes! Ziua albă i-a fugărit pe-aceşti 
conspiratori, căci ceasurile ocupaţiunii serioase se apropiau cu paşi 
grabnici. 

Ne mai rămâne să amintim că încasarea totală a fost de 533 
coroane, din care au rămas, după substragerea speselor de 210 coroane 
60 bani, considerabila sumă de 322 coroane 40 bani venit curat, din care 
s-au destinat, prin decisiunea comitetului aranjator, 200 coroane pentru 
„Clubul român“ din Rădăuţi, ale cărui statute s-au înaintat deja guvernului 
spre aprobare, 61 coroane 20 bani filialei societăţii „Școala română“ şi 
61 coroane 20 bani filialei „Societatea Doamnelor Române“ din Rădăuţi. 

Fiind aproape de finea raportului, îmi ţin de o sacră dătorință de a 
aduce, şi pe această cale, la cunoştinţa publicului cetitor factul 
incontestabil că reuşita splendidă a acestei serate o mulțumim, în mare 

parte, presidentului comitetului aranjator, domnului consilier de tribu- 
nal Teoctist Tomasciuc, care, primind cu multă bunăvoință această 
sarcină, n-a cruțat nici trudă, nici timp pentru a raporta strălucitul succes, 
care îi este, dimpreună cu cea mai profundă mulțămită a noastră, unica 
recompensă. Deasemenea, esprim, în numele aranjatorilor, mulțămita 
cea mai cordială damelor şi domnilor cari au binevoit a ne delecta prin 
prestațiunile lor câteva ore, înjghebând, astfel, petrecerea şi contrbuind, 
în mod eclatant, la deosebit de favorabilul ei succes moral și material. 

Nu mai puţin mulțumitori suntem şi față de bravele societăți 
academice române „Junimea“ şi „Academia ortodoxă“, care au fost 
representate prin un considerabil număr de membri; în fine, mulțumim 
sincer tuturor oamenilor din depărtare şi apropiere, rugându-i să ne 
păstreze bunăvoința şi concursul şi pentru viitoarele petreceri care le 
vom aranja. 

Frumosul succes material se datoreşte, în mare parte, 
suprasolvirilor care, în vederea scopului pur naţional al acestei petreceri, 
au fost deosebit de numeroase. 

Suprasolviri s-au primit de la: dl loan Avram (Iancu Avram în 
textele ulterioare — n.r.), adjunct de tribunal, 1 cor., dl Ilie Cărâus, 
profesor gimnasial, 2 cor., dl Ilie Dan, paroch greco-oriental, 2 cor., dl 
Albert Decani, primar Rădăuţi, 6 cor., dl Sindel Ebner, veterinar 
orăşenesc, 2 cor., dl Dr. Bermann Feingold, advocat, 6 cor., dl Gorcea, 
învăţător superior, 2 cor., dl Ifrim Isopescul, învăţător superior, 3 cor., 
dl M agior, paroch greco-oriental, 4 cor., dl Dr. Phoebus Maier, c.r. 
notar, 4 cor., dl Patras, protopop greco-oriental (viitor egumen al Putnei 
—n.r.), 2 cor., dillie Penteleiciuc, amploiat la gară, 8 cor., dl Piotrovschi- 
Petrescu, protopresviter (socrul lui Simion Florea Marian — n.r.), 4 cor, 
dl Pojoga, paroch greco-oriental, 1 cor., di loan Popovici, paroch greco- 
oriental, 2 cor., dl R osignon, farmacist, 6 cor., doamna E lena Socolean, 
2 cor., dl Eugen Tarnavschi, adjunct de tribunal, 3 cor., dl lorgu G. 
Toma, adjunct de tribunal, 2 cor., dl Teoctist Tomasciuc, consilier de 
tribunal, 6 cor., dl Turturean, paroch greco-oriental, 1 cor., în fine, dl 
Patak, i.r. prefect, a trimis 10 coroane, fără să apară personal la petrecere. 

Suma totală a suprasolvirilor 79 coroane. 

Tuturor acestor inimi mărinimoase aduc aranjatorii, în numele 

societăților părtaşe de aceste daruri benevole, mulțumitele cele mai sin- 
cere. 

În fine, nu pot lăsa neamintit că de la regula observată de străini 
față de această petrecere românească de a se absenta au făcut o onorifică 
abatere (adică au fost prezenţi — n.r.) numai cât toţi advocaţii din loc, 
notarul, primarul oraşului, puţini medici şi foarte puţini particulari; 
dimpotrivă, sau absentat, cu o unică lăudabilă excepțiune, toţi amploiaţii 
români şi neromâni de la i.r. prefectură din Rădăuţi. 

Nimene nu s-a supărat, cu atâta mai naţional a fost caracterul 
petrecerii. / l.G.T. (Patria, nr. 385 din 23 februarie / 7 martie 1900, pg. 
3). 

* 

Clubul român din R ădăub Din causa unor neînţelegeri de natură 
trecătoare, iscate între membrii comitetului „Clubului român din Rădăuţi“, 
aceştia au înaintat demisia din comitet. Prin urmare, comitetul anului 
espirat a conchemat, pe Luni, în 14 lanuar st.n. 1901, la oarele 8, seara, 
în localităţile sale proprii — otel Central — o adunare generală 
estraordinară, în scopul alegerii unui nou comitet. 

Îndată după alegere, Clubul român va ţinea o şedinţă socială spre 
a sărbători însemnătatea anului nou, precum şi începutul secolului XX. 

Pentru convenirea aceasta, s-a fixat ziua anului nou şi nu presara 
acestei zile, fiindcă preoțimea, care formează o mare parte a membrilor 
Clubului, are, în această zi însemnată, serviţ divin. 

Făcându-se, deci, toate înlesnirile posibile şi fiind pregătirile pentru 
această sărbătoare gata, rugăm pe această cale ca toți membrii Clubului 
să nu întrelese de a apărea la această convenire, dimpreună cu onoratele 
d-lor familii. 

Pentru convenirea socială s-a comandat anume bere bavareză 
(Deşteptarea, nr. 1 din 1/14 ianuarie 1901, pg. 5 — Supliment). 

* 

Convenire socială în Rădăub Duminică, în 24 Faur n. 1901, va 
aranşa Clubul român din Rădăuh în spaţioasa sală a otelului „Cen- 
tral“, o convenire socială cu dans. Învitări speciale nu se emit; onor, 
publicul român, care este învitat la petrecerile clubului român din Rădăuţ, 
binevoească a se privi şi acuma învitat pe această cale. Întrarea — 1 cor. 

de persoană. Începutul — la oarele 8 seara (Deşteptarea, nr. 9 din 2/15 
februarie 1901, pg. 7). 
* 

Societatea „Armonia“ aranjează cu o parte a corului său mixt 
(30 persoane), în 1 Faur st.n. 1901, în sala detir din Rădăub un con- 
cert. Reuşita artistică a acestei intreprinderi e îndestul de asigurată, 
luându-se numai în considerare că programul, pe cât de ales, pe atât de 
variat, va fi esecutat de corul bine şcolit şi disciplinat al „Armoniei“; o 
garanță şi mai bună e împrejurarea că cântările vor fi conduse de 
presidentul societăţii, Tudor cavaler de Flondor. 

Asupra reuşitei materiale a concertului, care, de astă dată, joacă 
pentru societate un rol ceva mai însemnat decât de regulă (amintim, aici, 
numai cheltuielile mari cu călătoria şi întreţinerea corului), nu există 
temeri. 

Concertul dat la Rădăuţ, cu ocazia turneului din vara trecută (1900), 
care, în urma participării neaşteptat de numeroasă a P.T. publicului din 
Rădăuţ şi împrejurime, a avut un succes într-adevăr strălucit, îndreptăţeşte 
pe „Armonia“ a spera, ba chiar a aştepta cu siguranță, o reuşită cel puţin 
egală şi pentru concertul proiectat şi, mai mult, a decis comitetul 
„Armoniei“ ca, după concert, să urmeze dans. 

Preţurile de întrare vor fi: un scaun în rândul 1 şi 2 — 4 coroane; în 
rândul 3 până la 8 — 3 coroane; celelalte rânduri — 2 coroane; un loc de 
stat — 1 coroană, studenţi — 50 bani (Deşteptarea, nr. 2 din 5/18 ianuarie 
1901, pg. 4). 

* 

Scrisoare din țară. R ădăuh Micul număr al bunilor Români din 
Rădăuţ s-a mai micşurat cu unul dintre cei mai buni. Catechetul de la 
şcoalele poporale, dl Dr. George L u[ia (născut în 1863, preot din 1891, 
doctor în teologie, tatăl viitorului erou, Lascăr Luţia, care se va stabili, 
în cele din urmă, în Suceava —n.r.) a părăsit, după o activitate rodnică de 
mai bine de 10 ani, asupra căreia poate privi cu mândrie, precum noi cu 
mândrie priviam la domnia sa, oraşul nostru, plecând la noul său loc de 
activitate, ca paroch în frumosul oraş românesc Câmpulung. 

Duminică, în 25 August 1901, dl Dr. Luţia a celebrat, în biserica 
parochială din loc, sfânta liturghie, după care şi-a luat rămas bun de la 

poporeni, ţinând o cuvântare plină de învățături creştineşti, care a stors 
lacrimi din ochii marelui număr de credincioşi adunaţi. 

În numele epitropilor bisericeşti şi a întregului popor rădăuţean, 
i-a răspuns domniei sale di Ilie L arionescul, mulţămindu-i, prin cuvinte 
isvorâte din adâncul inimei, pentru activitatea sa devotată, în decursul 
anilor trecuţi, spre binele Românilor rădăuţeni şi pentru creşterea adevărat 
moral-religioasă a copiilor lor. 

Joi, în 20 August a.c., a aranjat Clubul român din Rădăuţ, în onoarea 
dlui Dr. Luţia, care i-a aparţinut de la înfiinţare, ca membru în comitet, o 
seară de adio. Încăperile Clubului, din otelul „Central“, abia puteau 
cuprinde numărul oaspeţilor sosiți pentru a-l onora pre iubitul confrate. 
Toţi membii Clubului, domiciliați în Rădăuţ, s-au grăbit a lua parte la 
această manifestare de simpatii pentru dl Doctor G. Luţia, dovadă destul 
de vorbitoare pentru sentimentele inteliginții române din oraş faţă de 
domnia sa. 

A fost o serbare curat românească, în care toastele erau secundate 
de cântece naţionale, discursurile urmate de arii dulci, străbune, intonate 
de capela română a oraşului. 

Primul toast în onoarea solenizantului l-a rostit prezidentul 
Clubului, dl. T. Tomasciuc, felicitându-l la avansare şi dorindu-i fericire 
şi succes strălucit în capitala munţilor româneşti. Vicepreşedintele 
Clubului, dl lorgu G. Toma, a relevat, într-un frumos discurs, ţinut în 
aplauzul general al participanţilor, neperitoarele merite ale solenizantului 
pentru societate, atât la înființarea ei, cât şi ca viceprezident şi cassar, 
dând vie expresie dorinței generale ca persoana şi activitatea dlui G. 
Luţia, ca paroch al Câmpulungului, să fie mai puțin persecutată şi 
calomniată decât cea de catechet al Rădăuţului. 

Activitatea sa de preot adevărat a fost pusă în frumos relief de 
cătră dl Dr. R. Reub după care a urmat şirul neîntrerupt al cuvântărilor, 
precum € firea Românului când se află bine. 

Emoţionat până la lacrimi de aceste sincere dovezi de simpatie, a 
mulţămit dl Dr. Luţia, în termini elogioşi, dirigenţei Clubului pentru 
această surprindere plăcută, precum şi tuturor membrilor apăruţi, pentru 
iubirea frățească, documentată prin faptă şi grai, luându-şi rămas bun de 
la toți. 

Trecând, apoi, la partea neoficială, au început a sbura glumele şi a 
răsuna cântecele vesele, încât îţi era mai mare dragul şi, lângă berea de 
Pilsen şi Ococim, precum şi vinul curat românesc al lui Kirmaier, era 
cât pe ce să ne surprindă zorile zilei, iar dl Dr. Luţia a plecat, ducând cu 
sine cele mai frumoase suveniri de la confrații din Clubul român 
(Deşteptarea, nr. 65 din 23 august / 5 septembrie 1901, pg. 2). 

* 

„] unimea“ în Rădăub E anevoios lucru a scrie un raport, dacă 
nu ţi-ai însemnat cele ce s-au petrecut, şi astfel îmi pică şi mie, acuma, 
greu a scrie cele ce s-au petrecut la serata „Junimii“ în Rădăuţ, dacă, în 
loc să-mi însemn cele petrecute, m-am interesat de alte lucruri, mult mai 
importante. 

O parte a seratei, aceea ce m-a interesat mai mult, v-aş putea-o 
reda mai că fidel, adecă să vă istorisesc câte perechi de ochi albaştri, 
negri şi căprii au fost, câte legături pentru vecinicie s-au legat în seara 
aceea, însă aceste vor importa poate prea puțin. Dumneavoastră, iubiți 
cetitori, doriți să cunoaşteţi succesul moral şi material al întreprinderii. 
Şi aceasta sunt în tare să vă spun. 

Serata „Junimii“ a succes foarte bine, atât moral, cât şi material. 
N-ar fi de nevoie ca să vă istorisesc în lung şi în lat cele ce s-au petrecut. 
V-aş putea da un raport mai laconic, dacă aş zice: a fost frumos, a fost 
înălțător, a succes splendid serata şi concertul „Junimii“ în Rădăuţ, vezi 
mai pe larg raportul din Suceava. Dară vreun inamic „politic“ îmi va 
reproşa că nu am cuvinte în vocabulariul meu ca să descriu serata şi 
comersul sau iubitele cetitoare vor crede că, deodată cu inima, mi-am 
pierdut şi mintea şi, de aceea, ca să evit astfel de combinaţii periculoase 
pentru vaza mea personală, m-am decis să vă povestesc ce-am auzit şi 
ce-am văzut (mai puţin ce am păţit!) ca să vă bucuraţi şi Domniile voastre 
cum m-am bucurat eu. 

Zorile zilei de Duminică prevesteau parcă maiestoase o zi de 
învingere. Ca o mare de lumină se revărsau asupra oraşului Rădăuţ, pe 
ale cărui strade, de altmintrelea cam tăcute şi părăsite, foşnia lume aleasă 
în dreapta şi în stânga. Cucoane tinere şi bătrâne, cuconițe drăgălaşe şi 
domnişori oacheşi alergau la deal şi la vale; un singur dor îi muncea pe 
toți să treacă mai degrabă ziua şi să sosească mult aşteptata oară a 

întâlnirii. Şi, seara, la oara anumită, videai cum sosiau, una după una, 
drăgălaşele zâne, care din care mai grațioasă, care din care mai gentilă. 
Şi chipeşi feciori, cu o eleganță deosebită, făceau onorurile cuvenite. 

Puțin după 9 oare, când sala era mai că de tot ocupată, se scoală 
vicepreşedintele A. Dugan şi, printr-o cuvântare bine simțită, declară 
şedinţa literar-declamatorică de deschisă. 

DI Bodnarescu, în elaboratul (eseul — n.r.) său „Putna şi Ştefan 
cel Mare“, scoate din bogata istorie a Putnei acele date care prezintă un 
interes general şi aminteşte publicului, în cuvinte entuziaste, partea cea 
mai frumoasă din istoria Românilor, descrie pagina cea mai ilustră, pe 
eroul care zace la Putna, Ştefan cel Mare. Stilul elegant şi predarea bine 
pricepută a subiectului au fost răsplătite cu aplauze prelungite din partea 
publicului. 

Urcă tribuna un țanţoş flăcău, cu numele Burac, şi, cu tonul său 
bărbătesc, declamă gravitetic „Rugămintea din urmă“, de G. Coşbuc. 
Declamatorul şi-a priceput bine rolul şi a aflat consimțământul publicului, 
care l-a aplaudat frenetic. 

DI Lucaci, în declamarea parodiei „Rugămintea din urmă“, s-a 
achitat pe deplin de rolul său, ceea ce şi publicul a recunoscut, dând 
espresie mulțămitei sale prin aplaudare. 

Iară la urmă soseşte momentul înălţător, când corul întonă „Hora 
unirii“, acel cântec melodios, care a răpit inimile Sucevenilor. Dară nici 
Rădăuţenii n-au fost mai vărtoşi la inimi, şi eu au rechemat pe bravii 
cântăreţi prin aplause frenetice. Mai de ales, am observat vreo două 
„puicuţe“, cari erau să-şi sfarme gingaşele lor mânuţi aplaudând pe 
cântăreți. 

Ar fi de dorit ca, la seratele literar-declamatorice, să se iaie în 
program mai multe cântece, cu privire la publicul străin, care, în Rădăuţ, 
s-a presintat în număr destul de considerabil. 

După ce mulţumeşte conducătorul oaspeţilor pentru participare, 
începe dansul. 

În frunte, păşeşte preşedintele de onoare, domnul conzilier 
Tomasciuc, lui îi urmează, apoi, celelalte părechi. Ş-apoi să fi văzut 
dans şi bucurie! Şi erau atâtea copile frumuşele încât îţi sta mintea-n loc, 
când venea la ales. Stăteai minute întregi ca zăpăcit în mijlocul sălii şi 

nu ştiai pentru care să te decizi, pentru cea în alb ca nevinovăția sau 
pentru cea în roză ca focul sacru al iubirii sau pentru cea în albastru ca 
mult căutata credință. 

Erau foarte drăgălaşe Româncuţele noastre, fiecare cu un zâmbet 
dulce pe buze, cu o privire blândă şi atrăgătoare, dar şi cavaleri fercheşi 
şi eleganţi nu lipseau; şi dansau pe întrecute. Şi am observat şi nişte zâne 
mândre în costum naţional românesc, şi anume pe doamna Isopescul 
(Vicov de sus), domnişoarele Sorocean, G uga, Scripcariu, şi pe domnii 
Gâina, CovaSă şi L arionescul ca nişte vrednici români. 

Susţineţi portul naţional, el e încântător de frumos! Îmbrăcaţi-l la 
orişice petreceri ori manifestare publică, căci e semnul caracteristic estern 
al individualităţii noastre naţionale. 

Cadrilele, jucate în 2 coloane, sub conducerea domnului adjunct 
2 esan şi a junimeanului L itviniuc, au succes foarte bine. Iar la „damele 
aleg“, domnişoarele nu-şi dau rândul ca să se revanşeze pentru 
amabilitatea cavalerilor. 

„Arcanul“, jucat într-un şir lung, de vreo 20 de feciori, a pus capăt 
dansului, care a durat cam până ce zorile zilei apuneau cu şoapte dulci, 
că seara ține „Junimea“ un comers festiv şi că e datoria fiecărui Român 
şi a fiecărei Românce să iaie parte. 

Şi ce să vă povestesc din ziua a doua, din ziua comersului? La trei 
mese lungi, dintr-un capăt până într-altul, stau aşezaţi bătrâni şi tineri, 
bărbaţi şi femei, un aspect încântător, privit de departe. 

Am observat representanți ai judecătoriei locale, pe dl consilier 
Tomasciuc, dnii adjuncţi Toma, Popovici, Avram, pe dl Advocat 
Christel, representanţi ai venerabilei preoţimi, pe părinţii G ramatovici, 
M aghior, Dolinschi, ai învăţătorimei, dnii lsopescul (Frătăuţul vechiu), 
M aghior, Siretean, Gorcea, L euciuc, Sorocean, pe dl medic veterinar 
districtual de Issar, representanţi ai societăţii surori, „România Jună“ şi 
„Academia ortodoxă“, representanţi vrednici ai poporului din Rădăuţ, 
cu fruntaşul L arionescul, apoi din Frătăuţi, Volovăţ etc. 

Când toate mesele erau ocupate, atunci dl Dugan, într-o orațiune 
plină de foc juvenil şi iubire de neam, disvoaltă programul „Junimei“ şi 
explică scopul ce-l urmăreşte societatea cu direcția inaugurată, salută 
oaspeţii prezenți, mulțămeşte, apoi, comitetului aranjor pentru osteneală 

şi vorbeşte, apoi, la adresa societăţii cu tendinţi naţionale, a Clubului 
român. 

În numele membrilor din comitetul aranjator, cât şi a Clubului 
român, răspunde dl adjunct Toma, în cuvinte foarte frumoase. 

În şirul oratorilor, urmează, apoi, dl Burac, care vorbeşte într-un 
ton foarte convingător despre meritele membrilor emeriţi, rădicând, în 
onoarea lor, un toast. 

Răspunde dl adjunct Toma. Am admirat verva şi entuziasmul 
oratoric. Un entuziasm sacru şi un curaj neînfricat vorbia în fiecare cuvânt 
al oratorului. Cu o tăcere sfântă a fost ascultată această orațiune înălțătoare 
de suflet, iar versurile finale au produs un tunet de aplause în sală. 

Pentru preoțimea şi învățătorimea naţională vorbeşte dl lancu 
Covasă, accentuând că Românii au trebinţă de o preoţime şi învăţătorime 
naţională, care, mână în mână, să lucreze pentru înăintarea poporului. 

În cuvinte scurte, dar cari cuprindeau mult, răspunde, în numele 
preoţimii, părintele M aghior, iar în numele învăţătorimii mulțămeşte, 
cu cuvinte alese, superiorul din Bădeuţul-românesc, dl E ugen Siretean. 

În cuvinte elogioase disvoltă, apoi, dl George Tofan rolul femeii 
în trecut, marchează rolul care-i revine în present şi fineşte cu dorința 
ca, în potopul acesta de străini, femeia să rămână naţională. 

DI Victor Morariu toastează pentru societăţile surori, „România 
Jună“ şi „Academia ortodoxă“. 

În numele „României June“, răspunde studentul în technică, dl]. 
Posner, într-o oraţiune care a stors admiraţia auzitorilor;, iar în numele 
„Academiei ortodoxe“, dl deTeutul. Ultimul orator, într-o oraţiune plină 
de învățături şi îndemnuri, arată poporului calea care trebue să o păşească 
ca să poată trăi pe acest pământ strămoşesc. 

Într-o cuvântare rostită din adâncul inimii şi foarte des întreruptă 
de aplause, mulțămeşte dl L arionescul „Junimii“ pentru aranjarea acestei 
festivități, la care le-a dat şi lor ocasiune să audă multe învățături bune. 

Cu o oraţiune de mulțămire la adresa publicului încheie di Dugan 
partea oficială şi decretează de president pe dl Tomasciuc — Vodă, iar de 
contrapunct pe dl Alecu Popovici. Ş-apoi urmează gălăgia şi veselia, 
şăgile sărate şi nesărate. Şi puteţi să vă gândiţi, iubiţilor cetitori, să vă 
gândiţi, fără să însemn eu pe filele cronicii mele, că Dugan sau 

„Dugincholl“ a fost cronicar şi „s-a făcut de cap“. Ba declama, ba se 
sfădea cu damele, ba ţinea oraţiuni de candidat. Ceea ce, însă, a pus 
publicul în mirare a fost o cronică în versuri, compusă, la moment, la 
propunerea înfricoşatului Toma(şciuc) Vodă. 

Mult aplaudate au fost solourile domnilor 2tefan Scarlat, Dr. 
Christel şi C ostinean-Beuca (poetul — n.r.), apoi recitarea unui cântec 
macedonean de dl Gheaghea, studinte universitar venit, acum, din 
Macedonia. 

Tot la comandă şi-a ţinut orațiunea de inaugurare „fuch“-sul 
(vulpoiul — n.r.) cel mai tânăr, dl Brăilean, care, la un loc cu „Scholl“ 
(Dugan) şi „Domnul meu“ (Tomaşciuc), au format un club separat, cu 
un nume care nu li face multă onoare. 

Interesant a fost şi un proces al dlui (Victor) Morariu contra 
damelor, pe care le-a acuzat că ar fi furat inimile feciorilor români, în 
seara trecută. Sentința rostită de dl conzilier TomaSciuc, fără drept de 
apelare, a fost că domnii să-şi fure inimile înapoi, iar dl Dugan a adăugat 
că poţi să fure toți, dar să fure... româneste. 

Animaţia a fost, toată vremea, la culme. 

Succesele obţinute de societatea academică „Junimea“ trebue să 
fie un îndemn pentru anii viitori ca să nu abstee de la seratele literar- 
declamatorice, împreunate cu comers, cari, după părerea domnului Toma 
aduc idei nouă şi fac posibil o consolidare a tot ce-i românesc pe terenul 
literar-naţional. 

La revedere, la Siret! / Codrean (pseudonimul lui George Tofan 
— n.r., Deşteptarea, nr. 72 din 16/29 septembrie 1901, pp. 1-3). 

* 

Scrisoare din |ară. Rădăuh Cunoscutul literat Demeter Dan, 
cum îl numeşte „Bukowinaer Post“, a încetat cu publicările sale istorice 
şi s-a aruncat pe alt teren de „literatură“, pe terenul denunțărilor. 

Se vede că-i convine mai bine caracterului său personal acest teren 
de activitate, prin care crede a deveni, de nu protopapa la catedrală, măcar 
protopresviter al Vicovilor. 

Faptul întâmplat zilele trecute este următorul: În o epistolă cătră 
episcopul Repta, scrie Demeter Dan că mai jumătate din comuna Sadău 
stă să treacă la unie, din causa preotului Cristofor Iliuh care ţine serviţiul 

bisericesc numai româneşte şi caută să-i românizeze pe Huţanii din Sadău. 

În acea epistolă, îl roagă pe episcop, în interesul bisericei — de 
care-i lui Demeter prea aminte — să vie numaidecât la Sadău, să 
liturgisească şi să predice Huţanilor de acolo — dacă 1-a trimis episcopului 
şi o predică gata nu ştiu. 

Imediat au plecat la Sadău consilierul M anastyrski şi diaconul 
Bocea, au liturghisit Duminica trecută în sobor în biserica de acolo şi, în 
urmă, s-a apucat consilierul trimis să cerceteze causa nemulțumirilor 
dintre preot şi poporeni. 

Mare i-a fost, însă, mirarea, încredinţându-se că nici un cuvânt 
din epistola lui Demeter, adresată episcopului Repta, nu-i adevărat. 

Toţi poporenii, atât Românii, cât şi Huţanii, au declarat că sunt 
foarte mulţămiţi cu preotul lor şi-i doreau multă sănătate, ca să poată 
rămâne la ei mai mulţi ani! 

Tablou! Domnule Demeter! Preotul le face funcţiile în amândouă 
limbile, le predă atât româneşte, cât şi ruseşte ş.m.d.; cel mai bun 
testimoniu (diplomă — n.r.) de laudă i-au dat poporenii preotului. 

Domnule Demeter! Christos zice, la loan 13, 34, „întru aceasta 
vor cunoaşte toți că sunteţi ai mei învăţăcei, de veţi avea iubire între 
Voi“. 

Preoţii din decanatul Vicovilor să pue la răbuş şi această faptă 
laudabilă a părintelui Demeter şi, ocasional, să-i dea lecţii cum are să se 
poarte cu un frate al său. / Un preot (Deşteptarea, nr. 74 din 23 septembrie 
/ 6 octombrie 1901, pg. 2). 

* 

Corul de cântare bisericească din Rădăuţi. Frumoasele cuvinte 
cu cari ne-aţi încurajat, în numărul din urmă al „Deşteptării Poporului“, 
la alcătuirea de coruri pentru cântările bisericeşti m-au îndemnat să vă 
aduc la cunoştinţă că şi în oraşul nostru, Rădăuţ, este un astfel de cor, 
care cântă în toată Dumineca şi sărbătoarea în biserica noastră cântările 
bisericeşti. 

E drept, şi o spunem cu durere, că marele nostru oraş, în care 
credincioşii gr.ort. numără a treia parte a tuturor locuitorilor, are numai 
O biserică, şi aceea e atât de mică şi neîncăpătoare, încât e o ruşine pentru 
creştinii noştri dreptmăritori; dar şi la o aşa biserică te duci cu plăcere şi 

suferi năduşala nemaipomenită, suferi fără a crăcni ghionturile 
binevoitoare din dreapta şi stânga, dacă, pe lângă monotonia glasului 
obişnuit al servului lui Dumnezeu, mai auzi, din când în când, şi vocea 
curată şi de inimi înălțătoare a credinciosului tineret din popor, care te 
face să uiţi năcazurile trupeşti din jurul tău şi îți înalță cugetul la bunătatea 
şi măreția aceluia căruia ai venit ca să te închini. 

Munca recerută la alcătuirea unui astfel de cor din mijlocul 
tineretului poporal o cunoaşte numai acela care nu s-a sfiit de greutățile 
ei, dar ar trebui s-o cunoască şi venerabilul Consistor din Cernăuţ şi să o 
răsplătească faţă de acei care o iau asupra lor. Prin astfel de cântări, se 
întăreşte doară credinţa în inimele ascultătorilor, îndreptându-li-se cugetul 
spre cel preamărit. Este, deci, dară datorința preoților să aducă casuri de 
acestea la cunoştinţa Consistoriului, iar a Consistoriului ca să încurajeze 
astfel de întreprinderi frumoase, căci doară preoții şi Consistoriul au a 
veghea asupra ţinutei şi purtării credincioşilor bisericei noastre. 

Meritul alcătuirii corului nostru din Rădăuţ se cuvine domnului 
învățător Ep. M. Sosnovici, sub a cărui conducere se desvoltă corul 
acesta, de 2 luni încoace (deci, din iunie 1902 —n.r.), tot mai îmbucurător. 

Până la răsplata lumească, care vine totdeauna tărziu, dorim să-i 
răsplătiască Dumnezeu fapta sa şi să-i deie puterea de a alcătui un astfel 
de cor şi pentru cântece lumene naţionale, după cum auzim că are de 
gând; iar pentru ca toată lumea să ştie cine cântă aşa de frumos în corul 
nostru, punem aice numele lor, şi anume: domnişoarele Puiul, Rotariu, 
pimota şi Zimbal, precum şi domnii G. Antochi, N. Bendevschi, N. 
L eontovici şi Smereciuc. / I.G.T. (Deşteptarea Poporului, nr. 15 din 1/ 
14 august 1902, pp. 112, 113). 

* 

Alergări de cai jărânezti în Rădăubp Comitetul pentru prăsila 
cailor al consiliului cultural (aşa se numea, pe atunci departamentul pentru 
agricultură — n.r.) al ţării a decis să pue la cale o alergare de cai ţărăneşti, 
care va avea loc în ziua în care se va face premierea cailor, adecă în 23 
Octomvrie stil nou 1903. Alergarea va ave loc pe ipodromul hergheliilor 
statului. 

La aceste alergări se admit armasari şi iepe crescute de țărani, în 
vârstă de la 3 ani înainte. 

Distanţa de parcurs va fi de 1.000 metri pe şes. 

Din subvenţiunea oferită de comitetul ţării, se vor împărți 
următoarele premii: 150 coroane celui dintăiu; 70 coroane celui al doile; 
50 coroane celui al treilea; 30 coroane celui al patrule. 

Totodată, se va acorda şi un premiu de calitate, de 100 coroane, 
proprietarului celui mai bun şi curat cal ce va lua parte la alergările de 
întrecere. Premiul de calitate se poate da împreună cu unul din cele patru 
premii de întrecere. 

Acei ţărani, crescători de cai, cari voesc să participe la alergările 
de întrecere, au să se anunţe, în 23 Octomvrie nou 1903, la orele 3 
dupaamiazi, la juriul de alergări, pe ipodromul hergheliilor statului, şi să 
presinte şi caii, deoarece la alergări vor putea lua parte numai acei cai pe 
cari comisiunea îi va afla apți de prăsilă. 

Anunţări de participare înainte de ziua alergării nu se primesc. 

Pentru participare la alergări nu se plăteşte nici o taxă. Premiile se 
vor da imediat după alergare. În contra sentinței juriului nu încape nici 
un apel (Deşteptarea, nr. 56 din 17/30 iulie 1903, pg. 3). 

* 

„2 coala română” din Rădăukh Duminică, în 7/20 Octomvrie 
1901, se va ţine, la 4 oare d.a., în localul şcoalei de şese clase pentru 
băieţi de pe strada bisericei din Rădăuţ, adunarea generală a societății 
filiale „Școala română“ din loc, la care se învită onor. p.t. membri. La 
adunarea zilei va fi: 1. Raportul comitetului; 2. Alegerea noului comitet; 
3. Propuneri eventuale. 

Pentru comitet: E lie Carau2, preşedinte, Dr. Ipolit Tarnavschi, 
secretar (Deşteptarea, nr. 77 din 4/17 octombrie 1901, pg. 3). 

* 


„Teatru în Rădăuţi. 


„Bătrâne obiceiuri frumoase, româneşti 

Se pierd, se stâng încetul şi-n urmă te trezeşti 
Cu altele, străine; în loc de flori: scăete, 

Cari ni şed întocmai ca nuca în părete. 
Țeranca, fala noastră, îşi uită de război 

Şi-şi cumpără prin târguri găteală cu forfoi; 

Chiar graiul nostru neaoş se pare că se schimbă 
Şi vorbele străine îţi frâng săraca limbă; 
Cântarea trăgănată şi doina cea cu dor 
Încep să se prefacă vârtej îmbătător; 
Ne-amestecăm prea tare, ca grâul în neghină, 
Abia ne mai cunoaştem de pătura străină, 
Întoarsă-i roata vremii şi noi suntem în jos 
Şi nu văd mântuire“. 

„Ba e, moşneag duios. 
Să facem un teatru, o casă minunată 
Şi s-adunăm într însa tot ce-am avut odată 
Şi tot ce-i azi al nostru: grai, datini, port şi cânt, 
Şi tot ce are neamul mai prețios, mai sfânt; 
Să le păstrăm pe toate ca-n veci să nu ne pieară, 
Să ne-ncălzim la ele, să ne ridice iară!“. 


Astfel glăsuieşte bătrânul literat, dl losif Vulcan, în prologul piesei 
sale, „Soare cu ploaie“, primul număr al bibliotecii teatrale, edată de 
societatea pentru crearea unui fond de teatru român. Şi un dureros adevăr 
conţin aceste versuri — adevărul că noi ne depărtăm încet, dar sigur, de 
cele mai caracteristice momente ale individualității noastre naţionale, de 
limba, portul şi obiceiurile străbune. 

Puterea acestui adevăr a fost şi tremurul care ne-a îndemnat pre 
noi, cei ce n-am pierdut încă speranța într-un viitor mai bun, a ne strânge 
în jurul aceluiaşi stindard cu hotărârea de a lupta şi pe această cale pentru 
salvarea intereselor şi păstrarea drepturilor noastre seculare în această 
țeară. 

Teatrul nu este numai un loc de distracţie şi petrecere, ci mai vârtos 
o instituțiune de creştere şi nobilitare a sentimentelor, un depositar sigur 
al celor mai preţioase tesaure naţionale: limbă, port şi obiceiuri. 

Din aceste puncte de vedere, merită tendinţa Clubului român 
rădăuțean de a desvolta, prin representări teatrale, conştiinţa naţională 
între membrii săi, de a deştepta gustul pentru literatura română şi a-i 
întări exercitarea limbei, întrebuinţarea portului şi păstrarea obiceiurilor 
române, merită, zic, această tendință lauda nereservată a tuturor 

Românilor de bine şi sprijinul lor cel mai puternic, şi aceasta cu atât mai 
mult, cu cât prestațiunile cooperatorilor la representări sunt, totdeauna, 
cu mult mai perfecte decât se poate, de obicei, aştepta de la diletanți. 

Vineri, | Noemvre 1901 nou, s-au presentat aceşti diletanţi înaintea 
unui public numeros şi distins cu 2 comedii în câte un act, una originală, 
iar a doua prelucrată după germană: „Soare cu ploaie“, de Iosif Vulcan, 
şi „Înainte de pausă“, de „Trocaru“, cucerind cu ambele representări 
simpatiile netăgăduite ale privitorilor, care s-au documentat prin nesfârşite 
aplause. 

În comedia „Înainte de pausă“ se ridiculizează gelozia, „grozava 
fantomă, trabantul cel rău al iubirei“, cum o numeşte autorul, pe când 
sincerul amor nevinovat este rădicat la apoteoză. 

Sujectul piesei este, pe scurt, următorul: 

Bătrânul Brănescu, architect-inspector, fiind văduv, trebue să-şi 
ducă singur pre fiica sa, Elisa, de curând întoarsă din pensionat, la bal. 
Dânsul, plictisit de petrecerea sgomotoasă a tinerilor, se retrase într-o 
sală laterală, unde, voind să-şi reserve o masă pentru pausa cea mare, 
întră în conflict cu chelnerul Ionică, pre care îl poate îndupleca numai 
prin un gras bacşiş ca să-i conceadă o masă, ascunsă după un paravan, 
într-un ungheriu al sălii. Aice adoarme Brănescu, pe când, în sala alăturată, 
de dans, răsună musica şi joacă tineretul. Fiică-sa, Elisa, încă n-are 
dansatori, din care causă părăseşte sala de dans şi vine în sala în care 
doarme Brănescu, unde dă peste un tânăr architect, Felician Pădurean, 
care este desperat că, dansând cu Polina Vărzeanu, regina balului, planetul 
în jurul căruia se rotesc toate stelele mai mici, a căzut, rupându-şi fracul 
la braţul stâng şi făcându-se, astfel, de râsul lumii. Sglobia fetiță, abia 
ieşită din pensionat, îl captivează, în curând, pe desperatul tânăr şi, 
înduplecându-l pe bătrânul ei tată să schimbe fracul său cu cel rupt al lui 
Pădurean, dispar amândoi fericiţi în sala de dans. 

Polina, soţia gelosului fabricant Ştefan Vărzeanu, e curtată, în 
ruptul capului, de cătră boerul Lespezeanu. Ea cochetează mereu cu 
acesta, pe de o parte îmbărbătându-l cu privirea ei de foc, pe altul oprin- 
du-l cu glasu-i seducător de-a o curteni şi ameninţându-l cu răzbunarea 
lui Vărzeanu, pe când Lespezeanu, astfel atras şi respins, se topeşte de 
dorul ei. 

Succesă e figura gelosului Ştefan Vărzeanu. Nebun de gelosie 
oarbă, dar neîntemeiată, căci Polina lui e virtuoasă şi voieşte numai să-i 
dea o lecţiune, întră cu părul vâlvoi pe scenă, răcnind că soția lui îl înşeală. 
În nemărginita sa furie, se leagă de toți şi de toate şi vede în fiecare 
bărbat ce-i vine în cale un trădător. Cel dentâiu trebuie să-i deie satisfacție 
tânărul Pădurean, care mărturiseşte că a dansat cu Polina şi a căzut în 
sala de dans, ceea ce pe Vărzeanu îl scoate cu totul din minţi. Cu ajutorul 
vestitului său parfum, „Atrappe la femme“, cumpărat de la marele 
parfumor parisian Coguin Fils, din care a turnat, pe furiş, câteva picături 
pe trena rochiei soţiei sale, îi dă, în fine, de urmă. Polina se aşezase, la 
venirea ei cu Lespezeanu, pe un scaun, care, fireşte, amiroasă, acuma, a 
parfum de-al lui Vărzeanu. La descoperirea aceasta, Vărzeanu înşfacă 
scaunul cu pricina, scuturându-l cu atâta furie şi răcnind atât de sălbatec 
încât toți cei de față sar spăriați. Apropiindu-se cu nasul de fracul lui 
Pădurean, care miroasă tot a parfum trădător, fiindcă Pădurean dansase 
cu Polina, excedează şi mai cumplit şi se crede prins în mrejele unei 
conjuraţiuni. Apostrofându-l scurt şi hotărât pe chelnerul Ionică, căruia 
îi mânjeşte toate şervietele, dă de bătrânul Brănescu, după paravan, îl 
târâie, sgâlţâindu-l cu sudalme, în fața scenei şi îl ameninţă cu moartea, 
dacă nu-i va da-o pe nevasta sa, Polina. 

Aice e momentul unde flegmaticul bătrân îşi pierde şi el răbdarea 
şi cere satisfacţie de la furiosul Vărzeanu pentru insultele sale, chemân- 
du-l înaintea comisarului balului. Vărzeanu scapă de responsabilitate 
numai schimbând fracul său cu al lui Brănescu, care se duce în sala de 
dans să-şi caute copila, pe când Vărzeanu, observând că fracul lui 
Brănescu miroasă a parfum „Atrappe la femme“, isbucneşte în injurii în 
contra „vulpei bătrâne“, Brănescu, de care se crede încă trădat. 

Pe când tânărul Pădurean şi Elisa, acuma logodiţi deja, cer 
binecuvântarea părintească a lui Brănescu, Vărzeanu îşi află pe soția 
Polina şi se presintă radios cu dânsa, împăcat iarăşi cu soartea de a avea 
o soţie atât de frumoasă. 

Singuritele roluri au fost bine distribuite. 

Elisa a aflat o interpretă minunată în domnişoara A spazia Tofanel, 
care, în prestaţiunile sale, a trecut mult peste marginile diletantismului 
obişnuit. Simpatica ei înfăţişare şi excelenta dispoziţie, care a petrecut-o 

toată seara, au cucerit îndată inimele tuturora şi cu plăcere vădită o 
urmăreau privirile spectatorilor, ascultântându-i impresiile primului ei 
bal şi participând la fericirea ei, când se văzu iubită de tânărul architect 
Pădurean. Era aşa de drăguță când bătea cu piciorul în pământ, strigând 
că ar vrea să poruncească, să stăpânească, să joace un rol, în scurt — să se 
mărite, şi atât de naivă în credinţa ei despre puterea fericitoare a amorului, 
încât a predat în mod perfect figura nevinovată a unei copile, de-abia 
ieşite din pensionat şi întrate în valurile vieţii. 

O prestaţiune dintre cele mai remarcabile a fost a dlui Sever Beuca- 
Costineanu (notabil poet bucovinean — n.r.) în rolul architectului Felician 
Pădurean. Dl Beuca ne-a dat o frumoasă probă a netăgăduitului său ta- 
lent dramatic, achitându-se cu dibăcie de foarte dificilul său rol, atât ce 
priveşte scenele comice, în jocul ascuns cu mâneca ruptă a fracului, care 
voia s-o îndosească, cât şi în scenele sentimentale, unde cucereşte inima 
încântătoarei Elisa. 

Imposantă a fost domnişoara Eufrosina Rezu? în rolul Polinei 
Vărzeanu, reginei balului. O aparență elegantă şi, la moment, captivatoare, 
care merita cu drept cuvânt onorificul titlu de regină a balului. Curtezanul 
ei, boierul Lespezeanu, a aflat un vrednic interpret în persoana domnului 
George Popadiuc (viitorul primar al Rădăuţilor — n.r), care era nedespărțit 
de frumoasa damă, căutând curaj când în seducătorii ei ochi, când în 
sticla de şampanie. 

Clasic a fost predat bătrânul Brănescu de cătră domnul Dr. Matei 
Christel. Inimitabil în horăitul său, când doarme după paravan, ne-ntrecut 
în flegma cu care se lasă purtat de fiică-sa, Elisa, târâit şi înjurat de cătră 
furiosul Vărzeanu, se reculege de-abia când acesta, devenind agresiv, 
începe a-l scutura cu putere şi desvoltă, apoi, o energie de care nu l-ai fi 
ținut capabil. Nesfârşite aplause producea stereotipul său răspuns: „Se 
poate“, cu care rezolva, la moment, şi cele mai grave cestiuni. 

Bine s-au ţinut şi domnii Emil Hreniuc şi 2tefan Velniceriu, 
primul în rolul lui Lică, al doilea în rolul chelnerului Ionică, de care s-a 
achitat în mod satisfăcător. 

Rolul cel mai dramatic din toată piesa, acel al furiosului Ştefan 
Vărzeanu, a fost predat de domnul lorgu G. Toma. În această figură, 
poetul ridiculizează patima geloziei oarbe şi interpretului i-a succes pe 

deplin a pătrunde acest rol în toate peripeţiile sale, presentându-se cu o 
prestațiune desăvârşită (Deşteptarea, nr. 85 din 1/14 noiembrie 1901, 
pp. 1-3). 

* 

În comedia sa, „Soare cu ploaie“, una dintre cele mai bune, domnul 
Iosif Vulcan ni disfăşură o pagină din viaţa de la băi a aşazisei societăți 
mai bune, cu toate intrigile şi duelurile obişnuite. 

Acţiunea se petrece la băile de la Mehadia, în timpul present. 
Doamna Olga Clitan, o văduvă încă tânără, dar mamă de 3 fete mărişoare, 
voeşte să se căsătorească din nou, pe când doamna Maria Brădescu caută 
un soţ pentru fiica sa, Porfira. Doamnei Clitan îi face curte un Sârb, cu 
numele Duşan, pe când Porfira e amorezată de un tânăr student din 
Bucureşti, Ionel. 

Pantelimon, flăcău tomnatic, unchiul doamnei Clitan, e sufletul 
societăţii întregi; dânsul aranjează toate petrecerile, mijloceşte toate 
căsătoriile, dă ansă şi intervine la toate duelurile şi pregăteşte toate 
intrigile, dar este, totodată, şi acela care cauzează toate încurcăturile 
posibile, mântuindu-se, apoi, cu vecinica asigurare: „Las“ că dreg eu 
treaba!“. Dânsul voieşte să mijlocească căsătoria între nepoata Olga Clitan 
şi prietenul său din tinereţe, Dumbrăvescu, despărţit de prima sa soţie, 
de la care are 3 fete, spre care scop îl depărtează pe Duşan de lângă 
Olga, spunându-i că aceasta e logodită deja cu Dumbrăvescu, din care 
causă ambii concurenți se provoacă la duel. 

De societatea aceasta s-a ataşat şi un aristocrat decăzut, contele 
Vladimir Klapatinsky, care nu numai mănâncă şi bea pe dătorii, dar nu 
se jenează a împrumuta parale chiar de la chelneri. EI îi face curte 
domnişoarei Porfira Brădescu, la care se uită cu plăcere chiar şi 
Dumbrăvescu. 

Între Ionel, care a fugit de la şcoală, auzind că iubita lui e în 
primejdie, şi contele Klapatinsky se iscă un al doilea duel, din causa 
Porfirei, pe când doamna Clitan şi doamnă Brădescu, care îşi aruncă 
reciproc purtare imorală, poartă un interesant duel cu... limba. 

Pantelimon îl câştigă, în fine, pe Dumbrăvescu pentru nepoata sa, 
Olga, iar lui lonel îi dă sfatul să fugă cu Porfira, având de gând, însă, 
să-l păcălească numai, aşezându-i în trăsură, noaptea, în locul Porfirei, 

pe baba Tudora, travestită în copilă tânără. 

Deodată, întră o servitoare cu o epistolă de la Ionel şi Porfira, prin 
care aceştia anunță doamnei Brădescu că au fugit împreună, ascultând 
de sfatul lui Pantelimon; doamna Brădescu leşină, iar Pantelimon rămâne 
plouat. 

Olga Clitan şi Dumbrăvescu îşi refac, reciproc, împrejurarea că 
au câte 3 fete şi sunt gata să se logodească, prin mijlocirea lui Pantelimon, 
când, deodată, apar cele 3 copile ale doamnei Clitan, anume Lina, Tiţa şi 
Mimi, chemate telefonic de Pantelimon la logodnă. Fiindcă mama lor se 
teme că Dumbrăvescu se va îngrozi de atâtea fete, le ascunde Pantelimon 
în parc, după 3 stâlpi, pe când Olga Clitan şi Dumbrăvescu îşi dau mâna 
pentru vecie. Copilele se trădează de după stâlpi, Dumbrăvescu, indignat 
că logodnica sa are 3 fete, îi împărtăşeşte acesteia că are şi el 3 copile — 
tablou comic! — Olga e aproape să leşine, pe când Pantelimon face şăgi 
pe seama lor, zicându-le că le-a răsărit soarele fericirii — dar un soare cu 
ploaie. 

Doamna Brădescu îşi reclamă pe fiică-sa de la Pantelimon, acesta 
o mângâie că va drege el treaba, când, deodată, apar Porfira şi Ionel, 
zicând că au fost nevoiţi să se-ntoarcă, fiindcă birjarul le-a cerut parale 
înainte de plecare, iară ei n-au avut de unde să-i dea. Ionel cere mâna 
Profirei, iar Pantelimon se bucură că a mai făcut o căsătorie. 

Şi-n această piesă, rolurile au fost bine ocupate. 

Doamna Olga Clitan a fost predată, cu dibăcia cunoscută, de cătră 
domnişoara Aspazia Tofanel, care s-a întrecut în joc pe sine, înrădăcinând 
în toţi credinţa că Clubul român posedă în Domnia sa o putere nepreţuită 
pentru representări teatrale. Laudă şi onoare i se cuvine acestei tinere 
dame, laudă şi onoare îi dăm! 

Foarte bine s-a ţinut domnişoara Domnica Bodnar în rolul 
doamnei Brădescu, pe care l-a jucat atât de precis şi natural, încât a 
provocat admiraţiunea tuturora. Mândria ei de mamă a unei fete atât de 
bine crescută la călugăriţe şi durerea ei la descoperirea ruşinei care i-a 
făcut-o tocmai această fiică au fost sincere şi simţite adânc, şi nu-ţi făcea 
numai impresia unui joc de scenă. 

O surprindere foarte plăcută ne-a făcut domnişoara Aurelia 
Tofanel, care a representat pe Porfira Brădescu. Atâta naivitate de copil 

nevinovat, atâta natură adevărată şi o astfel de siguranță de rol şi scenă 
ne-au uimit. Domnişoara Aurelia e vednica soră a domnişoarei Aspazia 
Tofanel şi o foarte bună achiziţiune în trupa diletanților români din oraşul 
nostru. 

De tot drăguţe au fost şi cele 3 fiice ale doamnei Clitan, representate 
prin domnişoarele Aurora Polonic, din Satulmare, Silvia Purcan, din 
Rădăuţ, şi L ucreţia M aghior, din Marginea. Toate trei s-au ținut atât de 
bine, încât au contribuit, prin jocul lor isteţ, foarte mult la succesul 
general. 

Dintre rolurile bărbătești, a fost fercheş domnul Dr. M atei Christel 
ca Dumbrăvescu, pe care l-a predat cu multă cunoştinţă de causă, spre 
adânca mulţumire a tuturora; şi nici nu e mirare, căci domnul Dr. Christel 
este de mult bine cunoscut publicului ca un voinic şi sigur bărbat de 
scenă. 

Una dintre cele mai frumoase prestaţiuni în această piesă a fost a 
domnului E mil H reniuc, care a jucat pe studentul Ionel, producând mult 
haz cu aventurile sale ca amant al frumoasei Porfira, pe când contele 
Vladimir Klapatinsky şi-a aflat meşterul în persoana domnului George 
Popadiuc, care ne-a dat foarte succes figura unui adevărat aristocrat 
decadent. Bine s-a ţinut şi domnul 2tefan Velniceriu în rolul Sârbului 
Duşan, iară pe meşterul-strică Pantelimon, care încurcă şi descurcă toată 
acţiunea, care drege toate, dar nu totdeauna bine, l-a pozat domnul lorgu 
G. Toma cu vervă şi eleganţă. 

Ne mai rămâne de amintit că toaletele damelor de pe scenă au fost 
foarte frumoase, în piesa primă chiar foarte elegante toalete de bal, şi că 
scena s-a presentat într-o lumină destul de plăcută. 

Succesul amânduror pieselor a fost neaşteptat de surprinzător. 
Tunete de aplause nesfârşite i-au necesitat pe actorii diletanți să apară de 
repeţite ori pe scenă; mulți au esprimat chiar dorinţa ca piesele aceste să 
se repete mai târziu; noi însă credem că Clubul, încurajat prin acest succes, 
va căuta să se presinte cât de adese cu astfel de producțiuni, care procură 
o distracție pe cât de plăcută, pe atât de instructivă şi înălțătoare, şi de 
aceea zicem Clubului Român: „Las“ că dreg eu treaba!“ / Pantelimon 
(deci, lorgu G. Toma, Deşteptarea, nr. 86 din 4/17 noiembrie 1901, pp. 
1,2). 

Petrecerea filialei Societății damelor române din R ădăuh După 
un interval de mai mulţi ani, filiala Societăţii damelor române din Rădăuţ 
a luat hotărârea de a aranja o petrecere într-un stil mai mare, care va 
avea loc, după cum s-a anunţat deja, Joi, în 9 lanuar 1902 stil nou (ziua 
Sf. Mucenic Ştefan). 

Petrecerea se va deschide prin representarea duor piese teatrale, 
după care va urma dansul. Se vor juca comediile într-un act: „Idilă la 
țeară“, de Juin şi Flerx, şi „Buclucaşul““, de Marc Michel şi Labische, 
ambele localisate (traduse şi adaptate — n.r.) de Maria Baiulescu. 

Sujetul de tot hazliu al acestor piese de origine franceză, precum 
şi dexteritatea conducerii artistice, care se află în mânile domnului lorgu 
G. Toma, sunt cea mai bună garanţie că representarea lor va produce 
prea frumoase momente de distracție onoratului public. 

Diligentul comitet aranjator se dă în vânt pentru ca toate aşteptările 
participanţilor să fie pe deplin satisfăcute. În vederea acestor momente, 
precum şi cu privire la scopul nobil al seratei, credem că onoratul public 
nu va esita deloc de a răsplăti truda şi zelul societăţii prin participare cât 
se poate de numeroasă. 

Învitările speciale sunt deja emise. Serata va avea loc în spațioasa 
sală detir din R ădăub Preţul de întrare 2 coroane de persoană. Începutul, 
la oarele 8, seara. Toaletă simplă sau costum naţional (Deşteptarea, nr. 
99 din 20 decembrie 1901 / 2 ianuarie 1902, pg. 3). 

* 


Clubul Român din Rădâub În şedinţa sa din 3 lanuar 1902, s-a 
constituit comitetul societăţii „Clubul Român din Rădăuţi“, în următorul 
mod: President: dl Teoctist Tomasciuc, consilier de tribunal; 
vicepresident: dl lorgu G. Toma, judecător; secretar: dl Dr. Ipolit 
Tarnavschi, profesor; cassar: dl Ambrosie Gribovici, preot greco- 
ortodox; bibliotecar şi econom: dl Dr. Matei Christel, advocat 
(Deşteptarea, nr. 100 din 23 decembrie 1901 / 5 ianuarie 1902, pg. 3). 

* 

Convenire socială în Rădăub Convenirea socială din 9 Ianuarie 
1902, stil nou, aranjată de „Filiala Societăţii Doamnelor Române“ din 
Rădăuţ, a decurs splendid. Simpatia de care se bucură această Societate 

în toate păturile inteliginței române, conducerea artistică a teatrului, în 
persoana dlui adjunct Toma, erau doar chezăşia pe care îşi întemeiase 
comitetul speranţa în succesul moral şi material al întreprinderii. Verva 
şi seriozitatea cu care se dedică dl adjunct Toma scopurilor naţionale 
şi-au cules, de astă dată, fructe satisfăcătoare în prestaţiunile dlor Dr. 
Christel, adjunct Tarnavschi, oficial leSan, stud. jur. Beuca-C ostineanul 
şi a domnişoarelor Bodnar şi Tofanel. Amintim cu mulțămită şi sprijinul 
dlui învăţător Sosnovici, ca autor. 

Apreciind scopul benevol al acestei întreprinderi, s-a grăbit tot 
Românul iubitor de neam şi progres să-şi depună obolul pe altarul 
națiunei. 

Cu toate că începuse să vremuească, seara eternisată în analele 
„Filialei Societăţii Doamnelor Române“ din loc a întrunit, pe lângă un 
număr considerabil de poporeni şi străini, mulţi reprezentanţi ai 
aristocrației intelectuale române din toate districtele. 

Dansul a fost foarte animat, încât chiar Steaua Ciobanului era să 
împălizească de lumina zilei, înainte de ce ne despărțirăm. Remarcăm, 
cu mulțămire, multe suprasolviri, precum şi casul îmbucurător că multe 
familii din împregiurime şi alte districte, cari, din causa depărtării, n-au 
putut participa, au trimis taxa de întrare pentru a petrece măcar în gând o 
seară atât de plăcută, precum o promisese titlul şi caracterul acestei 
întreprinderi. Venitul a ajuns suma considerabilă de 400 coroane 
(Deşteptarea, nr. 2 din 6/19 ianuarie 1902, pg. 3). 

* 


Concert V ladaia în R ădăuk Clubul Român din Rădăuţ a espedat 
învitări la concertul care se va da Vineri, în 31 Ianuarie st.n. 1902, în 
Sala de Tir, cu concursul D-nei lrena de Vladaia, primadona de la 
opera din Bucureşti; al dlui profesor E meri şi a dlui Grigori Savu, artist 
dramatic, cu următorul program: 

Partea I: 1) Gounod. Balada şi aria bijuteriilor din opera „Faust“, 
cântată de doamna Vladaia; 2) Carol Miculi. Arii Româneşti, executate 
la pian de dl Emeri; 3) Adam. Aria indiană din opera „De-aş fi Rege“, 
cântată de dna Vladaia; 4) E minescu. Versuri zise de dl Savu; 5) Arditi. 
Il Bacio, Vals cu variaţiuni de bravură, cântat de dna Vladaia; 
6)Monologuri, zise de dl Savu; 7) Strauss. Zigeunerlied, din opera 

„Voivodul Țiganilor“, cântată de dna Vladaia; a) Paraschiv. După fragi 
şi după mure, cântată de dna Vladaia; 

Partea II: 8) Bizet. Habanera, din opera „Carmen“, cântată de dna 
Vladaia; 9) Chopin. Vals Nr. 6, executat de dl Emeri; 10) Lecocqg. Bolero 
espagnol, cântat de dna Vladaia; 11) Coşbuc. Doine şi Balade, zise de dl 
Savu; 12) Vladaia. Doina Olteanului, cântată de doamna Vladaia. 

Doamna de Vladaia va cânta „Habanera“ şi „Bolero“ în costum 
espagnol. 

Preţurile: Stal ] — 3 cor.; Stal II —2 cor.; Parter — 1 cor. Studenții — 
50 bani. 

Începutul, la 8 oare seara, precis. Biletele se găsesc la librăria 
losef H erzberg (Deşteptarea, nr. 5 din 17/30 ianuarie 1902, pg. 3). 

* 

Serata „Clubului Român“ din Rădăuţi, care s-a aranjat la 2 
Martie curent, în Sala de Tir din loc, a reuşit pe deplin. O mulțime de 
preoți şi învățători din jur, precum şi inteligința română din loc a grăbit 
ca să guste plăcerile astorfel de întreprinderi sociale şi, totodată, a-şi 
achita în parte dorinţa față de desvoltarea vieții noastre sociale. 

Nici această serată n-a fost trecută cu vederea din partea societăţii 
academice „Junimea“, ci mai mulți membri ai ei, în frunte cu preşedintele, 
au fost trimişi ca representanți. 

Fireşte, fiind asigurată participarea mai numeroasă a dansatorilor, 
sexul frumos de asemenea a fost bine representat, cu toate că suntem 
necesitaţi a marca absenţa bătătoare la ochi a inteligenței străine din loc, 
căci, afară de vreo doi oficeri, nu s-a arătat aproape nime. Tot aici 
accentuez nepăsarea damelor române față cu costumul nostru național. 
Sau doară aşa de înaintați să fim, încât să nu mai simţim plăcere estetică 
în portul nostru strămoşesc? Ne înşelăm!... 

Unica domnişoara care s-a presentat în costum a fost domnişoara 
Guga şi, desigur, a întâmpinat simpatii generale. 

După ce am costatat aceasta, putem să descriem desfăşurarea 
petrecerei, care a început cu hora, deschisă prin dl preşedinte al Clubului, 
Tomasciuc, cu doamna Bacinschi, apoi prin domnul vicepreşedinte 
Toma cu doamna Turturean, președinta „Filialei Doamnelor Române“. 

Am putea folosi vecinicul ton al reportajului despre petreceri, dar 

la ce? E lucru firesc că, acolo unde cântă musica melodioase arii, unde 
inimi tinere palpită la vibrarea tonurilor armonioase, în ale căror accente 
se pierde şoapta dragostei, veselia se naşte pentru unii, iar pentru alţii 
poate chiar contrarul... dispare şi lasă loc melancoliei, care aşa de bine 
se potriveşte în expresia ochilor drăgălaşi. 

Totuşi, animația îşi parcurgea firul desvoltării — răpea cu sine chiar 
şi pe domnii cari jucau neevitabilul „taroc“ — şi, astfel, petrecerea devenia 
din ce în ce mai naturală românească... nu legată de forme străine firii 
noastre românești. 

Când s-a dat signalul la „Quadrille““, care s-a jucat de peste 60 de 
perechi, s-a format un frumos cordon de preoţi şi alți domni, — 
neîndemnaţi la joc, ci numai la priviri scrutătoare. În chipul acesta, dansul 
a durat până în zori de ziuă. Ci ca să fim obiectivi, amintim datina cea 
rea de a vorbi mai cu predilecție limbi străine, decât cea „dulce 
românească“. 

Un dansator cu spirit roagă o domnişoară la joc — dânsa îl face 
atent, în limba germană, să fie mai cu cruţare şi să nu joace aşa de turbat. 
EI o întreabă ori de nu ar putea auzi aceste cuvinte în limba românească. 

- Da, căci doară sunt româncă. 

- Aşa, apoi de ce nu binevoeşti a vorbi româneşte?. 

- Nu ştiu bine şi aşa mi-i ruşine. 

- E cam greu a fi o viaţă întreagă tot cu ruşinea în sân; mai bine să 
suferi doi ani ruşine şi să înveţi româneşte, decât totdeauna. 

Resultatul? Domnişoara a vorbit, de aici înainte, româneşte. 

Ce priveşte venitul material al seratei, a fost frumuşel şi a încurs 
în favorul Clubului, care, după cum am auzit, va fi reorganizat şi instalat 
în localităţi (sedii — n.r.) mai corespunzătoare recerințelor moderne. / 
Impilatul (Deşteptarea, nr. 16 din 24 februarie / 9 martie 1902, pg. 3). 

* 

Filiala din Rădăuţi a „Societății Doamnelor Române din 
Bucovina“ învită la adunarea generală, care se va ţine Duminică, în 28 
April (11 Mai) 1902, la 4 oare d.m., cu următoarea ordine de zi: 

1) Verificarea protocolului adunării generale din anul 1901; 

2) Raportul comitetului; 

3) Raportul comisiunei revizuitoare; 

4) Votarea budgetului pe anul administrativ 1902/3; 

5) Alegerea de trei membri în comitet; 

6) Alegerea comisiunii revisuitoare; 

7) Propuneri libere; 

] oi, în 8 Mai 1902, să împlinesc 10 ani dela înființarea Filialei 
din Rădăuţi a „Societății Doamnelor Române din Bucovina“. 
Comitetul numitei Filiale a decis, în şedinţa sa din 20 April, a sărbători 
această zi şi, spre a da poporenilor ocasie de participa la această serbare, 
se va serba jubileul de 10 ani Duminică, în 11 Mai, în următorul mod: 

După sf. liturghie, la 10 1/2 oare doxologie, la care va asista întreg 
comitetul şi elevele românce din şcoalele poporale, şi la care se învită, 
pe calea aceasta, şi toți binevoitorii acestei societăți. 

După masă, la 4 oare, adunare generală în localităţile şcoalei de 
copile din Rădăuţi, în April 1902. Presidenta: Rosalia Turturean. 
Secretara: Domnica Bodnar (Deşteptarea, nr. 32 din 25 aprilie / 8 mai 
1902, pg. 3). 

* 

Filiala din Rădăuţi a „Societăţii Doamnelor Române din 
Bucovina“. În 11 Mai 1902, a serbat Filiala din Rădăuţi, după cum era 
anunţat înainte, jubileul de 10 ani. După sf. liturghie, s-a făcut doxologia 
de P.C.S. protopresviterul Tomiuc, fiind asistat de dl Dr. Tarnavschi şi 
de dl catechet Purcan, la care a participat întreg comitetul, cu presidenta 
Rosalia Turturean în frunte, apoi tineretul şcolar român din loc şi un 
număr foarte însemnat de poporeni. 

După liturghie, a ținut părintele Dr. Tarnavschi poporenilor o 
cuvântare ocasională foarte frumoasă, în care a ilustrat, în cuvinte pline 
de viaţă, importanţa societăților umane pentru progresul comun şi, 
amintind apoi activitatea rodnică a filialei din Rădăuţi a „Societăţii 
Doamnelor Române“, a animat pre poporeni de-a sprijini această 
societate. 

După amiazi, s-a ţinut adunarea generală, cu următoarea ordine 
de zi: 1) Verificarea protocolului adunării generale din anul 1901; 2) 
Raportul comitetului; 3) Raportul comisiunei revizuitoare; 4) Votarea 
budgetului pe anul administrativ 1902/3; 5) Alegerea de trei membri în 
comitet; 6) Alegerea comisiunii revisuitoare; 7) Propuneri libere. 

Cu conducerea adunării a fost împuternicită, din partea doamnei 
presidentei, vice-presidenta acestei societăţi, domnişoara Aspasia 
Tofanel. 

Vice-presidenta salută călduros pe membrii presenți, cari erau 
adunaţi într-un număr foarte mare, şi, apoi, în special, pe representanţii 
clerului, ai „Clubului Român“ şi ai „Şcoalei Române“, şi declară, cu 
aceasta, şedinţa deschisă. 

Înainte de a trece la ordinea zilei, aminteşte domnişoara vice- 
presidentă că adunarea aceasta are, pentru femeile românce din loc, o 
importanță deosebită, căci, cu această adunare, încheie filiala din Rădăuţi 
al 10-le an al activității sale. Amintind, mai departe, că această filială 
s-a înfiinţat la iniţiativa doamnei Aglaia Isopescul, sub conducerea 
doamnei L eontina C helariu, asigură pe cei presenţi că, sub referinţele 
locale, filiala aceasta a făcut progrese destul de satisfăcătoare întru 
împlinirea înaltei sale meniri; desfăşură, apoi, activitatea societăţii, de la 
înfiinţarea sa, până la adunarea de față, din care reese că societatea aceasta 
s-a înființat în anul 1892, cu 16 membri, care număr s-a urcat, până 
acuma, la 275. 

În aceşti 10 ani, a adunat filiala o avere de 4.947 coroane 52 bani 
şi a spesat cu sprijinirea elevelor române suma de 2.637 coroane 84 
bani. 

Spre a înlesni absolventelor de la şcoala poporală întrarea în 
pedagogiu, a întreţinut filiala, în anul 1900, un curs de pregătire, iar 
pentru acele copile ce nu cercetează o şcoală mai înaltă s-a înfiinţat, în 
anul acesta, un curs de cusutorie. Filiala are o bibliotecă şcolară aproape 
de 700 de cărți. 

Mai departe, se adresează domnişoara vice-presidentă cătră 
poporeni şi îi asigură că societatea lucră numai pentru progresul şi 
îmbunătățirea stării materiale a poporului nostru şi-i îndeamnă ca să 
sprijinească societatea din toată inima, să arate interes la toate activitățile 
comitetului, căci numai astfel se va putea realisa dorinţa de a pune, cu 
timpul, această societate cu totul în mânile poporului. 

Trecând, apoi, la ordinea zilei, se verifică protocolul din anul 1901, 
fără modificare. 

La punctul 2, roagă domnişoara vice-presidentă pe domnişoara 

secretară Domnica Bodnar să citească raportul comitetului. 

La punctul 3, raportează doamna Maria Popescul că comisiunea 
revisuitoare a aflat toate socotelele societăţii în cea mai esactă ordine şi 
propune să se dea comitetului absolutorul cu laudă (propunerea s-a 
primit). 

Trecând la al 4-le punct din ordinea de zi, face doamna casieră, 
Rosa de Isar, următoarele propuneri, cari s-au primit unanim: 1) Pentru 
anul viitor şcolar să se creeze două ajutoare lunare pentru eleve eminente 
de la şcoalele poporale din Rădăuţi care vor să continue studiile la 
pedagogiu; 2) Comitetul să fie împuternicit a spesa, spre realisarea 
scopului filialei, până la 1/2 din fondul disponibil. 

În comitet s-au reales Doamnele Rosa de Isar, E lena Bodnariu 
şi domnişoara Aspasia Tofanel, iar în comisia revisuitoare Doamnele 
Elena Popovici, Zeferina M otrescul şi M aria Popescul. 

În fine, aduce vice-presidenta la cunoştinţa adunării generale că 
„Clubul Român“ a pus la dispoziţia comitetului localităţile sale pentru 
ținerea şedinţelor şi că representanţii onoratului Club, cu bunăvoința 
D-lor Sale obicinuită, sprijinesc toate întreprinderile Societăţii Doamnelor 
Române şi roagă ca adunarea să voteze Clubului mulțămita şi recunoştinţa 
sa prin rădicarea de pe staluri. 

Constatând, cu aceasta, conducătoarea şedinţei mântuirea ordinei 
de zi, fineşte cam astfel: „Onorată adunare! Înainte de a ne despărţi, să 
constatăm că a fost frumos şi bine că ne-am întrunit astăzi, aice, spre a 
contribui, la rândul nostru, la înăintarea poporului nostru în cultură. 
Persoana, pentru noi prea scumpă, care, prin legi animite, ne-a făcut 
posibil a lucra astfel, este prea graţiosul nostru împărat Francisc Iosif |. 
Noi nu putem altfel mulțămi pentru acest bine, decât prin aceea că vom 
ura, din toată inima, prea graţiosului nostru împărat Francisc losif 1 să 
trăiască mulţi ani!“ / B. (Deşteptarea, nr. 37 din 12/25 mai 1902, pg. 2). 

* 

Srisori din pară. R ădăup în 9iuni 1902. Din incidentul avansării 
presidentului său, dlui Teoctist Tomasciuc, la rangul de consilier supe- 
rior de tribunal, „Clubul Român“ din Rădăuţ a aranjat, Diminică seara, 
în 8 luni 1902, o şedinţă socială în onoarea D-sale, în sala spațioasă a 
otelului Central, la care au participat, pe lângă membrii societății din 

oraş şi district, şi un număr însemnat de oaspeţi. 

A fost o imposantă manifestaţie de simpatii. Discursul festiv l-a 
ţinut vicepresidentul Clubului, d lorgu G. Toma, relevând, cu cunoscuta-i 
vervă oratorică, meritele iubilarului pentru înființarea şi prosperarea 
societăţii sub conducerea acestuia. 

Plin de emoţiune, a răspuns dl consilier superior T. Tomaşciuc, în 
cuvinte sincere şi pline de căldură. 

DI adjunct de tribunal Alecu Popovici a toastat pentru clerul român 
greco-ortodocs, representat prin o mulţime de persoane marcante, în 
numele căruia a răspuns, într-un discurs erudit şi de o rară frumuseţă, dl 
Dr. Ipolit Tarnavschi, toastând pentru corpul judecătoresc. 

În limba germană a vorbit dl Dr. Matei Christel, salutând, din 
partea Clubului, pre oaspeţi, dintre cari a răspuns dl secretar de tribunal 
C. Zenta, în cuvinte foarte elogioase la adresa Clubului şi, în general, a 
poporului român. 

Seria toastelor oficioase a încheiat-o dl lorgu G. Toma, care a 
vorbit pentru corpul didactic şi, mai ales, pentru învăţători, accentuând, 
cu drept cuvânt, spiritul naţional al acestora. D-sale i-a răspuns dl Dionisie 
Tofanel, conducătorul şcolii din Volovăţ, toastând pentru comitetul 
Clubului. 

O impresie foarte plăcută a făcut cvartetul dlor învăţători din 
Volovăţ, D. Tofanel, Mihalcea, 2 indilariu şi Palamariu, cari au întonat, 
cu multă cunoştinţă, piese alese naţionale. 

În decursul pauselor şi al părţii neoficiale, care a durat până la 
răsăritul soarelui, a concertat capela orăşenească. 

Şedinţa a avut un demers demn, cuvântările au fost miezoase şi 
cu spirit, cântările vii, iar caracterul petrecerii întregi vesel şi curat 
românesc. / Aranjorul (Deşteptarea, nr. 43 din 2/15 iunie 1902, 
pp. 2, 3). 

* 

Teatru Si Bazar în Rădăub Cu puţini ani în urmă, lumea 
românească nu ştia nimica despre o viață naţională în Rădăuţ. Ca în 
târgul lui Cremene, fără dorinţi neîmplinite şi fără dureri nealinate, 
Românii din acest tăcut oraş dormitau într-un nesfârşit „dolce far niente“, 
dând, astfel, un exemplu nespus de plăcut celor din împrejurime, cari, 

din modestie falsă, nu ţineau de necesar a presta mai mult decât mai 
isteții orăşeni. 

Nu existau societăţi naţionale, căci cele existente vegetau numai 
ca floarea lipsită de răcoritoarea rouă şi de lumina vivifăcătoare a soarelui 
— vezi, şi de present, cabinetul de lectură „Ştefan cel Mare“ şi filiala 
„Școalei române“ — nu se dădeau petreceri româneşti, nu se întâlnea 
Român cu Român nici măcar la un „păhar dulce“, neavând ce vorbi şi 
discuta, neavând pentru ce se însufleţi, căci nu pentru dânşii rostise Vasile 
Alecsandri, prin graiul eroului său din „Dumbrava roşă“: „Decât o viaţă 
moartă, mai bine-o moarte vie“. 

Numai seratele bravei societăţi „Junimea“, care îşi aducea aminte, 
tot de la doi la trei ani, şi de acest părăsit oraş fără viaţă, întrerumpeau, 
pentru puţine oare, odichna diogenică a Românilor rădăuţeni, scurte şi 
aceste ca un vis care-ţi tulbură liniştea somnului, trecătoare ca lumina 
fulgerului ce spintecă întunecimea nopții. Aşa se desfăşura, cu puţini ani 
în urmă, viaţa națională la Rădăuţ. 

Dumnezeul Românilor, însă, a avut milă de vechea episcopie a 
Moldovei, de clasicul pământ românesc al acestui frumos district şi a 
protejat năzuinţele unui curent mai nou, mai salutar. 

O pleiadă de tineri, ieşiţi din şcoala modernă, care nu măsură 
sentimentul naţional cu grado-metrul interesului propriu, acompaniată 
de tot ce a fost bun şi sănătos din generaţia veche, s-a aruncat cu abnegaţie 
în contra valurilor care amenințau existenţa răsleţiților Români, punân- 
du-li, cu braţ puternic şi gest hotărât, stavilă sigură, sub al cărei scut 
desvoltarea națională ia, din an în an, dimensiuni tot mai îmbucurătoare. 

Astfel, s-a înființat, mai întâi, Societatea socială „Clubul român“, 
care, din începuturi foarte modeste isvorâtă, predominează astăzi 
fluctuațiile vieţii sociale româneşti a întregului ținut, dând mijlocit naştere 
şi unei societăţi culturale, numită „Internatul de băeţi români ort.or. din 
Rădăuț“. 

Cum că această societate, al cărei nobil scop este creşterea adevărat 
naţională a tineretului şcolar, are un binecuvântat viitor, ni-a documentat 
primul ei pas făcut în publicitate: petrecerea socială, aranjată Duminică, 
în 9 Noemvre 1902 nou, cu binevoitorul concurs al unui considerabil 
număr de dame şi domni devotați causei pentru care ne luptăm. 

Cu acestea, mă văd ajuns la scopul adevărat al acestor şire şi, 
invocând ajutorul musei raportorilor, voi cerca să dau o imagine cât se 
poate de fidelă a acestei memorabile petreceri. 

Începutul marelui tămbălău — şi veţi înţelege de ce-i zic aşa — 
fusese fixat pentru oara 8 seara, a urmat, însă, de-abie la 9, fiindcă 
publicul, ştiind, pesemne, că friseusa damelor actrițe se va întârzia, a 
avut indulgență cu regisorul şi s-a adunat de-abie pe la acest ceas în sală. 

Executarea programului a început cu representarea comediei 
într-un act „Cinel-Cinel“, de veselul Vasile Alecsandri. 

Dacă autorul a fost norocos în alegerea sujetului, nici regisorul 
n-a documentat lipsă de iscusinţă în alegerea autorului, iar dacă poetul a 
mânuit cu dibăcie peana sa la construcţia piesei, actorii nu s-au arătat 
mai puţin dibaci în interpretarea rolurilor. 

A fost o representare care cu greu ţi-o poţi închipui mai perfectă, 
fie şi la un teatru stabil în actori de profesiune şi cred că i-ar fi satisfăcut 
Şi pre acei veşnic necruțători critici, care pretind clasicitatea de la diletanți, 
dacă n-ar fi preferat a se absenta; de ce? 

Conţinutul drăguții comedii este sau ar trebui cel puţin să fie bine 
cunoscut fiecărui Român, din care causă abstau (mă abţin — n.r.) de la 
predarea lui, mărginindu-mă la relevarea prestațiunii artistice. 

În planul întâi, menţionez cu plăcere jocul de tot natural şi drăgălaş 
al domnişoarei Aspasia Tofanel, binecunoscută publicului nostru prin 
excelentele d-sale producţiuni din trecut. Domnia-sa a fost o „Florica“ 
cum, desigur, a visat-o poetul, zglobie şi drăguță, dar şi plină de senti- 
ment. Arăpit inimele ascultătorilor prin timbrul curat şi sonor al dulcelui 
ei glas, dar a fulgerat adânc, mai ales în inima unui biet „Graur“, prin 
cântecul: 


„Un dor ascuns în al meu sân 
Zace plângând, suferitor; 
Ah! cum să fac ca să alin 
Plânsul amar al celui dor! 


Ce vreau, nu ştiu!... 
Pentru-al meu chin 

Nimic nu e mângăietor; 
Ah! cum să fac ca să alin 
Cumplitul chin al celui dor! 


Câmpu-nflorit, cerul senin 
În pieptu-mi nasc tainic fior; 
Ah! cum să fac ca să alin 
Cumplitul chin al celui dor! 


O! de-aş putea cu-al meu susin 
În cerul nalt subit să sbor, 
Numai atunci aş şti s-alin 
Suspinul trist al celui dor!“. 


Vrednicul ei partizan a fost dl Sever Beuca-C ostineanul, sufletul 
acestei representaţii, în rolul feciorului boeresc „Graur“. Sprinten şi, totuş, 
sigur în toate mişcările sale, înzestrat cu o aptitudine deosebită pentru 
scenă, cu o voce puternică şi plăcută în grai şi cânt, cu un invidiabil simţ 
musical, domniei-sale i se cuvine nu numai meritul jocului elegant, ci şi 
cel al reuşitei depline a cântărilor în solo şi în chor. 

Pitarul „Sandu“, vechi boer moldovenesc, şi-a aflat meşterul în 
persoana domnului Dionisie Tofanel din Volovăţ. Demn şi gravitos în 
ținuta sa, resoneasă cu o linişte impunătoare în contra lumei de azi şi 
numai năsdrăvăniile lui „Graur“ şi sburdălnicia nepoatei sale, 
„Smărăndiţa“, îl scot din sărite. Domnul Dionisie Tofanel este un clasic 
interpret al rolurilor de taţi bătrâni. 

Pe nepoată-sa, „Smărăndiţa“, care îi face atâtea încurcături, a 
predat-o foarte corect domnişoara Domicela Bodnariu (Domnica 
Bodnar, în alte cronici — n.r.), pe când vara acesteia, „Tincuţa“, a fost cu 
deplin succes copiată de cătră domnişoara M aria Popescul. Sburdalnice 
şi nebunatice — copile trăite în belşug — fac multă bătaie de cap bietului 
boer „Sandu“, mai ales când sunt încă ajuturate de prietenele lor, care le 
visitează. Aceste prietene, cu veselia întipărită în drăgălaşele lor feţe, au 
fost representate prin doamna Olga Tarnavschi şi domnişoarele E milia 
Speidel, Natalia Popescul şi Aurelia Tofanel, pe când ţăranii aflători în 


392 


Rădăuţi, În mărturiile vremurilor 





serviciul boerului Sandu au fost predaţi de cătră domnii Vasile 
Palamariu, Elisa Mihălcean şi | osif 2indilariu din Volovăţ şi domnul 
Emanuil C impoie? din Iaslovăţ. 

Atât cele dintâi, cât şi ceşti din urmă au format, totodată, corul în 
această piesă şi mărturisim cu plăcere că a fost un cor admirat de tot 
auditorul. Cântecele melodioase, executate de aceste puteri cu atâta 
acurateţă, au redeşteptat în noi dorinţa de a auzi, cât de mult şi cât de 
des, un cor atât de bine desvoltat şi disciplinat. 

* 

Comedia aceasta a fost succedată de un tablou vivant, representând 
un ram al industriei casnice naţionale sub scutul geniului Austriei, o 
idee măreaţă, concepută şi executată de domnişoara Aspasia Tofanel. 
Scena a fost transformată, întâi, într-o bogat împodobită casă naţională, 
în fundul căreia stătea, în faţa publicului, sub un fel de baldachin ţinut în 
colorile Austriei, imposanta figură a geniului, representat prin domnişoara 
E ufrosina RezuS, având în mâna stângă scutul tradiţional, în grațios 
rădicata mână dreaptă o cunună de brad întinsă desupra grupelor de 
industrie prosternate la picioarele ei. Treisprezece gingaşe floricele vii 
formau elegantul buchet al damelor, care au imaginat, în totalitatea lor, 
prelucrarea inului, de la scuturat până la cusutul cămeşii naționale, fiecare 
simbolizând o specifică ocupaţiune, toate locate în rând simbolic — 
cronologic, de la stânga spre dreapta. 

Domnişoara Eufrosina Sorocean simboliza bătutul inului, 
domnişoara Natalia Popoescul meliţatul, domnişoara L ala Popescul 
raghilatul, domnişoara Silvia Purcan perietul, domnişoara 2tefania 
a indelar pieptenatul câlţilor, domnişoara Domnița Bodnariu torsul, 
domnişoara Aspasia Tofanel răşchietul, domnişoara Maria Popescul 
depanatul, doamna Olga Tarnavschi ursitul, domnişoarele Emilia 
Speidel şi Aurelia Tofanel strânsul pânzei în val, doamna E milia Tofanel 
croitul şi doamna M elania Palamariu cusutul, toate cu obiecte simbolice 
în mână. 

Splendoarea costumului naţional, uneori de o bogăţie şi frumuseţe 
rară, atitudinea atât de simplă şi, totuş, atât de elegantă a Româncelor 
noastre la lucru, gestul fermecător surprins în cel mai ademenitor mo- 
ment, cât şi frumuseţa naturală a tuturor representantelor a produs, la 

ridicarea cortinei, o impresie fascinătoare asupra privitorilor. O tăcere 
sepulcrală domnea în toată întinderea sălii, care de-abie la căderea cortinei 
a erupt într-un aplaus fără de sfârşit. De trei ori a trebuit să sboare cortina 
în sus, numai păcat că mechanismul ei defect o făcea să sboare cam şod. 

În fine, publicul s-a liniştit, chipurile eternizate au recăpătat viață 
şi vasta sală a început a foi de sprintene albinuţe şi mai puţin sprintenii — 
era să zic bondari. 

Dar, cu aceasta, surprizele, care le-a fost prezentat comitetul pentru 
oaspeţii săi, nu se sfârşiseră. 

La un semn dat, apar din învălitura unor perdele, trei chioşcuri 
naționale, 


„În scumpe covoare bogat îmbrăcate, 
Trădând avuţia ce-n ele-o cuprind, 
Cu cetină verde frumos decorate, 

În raze de dulce lumină lucind“. 


Deasupra acestor chioşcuri atârna o tablă, ascunsă în verdeață, cu 
inscripţia mult promițătoare: „Bazar românesc“. Şi, într-adevăr, 
inscripția aceasta nu vestea prea mult. Un bogat asortat bazar românesc 
se desvălise înaintea ochilor surprinşi ai tuturora. Dărnicia Românilor şi 
a unor case comerciale străine, din oraş, îl înzestrase cu tot felul de obiecte 
necesare şi de lux, dintre cari nu lipseau nici băuturile cele mai fine, nici 
mizelurile şi copturile cele mai gustoase. 

În chioşcul din mijloc, făcea onorurile doamna lohanna 
Tomasciuc, soția domnului consilier superior de tribunal, dimpreună cu 
domnişoarele Berta, Natalia şi Carolina Brichze precum şi domnişoara 
Natalia Iliuh din Arborea; în chioşcul din dreapta, doamna Rosalia 
Turturean, cu domnişoarele Maria şi Lala Popescul, iar în cel din 
stânga, doamnele Elsa V. Iliupşi E lenaA. Popovici, toate întrecându-se 
în amabilitatea cu care ofereau doritorilor obiectele alese. Şi aceştia nu 
se lăsau deloc rugaţi; fie că îi atrăgea curiositatea, fie că voiau să se arate 
caritativi, fie că alt magnet îşi exercita mistica-i putere asupra lor, 
visitatorii dădeau întruna asalt acestor răpitoare chioşcuri — ei! şi nu e 
numai vina raportorului că sticlile de coniac şi buteliile de vin s-au bucurat 

de cea mai mare afluență, ci, după noi, responsabilitatea cade asupra 
acelora cari au donat fluidități atât de — fluide. 

Destul că, peste o oară, veselia ajunsese la culme: ici, plutea dansul 
în toiul său sburdalnic; dincoace, pârdalnicul „Amor“ vulnera cu săgețile 
sale inimi plăpânde; mai la deal, un încă necunoscut Demostene ţinea 
discursuri archinaționale; mai la vale, medita un melancolic asupra 
deşărtăciunilor lumeşti şi, tot aşa, îşi petrecea fiecare, în mod liber, dar 
cuviincios, adevărată viață de bazar. Şi, pentru ca icoana să fie şi mai 
fidelă, precum a şi fost, mai atrăgătoare, gentilele domnişoare Aglaia 
Chaelariu şi Ortensia L itviniuc traversau, întruna, încăperile, de la un 
capăt la altul, oferind, cu zâmbet grațios, elegante buchete de flori. 

Toată petrecerea, care a durat până în zori de zi, a avut un aspect 
foarte românesc, la care a contribuit mult şi numărul considerabil de 
pitoreşti costume naţionale. Mulți s-au presentat, dar mulţi s-au şi absentat, 
în paguba lor, că n-au participat la cea mai veselă şi animată petrecere ce 
s-a dat, vreodată, în Rădăuţ. 

Ca raportor conştiincios, îmi rămâne încă de amintit că regisorul 
piesei şi aranjorul suprem al celorlalte prestaţiuni, domnul lorgu G. 
Toma, a desvoltat o neobosită activitate în decursul pregătirilor, având, 
însă, satisfacția de a-şi videa truda încununată de un succes chiar nevisat. 
/ Spada (Deşteptarea, nr. 86 din 3/16 noiembrie 1902, pp. 2, 3, 
Deşteptarea, nr. 87 din 7/20 noiembrie 1902, pp. 2, 3). 

* 


Adunarea generală a societății „Clubul român“ în Rădăuk 
Duminică, în 14 Decembrie 1902, se ţinu, în presenţa unui număr foarte 
mare de membri, adunarea generală a societăţii susnumite, deschisă fiind 
de cătră vicepresidentul ei, dl lorgu G. Toma, prin un discurs pătruns 
de cele mai calde sentimente pentru continua prosperare a tinerei societăți. 

Din raportul comitetului repăşit, presentat de dl AmbrosG ribovici, 
estragem următoarele momente: societatea numără 80 membri, dispune 
de un fond neatacabil de 500 coroane, pune baza unei mici biblioteci şi 
întreţine (este abonată la — n.r.) 20 jurnale şi reviste de cuprins politic, 
literar, ştiinţific şi economic. 

Toate punctele ordinii de zi au fost viu discutate şi s-au luat multe 
hotărâri folositoare pentru societate. Remarcăm că propunerea domnului 

conducător şcolar Dionisie Tofanel din Volovăţ de a abona ziarele „Freie 
Lehrerzeitung“ şi „Voința poporului“ a picat, în favoarea ziarelor „Freie 
Lehrerzeitung“ şi „Biserica şi şcoala“. 

Primind comitetul cel vechiu absolutorul (apreciere maximă — n.r.), 
s-a ales un comitet nou, care s-a şi constituit imediat, în următorul mod: 
President — dl Teoctist Tomasciuc, consilier superior de tribunal; 
vicepresident — dl lorgu G. Toma, judecător; cassar — dl Ambros 
Gribovici, preot ort.or.; bibliotecar şi econom — dl Casian del sar, medic- 
veterinar districtual superior. 

Cu atribuţii în comitet au reuşit domnii: Dr. Matei Christel, di- 
rector Andronic M otrescul şi director Vasile Purcan, iar în consiliul 
de controlă, domnii judecători E ugeniu Tarnavschi şi lancu Avram. 

La propuneri libere, s-a hotărât, în principiu, ca societatea să 
aranjeze, în carnevalul ce se apropie, o serată, lăsându-se fixarea 
modalităţilor în competenţa noului comitet. 

La propunerea dlui Teofil T. Patra?, isumen al sf.mănăstiri Putna, 
adunarea a votat încrederea şi mulțămita sa deplină conducătorului ei, 
dlui lorgu G. Toma, care a mulțămit, apoi, în cuvântul său final, pentru 
deosebit de viul interes documentat, de astă-dată, de cătră mai toţi 
membrii, încheind adunarea după o durată de 4 oare. / Porsena 
(Deşteptarea, nr. 95 din 5/18 decembrie 1902, pg. 2). 

* 


Serată literar-declamatoric-musicală în Rădăuh Succesul 
repurtat de societatea academică „Academia ortodoxă“ din Cernăuţ cu 
ocasia aranjării seratei literar-declamatorice-musicale în Rădăuț, în sara 
Sf. loan Botezătorul, 7/20 ianuarie 1903, merită să fie indus cu litere 
maşcate în analele bravei societăţi susnumite; în memoria participanţilor 
va forma această petrecere, încă multă vreme, un moment lucid, la care 
cu plăcere se va opri gândul retrospectiv. 

Bogatul program al părţii oficiale, inaugurată prin intonarea devisei 
societăţii, a fost executat cu multă acurateţă, spre vădita şi prin multe 
aplause documentata (în sensul de „probată“ —n.r.) mulțămire deplină a 
auzitorilor. 

Cuvântul de deschidere, rostit de voinicul president al societăţii, 
dl candidat teolog Vespasian Reuh a fost primit, pentru miezosul său 

conţinut şi eleganta predare, într-un mod foarte măgulitor pentru vrednicul 
autor. 

Piesele musicale, executate de cătră corul societăţii, sub conducerea 
artistică a domnului profesor de musică George Mandicevschi şi a 
domnului candidat teolog Aurel Chelariu, au format partea cea mai 
frumoasă a întregului program, alegerea lor dovedind fineţea gustului, 
executarea, însă, exemplară desteritate, atât pe partea membrilor corului, 
cât nu mai puțin pe cea a conducătorilor săi. 

Am avut şi fericita ocasie de a face cunoztința unui nou 
componist național, în persoana domnului profesor George 
Mandicevschi, ale cărui composiţiuni, „Psalmul 18“ şi „Somnoroase 
păsărele:“, ne îndreptăţesc la cele mai frumoase speranţe, dând o strălucită 
probă despre incontestabilul talent al tânărului componist, al cărui psalm 
îți împle sufletul de sfântă evlavie, pe când piesa lumească ţi-l răpeşte 
prin gingaşa vioiciune a sonourilor. 

Binecunoscut întregului public român este dulcele tenor al 
domnului 2andru, care a fascinat din nou auzul nostru în „Doina“, de 
Isidor Vorobchievici, pe când „Hai în horă“, de Gheorghe Dima, a 
împărtăşit tot focul componistului şi inimelor noastre. Aceasta, precum 
şi composiţiile domnului G. Mandicevschi, au fost repetate. 

Foarte instructiv şi de interes general s-a presentat elaboratul 
domnului Constantin Urechie despre „Influinţa creştinismului asupra 
vieţii omeneşti“, prin care a arătat autorul erudiţiunea sa şi dibăcie 
remarcabilă în sortarea vastului material. Atenţia absorbită în decursul 
prelegerii a făcut loc binemeritatului aplaus, la finea ei. 

Cu multă pricepere de causă a declamat dl Constantin R usu balada 
„Puntea lui Rumi“, de George Coşbuc, în via aprobare a mulțimei de 
auzitori. 

După absolvarea părţii oficiale prin un discurs de mulțămită, rostit 
de presidentul societăţii, a început dansul, ca urmare a principiului 
imperativ de a nu neglija puterile fisice, pe lângă desvoltarea celor 
spirituale. 

La momentul dat de cătră capela oră“enească română prin 
intonarea horei străbune, un nenumerat şir de drăgălaşe părechi a început 
a fluctua prin spaţioasa sală, acuş succedându-se ca linele unde ale unui 

limpede râu, acuş formând un învălmăşag clocotitor ca valurile agitate 
şi spumegătoare ale unei vâltori. Trei unde — ca să perpetuăm asămănarea 
începută — dirigeau cursul celorlalte prin maiestatica lor mişcare, 
representate fiind prin (perechile formate din — n.r.) persoanele domnului 
president al societăţii, Vespasian R eubpcu doamna profesor C helariu şi 
a domnului vicepresident Constantin Urechie cu doamna consilier 
Maria Scînteuță din Gurahumorului; înţelegeţi cum că am voit să zic 
că aceste părechi au început dansul (de unde şi rostul parantezei anterioare 
— nr). 

Serata a fost aşa de bine cercetată (frecventată — n.r.) cum rar se 
întâmplă şi în număros populatul oraş şi district al Rădăuţului, iar 
petrecerea atât de animată, încât „Academia ortodoxă“ o poate număra, 
cu tot dreptul, între cele mai strălucite petreceri ale ei. Aproape toată 
inteligenţa română din oraş şi district, constătătoare din număroşi 
representanţi ai clerului, în frunte cu P.C.L. igumenii s. mănăstiri Putna 
şi Suceviţa, domnii Teofil T. Patra? şi Veniamin lIliuh profesori, 
judecători, medici, advocaţi, oficeri, amploiaţi de la toate branşele, 
învăţători şi fruntaşi poporeni şi-au dat întâlnire la această petrecere bine 
frecventată şi de o bună parte a elitei inteligenții străine. 

Pe lângă 26 membri ai „Academiei ortodoxe“, s-au mai presentat 
15 membri din societatea soră, „] unimea“, pe când societăţile din loc, 
„Internatul de băeți români“ şi „Clubul român“, au fost representate 
aproape prin totalitatea membrilor lor, în frunte vicepresidentul 
amândurora, dl lorgu G. Toma. 

Dintre oaspeţi din alte părți, am remarcat pre dl consilier de tribu- 
nal Constantin Scînteuță din Gurahumorului, cu doamna, dl paroch 
Iliub din Arborea, cu domnişoara, doamna Bocancea, cu domnişoara 
fiică, Aurora, din Ruşii-Moldoviţei, doamna Silion din Sirete, cu 
domnişoara, domnişoarele M ateiciuc din Părhăuţ şi Rusu din Balaceana, 
dl preot lancu Palievici din Costeşti, cu doamna, domnişoara PaScan 
din Ilişeşti, dl locotenent Purcan, staționat în Transilvania ş.a. 

Cadrilul prim s-a jucat în 2 mari coloane de mai bine de 70 părechi, 
sub dextera conducere a domnilor Vespasian R eubşi Aurel C helariu. 

Venitul curat, în sumă de 163 coroane 80 bani, destinat fondului 
de zidire al Internatului din Rădăuţ, s-a înmânuat deja conducerii acestei 

societăți. 

Ca raportor conştiincios, ar trebui să nominez şi pre „regina 
balului““, căci serata a avut, în adevăr, prin eleganța ei, tot aspectul unui 
bal, dar, spre mândria tuturor representantelor sexului frumos şi satisfacția 
mea proprie, sunt necesitat a declara că nici criticii, nici ceilalți judecători 
în cestiuni de ale frumuseții nu s-au putut decide numai pentru una, astfel 
că serata aceasta escelează şi prin mulțimea frumoaselor între frumoase. 

Închei cu cuvintele cu care ne-am despărțit toți, la răsăritul soarelui, 
în 8/21 Ianuarie 1903, anume: La bună şi grabnică revedere! / Spadă 
(Deşteptarea, nr. 4 din 12/25 ianuarie 1903, pp. 1,2). 

* 


Concert Corfescu. Rădăuţ, în 18 April 1904. 

Dacă este adevărat că fiecare popor îşi merită soarta sa şi dacă 
putem lua ca un fel de pars pro toto populaţia română a oraşului şi 
districtului Rădăuţ pentru totalitatea românească din această ţară, atunci 
trebuie să recunoaştem că nu fără temei ne ţine lumea de indiferenți în 
afacerile naționale şi că nu avem causă să ne simţim jigniţi în orgoliul 
nostru național, dacă străinii ne privesc cam peste umăr, de câte ori cercăm 
să punem în cumpănă ponderositatea naționalismului nostru, cultivat 
numai prin fraze goale Si pocale pline. 

Căci, după noi, precum de la o floare se cere, pentru ca să 
corespundă noţiunei, nu numai frumuseţa înfăţişării, ci şi gingăşia 
mirosului, astfel şi sentimentul naţional, dacă e pur şi sincer, trebuie să 
de documenteze (deci, să se probeze — n.r.) nu numai prin duritatea 
acțiunilor politice, ci şi (prin) promovarea artei naționale, fie ea de 
orişicare gen. 

La înălţimea aceasta, a adevăratului sentiment, noi, Românii 
bucovineni, încă nu ne-am putut avânta. Dovadă este, pe lângă multe 
alte scăderi, a căror enumerare nu încape în cadrul îngust al acestor şire, 
şi indiferentismul nemărginit care îl arătăm, în mod plictisitor de regulat, 
față de orice încercare a confraţilor noştri din regat de a înfiripa o legătură 
fie cât de diafană pe calea singur posibilei unităţi culturale a tuturor 
Românilor. 

Ba, ce e mai uimitor şi inesplicabil, nici atunci când din o astfel de 
acțiune ne putem incontestabil folosi, fireşte nu cu foloase materiale, ci 

prin nobilizarea inimei şi a celor mai gingaşe sentimente, nici atunci 
nu-i disavuăm pre închipuiţii noştri calumniatori, cari, cu drept cuvânt, 
ne poreclesc: „somnoroti seculari“. 

Dar, fiindcă nu avem a face o critică amănunțită a stărilor noastre 
sociale, ci numai a da un scurt raport, ilustrat prin unele trăsături de 
condei din domeniul vieţii noastre interne naţionale, trecem la seara zilei 
de Vineri, 15/2 Aprilie 1904, în care a concertat dl Nicolai C orfescu, 
baritonist român de la Bucureşti, în sala societăţii de tir din Rădăuţ. 

Programul bine compus, la al cărui alcătuire artistul a ştiut să ţină 
cont, în măsură largă, de vechea „variatio delectat“, a fost esecutat cu o 
perfectă cunoştinţă de causă şi conştienţiositate esemplară. Celor mai 
drăguţe cântece naţionale, între care a plăcut mai mult „Mugur, mugurel“, 
doină de Gheorghe Dima, şi „Mândruliţă de la munte“, de Gheorghe 
Ştefănescu, urmară partii din operele marilor măeştri, Leoncavallo, 
Wagner, Diaz, şi cântece de Schubert, care, toate la un loc luate, au dat 
ocasie binevenită artistului ca să-şi arate forțele sale în toată splendoarea. 

Dispunând de o voce pe cât de plină şi sonoră, pe atât de puternică 
şi mlădioasă, dl Nicolai Corfescu, absolvent al conservatorului din 
Bucureşti, are darul de a captiva auditoriul în toată puterea cuvântului. 
Puținele oare în care îți este dat să te laşi răpit de acest măestru al cântului 
în sferă înaltă a simțţirilor sublime, nu mai eşti stăpân preste voinţa ta 
proprie, ci sclavul glasului său binecuvântat. 

Deşi interpret desăvârşit al sentimentului depus în scurtele noastre 
cântece naționale, ni pare, totuşi, că puterea sa elementară se desvoltă 
mai covârşitor în marile partii ale măeştrilor clasici, dovadă vorbitoare a 
şcoalei serioase prin care a trecut. 

Dacă mai punem pe lângă aceste frumoase calități şi dicţiunea 
clară, gustul totdeauna bine nemerit şi temperamentul esprimat al dlui 
N. Corfescu, atunci, din întunerecul care învălue orisontul nostru artis- 
tic, se desfăşoară simpatica imagine a unui adevărat discipol al artei. 

Mai subliniind că acompaniarea la piano a fost ţinută, cu cunoscu- 
ta-i dibăcie şi desteritate, de cătră dl profesor E meri, care a esecutat şi 
singur câteva piese, nu putem omite, ca raportor conştiincios, că fiecare 
piesă cântată de dl Corfescu a produs o salbă de aplause, ca binemeritat 
tribut adus unui tânăr, dar puternic talent. 

Cu atât mai dureroasă a fost impresia care mi-a produs-o sala 
aproape goală, cu atât mai adânc ni s-a măhnit inima că suntem stăpâniți 
aşa de mult de egoism personal şi rău aplicat scepticism faţă de acei 
puţini artişti adevăraţi pre care numai spre binele nostru ni-i trimite ţeara- 
mamă. 

Drept aceea, nu ni putem călca pe inimă să nu finim aceste şire, 
consacrate nu unui nedemn, cu aceleaşi triste reflecţii, prin care le-am 
inaugurat, căci numai câtă vreme vom fi nepăsători faţă de prestaţiunile 
binecuvântaţilor de muse, numai câtă vreme nu vom şti preţui 
mărgăritarele proprii, cu atât mai scumpe pentru noi cu cât sunt ale 
noastre, numai până atunci vor îndrăsni răuvoitorii noştri să comită mişelii 
pe seama limbei şi sentimentelor noastre naționale, precum s-a întâmplat 
zilele trecute la Sirete. 

Ne împăcăm cu gândul şi încheiem cu dorinţa că aceea ce am 
păcătuit acuma față de dl N. Corfescu vom face bine Joi, seara, în 21/8 
Aprilie curent, ocasie care ar trebui să adune pre toți Românii în jurul 
simpaticului nostru artist. 

Aşadară, la bună revedere! / Spadă (Deşteptarea, nr. 28 din 8/21 
aprilie 1904, pg. 3). 


„Apoi s-a dansat şi s-a petrecut româneşte“ 


Din Rădăuţi. / „Onorată redacţie, 

Ne permitem a Vă aduce la cunoştinţă că societatea „Clubul 
Român“ din Rădăuţi a ţinut adunarea sa generală, în 1 Noemvrie 1910, 
şi comitetul ales s-a constituit în următorul mod: prezident: L. 
Bodnarescul; viceprezident: C. Nastasi; secretar: E, Mihalcean; cassar: 
V. Strachină; bibliotecar: G. Popadiuc. 

Totodată Vă rugăm să binevoiţi a publica, în preţuitul D-voastre 
ziar, următoarele notițe: 

1) Semne de viață. Din Rădăuţi primim vestea îmbucurătoare 
cum că societatea „Clubul Român“, care şi-a întrerupt activitatea sa în 
anul 1906 (când s-a mutat Iorgu G. Toma, sufletul acelor societăți 
rădăuțene, la Suceava — n.r.), s-a trezit din somnu-i de moarte şi viiază 

iar. Localul „Clubului Român“ se află în casa națională din Rădăuţi şi 
este înzestrat cu feliurite gazete şi reviste. Dintre domnii Rădăuţeni, cari 
fac parte din pătura intelectualilor, s-au înscris 45 inşi ca membri la 
„Clubul Român“, al cărui existenţă este deci prin aceasta asigurată. Dorim 
ca toți Românii, cari aparţin „Casinei internaţionale“ să se înscrie ca 
membri şi la „Clubul Român“ (Nu Zi, ci numai la „Clubul Român“ — 
nota redacţiei „Foaia Poporului“). 

2) „Un început de activitate română în secolul al XIV-lea“ este 
titlul prelegerii, care o va ţinea domnul L. Bodnarescul în gimnaziul 
românesc din Rădăuţi, Duminică, în 18 Decembrie 1910, precis la orele 
5 1/2 seara. Membrii „Clubului Român“ vor solvi, drept taxă de intrare 
pentru ei şi pentru familiile lor, 10 bani de persoană. Nemembrii vor 
solvi 50 de bani de persoană; studenţii şi poporenii — 10 bani de persoană. 

Cu prelegerea aceasta va păşi „Clubul Român“ pentru întâia dată 
în public şi depinde numai de la publicul românesc din Rădăuţi şi 
împrejurime ori de se vor ţinea şezători literare şi declamatorice în fiecare 
Duminică şi sărbătoare sau ba. Nădăjduim că la prelegerea de inaugurare 
a „Clubului Român“, ţinută de dl L. Bodnarescul, nu vor lipsi „Românii 
de bine“ din Rădăuți. 

3) Adunare generală. „Clubul Român“ din Rădăuţi îşi va ţinea 
adunarea generală ordinară pe anul 1910 în 22 Decembrie a.c., la orele 6 
seara, în localitatea clubului. La această adunare generală se va face şi 
licitație pentru subabonamentul gazetelor şi revistelor. Aviz membrilor! 
(Foaia poporului, nr. 53 din 18 decembrie 1910, pg. 14). 

* 

Serata „Daciei“ în Rădăuţi. Societatea studenţească „Dacia“ a 
aranjat, în 6 Noemvrie 1910, o serată muzical-declamatorică, urmată de 
dans, în oraşul Rădăuți. Această serată a fost cea dintâi a societăţii 
„Dacia“, de la înfiinţarea ei şi până azi. 

Societatea aceasta nu iubeşte sgomotul, reclama ditirambică şi, 
de aceea, foarte mulţi vorbeau cu un scepticesm foarte searbăd, cu mai 
multe zile înainte, de reuşita morală şi materială a acestei serate. Toate 
aşteptările au fost, însă, întrecute. 

Serata aceasta a fost o adevărată serată românească şi scriitorul 
acestor rânduri, care nu aparține societăţii şi e, deci, nepărtinitor, 

mărturiseşte că pentru întâia oară s-a simţit bine şi a fost mulțumit la o 
serată. Străinii n-au fost invitaţi, o dispoziţiune din partea societății 
„Dacia“, ce merită toată lauda şi ar trebui imitată de toţi Românii din 
Bucovina! Din pricina aceasta, o mulțime de Români s-au supărat, iar 
cari nu s-au supărat într-adevăr sau, cel puțin, nu şi-au arătat supărarea 
pe față, căutau alte cârteli, spunând că serata nu va reuşi, deoarece 
Românii nu pot acoperi singuri nici măcar spesele unei petreceri şi nouă 
ne trebuie doar un venit curat. Dar şi aceşti Români vor fi rămas, de 
bună seamă, desamăgiţi, când vor fi auzit că „Dacia“ a încasat peste tot 
435 coroane, dând din suma aceasta 300 coroane „Llădiţii şcolii“ de la 
liceul român din Rădăuţi pentru a se sprijini copii sărmani. E o faptă 
foarte frumoasă şi foarte românească fapta societății „Dacia“. S-au servit 
numai scopuri româneşti şi s-a încunjurat internaţionalismul cosmopolit. 

Am fi bucuroşi să vedem, pururea şi pretutindene, numai serate 
de acestea, la care nu s-a auzit aproape nici o singură vorbă străină, la 
care au venit cele mai multe dame în costum naţional, fără să se fi amintit 
de aceasta nicăire nici un cuvânt. Chiar şi foarte mulți studenţi „Dacieni“ 
purtau costumul nostru românesc. 

În sfârşit, toată lumea a fost surprinsă, la această serată, şi nu 
credem că s-o fi aflat măcar o unică persoană care să nu fi fost mulțumită. 

Corul „Daciei“, de sub conducerea dlui Dimitrie Voievidca, a 
executat, cu o preciziune adevărat artistică, mai multe cântece. S-a văzut 
sârguinţa şi munca coriştilor şi s-a putut cunoaşte priceperea dlui 
Voievidca, când s-a cântat „Doina din Bihor“. Şi felul cum au fost recitate 
poeziile „Rugămintea din urmă“ şi „Ţara noastră“ de dl Bidnei a fost 
nimerit, iar dl Obadă a fost aplaudat pentru recitările sale din poeziile 
scurte şi glumețe ale lui Coşbuc, cum e „Unul ca o sută“. 

Foarte frumos şi foarte nimerit din partea direcțiunii liceului 
rădăuțean a fost faptul că s-au pus mai mulţi elevi micuţi să reciteze şi ei 
câte ceva. La sfârşit, dl director al liceului românesc, Leonida 
Bodnarescul, a adresat cuvinte frumoase de îndemnare cătră micii elevi 
de acuma, întețindu-i la muncă. 

Apoi s-a dansat şi s-a petrecut româneşte, în voie liberă, până în 
zorii zilei. Au fost persoane puține, dar distinse! L-am văzut pe vrednicul 
archimandrit Pâtra?, sufletul internatului românesc din Rădăuţi; pe 

protopresviterul Vicovilor, Dionisie Hacman, pe părintele Turturean 
din Calafindeşti, pe dl prof. George Tofan, foarte mulți alţi preoți şi 
mulţi învăţători fruntaşi (Patria, nr. 92 din 27 noiembrie 1910, pg. 3). 

* 


Serata „| unimei“ în Rădăuți. În 10 Faur 1911, a aranjat 
„Junimea“, în sala germană din Rădăuţi, o serată îmbinată cu teatru, 
care a reuşit tot aşa de bine (ca la Suceava — n.r.). Din publicul foarte 
numeros apărut, amintim, la întâmplare, pe domnii: Exarh şi paroh 
Gribovici cu familia, pretor Tomasciuc, dr. |. Tarnavschi, prefect R. 
Procopovici, primar Zukowski cu soţia, inspector de finanţe 
Tarnowiecki, învăţător superior Vlad cu soţia, paroh Polonic cu fa- 
milia, viceprimar sup. Popadiuc, advocat dr. Carabiovschi cu soţia, dr. 
Păsâilă cu soţia, judecător C onstantin Nastasi cu soţia, profesor 2 otropa 
cu soţia, administrator silvic A. Purcan, directorul (şcolii agronomice — 
n.r.) Motrescu cu familia, director Merdler, profesor C ârdei şi alţii. 

Deosebit de bine aleasă şi reprezentată a fost comedia „După 
teatru“ (de T.V. Stefanelli — n.r.) şi trebuie să amintim, în special, cu 
laudă siguranţa simpatică şi uşoară cu care doamna Hoinic a redat rolul 
Anicăi, maturitatea interpretării rolurilor de cătră domnişoara M. Tauber 
şi domnul A. Stefanelli şi figura deosebit de bine reuşită a comicului 
jucat de domnul L azar. 

La 11 ore, a început serata propriu-zisă. 

Hora primă a fost jucată de aproximativ 70 de părechi. Până în 
zori de zi s-au legănat, la sunet de vioare, tinerele părechi şi ] unimenii 
au dovedit că pot dansa două nopți după olaltă (cu o seară înainte, 
dansaseră la Suceava — n.r.), veseli şi fără a simţi un pic de oboseală. 

Suprasolviri au binevoit a oferi, în vederea menirii venitului curat 
pentru „alumneul Junimei”, următorii domni: Părintele Gribovici 28 
coroane, administratorul silvic Aurel Purcan 12 coroane, arhimandrit 
Patra? 10 coroane, doamna Gallin 10 coroane, director L . Bodnarescul 
10 coroane, Tit Popescul 10 coroane, dr. |. Tarnavschi 7 coroane, di- 
rector Merdler 7 coroane, Aurite 6 coroane, învățătorii superiori Vlad 
4 coroane, Popadiuc 3 coroane, Sternberg 2 coroane, L evescul 1 
coroană. 

Tuturor acestor domni li se aduce şi pe calea aceasta mulțumite 

sincere pentru binevoitorul sprijin (Foaia Poporului, nr. 9 din 26 februarie 
1911,pg. 13). 
* 

Serata „Clubului Român“ din Rădăuți. În carnevalul anului 
acesta, cred că în toate oraşele unde se obicinueşte a da petreceri au fost 
de acestea îndeajuns, în unele poate mai multe ca de altă dată; şi dacă 
s-au dat, cred că nu s-au dat din motivul că publicul n-avea ce face cu 
cele câteva coroane, ci s-au dat din alte motive: ca publicul să aibă ocazia 
unde să mai uite din nevoile zilnice, dar mai mult pentru a sprijini oarecare 
instituţiune românească. 

Cazul acesta îl aflăm şi în Rădăuţi. 

În seara spre ziua lăsatului săcului, a aranjat „Clubul Român” din 
loc o seară de joc, îmbinată cu o piesă teatrală. Ce s-atinge de „Clubul 
Român“ trebuie de remarcat, că până nu demult dormea dus, în timpul 
din urmă, însă, prin activitatea unor membri cari merită toată lauda, începe 
a-şi apuca calea ce i se cuvine şi sperăm că, în viitor, toate instituţiunile 
româneşti de aici vor fi aşa de îngrijite ca străinii din loc să ştie că există 
şi Românii — Doamne-fereşte, să mă gândesc la faptul că pe unul sau 
altul îl va atrage mai degrabă Casino-ul internaţional decât Clubul român. 
Înjehebându-se astfel, „Clubul Român“ a căutat să servească cauzei 
naționale, a aranjat petrecerea sus numită, din a cărei venit s-a destinat o 
parte pentru lada şcolară a gimnaziului românesc din loc. 

S-a jucat piesa teatrală „Nevasta lui Cerceluş“. Directorul 
gimnaziului românesc din loc, domnul L eonida Bodnarescul, care a 
jucat pe Costachi Codin, şeful din piesă, a ştiut să interpreteze rolul 
într-un mod foarte potrivit. Mult haz au produs publicului domnii 
profesori: C.2otropa şi M . Vicol. Acesta din urmă, având rolul lui Mitică 
Ionescu, iară primul în acel al lui Ghică Cerceluş. Tot aşa de potrivit au 
ştiut să-şi interpreteze rolul domnul A. C helariu, teolog absolvent, jucând 
pe Nae Gheorghescu, şi doamna dr. Păsăilă, în rolul de Elena Cerceluş. 
Aşişderea, domnului dr. Păsăilă i-a succes să joace bine „Omul năcăjit““ 
din această bucată. 

Publicul românesc din loc şi din împrejurime a participat în număr 
destul de frumos. Se puteau vedea şi unele costume naționale. A fost o 
petrecere românească, s-a vorbit româneşte, iar târziu, demineaţa, s-au 


405 


lon DrăguSanul 





despărţit toţi româneşte. / Adabo (Foaia Poporului, nr. 10 din 5 martie 
1911, pg. 15). 
* 

Din Rădăuți. Vă rugăm să binevoiţi a publica în proximul număr 
al foaiei d-v. următoarele şire: 

„„ Vreo câteva notițe referitoare la „Clubul Român din Rădăuţi“ au 
supărat — după cum am auzit — pe mai mulți membri ai clubului numit şi 
pe unii intelectuali, cari şi-au câştigat merite deosebite pentru promovarea 
intereselor române din Rădăuţi şi împrejurime. 

Comitetul „Clubului Român“ declară, prin şirele aceste, că notițele 
apărute în „Foaia Poporului“ nu sunt isvorâte din sânul comitetului şi că 
comitetul nu se alipeşte întru nimic părerilor ciudate şi în cea mai mare 
parte neîntemeiate susținute în notițele amintite (stilul acestei notițe, dar 
şi cel al „raportului“ anterior, demonstrează că articlerul e acelaşi, din 
conducerea clubului, dar care vrea să scape basma curată după ce a omis 
să nominalizeze sprijinitorii financiari ai manifestării — n.r.). 

Cu ocazia aceasta, mulțumim mărinimoşilor sprijinitori, cari au 
binevoit a suprasolvi cu ocazia seratei „Clubului Român“, din 4 Martie 
1911, următoarele sume: Salomon R udich 10 coroane, Teofil PatraS, 
Vasile Nastasi câte 4 coroane, Anton 2esan, Dr. Ipolit Tarnavschi şi 
Ifrim Isopescul câte 3 coroane, M eletieA ntonovici, George Banilevici 
şi George G ribovschi câte 2 coroane, Andronic M otrescul, Constantin 
Berariu, Dr. Nico Carabioschi, Bogdan Găină şi G eorgi Siretean câte 
1 coroană. 

Pentru comitet: Constantin Nastasi, prezident; DimitrieH âncul, 
secretar“ (Foaia Poporului, nr. 13 din 26 martie 1911, pp, 21, 22). 

* 

Serata „Daciei“ din Rădăuţi. De vreo câţiva ani încoace, 
societatea studențească „Dacia“, pe lângă activitatea ei grea şi serioasă 
ce o desfăşoară pe la sate (printre altele, organiza cursuri de contabilitate 
pentru însoţirile raiffeiseniene, însoțirile agricole sau forestiere şi primele 
cooperative meşteşugăreşti — n.r.), obicinuieşte să aranjeze prin oraşele 
din provință serate cu dans. La început, încercarea aceasta părea cam 
îndrăzneață, prietenii vedeau în ea o primejdie pentru programul serios 
al societăţii, contrarii se bucurau de falimente materiale şi, mai cu samă, 


406 





Rădăuţi, În mărturiile vremurilor 


„morale“, fiind siguri că nu se va afla nici un popă care să-şi trimită fata 
la o serată de „mojici““. Dar, din fericire, încercarea a prins şi a devenit 
chiar o lipsă simțită în fiecare an, căci ea a căpătat un rost programatic al 
societăţii. 

Angajaţi fiind studenţii din „Dacia“ mai cu samă în lupta pentru 
luminarea țăranilor de la sate, ei au fost siliți să se însoțească, vrând, 
nevrând, cu sigurii factori priincioşi țărănimei, adecă cu învățătorii (care, 
de prin 1902, cereau drepturi de reprezentare în partidele politice 
româneşti, în dauna preoților, şi, fiind ameninţaţi cu stagnarea salariilor 
au intrat în politică fie de partea ucrainenilor, fie de partea onciuliştilor 
democrați —n.r.). Şi, după cât cunoaştem noi, democraţii, mai bine, lupta 
pentru binele țăranilor e luptă grea şi cere multă energie şi jertfă. 

La lupta aceasta ne-am întâlnit toţi, partidul democrat cu politica 
sa, învățătorul cu şcoala şi studentul din „Dacia“ cu programul său de 
activitate culturală. Toţi trei s-au trezit pe acelaşi câmp, având pe aceiaşi 
duşmani în față: clerul, jidovii şi putregaiul național. Fiind lupta grea, se 
vede că toţi trei luptătorii se împrieteniră, luptând fiecare pentru sine, în 
felul cum înţelege el. Ţinta fiind, însă, aceeaşi, toți au fost numiţi — 
democrați. Din munca şi luptele acestea a ieşit, deocamdată, cu siguranță 
acest lucru bun: legătura între o parte din studenții academici şi între 
învățătorii fără fericirea studiilor academice, o întâmplare care pentru 
împrejurările noastre pare, deocamdată, o minune socială. Şi iată unde 
se adevereşte necesitatea seratelor „Dacia“ în oraşele din provință. Tot 
din aceste motive se înțelege faptul că serata „Daciei“, aranjată, Sâmbăta 
trecută, la Rădăuţi, a fost privită ca o întâmplare „democrată“, căreia 
intelectualii noştri „academici“ s-au ferit să-i dea concursul, decât poate 
aceia cari au curajul să poarte pe față coroana de spini pe fruntea lor 
înfiptă de politica „trădătoare de neam“ a lui Aurel Onciul. 

Dar, cu toate acestea, serata a reuşit cum nu se putea mai bine. 
Căci n-a fost bâlciu de fete de măritat, nici neguţitori din sfânta teologie 
nu i-au umilit importanţa. A fost o sară de reculegere şi de veselie între 
cei ce se luptă greu, peste an, între studenţi serioşi, feciori de țărani, şi 
învățători harnici; unii şi alţii prietenii țăranilor. Popi n-am văzut nici 
unul şi tot aşa n-am văzut pe nici un cuconaş înfumurat cu „înalta poziţie 
socială“ la stat sau ţară. S-au ferit de „democrați“. În schimb, au fost 

membri bătrâni de ai „Daciei“, învăţători şi învăţătoare sau rude de-ale 
acestora. Absența „elitei româneşti“ a ferit serata de două lucruri 
neplăcute: de un timbru străin şi de pretenții. Astfel că serata a fost o 
petrecere curat naţională, la care şi-a petrecut fiecare în voia cea mai 
bună. 

Cu toate că nu s-a făcut nici o reclamă, nici tămbălău mare, ea a 
avut şi un succes material foarte frumos. Şi aceasta numai din pricina că 
s-a observat din partea societăţii, în aranjarea ei, cât de multă modestie, 
iar prietenii cari şi-au dat concursul şi l-au dat din inimă. S-au încasat 
taxe de intrare de la învățători şi învăţătoare cari nici n-au fost de față. 
Tot aşa au fost de faţă învăţători (nu numai din districtul Rădăuţului, ci 
şi din cel al Humorului, Storojineţului şi Cernăuţului) cari n-au dansat 
deloc, au venit, însă, din simpatie pentru prietenii lor. 

În sfârşit, totul s-a petrecut cum era mai bine. S-a dansat până 
dimineaţa, s-a discutat, s-au făcut glume şi aşa a trecut noaptea de nici 
n-am simţit-o. Reuşita bună de sâmbătă e o garanţă pentru viitor. 

„Dacia“ va griji, deci, cel puţin aşa ne încredinţează membrii ei, 
ca în toate oraşele mai mari din ţară să deie serate de aceste, cu singurul 
scop de a-şi întări legăturile cu învățătorimea, cu cari se ajutură reciproc 
la muncă. Noi, din partea noastră, n-avem decât să le dorim unora şi 
altora petrecere plăcută la serate şi spor la munca pentru luminarea 
ţăranului. Și unii, şi alţii muncească şi veselească-se dimpreună şi pe 
viitor, iar faptul că, deocamdată, popii nu-şi trimit fetele la petrecerile 
„Daciei“, nici feciorii lor la muncă pe la sate, e un semn bun, care nu 
trebue să aducă descurajare nici învăţătorilor conştiincioşi, nici 
„Dacienilor“ sinceri. Cu învățătorii la un loc numai se va face ispravă la 
țară, cu popii şi feciorii lor niciodată. / Un participant democrat (Foaia 
Poporului, nr. 7 din 15 februarie 1914, pp. 7, 8). 

* 


La Serata cu dans, aranjată în Rădăuţi (28 August 1920) de 
„Cercul Studenţilor Ardeleni şi Bucovineni“ din Iaşi au binevoit a face 
suprasolviri: 

DI. Kaufmann 650 coroane; dl E manuil Isopescul, director (al 
Liceului „Eudoxiu Hurmuzachi — n.r.) 40 lei; „Cercul Studenților 
Bucovineni“ din Bucureşti 160 coroane; Centrul studenţesc „A rboroasa“ 

150 coroane şi 5 lei; Societatea academică „Dacia“ 100 coroane; 
Întrunirile academice „Bucovina“ şi „Moldova“ 100 coroane; 
domnişoarele Pruncu şi Nicolau 20 lei şi domnii T. Lupu, N. Lupu, 
studenţi, şi domnişoara R usa, profesor, câte 80 coroane; dl Pibu, stu- 
dent, 60 coroane; domnii G. Procopovici, student, Rotariu (Dacia), stu- 
dent, Anton Iliese, licenţiat în drept, Pigănescu (Vasile Ţigănescu, 
viitorul prozator — n.r.), învățător, şi familia H aguse câte 50 coroane; 
domnii locotenenţi Beleca şi Bujdeiu câte 40 coroane; domnii Cristian 
Hilsenrad, consilier de tribunal, George Popadiuc, primar, H erzberg, 
Staffa, 2indilar, învăţătoare Claudia Isopescu, profesor N. Stoleru, 
prefect, Gramatovici, C onsinschi, student, şi Prelipcean, învăţător, câte 
30 coroane; domnii Dr. Zugrav, Abager (paroch), Bejan, învăţător, 
Popoviciu, locotenent, Teleagă, Smocot, Dr. ComoroSan, G rosu, stu- 
dent, Dorneanu, lrimescu, Bucevschi, Pibu G., Buculei, studenţi, şi 
Sorocean, învăţător, câte 20 coroane; domnii Gherman, dirigente şcolar, 
Chira, învăţător, Popoviciu, Bonche?, sublocotenent, domnişoarele 
M edvighi, Vataman, M oroSan, Tonegariu, Bidnei, Nichitovici, căpitan, 
şi Flai2er, profesor, câte 10 coroane; dl E ngster 8 coroane. 

Pentru toate aceste suprasolviri, comitetul „Cercului“ ieşan aduce, 
şi pe calea aceasta, viile sale mulțumiri şi, relevând îndeosebi ospitalitatea 
ce-au aflat-o în Rădăuţi studentele şi studenții de la Iaşi, ţine să 
mulțumească pentru găzduire atât domnului FlaiSer, directorul 
Internatului „Ştefan cel Mare“, cât şi celorlalte familii româneşti din 
Rădăuţi“ (Glasul Bucovinei, nr. 511 din 7 septembrie 1920, pg. 3). 

* 

„Constituirea Baroului Avocaţilor Rădăuţi. Zilele trecute, după 
o serie de adrese schimbate, după ce, o dată, alegerile fuseseră contestate, 
a reuşit, iar de această dată în unanimitate, să se aleagă decan al celui 
mai june barou din ţară dl avocat Dr. Erast Nastasi. 

Baroul bucovinean era singurul, până în prezent, care cuprindea 
mai multe circumscripții de Tribunale, adică rafa unei curţi de apel. De 
altfel, conform tuturor dispoziţiunilor Uniunii avocaţilor, în baza legii 
de organizare a Corpului avocăţesc şi în virtutea regulamentelor în ființă, 
un barou cuprinde apărătorii unui Tribunal şi a celor câteva judecătorii 
din subordine. 

În urma unor tradiţii din vremuri austriace, la Cernăuţi era altfel. 
Nu cercetăm, aci, cauzele pentru cari, până azi, nu s-a făcut o scindare în 
sensul românesc. Rădăuţenii au meritul de a fi fost primii. 

Au pornit cu jalba în proţap la Bucureşti şi atât Uniunea Generală 
a Avocaţilor din România, precum şi Ministerul de Justiţie, prima prin 
adresele Nr. 1 şi 120 din "35, iar Ministerul Dreptăţii cu No. 128.453/34, 
le dă deslegarea cerută, încuviințându-le înfiinţarea Baroului Corpului 
lor. 

De ziua de 9 Iunie 1935, sub preşedinţia dlui avocat Nicu Sauciuc- 
Săveanu, delegatul Uniunii din Bucureşti, faţă fiind, din partea Baroului 
din Cernăuţi, domnii avocaţi Dr. Gheorghe Pridie şi E usebie Vicol, s- 
a constituit definitiv Baroul, alegându-se Decanul şi Consiliul său. 

Menţionăm în Consiliu pe domnii Dr. E. Patac, Dr. R. Lang, Dr. 
Schimmael, Dr. R. Drimmer, Dr. |. Menczer și Dr. |. L apaiofker. 

După alegere, a avut loc o recepţie în saloanele domnului E rast 
Nastasi, la care au luat parte domnii consilieri, oaspeţi de la Cernăuţi şi 
câteva persoane mai de seamă din culturalitatea Rădăuţilor. 

Au toastat pentru M.S. Regele, pentru dl Naumescu, preşedintele 
Uniunii Avocaţilor din România, pentru primul decan al Baroului din 
Rădăuţi etc. ete domnii Dr. Nicu Sauciuc-Săveanu, Dr. Hilsenrad, Dr. 
Gheorghe Pridie, D-ra. R eiss G, E usebie Vicol, la toţi răspunzând d, 
Dr. E rast Nastasi (Glasul Bucovinei, nr. 4581 din 19 Iunie 1935). 

* 

Serbarea corului bisericesc al arcaSilor din Rădăuţi. Corul 
bisericesc român din oraşul Rădăuţi, sub conducerea domnului Mihaiu 
Bodnariu, a dat, zilele acestea, o serbare culturală vrednică de toată 
lauda. În cadrul acestei serbări, s-au aniversat 25 de ani de activitate 
muzicală şi culturală a domnului Mihaiu Bodnariu (corul bisericesc 
din Rădăuţi s-a înfiinţat, de fapt, în iunie 1902, sub conducerea 
învățătorului E p.M . Sosnovici — n.r.). 

Cuvântul festiv a fost rostit de părintele dr. loan Zugrav, care, 
mai ântâiu, a citit o adresă din partea Reuniunii muzicale dramatice 
„Ciprian Porumbescu“ din Suceava, care felicită pe dl Bodnariu, cu 
prilejul împlinirii a 25 de ani de activitate artistică şi culturală, urându-i 
mulți şi fericiți ani, ca să poată duce şi mai departe munca din domeniul 


410 


Rădăuţi, în mărturiile vremurilor 





frumosului. 

Vorbitorul spune, apoi, că între corul bisericesc român din Rădăuţi 
şi Reuniunea muzicală şi dramatică „Ciprian Porumbescu“ din Suceava 
există o prietenie, o colaborare frumoasă în domeniul cultural, creată de 
însuşi preşedintele Reuniunii, dl profesor 2tefan Pavelescu, neobositul 
luptător întru cele artistice şi culturale, care a făcut din Suceava lui Ştefan 
cel Mare un adevărat focar de cultură şi care dă raze de lumină şi celorlalte 
oraşe din Bucovina şi Moldova. Pe urmă, schiţează opera de 25 ani, 
arătând ce a făcut, pe unde a întemeiat coruri, începând din anul 1908. 
Se adresează, apoi, coriştilor, spunându-le că muzica se cultivă la Rădăuţi 
de 50 de ani şi opera a început-o răposatul părinte Chelariu (Ioan 
Chelariu, fostul „leiter“ al gimnaziului, care se ocupa doar de corul 
liceului — n.r.), însă, sub dl Mihaiu Bodnariu, a ajuns la cea mai înaltă 
perfecţiune muzicală şi artistică, reuşind chiar, în 1934, să represinte, 
după o muncă uriaşă de 8 luni, opereta „Crai Nou“, de nemuritorul 
nostru compozitor Ciprian Porumbescu. Cu aceasta, corul rădăuțean 
de plugari a dat ceva inedit pe teren cultural. 

Vorbitorul a îndemnat pe corişti să stea strânşi uniţi în jurul 
conducătorului lor, care depune atâta muncă şi jertfă pe altarul culturii şi 
al frumosului. 

Urmează cântece frumoase, după care dl Mihaiu Bodnariu a 
mulțumit publicului adunat în număr mare la serbare. 

Serbarea s-a încheiat cu jocuri româneşti, aşa că lumea a petrecut 
într-o atmosferă veselă până în zori (Glasul Bucovinei, nr. 4721 din 4 
ianuarie 1936, pg. 3). 

* 

Deschiderea noului an judecătoresc la tribunalul Rădăuţi. Din 
inițiativa domnului preşedinte al tribunalului Rădăuți, s-a inaugurat anul 
nou judecătoresc 1936. Printre cei prezenți, am remarcat pe domnii 
magistrați M orosievici din Vicovul de Sus, Ciobanu de la Siret, Sulcină, 
M ândrea, Avram şi Ciornei de la Rădăuţi, prefect Bâăncescu, primar 
Trufin, avocaţii dr. Nastasi, decanul baroului, dr. N. Cucu, dr. Patac, 
Hilsenrad, Drimmer, Claus, Chirilă, L apajuvcher, R osenfeld, 
M encer, Olinici, Zierhofer, Bretschneider, Strominger, K urtzweil 
L echer, lecheles, H erer, Terner, Hart Schimel, Sonenthal, G la2er, 

Antschel, Brender, Isachson etc., precum şi întregul personal al 
funcționarilor judecătoreşti de la tribunal şi judecătorie. 

Primul preşedinte, Petruc, înconjurat de magistraţii tribunalului, 
Twers, Paul, Grecu, Dolinschi, Giosan, Gherman, prim procurorul 
Disem, substitut de procuror CortuSan, a rostit următoarea cuvântare: 
„Păşind în noul an judecătoresc, satisfacem o tradiţie care există mai 
ales la instanțele judecătoreşti din vechiul regat, aducând colegilor, 
funcţionarilor şi baroului cele mai bune urări, pentru ca munca din anul 
ce vine să contribuie în a da soluţiile cele mai bune şi potrivite, menite să 
satisfacă interesele drepte ale lumei justiţiabililor, setoase de dreptate“. 

În continuare, arată istoricul acestui tribunal, la care a contribuit 
îndeosebi actualul ministru al muncii şi sănătăţii, dl profesor Nistor, fost 
ministru de justiţie — G. Mârzescu, preşedintele Curţii de Apel din 
Cernăuţi — dr. Dimitrie Tuşinschi, şi prefect Băncescu. 

Face apel la magistrați, avocaţi şi funcționari judecătoreşti pentru 
a aşeza Justiţia în singurul cadru potrivit cu marea sa menire în viaţa 
statului. Mulţumeşte tuturor pentru participare şi declară deschis anul 
judecătoresc 1936. 

Domnul prim procuror Disem, în numele parchetului de pe lângă 
tribunalul Rădăuţi, a mulțumit preşedintelui pentru opera realizată la 
acest tribunal şi ilustrează, în mod plastic, necesitatea urgentării unificării 
legislative, căci, pentru ca un stat să fie consolidat, nu e necesară numai 
o singură limbă, ci şi o singură lege. 

Domnul decan Nastasi duce salutul baroului şi elogiază munca 
de bun organizator şi priceput gospodar a preşedintelui Petruc. Arată că 
unificarea legislativă se va înfăptui anul acesta. Îşi exprimă dorința ca 
între magistrați şi avocaţi să existe o colaborare armonică. 

Domnul preşedinte Petruc mulţumeşte pentru participare şi declară 
închisă solemnitatea (Glasul Bucovinei, nr. 4726 din 12 ianuarie 1936, 
pg. 2). 

* 

Constituirea Societății pentru cultură Si literatură. Duminică, 
11 Aprilie 1937, s-a ţinut, în sala primăriei din localitate, adunarea pentru 
constituirea Societăţii pentru cultură şi literatură, secția Rădăuți. 

Şedinţa a fost deschisă de dl dr. 2ichel, care a arătat scopul acestei 

societăţi, menită să lucreze pentru ridicarea maselor populare din toate 
punctele de vedere şi, în special, din punct de vedere sanitar. 

S-a trecut la constituirea organelor de conducere. A fost ales, în 
unanimitate, următorul comitet: domnii N. Sulcină, preşedinte; dr. 2ichel, 
secretar; Gherman, casier; părintele Zugrav; prof. Visan; prefect Emil 
Bâncescu; inst. Rusu Filimon, Cristofor R usu, farmacist V. lasinschi, 
avocat Plinici, doamna procuror Disem şi doamna Smocot membri 
(Glasul Bucovinei, nr. 5049 din 15 aprilie 1937, pg. 2). 

Rădăuţi de după mărturisire 


Mereu aceiaşi, indiferent de vremea care macină doar stelele de 
pe cer, trăindu-se şi ajungându-şi sieşi prin fericiri depline sau care măcar 
acopăr clipa cu desăvârşire, Rădăuții mărturisiți sunt, de fapt, cei care, 
asemeni cercurilor tainice din trunchiul unui copac, întregesc o aparentă 
identitate în pădurea cea mare, şi ea cu aparentă identitate în şi mai 
aparenta concreteţe a existenței. Sunt importanţi Rădăuţii aceştia, sunt 
importante generaţiile grăbite, care doar se mimează unele pe altele, dar 
şi mai importantă este domnişoara Aspazia Tofanel, mereu fragedă, 
naturală şi explodând de bucuria trăirii clipelor. Praf şi cenuşă veţi crede 
că s-a ales din frăgezimea, din naturaleţea şi din bucuria femeii de cândva, 
deşi toate există, deşi toate se mută, deja, tainic de firesc şi firesc de 
tainic, în femeile clipelor cărora le vine sorocul conştientizării prin trăire. 
Domnişoara Aspazia Tofanel există şi va exista mereu, iar dacă nu mi-ar 
fi dat să fiu atât de vremelnic, probabil că m-aş îndrăgosti de ea 
nepământeşte şi pentru totdeauna. 

Sunt importanţi Rădăuţii veşnic nepăsători, lustruindu-şi pantofii 
cu pseudomemoria lui Ştefan cel Mare (cea care-i absolvă de 
responsabilitatea unei memorii profunde şi exhaustive), dar numai în 
ceasurile de sublimă trăire naţională, care şi ele sunt veşnice şi prin toate 
redescoperite, din moment ce „pot să fure toţi, dar să fure... româneşte!“. 
În fond, este şi naționalismul trâmbiţat o aparenţă de identitate în şi mai 
aparenta concreteţe a existenţei. 

ŞI tot în aparență ar mai exista un Rădăuţi, unul cu poteci de lumină, 
pe care păşesc neauziți Ion a lui Gheorghe Sbiera, Iraclie Porumbescu, 
Samson Bodnărescul, Em. Grigorovitza, T. Robeanu, lancu Nistor, 
George Tofan, lorgu G. Toma, Dimitrie Onciul, Dimitrie Dan, Sever 
Beuca-Costineanul, Leonidas Bodnărescul, Mihai Horodnic, Iulian Ves- 

per, lonel Negură, Vasile Țigănescu, Teofil Lianu, Petru Rezuş, Dimitrie 
Vatamaniuc, Mircea Grigorovitza, George Damian, Dragoş Cusiac, Matei 
Vişniec, Constantin Hrehor, Vasile Andru, Mihai Tatulici, Dumitru 
Teodorescu, loan Filipciuc, Simon-Petru Oprea, Dumitru Rusu, Traian 
Postolache, Victor Rusu, Viorel Dârja, Roman Istrati, Vasile 1. Schipor, 
Mircea Aanei, Mălina Aniţoaie sau Daniela Rusu, un Rădăuţi neasumat, 
neconştientizat şi faţă de care nimeni nu are nici o datorie şi, tocmai de 
asta, nici nu-şi poate lustrui pantofii cu el. Nici măcar în celebrele Vineri 
rădăuțene, când fiecare bărbat şi fiecare femeie păşesc mândri şi frumoşi 
pe macadamul clipelor, conştienţi de unicitatea lor îndelung repetabilă 
prin încredințare mimetică. Tocmai de asta nici n-am amintit de Rădăuțiul 
acesta, chiar dacă licărele lui conturează şi înveşnicesc vremuirile. În 
definitiv, despre cerul Rădăuţilor nici nu mi-am propus să vorbesc, pentru 
că aparentul petec de cer este doar ceea ce se vede din oricare colţ al 
planetei, adică o fereastră, şi ea din ce în ce mai puțin conştientizată, 
spre dumnezeire. 

Dragi mi-s Rădăuţii mărturisiți, Rădăuţii veşnic vii, Rădăuţii de 
dinainte de naşterea timpului, prin care trece, mereu fragedă, mereu 
naturală şi pururi fericită, domnişoara Aspazia Tofanel. 

Ah, dacă n-ar fi fost să fiu atât de vremelnic! 

